
CUVÂNT ÎNAINTE 


Isihia şi teologia, despre care au scris în operele lor Sfinţii Părinţi, repre- 
zintă două realități duhovnicești de seamă în viața şi învățătura Bisericii 
noastre. Strânsa lor legătură are, de altfel, o importanţă deosebită. 

Teologia este cuvântare de Dumnezeu. A grăi, însă, în chip neînșelat 
fără înşelare despre Dumnezeu nu este o lucrare a rațiunii, ci a descoperi- 
rii Lui în inima curată a omului. Cel învrednicit de dumnezeieştile desco- 
periri devine un cuvântător de Dumnezeu nerătăcit. 

Condiţia de neapărată trebuință pentru primirea dumnezeieştii Revelaţii 
și exprimarea teologiei ortodoxe este isihia (liniştirea), în în țelesul său orto- 
dox. Isihia, altfel spus viața niptică, prin care omul se pregătește să devină 
vas al Revelaţiei, pe de o parte, este înainte-mergătoare vederii-lui- Dum- 
nezeu (contemplației) și teologiei, iar, pe de alta, le urmează acestora. 

Sfântul Grigorie Teologul scrie că a teologhisi [a filosofa] în chip 
neînșelat și de-Dumnezeu-însuflat nu este o lucrare ce stă în puterea ori- 
cui, ci numai a celor care „s-au cercetat cu de-amănuntul [şi care] au 
intrat pas cu pas în calea contemplației şi [care], înainte de aceste îndelet- 
niciri, şi-au curățit și sufletul şi trupul, sau [care] cel puțin se silesc să se 
curețe”!. Odată curățit sau aflat, cel puţin, pe calea curăţirii, omul înain- 
tează către vederea-lui- Dumnezeu (contemplație), stare în care primeşte 
Harul teologhisirii celei ortodoxe, neînșelate și de-Dumnezeu-însuflate. 

Într-un alt loc, Sfântul Grigorie Teologul scrie: „Este necesar Să dobân- 
dim liniştea (isihia) pentru a ne întoarce, încetul cu încetul, mintea de la . 

1 Reproducem fragmentul după traducerea românească: Șf. Grigorie de Nazianz, 


Cuvântări teologice, trad. Pr. Gh. Tilea și N. Barbu, Ed. Herald, Bucureşti, 2008, p. 71. 
(n. trad.) 

rătăcirile sale și a vorbi cu Dumnezeu“. Acest însemnat cuvânt al Sfântului 
ne arată faptul că mintea se întunecă şi rătăcește din pricina căderii omu- 
lui în păcat. Astfel, pentru a-L putea vedea pe Dumnezeu „neîncețoşat”, 
omul trebuie să urmeze calea şi metoda isihastă. Isihia ortodoxă reprezintă 
însăşi premisa teologhisirii ortodoxe, altă cale de cunoaștere a lui Dumne- 
zeu hu există. 

Este, astfel, limpede faptul că teologhisirea neînșelată are drept condiție 
de neapărată trebuință isihia (liniştirea) minții. De aceea scrie Sfântul Gri- 
gorie Teologul: „Să filosofăm atunci când ne dau răgaz lutul și tulburarea 
din afară şi când puterea noastră călăuzitoare nu ne este răvășită de închi- 
puiri obositoare şi rătăcitoare”!. Așadar, mintea omului, organul care cu 
deosebire se deschide energiei-lucrării îndumnezeitoare a lui Dumnezeu, 
trebuie să fie curată, neamestecându-se cu închipuiri şi gânduri din lumea 
celor căzute sub simțuri. Sfântul îndeamnă, de altfel: „Cu adevărat, trebu- 
ie să avem răgaz pentru a-L cunoaște pe Dumnezeu [şi numai când avem 
vreme prielnică să judecăm dreptatea Teologiei]”?. 

Cu titlul Isihie şi teologie publicăm în volumul de față o seamă de 
texte redactate cu diverse prilejuri, unele pe tema isihiei (liniştirii minții), 
strâns legată de curățirea şi tămăduirea omului, iar altele despre teologie, 
înțeleasă ca trăire, experienţă. În toate aceste texte, cele două fericite stări 
duhovnicești, isihia și teologia, se întrepătrund. 

În vremurile de acum, când isihia ortodoxă, premisa adevăratei şi 
neînșelatei teologhisiri, este mai cu seamă puțin cunoscută sau chiar cu 
totul disprețuită, iar teologia este redusă, aşa cum nu s-ar cuveni, la sim- 
ple analize de ordin rațional și estetic — altfel spus, în teologie, în slujirea 
pastorală şi în monahism se simte lucrarea unui duh varlaamit, potriv- 
nic isihasmului — trebuie să se facă auzite cuvântul şi învățătura Sfinţilor 
Părinţi ai Bisericii, care văd în isihasm însuși temeiul vieţii bisericeşti, 
teologice, pastorale şi monahale. 

Este de trebuinţă să amintim faptul că miezul conţinuturilor teologi- 
ce, antropologice, eclesiologice şi ascetice din volumul de față se regăseşte 
într-o carte pe care am publicat-o mai demult, Psikoterapia ortodoxă. 
Știința Sfinților Părinți, pusă în circulație în numeroase ediţii, cu tra- 
duceri în mai multe limbi. În această lucrare, de asemenea şi în alte patru 
ce aduc completări temei de față, supunem unei analize amănunțite scopul 


1 Ibidem. 
? Ibidem. 


CUVÂNT ÎNAINTE 


| 

| 

| 

| Bisericii și al teologiei ortodoxe, bolile şi tămăduirea sufletului, a minţii, a 
inimii şi a gândurilor. Vorbim, totodată, despre însemnătatea isihasmului 
și despre Taina Preoţiei, care reprezintă cu deosebire chipul sluţirii oame- 
| nilor pe calea către tămăduire. 

Cerem rugăciunile Sfinţilor noştri Părinți, a căror învățătură o 
| înfățişăm în paginile ce urmează, precum şi ale Cuvioşilor bineplăcuţi ai 
lui Dumnezeu Paisie, Porfirie şi Sofronie, Părinți cu o viaţă și o adormire 
i în Domnul cu adevărat isihaste. Întru fericita lor pomenire, le închinăm 
| cartea de faţă. 

| 

i 


Nafpaktos, reședința Mitropoliei, 25 martie 2004, 
Prăznuirea Buneivestiri a Maicii Domnului, 


+ IEROTHEOS, Mitropolit al Nafpaktosului 


ÎN LOC DE INTRODUCERE 


În loc de Introducere, redăm în cele de mai jos o serie de fragmente 
extrase din omiliile pururea-pomenitului Părinte loannis Romanidis, care 
au fost înregistrate și publicate într-o carte ce a văzut de curând lumi- 
na tiparului, cu titlul Teologia patristică. Cuvântul fericitului Părin- 
te profesor este însemnat, dovedindu-se a avea un rol hotărâtor pentru 
înțelegerea teologiei ortodoxe şi trăirea unei vieți duhovniceşti. Prin aceas- 
ta, ține, de altfel, locul unui Cuvânt înainte pentru care să introducă teme- 
le abordate în capitolele ce urmează. 


Ce este mintea omului? 


„Tămăduirea sufletului omenesc reprezintă grija de căpetenie a 
Bisericii Ortodoxe. Biserica a fost dintotdeauna tămăduitoare de 
suflete. Cunoaștem din tradiţia ebraică, din înseși cuvintele Mân- 
tuitorului Hristos și ale Apostolilor, că în sălașul inimii de carne se 
săvârşeşte lucrarea a ceea ce Sfinţii Părinți au numit «minte» (nous). 
Părinţii au preluat, așadar, un termen tradițional, «nous», care 
înseamnă «cuget» (diânoia), respectiv «rațiune» (logos) și au ope- 
rat o delimitare a sensurilor acestuia. Au numit «minte-nous» acea 
energie cugetătoare (noetică) ce lucrează în «inima» (kardia) omului 
sănătos sufletește. Nu cunoaștem când anume s-a petrecut această 
diferențiere semantică, dat fiind faptul că unii Părinţi desemnea- 
ză prin același termen, «minte-nous», atât «rațiunea» (logiki), cât și 
«energia cugetătoare (noetică)» (noeră energeia), vădită prin cobo- 
rârea și lucrarea minţii în inimă. 

Așadar, din această perspectivă, «energia cugetătoare (noetică)» 
reprezintă acea energie a sufletului care lucrează ca «rațiune» (logi- 
ki) la nivelul creierului și deopotrivă ca «minte (nous)» în inimă. Cu 
alte cuvinte, același organ, mintea-nous, se roagă neîncetat în inimă 
— ne referim, desigur, la cei ce au dobândit rugăciunea neîncetată a 
minţii în inimă - și, în același timp, se slujește de funcţiile gândirii 
pentru a rezolva la nivelul creierului probleme de matematică, de 
pildă, sau de orice altă natură”! (...). 


Sufletul „bolnav”, potrivit învăţăturii Sfinţilor Părinți 


În înțeles patristic, sufletul fiecărui om este atins de boală. A suferi 
de ceea ce numim psihopatie (gr. psyhopathis, om bolnav sufletește)? 
nu înseamnă în chip necesar a fi schizofrenic. Sfinţii Părinţi definesc 
boala sufletului, „psihopatia”, drept starea în care energia cugetătoa- 
re (noetică) nu lucrează corect înlăuntrul omului, când mintea (nous) 
acestuia este plină de orice tel de gânduri (logismoi), nu neapărat rele. 

O inimă înţesată de gânduri, fie ele bune sau rele, vădește, potrivit 
Sfinţilor Părinţi, un om bolnav, care suferă de „psihopatie”. Gândurile 
pot fi de o înalță ţinută morală, ori dimpotrivă, cu totul imorale sau 
de orice altă natură, lucrul acesta este lipsit de importanţă. În lumina 
învățăturii Sfinților Părinţi, cine nu a pășit pe treapta duhovniceas- 
că a curățirii sufletului de patimi și nu a ajuns, prin Harul Duhului 
Sfânt, la luminare, este bolnav și suferă de „psihopatie”. Nu este vor- 
ba, însă, despre accepțiunea psihiatrică a cuvântului. Cu totul altce- 
va este pentru psihiatru un psihopat. Unul ca acesta este omul psiho- 
zelor, omul schizofrenic. În Ortodoxie însă se pune întrebarea: cel 
ce nu și-a curăţit sufletul de patimi și nu a ajuns la luminare poate fi 
socotit un om „normal“ sau nu? Aceasta este problema. 

"Pr. loannis Romanidis, Pateriki theologia, Ed. Parakatathiki, Thessalonic, 2004, p. 19. 

Termenul cu care autorul operează este în limba greacă „Wvxona?rs”, psyhopa- 
this, cuvânt compus ce vădeşte, din punct de vedere etimologic, o suferinţă a sufletu- 
lui (pvxo- < pvari, suflet + -naBrc < tema verbală rra0- < vb. nădxu, a suferi, a fi bolnav). 
Specializându-se semantic, în limba română termenul redat prin calchiere, psihopat, a 
rămas tributar ştiinţei psihiatrice ce sondează psihicul omenesc, psihismul, cu toate 
anomaliile acestuia, fiind îngustat prin delimitare terminologică la sfera bolilor minta- 


le, in limbajul curent, obiectul psihopatiei vizează activitatea cerebrală a omului. Notăm 
totodată şi confuzia existentă la nivel semantic între suflet-minte-creier-psihic. (n. trad.) 

Cum arată un creștin ortodox „normal”, potrivit Tradiţiei patris- 
tice? Dacă vreți să vedeți în chip lămurit cum stau lucrurile, citiți 
slujba Sfântului Botez, slujba de sfințire a Sfântului și Marelui Mir, 
ce se săvârșește în Patriarhia de Constantinopol în Joia Mare, citiți 
slujba de târnosire a bisericilor. Veţi vedea ce înseamnă a fi templu 
al Duhului Sfânt și cum trebuie să fie omul care s-a învrednicit de 
luminare. 

Toâte slujbele Bisericii, precum și întreaga sa Tradiţie ascetică, se 
referă mai cu seamă la trei stări duhovnicești: curățirea sufletului 
și a trupului de patimi, luminarea minții prin Harul Duhului Sfânt 
şi îndumnezeirea omului întreg, a sufletului și a trupului. Vorbesc, 
însă, îndeosebi despre curățire și luminare, deoarece slujbele Bise- 
ricii sunt expresia slujirii celei cuvântătoare (logiki latreia) închinate 
lui Dumnezeu. Așadar, cine este un ortodox „normal“? Cel botezat, 
nu însă şi curăţit? Cel care nu a ajuns încă la luminare? Sau cel deo- 
potrivă curăţit și luminat? Acesta din urmă, desigur. Acesta e este un 
ortodox „normal”!. 


“Despre teologie 


Când vorbesc despre Dumnezeu, Părinţii pornesc de la cuvin- 
tele Sfintei Scripturi și ale Sfinţilor Părinţi ai Bisericii care au trăit 
înaintea lor. Până ce nu ajung să se facă ei înșiși părtaşi experienţei 
luminării, nu se îndeletnicesc cu teologhisirea, deoarece, înainte 
de a se învrednici de aceasta, sunt simpli ucenici. Cu alte cuvinte, 
ucenicesc lângă Părinţi duhovnicești care îi pregătesc să primeas- 
că luminarea. Le dau, adică, să citească Vechiul și Noul Legământ, 
le stau alături și le tâlcuiesc Scripturile, le descoperă Tradiţia orto- 
doxă ce dăinuiește de veacuri, îi sfătuiesc să se îndeletnicească cu 
rugăciunea minţii, cu postul etc. și, în genere, îi supun nevoinţelor 
de tot felul pentru a-i cerca, astfel încât să-și curățească mintea, să o 
golească de toate gândurile, bune sau rele, ca aceasta, odată curăţită, 
să poată primi cercetarea Duhului Sfânt. Numai odată cu aceasta- 
în urma acesteia, când înlăuntrul lor începe să lucreze rugăciunea, 
încep să teologhisească. 


:Pr. Ioannis Romanidis, op. cit., pp. 22-24. 

Vedem, astfel, care este calea pe care omul trebuie să o străbată 
pentru a ajunge la tămăduire. Mai concret, tămăduirea se dobândește 
printr-o luptă crâncenă, fără încetare și îndelungată, de durată. În 
răstimpul ei, Harul vine şi pleacă în repetate rânduri, până ce îl 
curăţeşte pe nevoitor de patimi și îl arată cercat dinspre lucrarea 
patimilor. 

În lupta despre care vorbim, filosofia nu este de nici un ajutor, 
deoarece la capătul acesteia nu rațiunea (logiki), cugetul omului (diâ- 
n0ia), se curățeşte şi se luminează, ci mintea (nous). Cugetul omu- 
lui se curățeşte repede, chiar la începutul luptei. Este trebuință însă 
de timp mai îndelungat pentru a dobândi curățirea minţii, a inimii, 
dacă omul duce, desigur, o viață de nevoinţă. 

Aşa cum am arătat deja, cugetul omului (diânoia) nu este totuna 
cu mintea (nous). Ştiinţele omenești, cunoașterea ştiinţelor îi lumi- 
nează cugetul, rațiunea (logikî). Totuşi, luminarea primită de adevă- 
ratul teolog este îndoită. Cuvântul de învățătură, cateheza îi lumi- 
nează rațiunea, dar îndeosebi îi aduce luminarea minţii-nous, adică 
a inimii, a inirnii celei duhovnicești!. 


Cine este adevărat teolog? 


Să vedem acum: cine este adevărat teolog? Cel care a citit mul- 
te cărți de teologie și deţine cunoştinţe însușite prin parcurgerea 
unor bibliografii? Unul ca acesta se aseamănă însă microbiologu- 
lui, de pildă, care, deși a citit nenumărate cărți de specialitate, nu 
a folosit niciodată un microscop, nici nu a întreprins vreo cerceta- 
re în laborator. În științele experimentale, de autoritate și prestigiu 
ştiinţific se bucură întotdeauna cel ce deține o cunoaștere practică, 
pe baza experimentelor, a obiectului sau a fenomenului studiat, cu 
alte cuvinte, cel cu experienţă în observarea și în înțelegerea feno- 
menelor pe care le cercetează. 

În terminologia patristică, această experiență a observării ener- 
giilor-lucrărilor Duhului Sfânt se numește vedere-[a-lui-Dumne- 
zeu] (theorfa, contemplare). Prima treaptă a vederii-lui- Dumnezeu 
este experiența rugăciunii lucrate de la sine, pe care Duhul Sfânt 


1tbidem, pp. 190-192. 

o săvârșește în inima omului, așadar experiența Rugăciunii. Prin 
Rugăciunea pe care Harul Duhului Sfânt o pune în lucrare, înce- 
pe să se statornicească în om credința lăuntrică. Împărtășindu-se 
de această experienţă a Harului Duhului Sfânt, creștinul începe 
să-L vadă, să-L cunoască pe Dumnezeu. Acum, cu ajutorul Harului, 
călăuzit de Vechiul şi Noul Legământ, adică de Proroci, de Apostoli 
şi de Părinţii Bisericii, care tâlcuiesc în Duhul Sfânt Scripturile Legii 
celei Vechi și a celei Noi, se învrednicește și el de dreapta tâlcuire 
a Dumnezeieștii Scripturi, adâncindu-se în cuvintele şi înțelesurile 
acesteia, precum și ale scrierilor Sfinţilor Părinţi ai Bisericii. 

În anumite împrejurări, la vremea rânduită, creştinul urcă pe 
treptele mai înalte ale vederii-lui-Dumnezeu, de pildă pe cea a 
luminării, sau binevoind Domnul, a împărtășirii de Lumina Sa cea _- 
nezidită, adică a îndumnezeirii. În viziune patristică, teolog esie cel 
ajuns la îndumnezeire, întrucât în această stare omul se izbăveşte 
de înșelare și ajunge să teologhisească fără teama de a rătăci. Cu 
alte cuvinte, potrivit Sfinţilor Părinţi, teologi (cuvântători-de-Dumne- 
zeu) sunt numai văzătorii-de- Dumnezeu (thedptes). Biserica i-a numit 


"cu deosebire teologi doar pe câțiva dintre Părinţi, foarte puțini la 


număr, deși cu teologhisirea s-au îndeletnicit mulți. Cei ce teolo- 


- ghisesc, spre deosebire de teologi, sunt cei care au ajuns numai pe 


treapta luminării, adică a rugăciunii neîncetate a inimii. Aceştia, 
fiind luminaţi de Harul Duhului Sfânt, teologhisesc întemeindu-se 
pe experiența celor îndumnezeiți, fără a descoperi ei înșiși noi adân- 
cimi ale teologiei. Sunt, desigur, şi unii care teologhisesc rațional, 
însuflaţi numai de lectura unor cărți teologice. Sfinţii Părinţi opresc 
însă de la aceasta!. 


Starea vieţii duhovnicești în Grecia de astăzi 


Perioada în care ne aflăm acum este una de decădere în istoria 
Bisericii, dat fiind faptul că aşa-zișii „doctori de suflete“ (Părinţi 
duhovnicești lipsiți de puterea de a-i tămădui sau a-i călăuzi în chip 
nerătăcit pe oameni) nu sunt nici măcar ei înșiși conștienți de starea 
părelnicei lor duhovnicii. Cum să-i poată recunoaşte unii ca aceștia 


! [bidem, pp. 204-206. 

pe cei ce sunt cu adevărat Părinţi duhovniceşti? Învârtoșați și cu 
totul nesimţitori, nu vor fi în stare de aceasta. Este cazul lui luda, 
care L-a cunoscut pe Hristos, dar nu precum ceilalți Apostoli. luda 
nu â înțeles Cine era Hristos. De ce? Pentru că nu avea o așezare 
duhovnicească bună, Cu alte cuvinte, s-a dovedit a fi un părut și 
înșelat doctor de suflete, neînstare a-și mântui nici măcar propriul 
suflet. 

Teologia ortodoxă ne dă astăzi putinţa de a-l afla pe cel cu adevă- 
rat doctor şi de a-l deosebi de ceilalți falși vindecători? Îl recunoaștem 
printre toți aceștia pe adevăratul Părinte duhovnicesc, pe cel în stare 
să ne tămăduiască sufletul? Sau, altfel spus, îi putem astăzi deosebi 
pe sfinți în mijlocul mulțimii? Cu greu, s-ar părea. Acum creștinii au 
ajuns să nu-i mai poată recunoaște, între falşii doctori de suflete, pe 
Părinții duhovnicești adevărați. Aceasta din pricina faptului că, în 
locul Teologiei Părinților, a experienţei vii, am pus teologia apusea- 
nă, a dogmelor şi a cărților, făcându-ne astfel următori unei teolo- 
gii ce nu duce la curățirea sufletului de patimi. Am lepădat Tradiţia 
isihastă, înlocuind-o cu litera dogmelor sau cu morala (pietismul). 
Toate acestea au început încă din anii de după Revoluţia greacă de 
la 1821, fruntaș avându-l pe Adamantios Korais!. (...) 


' fbidem, pp. 212-213. Adamantios Korais (1748-1833) este una dintre personalitățile 
marcante ale filologiei grecești, reprezentant de seamă al Iluminismului neoelen. 
Formația sa clasicistă, mirajul pentru ideile marilor iluminiști francezi, precum Rous- 
seau, în contextul schimbărilor ideologice aduse de Revoluția Franceză, îl recomandă 
mai curând drept un veritabil iluminist decât un creștin luminat. A respins moștenirea 
creştin-ortodoxă a Bizanțului şi vechea limbă liturgică, vădind un scepticism religi- 
os. Socotim că la acest liberalism secular al lui Korais face referire autorul în cazul 
de față, dincolo de reforma puristă pe care a iniţiat-o în materie de limbă, ce a dat şi 
numele curentului, koraismâs. (n. trad.) 


16 


1 
SFINȚENIA ÎN LUMINA TRADIȚIEI ORTODOXE 


Prezenţa sfinţilor în viaţa Bisericii are o însemnătate deosebită. 
Lucru firesc, de altfei, de vreme ce scopul și întreaga ei lucrare pri- 
vesc sfinţirea omului, pricină pentru care o și numim „laborator” al 
sfințeniei. 

Totodată, însetat de dorinţa de a avea modele autentice pe care 
să le urmeze în viață, omul caută întotdeauna să întâlnească sfinţi, 
oameni adevăraţi. Astfel, la vremuri de răscruce ale istoriei, se 
vorbeşte despre sfinți și sfințenie, deoarece aceasta reprezintă o 
nevoie concretă a omului. 

Este și cazul ultimilor ani. Mulţi îi socotesc sfinți pe toți oamenii 
care sunt buni și pașnici, îndemnând la canonizarea lor, adică la tre- 
cerea lor oficială în rândul sfinţilor Bisericii. | 

Proslăvirea unui credincios de către Biserică trebuie să se înteme- 
ieze însă pe mărturii vii ale sfințeniei, trebuie să existe dovezi clare 
ale faptului că acel om a devenit templu al Duhului Sfânt, fiindcă 
numai atunci poate mijloci către Dumnezeu în rugăciune. Cel ce nu 
este cu adevărat vas al sfințeniei, măcar că ar fi socotit dimpreună 
cu sfinţii, nu poate mijloci către Dumnezeu, nu are sălășluit înlăun- 
trul său Harul Dumnezeiesc, iar prin cinstirea pe care i-o aducem, 
proslăvindu-l cu sfinții, devenim închinători ai zidirii, ne închinăm 
făpturii în locul Făcătorului. Spunem aceasta deoarece numai lui 
Dumnezeu se cuvine să-l aducem închinare, cinstindu-i, desigur, și 
pe cei în care El Se sălășluiește. Dacă aceste premise lipsesc, a cinsti 
pe cineva ca sfânt este o greşeală. | 

Chestiunea de faţă trebuie privită cu multă seriozitate. Ne vom 
apleca în cele ce urmează asupra învăţăturii Sfântului loan Damas- 
chin, a acestui ales învățător al Bisericii noastre, în scrierile căruia 
găsim adunată întreaga învățătură a sfinţilor dinaintea sa cu privire 
la dogme, credinţă și viață. 

Aşadar, ce sunt sfinţii şi care sunt mărturiile sfințeniei, potrivit 
Sfântului loan Damaschin, în a cărui învăţătură aflăm concentrată 
întreaga Tradiţie ortodoxă? 


1. Sfinţi prin împărtășire cu Dumnezeu 


Întărindu-și cuvântul cu numeroase pasaje din Scriptură, acest 
învăţător de seamă al credinței şi al vieţuirii ortodoxe arată că sfinţii 
trebuie cinstiți „ca prieteni ai lui Hristos, fii şi moştenitori ai lui Dum- 
nezeu”. Dacă Dumnezeu este numit Împărat și Domn pentru că a 
zidit și chivernisește lumea, tot astfel și sfinții, care se unesc cu El, 
sunt „dumnezei, domni şi împărați”. Scrie, totodată, că sfinții pot fi 
numiți și „dumnezei”, de vreme ce, așa cum citim în Vechiul Testa- 
ment, Dumnezeul nostru este „Dumnezeul dumnezeilor” (Deutero- 
nom 10:17):. 

Desigur, sfinţii nu sunt dumnezei, împărați și domni după fire, 
precum Dumnezeu Cel în Treime, ci după Har și prin împărtășire 
cu El. Vorbind despre sfinți, Sfântul loan Damaschin îi numeşte 
dumnezei, însă „nu prin fire“, ci spune: „Prin participarea la El au 
devenit prin har ceea ce El este prin fire”2. În virțutea alegerii deliberate 
(proairesis) şi a libertăţii, au primit Harul şi energia lui Dumnezeu, 
Care sălășluieşte înlăuntrul lor. Harul Dumnezeiesc este cel care 
lucrează, însă ei, învoindu-se în chip liber la aceasta, se fac împreu- 
nă-lucrători cu El, se împărtășesc, adică, de acest Har. 

Sfinţii sunt numiţi împărați şi domni nu în calitate de stăpâni ai 
lumii, ai omenirii, aşa cum este Dumnezeu, nici în înţelesul ocâr- 
mulirilor lumești, ci ca cei ce au împărăţit peste patimi şi au păzit 

1Sf. loan Damaschin, Ekdosis akrizis tis Orthodoxou Pisteos, Ed. P. Pournara, Thes- 
salonic, 1976, p. 384. Reproducem fragmentul după traducerea românească: Sf. loan 
Damaschin, Dogmatica, trad. Pr. Prof. D. Fecioru, Ed, IBMBOR, București, 2005, p. 209. 


(n. trad.) A 
“ Ibidem, p. 386. În trad. rom.: ibidem, p. 210. 

„nefalsificată” asemănarea chipului dumnezeiesc dinlăuntrul lor. 
Sfântul loan scrie: „Nu spun că sunt dumnezei, împărați şi domni prin 
fire, ci sunt numiţi aşa pentru că au împărățit și au stăpânit peste patimi şi 
au păzit nefalsificată asemănarea cu chipul dumnezeiesc, potrivit căreia au 
fost creați — căci se numeşte și icoana împăratului împărat — şi pentru că 
sunt uniți cu Dumnezeu după voinţă şi L-au primit locuitor înăuntrul lor, 
iar prin participarea la El au devenit prin har ceea ce El este prin fire”. 

Nu este cu putinţă să nu arătăm cinstire unor astfel de oameni, 
care s-au unit cu Dumnezeu și s-au împărtășit de energiile Sale nezi- 
dite: „Pentru ce dar nu trebuie cinstiți cei care au ajuns slujitori şi prie- 
teni și fii ai lui Dumnezeu? Căci cinstea dată de cei împreună robi către cei 
buni este dovada dragostei față de Stăpânul obştesc”* 


2. Sfinţirea sufletului și a trupului 


Unirea sfinților cu Dumnezeu aduce cu sine schimbări adânci, 
cutremurătoare, am putea spune. Cu alte cuvinte, unirea aceasta nu 
este una de natură morală, psihologică sau socială, ci în chip vădit 
teologică, ceea ce înseamnă că vorbim despre criterii de netăgăduit 
ale sfințeniei. Dată fiind îndoita alcătuire a omului, ca suflet și trup, 
Harul lui Dumnezeu se revarsă prin suflet și asupra trupului, de 
aceea există semne și mărturii lămurite ale sfințeniei. 

Amintind diferite locuri din Sfânta Scriptură, precum cuvântul 
Apostolului: „Voi locui în ei şi voi umbla şi voi fi Dumnezeul lor şi ei 
vor fi poporul Meu” (II Corinteni 6:16) sau al lui Solomon: „Suflete- 
le drepţilor sunt în mâna lui Dumnezeu şi chinul nu se va atinge de ele” 
(Înţelepciunea lui Solomon 3:1), Sfântul loan Damaschin spune că 
sfinţii au ajuns „cămări şi locașuri curate ale lui Dumnezeu”. Ceea ce 
Dumnezeu este după fire, sunt și sfinții după Har şi prin împărtăşire 
cu El. De vreme ce Dumnezeu este viaţă şi lumină, înseamnă că „cei 
care sunt în mâna Domnului sunt în viață şi lumină”? Prin „lumină” 
înțelege Lumina nezidită, de care se împărtăşesc sfinţii. Este acea 
lumină pe care o vedem reprezentată și în iconografia ortodoxă. În 

! Ibidem. 


2Îbidem. 
3 jbidem. În trad. rom.: ibidem, pp. 210-211, 

sfintele icoane, în jurul capetelor sfinților se zugrăvește o aureolă!, 
mărturie a faptului că sfinţii au văzut Lumina nezidită, au trăit şi 
trăiesc necontenit în această Lumină nezidită. 

În temeiul celor arătate mai înainte, dată fiind unitatea dintre 
suflet și trup, Harul lui Dumnezeu se revarsă prin suflet asupra tru- 
pului. Făcând referire la cuvântul Sfântului Apostol Pavel, care ara- 
tă în chip lămurit că trupurile creștinilor sunt temple ale Preasfântu- 
lui Duh, Sfântul ioan scrie că „Dumnezeu a locuit cu ei prin mijlocirea 
minții și a trupurilor lor“, aşa încât sfinții sunt numiţi „temple și locașuri 
însuflețite ale lui Dumnezeu”. Se pune, firește, întrebarea: „Cum nu tre- 
buie cinstite templele însuflețite ale lui Dumnezeu, locaşurile însuflețite” 
ale Lui? „Aceștia pe când trăiau au stat cu îndrăzneală înaintea lui Dum- 
nezeu“, iar moartea lor „este mai degrabă somn decât moarte”? 

Întrucât Harul lui Dumnezeu se revarsă prin minte (nous) asupra 
trupului, moartea ce stăpânește în trupul omului este biruită, Astfel 
putem înțelege nestricăciunea sfintelor moaşte. 


3. Mărturii ale sfințeniei 


Există mărturii vădite ale sălășluirii Harului lui Dumnezeu înlă- 
untrul omului. Am arătat deja în cele de mai sus faptul că sfinţii 
se învrednicesc de îndumnezeirea minţii şi a trupului, făcându-se 
biruitori asupra morţii. Însă mărturia că omul are înlăuntrul său 
Harul nezidit și energia lui Dumnezeu ține de felurite fenome- 
ne precum, de pildă, mirul ce izvorăște din sfintele moaşte. Sfân- 
tul loan Damaschin scrie: „Stăpânul Hristos ne-a dat ca izvoare mân- 
tuitoare moaştele sfinților, care izvorăsc, în multe chipuri, faceri de bine 
şi dau la iveală mir cu bun miros”. Creștinii trebuie să aibă credința 
nestrămutată că acest lucru este cu putinţă: „Nimeni să nu fie necre- 
dincios!” Dacă în Vechiul Testament vedem lucrarea lui Dumnezeu, 
Care a izvorât apă din piatră sau din falca măgarului pentru a poto- 

' În limba română, pe filiera latinescului aureola [corona] < lat. aureolus, de aur, ter- 
menul tehnic folosit în iconografie, nureolă, desemnează o cunună de aur, fiind notabil 
paralelismul corespondentului grecesc (calchiere după germ. Straklenkranz), „qproro- 
orebavo”, photostâvhana < „p”, phos, lumină + „Ottpavoc”, stephanos, cunună, 


aşadar cunună de lumină. (n. trad) 
2Sf. loan Damaschin, op. cit. 

li setea lui Samson, „este de necrezut ca să izvorască mir bine mirositor 
din moaştele mucenicilor?"!, 

Trupurile sfinţilor, prin sălășluirea Harului lui Dumnezeu 
într-însele, sunt vii, nu moarte, pentru aceasta și săvârșesc minuni. 
Hristos, „Însăși Viaţa şi cauza Vieţii”, Cel Ce pogorându-Se în iad 
nu a putut fi ținut de el, sălășluiește în trupurile sfinților, de ace- 
ea „nu mai numim morți pe cei care au adormit întru nădejdea învierii şi 
cu credința în El”. Aşadar, sfinţii sunt vii şi își fac simțită prezența 
în sânul Bisericii fiindcă s-au unit cu Începătorul Vieţii, cu Viaţa 
Însăși, cu Hristos. 

Prezenţa vie a sfinților se vădește prin minuni. În fapt, săvârșitorul 
acestora este Dumnezeu, Cel Ce lucrează prin trupurile sfinților, de 
vreme ce, așa cum am arătat mai înainte, înlăuntrul lor sălășluiește 
Duhul Sfânt. Scrie Sfântul loan Damaschin: „Cum dar prin ei demo- 
nii sunt puşi pe fugă, bolile sunt alungate, bolnavii se vindecă, orbii văd, 
leproșii se curăţă, ispitele şi supărările se risipesc și se pogoară toată 
darea cea bună de la Tatăl luminilor peste cei care cer prin ei cu credință 
neîndoielnică? "2 

Prin sfintele moaşte se săvârşesc, astfel, nenumărate minuni, bol- 
navii sunt vindecați, ispitele şi neputințele sufletești se îndepărtea- 
ză, demonii sunt izgoniți. Pentru aceasta este de trebuință împlini- 
rea a două condiţii: Harul lui Dumnezeu să se sălășluiască în trupul 
omului, ce va deveni, după adormirea sa, sfinte moaște, iar credința 
celor ce se ating de ele să fie neîndoielnică. 


4. Cinstirea sfinților 


Vedem din cele de mai sus cinstirea cu care suntem datori față 
de sfinţii proslăviți de Dumnezeu. Ei ne sunt apărători. Omul, spu- 
ne Sfântul loan, se ostenește să găsească pe cineva care să-l ducă la 
împăratul pământesc și să pună pe lângă acesta cuvânt de mijloci- 
re pentru el. De aceea, trebuie să-i cinstim pe „apărătorii întregului 
neam omenesc, apărători care se roagă lui Dumnezeu pentru noi”?. 

Ibidem, pp. 386-388. În trad. rom.: ibidem, p. 211. 


2 Ibident, ă 388. În trad. rom.: ibidem, pp. 211-212. 
2 Ibidem. În trad. rom.: ibidem, p. 212. 

Îi cinstim pe sfinţi ridicând biserici în numele lor, aducându-le 
prinos de roade și prăznuindu-le pomenirile de peste an. Însă cin- 
stirea pe care le-o arătăm cu prilejul praznicelor trebuie săvârșită 
cu bună-cuviinţă, altminteri nu vom afla în ea vreun folos. Adevă- 
rata slujire pe care I-o închinăm lui Dumnezeu îi bucură și pe slu- 
jitorii Lui, după cum o prăznuire necuviincioasă îi porneşte spre 
mânie şi pe ostașii Săi. Trebuie să ne veselim duhovnicește la praz- 
nicele sfinţilor. Scrie despre aceasta Sfântul loan: „În psalmi, în imne 
şi în cântări duhovnicești, în umilință şi în milostenie față de cei lipsiţi, 
noi, credincioşii, să cinstim pe sfinți, căci prin acestea mai ales Se cinstește 
Dumnezeu”. Dumnezeu Se slăveşte, așadar, în chip deosebit prin 
sfinții Săi, de aceea credincioşii sunt datori să-i cinstească pe sfinţi, 
lăcașurile cele adevărate şi însufleţite ale lui Dumnezeu, în psalmi, 


în cântări duhovnicești, cu inima înfrântă și milostivă față de cei 


aflați în nevoi!. 

Dincolo de sfintele biserici pe care le înălțăm în numele lor, de 
slujbele şi de praznicele cu care îi cinstim, ne arătăm prețuirea față 
de sfinți şi prin făurirea icoanelor celor văzute ale lor, devenind, 
adică, şi noi stâlpi și icoane, următori acestora pe calea virtuții. Scrie 
Sfântul Ioan: „Să le ridicăm stâlpi, icoane văzute, şi noi înşine să ne facem, 
prin imitarea virtuţilor lor, stâlpi şi icoane însuflețite ale lor“2. Icoanele 
pe care le întocmim și la care ne închinăm sunt mărturia faptului că 
sfinții s-au făcut pe ei înșiși biserici vii, în care S-a sălășluit Dumne- 
zeu, că înlăuntrul lor chipul a devenit lucrător, și astfel au ajuns la 
asemănare. Închinarea la sfintele lor icoane trebuie să zămislească 
și schimbarea noastră în icoane (chipuri) vii ale sfinţilor. 


5. Cetele sfinților 


Sfântul loan Damaschin pomenește feluritele cete de sfinți cărora 
le datorăm cinstire. 

În primul rând, se cuvine să o cinstim pe Născătoarea de Dumne- 
zeu „pentru că este în sens propriu şi real Maica lui Dumnezeu”. Dato- 
răm apoi cinstire Sfântului Proroc loan, ca celui ce este „înaintemer- 


! [bidem. 
2 fbidem. 

gător, botezător, apostol și mucenic”. Îi cinstim apoi pe Apostoli „pentru 
că au fost fraţi ai Domnului, martori oculari şi slujitori ai patimilor Lui”. 
Urmează Mucenicii, ostașii lui Hristos, care au băut Paharul Lui, au 
primit botezul morţii Sale de-viață-dătătoare şi s-au făcut părtași 
patimilor și slavei Lui, iar între aceștia întâi-stătător îl avem pe 
Sfântul Arhidiacon Ştefan. Este apoi ceata Cuvioșilor și a de-Dum- 
nezeu-purtătorilor asceţi, „cei care au luptat cu tărie mucenicia cea mai 
îndelungată și mai grea a conştiinţei”. Suntem datori să-i cinstim și pe 
Părinţii Vechiului Legământ, care au vieţuit înainte de Întruparea 
lui Hristos, adică „pe profeții dinaintea venirii harului, pe patriarhi, pe 
drepți, pe cei care au vestit mai dinainte venirea Domnului“!. 

Trebuie să cugetăm la viaţa tuturor acestora și să ne facem râv- 
nitori virtuților și petrecerii lor, ca să ne împărtăşim împreună cu ei 
de cununile slavei. Scrie Sfântul loan Damaschin: „Privind la traiul 
tuturor acestora, să le urmăm credința, dragostea, nădejdea, zelul, viața, 
stăruința în patimi, răbdarea până la sânge, ca să avem părtăşie cu ei și la 
cununile slavei”?. 


._ a... 


6. Harul deosebirii 


Este limpede, potrivit celor spuse de Sfântul Ioan Damaschin, 
că sfințenia nu cunoaște criterii etnice, morale, sociale sau psiho- 
logice, ci cu deosebire teologice. Sfinţii sunt sfinți și îi numim ast- 
fel fiindcă s-au unit cu Dumnezeu și se împărtășesc de Harul Său 
nezidit. lar această împărtăşire de Harul Dumnezeiesc se vădeşte 
prin mulțimea harismelor, precum cea a facerii de minuni sau a 
izvorârii de mir și, în genere, prin moaștele lor neatinse de strică- 
ciune, mărturie a faptului că sfinţii săvârşesc minuni, izvorăsc mir 
și se fac părtași Învierii și slavei lui Hristos. Nu „oamenii buni” sau 
„patrioţii devotaţi-înflăcăraţi” sunt sfinți, ci cei ce se împărtășesc de 
Harul lui Dumnezeu. De altiel, tocmai prin această împărtășire, ei 
se arată a fi deopotrivă oameni buni și patrioți adevărați. Lucrul cel 
mai de seamă este unirea lor cu Dumnezeu în chip deplin, cu sufle- 
tul și cu trupul. | 

" Ibidem, pp. 388-390. 

? În trad. rom.: p. 213. (n. trad.) 

Mai există, desigur, un aspect important. Cum îi putem deosebi 
pe Apostoli de apostolii mincinoși, pe adevărații Proroci de proro- 
cii mincinoşi, pe Mucenici de falşii mucenici, pe Cuvioși de păruțţii 
cuvioși, pe Sfinți de sfinţii cei mincinoși? Lucrurile stau la fel ca 
și în privința celor omenești. Pe adevărații savanţi îi recunosc cei 
ce împărtășesc aceeaşi știință cu ei. Prin urmare, pe sfinți îi pot 
recunoaște cei ce s-au făcut părtași Harului lui Dumnezeu. Sfinții 
îi recunosc pe sfinți. Când cineva are Harul deosebirii duhurilor, 
care este temeiul adevăratei teologii ortodoxe, cunoaște dacă un 
duh este sau nu de la Dumnezeu, poate deosebi cele zidite de cele 
nezidite. Prin urmare, această chestiune nu este una instituțională, 
ci harismatică, ține de lucrarea Harului. 

Dacă vorbim în vremurile noastre despre o schimbare ce vădeşte 
în chip lămurit înstăpânirea secularismului în lume, atunci aceas- 
ta este pierderea criteriilor spiritualității și sfințeniei ortodoxe, 
așa încât adevărații tămăduitori dumnezeieşti ajung să fie socotiți 
totuna cu acei „oamenii buni”, pe care îi putem afla în spațiul ori- 
cărei tradiţii religioase. ar acest lucru duce, desigur, la perverti- 
rea credinţei ortodoxe şi la trăirea unei spiritualități demonice cu 
urmări cumplite pentru omul care proslăvește cu sfinții pe cel părut 
a fi sfânt, ce are el însuși trebuinţă de mila lui Dumnezeu. 

Pentru cei adormiți, păcătoşi sau sfinți, aducem la biserică pri- 
noase şi colivă. Însă rugăciunea pe care o înălțăm lui Dumnezeu 
pentru fiecare dintre aceștia este diferită. Sfinţilor le cerem să mij- 
locească pentru noi în rugăciunile lor, nu ne rugăm să fie mântuiți, 
așa cum facem în cazul celor despre care nu știm dacă s-au învred- 
nicit să dobândească sfințenia. Așadar, proslăvind pe cel pe care 
Dumnezeu nu l-a arătat sfânt, îl lipsim de prinosul rugăciunilor 
aduse de Bisercă pentru mântuirea lui. 

Canonizarea anumitor credincioși și trecerea lor oficială în rândul 
sfinților este o chestiune ce ţine de criteriile spiritualității şi sfințeniei 
ortodoxe. lar de căpetenie între acestea este trăirea învăţăturii nip- 
tico-isihaste a Bisericii în întregul său înţeles ortodox, ca premisă 
sigură a unei teologii ortodoxe. 

martie 2004 


II 
LEGĂMÂNTUL LUI DUMNEZEU 


Legământul cel Vechi și cel Nou al lui Dumnezeu reprezintă un 
punct central în teologia Bisericii Ortodoxe deoarece este strâns 
legat de împărtășirea omului de Harul Dumnezeiesc și de nașterea 
sa din nou, ce se lucrează prin legământul personal pe care Dumne- 
zeu îl încheie cu fiecare om în parte. Nu mic este interesul pentru o 
asemenea temă, care privește deopotrivă teologia și isihia. 

Vom puncta în continuare câteva aspecte mai importante ale 
acesteia. 


1. Termenul „legământ” (testament) 


Termenul „legământ” (testament, gr. diathiki) provine de la verbul 
„tithimi-diatithimi” (a pune — a dispune) şi exprimă înţelegerea înche- 
iată între două părți, respectiv dispunerea, prin testament, de ave- 
rea unui defuncti. 

În limbajul bisericesc, numim „legământ” înțelegerea dintre 
Dumnezeu şi om, atât în vremea veche, cât și în cea nouă, adică 
Vechiul și Noul Legământ, precum și înţelegerea personală pe care 

“Dumnezeu o încheie cu fiecare om, căruia îi trimite Harul Său. De 
altfel, odată încheiat acest legământ cu omul, Dumnezeu Își respec- 
tă îndatoririle și împlinește făgăduinţele date. 

Apostolul Pavel, vorbind despre făgăduinţa Duhului Sfânt, se 
slujeşte de pilda legământului (testamentului): „Că şi testamentul întă- 


"LIDELL-SCOTT, Mega Lexikon tis Ellinikis glossis, Ed. loannis Sideris, vol. 1, p. 586. 

zit al unui om nimeni nu-l strică, sau îi mai adaugă ceva” (Galateni 3:15). 
Iar în continuare spune că legământul pe care Dumnezeu l-a încheiat 
cu Avraam și cu urmașii săi nu poate fi desființat prin lege: „Lin testa- 
ment întărit dinainte de Dumnezeu în Hristos nu desființează Legea, care a 
venit după patru sute treizeci de ani, ca să desființeze făgăduinţa. Căci dacă 
moştenirea este din Lege, nu mai este din făgăduință, dar Dumnezeu i-a 
dăruit lui Avraam moştenirea prin făgăduință” (Galateni 3:17-18), 

Un testament are anumite elemente specifice: testatorul, bene- 
ficiarul, actul propriu-zis, dispoziţiile prevazute și recunoașterea 
validității lui. 

În multe locuri din Noul Testament întâlnim trimiteri la acest ter- 
men și la înțelesul său de Legământ al lui Dumnezeu. Ne vom ocu- 
pa în cele ce urmează de această chestiune interesantă, oprindu-ne 
asupra unora dintre ele. 


2, Vechiul Legământ 


Vechiul Legământ — înțelegerea dintre Dumnezeu și om - a fost 
încheiat în primul rând cu Avraam. Sunt cunoscute încredințările, 
făgăduințele făcute de Dumnezeu Patriarhului Avraam: „Şi Eu voi 
ridica din tine un popor mare, te voi binecuvânta, voi mări numele tău şi 
vei fi izvor de binecuvântare (...) şi se vor binecuvânta întru tine toate nea- 
murile pământului” (Facere 12:2-3). Iar într-un alt loc din cartea Face- 
rii găsim scris: „În ziua aceen a încheiat Domnul legământ cu Avram, 
zicând: «Urmaşilor tăi voi da pământul acesta» ” (Facere 15: 18). lar mai 
jos: „« Voi pune legământul Meu între Mine şi între tine şi urmaşii tăi, 
din neam în neam, Să fie legământ veşnic, aşa că Eu voi fi Dumnezeul tău 
şi al urmaşilor tăi de după tine», (...) Apoi a mai zis Dumnezeu lui Avra- 
am: «lar tu şi urmaşii tăi din neam în neam să păziți legământul Meu»” 
(Facere 17:7-9). 

Legământul acesta este pecetluit prin tăierea împrejur: „«lar legă- 
mântul dintre Mine şi tine şi urmaşii tăi din neam în neam, pe care tre- 
buie să-l păziți, este acesta: toți cei de parie bărbătească ai voştri să se taie 
împrejur. Să vă tăiați împrejur şi acesta va fi semnul legământului dintre 
Mine şi voi»” (Facere 17:10-11). Este vorba, așadar, de un legământ 
întemeiat pe o jertfă, pe o ofrandă personală. 

La această făgăduinţă fac referire numeroase locuri din Noul Tes- 
tament şi multe cuvinte ale Sfinţilor Apostoli. 

Apostolul Petru, în cuvântul adresat iudeilor după praznicul 
Cincizecimii, pomeneşte Legământul încheiat de Dumnezeu cu 
Avraam. Le spune, printre altele: „Voi sunteți fiii prorocilor şi ai legă- 
mântului pe care l-a încheiat Dumnezeu cu părinții noştri, grăind către 
Avraam: «Şi întru seminția ta se vor binecuvânta toate neamurile pămân- 
tului»” (Fapte 3:25). Întâiul Mucenic şi Arhidiacon Ştefan, în cuvân- 
tarea sa, amintește de acelaşi legământ: „Și i-a dat legământul tăierii 
împrejur“ (Fapte 7:8). Zaharia, tatăl Cinstitului Înaintemergător, în 
cunoscuta sa cântare de laudă, face referire, printre altele, și la Legă- 
mântul lui Dumnezeu: „Şi să facă milă cu părinții noştri, ca ei să-şi 
aducă aminte de legământul Său cel sfânt” (Luca 1:72). După cuvântul 
Sfântului Apostol Pavel, israeliţii s-au bucurat de aleasa binecuvân- 
tare de a primi Legământul lui Dumnezeu: „Care sunt israeliți, ale 
cărora sunt înfierea şi slava şi legămintele şi Legea şi închinarea şi făgădu- 
ințele, ai cărora sunt părinții şi din care după trup este Hristos” (Romani 
9:4-5). Dimpotrivă, neamurile păgâne, care nu primiseră Legămân- 
tul, se purtau ca cei fără de Dumnezeu în lume: „Eraţi, în vremea ace- 
ea, în afară de Hristos, înstrăinaţi de cetățenia lui Israel, lipsiţi de nădejde 
şi fără de Dumnezeu, în lume” (Efeseni 2:12)). 

Chipul desăvârşit al Legământului cu poporul israelit a fost cei 
încheiat de Dumnezeu cu Prorocul Moisi, În cartea Ieşirii vedem ce 
anume cuprindea acesta, precum și întregul ceremonial care a avut 
loc la încheierea sa. 


4) Moisi, văzătorul-de-Dumnezeu 


Moisi a fost un mare Proroc al Vechiului Testament, cinstit de 
întreaga Biserică şi de toţi Sfinţii Părinți. 


"Traducerea acestui loc din Sfânta Scriptură: „Eraţi, în vremea aceea, în afară de Hris- 
tos, înstrăinați de cetățenia lui Israel, lipsiţi de nădejde şi fără de Dumnezeu, în lume”, este 
lacunară, fiind omisă tocmai trimiterea la legământul lui Dumnezeu, la făgăduinţa Sa 
(gr. „ru Are tv 1 Kaupă Ekeiv Xwpis Xpioroi, drĂĂoTpiauitvoi T1j6 noAiraiag 
rod Topariă xai Etvot ov BaOnkav ehs EnayyeAtac [ton diathikân tis epaggelias), 
tAnida pi) Exovreg Kai ăBeo: tv 7q) Kioţw”). Traducerea completă, potrivit Bibliei de 
la 1914, cuprinde următoarele: „Că erați întru acea vreme fără de Hristos, înstreinați de 
petrecerea lui Israil şi streini de așezământurile făgăduinței, nădejde neavând și fără de 
Dumnezeu în lume” (Efeseni 2:12) (Biblia udică Dumnezeeasca Scriptură a Legii Vechi şi a 
celei Nouă, Bucureşti, 1914, p. 1560). (n. trad.) 

În cântările pe care Biserica i le închină în ziua prăznuirii sale (4 
septembrie), este numit în repetate rânduri „văzător-de-Dumnezeu ”, 
ce] care s-a umplut de „cunoștința cea negrăită”, care a supus dorirea 
după cele pământești „dragostei celei dumnezeiești”, făcându-se „iubi- 
tor al Preadumnezeieştii Treimi”, cel „mai întâi decât toți prorocii”, „pui- 
tor de Lege învățăturilor lui Dumnezeu cele preamărite şi cu anevoie a se 
pricepe”, „dumnezeiesc zugrav în vedenii de taină dumnezeiești”, „tainic 


al lui Dumnezeu şi slujitor şi împărat lui israel”. 


b) Suiri şi pogorâri ale lui Moisi în Muntele Sinai 


Un eveniment însemnat în viaţa Prorocului Moisi este chema- 
rea pe care i-o adresează Dumnezeu, de a se sui în Muntele Sinai 
şi a primi Legea prin care avea să călăuzească poporul israelit către 
pământul făgăduinţei. Este vorba despre Vechiul Legământ ce s-a 
făcut „călăuză spre Hristos” (Galateni 3:24). 

Din cartea leșirii aflăm că Prorocul Moisi petrecea necontenit 
în vederea-lui-Dumnezeu, în contemplaţie. Nu s-a suit în Munte- 
le Sinai pentru primirea Legii doar o singură dată, ci în mai multe 
rânduri, urcând la înălțimi diferite și aflându-se neîncetat în aceas- 
tă stare de contemplaţie. Dumnezeu l-a chemat, iar el a răspuns, a 
auzit cuvântul Domnului şi a grăit cu El. Dacă ne gândim la fap- 
tul că, potrivit învăţăturii Sfinților Părinți ai Bisericii, şi auzirea lui 
Dumnezeu este vedere, iar vederea auzire, cele două fiind deopo- 
trivă gustare, împărtășire de Dumnezeu, atunci înțelegem că Moisi 
s-a aflat vreme îndelungată în starea de contemplație, de vede- 
re-a-lui-Dumnezeu și a dobândit adevărata Sa cunoaștere. | | 

Când israeliții au ajuns la Muntele Sinai, „s-a suit Moisi în mun- 
te, la Dumnezeu”. Înainte de a urca pe culme, „I-a strigat Dumnezeu 
din vârful muntelui” şi i-a poruncit să-i amintească poporului de toa- 
te binefacerile primite de la EI şi de cuvântul făgăduinţei că Îi vor 
fi popor ales, „împărăție preoțească şi neam sfânt” dacă vor asculta de 
poruncile Lui. Moisi a coborât din munte și a făcut cunoscută bătrâ- 
nilor poporului porunca, iar ei au făgăduit cu toţii că vor asculta 
şi vor împlini voia lui Dumnezeu. Când Moisi a adus înaintea Lui 


"1 Mineiul pe septembrie, Ed. IBMBOR, Bucureşti, 1984, pp. 54-61. (n. trad.) 

cuvintele poporului, Dumnezeu i-a spus: „Iată voi veni la tine în stâlp 
de nor des, ca să audă poporul că Eu grăiesc cu tine, şi să te creadă puru- 
rea” (leşire 19:3-9). 

Este vorba despre cea dinţâi suire a lui Moisi în Muntele Sinai — 
desigur, nu până în vârful acestuia — şi cea dintâi împărtăşire a Pro- 
rocului de Dumnezeu, precum și prima sa pogorâre la poporul lui 
Israil. Acestea sunt, în fapt, începutul celor ce vor urma. 

Moisi s-a suit apoi iarăși în Muntele Sinai. Pe când se afla în mun- 
te, Dumnezeu i-a zis: „Pogoară-te de grăieşte poporului să se țină curat 
astăzi şi mâine, şi să-şi spele hainele”. I-a dat, firește, porunci lămurite 
despre cum va trebui să șadă poporul în jurul muntelui când EI Se 
va pogori. 

Sunt înfățișate în acest loc cea de a doua suire și pogorâre a lui 
Moisi în Munte. În chip lămurit, nu este vorba despre o suire şi o 
pogorâre din vârful muntelui, care se va petrece mai apoi, ci despre 
urcarea în munte până la un loc cu puţin mai înalt decât cel unde 
„tabărâseră” israeliţii. Primind de la Dumnezeu o poruncă nouă, 
Prorocul s-a pogorât „din munte la popor, (...) a sfințit poporul şi, spă- 
lându-şi ei hainele, le-a zis [Moisi]: «Să fiți gata pentru poimâine şi de 
femei să nu vă atingeți!»” (leşire 19:10-15). 

A treia zi, după ce poporul a făcut după cuvântul lui Moisi, Mun- 
tele Sinai a fost cuprins de tunete și de fulgere, s-a arătat un „nor des” 
și s-a auzit „sunet de trâmbiţe foarte puternic”. Muntele „fumega tot, că 
Se pogorâse Dumnezeu pe el în foc”. În acele momente înfricoşătoare, 
când poporul „s-a cutremurat tot”, „Moisi grăia, iar Dumnezeu îi răs- 
pundea cu glas”. Domnul S-a pogorât, „a chemat (...) pe Moisi în vârful 
muntelui şi s-a suit Moisi acolo” (leşire 19:16-20). Acum Moisi urcă în 
vârful Muntelui Sinai. Aceasta înseamnă că a urcat, înaintând trep- 
tat către vederea-lui-Dumnezeu, din slavă în slavă. 

Dumnezeu i-a poruncit apoi să se pogoare din vârful muntelui şi 
să oprească poporul a se atinge de munitie. Cine ar fi îndrăznit aceas- 
ta, era omorât. Preoții ce urmau să se apropie pentru a-l sluji Dom- 
nului trebuiau și ei mai întâi să se curăţească, spre a nu fi, la rân- 
dul lor, pedepsiţi. Îi dă, totodată, poruncă să se suie iarăși în munte 
împreună cu Aaron: „lar Domnul i-a răspuns: «Du-te şi te pogoară şi 
apoi te vei sui împreună cu Aaron» (...) Şi s-a pogorât Moisi la popor şi i-a 
spus toate” (leşire 19:21-25). 

După acestea Dumnezeu i-a dat Legea, cunoscutul Decalog, 
Legământul Său către popor (v. leșire 20:1-17). Glasul Domnului 
Care rostea poruncile a fost auzit de tot poporul: „Și tot poporul a 
auzit fulgerele şi tunetele şi sunetul trâmbiţelor, şi a văzut muntele fume- 
gând“ (leşire 20:18). Ne atrage atenţia faptul că în acest loc, pentru a 
reda auzirea de către israeliți a glasului lui Dumnezeu, este folosit 
verbul „e6ra” (gr. „EcwQa” < „Op“, horâo, a vedea — n, trad.), deoare- 
ce este vorba despre o vedere duhovnicească, glasul lui Dumnezeu 
însemnând deopotrivă vederea (Grasi) Lui. 

Poporul însă, deşi vedea-auzea glasul Domnului, era cuprins de 
teamă. De aceea israeliții i-au cerut lui Moisi să le vorbească el, nu 
Dumnezeu, ca nu cumva, nesuferind a auzi glasul Domnului, să 
moară (v. leşire 20:19). Aceasta este o dovadă a faptului că, la vre- 
mea când Dumnezeu a dat Legea, Legământul Său, Moisi se afla 
alături de popor, căci îndată ce i-a liniștit, potrivit celor scrise în car- 
tea leșirii: „[Şi] a stat tot poporul departe, iar Moisi s-a apropiat de întu- 
nericul unde era Dumnezeu ” (leşire 20:20-21). 

Odată cu această nouă suire în munte și cu pătrunderea în întune- 
ric, Dumnezeu îi dă lui Moisi „cartea legământului”, care este al doi- 
lea stadiu al descoperirii Sale către el. Prima Revelaţie fusese Deca- 
logul, iar cea de-a doua priveşte poruncile despre slujirea închinată 
Domnului, rânduielile pentru casnici, pentru stăpânirea bunuri- 
lor, precum şi felurite alte legi sau făgăduinţe făcute de Dumnezeu 
poporului israelit (v. leşire 20:22-26; 21; 23). 

După ce Dumnezeu a dat prin cele două Revelaţii legea și porun- 
cile cu privire la slujirea israeliților, însuși Legământul Său, vedem 
şi pecetluirea acestui Legământ de către popor. 

Dumnezeu i-a poruncit lui Moisi să se suie în munte împreună 
cu Aaron, Nadab, Abiud și cu cei șaptezeci de bătrâni ai lui Israil: 
„Numai Moisi singur să se apropie de Domnul, iar ceilalți să nu se apro- 
pie; poporul de asemenea să nu se suie cu el!” (leşire 24:1-2). Înainte de 
suirea lor în munte, s-au petrecut însă și alte fapte. 

Moisi a venit în mijlocul taberei, a citit înaintea poporului porun- 
cile lui Dumnezeu, iar poporul a făgăduit că le va păzi. Le-a așternut 
apoi în scris. În dimineaţa zilei următoare, a zidit jertfelnic la poale- 
le muntelui şi a pus douăsprezece pietre, după numărul celor două- 


sprezece seminții ale lui Israil. A jertfit viței ardere de tot, iar din sân- 

gele lor, făcându-l două părți, a turnat jumătate peste jertfelnic. A citit 
înaintea israeliților „cartea legământului”, iar poporul a rostit aceas- 
tă făgăduinţă: „Toate câte a grăit Domnul le vom face şi le vom asculta!” 


“Atunci Moisi a luat sângele rămas de la vițeii aduși jertfă și a stro- 


pit cu el poporul, zicând: „Acesta este sângele legământului, pe care l-a 
încheiat Domnul cu voi, după toate cuvintele acestea” (leşire 24:3-8). 

Apoi s-a suit în munte împreună cu Aaron, Nadab, Abiud și cei 
şaptezeci de bătrâni ai lui Israil şi „au văzut locul unde stătea Dumne- 
zeul lui Israel”. lar aceşti aleşi ai lui Israil „au văzut pe Dumnezeu, apoi 
au mâncat şi au băut“ (leşire 24:9-11). 

După aceasta, Moisi a luat poruncă de a se sui în locul cel mai 
înalt al muntelui, pentru a primi tablele de piatră pe care Însuşi 
Dumnezeu scrisese Legea Sa. Bătrânii lui Israil au fost chemaţi să 
rămână în acel loc, în vreme ce Moisi și Isus al lui Navi s-au suit 
mai sus în munte. Atunci „un nor a acoperit muntele. Slava Domnului 
s-a pogorât pe Muntele Sinai şi l-a acoperit norul şase zile”. În cea de a 
şaptea zi, Dumnezeu l-a strigat din nor numai pe Moisi, chemân- 
du-l să intre în acesta. Norul era foc mistuitor ce venea dinspre vâr- 
ful muntelui și putea fi văzut de către tot poporul. Și Moisi a intrat 
atunci în mijlocul norului: „Şi s-a suit Moisi pe munte (...) şi a stat (...) 
pe munte patruzeci de zile şi patruzeci de nopți” (leşire 24:12-18). 


c) Principalele elemente ale dumnezeieștii descoperiri 


Din cele arătate mai sus vedem în chip limpede care sunt princi- 
palele elemente ale celui dintâi Legământ al lui Dumnezeu. Cu alte 
cuvinte, Dumnezeu Însuși dă acest Legământ și-l pecetluieşte c 
mulțime de fapte minunate. 

Mai întâi, pentru primirea Legii a fost trebuință de văzăto- 
rul-de-Dumnezeu Moisi, care s-a suit din vedere (contemplare) 
în vedere (contemplare) și a ajuns treptat la împărtășirea de slava 
lui Dumnezeu. A fost nevoie de un adevărat teolog, în înţelesul de 
văzător-de-Dumnezeu, pentru primirea Legământului. Dumnezeu îl 
cheamă pe Moisi să se suie în munte, apoi să urce în vârf și să intre 
în întunericul dumnezeiesc. Prorocul primește marea binecuvânta- 
re de a rămâne în această stare a teofaniei, a vederii-lui-Dumnezeu 
vreme de patruzeci de zile și patruzeci de nopți. 

Observăm înaintarea treptată a lui Moisi în experiența Revelaţiei. 
De altfel, toți cei care s-au împărtășit şi se împărtășesc de aceasta 
sporesc, urcând din treaptă în treaptă. Poporul s-a curățit şi a rămas 
la poalele Muntelui Sinai. Bătrânii lui Israil s-au suit în munte la un 
loc cu puţin mai înalt față de cel unde se afla poporul. Moisi împre- 
ună cu Aaron, Nadab și Abiud au urcat și mai sus, însă în continua- 
re numai Moisi împreună cu Isus al lui Navi s-au suit pe înălțimile 
muntelui. Iar apoi singur Moisi, mai sus, a intrat în întuneric și în 
nor. Mulţi ajung să se împărtăşească de Harul lui Dumnezeu, însă 
puţini sunt teologi — văzători-de-Dumnezeu. 

Sfântul Grigorie Teologul revine adesea la această temă, care îi 
este foarte dragă. 

Într-una dintre scrierile sale vorbeşte despre chemarea pe care 
Dumnezeu i-o adresează lui Moisi de a se sui în Muntele Sinai şi o 
pune în legătură cu dorința unora de a urca pe înălțimile teologiei. 
Îi îndeamnă ca mai înainte să se curățească și abia apoi să ia asu- 
pra lor grija altor suflete sau îndeletnicirea cu teologia. Scrie că, deși 
mulţi au fost îndemnați să se suie în Muntele Sinai, printre care şi 
Aaron, numai pe Moisi l-a chemat Dumnezeu să se apropie de El. 
Ceilalți trebuiau să I se închine de departe. Și poporul a fost ţinut, la 
rândul său, departe de fulgere, de tunete, de sunetul trâmbiţelor şi 
de întreg Muntele Sinai care iumega. Auzea numai glasul lui Dum- 
nezeu, chiar dacă mai înainte de aceasta se sfinţise. În cele din urmă, 
singur Moisi s-a suit în munte, a intrat în nor, „2 petrecut împreună cu 
Dumnezeu şi a primit Legea”, care pentru cei mulți este una a literei, 


_ însă pentru cei puţini este o Lege a Duhului! 


De asemenea, în cea de-a doua sa Cuvântare teologică, Sfântul Gri- 
gorie scrie că şi el, asemenea lui Moisi, este chemat de Dumnezeu 
să se suie în muntele contemplației, să intre în nor, şi răspunde aces- 
tei chemări cu râvna pe care i-o însuflă nădejdea, dar şi cu luptă 
din pricina slăbiciunii. Îşi îndeamnă ascultătorii să urce împreună 
cu el, potrivit cu starea duhovnicească a fiecăruia. Dacă cineva este 
asemenea lui Aaron, este chemat să stea alături de el, chiar dacă în 
afara norului. De este ca Nadab, Abiud sau altul dintre bătrânii lui 
Israil, să urce, dar „să stea mai departe, după vrednicia curățeniei sale”. 
Cine este nevrednic a se împărtăși de această vedere (contemplare), 


1Sf. Grigorie Teologul, Opere, vol. 4, EPE, p. 258. 

să nu se apropie nicidecum, fiindcă un astfel de lucru nu este lipsit 
de primejdie. De este cineva doar vremelnic curățit, să rămână la 
poalele muntelui ca să asculte glasul și trâmbiţa și să vadă munte- 
le fumegând, să asculte adică „goalele cuvinte ale evlaviei”. Dacă, din 
pricina patimilor sale, este asemenea dobitoacelor, „tot mai departe 
să stea şi de munte să se depărteze, sau altfel va fi lovit cu pietre şi se va 
| strivi și va pieri rău ca un om rău. 

i În al doilea rând, poporul a trebuit să se pregătească pentru a se 
| împărtăși, fie și numai într-o mică măsură, de această dumnezeiască 
| descoperire și a primi apoi Legea, poruncile şi toate celelalte rându- 
i 

| 

ieli ale lui Dumnezeu. Prin această pregătire, israeliții încuviințează 

şi făpăduiesc să păzească Legea, recunoscând în Moisi pe „puitorul 

de Lege”. | 
| În al treilea rând, Dumnezeu, prin acest Legământ şi prin porun- 
| cile date, Se descoperă pe Sine. Poruncile nu sunt legiuiri omeneşti, 
| ci însăşi descoperirea lui Dumnezeu. În fapt, ele îl tămăduiesc pe 
i om și-i arată calea către trăirea personală a teofaniei, a propriei 
împărtășiri de Dumnezeu. Desigur, așa cum ne este cunoscut din 
alte scrieri, teofania din Muntele Sinai a fost arătarea Cuvântului 
neîntrupat al lui Dumnezeu, a Celei de a Doua Persoane a Sfintei 
Treimi. 
i În al patrulea rând, poporul primește Legământului lui Dum- 
nezeu prin săvârşirea unei jertfe, prin stropirea cu sânge, care este 
i sângele Vechiului Testament. Orice înțelegere dintre Dumnezeu și 
om se pecetluiește cu o jertfă, cu o ofrandă, cu vărsare de sânge. 

În al cincilea rând, întreaga descoperire este pecetluită printr-o 
masă de jerifă, la care au luat parte în Muntele Sinai aleşii poporu- 
lui hui Israil. 

Iar în al șaselea rând, sfârșitul acestei experienţe a însemnat intra- 
rea și rămânerea lui Moisi timp de patruzeci de zile și de nopți în 
mijlocul norului. 

Toate acestea arată faptul că Dumnezeu încheie Legământul 
Său cu oamenii prin descoperire, prin Revelaţie, prin teofania Sa. | 
Oamenii, primind Legământul hai Dumnezeu, se fac, la rândul lor, 
părtași acestei teofanii, acestei vederi-a-lui-Dumnezeu. Legământul 


' Ibidem, pp. 34-36. Reproducem fragmentul după traducerea românească: Sf. Gri- 
gorie de Nazianz, Cuvântări teologice, pp. 69-71. (n. trad.) 

este pecetluit cu o jertfă, cu stropire cu sânge și o masă, iar sfârşitul 
lui — calea arătată oamenilor — este însăși intrarea în starea vede- 
rii-lui-Dumnezeu, odată cu care toate energiile-lucrările trupului 
încetează. 


3. Noul Legământ 


Cele spuse măi înainte cu privire la Vechiul Legământ dat de 
Dumnezeu oamenilor sunt legate în mod direct de Legământul cel 
Nou. Asemănările dintre cele două sunt vădite, însă vedem în chip 
lămurit că acesta din urmă, deşi se aseamănă cu cel Vechi — și după 
felul în care a fost dat —, este, totuşi, mai presus decât acela, 


a) Hristos în Noul Legământ 


Dumnezeu Care S-a arătat în Muntele Sinai este Cuvântul neîn- 
trupat, în vreme ce, în Noul Testament, Cel Ce încheie o înţelegere 
și un nou legământ cu omul este Cuvântul Întrupat, Domnul nos- 
tru lisus Hristos. Noul Testament, la fel ca și cel Vechi, cuprinde 
Revelația, arătarea Cuvântului lui Dumnezeu. În Noul Testament 
însă, Cuvântul Întrupat face arătată voia dumnezeiască în chip 
deplin, după ce mai înainte poporul israclit fusese pregătit pentru a 
o primi și arătase bunăvoință faţă de acest mare dar dumnezeiesc. 


Apostolul Pavel, referindu-se la Legământul lui Dumnezeu, spu- | 


ne că Noul Legământ dat de Hristos este mai presus de cel Vechi: 
„Acum însă Arhiereul nostru a dobândit o slujire cu atât mai osebită, cu 
cât este şi Mijlocitorul unui testament mai bun, ca unul care este înteme- 
iat pe mai bune făgăduințe”. lar în continuare lămurește: „Căci dacă 


(testamentul) cel dintâi ar fi fost fără de prihană, nu s-ar mai fi căutat dau: 


pentru al doilea” (Evrei 8:6-7). 

În acest loc, Apostolul Pavel face trimitere la prorocia lui Ieremia 
cu privire la Noul Legământ, care este întipărirea Legii lui Dumne- 
zeu în cugetul și în inima poporului celui nou. Nu este vorba despre 
un Legământ ce cuprinde rânduieli exterioare, încrustate pe table, 
ci despre un Legământ dat de Dumnezeu în însăși inima omului. 
Sfântul Apostol Pavel arată cuvântul prorocesc al lui leremia:. 

„Iată vin zile, zice Domnul, când voi face, cu casa lui Israel şi cu casa 
lui luda, testament nou, nu ca testamentul pe care l-am făcut cu părinții 
lor, în ziua când i-am apucat de mână ca să-i scot din pământul Egiptu- 
lui; căci ei n-au rămas în testamentul Meu, de aceea și Eu i-am părăsit — 
zice Domnul. Că acesta e testamentul pe care îl voi face cu casa lui Israel, 
după acele zile, zice Domnul: Pune-voi legile Mele în cugetul lor şi în ini- 
ma lor le voi scrie, şi voi fi lor Dumnezeu şi ei vor fi poporul Meu. Şi nu va 
mai învăța fiecare pe vecinul său şi fiecare pe fratele său zicând: Cunoaşte 
pe Domnul! — căci toți Mă vor cunoaşte, de la cel mai mic până la cel mat 
mare al lor; căci voi fi milostiv cu nedreptăţile lor şi de păcatele lor nu-Mi 
voi mai aduce aminte” (Evrei 8:8-12). 

Legea Vechiului Testament era neputincioasă şi fără de folos, de 
vreme ce nu ducea la desăvârșire. Acum însă, prin înomenirea lui 
Hristos, Însuși Cuvântul Întrupat Se face chezașul unui Legământ 
mai presus de cel vechi: „Cu aceasta, lisus S-a făcut chezaşul unui mai 
bun testament” (Evrei 7:18-22). 

Prin întruparea Sa, Hristos ne-a făcut slujitori ai Legământului 
celui Nou, ai unui Legământ ce nu urmează literei Legii, ci Duhu- 
lui: „Cel ce ne-a învrednicit să fim slujitori ai Noului Testament, nu ai 
literei, ci ai duhului” (UI Corinteni 3:6). Hristos este cu adevărat „Mij- 
locitorul unui nou testament“ (Evrei 9:15). 

În epistola sa către Evrei, Apostolul Pavel face o comparație și 
arată deosebirea dintre apropierea de Dumnezeu a vechiului Israil 
în Muntele Sinai și intrarea Israilului celui nou al Harului în Noul 
Sion, în lerusalimul cel ceresc, cetatea Dumnezeului Celui Viu. 

Vedem astfel că în vremurile vechi israeliții au rămas la poalele 
Muntelui Sinai, în vreme ce în Noul Legământ adevărații israeliți ai 
Harului Dumnezeiesc intră în lerusalimul cel ceresc, cetatea Dum- 
nezeului Celui Viu. Israeliții Vechiului Legământ au fost cuprinși 
de frică și cutremur la arătarea lui Dumnezeu, însă israeliții Nou- 
lui Legământ simt bucurie și veselie, desfătându-se de „adunare săr- 
bătorească şi de Biserica celor întâi născuţi, care sunt scriși în ceruri” 
(Evrei 12:22-23). Ca făpturi ale mâinilor Sale, toți oamenii sunt fii 
ai lui Dumnezeu, însă întâi născuţi şi moștenitori ai Împărăției Lui 
sunt cei născuți din nou de El. Mijlocitor al Vechiului Legământ 
a fost Moisi, al celui Nou este lisus Hristos. Vechiul Legământ — 
înțelegerea încheiată de Dumnezeu cu oamenii — a fost pecetluit 

prin stropirea cu sângele jertfei unor animale necuvântătoare. Cel 
Nou însă - un nou Legământ al lui Dumnezeu cu omul - a fost 
pecetluit cu Sângele lui lisus Hristos, Care S-a răstignit pentru a 
chezăşui această nouă înţelegere ce îl conduce pe om la îndumne- 
zejre. Glasul lui Dumnezeu în Vechiul Testament - în Muntele Sinai 
- a zguduit pământul, iar acum glasul dumnezeiesc cel nou clatină 
în Noul Testament nu doar pământul, ci și cerul. Se clatină cele stri- 
căcioase „ca să rămână cele neclintite”, Împărăţia lui Dumnezeu. 

De aceea Apostolul Pavel îi îndeamnă pe noii israeliți ai Haru- 
lui Dumnezeiesc, care se fac părtaşi Împărăției lui Dumnezeu: „[De 
aceea, fiindcă primim o împărăție neclintită,] să fim mulțumitori, şi aşa 
să-l aducem lui Dumnezeu închinare plăcută, cu evlavie şi cu sfială. Căci 
«Dumnezeul nostru este şi foc mistuitor»” (Evrei 12:21-28), 

Noul Legământ este în chip vădit mai presus și mai duhovnicesc 
decât cel Vechi, ca unul ce reprezintă însăși împărtășirea omului de 
viaţa cea veșnică în Hristos lisus, 


b) Porunci — Sânge — Cină 


Cuvântul Întrupat al lui Dumnezeu, Care S-a arătat oamenilor, 
a adus Legământul cel Nou, cu poruncile, DaSRE Său şi Cina — 
Dumnezeiasca Euharistie. 

După ce S-a botezat în râul Iordan, Hristos a început să propovădu- 
iască cuvântul adevărului, arătându-Se singur şi adevărat teolog. Deo- 
potrivă săvârșea minuni şi învăţa. Uneori făcea minuni şi apoi îi învăța 
pe oameni, alteori minunile veneau în urma învățăturii, întărind=o. 

Poruncile sunt chipul vieții dumnezeiești pe care Domnul l-a 
adus în lume, spre a le arăta oamenilor calea mântuirii. Am putea 
spune că, amintind de Moisi care a urcat oarecând pe Muntele Sinai, 
Hristos Se suie în munte şi îi învaţă pe oameni Fericirile. Arată astfel 
că poruncile Noului Legământ sunt mai presus de poruncile celui 
Vechi. De altfel, cunoaștem puterea cuvântului Său: „Ai auzit că s-a 
zis celor de demult: (,..) Eu însă vă spun vouă” (Matei 5:21 şi urm.). 

Cortul din Muntele Sinai şi predarea Legii Vechiului Testament 
le aflăm iarăși, într-o măsură mai înaltă și mai duhovnicească, pe 
Muntele Tabor. Aici Cel Ce oarecând „a vorbit lui Moisi” (loan 9:29) 
Se schimbă la Faţă înaintea ucenicilor, arătând frumusețea Dum- 

nezeirii Sale. Se face auzit.și acum glasul Tatălui: „Acesta este Fiul 
Meu cel ales, de Acesta să ascultați!” (Luca 9:35). Arătarea lui Hristos, 
Cuvântul Întrupat, petrecută cu puţin înainte de Patima Sa, de față 
stând şi cei doi Proroci, Moisi şi Ilie, ce închipuiesc Vechiul Legă- 
mânt - Legea şi Prorocii —, a avut loc într-o atmosferă liniștită, fără 
tunete şi fulgere, Legământul cel Nou vădindu-se a fi, astfel, mai 
presus de cel Vechi. 

Predarea poruncilor Noului Legământ a fost pecetluită, aşa cum 
s-a întâmplat și în cel Vechi, prin stropirea cu sânge. Însă, în vreme 
ce pecetluirea Legământului celui Vechi s-a făcut prin jertfa şi stro- 
pirea cu sângele viţeilor, Noul Legământ a primit pecetluirea prin 
însăși Jertfa lui Fristos și vărsarea Cinstitului Său Sânge. 

Această legătură dintre Noul Legământ și Sângele lui Hristos 
este arătată în multe dintre scrierile apostoleşti care alcătuiesc Noul 
Testament. Hristos Însuși a spus la Cina cea de Taină: „Beţi dintru 
acesta toți, că acesta este Sângele Meu, al Legii celei noi, care pentru mulți 
se varsă spre iertarea păcatelor” (Matei 26:27-28). De aceleaşi cuvinte 
se slujește și Sfântul Apostol Pavel când vorbeşte despre Dumneze- 
iasca Euharistie: „Acest pahar este Legea cea nouă întru sângele Meu” 
(1 Corinteni 11:25). 

Moartea lui Hristos pe Golgotha și vărsarea Cinstitului Său Sân- 
ge reprezintă pecetluirea dragostei lui Dumnezeu față de neamul 
omenesc, pecetluirea Noului Său Legământ. Despre aceasta, pre- 
cum și despre legătura dintre moarte, sânge şi mântuire vorbeşte 
Sfântul Apostol Pavel în epistola sa către Evrei. 

Arată într-un anumit loc că Sângele lui Hristos curățește conștiința 
dinspre faptele cele moarte, curățire pe care nu au putut-o împlini 
„sângele țapilor şi al taurilor şi cenuşa junincii”. Hristos, Mijlocitorul 
testamentului celui nou, a murit pentru a ne izbăvi de călcarea rân- 
duielilor testamentului celui dintâi [moartea suferită spre răscumpă- 
rarea greşealelor de sub întâiul testament]. Testamentul este legat de 
moartea cuiva, este valabil după moartea celui ce l-a întocmit, de 
vreme ce, cât timp acesta trăiește, nu are nici o valoare: „Unde este 
testament, trebuie neapărat să fie vorba despre moartea celui ce a făcut tes- 
tamentul”. Și lămureşte: „Lln testament ajunge temeinic după moarte, 
fiindcă nu are nici o putere, câtă vreme trăieşte cel ce I-a făcut. De aceea 
Moisi a sfinţit primul Legământ cu sângele jertfei de animale și tot 

în care omul răspunde față de această energie-lucrare. Este ceea ce 
numim sinergie, împreună-lucrare. Ea reprezintă moartea omului 
vechi și se află în strânsă legătură cu Dumnezeiasca Euharistie. 


a) Venirea Harului Dumnezeiesc 


Dumnezeu Se descoperă pe Sine omului — la măsuri diferite şi 
când acesta nici nu se așteaptă — făcându-l părtaș celor săvârșite în 
Muntele Sinai, însă mai cu seamă experienței trăite de Sfinţii Apos- 
toli în ziua Cincizecimii. 

Harul lui Dumnezeu pătrunde în inima omului, aprinzându-i dra- 
gostea pentru Dumnezeu, punându-i în lucrare energia minţii și dând 
naștere rugăciunii neîncetate. Uneori Harul vine ca un foc ce mistuie 
patimile, alteori ca foc ce îi luminează și îi încălzește întreaga ființă. 

Acesta este Harul cel dintâi, începutul vieţii duhovnicești. Este un 
răstimp În care inima se desfătează de alese trăiri duhovniceşti și omul 
se bucură de sirnțirea adâncă a iubirii și a milostivirii dumnezeiești. 
Acum Dumnezeu încheie un Legământ personal cu omul. 


b) Împreună-lucrarea (sinergia) duhovnicească 


Omul trebuie să răspundă însă la această energie-lucrare a dra- 
gostei lui Dumnezeu. Este ceea ce numim în limbaj teologic sinergie, 
cu înțelesul de împreună-lucrare a omului cu Dumnezeu. 

Această împreună-lucrare se face vădită prin viața ascetică şi isi- 
hastă a omului. Potrivit Tradiţiei ortodoxe, a trăi în asceză înseamnă 
a-ți vărsa sângele, a aduce un prinos de jertfă. 

Dumnezeu îl cheamă pe om să se suie în muntele contemplației, 
de vreme ce acesta este însuși scopul vieții sale, ca făptură zidită 
după chipul și asemănarea Lui. Pentru a-și împlini scopul, omul 

trebuie să se curățească şi să se înfrâneze, iar pe potriva curăţiei sale 
se va sui în muntele vederii-lui-Dumnezeu. De aici se pogoară mai 
apoi, fiindcă nu se poate statornici în această stare a împărtășirii de 
descoperirile Harului Dumnezeiesc, pentru care este trebuință de 
luptă, de jertfă, de răbdare, de smerenie și de pocăință. 

Alteori, după ce este inundat de dragostea dumnezeiască şi 
dobândește cunoașterea lui Dumnezeu, omul este chemat de El să 
se pogoare din munte pentru a le fi învățător și povăţuitor celorlalți 

c) Dumnezeiasca Euharistie 


| 

Descoperirea personală a lui Dumnezeu către om, cu care El 
| încheie un legământ personal, se pecetluiește prin vărsarea sânge- 
i lui, adică prin jertfa și străduința omului de a răspunde marii iubiri 
| a lui Dumnezeu, dar și prin împărtăşirea sa de Cina Dumnezeieștii 
| Euharistii. 

Există o strânsă legătură între descoperirea lui Dumnezeu, asce- 
ză şi Dumnezeiasca Euharistie, Fiecare dintre ele le implică și se 
întemeiază pe celelalte două. În centrul tuturor este Hristos, Capul 
Bisericii. Prin ruperea legăturii cu Hristos, întreaga viaţă duhovni- 
cească se năruie. Însă și nelucrarea uneia dintre cele trei duce la sur- 
parea unității vieții duhovnicești. 

Aceasta este calea pe care o putem vedea limpede și în vremea 
săvârșirii Dumnezeieştii Liturghii. Catehumenii și cei ce se pocăiesc 
sunt chemați, după citirea Evangheliei și rostirea predicii, să pără- 
sească biserica. Poporul se sfințește şi rămâne înlăuntrul naosului, 
preoții intră în Sfântul Altar, iar episcopul, ca un alt Moisi, se suie 
în vârful muntelui și slujeşte Taina Dumnezeieștii Euharistii. Vârful 
| cel nou al Muntelui Sinai este Sfânta Masă, iar episcopul, suindu-se 
| pe înălțimea acestuia, se împărtășește de Dumnezeu, liturghisește 
și apoi, dacă este împodobit și cu harismele Prorocului Moisi și ale 
Sfinţilor Apostoli, teologhiseşte și învață poporul. 


5. Concluzie 


La începutul acestui capitol am atras atenţia asupra faptului că 
Vechiul Legământ este strâns legat de cel Nou, pe careîl închipuiește. 
În Legământul cel dintâi Cuvântul neîntrupat a descoperit oameni- 
lor Legea Sa, iar în cel de-al doilea Cuvântul Întrupat, lisus Hristos, 
ne-a făcut arătată întreaga viață a Duhului. | 

Am subliniat faptul că în sânul Bisericii Hristos nu contenește 
a încheia un legământ personal cu fiecare om ce caută viața după 
Dumnezeu. Vedem aceasta în viaţa și în scrierile sfinţilor. 

Există însă anumite trepte care vădesc măsura vieții duhovniceşti. 
La început ne asemuim poporului care rămâne la poalele munte- 
lui și se sfințește, se curățește și aude tunetele lui Dumnezeu. Sta- 
rea aceasta este a răstimpului de curăţire a inimii, de aceea avem 
trebuinţă de stropirea cu sânge. Mai apoi, deopotrivă cu aleşii 
poporului lui Israil, putem să urcăm, să înaintăm tot mai sus, făcân- 
du-ne părtași Cinei celei de Taină, Trupului și Sângelui lui Hristos. 
lar cine s-a împărtăşit mai înainte de această experiență, de dum- 
nezeiasca descoperire (teofanie), şi este teolog asemenea lui Moisi, 
se suie în vârful muntelui, intră în întuneric și în nor și rămâne în 
contemplaţie, în vederea-lui-Dumnezeu. 

De asemenea, aşa cum din Muntele Sinai, de la Legământul cel 
Vechi, ne suim în Muntele Tabor, pe Golgotha şi în foișorul Cincize- 
cimii, la Noul Legământ, tot astfel și de la viața predanisită nouă prin 
Noul Testament, suntem călăuziți către muntele eshatologic al vede- 
rii-lui-Dumnezeu, care este Dumnezeiasca Împărăție, Legământul 
eshaton-ului. Vechiul Legământ se face mijlocitorul celui Nou, iar 
acesta din urmă ne călăuzeşte către Împărăţia lui Dumnezeu. 

În cartea Apocalipsei, Sfântul Evanghelist loan descrie o vedenie: 
„Şi s-a deschis templul lui Dumnezeu, cel din cer, şi s-a văzut în tem- 
plul Lui chivotul legământului Său, şi au fost fulgere şi vuiete şi tune- 
te şi cutremur şi grindină mare” (Apocalipsa 11:19). Ni se arată prin 
aceasta descoperirea de care se învrednicesc sfinţii, cunoaşterea 
înţelesurilor celor înalte şi cerești (cf. Sfântul Andrei al Cezareii, 
Sfântul Antim al lerusalimului). Biserica eshaton-ului are înlăuntrul 
său chivotul Legământului lui Dumnezeu, care se descoperă încă 
de acum celor care s-au unit cu Hristos. 

Suirea în muntele contemplaţiei, împărtășirea de Legământul 
lui Dumnezeu, stropirea și vărsarea sângelui, ca și gustarea din 
Cina Dumnezeieștii Împărății sunt elementele definitorii ale vieții 
duhovnicești. În acest cadru se mișcă deopotrivă viaţa isihastă și 
teologia. 

Noul Legământ este strâns legat de moartea şi Învierea lui Hris- 
tos, trăirea lui ține însă de moartea omului celui vechi și de învierea 
sa, alttel spus, este nedespărțit de sânge și de duh. 

| mai 2004 

III 
LEGEA DUHOVNICEASCĂ 


Pentru a funcţiona corect, societățile omenești au trebuință de 
legi. De aceea le şi numim societăți „bine legiuite (ocârmuite)”. Este 
nevoie de legi deoarece, prin patimile sale, omul căzut dă naştere 
unor probleme nespus de mari în aceste societăți întemeiate pe 
principiul drepturilor. Așadar, în sârguința sa de a-și afirma drep- 
turile, omul ajunge să se ciocnească de cei din jur, oameni la rândul 
lor pătimaşi, care vor în egală măsură să-și vadă împlinite propriile 
drepturi și dorinţe. Trebuie să existe, prin urmare, legi care să pună 
în bună rânduială toate aceste probleme şi să stabilească hotarele în 
care se cuprind drepturile cetățenilor. 

Această stare de lucruri din sânul societăților omenești o regă- 
sim întocmai şi în viaţa duhovnicească. Dacă toți oamenii ar avea 
sălășluit înlăuntrul lor Duhul Sfânt, Care să lucreze, să-i ducă la 
luminare și îndumnezeire, nu ar mai fi trebuință de existența unei 
„legi de credinţă”. Acest lucru se va petrece însă în viața eshatologi- 
că cu cei ce vor dobândi deplina părtăşie cu Dumnezeul Treimic. 

Ne vom apleca mai amănunțit în cuprinsul scrierii de față asupra 
înțelesului legii, cu diferitele sale trepte, însă vom înfățișa mai cu 
seamă autoritatea și lucrarea legii duhovniceşti, potrivit învăţăturii 
Sfântului Marcu Ascetul. 


1. Treptele legii 


Termenul lege (gr. „v6uoc”, nomos) provine de la verbul „vEua”, 
nemo şi exprimă ceea ce a fost împărțit după anumite proporţii sau 

ceea ce se află în posesia cuiva și este dat spre întrebuințare, așadar, 
prin extrapolare, uzul, folosința!. 

Din perspectivă duhovnicească, vedem că la începutul zidirii 
sale omul vorbea prin viu grai cu Dumnezeu, se bucura de o legătu- 
ră personală cu El. Înainte de cădere, în Rai comunicarea lui Adam 
cu Dumnezeu era una personală. Dumnezeu îi vorbea, iar el ascul- 

a. După izgonirea protopărinților Adam și Eva din Rai, această. 
comunicare personală cu Dumnezeu s-a pierdut, însă n-au încetat 
să existe oameni sfinţi, Prorocii, cărora Dumnezeu le grăia și care au 
povăţuit mai departe poporul. Dumnezeu grăia adică prin Proroci. 

Însă, de vreme ce omul a tot căzut în înșelare și în uitarea de 
Dumnezeu, încât a ajuns să nu mai facă deosebire între zidire și 
Ziditor, Dumnezeu a dat prin Moisi Legea scrisă. 

La început a fost, așadar, vorbirea personală prin viu grai — comuni- 
carea omului cu Dumnezeu, mai apoi, după cădere, vorbirea personală 
— Legea dată prin Prorocii și Drepţii Vechiului Legământ, iar în cele 
din urmă poporul israelit a primit și Legea scrisă, pe care să o aibă 
dreptar și care să-i amintească neîncetat de poruncile lui Dumnezeu. 
[sraeliții trebuiau să citească totdeauna Legea lui Moisi și cuvintele 
Prorocilor pentru a putea deosebi adevărul de minciună și a înainta 
în chip statornic spre dobândirea părtăşiei cu Dumnezeu. 

Despre aceasta vorbeşte Sfântul Apostol Pavel în epistolele sale. 
Vom reda în cele de mai jos câteva fragmente. 

Neamurile au legea conştiinţei, care este glasul lui Dumnezeu 
ce grăiește înlăuntrul lor. Cu alte cuvinte, Dumnezeu vorbește prin 
chipul care se regăseşte în orice om, de vreme ce toți am fost zidiţi 
după chipul și asemănarea lui Dumnezeu: „Căci, când păgânii care nu 
au lege, din fire fac ale legii, aceştia, neavând lege, îşi sunt loruşi lege, ceea 
ce arată fapta legii scrisă în inimile lor, prin mărturia conştiinţei lor şi prin 
judecăţile lor, care îi învinovățesc sau îi şi apără” (Romani 2:14-15). 

La vremea potrivită, Dumnezeu, întrucât conștiința oamenilor se 
întunecase cu patimile, a dat prin Moisi Legea scrisă. lar ca una ce 
venea de la Însuşi Dumnezeu, legea aceasta era sfântă: „Deci, , Legea 
e sfântă şi porunca e sfântă şi dreaptă şi bună” (Romani 7:12). În om 
sălășluia însă și legea păcatului, patimile, care erau urmarea căde- 
rii în păcat a lui Adam, iar acestea toate îl conduceau la moarte. De 


1LIDEL.L-SCOTT, Mega Lexikon tis Ellinilas Glossis, Ed. Sideris, Athena, vol. 3, p. 240, 

aceea spune Sfântul Apostol Pavel: „Că, după omul cel lăuntric, mă 
bucur de legea lui Dumnezeu; dar văd în mădularele mele o altă lege, lup- 
tându-se împotriva legii minții mele şi făcându-mă rob legii păcatului, 
care este în mădularele mele. Om nenorocit ce sunt! Cine mă va izbăvi de 
trupul morții acesteia?” (Romani 7:22-24). 

Această Lege a lui Moisi era sfântă și dreaptă, dar nu îl putea slo- 
bozi pe om de sub stăpânirea morții și a păcatului. Însemnătatea ei 
consta în aceea că îl păzea, îl povăţuia, așa încât la venirea lui Hris- 
tos să se poată uni cu El şi să se izbăvească de această stăpânire a 
morții: „lar înainte de venirea credinţei, noi eram păziți sub Lege, fiind 
închişi pentru credința care avea să se descopere. Astfel că Legea ne-a fost 
călăuză spre Hristos, pentru ca să ne îndreptăm din credinţă. lar dacă a 
venit credința, nu mai suntem sub călăuză” (Galateni 3: 23-25). De ace- 
ea scrie Sfântul Apostol Pavel: „Căci sfârşitul Legii este Hristos, spre 
dreptate tot celui ce crede” (Romani 10:4). 

Însemnătatea Legii lui Moisi se vădea în faptul că îl curăța pe 
om de păcate, îl ţinea pe calea cea bună, pentru ca mai apoi Hristos, 
prin Întruparea Sa, să-l lumineze, să-l conducă la îndumnezeire și 
astfel să-l izbăvească de sub stăpânirea morţii și a păcatului. Sfân- 
tul Apostol Pavel scrie: „Căci legea duhului vieţii în Hristos lisus m-a 
eliberat de legea păcatului şi a morții, pentru că ceea ce era cu neputinţă 
Legii — fiind slabă prin trup — a săvârşit Dumnezeu, trimițând pe Fiul Său 
întru asemănarea trupului păcatului şi pentru păcat a osânâit păcatul în 

trup” (Romani 8:2-3). 

” Cei ce se unesc cu Hristos sunt povăţuiți de Duhul Sfânt, dobân- 
desc darul înfierii, care se face vădit prin rugăciunea inimii, ener- 
gia-lucrarea și glasul Duhului înlăuntrul inimii oamenilor născuți 
din nou în Hristos. Iar acest Duh împreună mărturisește cu duhul 
nostru că suntem fii ai lui Dumnezeu: „Căci câți sunt mânaţi de Duhul 
lui Dumnezeu sunt fii ai lui Dumnezeu. Pentru că n-aţi primit iarăşi un 
duh al robiei, spre temere, ci ați primit Duhul înfierii, prin care strigăm: 
Avva! Părinte! Duhul Însuşi mărturiseşte î împreună cu duhul nostru că 
suntem fii ai lui Dumnezeu” (Romani 8:14-16), 

Este limpede, din cele spuse mai sus, că există și lucrează o lege 
naturală, legea conștiinței, care este legată de însăși ființa (onto- 
logia) omului, ca zidire după chipul și asernănarea lui Dumne- 


zeu, apoi Legea Vechiului Testament, care îl curățește pe om, dar . 

nu îl slobozește de stăpânirea legii morţii, iar o a treia este legea 
duhovnicească, dată prin Hristos, care se scrie în inima omului, îl 
izbăveşte de moarte și de păcat, îl luminează și îl îndumnezeiește, 
povățuindu-l la acea grăire personală cu Dumnezeu dintru început, 
la legătura personală cu E, adică la îndumnezeire. 

Aceasta înseamnă că omul trebuie să înainteze neîncetat, trecând 
de la legea naturală la cea a Vechiului Testament, iar de aici la legea 
Duhului, care este înfierea cea după Har. Pe calea acestui urcuş ajun- 
ge astfel, de pe treapta curăţirii, la luminare și la îndumnezeire. 


2. Legea duhovnicească, potrivit Sfântului Marcu Ascetul 


S-au formulat multe păreri cu privire la personalitatea Sfântu- 
lui Marcu Ascetul. A fost socotit unul dintre ucenicii Sfântului loan 
Gură de Aur (după Nichifor Calist), Egumenul unei mănăstiri din 
Tarsos ori un monah egiptean. Însă, potrivit profesorului Panaghio- 
tis Hristou, Avva Marcu „a fost Preotul şi înainte-stătătorul obștii din 
Ancyra cu puțin după anul 400; mai apoi însă, din dorința de a-şi înteţi 
lupta cu vrăjmaşul şi de a se deda unor nevoințe mai mari, s-a strămutat 
în pustie”, Această pustie nu este cea a Egiptului sau a ludeii, ci a 
Galatiei, A adormit la vârsta de 100 de ani!. 

Scrierile Sfântului Marcu ' sunt în număr de unsprezece. Marelui 
Fotie îi erau cunoscute nouă dintre acestea. Operele sale sunt: [200 
de capete] Despre legea [cea] duhovnicească, Despre cei cărora li se pare că 
se îndreptează din fapte, Despre Pocăință [în 13 capete], Despre Sfântul 
Botez, A Preacuviosului Părintelui nostru Marcu, trimitere către călu- 
gărul Nicolae, 28 de capete niptice, Împotrivă-cuvântare cu un scolastic, 
Împreună sfătuire a minţii către al său suflet, Despre Post [și despre Sme- 
renie], Despre Melchisedec, Împotriva nestorienilor. 

La aceste scrieri ale Sfântului Marcu Ascetul fac referire mulți 
dintre Părinţii Bisericii, între care Sfinţii Petru Damaschin, Grigorie 
Palama, Arhiepiscopul Thessalonicului, Grigorie Sinaitul, Calist, 
Patriarhul Constantinopolului, Pavel Everghetinos etc. Biserica îl 

'Panaghiotis Hristou, Elliniki Patrologia, Ed. Institutului Patriarhal de Studii Patris- 


tice, Thessalonic, 1987, vol. 3, pp. 237-238. 
 fbidem, pp. 238-241. 

cinstește ca sfânt, pomenirea lui fiind prăznuită în fiecare an la data 
de 5 martiel. 

Ideea centrală pe care o întâlnim la Sfântul Marcu Ascetul cu pri- 
vire la legea duhovnicească este că în viața duhovnicească a omu- 
lui există anumite legi de nestrămutat. Orice faptă este însoțită de 
urmări. 

Spunând aceasta, avem în vedere, desigur, cele arătate mai sus 
cu privire la legea dată de Dumnezeu omului. Trebuie să luăm 
însă în calcul și existenţa legilor naturale. Oamenii de știință susțin 
că există anumite legi, precum cea a gravitaţiei, a atracției etc., ce 
guvernează întreaga zidire și exprimă adevăruri în care trebuie să 
credem. Acest lucru se cere privit însă prin prisma teologiei Bise- 
ricii noastre, potrivit căreia în creație nu există legi zidite-naturale 
arbitrare şi de sine-stătătoare, pe care Dumnezeu să le fi pus, pen- 
tru a părăsi apoi lumea, care acum se orânduiește după acestea, ci 
există „rațiuni duhovnicești”, adică Pronia şi energia-lucrarea nezidi- 
tă a lui Dumnezeu Ce chivernisește lumea. Cu alte cuvinte, Dum- 
nezeu ocârmuiește El Însuși lumea prin energia-lucrarea Sa proni- 
atoare cea nezidită, iar nu prin legi zidite-naturale. Dacă în creație 
pot fi observate anumite principii constante, acest lucru nu înseam- 
nă altceva decât statornicia energiei-lucrării dumnezeiești. Așadar, 
minunile nu desființează legile naturale, ci arată faptul că Dumne- 
zeu voiește în acea clipă să lucreze într-un mod diferit. | 

În orice caz, se poate observa în întreaga creație acțiunea unor 
puteri statornice, a așa-numitelor rațiuni duhovnicești, peste care 
omul nu poate trece fără a „Suporta în viața sa anumite consecinţe. 
Acest lucru este valabil și în viaţa duhovnicească. Există anumite 
legi de nestrămutat, care, odată nesocotite, aduc urmări pe măsură. 
La fel se întâmplă și cu pocăinţa. 

Această stare de lucruri cunoaște două pricini, după cum 
lămurește Preacuviosul Părinte Theoclit Dionisiatul. 

Prima ţine de legătura care există între libertatea omului și ener- 
gia-lucrarea lui Dumnezeu. Altfel spus, omul are libertatea de a 
lucra potrivit dorințelor sale, dar și Dumnezeu, la rândul Său, îl 

! Philokalia ton ieron niptikon, Ed. Papadimitriou, vol. 1, p. 9 şi Philokalia ton îeron 


niptikon, Ed. To Perivoli tis Panaghias, vol. 1, p. 127. 
2YV. Pr. loannis Romanidis, To propatoriko amartima, Ed. Domos, p. 54 şi urm. 

călăuzeşte în chip felurit pe calea mântuirii. Astfel, pe de o parte, nu 
este încălcată libertatea omului, iar, pe de alta, se vădește în aceasta 
iubirea pedagogică a lui Dumnezeu. 

Părintele Theoclit scrie că lucrarea legii duhovniceşti privește 
„legătura statornică ce există între două lucruri sau energii: fapta liberă şi 
responsabilă a omului, respectiv lucrarea proniatoare îndreptată spre bine- 
le făpturii, cu care Dumnezeu răspunde. Săvârşeşti, adică, cutare faptă 
sau primeşti cutare gând? Toate acestea vor aduce cu sine lucrări pedago- 
gice din partea lui Dumnezeu”. Lucrările lui Dumnezeu sunt expresia 
dragostei și a dreptăţii Sale. 

În acord cu cea de a doua cauză, legea duhovnicească lucrea- 
ză în chip duhovnicesc, altfel spus, orice faptă și acțiune pe care le 
săvârşim aduc de la sine o serie de urmări în viața noastră. 

Părintele Theoclit scrie: „Dincolo însă de legătura dintre Dumnezeu 
şi credincios, care se manifestă cu statornicie, legea duhovnicească lucrea- 
ză şi în chip duhovnicesc. Cu alte cuvinte, şi fără intervenţia lui Dumne- 
zeu, feluritele gânduri și fapte sunt urmate de mişcări şi schimbări lăun- 
trice corespunzătoare, care nu sunt cu desăvârşire lipsite ori de Dumne-. 
zeu, ori de diavol. Este vorba despre o realitate tainică, ce scapă atenției 
noastre, dar în care credem”. 

Lucrurile stau întocmai ca și în cazul bolilor trupeşti. Deși Dum- 
nezeu chivernisește viața fiecărui om, uneori după bunăvoința, iar 
alteori după îngăduinţa Sa, stilul de viață al omului pricinuiește în 
chip de neocolit slăbirea şi pervertirea trupului deja stricat de păcat, 
aşa încât acesta este cuprins de diferite boli. Întocmai ca și boala tru- 
pului, tot astfel lucrează și legea duhovnicească în viața noastră. 

Pururea-pomenitul Părinte Paisie, purtătorul Tradiţiei asceti- 
ce și aghioritice a vremurilor de astăzi, făcea adeseori referire la 
înțelesul legii duhovniceşti, precum și la însemnătatea acesteia în 
viața duhovnicească. Într-un cuvânt publicat sub formă de interviu, 
Părintele discută toate aceste aspecte, pe care le redăm aici, socotind 
că ne vor înlesni înțelegerea temei de care ne ocupăm. 

Vorbind despre legile duhovnicești, pururea-pomenitul Părinte 
spunea: 

„Aşa cum în natură există legile naturale, tot astfel și în viața duhovwni- 
cească există legile duhovniceşti. De pildă, atunci când cineva aruncă un 


* Philokalia ton îeron niptikon, Ed. To Perivoli tis Panaghias, vol. 1, pp. 127-128. 

obiect greu în sus, cu cât mai mult avânt şi cu cât mai mare este înălțimea 
la care îl aruncă, cu atât mai mare va fi puterea cu care va cădea şi se va 
zdrobi. Aceasta este legea naturală. În viața duhovnicească, cu cât se înalță 
cineva mai mult cu mândria, cu atât mai mare va fi căderea lui duhovni- 
cească, și, potrivit cu înălțimea mândriei lui, se va zdrobi. Pentru că cel 
mândru se înalță, ajunge până la un punct, după care cade şi îşi sparge 
capul — «cel care se va înălța pe sine se va smeri» (Luca 18:14). Aceasta 
este legea duhovnicească”!, 

Lucrător al isihiei împodobit cu harul dreptei socotinţe, Părin- 
tele Paisie făcea o deosebire clară între legile naturale și cele 
duhovniceşti. Spunea: 

„În timp ce legile naturale nu au milă şi omul nu le poate schimba, legi- 
le duhovniceşti au milostivire şi omul le poate schimba, pentru că are de 
a face cu Creatorul şi Făcătorul său, cu preamilostivul Dumnezeu. Adică 
atunci când cineva îşi va da seama imediat de înălțarea cugetului său și va 
spune: «Dumnezeul meu, eu nu am nimic al meu, şi totuși mă mândresc. 
Jartă-mă!», îndată mâinile milostive ale lui Dumnezeu îl apucă şi îl coboa- 
ră încet jos, fără să se observe căderea lui. Și astfel nu se zdrobeşte, deoare- 
ce a mers mai înainte zdrobirea inimii prin pocăința ce a arătat-o”" 

Dădea drept pildă păcatul uciderii, amintind cuvântul Mântuito- 
rului: „Toţi cei ce scot sabia, de sabie vor pieri” (Matei 26:52). Spunea: 

„Adică cel «care scoate sabia» în mod natural trebuie să plătească 
cu sabia. Dar când îmi conştientizez greșeala, mă înjunghie conștiința 
și cer iertare de la Dumnezeu, atunci încetează să mai acționeze legile 
duhovniceşti şi primesc de la Dumnezeu dragostea Sa ca pe un balsam”? 

Este limpede faptul că, de îndată ce omul se pocăiește, totul se 
schimbă, pocăința aduce binecuvântarea lui Dumnezeu. Spunea 
pururea-pomenitul Părinte: „Faci rău? Dumnezeu îţi dă o pălmuţă. 
Spui: «am greşit»? EI îţi dă binecuvântări "* 

Sunt însă unii oameni care, deși s-au 1 pocăit pentru fărădelegi- 


le lor, şi prin urmare legile duhovnicești au încetat să mai lucreze, 


* Pr. Paisie Aghioritul, Viaţa de familie, vol. 4, ediție grecească, Sf. Măn. Sf. Evanghe- 
list loan Teologul, Suroti, Thessalonic, 2002, p. 243. Reproducem fragmentul după 
traducerea românească: Cuv. Paisie Aghioritul, Cuvinte duhovniceşti, IV, Viaţa de fami- 
lie, trad. leroschim. Şt. Nuţescu, Ed. Evanghelismos, București, 2003, p. 262. (n. trad.) 

Ibidem, p. 244. În trad. rom.: ibidem, p. 263, 

3 Ibidem, p. 244. În trad. rom. ibidem. 

1 fbidem. În trad. rom.: ibidem, pp. 263-264. 

cer Domnului să fie pedepsiţi pentru toate câte au greșit înaintea 
Lui. Pe aceștia Părintele îi numea „copiii cei nobili ai lui Dumnezeu ”, 
„Copiii cei mai mărinimoşi ai Lui”. Spunea: | 

„Ci cer cu insistență de la Dumnezeu să fie pedepsiţi în această viață 
pentru păcatele lor, ca astfel să-și plătească datoriile. Și fiindcă aceia stă- 
ruiesc, Bunul Dumnezeu le înaplineşte această cerere mărinimoasă a lor, 
însă răsplata lor le-o înmulțeşte cu dobândă în Banca Sa cerească, în Rai, 
Unii ca aceștia sunt copiii cei nobili ai lui Dumnezeu, sunt copiii cei mai 
mărinimoși ai Lui". 

De mare însemnătate sunt şi cele pe care pururea-pomenitul 
Părinte le spunea în legătură cu vremea lucrării legilor duhovnicești, 
dat fiind faptul că unele acționează „fulgerător”, iar altele „mai târ- 
ziu“. Lămurește astfel acest fenomen: 

„Căci în această situaţie (când legile duhovniceşti acționează imedi- 
at) omul trebuie să înțeleagă că dragostea lui Dumnezeu îl ocroteşte, pen- 
tru că plătește treptat și nu le va plăti toate odată. Însă atunci când nu 
acționează legile duhovniceşti asupra unui om, se află în primejdie, deoa- 
rece aceasta arată că acel om este un copil îndepărtat de Dumnezeu; nu se 
Află în casa Sa. Există unii care acționează mereu cu mândrie şi nu pățesc 
nimic. Aceasta arată însă că mândria lor a depăşit-o pe cea omenească și a 
ajuns la gradul cel mai înalt al ei, la mândria diavolească, la trufie. Atunci 
căderea lui se face de cealaltă parte a vârfului, când cade direct în ind. lar 
aceasta este căderea luciferică pe care nu o văd cei ce se află de cealaltă par- 
te a vârfului. Adică asupra unora ca acestora nu acționează legea duhov- 
nicească în această viață, potrivindu-li-se spusa Apostolului: «Oameni 
vicleni și fermecători care vor merge spre tot mai rău, rătăcind pe alții şi 
rătăciți fiind ei înşişi» (1] Timotei 3:13)? 

Desigur, Părintele atrăgea atenţia că se poate întâmpla și ca legile 
duhovniceşti să acţioneze, dar omul să nu înțeleagă aceasta, deoa- 
rece, „dacă nu se va cerceta cineva pe sine însuși, nimic nu înțelege și de 
nimic nu se folosește”“. Lămurește, totodată, faptul că lucrarea legi- 
lor duhovniceşti încetează când omul se smerește sau când „se află 
în starea de iresporisabilitate”€. Și încheie arătând valoarea acestor legi 

! Ibidem, p. 245. În trad. rom.: ibidem, p. 264. 

: Ibident, p. 248. În trad. rom.: ibidem, p. 267. 


? Ibidem, p. 249. În trad. rom.: ibidem, p. 268. 
1 [bidem, În trad. rom.: ibidem. 


III. LEGEA DUHOVNICEASCĂ 


duhovniceşti: „Atunci când asupra cuiva acționează legile duhovnicești, 
i se ridică o parte din chinurile iadului” 

Redăm în continuare însemnările Sfântului Marcu Ascetul din 
opera sa Despre legea [cea] duhovnicească, în cadrul căreia analizează 
înțelesul legii în creștinism, pornind de la cuvântul Sfântului Apos- 
tol Pavel cu privire la legea duhovnicească. Trebuie să subliniem 
faptul că scrierea de mai jos cuprinde înţelesuri bogate, dat fiind sti- 
lul apoftegmatic al Sfântului Marcu. Tocmai din această pricină este 
trebuință de o lectură atentă, fără grabă. Fiecare cuvânt al Sfântului 
se dovedeşte a fi o comoară de mare preț. 


a) Ce este legea duhovnicească? 


Sfântul Marcu, definind şi tâlcuind cele privitoare la legea duhov- 
nicească, face referire la cuvântul Sfântului Apostol Pavel cuprins în 
epistole (v. Romani, cap. 8 ș.a.). Scrie Avva Marcu: „Fiindcă de multe 
ori ați dorit a şti ce este legea duhovnicească de care vorbește dumnezeies- 
cul Apostol (Romani 7:14) și care este cunoștința și lucrarea celor ce vor să 
o păzească, vom vorbi despre aceasta pe cât ne va fi cu putință “(1Y. 

În cadrul scrierii, Sfântul dezvoltă această temă a legii 
duhovnicești, răspunzând la felurite întrebări: „Ce este legea duhov- 
nicească?” Care este „cunoştinţa și lucrarea celor ce vor să o păzească” 
în viaţa lor? La ce vor trebui să ia aminte pe calea urcușului duhov- 
nicesc? Care sunt tainele și făgaşurile ascunse ale acestei căi? Ce 
urmări aduce purtarea fără chibzuinţă a omului și, în general, cum 
acționează legea duhovnicească în viața creştinului nevoitor? 

Temeiul legii duhovnicești îl aflăm în faptul că Dumnezeu Însuși 
este începutul, mijlocul și sfârşitul oricărui bine. Omul înfăptuieşte 
binele și crede în el numai prin unisea sa cu Hristos, care se săvârşeşte 
cu Harul Sfântului Duh (2). Nu este vorba despre un bine abstract 
şi neipostatic. Omul trebuie să aibă credință neclintită în această 
strădanie a sa, credinţă care este „turn întărit [stâlp tare]”, Hristos Se 
face toate celui ce crede (4). 

1 Ibidem, p. 250. În trad. rom.: ibidern, p. 270. 
*Reproducem fragmentele după: Sf. Marcu Ascetul, Despre legea duhovniceuscă, în 


Filocalia, vol. 1, 2008, pp. 218-233 şi SI. Cuv. Marcu Pustnicul, Scrieri, trad. Şt. Voronca, 
Ed. Egumeniţa, Galaţi, 2008. (n. trad.) 

Tot binele din viaţa noastră ne este dăruit „cu un rost oarecare Icu 
iconomnistre]” de Dumnezeu. Cel care îl primeşte cu o astfel de credinţă 
neclătinată, nu-l va pierde (3). Înțelegem, desigur, din aceasta că, fără 
credinţa în această lege de căpetenie, omul va ajunge să-l piardă. Şi 
cum începutul a tot binele este Dumnezeu, cu El trebuie începută 
„Orice pliinuire” în ceea ce privește lupta de curăţire a inimii, îngrijin- 
du-ne ca tot ceea ce facem să fie după voia lui Dumnezeu (5). 

În aceste capete de început ale scrierii sale, Sfântul Marcu Asce- 
tul arată care sunt temeiurile vieţii duhovnicești, care este cadrul 
în care se săvârşeşte lucrarea legii Duhului, a așa-numitei legi 
duhovnicești. Toate cele dobândite de om în viața sa duhovniceas- 
că sunt roade ale Duhului Sfânt, care îi sunt dăruite prin unirea cu 
Dumnezeu Cel în Treime. Doar având o astfel de credință, omul 
poate duce o viaţă duhovnicească. 

Fiind orbit de păcat și neputând vedea acest temei al legii 
duhovnicești, omul trebuie să-L cheme neîncetat pe Dumnezeu pen- 
tru a-i deschide ochii duhovniceşti, ca astfel să afle folosul „rugă- 
ciunii și al citirii Icelei înțelese prin experiență, tis empeiros nooumE- 
nis” (7). Aici este vorba în chip limpede despre curățirea ochilor 
înțelegătari ai omului, ce se săvârșește prin rugăciune și prin citirea 
Dumnezeieștilor Scripturi, citire făcută însă cu cercare, adică în vir- 
tutea experienţei pe care a dobândit-o şi prin păzirea celor citite. 

Dumnezeu a pus dintru început legea Sa în conștiința omului, de 
aceea conştiinţa este numită „carte naturală”. Citirea ei se împlinește 
însă prin fapte — „cu fapta [lucrarea] —, numai atunci capătă omul 
experienţa înţelegerii celei dumnezeieşti (186)'. Nu este un lucru 
lesne a o citi. 

Legea duhovnicească o aflăm cu precădere în Sfânta Scriptură, 
care este „legea libertății [slobozeniei]“, deoarece îl eliberează pe om 
de orice ar sta în calea neatârnării sale și-l povăţuieşte la tot ade- 

vărul (30). Nici această lege nu este însă uşor de cuprins cu min- 
tea, pentru că omul, citind Sfintele Scripturi, trebuie să descope- 
re într-însele înțelesurile cele tainice (26). Iar această lucrare nu 
este ușoară, deoarece omul are trebuință de smerenie și de lucrare 
duhovnicească pentru a nu se abate la tâlcuiri greşite (6). Nu este de 
ajuns o lectură dinafară a Scripturii — la o astfel de cunoaştere exte- 


1 Ibidem, p. 208. 

rioară rămân mulți =, ci este trebuinţă de o înţelegere lăuntrică a ei. 
Puţini sunt cei ce se învrednicesc de înțelegerea Scripturilor, care 
se dăruiește „după măsura lucrării poruncilor” (30)!. Cuvintele Sfintei 
Scripturi trebuie citite cu fapta, nu cu gura (80). 

Cuvintele Sfintei Scripturi se numesc şi porunci dumnezeiești, 
deoarece i-au fost date omului de Dumnezeu pentru a-l povățui la 
mântuire. Nu sunt legiuiri omenești, de vreme ce în ele Se ascunde 
Însuşi Domnul, iar cei ce le păzesc cu bunăvoință, Îl vor afla (190). 
Este cu neputinţă să nu-L aflăm pe Dumnezeu în poruncile pe carc 
E! Însuși le-a dat. Pacea ne încredințează de aceasta: „Iar cei ce-L cau- 
ţă pe El cum se cuvine vor afla pace” (191). 

Un temei duhovnicesc de nestrămutat este faptul că această lege 
a slobozeniei, pe care o aflăm în Sfânta Scriptură, se citește cu aju- 
torul cunoștinței celei adevărate, se înțelege prin lucrarea porunci- 
lor și se împlinește prin marea milostivire a Mântuitorului Hristos 
(32). Când una dintre cele trei lipsește, legea Duhului nu este o lege 
a libertăţii. Fără mila Mântuitorului, omului nu îi este cu putință 
să se desăvârșească (33). Și, desigur, dacă împlinind acestea ajunge 
la înţelegerea adâncă a poruncilor hui Dumnezeu, omul nu trebuie 
să se mândrească, altminteri se primejduiește a cădea „cu mintea în 
duhul hulirii” (11). 

În străduinţa sa de a afla voia lui Dumnezeu, omul are trebuinţă 
de aceste legi ale vieții duhovnicești, căci, nepăzindu-le, nu poate 
ajunge la ținta alergării sale. 


b) Legea duhovnicească în lupta de curățire a omului 


Omul a fost zidit de Dumnezeu pentru a se bucura de împărtășirea 
Lui. Păcatul, care înseamnă tocmai pierderea legăturii cu Dumne- 
zeu, i s-a făcut însă omului pricină de moarte, duhovnicească mai 
întâi, iar apoi trupească. Astfel, pentru a ajunge iarăși la legătura 
cea dintâi cu Dumnezeu, înainte de căderea în păcat, omul trebu- 
ie să ducă o luptă. Prin sinergia dintre Dumnezeu şi om înțelegem că 
săvârșitor-al mântuirii este Dumnezeu, însă omul, cu voia sa liberă, 
1 se face împreună-lucrător pe această cale. Lupta sa trebuie să ţină 


 fbidem, p. 184. 
? Ibisdera. 

seama totodată de anumite reguli-legi duhovniceşti. Așa cum ori- 
ce luptă din cele născocite de om presupune respectarea unor legi 
- a unor regulamente —, tot astfel şi lupta duhovnicească cunoaşte o 
seamă de legi duhovnicești, înfățișate de Sfântul Marcu Ascetul în 
scrierea pe care o cercetăm. 

Sfântul subliniază dintru început faptul că păcatul este foc ce 
arde: „Foc arzând este păcatul”. Așadar, omul îl aprinde sau îl stinge 
pe potriva dezlipirii sale de cele materiale (136). Vina pentru păcat 
îi aparține omului, deoarece de libertatea și de dispoziţia sa de a 
purta această luptă depinde săvârșirea lui. Omul trebuie să înde- 
părteze de la sine până și păcatul cel mai mic, fiindcă altminteri, 
odată neglijat, păcatul mic îl va trage la rele şi mai mari (127). 

Izbăvirea de păcat este numită „tămăduire” (69), „mântuire” (128) 
sau „desăvârşire” (31). Omul dobândește tămăduirea când își păzeşte 
conștiința și lucrează potrivit cu îndreptările-sfaturile acesteia (69). 
Nu trebuie, desigur, să dea ascultare inimii — conștiinței sale „îna- 
inte de dezrădăcinarea relelor [omorârea răutăților]“ (177). Omul ajunge 
să trăiască mântuirea când iubește cuvântul adevărului și nu leapă- 
dă fără judecată mustrarea celorlalți (128). Desăvârşirea nu stă în 
virtuțile omenești, ci este ascunsă în Crucea lui Hristos (31). Aceas- 
ta înseamnă că, pentru a ajunge la desăvârșire, omul trebuie să ia 
asupra sa Crucea lui Hristos, să se nevoiască pentru a se tămădui, 
să primească toate necazurile și ispitele, aşa cum vom vedea în cele 
de mai jos. 

Omul trebuie să ceară din tot sufletul iertarea păcatelor sale. Când 
păcătuiește în ascuns, nu trebuie să încerce să se tăinuiască, de vreme 
ce lui Dumnezeu toate Îi sunt cunoscute și va avea de dat socoteală 
pentru ele înaintea Lui (52). Totuși, iertarea păcatelor este strâns lega- 
tă de iubirea smereniei. lertarea se dobândește întru blândețea sme- 
reniei, vădită acolo unde lipseşte judecarea celorlalți. Dimpotrivă, cel 
ce osândeşte pe altul „își pecetluiește relele [răutățile] sale” (126). 

Izbăvirea de păcat începe cu izgonirea din minte a oricărei răutăți 
voite. Omul trebuie să alunge adică orice gând și orice închipuire 
plăsmuite de el însuși. Lucrând astfel, va lupta și cu „patimile din 
obişnuință [cele după nărav]”, adică pomenirea fără de voie a relelor 
săvârșite mai înainte, și își va război apoi și patimile (138, 139)'. 


- "Ibidem, p. 200. 


54 


III. LEGEA DUHOVNICEASCĂ 


Numim întoarcerea omului la Dumnezeu pocăință. Un criteriu al 
adevărului ce probează pocăința și lucrarea bineplăcută Domnului este 
ocara pe care omul o primeşte din partea celor fără de minte (133). 

Lupta pentru curăţire începe de la lepădarea de lume, care nu 
trebuie înțeleasă în chip simplu numai ca lepădare a averilor - a 
banilor -, ci a tuturor „lucrurilor păcatului [răutății]” (109). Acestea 


se fac arătate mai cu seamă în „casa de lucru a minţii lprăvălia cea gân- 


ditoare, noerân ergastirion], când omul se îngrijește să nu o lase jefu- 
ită şi stăpânită de demoni. Este jefuită de demoni când nu ia amin- 
te la propriile păcate, ci le iscodește pe ale aproapelui (63). Omul 
trebuie să stăruie întotdeauna în cercetarea conștiinței sale, care îi 
grăiește lăuntric, altminteri nu va putea primi ostenelile trupești 
pentru credinţă (185). Aceasta înseamnă că ostenelile trupești, 
pe care omul le săvârşește spre a împlini voia lui Dumnezeu, au 
trebuinţă de lucrarea lăuntrică a minţii. 

Îndeleimicindu-se cu această lucrare lăuntrică, omul trebuie să 
ia aminte la gândurile sale, deoarece același lucru poate fi privit în 
chip simplu („cumpătai”) sau pătimaş („cu patimă”). Dumnezeu este 
Cel Ce judecă și cântărește fiecare gând al nostru (87). El ne cunoaște 
în chip negreșalnic gândurile (89). Oamenii judecă după înfățișarea 
dinafară, în vreme ce Dumnezeu cercetează inima, de aceea trebuie 
să ne vădim cugetul înaintea Stăpânului Hristos (53). Cine stăruie 
în a-şi cerceta mintea cu trezvie, nu va osteni când vor veni asupra 
sa ispitele, le va putea ține piept. Şi dimpotrivă, lipsindu-i trezvia, 
omul va trebui să rabde „necazurile ce vin asupra-i” (163). Când min- 
tea se izbăveşte de grijile trupului devine simţitoare, dobândește 
o transparență şi „vede după măsură vicleniile vrăjmașului” („Când 
mintea iese din grijile trupești vede, în măsura în care iese, lucrăturile 
vrăjmaşilor”] (167), | 

Lucrarea lăuntrică se săvârșește prin ceea ce Părinţii nevoi- 
tori numesc străpungerea, zdrobirea inimii, la care omul ajunge prin 
pocăință şi prin prihănire de sine. Însă, potrivit Sfântului Mar- 
cu Ascetul, există o zdrobire lină şi folositoare care călăuzește la 
umilință şi o zdrobire nesănătoasă [„ascuţită”, „vârtoasă”] şi vătă- 
rnătoare ce răneşte inima (18). 

Toată fapta şi lucrarea omului au o latură exterioară și una lăun- 
trică. Toţi o văd pe cea exterioară, însă numai Dumnezeu le vede și 

pe cele dinlăuntru, adică intenţia, scopul săvârșirii unui lucru. Astfel, 
o faptă poate părea bună, însă scopul cu care omul o lucrează să nu 
fie bun, după cum o alta poate părea plină de viclenie, dar să aibă un 
scop bun. Aceasta se datorează lipsei de experienţă — „neiscusinței” 
sau neștiinței, gândului viclean al omului („intenția cea rea”), iar alte- 
ori, scopului celui bun al evlaviei („scopul evlavios”) (35). Se poate 
întâmpla, totodată, ca omul să facă ceva la arătare bun, dar care să fie 
o armă îndreptată împotriva aproapelui, spre vătămare (37). Omul 
trebuie să ia aminte la cele dinlăuntru ale sale, deoarece „Dumnezeu 
judecă faptele după intenţiile lor [după alegerea slobodă a voii] (185). 

În sfârșit, întreaga luptă trebuie dusă de om pentru săvârșirea 
binelui cu scopul de a împlini voia lui Dumnezeu, fiindcă „cel ce 
călătorește fără de scop va osteni în zadar” (54). 

În această luptă pentru dobândirea curăţirii, omul întâmpină 
numeroase greutăți și are trebuință de multă dreaptă-socotință și 
luare-aminte. Părinţii nevoitori, ca unii ce au purtat ei înșiși această 
luptă duhovnicească, îi pot ajuta mult cu sfătuirea pe cei ce se oste- 
nesc întru ea. Astfel de poveţe „de aur” ne dăruieşte și Sfântul Mar- 
cu Ascetul. 

Când păcătuieşte în ascuns, omul nu trebuie să încerce să se tăi- 
nuiască, știind că toate sunt cunoscute și vădite înaintea lui Dum- 
nezeu, iar el va trebui să dea seamă pentru ele (52). Aceasta este o 
regulă însemnată a vieţii duhovniceşti. Omul nu trebuie să poarte 
lupta încrezându-se numai în propriile puteri, nici cu simțământul, 
când se află, desigut, prins de „începutul vreunui păcat întru începu- 
tul răului]”, că nu va fi biruit până în sfârșit de cel viclean, altmin- 
teri o astfel de cugetare îl arată deja înfrânt (170). Cel ce pe toate le 
cearcă şi păzeşte binele, se va izbăvi de orice lucru rău (145). Este 
neîncetat trebuință de înfrânare de la toate (134). Omul trebuie să 
aibă ținte înalte și să săvârșească binele cu toată puterea sa, iar când 
i se cere să le împlinească pe cele mari, să nu se întoarcă la cele mai 
mici (200). În vremea aceea sufletul are fără îndoială trebuință de 
cele mari, de hrana cea tare. Mintea trebuie să se afle într-o neînce- 
tată stare de trezvie și să săvârșească binele de care își aduce amin- 
te, pentru a nu cădea în uitarea cea fără judecată (60). 

Lupta omului nu este însă una individuală, nu priveşte numai 
propria lume lăuntrică, ci pe toţi cei din jurul său. Sfaturile celorlalți 

sunt de folos, însă de mai mare însemnătate este experiența pro- 
prie, „judecata [sfatul] conştiinţei” (68). Când cineva îl laudă pe cel 
ce i-a făcut „vreo binefacere trupească” cu lauda cea fără de Dum- 
nezeu, omenească, același om i se va arăta pe urmă ca rău (157). 
De asemenea, cel ce ascultă [cu plăcere] cele despre nenorocirile 
vrăjmașilor săi „mănâncă roadele plănuirii lor” (173), cu alte cuvin- 
te, va avea parte în viață de aceleaşi rele pentru care acum, văzând 
pătimirea celorlalţi, se bucură. 

Există încă și o lege duhovnicească privitoare la mustrarea pe care 
o aducem celorlalți sau la certarea pe care o primim noi înșine. 

Să spunem pentru început că mustrarea venită din partea 
celorlalţi este binefăcătoare. Mustrarea este mai de folos decât lau- 
da. Când cineva ne laudă cu fățărnicie, să cunoaștem că va sosi vre- 
mea ca acelaşi să ne împroaște cu ocări (155). Cel ce îşi laudă aproa- 
pele „în chip fățarnic”, va ajunge după o vreme să-l osândească, să-l 
defaime și, astfel, „va fi el însuşi ruşinat“ (75). Dacă voiește să pri- 
mească fără de osândă laude din partea celorlalți, omul trebuie să 
iubească mai întâi mustrarea pentru păcatele sale (72). 

Mustrarea este binefăcătoare, deoarece cuvântul adevărului 
schimbă „puii de năpârci” şi îl mântuieşte pe om (129). De aceea, cel 
ce primeşte cuvântul adevărului „primeşte pe Dumnezeu Cuvântul” 
(130). Dimpotrivă, cel ce urăște mustrarea s-a supus de bunăvoie 
patimii (151). | 

Desigur, tămăduirea pe care aceasta o aduce cu sine are mare 
însemnătate când cei ce mustră sunt oameni cu credință și își 
săvârşesc certarea în chip bineplăcut lui Dumnezeu. Omul slăbăno- 
git de păcat primește atunci, pentru credinţa celor ce-l poartă, ierta- 
rea păcatelor (131). Spunem aceasta deoarece este o mustrare ce se 
face „din răutate sau din răzbunare” şi o alta săvârșită „întru frica de 
Dumnezeu şi pentru adevăr“ (38). 

În ciuda multelor binefaceri ale acesteia, omul trebuie să se fereas- 
că a-i mustra pe ceilalți. Mai de folos este să ne rugăm cu evlavie 
pentru aproapele decât să-l mustrăm pentru păcate (132), îndeo- 
sebi când arată pocăință pentru ele. Pe cel ce s-a pocăit, îndeamnă 
Sfântul Marcu, „nu-l mai mustra“”, lar cine spune că îl mustră după 
Dumnezeu, să-și vădească mai întâi propriile păcate; din aceasta se 
va cunoaşte că lucrul său este bineplăcut lui Dumnezeu (39). Mai 

mult, „bărbatul puternic” nu trebuie mustrat pentru slava deşartă, ci 
trebuie să-i fie arătată „viitoarea necinste” (150). Celui învârtoşat cu 
inima nu îi este de folos „cuvântul unei cunoștințe mai subțiri, [pentru 
că, dacă nu e înfricat, nu primeşte durerile pocăinței]” (149). 

În general, pe calea petrecerii celei după Dumnezeu este trebuință 
de luptă duhovnicească. Omul nu trebuie să lase deoparte fapte- 
le, întemeindu-se pe simpla cunoștință teoretică („cunoștința simplă 
[cea goalăl”), altminteri se va asemăna celui ce în loc de sabie poar- 
tă un băț de trestie și care în vremea războiului-ispitei își străpunge 
mâna! şi își otrăvește sângele („strecoară în ea otrava firii”) mai îna- 


_inte de a apuca să-l otrăvească vrăjmașii săi (86). În lupta duhovni- 


cească omul trebuie să ajungă la zdobirea cea „lină [neamestecată] și 
folositoare“ a inimii (18), care se dobândește prin priveghere, rugă- 
ciune şi răbdarea necazurilor ce vin asupra sa. Cine se împărtășește 
de acestea trei deopotrivă, fără a le împrăștia „tovărășia prin lăco- 
mia după ceva“, va fi ajutat în toate celelalte. Dimpotrivă, cine nu are 
purtare de grijă și petrece în împrăştiere va avea parte de nesuferite 
chinuri la ieşirea din trup (19). 

Lupta este, desigur, de trebuință, dar cel ce îi dă omului putere 
şi ajutor pe calea urcușului duhovnicesc este Harul lui Dumnezeu, 
bine știind că „cele gândite se vor chivernisi cu Harul lui Dumnezeu “, 
aşa cum toate ale pământului se pleacă în fața aurului („toate se vor 
supune aurului”) (197). 


c) Patimile, tămăduirea lor și legea duhovnicească 


Potrivit învăţăturii ascetice a Bisericii noastre Ortodoxe, păcatul 
săvârșit în chip repetat devine patimă, o boală chinuitoare pentru 
suflet, ce are trebuință de tămăduire. Patima este o nimicire a ener- 
giilor sufletului care, în loc să lucreze după fire, ajung să aibă o 
lucrare împotriva firii. Astfel, omul trebuie să ducă o luptă pentru 
transfigurarea acestor puteri ale sufletului său, luptă ce urmează 
anumite reguli arătate de Sfinţii Părinţi și pe care le regăsim și în 
scrierea Sfântului Marcu Ascetul. 

O învățătură de căpetenie a Sfinţilor Părinţi este aceea că mai 
întâi omul primeşte atacul (momeala) diavolului prin imagini, gân- 


"Isaia 36:6: „Ah, ştiu! ţi-ai pus nădejdea în Egipt; ai luat ca ocrotitor această trestie frân- 
tă, care sparge şi intră în mâna oricui se sprijină de ea”. (n. trad.) 

duri și închipuiri. Urmează apoi învoirea cu gândul - consimţirea- 
și săvârşirea păcatului care, odată repetat, devine patimă. Aceasta 
este învățătura ascetică pe care o întâlnim şi la Sfântul Marcu. 

„Meșşteșugirea păcatului [răutății]”, scrie Sfântul, este „mreajă bine 
împletită și cel ce s-a încurcat dintr-o parte, de va fi cu nepăsare, va fi 
prins întreg” (172). Şi, desigur, fiecare lucru din cele pe care omul le 
săvârşeşte „începe de la ceva mic”, iar „pe măsură ce e hrănit, creşte” (171). 
Viclenia diavolului este de a „disprețui [defăima]” păcatele mici, de vre- 
me ce altfel nu-l poate atrage pe om la săvârșirea celor mai mari (94). 

Omu! primește mai întâi atacul [„momeala”, „asupreala ”, prosvo- 
IÎ] păcatului, care este „o mişcare fără imagini [fără de chip] a inimii 
(aneidolos kînisis kardias)” (140). Atacul acesta îmbracă diferite for- 
me, uneori făcându-se vădit prin gânduri și imagini venite din afa- 
ră, alteori prin închipuiri ori gânduri și imagini din lăuntru. 

Patima însă nu poate lua naștere și nu poate dăinui fără lucra- 
rea gândului (Ennoia), așa cum „nu se înfiripă nor fără adiere de vânt 
[nu se alcătuiește nor fără suflarea vântului!” (180). Toate prefacerile 
în aşezarea lăuntrică a omului provin din „neegalitatea Inepotrivi- 
rea (neconglăsuirea), anisotita] gândurilor” (160). Gândurile au de la 
Dumnezeu însuşiri fireşti, asemenea tuturor lucrurilor lumii văzute 
(111) și îl pot conduce pe om fie la bine, fie Ia rău. În virtutea acestor 
însuşiri, cel ce se lasă atras în mreaja gândurilor este orbit de ele şi 
nu poate deosebi pricinile păcatului, măcar că vede lucrările aces- 
tuia (168). Tocmai din acest motiv, când un om păcătuieşte, nu tre- 
buie învinovățită fapta, ci gândul (Ennoia) ce a dus la săvârșirea ei, 
deoarece, dacă mintea nu i-ar fi fost mai întâi atrasă spre păcat, n-ar 
fi căzut şi trupul spre lucrarea faptei (119). 

După atacul prin gând, însoțit de imagini, urmează „consimțirea 
[învoirea]” (sygkatâthesis) omului. Un atac fără chipuri (aneidolos pros- 
volî), adică fără imagini (eikânes), nu se socotește pricină de păcat 
(„este un atac nevinovat”). În acest moment de cumpănă, omul are 


putinţa de a îndepărta de la sine gândul, fugind „şi de acestea [de chi- 


puri] ca buşteanul din foc; dar câte unul nu se întoarce până nu arde cu 
flacără” (141). Focul este, așadar, atacul, iar bușteanul care se poate 
aprinde este omul. | 

Învoirea în fața atacului şi săvârșirea păcatului au drept urma- 
re întipărirea acestor chipuri în inimă, în cele mai dinlăuntru ale 

omului, de unde răsar atacurile și mișcările ce-l îmboldesc spre a 
lucra păcatul. Aceste chipuri întipărite în inimă au felurite denu- 
miri. Uneori sunt numite „idolii cousistenți (chipurile) din fața minții” 
[„idoli ipostatici ai minţii”, hypostatikă tou nods eidola] (182), alteori 
„poftele ce zac înăuntru [care] se mişcă cu putere” I,„cele ce zac înlăuntru 
cu putere mişcate”, egkeimena hypostatikos kinotmena] (179) sau „păcat 
[răutate] care stăpâneşte în inimă [inima]” (183). Părinţii cunosc faptul 
că patimile, asemenea şerpilor care trăiesc fie în câmp, fie prin case, 
sunt unele închipuite de cuget și altele lucrate cu fapta (178). Aceas- 
tă răutate sălășluită în inimă provine dintr-o obișnuinţă îndelunga- 
tă (183). Și, desigur, răutatea primită de om prin gânduri „umple îni- 
ma de semeție lîndârjeşte inimal” (17). 

Aceşti idoli ipostatici din lăuntrul inimii nasc ispita, stârnesc 
mișcarea și atacul. Prin urmare, altul este atacul mijlocit de imagi- 
nile — chipurile exterioare - şi altul cel pricinuit de chipurile, de ido- 
lii îatipăriți în omul însuși, în universul său lăuntric. Cei dintâi sunt 
idolii „gândiţi (logistikâ)”, „pricinuitorii și premergătorii celorlalți” [cei 
care „gătesc calea], în vreme ce idolii ipostatici ai minţii, odrasle ale 
acestora, sunt mai răi și mai puternici (182). 

Astfel, când inima este împătimită, răsar în minte gânduri şi 
cuvinte întinate (162). Se poate întâmpla ca mintea să fie liniștită 
şi totuşi idolii ce sălășluiesc înăuntrul omului să se miște și să o 
îmboldească spre lucrarea patimilor. În acest caz este limpede fap- 
tul că mintea a fost mai întâi robită de gânduri, pe care le-a adus și 
le-a întipărit apoi înlăuntrul inimii (179). 

Atacul, învoirea, săvârşirea repetată a păcatului dau naștere pati- 
mii, potrivit unei nestrămutate legi duhovnicești ce ocârmuiește 
viața duhovnicească a omului. Desigur, sunt zămislite astfel mulțimi 
de patimi, de vreme ce acestea „primesc putere una de la alta” (93). 

Sfântul Marcu Ascetul se apleacă asupra lucrării patimilor şi cer- 
cetează pricinile care le dau naştere. Pricini a toată răutatea sunt 
slava deșartă și plăcerea (99). Rădăcina tuturor relelor este iubirea 
de argint (100). De asemenea, rădăcina poftei ruşinoase este lauda 
omenească (95). Aceste trei patimi, iubirea de argint, slava deșartă 
și plăcerea, orbesc mintea omului (101). lar aceste patimi, „cele trei 
fiice ale lipitorii” [după Scriptură (cf. Pilde 30:5)], sunt mult iubite de 
mama lor, „necumpătarea” „nebunia“, aphrosuyne) (102). Din ele iau 

naștere apoi mânia, furia, războaiele, uciderile şi toate celelalte rele 
(104). Într-un alt loc, Sfântul Marcu vorbeşte despre cele douăspre- 
zece „patimi de ocară [ale necinstirii]” (135). 

Între patimi există o strânsă legătură. În lipsa uneia dintre ele, 
va fi o alta care să-i ia locul. De pildă, cineva se leapădă de lume și 
depărtează, astfel, de la sine patima iubirii de argint; continuă să 
trăiască însă pătimaș, „căci ceea ce făcea prin avuție, face şi acum, hea- 
vând nimic” (96). Cu alte cuvinte, este lipsit de bani și, cu toate aces- 
tea, nu este slobod de patima iubirii de argint. Însă și cel înfrânat, 
dacă își agoniseşte avere, „e frate la cuget cu cel de mai înainte; căci 
mama lor este aceeași pentru plăcerea din cuget, iar tatăl lor este altul pen- 
tru deosebirea patimnii” (97). Aceasta înseamnă că în ambele cazuri 
avem de a face cu „plăcerea din cuget” care se naște din iubirea de 
argint — pricina de căpetenie — cu urmări felurite. 

Iubirea de plăcere [philhedonia] este o patimă ce dă naștere, la 
rândul ei, altor patimi. Gândul celui iubitor de plăcere este nesta- 
tornic: când plânge și se tânguiește pentru păcate, când „luptă cu 
aproapele şi i se împotrivește, apărându-și plăcerile“ (144). Iubirea de 
plăcere este maică a patimilor, așa cum se întâmplă și în alte cazuri. 
Ea dă naştere nepurtării de grijă („negrija”, ameleia), prin care omul 
ajunge la uitarea darurilor primite de la Dumnezeu (77). Desigur, 
uitarea în sine nu are nici o putere, însă ea se întărește prin nepur- 
tarea noastră de grijă (58). 

Patimile sunt felurite și cu anevoie de recunoscut. Se poate întâm- 
pla, de pildă, ca îndărătul laudelor adresate cuiva să se ascundă 
defăimarea și ocara, după cura sub chipul smereniei se poate ascun- 
de un om plin de slavă deșartă. Va sosi însă vremea ca faptele să 
vădească întreg adevărul acoperit de minciună (36). Este un altul 
care în același timp îl laudă şi îl vorbeşte de rău pe aproapele său. 
Unul ca acesta este stăpânit de slavă deșartă şi de pizmă: „Prin lau- 
de încearcă să-şi ascundă pizma, iar prin vorbele rele se înfăţişează pe sine 
mai bun decât acela” (122). 

Urmările patimilor sunt multe şi mari, după cum dă mărturie 
legea duhovnicească. Prin cele trei patimi, iubirea de argint, sla- 
va deșşartă și plăcerea, „mintea devine oarbă” (101). Şi astfel, „se poate 
întâmpla ca unul, împlinind la arătare o poruncă, să slujească în ascuns 
patimii”, risipind prin gândurile cele viclene toată fapta sa bună 

(169). Cel ce uneltește și săvârşeşte răul în ascuns este șarpe care 
stă în cale și îi mușcă pe oameni (121)!. Ce! ce amestecă în cuvântul 
poruncii voia proprie este un „desfrânat [preacurvar]”, un om lipsit 
de minte, și de aceea suferă în viaţa sa „durere și ruşine” [„dureri şi 
necinstiri '] (124). Neştiinţa și uitarea sunt iad (61, 62). Căutarea sla- 
vei deșarte îi găteşte omului ruşine (90). Inima iubitoare de plăceri, 
în vremea ieşirii, la despărțirea de trup, i se face sufletului temniță 
și lanţ (20). Cel ce se mânie pe aproapele său pentru avuție, sla- 
vă sau plăcere, „n-a cunoscut că Dumnezeu chiverniseşte lucrurile cu 
dreptate“ (108). Cel ce uneltește vicleșuguri împotriva aproapelui nu 
poate afla milă înaintea lui Dumnezeu spre mântuire, precum nici 
oile nu pot paşte laolaltă cu lupii (123). 

În cuvântul său cu privire la legea duhovnicească, Sfântul Mar- 
cu înfățișează și căile de tămăduire, de izbăvire a omului de patimi, 
dându-ne unele îndrumări. | 

Dintru început Sfântul atrage atenția asupra faptului că omul tre- 
buie să vină la pocăință, după cum am văzut și în cele de mai sus. 
Cel ce, „păcătuind în chip vădit şi nepocăindu-se, nu pătimeşte nimic până 
la moarte”, va avea parte de o judecată fără milă (112). Din această 


pricină, omul trebuie să se pocăiască, spre a afla tămăduirea. Să ia 


aminte la pilda orbului din Evanghelie, să-şi lepede haina și astfel să 
se apropie de Hristos, făcându-se ucenicul Lui şi propovăduitorul 
învățăturilor celor desăvârșite (16). Omul trebuie să fie încredinţat 
de faptul că înaintea lui Dumnezeu și a conștiinței toate cele ascunse 
ale sale sunt cunoscute, „deci prin acestea să primim îndreptarea” (70). 
Cel ce păcătuiește fără vreo pricină de nevoie, cu greu se pocăiește 
(55), deoarece săvârşeşte păcatul întru cunoștință. 

Dimpreună cu ajutorul lui Dumnezeu, este trebuință și de pro- 
pria luptă a omului pentru tămăduire și izbăvire de patimi. Calea 
constă în a cunoaşte pricinile patimilor, căci „cel ce nu [le] știe uşor va 
cădea” (76). Trebuie să tăiem prilejurile celor trei patimi, al iubirii de 
argint, al slavei deşarte şi al plăcerii. Aceasta nu înseamnă să urâm 
zidirea lui Dumnezeu, ci să nu iubim lumea (106). Nici una dintre 
aceste patimi nu poate fi biruită dacă omul nu urăște pricinile a toa- 
tă răutatea, adică slava deșartă și plăcerea (99). Pe acestea trei, iubi- 


"Ci. Facere 49:17; „(...) şarpe în cale, pândină în cărare, muşcând călcâiul calului“, Biblia 
adică Dumnezeeasca Scriptură a Legii Vechi şi a celei Nouă, Bucureşti, 1914. (n. trad.) 

rea de argint, slava deșartă și plăcerea, trebuie să le urâm ca pe une- 
Je ce sunt maici născătoare ale tuturor răutăților și mame vitrege ale 
virtuților (105). De aceea spunem că nu trebuie să ne legăm de cele 
pământești, pentru că cel ce voiește să biruiască patimile, încurcân- 
du-se cu cele ale lumii, se aseamănă celui ce se osteneşte să stingă 
focul cu paie (107). Omul va putea vedea meşteșugirile diavolului 
când va izbuti să alunge de la sine orice gând al lăcomiei (165). 

Desigur, această tămăduire, izbăvirea de patimile și idolii care 
sălășluiesc în suflet și îl luptă neîncetat pe om, nu poate fi dobân- 
dită „fără lucrarea Duhului Sfânt” (192). De aceea trebuie să cerem 
ajutorul lui Dumnezeu prin rugăciune: „Un om voind să facă rău s-a 
rugat după obicei, mai întâi în cuget, şi prin purtarea de grijă a lui Dum- 
nezeu fiind împiedicat, mai pe urmă mult l-a mulțumit (23). 

Totodată, omul nu trebuie să împlinească voia trupului - numai 
atunci, cu ajutorul lui Dumnezeu, se va tămădui (181) —, ci trebuie 
să lupte pentru dobândirea virtuților. Prin înfrânare și nădejdea în 
Dumnezeu putem zdrobi toată răutatea (17). Inima învârtoșată se 
tămăduieşte prin reaua pătimire și necazuri (21). Neîncetata pome- 
nire a lui Dumnezeu și aducerea-aminte de dumnezeiasca răsplă- 
tire îl ajută pe om să nu păcătuiască - așa cum s-a petrecut cu Pro- 
rocul David (24) — şi să se izbăvească de patimi. Când cineva aude 
cuvinte urâte, trebuie să se mânie pe sine însuși, iar nu pe cei care 
le-au rostit, căci altfel, prin auzul rău, va deveni și el rău („Căci 
dacă urechea e rea, rău e şi cel care o poartă”) (153), iar în lăuntrul său 
se vor întipări chipurile răutăților (vicleniilor) (152). Când cineva 
întâlnește oameni ce grăiesc în deșert, trebuie să se socotească pe 
sine vinovat de cuvintele rostite, [de vreme ce „Chiar dacă nu are vreo 
vină proaspătă, are vreuna mai veche” ] (154). 

Lupta pentru tămăduirea patimilor trebuie să fie una asuma- 
tă deplin şi dusă pe toate ironturile. Nu trebuie să se mărgineas- 
că numai la războirea unei singure patimi, fiindcă se poate întâm- 
pla ca omul să taie de la sine o patimă doar pentru a-și înlesni o 
îndulcire pătimașă mai mare. Va fi atunci „slăvit de cei ce nu-i cunosc | 
intenţia“, însă „unul ca acesta nu-și dă seama [nici] el însuşi de sine, oste- 
nindu-se prosteşte” (98). | 

d) Legea duhovnicească în ispite, necazuri și încercări 


După cădere, omul s-a îmbrăcat în hainele de piele ale stricăciu- 
nii și ale morţii, de aceea şi înfruntă atât de multe ispite în viaţa sa. 
Nu există om care să nu fie ispitit. Pricinile ispitelor sunt diavolul, 
moartea și păcatul. 

Nu ispitele și diferitele încercări ale vieţii constituie problema, 
ci modul în care noi le înfruntăm. Avem de a face în acest punct cu 
o lege duhovnicească ce privește urmările necazurilor și ale încer- 
cărilor în viaţa omului, precum şi felul în care ele pot fi înfruntate. 
Cuvântul Sfântului Marcu Ascetul este deosebit de grăitor. 

Într-unul dintre capetele mai însemnate ale scrierii sale notează: 
„Vrăjmaşul cunoaşte dreptatea legii duhovniceşti şi de aceea caută numai 
să câştige consimțirea cugetului |învoirea cea gânditoare]“ (91). Diavo- 
lul este înfățișat aici drept vrăjmaș al legii duhovniceşti, ca unul ce 
îi cere omului să se învoiască cu atacul și să săvârșească păcatul. 
Face aceasta, cunoscând din experienţă că, odată biruit prin păcat, 
omul va avea de purtat ostenelile pocăinţei, sau, neprimind să se 
pocăiască, îl va îngreuna cu necazuri fără voie. Încă şi în răstim- 
pul ispitirilor îl va face să cârtească, așa încât și în vremea vieţii să-i 
înmulțească durerile, și „la ieșirea sufletului să-l dovedească necredin- 
cios din pricina lipsei de răbdare” (91). 

Tocmai de aceea nu trebuie să încercăm a dezlega problemele 
grele prin gâlceavă, „ci prin cele arătate de legea duhului”, adică prin 
răbdare, rugăciune și cu singură nădejdea în Dumnezeu (12). Dacă 
îl numim pe diavol vrăjmaș al legii duhovnicești, atunci prietenul 
acesteia este Hristos. 

În viaţa noastră ispitele pot fi de voie şi fără de voie. De voie sunt 
cele cărora le dăm naştere noi înşine prin păcatele noastre, iar fără 
de voie, cele ce ne vin asupră fără a-şi afla pricina în noi, precum 
bolile, moartea și feluritele rele. Însă și ostenelile sunt, la rândul lor, 
de voie şi fără de voie. Osteneli de bunăvoie sunt cele ce însoțesc 
lucrarea și lupta noastră pentru izbăvirea de patimi, iar fără de voie, 
cele ce vin peste noi odată cu bolile și greutățile de orice fel. 

Când semănăm de voie cele rele, potrivit legii duhovnicești, le 
vom şi secera fără de voie, în aceasta vădindu-se dreptatea lui Dum- 
nszeu (117). Omul nu poate spune că ispita vine fără voia sa, deoa- 
rece în realitate el iubește pricinile lucrului, adică ale ispitei (142). 

De aceea, dacă nu voieşte să pătimească răul de pe urma păcatului, 
nu trebuie să dorească a-l săvârşi, „pentru că lucrul dintâi urmează 
[negreșit] celui de-al doilea” (116). 

Dincolo de această lege de nestrămutat a vieții duhovniceşti, 
trebuie să cunoaștem faptul că este nevoie de luptă pentru a păzi 
poruricile lui Hristos prin care dobândim curățirea de păcate. Împli- 
nirea voii lui Hristos este însoţită de multă osteneală și durere. Însă, 
„cel ce nu ia asupra sa de bunăvoie ostenelile pentru adevăr”, va avea 
parte de o mai aspră certare prin ostenelile cele fără de voie (187). 

Omul trebuie să se roage ca să nu vină asupra sa încercările cele 
fără de voie, însă când acestea vin, este dator să le primească ca pe 
ale sale, nu ca pe unele străine (164). Întrucât în viaţa noastră cele 
bune şi cele rele îşi dau pe rând locul unele altora, un lucru de mare 
însemnătate este ca omul să primească aceste schimbări cu gând 
liniștit, simplu și bine cumpănit, căci astfel Dumnezeu „va surpa 
neorânduielile lucrurilor” (159). 

Totodată, ispitele trebuie înfruntate cu rugăciune și răbdare, fiind- 
că cel ce năzuieşte să le biruiască fără aceste mijloace duhovniceşti 
nu numai că nu va afla izbăvire, ci încă mai mult se va încurca în ele 
(189). Rugăciunea trebuie făcută „întru cumințenie [cu înțelegerel”, 
omul trebuie să aibă, adică, gândul bun, simplu, fără a ţine minte 
răul, spre a putea astfel îndura toate cele ce vin asupră-i. Cel ce ţine 
minte răul nu are rugăciune curată (113). 

Ispitele, ca şi feluritele întâmplări prin care trecem, ne pricinuiesc 
necazuri și dureri. Viaţa omului căzut stă sub semnul necazurilor. 
Pricina lor nu este însă neapărat păcatul, de vreme ce cunoaștem 
oameni cu o viaţă bineplăcută lui Dumnezeu, ce au parte de încer- 
carea ispitelor. Deosebirea o dă chipul înfruntării lor, diferit la cei 
drepți şi la cei păcătoşi. 

Un aspect asupra căruia trebuie să ne a lscăii cu multă grijă este 
acela că, în vremea ispitirii prin necazuri, omul necercat poate cădea 
în desfătarea plăcerii, așa încât cel ce se tânguiește pentru necazul 
venit asupra sa ajunge să iubească plăcerea (143). De aceea, potrivit 
Sfântului Marcu, în vremea necazului, omul trebuie să ia aminte la 
„momeala plăcerii, căci întrucât alină necazul e bine primită” (175). 

Omul cunoscător însă, cel ce are cunoştinţa legilor dumnezeieşti 
și află folos din relele şi necazurile care vin asupra sufletului său 

de-a lungul vieţii, le înfruntă pe toate acestea în chip cuviincios 
şi mântuitor. Cugetă la sfârșitul necazurilor fără voie, care este 
ștergerea zapisului păcatelor (67). Pentru omul cu bună chibzuinţă, 
orice întâmplare dureroasă îi aduce în suflet pomenirea lui Dum- 
nezeu, însă celui ce a uitat de EL, îi pricinuiește în aceeași măsu- 
ră întristare şi necaz (56). Cel ce poartă această luptă cunoaşte că 
pentru om s-au gătit bunătăţile cele veșnice, de care se va desfă- 
ta, după ce va trece mai înainte prin necazuri (42). Însă și lucrătorii 
răutăților află folos de pe urma suferinței și a necazurilor, deoarece 
acestea |i se fac leacuri ce îi tămăduiesc prin pocăință (115). Sfântul 
Marcu Ascetul face o observaţie cu caracter general: „Primeşte neca- 
zurile, că întru nimic nu te păgubesc” (51). Tot necazul cel după Dum- 
nezeu „face parte din ştiinţa evlaviei” | „este lucru înfiinţat al evlaviei”] 
(65). Nu este vorba despre o evlavie (bună cinstire, evseveia) ca dat 
al sentimentelor, ci despre o evlavie enipostaziată, ce se face vădi- 
tă în împilarea necazurilor. Nimeni nu poate spune că a dobândit 
virtutea fără să fi trecut prin necazuri, altminteri o astfel de virtute 
este „necercată” (66). Cine nu cunoaște aceste legi duhovnicești, se 
împotriveşte celor ce-i sunt spre folos (50). 

Există o ispită pricinuitoare de întristări și necaz, anume nedrep- 
tatea (adikfa) pe care omul o îndură din partea celorlalți. Și în aceas- 
tă privință se vădește lucrarea legilor duhovniceşti, înfățișate de 
Sfântul Marcu Ascetul. Potrivit învățăturii sale, este mai de dorit 
să fim nedreptățiți de oameni decât de diavoli [,„ Este mai bine să fim 
batjocoriți de oameni decât de draci” |, însă cel ce se face bineplăcut Dom- 
nului ajunge biruitor asupra amândorura (46). Mai viclean decât cei 
ce nedreptățesc pe față este cel ce „săvârşeşte răul într-ascuns” (120). 

Nedreptăţile ce vin din partea oamenilor aduc însă folos, când 
sunt înfruntate în chipul cel bun. Cel nedreptăţit scapă de păcat, 
însă atlă în același timp și sprijin „pe măsura mâhnirii sale” (43). 
Ocara oamenilor întristează, pe de o parte, inima, însă răbdarea 
nedreptății „se face pricină de curăție” (49). Mai mult decât atât, cel 
nedreptăţit, rugându-se pentru cei ce îl asupresc, „îi înspăimântă [sfă- 
râmă] pe draci”. Însă cel ce se împotrivește celor care-l nedreptăţesc 
„e rănit de cei de-al doilea” [de diavoli] (45). 

Când omul îndură pagubă, batjocură sau prigoană din partea 
celorlalți, trebuie să-și îndrepte privirea spre cele viitoare, nu spre 

cele ale veacului de acum, și astfel va afla din ele mult folos (114). 
De aceea, cel ce crede în Hristos, Care ne făgăduieşte răsplătirea, va 
răbda cu bucurie orice nedreptate, „după măsura credinței” (44). 

În general, Sfântul Marcu Ascetul învaţă că necazurile și ispitele 
pe care le înfruntăm în viaţa noastră ne aduc mare folos duhovni- 
cesc şi în veacul de acum, și în cel ce va să fie. Legile duhovnicești 
sunt și în această privință de nestrămutat. Cel ce păzeşte o poruncă 
a lui Dumnezeu va trebui să aștepte și „ispita pentru ea”, de vreme 
ce „dragostea către Hristos prin cele potriunice se lămurește” (88). Însă 
prin aceste dureri-osteneli mici va scăpa de cele mari (188). Pe toa- 
te cele întristătoare ale vieții de aici omul trebuie să le schimbe mai 
dinainte „pe bunătățile ce vor să fie”, şi astfel lupta sa nu va fi slăbită 
cu „descurajarea“ (156). Omul nu poate scăpa de relele și necazurile 
ce vin asupra sa decât prin rugăciune și pocăință (92). 


e) Legea duhovnicească şi harismele duhovnicești 


Legea duhovnicească priveşte şi harismele dăruite omului, 
virtuțile și, în genere, orice lucru bun de care acesta se învredniceş- 
te în viață. A le păstra și a le lucra spre mântuire nu este un lucru 
ușor, în măsura în care ele pot deveni oricând pricini de cădere și de 
zdrobire duhovnicească. 

Trebuie să spunem de la început că orice bun pe care îl are omul 
se datorează lui Dumnezeu. Sfântul Marcu face de trei ori referire 
la aceasta, spunând: „Tot binele e dăruit de Dumnezeu cu un rost oare- 
care” [„cu iconomisire”] (3), „Tot binele vine de la Dumnezeu după orân- 
duirea Lui” [cu iconomisire”] (158), iar în alt loc: „Tot binele vine de la 
Domnul după vo anumită orânduire” |, în chip tainic”] (47). 

Aceasta are mare însemnătate, deoarece nimeni nu poate şi nu 
trebuie să se mândrească cu harismele sale, nici cu cele ontologice, 
ce țin de însăşi ființa omului, nici cu cele sufleteşti, trupești sau care 
îi slujesc spre mântuire. Adverbul „oixovourkwc ”, oikonomikos („din 
iconomie”, „cu iconomisire”) este edificator, deoarece arată faptul că 
harismele îi sunt date omului cu un scop anume. Cei împodobiţi 
cu harisme sunt „slujitori ai binelui” (158). Cine crede că tot binele îi 
este dăruit de Dumnezeu, nu-l va pierde (3), însă, dimpotrivă, cine 
îl socotește ca fiind al său, va fi lipsit de el. Cei ce nu înţeleg și nu 

iau în seamă aceasta se arată nemulțumitori, nerecunoscători şi fără 
lucrare duhovnicească (47). 

În strânsă legătură cu cele de mai sus este faptul că omul nu 
trebuie să se mândrească pentru izbânzile sale pe calea urcușului 
duhovnicesc, Pe cel ce se mândrește pentru laudele primite din par- 
tea celorlalţi îl așteaptă în mod sigur necinstea: „De ai fost înălțat 
prin laude, aşteaptă ocara” [,„,necinstire“, atimia] (137). Sfântul Marcu 
îndeamnă, așadar, să nu ne facem ucenici ai celui ce se laudă pe 
sine, altminteri, în loc de smerenie, vom agonisi mândrie (10). 

Este o lege duhovnicească ce lucrează și în privința harismelor. 
Cel ce are o harismă duhovnicească, o păstrează dacă suferă împre- 
ună cu cei lipsiți de aceasta. Dimpotrivă, cel îngâmfat și mândru 


„o va pierde, „scufunzându-se în gândurile trufiei” (8). De aceea, cel 


ce are o harismă duhovnicească trebuie să o pună în slujirea şi în 
folosul celorlalți, fiind încredințat că aceasta este lucrarea cea după 
Dumnezeu. Când un om foloseşte pe un altul prin cuvinte sau fap- 
te, atunci și binefăcătorul şi cel miluit trebuie „să știe amândoi că e de 
față harul lui Dumnezeu” [„şi că El lucrează folosul acela”]. Cel ce nu 
înțelege aceasta va fi stăpânit de cel ce înțelege și care în chip lămu- 
rit este diavolul (74). Și în sfătuirea aproapelui trebuie să vedem un 
dar al lui Dumnezeu, de vreme ce unul sfătuiește potrivit cu cele pe 
care le cunoaște din experienţă, ceea ce în chip limpede este o lucra- 
re a lui Dumnezeu, iar cel ce primește sfatul află folos, Dumnezeu 
lucrând după măsura credinței omului (78). 

Virtuţile sunt roade ale Duhului Sfânt, nu sunt fapte omenești, 
antropocentrice. Precum lumina vine de la soare, tot astfel și „„Înce- 
pătorul oricărei virtuţi este Dumnezeu” (40), căci omul nu poate face 
nimic fără EI (41). Virtutea, deși este una, cunoaște multe lucrări, 
aşa cum și bogăția este una, însă „de multe feluri după chipul agonisi- 
vii” (195). 

Există, desigur, o deosebire între a păzi poruncile lui Dumne- 
zeu și a lucra virtuțile, chiar dacă cele două „se prilejuiesc una pe 
alta” (193). Când omul săvârşeşte cele rânduite de lege, spunem 
că păzește poruncile; când împlinește însă voia lui Dumnezeu cu 
bunăvoință şi bucurie, se află lucrător al virtuţii (194). 

Sfântul Marcu nu ne-a lăsat o scriere sistematică în care să 
înfățișeze pe rând toate virtuțile, însă în aceste capete, sentințe 

exprimate în puţine cuvinte, sunt cuprinse multe adevăruri despre 
legea duhovnicească ce acționează în privinţa lor. Ne vom opri în 
cele ce urmează asupra unora dintre ele. 

Am văzut mai înainte învăţătura Sfântului Marcu Ascetul cu pri- 
vire la păcat și patimi și am înțes că există maici născătoare ale pati- 
muilor şi odrasle ale lor, precum și o strânsă legătură și înrâurire între 
acestea. Acelaşi lucru este valabil şi pentru virtuți. „Cele bune cresc 
una prin alta, și pe cel părtaş de ele îl mână şi mai mult înainte” (93). 

Credinţa, pe care Sfânta Scriptură o numește „încredințarea [ade- 
verirea] celor nădăjduite” (elpizom&non hypostasin) [Evrei 11:1], este în 
realitate „sălăşiuirea lui Hristos”, iar cei ce nu o cunosc sunt necercați 
(27). Credinţa și cunoştinţa sunt buni tovarăşi ai firii, așa încât cel 
ce are adevărată credinţă are şi adevărată cunoștință. Lucrarea lor 
slăbeşte prin cele trei patimi de căpătâi, care sunt iubirea de argint, 
slava deșartă și plăcerea (103). Adevărata cunoştinţă vine din pome- 
nirea lui Dumnezeu, adică din rugăciunea neîncetată. Cunoștinţa 
fără aducerea-aminte de Dumnezeu este mincinoasă (147). Așa 
cum orbul din Evanghelie, recăpătându-şi vederea și văzându-L. pe 
Domnul, nu L-a mai numit Fiu al lui David ca înainte, ci L.-a mărtu- 
risit şi ] s-a închinat ca Fiului lui Dumnezeu (14), tot astfel stau lucru- 
rile cu orice om. Credinţa adevărată este strâns legată de adevăr, iar 
cunoștința lucrează, totodată, înaintea credinței /,„Cunoştința după 
fize e înainte-povăţuitoare credinței”]. Întâi cunoaștem şi apoi credem, 
Cel ce nu cunoaşte adevărul, nici nu poate crede cu adevărat (110). 
În sfârșit, credința neclintită este „furn întărit [stâlp tare]”, iar Hris- 
tos Se face toate celui ce crede (4). | 

Smerenia este o harismă duhovnicească de seamă. Omul smerit 
spune întotdeauna adevărul, „iar cel ce i se înpotriveşte se aseamănă 
cu sluga aceea care a pălmuit peste obraz pe Domnul” (9). Cel smerit nu 
se îndreptățește pentru faptele sale, căci smerenia și îndreptăţirea 
de sine sunt potrivnice una alteia precum „nu se îngăduie apa și focul 
laolaltă” (125). Stând întru adevăr, cel smerit, chiar neînvăţat fiind, 
se arată mai înțelept decât toți înțelepții (79). Cel smerit, de ar și 
dobândi „măiestria [înțelepciunea] cuvintelor”, nu va fi vătămat (83). 

Sfântul Marcu Așcetul acordă o mare însemnătate rugăciunii. 
Cunoaşte faptul că există mai multe feluri de a săvârşi rugăciu- 
nea şi că nici unul dintre acestea nu-i pricinuiește omului vătăma- 

re, cu excepția cazului când cea cu care se îndeletnicește nu este 
rugăciune, ci „lucrare diavolească” (22). Adevărata rugăciune este 
însoţită de cunoștință duhovnicească. Cel ce se roagă trupește şi nu 
are cunoștință duhovnicească, se aseamănă orbului care i striga pe 
Hristos „Fiu al lui David” (13). De asemenea, rugăciunea curată se 
află prin conștiința bună și invers, „căci una are trebuinţă de alta, prin 
fire” [„una pe alta, după fire, se primește”] (198). Potrivit îndemnului 
dat de Sfântul Marcu, când avem înlăuntrul nostru pomenirea lui 
Dumnezeu trebuie să înmulțim rugăciunea, ca în vremea în care o 
vom uita, Hristos să ne-o aducă iarăși aminte (25). În timpul rugă- 
ciunii, Hristos Se atinge de ochii omului și acesta își recapătă vede- 
rea minţii. Încredinţare îi sunt lacrimile. Omul nu trebuie însă să se 
mândrească pentru lacrimi, de vreme ce ele sunt un dar al lui Dum- 
nezeu (15). Rugăciunea are mare însemnătate; ea îi îndreptează și îi 
readuce pe calea cea bună pe cei ce petrec întru negrijă (64). 

Omul împodobit cu harisme duhovnicești, în care sălășluieşte 
Hristos, este blând, iubitor de oameni şi milostiv faţă de frați. Celui 
blând Hristos îi dăruieşte cunoştinţa adevărului (199). Unul ca aces- 
ta nu ispitește îndelunga răbdare a lui Dumnezeu, nici conştiinţa 
nu-l împilează pentru dese călcări de lege (149). „Bărbatul cel mult 
răbdător are multă cuminţenie [este cu mare întelepciune]” (Pilde 14:30) 
(146), iar înţelepţi sunt cei ce își stăpânesc voile lor (176). În același 
timp omul, înlăuntrul căruia sălășluiește Hristos, are o inimă milos- 
tivă față de ceilalți, iar unul ca acesta va afla milă înaintea lui Dum- 
nezeu (29). 

Omul în care sălășluiește Hristos devine mărturisitor, dă mărtu- 
rie de Adevărul pe care îl cunoaşte și îl trăiește din experiență. Cu 
cât mai multă ocară își agonisește cel ce mărturisește adevărul lui 
Hristos, cu atât mai mult „va primi însutită slavă de la mulțime. Dar 
mai bine este a face binele pentru cele viitoare” (73). 


3. Concluzii 


Scrierea Sfântului Marcu Ascetul despre legea duhovnicească 
este de mare însemnătate, deoarece înfățișează în puţine idei bine 
închegate toate tainele urcuşului duhovnicesc al omului, de la sta- 

rea căzută la îndumnezeire și sfințire. Părinte cercat pe această 
cale a Duhului, Sfântul a înfăţișat-o în puţine cuvinte ce-i vădesc 
experiența duhovnicească. Scrie, totodată, că cel ce grăieşte cuvinte 
înțelepte, dar este lipsit de fapte, se îmbogățește în nedreptate, iar 
ostenelile lui devin agoniseli în case străine (196). Prin aceasta sun- 
tem încredințați că Sfântul Marcu a scris cuvinte care izvorăsc din 
propria experienţă. 

n viaţa noastră lucrează în chip de neocolit legea duhovnicească, 
fie în lupta de curăţire a inimii, fie în răstimpul tămăduirii de păcat 
și de patimi sau a feluritelor ispite ce ne vin asupră, fie de-a lungul 
strădaniei noastre de a dobândi cele bune, „bunătăţile [virtuțile] ”, 
care sunt daruri ale lui Dumnezeu. De aceea, fiecare trebuie să aibă 
un povăţuitor duhovnicesc potrivit şi să înainteze cu smerenie şi 
cu rugăciune. Pocăinţa este de neapărată trebuinţă pe calea acestui 
UICUȘ, 

Mare însemnătate are felul în care Sfântul Marcu Ascetul își înce- 
pe şi își încheie scrierea. 

Porneşte de la încredințarea că Dumnezeu este începutul, mijlo- 
cul și sfârşitul oricărui bine, Omul trăiește aceasta „în Hristos lisus și 
întru Duhul Sfânt” (2), adică înlăuntrul Bisericii, care este Trupul lui 
Hristos și părtăşia îndumnezeirii [koinonia thedseos] (Sfântul Grigorie 
Palama). Și încheie, îndemnându-ne să lucrăm după putere binele: 
„Fă totdeauna binele după putere. lar în vremea lucrului mai mare nu te 
întoarce spre cel mai mic” (200). 

Aceasta înseamnă că urcușul duhovnicesc începe de la cele mai 
de jos și înaintează neincetat către cele înalte. Străbaterea acestei căi 
se face prin lucrarea lui Dumnezeu și împreună-lucrarea noastră. 
Iar când Domnul ne cheamă prin felurite lepădări şi „morţi” să ne 
gătim de înviere, va trebui să nu ne împuținăm cu sufletul, ci să tin- 
dem către cele înalte. Întoarcerea din drum, deopotrivă cu rămâne- 
rea pe loc, este pentru om o cădere. 

De altfel, cine nu ține seama de legile duhovnicești şi le încal- 
că va avea parte de multe încercări în viață, cu urmări ce rămân în 
veșnicie. 


mai 2004 

TEOLOGIA NIPTICĂ A 
BISERICII ORTODOXE - CALEA TĂMĂDUIRII 


Aplecându-ne asupra temei de față, trebuie să spunem în acest 
„ cuvânt de început că în urmă cu aproximativ două decenii am publi- 
cat cartea Psihoterapia ortodoxă. Ştiinţa Sfinților Părinţii, care a circu- 
lat în Grecia în opt ediţii şi care a fost, totodată, tradusă în engleză 
și în alte limbi. Ideile expuse în cadrul acesteia se regăsesc și în alte 
trei lucrări ce cuprind învăţătura Bisericii Ortodoxe despre tămădu- 
irea omului. 

Prin ceea ce în termenii unui limbaj specializat numim psihotera- 
pie ortodoxă nu avem în vedere şcolile contemporane de psihotera- 
pie — de altfel nici nu facem referire la acestea —, ci Tradiţia niptic-isi- 
hastă a Bisericii noastre cu privire la tămăduirea omului, dincolo de 
analize metafizice sau raționale. Întrebuințarea unui termen actual, 
modern, odată ce acesta primește o „încărcătură“ ortodox-patristi- 
că, socotesc că nu dă naștere confuziilor. De altfel, aceasta a fost și 
lucrarea Sfinților Părinţi ai Bisericii, care au împrumutat termeni 
din filosofia epocii lor, i-au golit de conţinutul lor filosofico-meta- 
fizic și le-au dat o „încărcătură“ teologică. Putem limpede vedea 
aceasta, după cum vom arăta mai amănunţit în continuare, cu pri- 
vire la învățătura lui Platon despre suflet. Sfinţii Părinți au preluat 
împărțirea platonică a sufletului în cele trei puteri: rațională (logis- 

"Titlul lucrării în limba greacă este Orthodoxi Psyhotherapeia. Pateriki therapeutiki 
agogi. Pentru traducerea românească v. Mitrop. Hierotheos Vlachos, Psihoterapia Orto- 


doză. Știința Sfinţilor Părinţi, trad. Irina Luminiţa Niculescu, Ed. Învierea, Arhiepisco- 
pia Timişoarei, 1998. (a. trad.) 

fik6), poftitoare (epithymitiko) şi mânioasă (iuţimea, thymik6), fără a 
îmbrățişa însă şi metafizica lui Platon. Nimeni nu-i poate condam- 
na pentru această lucrare însemnată. 

În cele ce urmează, ne vom ocupa de Teologia niptică a Biseri- 
cii Ortodoxe — mijloc de tămăduire. Ne vom îndrepta mai cu seamă 
atenţia asupra a cinci puncte definitorii pentru întreaga temă: trez- 
via ortodoxă şi isihia, temeiurile teologiei ortodoxe, scrieri alese ale 
Sfinţilor Părinţi ai Bisericii, tămăduirea omului în vremurile noas- 
tre, şi nu în ultimul rând raportul teologiei ortodoxe cu psihologia 
existenţialistă a lui Frankl, neurologia și psihiatria contemporane. 


1. Trezvia ortodoxă și isihia 


Prin teologie niptică nu înţelegem o teologie diferită de cea a 
Bisericii, astfel încât să ajungem la o delimitare clară între o teolo- “ 
gie de factură socială și una niptică. Îndeosebi înțelegem calea prin 
care Biserica îl ajută pe om să dobândească Revelația, descoperirea 
lui Dumnezeu, altfel spus adevărata Teologie. 

Potrivit Sfântului Grigorie Teologul, adevărata teologie înseamnă 
vederea-lui-Dumnezeu (theoptia), fapt pentru care învaţă că teolo- 
gia este pentru cei „care s-au cercetat cu de-amănuntul şi care au înain- 
tat pas cu pas în calea contemplației şi care, înainte de aceste îndeletniciri, 
şi-au curățit şi sufletul şi trupul, sau care cel puţin se silesc să se curețe”. 
Iar în continuare scrie că ne împărtăşim de vederea-lui-Dumnezeu 
(theoria) şi devenim teologi „când ne dau răgaz lutul şi tulburarea din 
afară şi când puterea noastră călăuzitoare nu ne este răvăşită de închipuiri 
obositoare şi rătăcitoare”?. Aşadar, pentru a ajunge la adevărata teo- 
logie, care este vederea slavei nezidite a lui Dumnezeu în Persoana 
Mântuitorului lisus Hristos, omul trebuie să-și curăţească inima de 
patimi, transfigurându-și adică toate puterile sufletului, astfel încât 
lucrarea lor să fie una după fire şi mai presus de fire. O premisă a 
cunoaşterii lui Dumnezeu este petrecerea întru trezvie și liniştirea 
minţii (noeră isyhia). 

'Reproducem fragmentul după traducerea românească: Sf. Grigorie de Nazianz, Cuvân- 
tări teologice, trad. Pr. Gh. Tilea şi Nicolae Barbu, Ed. Herald, București, p. 71. (n. trad.) 


2 Ibidem, 
Sf. Grigorie Teologul, Opere, vol. 4, EPE, p. 14. 

Vorbind despre trezvia ortodoxă, avem în vedere vegherea omu- 
lui care își păstrează mintea neîntinată de feluritele gânduri și 
imagini vătămătoare pentru libertatea și curăţia sa lăuntrică, care 
îl depărtează de la părtășia cu Dumnezeu, și prin aceasta, de la 
cunoașterea Lui. O astfel de trezvie este numită de Părinții Bisericii 
şi sfântă isihie. În condiţiile în care vorbim despre o mișcare isihastă, 
vom folosi cu precădere termenul isiie. 

Așadar, prin isihie înțelegem mai cu seamă acel mijloc de care 
s-au slujit toți cei îndumnezeiţi pentru a se uni cu Dumnezeu şi a 
se ridica mai presus de moarte, care este una dintre cele mai mari 
probleme existenţiale, dar și biologice, ale omului. Redăm în conti- 
nuare câteva fragmente din scrierile Sfinților Părinţi ai Bisericii, din 
bogăţia cea nemăsurată a Tradiţiei noastre patristice. 

Avva loan dă această definiție a isihiei: „Ce este liniştea? Ea constă 
în a-şi aduna cineva inima în ea însăşi, oprind-o de la a da şi a lua şi de la 
dorința de a plăcea oamenilor”!. Este vorba despre strădania omului 
de a nu se încurca cu cele din afară și îndeosebi au această patimă 
fină de a plăcea celorlalţi, care vădește înrobirea sa față de părerea 
lumii. Potrivit Sfântului Grigorie Sinaitul, „liniștea (isihia) este lepă- 
darea gândurilor ce nu sunt de la Duhul şi dumnezeiești, până la o vre- 
me, ca nu cumva luând aminte la ele, ca bune, să pierzi lucrul mai mare”. 
Nu înțelege o lepădare a tuturor gândurilor, ci numai a celor ce nu 
vin de la Preasfântul Duh, „până la o vreme”. Potrivit Sfântului Tala- 
sie, isihia este „asigurarea” (asphâlisi) simțurilor. Scrie: „Asigură-ți 
simțurile cu chipul [modul] isihiei şi cumpănește gândurile care stau în 
inimă, | 

Prin urmare, isihia (liniștirea) este o adevărată ştiinţă a gânduri- 
lor, a inimii și a simţurilor, care îl ajută pe om să nu rămână fără de 


lonic, 1974, p. 176. Reproducem fragmentul după traducerea românească: Avva Var- 
sanufie și loan, Filocalia sfintelor nevoințe ale desăvârșirii, trad. Pr. prof. dr. D. Stăniloae, 
vol. 11, Ed. Humanitas, București, 2009, p. 297. (n. trad.) 

2 Sf. Grigorie Sinaitul, Phulokalia ton ieron niptikon, Ed. Papadimitriou, vol. 4, p. 
75, IX. Reproducem fragmentul după traducerea românească: Sf. Grigorie Sinaitul, 
Despre liniştire şi despre cele două feluri de rugăciune, în 15 capete, în Filocalia, vol. 7, p. 
167. (n. trad.) 

3Sf. Talasie, op. cit., vol. 2, p. 206, XXII. Reproducem fragmentul după traducerea 
românească: Sf. Talasie Libianul, Despre dragoste, înfrânare şi petrecerea cea după minte, 
în Filocalia, vol, 4, 2004, p. 10. (n. trad.) 


'Sf. Nicodim Aghioritul, Vivlos Varsanoufiou kai loannou, Ed. Rigopoulou, Thessa- | | 

frâu și robit lumii celor sensibile şi inteligibile, spre a-şi putea împli- 
ni scopul pentru care a fost zidit, 

Această cale de tămăduire, care în realitate constă în transfigu- 
rarea tuturor puterilor sufletești și trupeşti ale omului și în unirea 
sa cu Dumnezeu, este străbătută prin ascultare - faptă a dragos- 
tei față de Dumnezeu și de aproapele —, care nu are pur și simplu 
caracterul unei „înclinații pasive”, așa cum se întâmplă la început, 
ci este o „mișcare activă a duhului omului călăuzit de porunca lui Hris- 
tos”, o împărtășire ipostatică, deoarece presupune ieşirea omului 
din cercul strâmt al iubirii de sine și străduinţa de a intra în iposta- 
sul celuilalt, de a aduce ipostasul său în propriul ipostas!. Aceasta 
se împlinește și prin rugăciune, care este expresia dragostei omului 
faţă de Dumnezeu și de semeni. 

Minunata lucrare a Sfântului loan Sinaitul, Scara, înfăţişează acest 
mijloc de tămăduire a omului, care începe de la lepădarea până și a 
„bogăției“ propriei cugetări, continuă prin ascultarea față de Părin- 
tele duhovnicesc - cunoscător al tainelor duhului —, înaintează prin 
pocăinţa asumată în chip desăvârşit, prin lupta împotriva patimilor 
şi a diavolului, dobândirea dreptei socotinţe, spre a putea deosebi 
energiile zidite de cele nezidite și, în cele din urmă, ajunge la trăirea 
virtuţii teologice a iubirii?. 

De asemenea, Sfântul Nicodim Aghioritul a cules și a pregătit 
pentru tipar Filocalia Părinților NipticF, ce cuprinde numeroase scri- 
eri ale Sfinţilor Părinţi ai Bisericii în care, potrivit subtitlului ales de 
Sfântul Nicodim, putem cunoaște cum „cu ajutorul moraliceștii filo- 
sofii a făptuirii şi vederii dumnezeiești, mintea este curățită, luminată, 
desăvârşită”. Așadar, vedem că tămăduirea omului constă în tămă- 
duirea minţii sale (nous) - diferită de rațiune (Jogiki) — prin curăţire, 

1V. Arhim. Sofronie, O Gheron Silouaios tou Atho, ed. Orthodoxi Kypseli, Thessala- 
nic, 1975, pp. 114-116. V. Cuviosul Siluan Athonitul, trad. lerom. Rafai) Noica, Ed. Reîn- 
tregirea, Alba-lulia, 2009, pp. 129-130: „Celui neduhownicesc îi pare de necrezut că întrea- 
Să lumea oamenilor poate fi resimțită ca un tot ce este cuprins în ființa proprie a fiecărui om, 
fără a exclude celelalte persoane. Întregul fiinţei atot-omului, după înțelesul celei de-a doua 
porunci: «Să iubeşti pe aproapele ca însuți pre tine», trebuie şi se poate cuprinde în propria-i 
fiinţă”. (n. trad.) 

*V. Sf. loan Sinaitul, Scara, Ed. Sf. Măn. Paraklitou. 

* Philokalia ton ieron niptikon, Ed. Papadimitriou, Athena, 1957. 

*Subtitlul ediţiei românești, traduse, adnotate şi îngrijite de Fr. prof. dr. D. Stăni- 


loae: [Filocalia] sau Culegere din scrierile Sfinţilor Părinţi care arată cum se poate omul cură- 
ți, lumina şi desăvârşi. (n. trad.) 

luminare și desăvârşire, la care poate ajunge prin făptuire, adi- 
că lucrarea pocăinței, și contemplare (teoria), cu alte cuvinte prin 
vederea slavei lui Dumnezeu. 

Totodată, Sfântul Nicodim Aghioritul expune aceste învățături 
de căpătâi ale Tradiţiei isihasto-niptice a Bisericii în binecunoscuta 
sa lucrare Paza celor cinci simțuri”. Notăm faptul că marginalizarea 
și trecerea cu vederea a celor cuprinse în această carte, a învățăturii 
ce reprezintă însăși chintesența Tradiţiei isihaste niptice, vădesc o 
„teologie“ secularizată. 

Învățătura despre Tradiţia isihasto-niptică a Bisericii am con- 
semnat-o, pe cât ne-a stat în putinţă, în cadrul a patru lucrări care 
au circulat în mai multe ediţii?. Am folosit termenul psihoterapie cu 
vechiul său înţeles bisericesc, de tămăduire a sufletului”. Totodată, 
pentru a nu lăsa loc confuziilor cu privire la aşa-numita psihote- 
rapie de tip umanist, am adăugat epitetul „ortodoxă“, Psihoterapia 
ortodoxă şi subtitlul: „Știința Sfinților Părinţi” [,, Calea tămăduirii după 
Sfinții Părinţi” — n. trad.]. Ideile cuprinse în toate aceste lucrări arată 
în chip limpede cât de mult se deosebeşte terapeutica ortodoxă de 
orice altă formă de terapie, fie ea apuseană sau orientală. 

Urmările unei astfel de lucrări isihaste sunt însemnate, întrucât îi 
mijlocesc omului pacea inimii, libertatea ființei, dreapta socotință, 
cunoaşterea tainelor lui Dumnezeu ș.a. Isihia omoară simţurile 
cele dinafară, le sporește pe cele dinlăuntru ale inimii și curățește 
întreaga sa simţire. Sfântul Isaac Sirul scrie: „Liniştea (isihia) omoa- 
ră simțurile cele dinafară şi trezește mişcările lăuntrice. lar viaţa în lume 
lucrează tocmai întors: trezește simțurile cele dinafară şi mişcările lăun- 
trice le omoară”. Cuviosul Nichita Stithatul vorbește, la rândul său, 

'V. Symvouleutikon Enheiridion, itoi peri fylakis ton pente aisthiseon, Ed. Shoina, Volos, 
1969. În traducere românească: Sf. Nicodim Aghioritul, Paza celor cinci simțuri, Ed. 
Bunavestire, Bacău, 2001, ediţie diortosită după Paza celor cinci simțuri, Sf. Mănăstire 
Neamţ, 1826. (n. trad.) 

? Orthodaxi Psyhoterapeia. Pateriki therapeutiki agogi, 7 ediţii, prima ediţie — 1986; 
Therapeutiki Agogi. Proektaseis stin Orthodoxi Psvhotherapeia, 4 ediţii, prima ediţie — 1987; 
Syzitiseis gia tin Orthodoxi Psyhotherapeia, 3 ediţii, prima ediție — 1988; Psyhiki astheneia 
kai ygeia, 4 ediţii, prima ediţie - 1989, Sf. Măn. Nașterea Maicii Domnului (Pelagia). 

3 Sensul corespunde structurii etimologice intrinseci a acestui termen compus: 
„PSyho-“ (< wruxi), Suflet) + „therapeia” (< Ge paneia, tămăduire, vindecare, terapie), aşadar 
tămăduirea sufletului. (n. trad.) 

+Sf. Isaac Sirul, Ascetice, Ed. Rigopoulou, p. 339. Reproducem fragmentul după tra- 


ducerea românească: Sf, Isaac Sirul, Cuvinte despre nevoință, Ed. Bunavestire, Bacău, 
1997, p. 377. (n. trad.) 

despre urmările liniștirii minţii: „Liniştea (isihia) este stare netulbu- 
rată a minţii, seninătatea sufletului liber şi bucurat, temelia netulbura- 
tă şi neînvolburată a inimii în Dumnezeu, vederea luminii, cunoștința 
tainelor lui Dumnezeu, cuvânt de înțelepciune din cuget curat, adâncul 
înțelesurilor lui Dumnezeu, răpirea minții, vorbirea cu Dumnezeu, ochiul 
neadormit, rugăciunea minții, odihna neostenită în osteneli mari şi, în 
sfârşit, unirea şi legătura cu Dumnezeu”!. Prin liniștirea minţii (isihie) 
omul se curățeşte de patimi, își vede boala duhovnicească și, deo- 
potrivă cu ea, cunoaște meșteșugirile dracilor. Sfântul Petru Damas- 
chinul scrie: „Liniştea este mai mare decât toate, şi fără de aceasta nu ne 
putem curăți şi cunoaşte neputința nostră și uneltirile diavolilor”?. 

Isihia, așa cum am punctat în cele de mai sus, se dovedește a fi 
o cale de tămăduire și de cunoaștere a lui Dumnezeu. Este calea 
pe care au străbătut-o în viața lor toți Prorocii Vechiului Testa- 
ment, Apostolii, Mucenicii și Mărturisitorii, toţi Sfinţii nevoitori şi 
Cuvioşii. Este chintesența Evangheliei și a vieții Bisericii. A fost tră- 
ită și proslăvită de toți marii Sfinți Părinţi ai Bisericii: Sfântul Gri- 
gorie Teologul, Vasilie cel Mare, Grigorie de Nyssa, Maxim Mărtu- 
risitorul, Grigorie Palama etc. Toţi creştinii sunt chemaţi să ducă o 
astfel de viaţă, fie în chip desăvârșit, fie în parte. De altfel, ea este 
temeiul tuturor poruncilor evanghelice și apostolice. Sfântul Petru 
Damaschinul scrie: „Toți oamenii avem trebuință de această îndeletnici- 
re fie în parte, fie în întregime, şi fără ea este cu neputinţă să vină cineva 
la cunoștința duhovnicească și la smerita cugetare”. 

Sfântul Grigorie Palama, redând în omilia la Întrarea în Biserică a 
Maicii Domnului întreaga învăţătură despre isihasm, o înfățișează 
pe Născătoarea de Dumnezeu chip al adevăratului lucrător al isi- 
hiei. În această omilie defineşte isihia drept „oprirea lucrării minţii 
și retragerea din lume, uitarea celor de jos, inițierea în tainele cele de sus, 
lepădarea cugetării pentru aflarea a ceea ce este mai bun”. În continua- 
re scrie că această sfântă isihie este „singurul chip al adevăratei bune 

"Cuv. Nichita Stithatul, Philokatia ton ieron niptikon, Ed. Papadimitriou, vol. 3, p. 
314, LXIV. Reproducem fragmentul după traducerea românească: Cuv. Nichita Stit- 
hatul, Cele 300 de capete despre făptuire, în Filocalia, vol. 6, 2004, p. 247. (n. trad.) 

2Sf. Petru Damaschin, Filocalia, vol. 3, p. 99. Reproducem fragmentul după tradu- 
cerea românească: Sf. Petru Damaschin, Arătare despre cunoștința cu nume mincinos, în 


Filocalia, vol. 5, p. 153. (n. trad.) 
2 [bidem, p. 99. 

așezări din suflet”. Cuvântul Sfântului are mare însemnătate, deoa- 
rece exprimă duhul întregii Tradiții ortodoxe, potrivit căreia sfânta 
isihie este, după Sfinții Părinţi, mărturia unui suflet sănătos!. 

Vieţuind într-o societate în care personalitatea omului este 
fărâmițată, ca cel ce una gândeşte, altceva dorește şi cu totul altce- 
va împlineşte cu fapta, într-o societate dominată de poluarea fonică, 
prin zgomot, și de imagini care îl fac rob rațiunii, simțurilor și sti- 
mulilor dinafară, lipsindu-l de libertate, înțelegem prea bine cât de 
însemnat este acest mijloc de tămăduire al Bisericii Ortodoxe: isihia 
(liniştirea) minţii (noeră isyhia). 


2, Temeiurile teologiei ortodoxe 


Când vorbim despre isihia ortodoxă, avem în vedere faptul, de 
la sine înţeles, că ea se deosebește în chip limpede de o liniștire de 
tip umanist sau care ar ține de arhetipuri hinduiste și buddhiste. 
Este vorba despre o isihie ancorată în Tradiţia Bisericii. Tocmai din 
această pricină este trebuință de o delimitare a temeiurilor Tradiţiei 
ortodoxe isihasto-niptice, care în mod vădit o despart de orice altă 
tradiţie apuseană sau orientală. 


9 mA, 


În primul rând, omul este fără îndoială o făptură pe care Dum- 
nezeu a zidit-o bună, alcătuită din suflet și trup şi care, ca un micro- 
cosmos, adună în sine întreaga creaţie. Omul are atât o latură inteli- 
gibilă (noer6), cât și una sensibilă (aisthit6), înlăuntrul său stăpânind 
entelehia?, adică un început ce are o finalitate spre care este călăuzit. 


"Si. Grigorie Palama, Opere, vol. 11, EPE, p. 328: „Vederea lui Dumnezeu (theoria) este 
rodul minţii-nous sănătoase, căci vederea lui Dumnezeu este menirea [omului] și cale îndum- 
nezeitoare; prin aceasta se îndumnezeiește omul, nu prin analogia speculativă a rațiunilor 
sau lucrurilor văzute, fereşte-te de aceasta!, căci este măruntă şi omenească, ci apleacă-te asu- 
pra creşterii întru isihie”. V. Omilie la Intrarea Maicii Domnului în Biserică în Si. Grigorie 
Palama, Omilii, vol. 3 (35-63), trad. Parascheva Grigoriu, Editura Fundaţiei Anastasia, 
București, 2007, pp. 235-290. (n. trad.) 

2 „Noţiune introdusă în filosofie de Aristotel şi preluată apoi de diverse concepții finaliste, 
care desenează perfecțiunea, desăvârșirea ca scop lăuntric al dezvoltării“ (cf. Mic Dicționar 
Enciclopedie, Ed. Ştiinţifică și Enciclopedică, București, 1978, p. 346). Este vorba despre 
un concept filosofic ce desemnează trecerea de la o stare amorfă la o existenţă acti- 
vă în virtutea unei finalități („evreAfxeua” < „EvredtG” [„îv-" + „-TEArjG” < „TEAOG”, 
sfârşit, final, scop] Exeww), iar prin extrapolare entelehia surprinde desăvârșirea, starea 
de împlinire în corespondenţă cu „energeia”, ca transtație de la potenţă (gr. „Buvâuet”) 

Este ceea ce Părintele Sofronie numește principiu ipostatic. Zidirea 
după chip şi după asemănare. Despre ea vorbește și Sfântul Grigo- 
rie Teologul, definind omul drept ființă care are viață și este „aici 
orânduit, și în altă parte strămutat, iar la sfârşitul tainei îndumnezeit prin 
înclinarea spre Dumnezeu”! 

În al doilea rând, omul este persoană-ipostas, însușire ce nu se 
referă numai la suflet, ci la î întreaga sa ființă, dată fiind strânsa legă- 
tură ce există între suflet și trup. Înainte de căderea în păcat, omul 
avea pe lângă acestea și duh, Harul lui Dumnezeu Cel în Treime. 
Urmând învăţăturii ortodoxe, noi nu îmbrăţişăm metafizica lui Pla- 
ton, care face deosebire între sufletul după fire nemuritor și trupul 
după fire muritor. 

Înainte de căderea în păcat, mintea omului era deschisă către 
Harul lui Dumnezeu, Har ce se revărsa asupra trupului, pentru a 
străluci mai apoi în întreaga zidire. După cădere lucrurile s-au schim- 
bat. Acum sufletul se folosește în chip pătimaș de trup, astfel luând 
naştere iubirea de sine și toate celelalte patimi sufletești. Asemenea şi 
trupul, de cele zidite, așa încât ies la iveală patimi trupeşti, dimpreu- 
nă cu care și toată această criză ecologică din zilele noastre. Lucrarea 
patimilor este și cauza diferitelor probleme de ordin social. 

Omul are, așadar, trebuință de tămăduire. Se cere o schimbare a 
„ierarhiei”, așa încât trupul să se supună sufletului, iar acesta din 
urmă să primească însuflarea Harului lui Dumnezeu. 

Spune Sfântul Apostol Pavel: „Căci câți sunt mânaţi de Duhul lui 
Dumnezeu sunt fii ai lui Dumnezeu. Pentru că n-aţi primit iarăşi un duh 
al robiei, spre temere, ci aţi primit Duhul înfierii, prin care strigăm: Avva! 
Părinte! Duhul Însuşi mărturiseşte împreună cu duhul nostru că sun- 
tem fii ai lui Dumnezeu ” (Romani 8:14-16). Pentru Tradiţia ortodoxă 
acest cuvânt apostolesc este de mare însemnătate. Ni se spune în 
chip limpede că omul în a cărui inimă sălășluiește Duhul Sfânt este 
călăuzit de Duhul lui Dumnezeu; unul ca acesta alungă de la sine 
duhul robiei, spre temere, și primește darul înfierii, cu alte cuvinte, 
se face fiu al lui Dumnezeu după Har. Mărturia înfierii este lucra- 
la act (îvepycia). Este notabilă şi definiţia dată de filosoful C. Noica: „Entelecheia nu 
este a fi în act. Este a fi în țel, în împlinire”, v. C. Noica, Jurnal de idei, Ed. Humanitas, 


Bucureşti, 1990, p. 332. (n. trad.) 
'Sf. Grigorie Teologul, Opere, vol. 5, EPE, p. 54. 

rea rugăciunii în inimă, Duhul Sfânt dându-i omului încredințarea 
că este fiu al lui Dumnezeu. Cunoaștem, aşadar, din experienţă că 
Duhul Sfânt sălășluiește înlăuntrul inimii noastre, ne stau la înde- 
mână dovezi cât se poate de limpezi ale acestui fapt. 

Al treilea aspect este marea problemă a morții. După căderea în 
păcat, care reprezintă mișcarea puterilor sufletului împotriva firii și 
ruperea legăturii cu Dumnezeu, în ființa omului a intrat moartea, 
mai întâi cea duhovnicească, după cum arată Sfântul Apostol Pavel: 
„Fiindcă toți au păcătuit şi sunt lipsiți de slava lui Dumnezeu” (Romani 
3:23), iar apoi cea trupească. Dat fiind faptul că moartea este și una 
trupească, înseamnă, după cum a descoperit și știința zilelor noastre, 
că ADN-ul omului cuprinde, în fapt, genele bolilor şi ale îmbătrâni- 
rii. Prin urmare, moartea este o boală și, desigur, una biologică. 

Acest fapt pricinuiește durere, teamă, nesiguranţă, iubire de sine, 
autoconservare, În consecință, omul își caută scăparea în închipui- 
te „fortărețe“: bani, averi, putere, iubire de plăcere. Iubirea nu este 
percepută numai ca satisfacere a dorințelor trupești și experiere a 
plăcerii, ci însuși temeiul supraviețuirii, al dăinuirii omului. Toa- 
te acestea sunt legate de patimile care sporesc în om după căde- 
re. Patima de căpătâi este iubirea de sine (philautia), care potrivit 
Sfântului Maxim Mărturisitorul înseamnă iubirea iraţională faţă de 
trup. lubirea de sine dă naștere altor trei patimi, iubirea de plăcere, 
iubirea de slavă și iubirea de argint. 

Tămăduirea acestor trei patimi principale se dobândeşte prin 
ascultare, feciorie şi neagonisire. Și cei căsătoriți pot trăi — mutatis 
mutandis — aceste trei virtuţi evanghelice. 

În al patrulea rând, vorbind despre tămăduirea patimilor, tre- 
buie să avem în vedere și întreita alcătuire a sufletului omenesc, | 
potrivit Tradiţiei ortodoxe. Platon învăţa despre trihotomia sufletu- 
lui, deosebind o parte rațională (/ogistikd), o parte apetitivă (epithy- 
mitik6) şi una pasională (thymik6). Sfinţii Părinţi au preluat această 
împărțire fără a o integra însă viziunii filosofico-metafizice a lui Pla- 
ton. După Sfinţii Părinţi, cele trei energii-lucrări [rațiunea, pofta și 
iuțimea - n. trad.] sunt puteri fireşti ale sufletului și trebuie orienta- 
te după fire şi mai presus de fire. Prin păcat însă, acestea au dobân- 
dit o mișcare împotriva firii, așa încât este de trebuinţă revenirea lor 
la mișcarea firească. 


i 
4 
i 
Hi 
Hi 
Hi 
Ei 
i 
4 
: 

În Sfânta Scriptură aflăm porunca: „Să iubeşti pe Domnul Dumne- 
zeul tău din toată inima ta, din tot sufletul tău, din tot cugetul tău şi din 
toată puterea ta” (Marcu 12:30). Ea se referă la această întreită alcătu- 
ire a sufletului și la calea pe care omul trebuie să o străbată pentru a 
ajunge la Dumnezeu. Desigur, vorbind despre suflet, nu îl socotim 
despărțit de trup, de vreme ce omul este deopotrivă suflet și trup. 

După cădere, în om s-a ivit împărţirea: una gândeşte, altceva 
doreşte și cu totul altceva împlineşte cu fapta. Trebuie să ajungem, 
prin urmare, la acea unitate a ființei, la acea unime a sufletului şi a 
trupului ce le pecetluia lucrarea înainte de cădere și care nu se poa- 
te înfăptui decât cu ajutorul lui Hristos. În acest chip și moartea este 
înfrântă, căci Hristos, luând asupra Sa firea omenească muritoare și 
pătimitoare, a biruit moartea, a înviat cu Trupul și ni S-a făcut leac 
de nemurire. 

* Tămăduirea reprezintă calea pe care omul o are de străbătut pen- 
tru a ajunge de la iubirea interesată la cea cu totul lipsită de inte- 
res. Puterile sufletului trebuie să dobândească lucrarea cea după 
fire şi mai presus de fire. Sfântul Grigorie Palama vorbește despre 
alcătuirea întreită și, totodată, unitară a sufletului, arătând modul 
în care acesta se curățeşte și se aduce pe sine lui Dumnezeu. Sfân- 
tul loan Damaschin vorbește, la rândul său, despre iubirea de sine 
și despre patimile, respectiv virtuțile, ce corespund fiecăreia dintre 
cele trei puteri ale sufletului. Aceeași învățătură o întâlnim și la alți 
Sfinți Părinţi, precum Maxim Mărturisitorul, Ilie Preotul sau Grigo- 
rie Palama. 

Al cincilea aspect este că, potrivit învăţăturii Sfinţilor Părinţi și 

a întregii lucrări terapeutice a Bisericii, pentru dobândirea tămă- 
duirii se cere o împreună-lucrare între Tainele acesteia și viața de 
nevoință a omului, asceza. Nevoinţa, ca împlinire a poruncilor lui 
Hristos, este şi înainte-mergătoare, și următoare împărtășirii de 
Tainele Bisericii. Concret, Botezul reprezintă curățirea chipului lui 
Dumnezeu din om și îmbisericirea acestuia, este naștere. Mirunge- 
rea este mișcarea-luminarea minţii, ce se vădește prin rugăciune, de 
aceea în limba latină ea este numită confirmatio — confirmare, ade- 
verire, cu alte cuvinte adeverirea faptului că cel botezat este templu 
al Duhului Sfânt. Dumnezeiasca Euharistie este viaţă, cel botezat 
împărtăşindu-se cu Trupul și Sângele lui Hristos. 


82 


- 


IV. TEOLOGIA NIPTICĂ A BISERICII ORTODOXE = CALEA TĂMĂDUIRII 


Nevoinţa întru Hristos reprezintă străbaterea de către om a celor 
trei trepte ale vieții duhovniceşti: curățirea, luminarea și indumnezei- 
rea. Curăţirea, potrivit Sfântului Maxim Mărturisitorul, este ridicarea 
mai presus de plăcere și durere, luminarea - de uitare și de neștiinţă, 
iar îndumnezeirea, pe lângă acestea, este izbăvire de toată închipui- 
rea. Cel ce chivernisește această legătură dintre Taine şi nevoinţă este 
Părintele duhovnicesc care s-a învrednicit de îndumnezeire. 

În Biserica primară, asemeni treptei catehumenilor, exista și o 
alta, a celor ce se pocăiau (metanooiintes), împărțiți la rândul lor în 
plângători sau tânguitori (prosklaiontes), îngenunchetori sau cei ce se 
prosternau (prospiptontes), cei ce stăteau în picioare (synistâmenoi) şi 
cei ce se împărtăşeau cu Sfintele Taine (koinonountes). Aflăm despre 
aceasta din canoanele Sfinţilor Vasilie cel Mare, Grigorie de Nyssa 
şi ale altor Sfinţi Părinţi. i 

Din toate scrierile Sfintei Scripturi și ale Părinților Bisericii vedem 
în chip limpede că tămăduirea omului se înfăptuieşte în sânul Bise- 
ricii, care este o comunitate, o familie eclezială aparte. Nu este vorba 
despre un spațiu aservit unei ideologii, ci despre o familie duhov- 
nicească, în care sunt părinți, fraţi, împreuna-petrecere a îngerilor 
și a oamenilor, o familie în sânul căreia dăinuie viaţa de comuniune 
prin împărtăşirea de Tainele Bisericii și închinarea obştească adusă 
lui Dumnezeu. Viaţa personală este unită cu cea de obște, de aceea 
nu pot fi promovate căi de tămăduire și de mântuire ce l-ar închide 
pe om într-un sine individualist. 

În al șaselea rând, păcatul nu reprezintă un eveniment exterior, 
ci are un fundament teologic și este legat de căderea omului. Păca- 
tul — uciderea sau judecata, de pildă - are o mare adâncime. El scoa- 
te la iveală boala ce există înlăuntrul sufletului, la nivelul tuturor 
celor trei puteri ale acestuia și, totodată, neorânduiala legăturii din- 
tre suflet, trup și Duhul Sfânt. Uciderea arată că în om mintea este 
întunecată, dorința-pofta slăbită, iar iuțimea este cuprinsă de boa- 
lă. În om nu se află rugăciune, înfrânare și dragoste. Omul trebuie, 
așadar, să se mărturisească cu simțământul pocăinţei, care vestește 
cu adevărat vremea cercetării sale de Harul lui Dumnezeu. 

În al şaptelea rând, prin pocăință nu se urmărește pur și simplu 
reașezarea omului în starea strămoșului Adam, care după zidire era 
una pruncească, din ea trebuind să crească către desăvârșire. Vor- 

bim, astfel, despre luminare, pe care o avea şi Adam, dar și despre 
îndumnezeirea sufletului și a trupului, pe care a adus-o în lume 
Hristos. Pocăința presupune o viziune eshatologică. 

Sfântul Maxim Mărturisitorul se slujeşte de pilda arhitectului ce 
proiectează o casă aşa cum își închipuie că va arăta când va fi gata, 
în viitor. La fel lucrează și creștinul. Pentru el cele viitoare le rân- 
duiesc pe cele ale prezentului; în acest chip își chivernisește întrea- 
ga viață: „Cât despre noi, cetatea noastră este în ceruri” (Filipeni 3:20). 
„Aşadar, dacă ați înviat împreună cu Hristos, căutați cele de sus, unde 
se află Hristos, şezând de-a dreapta lui Dumnezeu; Cugetaţi cele de sus, 
ru cele de pe pământ” (Coloseni 3:1-2). Cele pe care Dumnezeu le va 
săvârși la cea de A Doua Sa Venire vor fi mai mari şi mai strălucite 
decât cele pe care le-a lucrat în trecut!. 

Pe de altă parte, eshatologia s-a împlinit în decursul istoriei. Ea 
este Hristos Însuși, arhetipul zidirii omului, Care S-a întrupat și îi 
atrage ca un magnet la Sine pe taţi cei ce se lasă atrași de El. 

În genere, psihoterapia ortodoxă pune în strânsă legătură antropo- 
logia, hristologia, eclesiologia şi eshatologia. Acestea sunt adevăra- 
tele căi de tămăduire și mântuire. Tămăduirea este totuna cu mân- 
tuirea, dobândirea asemănării cu Hristos și îndumnezeirea. 


3. Texte alese din scrierile Sfinţilor Părinţi ai Bisericii 


Sfinţii Părinţi ai Bisericii au primit Tradiţia Revelaţiei, au dus mai 
departe lucrarea Apostolilor, care au trăit Învierea, au fost trimiși 
la propovăduire de Însuși Hristos și s-au făcut părtași ai Pogorârii 
Duhului Sfânt, așa încât se mișcă în spaţiul aceleiași viziuni avu- 
te de Proroci și de Apostoli. Trebuie notat mai cu seamă faptul că 
Sfinții Părinţi au urmat aceeași cale pentru a ajunge la cunoașterea 
și părtășia cu Dumnezeu. 

Întrucât nu este cu putință să cuprindem aici mai multe scrieri 
ale Sfinţilor Părinţi, ne vedem nevoiţi a ne limita la câteva dintre 
acestea, pe care le socotim a fi cu adevărat reprezentative pentru 
cugetul şi chipul vieţuirii patristice cu privire la tema de față. Ne 


' Athanasie (Jevtic), Mitropolit de Herţegovina, Ta eshata stin kathimerini mas zoi, în 
Zontani Orthodoxia ston synhrono kosno, Ed. Estia, Athena, 2001, pp. 78-82. 

vom referi mai cu seamă la Sfinții Grigorie de Nyssa, Grigorie Pala- 
ma și Maxim Mărturisitorul. 

Sfântul Grigorie de Nyssa, în minunata sa scriere Despre viața lui 
Moisi, lucrare de căpătâi pentru teologia și spiritualitatea ortodoxă, 
înfățișează peregrinarea poporului israelit, dar şi a fiecărui creștin în 
parte, din pământul robiei către cel al libertăţii, însă îl prezintă cu pre- 
cădere pe Moisi — într-o manieră teologică, neîndoielnic ancorată în 
duhul Tradiţiei Bisericii - chip al adevăratului teolog şi păstor al Bise- 
ricii, precum şi al creștinului, în genere. În fapt, această carte descrie 
întreaga metodă așa-numită niptico-isihastă a Bisericii, ce presupune 
curățirea inimii, luminarea minţii şi îndumnezeirea omului. 

În repetate rânduri, Sfântul Grigorie de Nyssa vorbește despre 
petrecerea egiptenească pe care trebuie s-o lepădăm și de care tre- 
buie să ne lipsim. Această slobozire se înfăptuieşte prin repetate 
curăţiri pe care ni le mijlocesc ispitele şi lucrările minunate ale lui 
Dumnezeu. Desigur, omul are trebuință pe cale de un călăuzitor-teo- 
log văzător-de-Dumnezeu, care să poată deosebi înșelarea de ade- 
văr și care să-i arate drumul cel nerătăcit ce duce către pământul 
libertății, la părtășia și unirea cu Dumnezeul. 

Aplecându-se asupra tainei teofaniei, a arătării lui Dumnezeu, 
de care Moisi s-a învrednicit prin vederea rugului aprins, dar și 
prin pătrunderea în întuneric, Sfântul Grigorie de Nyssa vorbește 
despre curățirea omului de toate cele mijlocite de simţuri şi de 
rațiune, despre lepădarea hainelor de piele, proprii dobitoacelor, 
şi despre intrarea în întunericul necunoașterii, care înseamnă lumi- 
narea minții și împărtăşirea de vederea lui Dumnezeu. Doar după 
ce și-a curățit auzul sufletesc, a putut Moisi auzi glasul, a cunoscut 
adică dumnezeiasca lucrare ce vine din contemplarea celor zidite, 
pentru ca mai apoi să intre în întuneric, unde Se află Dumnezeu. 

Sfântul Grigorie Palama, acest mare Părinte isihast, ne-a desluşit . 
adâncimea teologiei isihaste cu care unii monahi se îndeletniceau în 
vremea sa, arătând în chip minunat cum poate omul ajunge la tămă- 
duire şi la cunoaşterea lui Dumnezeu. Toate scrierile sale vădesc o 
legătură organică cu Tradiţia ortodoxă, în funcție de aspectele pe 
care a voit de fiecare dată să le scoată în evidenţă, Sfântul stăruind 
să arate marea însemnătate în lucrarea mântuirii a legăturii dintre 


'Sf. Grigorie de Nyssa, Opere, vol. 9, EPE, Ed. Si. Grigorie Palama. 

împărtășirea de Tainele Bisericii și practicarea ascezei ortodoxe. Cum 
în vremea sa metoda ascetică isihastă era pusă sub semnul îndoielii, 
Sfântul Grigorie s-a aplecat mai mult asupra acestei teme, arătând în 
chip limpede că, peniru a ajunge la cunoașterea și părtăşia cu Dum- 
nezeu, care se dobândesc prin Tainele Bisericii, este de neapărată 
trebuință ca omul să urmeze această cale a Tradiţiei isihasto-niptice. 

Este grăitoare omilia sa la praznicul Intrării în Biserică a Maicii 
Domnului, în care arată cum a aflat Fecioara Maria tămăduirea înlă- 
untru! Sfintei Sfintelor și cum a ajuns la părtăşia cu Dumnezeu prin 
„petrecerea în îsihie”, învrednicindu-se a fi Născătoarea Cuvântului 
lui Dumnezeu. 

La începutul omiliei vorbește despre isihia ortodoxă, pe care o 
defineşte drept lepădare „a tot ceea ce ține de simțuri”, pentru a fi 
„dincolo de simțirea sensibilă”, ridicarea deasupra „raționamentelor, 
silogismelor și toată cunoştinţa şi deasupra gândirii înseși”, aşa încât 
„Să devenim cu totul ai energiei dumnezeiești printr-o percepție inteligi- 
bilă [pe care Solomon mai dinainte a numit-o dumnezeiască simţire (Pil- 
de 1:7)]”, spre a dobândi „necunoașterea mai presus de cunoaştere”, cea 
mai înaltă treaptă a cunoașterii omenești. 

Având el însuși această cunoaștere a vieţii, arată amănunțit faptul 
că omul, în care este adunată întreaga zidire [„omul este lumea aceas- 
ta mare concentrată într-una mică, punctul de întâlnire al universului i 
întreg, încununarea a toată zidirea lui Dumnezeu” — n. trad.], „reuneşte 
întru sine mintea și simțirea într-una”. Între mintea-nous şi simţire | 
există „imaginația (phantasia), opinia (doxa) și gândirea (diânoia)”. 
Acestea trei sunt însă strâns legate de simțire (afsthisis), prin care | 
nu se poate dobândi cunoaşterea lui Dumnezeu. Tocmai de aceea 
lucrarea tuturor celor ce ţin de simțire, adică a imaginaţiei, opiniei 
şi gândirii, trebuie să înceteze pentru a lăsa loc lucrării minții, sin- 
gura ce are putinţa de a intra în comuniune cu Dumnezeu. „Mintea, 
dacă nu s-ar întoarce în întregime şi pururi la cele de jos, ar avea cea mai 
bună şi mai înaltă energie”! 

Nu doar Preasfânta Născătoare de Dumnezeu a străbătut aceas- 
tă cale a tămăduirii pentru a ajunge la cunoașterea lui Dumne- 
zeu, ci toți sfinţii, între care și Sfântul Grigorie Palama. Scrierea sa 


1Sf. Grigorie Palama, Opere, vol. 11, EPE, p. 336. Reproducem fragmentele după 
iraducerea românească: Sf. Grigorie Palama, Omilii. (n. trad.) 

adevereşte faptul că Sfântul cunoștea din experiență acest mijloc de 
vindecare. 

Însă şi Sfântul Maxim Mărturisitorul vorbeşte amănunţit în opera 
sa despreaceastă metodă, care constă, așa cum o înfățișează, în filosofia 
practică — ridicarea mai presus de plăcere și durere-, în contemplația 
(fheoria) naturală — ridicarea mai presus de uitare și neștiință — și în 
teologia mistică — lepădarea închipuirii lucrurilor sensibile. 

Sunt grăitoare capetele despre dragoste ale Sfântului Maxim care 
expun această viziune. În cuprinsul lor, Sfântul vorbește despre 
dragostea pe care omul trebuie să o aibă față de Dumnezeu și de 
aproapele, însă, mai mult decât atât, își întinde cuvântul asupra 
tămăduirii lăuntrice, a modului în care omul ajunge de la dragostea 
interesată la cea cu totul lipsită de interes, de la iubirea de sine la 
adevărata iubire de Dumnezeu și de semeni. Aceasta întrucât, unde 
este loc de interes şi de iubire de sine, nu se poate înstăpâni iubirea 
adevărată și cu totul dezinteresată. 

Într-una dintre scrierile sale, face referire la adevărata dragos- 
te de Dumnezeu, pe care o pune în legătură cu rugăciunea ne- 
împrăștiată: „Cel ce iubeşte cu adevărat pe Dumnezeu, acela se şi roa- 
gă cu totul neîmprăştiat”, cu alte cuvinte, cel ce se roagă cu îm- 
prăştiere nu ÎI iubeşte cu adevărat pe Dumnezeu. Omul nu se 
poate ruga însă fără împrăștiere, când mintea îi este alipită de 
cele pământești. Desigur, Sfântul nu vorbește aici despre rațiune 
(logikî), care este nevoită să opereze cu funcţiile gândirii, slujin- 
du-se de elementele lumii din jur, ci despre mintea-nous, care este 
ochiul sufletului. Câtă vreme mintea stăruiește, totodată, în ceva 
dintre cele supuse simțurilor, sporește prin acel lucru lucrarea pati- 
mii, adică a poftei, a întristării, a furiei şi a ținerii de minte a rău- 
lui. Patimile înrobesc mintea şi o țin legată de lucrurile materiale. 
Pentru slobozirea de acestea mare însemnătate are nu numai calea 
practică, a făptuirii, ci şi lucrarea contemplativă, anume rugăciunea 


și curăţia minţii. Pe această cale, mintea se eliberează din robia față - 
de cele supuse simţurilor, mijlocită de patimi, și dobândește adevă- 


rata dragoste de Dumnezeu și de oameni!. 


'V. Philokalia ton ieron niptikon, Ed. Papadimitriou, vol. 2, p. 14 şi urm. Reproducem 
fragmentul după traducerea românească: Sf. Maxim Mărturisitorul, Capete despre dra- 
goste, în Filocalia, vol. 2, 2004, p. 63. (n. trad.) 

Toate aceste scrieri ale celor trei Sfinţi Părinţi ai Bisericii, Despre 
viaţa lui Moisi a Sfântului Grigorie de Nyssa, Omilia la Intrarea în 
Biserică a Maicii Domnului a Sfântului Grigorie Palama și Capetele 
despre dragoste ale Sfântului Maxim Mărturisitorul, înfăţişează lucra- 
rea terapeutică a Bisericii, calea tămăduirii pe care, urmând-o, omul 
nu rămâne într-o lume a ideilor, ci se izbăvește de înrobirea faţă de 
cele supuse simțurilor, află slobozirea deopotrivă a sufletului și a 
trupului de înrâurirea celor din jur, scapă de tirania simţurilor și 
a celor simțite, ajungând să vadă rațiunile făpturilor din întreaga 
zidire, să se bucure de creaţia lui Dumnezeu, să Îl iubească cu ade- 
vărat, să iubească oamenii și toate cele zidite şi, astfel, să devină 
acel om firesc plăsmuit de Dumnezeu, zidit din nou de Cuvântul 
Său Întrupat, care să ducă o viaţă eshatologică. 


4. Un om tămăduit al zilelor noastre 


Tradiţia patristică nu s-a încheiat într-o vreme anume, pentru a 
se pierde mai apoi cu totul, ci a rămas în continuare, până în zilele 
noastre, una vie. lar acest lucru este firesc, de vreme ce avem Biseri- 
ca Ortodoxă — Trupul lui Hristos Cel Înviat — unde se slujesc Taine- 
le, mai cu seamă Dumnezeiasca Euharistie, centrul vieţii bisericeşti, 
și întrucât dăinuie încă această cale niptico-isihastă prin care omul 
se împărtășește, prin Sfintele Taine, de Harul lui Dumnezeu. 

De aceea, vom reda în cele ce urmează câteva puncte din 
învăţătura şi viața unui om tămăduit al zilelor noastre, a unui pur- 
tător al Tradiţiei Părinților, care a străbătut calea isihastă a Bisericii, 
lucru adeverit de cuvintele sale de învățătură ce au văzut de curând 
lumina tiparului. Este vorba despre pururea-pomenitul Părinte 
Porfirie!, pe care mulți l-am văzut și l-am ascultat pe când ne grăia 
„cuvintele vieţii celei veşnice” (loan 6:68). 

Socotim această expunere de trebuință, pentru a arăta în chip 
lămurit că Tradiţia niptică a Bisericii noastre Ortodoxe cunoaşte 

' La data apariţiei ediţiei grecești (2004), nu avusese loc canonizarea Părintelui 
Porfirie Kavsokalivitul (1906-1991). Ulterior, la 27 noiembrie 2013, Părintele a fost 


trecut oficial în rândul sfinților de către Patriarhia Ecumenică de Constantinopol, cu 
data de prăznuire 1 decembrie. (n. trad.) 

într-adevăr roade ale lucrării sale terapeutice și în vremurile de 
astăzi. Este bine știut faptul că că orice teorie se judecă prin prisma 
rezultatelor. Părintele Porfirie a trăit Tradiţia de peste veacuri a Bise- 
ricii, care a odrăslit Proroci, Apostoli, Mucenici, Cuvioşi, asceți şi, 
în genere, sfinți, ce şi-au înnoit legătura cu Dumnezeu, cu ei înșiși, 
cu sernenii și cu lumea din jur. Toţi acești sfinţi, uniți cu Dumne- 
zeu-Omul Hristos, s-au învrednicit a se face părtaşi stării lui Adam 
dinaintea căderii în păcat și vieții eshatologice a celor născuți din 
nou, cu alte cuvinte, s-au ridicat încă din viața de aici mai presus de 
- moarte, cu tot ce presupune acest lucru. 

Cartea Ne vorbeşte Părintele Porfirie! cuprinde învățături ale aces- 
tui sfânt Gheronda, înregistrate și adunate în volumul de faţă, ce 
vădesc slobozenia sa lăuntrică, precum și dragostea cea mai pre- 
sus de toată curăţia de care s-a învrednicit prin curățirea inimii de 
patimi, prin dobândirea luminării minții şi împărtășirea de îndum- 
nezeire. Prin această slobozenie a duhului și o asemenea iubire 
curată, Părintele s-a apropiat de Dumnezeu, de lume și de întreaga 
zidire într-un chip firesc, autentic, ce ne aduce aminte de petrecerea 
lui Adam dinaintea căderii în păcatul neascultării, dar și de viața 
drepţilor în vremurile cele de apoi, în eshatologie. Începutul tutu- 
ror acestora a fost, desigur, transfigurarea întregii sale ființe prin 
rugăciune şi vederea Luminii nezidite, așa cum arată în chip limpe- 
de multe locuri din scrierile sale. Vom încerca să vedem în cele ce 
urmează cum vorbește Părintele Porfirie despre Dumnezeu, despre 
oameni și despre întreaga zidire. 

Părintele nutrea o iubire curată față de Dumnezeu, o dragos- 
te care nu se pleca intereselor pătimașe, ci era cu totul dezinteresa- 
tă. Starea sa înaintea lui Dumnezeu vădea o deschidere, o atitudi- 
ne pozitivă. Spunea: „Legătura cu Hristos este iubire, este dragoste, este 
înflăcărare, este dorință arzătoare după cele dumnezeieşti'?. A trăit în cen- 
trul Athenei, în Omonia, cu această dragoste în suflet pentru Dum- 


1Tithul sub care a fost publicată traducerea în limba română a ediţiei grecești: Ghe- 
rondos Porphyriou Kausokalyvitou, Vios kai Logoi | Părintele Porfirie Kausokalivitul. Viaţa și 
învățătura]. (n. trad.) 
? Gherondos Porphyriou Kausokalyvitou, Vios kai Logoi, Ed. Sf. Măn. Hrysopighi, ! 
Hania, 2003, p. 207. Reproducem fragmentele după traducerea românească: Ne 
vorbește Părintele Porfirie, trad. lerom. Evloghie (Teofan) Munteanu, Ed. Cartea Orto- 
doxă - Egurneniţa, Galaţi, 2003, p. 163. (n. trad.) 

nezeu: „Când iubești, trăieşti în Omonia şi nu știi că te afli în Omonia. 
Nu vezi nici mașinile, nici lumea, nimic. Eşti înlăuntrul tău cu persoana pe 
care o iubeşti... Gândiţi-vă că persoana pe care o iubiţi este Hristos”!. „Când 
intră Hristos în inimă, patimile se mistuie. Nu mai poți nici să înjuri, nici să 
urăşti, nici să te răzbuni, nici, nici... Linde să se mai găsească urile, antipati- 
ile, osândirile, egoismele, frământările, întristările? Stăpânește Hristos... “2 
Intreaga viață duhovnicească Părintele Porfirie o întemeia pe latura 
pozitivă, pe dragostea față de Hristos, nu o reducea la o formă de 
trăire negativă. Spunea: „Nu-i nevoie, deci, să vă îngrijiţi de spini. Nu vă 
lăsați prinşi de urmărirea răului... Nu ajungeţi sfinţi vânând răul, mai bine 
disprețuiți-l, nebăgându-l în seamă”. „Toată puterea voastră să se îndrepte 
către iubirea lui Dumnezeu, către slăvirea Lui, către alipirea de El. Astfel, 
izbăvirea de rău şi de neputințe se va face tainic, fără să prindeți de veste, 
fără osteneală. Această străduință o fac și eu. Am găsit că este cel mai bun 
chip de sfințire, nesângeros. Mai bine, adică, să mă arunc în iubire, să stu- 
diez canoanele, troparele, psalmii. Fără să-mi dau seama, studiul şi desfăta- 
rea aceasta duc mintea mea către Hristos și-mi îndulcesc inima. În acelaşi 
timp, mă rog deschizându-mi mâinile cu ardoare, cu iubire, cu bucurie, iar 
Domnul mă înalță către iubirea Lui. Acesta este țelul nostru: să ajungem 
acolo. Ce ziceți, calea aceasta nu este oare nesângeroasă?”* 

Vedem în chip limpede că Părintele Porfirie, prin dragostea sa 
pentru Dumnezeu, și-a vindecat sufletul, pe care și l-a îndreptat 
către El. Astfel, dragostea de Dumnezeu, care transfigurează toate 
puterile sufletești ale omului, ne este arătată drept o cale de tămă- 
duire „nesângeroasă”. 

Părintele se apropia, totodată, de oameni, cu duhul libertății, dar 
și al dragostei, văzând în fiecare om chipul lui Dumnezeu. Nu acor- 
da atenție deosebirii de gen, dintre femeie și bărbat, ci lua aminte la 
persoană, ca zidire după chipul și asemănarea lui Dumnezeu. Cine 
Il iubește pe Hristos are o inimă largă, deschisă şi iubeşte tot ceea 
ce iubeşte Cel iubit, Hristos. Iar această iubire a sa era una lipsită de 
orice interes, curată. Spunea: „Îi iubeam pe toți, mă durea pentru toți, 
mă mişcau toate. Aceasta mi-o dăduse dumnezeiescul har. Vedeam asis- 
tentele cu ținuta lor albă, ca nişte îngeri înveşmântați în alb, coborând la 

! Ibidem, p. 209. În trad. rom.: ibidem, p. 165. 

? Ibidem, p. 224. În trad. rom.: ibidem, p. 169. 


Ibidem, p. 281. În trad. rom.: tbideni, p. 227. 
1 Ibidem, pp. 285-286. In trad. rom.: ibidem, pp. 230-231. 

biserică, şi lăcrimam când le vedeam. Le iubeam mult pe asistente. lar când 
vedeam o soră medicală în uniformă, mă gândeam că este soră a milei, soră 
a iubirii, care merge să slujească în biserica iubirii lui Dumnezeu, adică în 
spital, să slujească celor bolnavi, fraților. Îngerul, îngerul alb. Câte lucruri 
trecem cu vederea! Eram mişcat, iarăşi, când vedeam o mamă alăptându-şi 
pruncul. Când vedeam o femeie însărcinată, lăcrimam. Vedeam învățătoa- 
rele ducând copiii la biserică şi lăcrimam pentru lucrarea iubirii” 

Şi atitudinea sa faţă de nudiști vădeşte o sensibilitate şi o căldură 
sufletească. Spunea: „Iubirea către Hristos nu are hotare, la fel şi iubirea 
către aproapele. Să se întindă pretutindeni, până la marginile pământului. 
Pretutindeni, la toți oamenii. Eu am vrut să merg să trăiesc împreună cu 
hipiotii la Matala, bineînţeles fără păcate, ca să le arăt iubirea lui Hristos, 
cât de mare este și cum poate să-i preschimbe, să-i transfigureze. Iubirea 
este deasupra tuturor? 

Cu această delicateţe sufletească, cu această dragoste îi şi spove- 
dea pe oameni. Povestea el însuşi: „Îl lăsam mai multă vreme pe cel ce 
se spoveden să spună ce voia el, iar la urmă spuneam şi eu ceva, În timp ce 
el spunea multe, şi nu numai din cele personale ale lui, eu vedeam ce fel de 
suflet este acela. Din întreaga lui aşezare îi înțelegeam starea, iar la sfârşit 
îi spuneam ceva care să-i fie spre folos. Chiar şi cele care nu erau ale sale 
personale, aveau şi acestea o oarecare legătură cu el, cu sufletul său. Şi toți 
mă iubeau, pentru că nu le vorbeam şi îi lăsam să spună slobod tot ce voiau 
ei. lar dacă venea cineva care nu avea vreo legătură cu religia sau îmi inăr- 
turisea vreo greşeală ceva mai însemnată, nu-i accentuam prea mult acel 
lucru, Când îl faci pe om să-şi simtă mult greşeala, îi vine o anume împo- 
trivire, ca să n-o poată tăia după aceea. Şi spuneam la sfârşitul spovedaniei 
ceva legat de greşeala lui cea mare, pe care şi el se silise să o mărturisească, 
Asifel, nici eu nu mă arătam cu totul neptisălor, dar nici nu o accentuam. 
Cumpăneam lucrurile. Poate mă arătam câteodată nepăsător “. 

Mai mult, vedea în întreaga zidire lucrul mâinilor lui Dumne- 
zeu, ca unul ce prin curăţie şi luminarea minţii dobândise darul 
străvederii; chiar şi în fiarele sălbatice vedea rațiunile făpturilor. 
Sunt multe cuvinte ale Părintelui Porfirie care vădesc această dra- 
goste a sa a pentru toată făptura: privighetoarea de la care a învățat 

"Ibidem. p. 1: p. 128, În trad. rom.: ibidemn, p. 99. 


2 Ibidem, p. 387. În trad. rom. ibidem, pp. 312-313. 
2 Ibidem, p. 127. În trad. rom.: ibidem, p. 98. 

isihia și smerenia, copacii pe care îi uda, vulturul pe care a încercat 
să-l îmblânzească cu rugăciunea etc. Spunea: „Rugăciune este să te 
apropii de fiecare făptură a lui Dumnezeu cu iubire şi să trăieşti împreună 
cu toate, chiar şi cu cele sălbatice, în armonie. Aceasta doresc şi mă stră- 
dutesc să o pun în faptă”. 

Acesta era cugetul de căpetenie al Părintelui, pe care îl aflăm în 
multe dintre cuvintele sale: „Ca să devină cineva creştin, trebuie să aibă 
suflet poetic. Trebuie să fie poet. Hristos nu voiește lângă El suflete «groso- 
lane». Creştinul, chiar şi numai când iubeşte, este poet, petrece în poezie”?. 
În continuare spune: „Să vă folosiţi de clipele frumoase. Clipele frumoa- 
se apleacă sufletul spre rugăciune, îl fac subtire, nobil, poetic, Treziţi-vă 
dimineața, să vedeţi răsăritul soarelui îmbrăcat în porfiră. Atunci când v-a 
însuflețit vreun peisaj frumos, o bisericuţă, ceva frumos, să nu rămâneți la 
acestea, mergeţi mai departe, la doxologia pentru toate cele frumoase, pen- 
tru a-L trăi pe singurul Frumos. Toate sunt sfinte — şi marea, şi îmbăierea, 
și mâncarea. Să vă bucurați de toate. Toate ne îmbogățesc, toate ne călău- 
zesc spre Hristos"*. 

Natura este o Evanghelie tainică pentru cel ce poartă înlăun- 
trul său Harul Dumnezeiesc: „Să trăiţi în mijlocul naturii, al tutu- 
ror. Natura este taina Evangheliei. Însă când nu are cineva har lăuntric, 
nu-l folosește natura. Natura ne trezeşte, dar nu ne poate duce în Rai”:. 
Cu câtă afecțiune vorbește despre cântul privighetorii: „A, ce să vă 
spun! Am trăit asta când m-a cercetat harul dumnezeiesc în Sfântul Mun- 
te. Mi-aduc aminte de privighetoarea triluind printre copaci, cu aripile 
date pe spate ca să aibă putere. Măi, măi! Să fi avut un păhăruț cu apă, să-i 

fi dat să mai bea, să-şi ostoiască setea... De ce să triluiască așa privighetoa- 
rea, de ce? Însă și ea îşi simte trilul, se bucură de el, de aceea triluieşte”?! 
Sunt minunate sfaturile pe care le dă cu privire la lupta duhov- 
nicească pe care o duc creștinii. Omul trebuie să lupte „in, simplu, 
fără siluire““, să nu se preocupe atât de mult de diavoli și de patimi, 
ci de iubirea lui Hristos”, să dobândească o lucrare duhovnicească 
'Hbidem, p. 455. În trad. rom.: ibidem, p. 362, 
 2Ibidem, p. 451. În trad. rom.: ibidem, p. 359. 
* Ibidem, p. 452. În trad. rom.: ibider, p. 360. 
1 Ibidem. A 
Ibidem, p. 453. În trad. rom.: ibidem, p. 361. (n. trad.) 


“Ibidem, p. 282. În trad. rom.: ibideru, p. 200. (n. trad.) 
” fbidem, p. 303. În trad. rom. ibidem, p. 227. (n. trad.) 

„în adâncul sufletului”, care „să fte tainică, să nu fie simțită nu doar de 
ceilalți, dar nici de voi înşivă”?, 

Acorda o mare importanţă libertăţii omului, în lipsa căreia se 
ivesc nenumărate probleme. Spunea: „ot ceea ce faci din corvoadă 
îți patămă sufletul. Am spus asta de multe ori. Am văzut și monahi, şi 
oameni de toate vârstele părăsind desăvârşit Biserica și pe Dumnezeu, 
nerăhdând strânsoarea lăuntrică sau pe cea a altor persoane. Din pricina 
acestei strânsori, nu numai că se împotriveşte Bisericii, ci nici nu o mai 
vrea. Nu îl mai înrâureşte spre bine. Nu rodește. O face silit, fireşte, pentru 
că a spus-o Bătrânul, a spus-o duhovnicul. Şi zice: « Acum trebuie să merg, 
de pildă, la pavecerniță». Da, toate se fac, dar când se fac doar fiindcă așa 
cere tipicul, atunci vatămă, nu folosesc”?. 

Chiar și rugăciunea omul trebuie să o săvârşească liber, intrând 
în legătură cu Dumnezeu: „Să nu-L constrângem cu rugăciunile noas- 
tre pe Dumnezeu. Să nu cerem de la Dumnezeu să ne scape de ceva, de 
boală sau altele, sau să ne rezolve problemele noastre, ci să cerem de la El 
putere şi întărire, ca să le răbdăm pe toate. Precum EI bate cu noblețe la 
ușa sufletului nostru, tot astfel şi noi să cerem cu nobleţe ceea ce dorit, şi 
dacă Domnul nu ne răspunde, să contenim a mai cere”?, 

Rugăciunea trebuie săvârșită cu delicateţe: „Lucru de preț este 
să spui rugăciunea cu delicateţea sufletului, cu iubire, cu dor fierbinte, 
și atunci nu ți se va părea istovitoare; tot așa precum atunci când spui 
«mama mea ... tatăl meu», simti deplină odihnă”. 

Părintele cunoștea preabine faptul că religia îl poate vătăma pe 
om când acesta nu o înţelege aşa cum ar trebui. Spunea: „Religia 
noastră este iubire, este dragoste, este înflăcărare, este nebunie, este dori- 
re arzătoare a celor dumnezeieşti. Toate acestea sunt înlăuntrul nostru. 
Dobândirea lor este o sete a sufletului nostru. Pentru mulți însă, religia 
este o luptă, un chin şi o frământare. De aceea, ei îi socotesc pe mulți din- 
tre cei «credincioşi» nenorociți, căci văd în ce hal se află. Şi de fapt aşa și 
este. Pentru că, dacă cineva nu înțelege adâncimea religiei și nu o trăieşte, 
religia sfârşeşte prin a deveni boală, şi încă una înfricoşătoare ”. 


* Ibidem, p. 287. În trad. rom.: ibidem, p. 231. (n. trad.) 

2 Ibideni, pp. 338-339. În trad. rom.: ibidern, p. 275. (n. trad.) 
“Ibidem, p. 246. În trad. rom.: ibidem, p. 197. 

Ibidem, p. 252. În trad. rom. ibiderm, p. 202, 

5 Ibidem, p. 200. În trad. rom. ibiden, p. 160. 

În general, Părintele Porfirie, care aflase prin lucrarea Harului lui 
Dumnezeu tămăduirea, vădea o inimă deosebit de simțitoare chiar 
și în cele mai grele condiţii de viaţă și în cele mai împovărătoare 
stări ale trupului muritor şi plin de patimi, ce îi sunt date omului să 
le poarte, ca unul ce s-a înveșmântat în hainele de piele ale strică- 
ciunii și ale pierzării. 

Vorbește de multe ori despre marea însemnătate a suferinței, 
care este o putere a sufletului sădită de Dumnezeu, despre iubire, 
bucurie și rugăciune. Puterea aceasta diavolul o îndreaptă spre dez- 
nădejde și astfel îi pricinuieşte omului nemăsurate chinuri. Părinte- 
le Porfirie ne învață că suferința trebuie preschimbată în iubire, spre 
lucrarea binelui. Sunt minunate cuvintele sale cu privire la tămă- 
duirea depresiei prin interesul pentru natură, plante, flori, pentru 
muzică, toate acestea acționând ca un medicament, însă mai cu sea- 
mă prin întoarcerea la iubirea lui Hristos!. 

Acorda atenţie, totodată, și păcatului, care este o boală a sufle- 
tului și care îl încurcă pe om: „Păcatul îl face pe om foarte încurcat 
sufletește, Rătăcirea nu se risipește prin nimic. Numai prin lumina lui 
Hristos vine izbăvirea”?. 

Părintele Porfirie nu a fost un om rupt de lume. A trăit în mijlo- 
cul ei, s-a aflat într-o strânsă legătură cu oamenii. A fost încercat 
de multe boli, care cu vremea i-au pricinuit şi moartea. Dar nici în 
boală iubirea de Hristos nu l-a părăsit. Spunea: „Când am fost grav 
bolnav și ern să plec spre ceruri, nu voiam să mă gândesc la păcatele mele. 
Voiam să mă gândesc la iubirea Domnului meu, a Hristosului meu, şi la 
viața veșnică. Nu voiam să am frică. Voiam să merg la Domnul şi să mă 
gândesc la bunătatea Lui, la iubirea Lui, lar acum, când se apropie sfârșitul 
vieții mele, nu am frământări, nici chinuri, dar mă gândesc că, atunci când 
mă voi înfățișa la A Doua Venire și Domnul îmi va spune: «Prietene, cum 
ai intrat aici, neavând haină de nuntă? », îmi voi pleca îndată capul și voi 
zice: «Ce vrei Tu, Doamne, ce voieşte iubirea Ta; sunt vrednic de iad. Şi în 
iad dacă mă așezi, mi-ajunge să fiu împreună cu Tine. Eu una vreau, una 
îmi doresc, una cer: să fiu împreună cu Tine, unde şi cum voieşti Tu» "7. 

Aflăm în această carte un minunat cuvânt despre bolile pe care 
le-a purtat, dar și despre dragostea pe care o simţea față de Dum- 

' Ibidem, pp. 365-368. În trad. rom.: ibidem, pp. 296-298. 


? Ibidem. p. 202. În trad. rom. îbidem, p. 162. 
* Ibidetn, p. 211, In trad, rom.: ibidem, pp. 166-167. 

nezeu: „Mulţumesc lui Dumnezeu că mi-a dat multe boli. De multe ori 
Îi spun: «Hristoase al meu, iubirea Ta nu are hotar!» E o minune cum de 
mai trăiesc. Printre alte boli ale mele, am şi cancer la hipofiză. S-a făcut 
acolo o tumoare care creşte şi apasă pe nervul optic. De-asta nu mai văd 
acum. Mă doare înfricoşător. Mă rog însă, ridicând Crucea lui Hristos cu 
răbdare. Vedeţi inima mea cum este? S-a mărit, nu mai este cum era. Este 
tot din pricina cancerului de la cap. Și cu cât merg, o să se înrăutățească. 
Se va mai mări, o să-mi fie greu să vorbesc. Mă doare mult, sufăr, dar este 
foarte frumoasă boala mea. O simt ca iubire a lui Hristos. Mă străpung la 
inimă şi mulțumesc lui Dumnezeu. Este pentru păcatele mele. Sunt păcă- 
tos și Dumnezeu Se străduiește să mă curățească”!. 

Încheind cele spuse mai sus despre Părintele Porfirie, despre 
acest om care a aflat tămăduirea, aş vrea să notez și un cuvânt al 
Bătrânului, chintesența multor altor învățături ale sale, ce arată cum 
trebuie să fie şi să se miște creștinul, cum este omul tămăduit de 
Harul lui Dumnezeu: 

„Sufletul creştinului trebuie să fie delicat, sensibil, să zboare, să tot 
zboare, să trăiască printre visări. Să zboare în nemărginire, în stele, în 
mărețiile lui Dumnezeu, în tăcere. 

Cel ce voieşte să devină creştin, trebuie mai întâi să devină poet. Asta 
e! Trebuie să te doară. Să iubeşti şi să te doară. Să te doară pentru cel pe 
care îl iubeşti. Iubirea se osteneşte pentru cel iubit. Aleargă toată noaptea, 
priveghează, îşi însângerează picioarele ca să-l întâlnească pe cel iubit. Se 
jerifeşte, nu ia nimic în seamă, nici ameninţări, nici greutăți, din pricina 
iubirii. Iubirea pentru Hristos este alt lucru, nemărginit mai înalt”?, 

Părintele Porfirie este rod ales al Tradiţiei isihaste, un om care a 
aflat tămăduirea străbătând calea de vindecare a Bisericii Ortodoxe 
- înfăţişată în partea de început a acestui capitol — şi care a trăi mai 
apoi în mijlocul lumii cu pace şi cu dragoste. 


! fbidem, pp. 463-464. În trad. rom.: ibidem, pp. 367-368. 
2 jbideiu, pp. 227-228. În trad. rom. ibidem, pp. 181-182. 

5. Raporturile teologiei ortodoxe cu psihologia existenţialistă 
a lui Frankl, neurologia și psihiatria contemporană 


Viziunea Bisericii noastre nu este una aflată la antipodul științei 
contemporane a psihoterapiei, nu este cu totul străină de aceasta. 

Potrivit studiilor cunoscute, în creștinismul apusean Tradiţia 
niptică a Bisericii s-a pierdut, în locul ei făcându-și apariţia alte chi- 
puri de viață creștină. În sânul papismului s-a înstăpânit, pe linia 
scolasticismului, exarcebarea rațiunii, văzută ca temei al vieţuirii 
creștine, dar și al vieţii în genere, iar spaţiul protestant a rămas tri- 
butar moralismului, care se dovedește neputincios a cerceta univer- 
sul lăuntric al omului. Din acest motiv, omul apusean, strâmtorat 
de chingile nemiloase ale scolasticismului și puritanismului, a ajuns 
să descopere un alt mod de a-şi rezolva feluritele probleme, recur- 
gând la psihologie, psihanaliză și psihoterapie. Prin urmare, aceas- 
tă descoperire a omului apusean este, în realitate, rodul căutărilor 
sale pentru a afla teologia niptică pe care Biserica noastră o deţine. 
Ceea ce Biserica îi poate oferi omului este comoara sa cea mai de 
preţ, Tradiţia niptico-isihastă. 

Printre metodele descoperite în Apus în vederea vindecării pro- 
blemelor sufletești ale omului se numără și așa-numita psihote- 
rapie existenţialistă, pe care Frankl! a numit-o logoterapie şi care 
urmăreşte aflarea sensului vieții omului. 

»Y. Mitrop. Hierotheos Vlachos, Psihologia existențialistă şi psihoterapia ortodoxă, 
trad. Nicuşor Deciu, Ed. Bizantină, Bucureşti, 2007. Studiul prezintă repere lămuri- 
toare cu privire la personalitatea lui Victor Frankl și logoterapia pe care acesta a prac- 
ticat-o: „Creatorul şi exponentul logoterapiei este Victor Frankl (...), care nu este un savant 
teoretic, ce şi-a elaborat părerile despre logoterapie în interiorul biroului, ci a avu! rarul și tra- 
gicul privilegiu de a dezvolta şi aplica punctele centrale ale teoriei sale în lagărul de concentra- 
ve de la Auschzpilz și de la Dachau, unde a fost deținut trei ani întregi”, pp. 14-15. (n. trad.) 

? Mitropolitul ierâtheos subliniază faptul că termenul logoterapie, ales de Frankl 
ulterior celui de analiză existențială, presupune un fundament conceptual mai adânc, 


la măsura filosofiei antice greceşti, iar nu o simplă „terapie a dislexiei“. Studiul acope- 
ră punctual câmpul noțional al grecescului AGyoc (l6gos) în filosofia antică, dincolo de 
înțelesul generic de „cuvânt articulat”, „logică“: „spiritul suprem care conduce universul 
şi determină relațiile existentelor”, respectiv „energia care există în om şi care-i dă posibili- 
tatea de a cugeta și de a cuvânta” (Heraclit), „ideea cea mai de seamă care constituie sufletul 
universal” (Platon), „suprema minte divină” (Aristotel), „principiul dumnezeiesc suprem, 
care dirijează toate și conduce universul” (Democrit), pentru a trasa apoi specificul acestu- 
ia în limbajul psihologiei existențialiste a lui Frankl: „Victor Frank! a lămurit că termenul 
«logos» provine din limba greacă și înseamnă «sens» sau «scop», de aceea şi logoterapia «dă 
importanță sensului existenței umane precum şi căutării de către om n unui astfel de sens. (...) 
Logoterapia este o psihoterapie orientată călre Sens și restabilirea bolnavului în confornitate 
cu sensul”, op. cil., pp. 17-18. (n. trad.) 

În scrierile sale, Frankl surprinde faptul că logoterapia reprezin- 
tă căutarea şi aflarea rațiunii-sensului vieții, arată deosebirea din- 
tre logoterapie și psihanaliză și vorbeşte despre cele irei condiții 
ce stau la baza acesteia, „voia liberă, dorința de sens şi sensul vieții”, 
despre triada de natură tragică „suferință, moarte şi vinovăție”, despre 
nevrozele noogene și psihogene!, despre fenomenul intenției para- 
doxale sau despre întâlnirea cu logoterapeutul etc. Toate acestea au 
o importanță deosebită, deoarece se apropie mult de lucrarea tera- 
peutică a Bisericii noastre. Spunem aceasta ținând cont, desigur, de 
particularitățile fiecăreia dintre cele două. 

Trebuie să spunem, de asemenea, că astăzi, în America zilelor 
noastre, s-a ajuns la înțelegerea faptului că toate aceste probleme 
care îl chinuie pe om au un caracter complex, așa încât este trebuinţă 
de o împreună-lucrare din partea științelor. Cunoaşterea mijlocită 
de religie trebuie asumată și de ştiinţă, de vreme ce toate probleme- 
le omului sunt strâns jegate de gene şi de mediul înconjurător, pre- 
cum și de idealurile pe care acesta și le-a trasat în viaţă. 

Cu scurt timp în urmă am citit în periodicul Neurology, publicaţia ofi- 
cială a Societăţii Americane de Neurologie (American Society of Neurolo- 
sy), un articol cu titlul Neurologia și psihiatria — sfârșitul marii despărțiri, 
ce poartă semnătura a trei savanţi americani, Price, Adams și Coyle. 

Unul dintre punctele interesante pe care aceștia le abordează este 
acela că, deși nu cu mult timp în urmă între specialiștii celor două 
domenii, psihiatria și neurologia, domneau părerile împărțite şi lipsa 
oricărei colaborări = chiar și în sânul Universităţii Harvard — „și numai 
simplul fapt de a-i face pe neurologii şi pe psihiatrii vremii să stea la aceeaşi 
masă, fără ajutorul poliției, era o mare reuşită”*, astăzi se observă nevo- 
ia unei colaborări, de vreme ce în zilele noastre „temeiurile diferenţelor 
dintre neurologie şi psihiatrie încep treptat să se şteargă. Un alt motiv ce 
sprijină unirea dintre neurologie și psihiatrie este recunoaşterea faptului că 

* Autorul pune această distincţie a nevrozelor noogene şi psihogene în legătură 
cu distincţia patristică dintre mintea-uous şi rațiune. Frankl deosebește minten-spirit 
(duh) de suflet, care „are un înțeles psihologic”. Prin urmare, nevroze noogene sunt cele 


„care-şi au proveniența în «dimensiunea noologică a existentei umane, iar nu în cea psiholo- 
gică»”, op, cit., p. 49. (n. iraa.) 

? Intenția paradoxală este o tehnică prin care se urmărește vindecarea ideilor fixe, a 
angoaselor și a stărilor absesionale, ce constă într-a „inversare a stării boinavului faţă de 
simptomele lui şi îl face capabil să se desprindă de neoroza lui”, op. cit., p. 51, (n. trad.) 

“Bruce H. Price, Raymond D. Adams şi Joseph T. Coyle, in periodicul Neurologyy, . 
publicația oficială a American Society of Neurulogiy. 

simptomele psihiatrice apar adeseori şi au o contribuție însemnată în etiolo- 
gia bolilor neurologice, precum şi că multe dintre caracteristicile afecțiunilor 
psihiatrice se pot datora în realitate unor cauze de natură neurologică”. 

Totodată, potrivit aceluiași articol, pe zi ce trece, în urma cercetă- 

rilor și a experimentelor întreprinse, se face vădit faptul că „savanții 
moderni au ajuns să vadă organismele drept rezultatul întrepătrunderii 
dintre gene şi mediul înconjurător”, că „supravietuirea şi înmulțirea noi- 
lor neuroni pot fi influențate de experiență”, că „între creier şi mediul 
înconjurător există o relație de comunicare activă, temeinică, în virtu- 
ten unei înfinențe reciproce”, că „schizofrenia, tulburările de dispoziție, 
afecțiunile maniaco-depresive, atacurile de panică, adicția şi autismul sunt 
recunoscute acum drept afecțiuni de ordin psihiatric, însoţite de transfor- 
mări biologice ce diferă de la un subiect la altul”, că „expresia unei gene 
este strâns legată de factorii de mediu şi se poate schimba sub influența 
acestora” etc. Desigur, specialiștii care semnează aceste articole fac 
referire la date ale cercetărilor, potrivit cărora creierul celor ce au 
învățat să scrie și să citească reacţionează mai bine în diverse împre- 
jurări. Din cele scrise reiese faptul că „învățarea scrisului și a cititu- 
lui la vârsta copilăriei schimbă neuranatomia funcţională a creierului; de 
asemenea, și dobândirea altor abilități modifică modul de funcționare al 
creierului pentru activități similare”. Autorii amintesc de viziunea lui 
Freud, potrivit căruia fiziologia și chimia viitorului vor putea oferi 
răspunsuri la întrebările de acum, afirmând, totodată: „Aceste răs- 
punsuri s-ar putea să fie de o aşa natură, încât să zădărnicească cu totul 
problemele pe care ni le-am creat în chip artificial“. Tocmai din acest 
motiv specialiștii în cauză susţin că este nevoie de o strânsă colabo- 
rare între psihiatrie şi neurologie, precum şi „de integrarea în câmpul 
de lucru a viziunii cercetătorilor din alte domenii, precum sociologi, filo- 
Sofi, specialişti în teme de deontologie și etică, reprezentanți ai religiilor, 
grupuri de consiliere a bolnavilor, inclusiv jurişti”. 

Se observă, totodată, faptul că „o colaborare mai largă între neuro- 
logie, psihiatrie, neurochirurgie, neurofiziologie și alte științe s-ar putea 
concentra asupra: 1) modului în care funcții biologice ale creierului dau 
naştere unor comportamente de natură psihică (engl. «mental»), 2) a modu- 
[ui în care factorii de mediu modifică structura biologică a creierului, 3) a 
modului în care aceste cunoştinţe vor contribui la îmbunătățirea sănătății 
psihice (mintale) a omului şi la reabilitarea sa în urma afecțiunilor suferite 

la nivelul creierului. Astfel, «psihiatria va continua să joace acest rol clinic 
singular pe care îl deține, ce presupune diagnosticarea și clasificarea boli- 
lor psihice (mintale), studiul importantelor legături dintre creierul uman 
şi cazurile înregistrate în sfera psihopatologiei, respectiv aprecierile pri- 
vind intervențiile de natură farmacologică şi psihologică cerute de acestea. 
Ea va rămâne reprezentantul medicinei în societate. (...) Neurologia se va 
angaja mai mult în cercetarea clinică generală a tulburărilor de comporia- 
ment diagnosticate în cadrul afecțiunilor neuropsihiatrice... >", 

Este vădită, aşadar, necesitatea unei colaborări între neurologie 
și psihiatrie, urmând ca cea dintâi să studieze influența mediului 
înconjurător şi a psihismului asupra universului biologic al omului, 
iar psihiatria să supună cercetării înrâurirea neurobiologiei asupra 
comportamentului psihologic și social al acestuia. Însă cele două 
ştiinţe trebuie să arate deopotrivă deschidere față de datele puse la 
dispoziţie de alte științe, chiar de religie, în măsura în care se afir- 
mă faptul că idealurile omului, relația lui cu Dumnezeu și înrâuri- 
rea pe care, după caz, puterea demonică sau energia dumnezeiască 
o exercită asupra sa dau naştere unor efecte pozitive sau negative 
resimțite atât la nivelul stării psihologice, cât și biologice. Potrivit 
diferitelor studii şi cercetări, este cunoscut faptul că însăși credința 
omului în Dumnezeu are o înrâurire asupra organismului, după 
cum, deopotrivă, s-a constatat că diavolul lucrează prin creierul 
bolnav, câna intră în joc, desigur, şi alți factori duhovnicești. 

Această colaborare trebuie să angajeze Biserica Ortodoxă, care 
nu este o religie menită a-i asigura omului împliniri sentimentale, 
nici vreo „mângâiere“ existenţială metafizică, asemenea unui „nar- 
cotic”, ci cea care îl conduce la întâlnirea „faţă către Faţă” cu adevă- 
ratul Dumnezeu, fapt ce are importante urmări pe plan antropolo- 
gic şi social. Ridicarea mai presus de moarte, vădită în viaţa sfinţilor 
şi de care dau mărturie înseși moaştele lor nestricate, adeverește 
caracterul real al tămăduirii și însemnata contribuţie a teologiei 
ortodoxe în vederea dobândirii ei. 

Nu negăm, desigur, aportul ştiinţei în genere şi mai cu seamă al 
neurologiei şi psihiatriei în privinţa sănătăţii psihologice și somati- 
ce a omului. Aflat în această stare a căderii, omul își poate „procu- 
ra” în multe chipuri mângâierea, așa cum cel întemnițat poate tre- 
ce peste suferința închisorii, folosind metode pe care le îimprumu- 

tă din viața de zi cu zi. Un Părinte spunea că ateii şi cei ce trăiesc 
în afara Bisericii se pot sluji de anumite mijloace omeneșşii ale vieţii 
cotidiene pentru a se slobozi de durerea pe care o simt. Şi aici vin 
în ajutor psihiatria, psihanaliza, psihologia. Însă problema omului 
nu este aceea de a dobândi o destindere psihologică și o mângâiere 
omenească, ci însăși biruirea morţii, ridicarea mai presus de moar- 
te, unirea cu Dumnezeu. Aceasta se poate înfăptui numai pe calea 
teologiei ortodoxe şi a Tradiţiei niptice a Bisericii Ortodoxe. Toa- 
te mijloacele omenești și metodele psihologice de vindecare, deși 
îi pot aduce omului o uşurare, se mișcă, totuși, în spaţiul strâmt 
al celor zidite, al stricăciunii şi al morţii, adică în cele proprii stării 
căzute și nu îl pot scoate din cercul morţii. Numai împărtăşirea de 
Harul nezidit îi poate da un alt sens şi un alt orizont omului, ca făp- 
tură zidită, supusă morții, bine ştiind că numai ceea ce este nezidit 
îl poate ajuta pe om să iasă din hotarele naturii sale zidite. 


Concluzia pe care o putem trage este că noi, ortodocşii, avem o 
neprețuită comoară, o bogăție negrăită, pe care, din păcate, în cea 
mai mare parte nu o cunoaștem. Astăzi, prin intermediul felurite- 
lor studii și cercetări, această bogăţie începe să iasă la iveală. Mai 
demult însă, membrii multor cercuri religioase din Grecia, neavând 
știință de această cale isihasto-niptică a Bisericii, au fost cuprinși de 
entuziasm în fața descoperirilor apusene, care, aşa cum am văzut, 
sunt rodul necunoașterii mijloacelor ortodoxe de vindecare. 

A sosit, aşadar, vremea să nu ne mai socotim rude sărace ale 
apusenilor, ci să pătrundem în adâncimile Tradiţiei noastre și să-i 
cunoaștem bogăția. De altfel, procedăm în acest fel și în acord cu 
rigorile științifice, de vreme ce demersul nostru corespunde meto- 
dei urmate de așa-numita terapie interculturală. De referință pen- 
tru noi nu este modelul anglo-saxon, ci un altul, rodul întregii noas- 
tre Tradiţii. Putem prelua unele elemente ale tradiţiei apusene, însă 
ele trebuie asimilate în propriul organism. 

In general, trebuie să acordăm o mai mare atenţie teologiei 
Sfinților Grigorie de Nyssa, Grigorie Palama, Maxim Mărturisito- 
rul, Părintelui Porfirie și a multor altora, ca una ce prezintă rezulta- 
te terapeutice probate în chip lămurit. 

septembrie 2013 

V 


TAINA POCĂINŢEI să 
LUCRARE TERAPEUTICĂ A BISERICII 


Propovăduirea pocăinţei reprezintă temelia învățăturii Proroci- 
lor, precum și a Însuși Mântuitorului Hristos. Încă de la începutul 
ieșirii Sale la propovăduire, Hristos a spus: „Pocăiți-vă, căci s-a apro- 
piat împărăția cerurilor” (Matei 4:17). Prin pocăință, omul are la înde- 
mână toate cele trebuincioase pentru a se face părtaş Împărăției lui 
Dumnezeu, cu alte cuvinte, vederii Luminii nezidite. 

Sfântul Grigorie Palama arată că pocăinţa este începutul, mijlo- 
cul şi sfârșitul petrecerii celei întru Hristos, care înseamnă părtășia 
omului cu Dumnezeu şi îndumnezeirea sa, la măsuri diferite. 
Omul pune început acestei viețuiri prin pocăință, însă, ca stare 
duhovnicească, lucrarea pocăinţei nu va înceta, desigur, niciodată, 
deoarece omul, spre deosebire de Dumnezeu Cel desăvârşit, este 
nedesăvârșit. Cum poate omul nedesăvârșit să-L cuprindă în lăun- 
trul său pe Dumnezeul Cel desăvârșit și să se unească în chip deplin 
și desăvârșit cu El? 

Sfântul loan Damaschin învaţă că pocăința reprezintă întoarce- 
rea omului de la cele împotriva firii şi îndreptarea către cele mai 
presus de fire. Vedem, aşadar, în chip limpede că pocăinţa este un 
neîncetat urcuș al omului către desăvârșire, calea pe care acesta o 
străbate pentru a ajunge de la chip la asemănare sau, după cum 
spune Sfântul Diadoh al Foticeii, pentru a întipări deasupra chipu- 
lui asemănarea și a trăi necontenit în părtășie cu Dumnezeu Cel în 
Treime „în Persoana lui lisus Hristos”. 

Vom puncta în continuare câteva aspecte legate de taina pocăinţei, 
care este cu deosebire un mijloc de tămăduire, o lucrare terapeuti- 
că a Bisericii. 


1. Omul înaintea căderii în păcat 


De vreme ce teologia este glasul Bisericii, nu putem vorbi despre 
tema ce ne stă înainte fără a o aşeza pe un fundament teologic corect. 
Deşi aceste adevăruri vă sunt cunoscute tuturor, îngăduiți-mi să 
fac, totuşi, o scurtă trecere în revistă a lor, pentru a putea ajunge 
mai ușor la tema de care urmează să ne ocupăm. Trebuie să cerce- 
tăm care a fost petrecerea omului înaintea căderii în păcat, altmin- 
teri teologia noastră, dacă nu porneşte din acesi punct, pentru a tre- 
ce mai apoi la evenimentele survenite după cădere și la înălţarea 
din nou a omului, nu este una adevărată. 

Omul a fost zidit de Dumnezeu după chipul şi asemănarea 
Sa. Chipul este un dat, în vreme ce asemănarea reprezintă starea 
la care omul ar fi ajuns prin libera sa strădanie, însă, desigur, cu 
ajutorul şi cu lucrarea Harului lui Dumnezeu. Potrivit învățăturii 
Sfinţilor Părinţi, chipul este un dar neschimbat, definit ca partea 
noetică-înţelegătoare (noerd) a omului și liberul său arbitru (azte- 
X0Us:0), în vreme ce asemănarea privește devenirea, desăvârşirea și 
îndumnezeirea sa. 

La zidirea lui, omul a fost înzestrat cu putere înțelegătoare 
(noerd) şi cu liber arbitru (autexonsi0); trebuia să dobândească însă 
și îndumnezeirea. Potrivit învățăturii multora dintre Sfinții Părinţi, 
mai cu seamă celei a Sfântului loan Damaschin, după zidire, Adam 
avea mintea curată, comunica prin ea cu Dumnezeu, vorbea cu 
EI, altfel spus, petrecea în stadiul luminării minţii. Primind însă 
momeala diavolului, pe de o parte a pierdut putinţa de a înainta 
spre îndumnezeire, iar, pe de alta, și-a agonisit întunecarea minții. 
Sfântul Apostol Pavel arată aceasta în chip lămurit: „Fiindcă toți au 
păcătuit şi sunt lipsiţi de slava lui Dumnezeu” (Romani 3:23). Lipsirea 
de slava lui Dumnezeu înseamnă că mintea omului a pierdut lumi- 
na, legătura cu Dumnezeu; slava Sa, adică Harul Său nezidit, nu o 
mai luminează, și, astfel, rămâne în întuneric. 

Sfântul loan Damaschin arată în mod limpede că păcatul repre- 
zintă mișcarea energiilor sufletului impotriva firii, iar nu simpla 
pierdere a legăturii omului cu Dumnezeu; este vorba despre faptul 
că energia lui Dumnezeu nu mai lucrează spre curăţire, luminare și 
îndumnezeire. Spunem aceasta de vreme ce, după cuvântul Mân- 
tuitorului Hristos din pilda despre cea de A Doua Sa Venire, și cei 
păcătoşi vor avea o legătură și un dialog cu Dumnezeu, însă nu se 
vor împărtăşi de Harul Lui. Una este a te afla într-o relație cu Dum- 
nezeu și altceva a te împărtăși de energiile Sale nezidite. Iadul, de 
altfel, nu reprezintă absenţa lui Dumnezeu, aşa cum învaţă tradiția 
franco-latină a catolicilor, ci trăirea energiei Lui drept chinuitoare, 
iar nu curățitoare, luminătoare și îndumnezeitoare. 

Așadar, în urma păcatului săvârșit de Adam şi Eva, care a dus 
la lipsirea sa de slava lui Dumnezeu, omul trebuie să se întoarcă 
la starea dinaintea acestei căderi. Dacă prin păcat înțelegem căde- 
rea omului de la starea cea după fire la cea împotriva firii, atunci 
pocăinţa este tocmai întoarcerea sa de la cele împotriva firii la cele 
după fire. Cu alte cuvinte, dacă omul, de la petrecerea întru lumi- 
narea minţii de care se bucura înainte, a căzut în întunecare, trebuie 
ca acum, prin curățire, să ajungă iarăși de la întuneric la luminarea 
minţii, adică la starea cea după fire. 

Acest lucru se petrecea într-o oarecare măsură și în Vechiul Tes- 
tament, fapt pentru care multe dintre cărțile acestuia îi pomenesc 
pe Drepţii şi Prorocii care se aflau pe treapta luminării şi aveau 
rugăciunea minţii, deosebirea fiind că înlăuntrul lor stăpâneau stri- 
căciunea şi moartea, pe care înainte de cădere Adam nu le cunoscu- 
se. Prin urmare, această moarte era un izvor nesecat de ispitire spre 
pierderea luminării minţii şi trebuia găsit un mijloc prin care, pe de 
o parte, luminarea să devină una statornică, iar, pe de alta, moartea, 
care este pricina întregii anomalii din viaţa omului, să poată fi biru- 
ită. În felul acesta, omul ar fi putut ajunge și la starea cea mai presus 
de fire, care este îndumnezeirea, scopul ultim al zidirii sale. 

Acest scop s-a împlinit prin Întruparea lui Hristos, Care a luat 
asupra Sa, de bunăvoie, de la Duhul Sfânt și din Născătoarea de 
Dumnezeu şi Pururea Fecioara Maria, firea omenească cea strică- 
cioasă și pieritoare. Astfel], prin Întruparea Sa, Hristos a îndumne- 
zeit firea omului, iar prin Cruce şi Înviere a biruit moartea. Prin 

Tainele Bisericii, mai cu seamă cea a Dumnezeieștii Euharistii, noi, 
cei muritori, ne împărtășim cu Trupul și Sângele lui Hristos, pri- 
mim leacul nemuririi și ne statornicim în starea cea după fire, pen- 
tru a ajunge apoi la cea mai presus de fire, care este îndumneze- 
irea, scopul cel dintru început al zidirii noastre. Primind Taina 
Dumnezeieștii Împărtăşanii, nu ne vom îm potmoli pe calea îndum- 
nezeirii, așa cum s-a întâmplat cu Adam și Eva în Rai. Aceștia petre- 
ceau întru luminare și părtăşie cu Dumnezeu, însă nu dobândiseră 
îndumnezeirea și statornicia, [apt pentru care diavolul i-a şi putut 
birui. În Biserică, omul se îmbracă în Hristos şi prin El ajunge la sta- 
tomicirea în starea luminării, fiind condus, totodată, spre îndumne- 
zeire. Prin Dumnezeiasca Împărtășanie primește leacul nemuririi. 


2. Scopul şi lucrarea pocăinţei 


Din cele discutate mai sus putem vedea în ce constă lucrarea 
pocăinței. Aceasta nu se mărgineşte la o realitate psihologică, juri- 
dică sau moralistă, ci presupune o înţelegere şi o viziune teologice. 
Pocăinţa înseamnă calea străbătută de om pentru a ajunge de la chip 
la asemănare, de la starea împotriva firii la cea după și mai presus de 
fire, de la chipul întunecat la luminarea minţii, trecând prin curățirea 
inimii, iar de aici la desăvârşirea-îndumnezeirea cea fără de sfârșit, 
de vreme ce desăvârşirea nu cunoaşte hotar. Tocmai din acest motiv 
Sfinţii Părinţi ai Bisericii vorbesc atât de des despre curățire, lumi- 
nare și îndumnezeire. Această înțelegere asupra vieţii creştine nu 
constituie vreo născocire a teologilor contemporani, ci însuși funda- 
mentul teologiei ortodoxe. Teologia și eclesiologia, rupte de aceas- 
tă viziune, sfârşesc într-o teologie fără vlagă, secularizată, am putea 
spune. Unii vorbesc despre secularismul din sânul Bisericii, făcând 
aprecieri întemeiate pe felurite analize şi interpretări. Secularismul 
reprezintă însă tocmai pierderea căii, a metodei prin care omul poa- 
te afla — prin curăţire, luminare şi îndumnezeire, prin împărtăşirea 
de Tainele Bisericii, care îl arată mădular al Trupului hui Hristos şi îi 
statornicesc urcușul — împlinirea scopului zidirii sale. 

Prin urmare, în fața tuturor acestor sisteme anglo-saxone de psi- 
hoterapie care în ultima vreme ajung şi la noi, expresii ale unor 

antropologii și soteriologii diferite de cele ale Tradiţiei noastre, 
atragem atenţia asupra lucrării psihoterapeutice a Bisericii noastre, 
lucrare ce înglobează curățirea, luminarea şi îndumnezeirea omului. 
Aceasta este calea cercată a Bisericii, pe care au străbătu-o mulțime 
de creștini ce s-au învrednicit de dobândirea sfințeniei şi de impli- 
nirea scopului la care lui Adam nu i-a fost cu putinţă să ajungă. 

Toate sfintele canoane ale Bisericii fac referire la faptul că păca- 
tul este o boală duhovnicească, ce vădește neputința împărtășirii 
omului de energia curăţitoare, luminătoare şi îndumnezeitoare a 
lui Dumnezeu şi a primirii, în virtutea anumitor temeiuri, a Prea- 
cinstitelor Taine. 

Aş vrea să atrag atenţia asupra a două canoane ale Sinodului 
Ecumenic V-VI Trulan, ce vădesc lucrarea terapeutică a sfintelor 
canoane ale Bisericii. 

Canonul al doilea arată că trebuie să primim și să recunoaștem 
autoritatea canoanelor Sfinţilor Apostoli, ale Sinoadelor Ecumenice şi 
Locale, precum şi pe cele ale Sfinţilor Părinți ai Bisericii. Este de mare 
însemnătate începutul acestui canon: „Acestui sfânt sinod i s-a mai părut 
şi aceea că este un lucru foarte bun şi de mare însemnătate ca şi de acum îna- 
inte să rămână tari (sigure) şi statornice, spre tămăduirea sufletelor şi vin- 
decarea suferințelor, cele optzeci şi cinci de canoane care nu fost primite şi 
întărite de către sfinţii şi fericiţii părinţi cei mai înainte de noi, şi care au fost 
încă şi predanisite nouă cu (sub) numele sfinților şi slăviților apostoli”. 

Sfintele canoane trebuie folosite ca leacuri pentru tămăduire, iar 
nu ca legi spre administrarea unor pedepse. 

La fel de important este și ultimul canon (102) al Sinodului V-VI 
Trulan, ce reia toate canoanele dinaintea sa. Părinţii adunaţi la acest 
Sinod Ecumenic, după ce au rânduit canoane pentru anumite păca- 
te, au atras la urmă atenţia asupra faptului că epitimiile statorni- 
cite au un caracter terapeutic. În canonul de față se precizează în 

' Rallis-Potlis: Syntagria theion kai ieron Kanonon, Tipogr. Gh. Hartotylakos, Athena, 
1852, ediţia în fotocopie K.M. Grigoris, 1966, vol. 2, p. 308. Reproducem fragmentul 
după traducerea românească: Arhid. prof. dr. I.N. Floca, Canoanele Bisericii Ortodoxe. 
Note și comentarii, Sibiu, 2005, p. 109. V. și Pidalionul — Cârma Bisericii Ortodoxe, ediţie 
diortosită după vriginalul tipărit la Mănăstirea Neamţ, 1844, p. 188: „Au socotit însă 
sfântul sinod acesta şi aceasta, preabine şi prea cu sârguință, ca şi de acum înainte să rămâ- 
ie adevărate, și întărite spre vindecarea sufletelor şi tămăduirea patimilor, canoanele cele de 
sfinții şi fericiți părinţi cei mai-nainte de noi primite şi întărite, dar încă şi predanisite nouă 
în numele sfinților și slăviților apostoli 85 la număr”. (n. trad.) 

chip limpede că păcatul este boală („Căci nu este simplă boala păcatu- 
lui”, „vătămarea [rana] sufletului”); epitimiile sunt leacuri de tămă- 
duire („vătămarea sufletului se opreşte din pricina folosirii doctoriilor 
puse asupra ei”; episcopul, care a primit de la Dumnezeu puterea 
de a lega și a dezlega păcatele, este doctorul sufletesc care trebuie 
să stăpânească „știință doctoricească (medicală) în privinţa sufletului”, 
iar ca doctor, să cerceteze „felul (calitatea) păcatului şi aplicarea spre 
întoarcere a celui ce a păcătuit“*, astfel încât „să aducă bolii vindecarea 
potrivită“”, altrainteri, nechibzuinţa sa i se va face celui bolnav potic- 
neală spre mântuire. 

Caracterul terapeutic al epitimiilor este vădit și de tâlcuirile unor 
cercetători de seamă ai canoanelor, precum Aristin, Zonaras şi Bal- 
samon”. Potrivit lui Zonaras, doctorul trebuie să poarte grijă de nu 
cumva [păcătosul] „se împotriveșie mântuitoarelor doftorii ce-i dă (...) 
Și de nu crește mai mult cu acestea rana păcatului”?. De aceea docto- 
rul sufletesc trebuie să lucreze „ușurând certările la cel leneș, şi mic de 
suflet, îngreunându-le la cel osârdnic şi mare de suflet”. Potrivit lui Bal- 
samon, episcopul, care a primit de la Duhul Sfânt puterea de a dez- 
lega păcatele, nu trebuie să ia seama la cele statornicite prin sfintele 
canoane „de dragul epitimiilor, ci să le iconomisească, ținând seama de cei 
cărora le aplică, de vârsta şi intențiile lor, de preocupările pe care le au, pre- 
cum şi de felul păcatului; și astfel să dea fiecărei boli leacul potrivit". 

Aristin, totodată, arată că cel ce este doctor duhovnicesc trebuie 
să poarte grijă de tămăduirea celui rănit de diavolul, „fie prin doc- 
toriile cele mai aspre şi mai iuți, fie prin cele mai moi (suportabile) şi mai 
blânde (uşoare). 

"UN. Floca, op. cit., p. 178. Pidalionul, p, 259 „Că nu simplă lproastă] este boala păca- 
tului”, „rana sufletului”. (n. trad.) 

* Pidalionul: [Drept aceea cel ce se arată ştiutor de doftoria cea întru duhul (...) să priveas- 
că] de nu crește rana sufletului prin aducerea leacurilor celar ce se pun asupra ei”. (n. trad.) 

* Ibidem: „doftoria cea întru duhul”, 

“Ibidem: „felurimea păcatului, şi gătirea către întoarcerea celui ce a păcătuit”. 

“Ibidem, p. 260: „şi aşa potrivită boalei pe vindecare să o aducă”, 

“Rallis-Potlis, op. ciz., pp. 549-550. 

7 Ibidem, pp. 550-554. 

? bidem, p. 551. 

* Ibidem. 

'* jbidem, p. 553. 


" Ibidem, p. 554. Reproducem fragmentul cupă traducerea românească: IN. Floca, op, 
cit, p. 178. Pidalionul, p. 260: „cu cele aspre și itți leacuri, ori cu cele ușoare și blânude”. (n. trad.) 

Este vădit faptul că sfintele canoane se deosebesc de legile juri- 
dice; prin lucrarea iconomiei, cele dintâi îi mijlocesc omului bolnav 
tămăduirea, în vreme ce legile pedepsesc abaterile. 

Dacă nu cercetăm sfintele canoane în lumina unei astfel de vizi- 
uni eclesiologice și terapeutic-pastorale, vom ajunge să le seculari- 
zăm și noi înșine vom cădea pradă unui puternic duh justiţiar!. 

Să vedem în continuare felul în care Marele Vasilie, acest Sfânt 
Părinte al Bisericii, îi primea pe cei ce se pocăiau. 

Amfilohie, episcop de Iconiu, recunoscând aleasa statură duhov- 
nicească a Arhiepiscopului Cezareei, I-a întrebat cu privire la poziția 
sa față de anumite păcate săvârşite de creștini. Sfântul Vasilie face 
o seamă de observaţii cu totul minunate, arătând faptul că păcatul 
este o boală duhovnicească ce are trebuință de tămăduire. Scrie: „lar 
îndeobşte cea mai adevărată vindecare este depărtarea de păcat. Drept ace- 
ea cela ce pentru îndulcirea trupului a lepădat harul, prin sfărâmarea int- 
mii, și prin tot necazul depărtându-se prin înfrânare de îndulcirile acelea, 
de care s-au răsturnat, ne va da desăvârşită dovadă a vindecării sale”?. 

Din acest fragment vedem în chip limpede faptul că păcatul 
înseamnă lepădarea Harului, prin desfătarea plăcerii. Omul este 
condus, astfel, la nimicire, de vreme ce pierde starea cea după fire 
și, desigur, cade în cea împotriva firii faţă de scopul inițial și ultim 
al zidirii sale. Nimicirea despre care vorbim este una ontologică, 
însă ea are, fireşte, și urmări de natură morală. Izbăvirea omului de 
această stare, „depărtarea de piicat”, este numită de Sfântul Vasilie cel 
Mare „vindecare”, ce se dobândeşte printr-o viaţă de nevoinţă, cu alte 
cuvinte prin străpungerea inimii şi supunerea plăcerilor prin înfră- 
nare. De mare însemnătate este faptul că Sfântul Vasilie vorbește 
despre o mărturie, o încredințare a tămăduirii. Cu alte cuvinte, tre- 
buie să existe anumite garanţii ale vindecării omului. 

Marele Ierarh arată în chip deslușit în ce constă această încre- 
dinţare a tămăduirii. În scrierile sale canonice, mai cu seamă în epis- 

'V. Arhim, lrinaios Delidimos, introd. la Rallis-Potlis, Ed. Rigopoulou, vol. 1, p. 
26 şi urm. 

: Rallis-Potlis, op. cit, vol. 4, p. 100, Reproducem fragmentul după traducerea 
românească; Pidalionul, p. 506. V. şi Sf. Vasilie cel Mare, Epistole, trad. Pr. Teodor Bodo- 
gae, Ed. Basilica a Patriarhiei Române, București, 2010, pp. 274-275: „Dar în toate cazu- 
vile de acest fel vindecarea adevărată constă în îndepărtarea de păcat”. De aceea, cel care pen- 


tru plăcerea cărnii a lepădat harul își va dovedi deplin vindecarea numai prin îndepărtarea de 
plăceri, prin frângerea trupului şi prin înfrânarea cu toată supunerea”. (n. trad.) 

tola canonică adresată Sfântului Amfilohie de Iconiu, Sfântul Vasilie, 
înfățișând calea duhovnicească a pocăinţei pe care trebuie să o stră- 
bată cel ce se întoarce de la păcat, vorbește în repetate rânduri despre 
patru trepte înainte-mergătoare împărtășirii cu Preacinstitele Tai- 
ne, cea a plângătorilor sau a tânguitorilor (prosklaiontes), a ascultătorilor 
(akroomenoi), a îngenunchetorilor sau a celor ce se prosternau (ypopipton- 
tes) și a celor ce stăteau în picioare (synistâmenoi). Acestora li se adaugă 
cei ce se împărtăşenu cu Sfintele Tine (oi koinonountes) (v. 75, 81 etc.). 

În prezentarea sinoptică a sfintelor canoane de care se ocupă 
Aristin sunt definite toate aceste trepte ale pocăinței. 

Plângătorii sau tânguitorii (prosklaiontes) stăteau în afara bise- 
ricii, plecându-se înaintea credincioșilor care intrau în biserică şi le 
cereau să se roage pentru ei. 

Ascultătorii (akroomenoi) stăteau în pridvorul bisericii, în dreptul 
ușilor împărătești, şi ascultau Dumnezeieștile Scripturi; nu le era 
îngăduită însă intrarea în sfântul lăcaș. 

Îngenunchetorii sau cei ce se prosternau (ypopiptontes) stăteau înă- 
untrul bisericii, în partea din spatele amvonului, până la momentul 
citirii Dumnezeieștilor Scripturi, când ieșeau odată cu catehumenii. 

Cei ce stăteau în picioare (synistâmenoi) rămâneau până la 
sfârşitul Dumnezeieştii Liturghii împreună cu cei credincioși, însă 
nu se împărtășeau cu Preacuratele Taine. 

Creştinul care se pocăia trebuia să străbată succesiv aceste 
patru trepte ale pocăinței, fiecare dintre ele având rânduit un anu- 
mit răstimp de canonisire. „lar împlinindu-se [anii], se va împărtăşi 
sfințeniilor”!. 

Aruncând o privire asupra tuturor canoanelor alcătuite de Sfân- 
tul Vasilie, notăm faptul că numele de credincioși este dat celor ce pri- 
mesc Preacuratele Taine, ceea ce înseamnă că cei ce se împărtășesc, 
credincioșii, se află pe treapta de luminare a minţii. Aceştia rămâ- 
neau înăuntrul bisericii la momentul slujirii Dumnezeieștii Euha- 
ristii. Când credincioşii pierd Harul lui Dumnezeu, iar mintea li se 
întunecă, au trebuinţă să străbată anumite trepte ale pocăinţei, care 
presupun un anumit chip și un răstimp al lucrării ei. Pocăinţa este 
strâns legată de primirea Preacuratelor Taine, de împărtășirea cu 
Trupul și Sângele lui Hristos, iar nu urmarea unor dreptare mora- 


"Ibidem, p. 405. Pidationul, p. 532 (canonul 56). (n. trad.) 

liste. Prin pocăința arătată, se cearcă în ce măsură omul se poate 
împărtăşi cu Preacuratele Taine, astfel încât lucrarea lor să nu îi fie 
spre osândă, ci spre curăţire, spre luminare și spre îndumnezeire. 
Pliroma Bisericii, toți cei credincioși, iau aminte la felul în care este 
străbătut acest urcuş al pocăinţei, pe care cei ce au căzut în păcat şi 
s-au întors, pocăindu-se, îl vădesc și prin semne arătate. Firește, cel 
ce rânduiește măsura pocăinţei și cercetează cele spre tămăduire 
este Episcopul, care „iartă [păcatele]”, dând celui ce s-a pocăit dez- 
legarea de a se apropia dimpreună cu cei credincioși de Preacinsti- 
tele Taine. 

În zilele noastre se vorbește mult despre întoarcerea la vechile 
practici ale Bisericii în privința anumitor chestiuni. Un aspect funda- 
mental la care 'rebuie să luăm aminte, pentru a vedea duhul în care 
era săvârșită în Biserica primară o astfel de pocăință, îl socotesc a fi 
cel înfățișat de Sfântul Vasilie cel Mare. Cu siguranţă practica aceas- 
ta nu ar mai fi cu putință de aplicat astăzi, pricină pentru care Bise- 
rica a şi îngăduit, de altfel, multe schimbări - între altele, ridicarea 
catapetesmei în biserici —, însă putem cerceta duhul cuvintelor Sfân- 
tului Vasilie, duh care să însuflețească această lucrare a tămăduirii 
noastre, Ne vom referi mai amănunțit la ea în cele de mai jos. 

Ca o concluzie la cele scrise de Marele Vasilie trebuie să amintim 
de canonul al şaselea al Sinodului din Cartagina. În cadrul acestu- 
ia s-a pus o problemă binecunoscută Părinților adunați la sinoadele 
dinainte, „ca Sfântul Mir sau graţierea penitenților sau sfințirea fecioare- 
lor și a locurilor şi a bisericilor să nu se facă de prezbiteri”!. Cu privire la 
aceasta Sinodul a hotărât: „Pregătirea Sfântului Mir şi consacrarea fecioa- 
relor să nu se facă de prezbiter; nici nu este îngăduit prezbiterului să împace 
pe cineva la Liturghia publică”? (Cartagina, 6). Zonaras, tâlcuind acest 
canon, vorbeşte despre epitimia primită de cel ce îşi mărturiseşte 
păcatul, precum și despre dezlegarea ei, numind aceasta „a dezlega 
din certarea păcatului pe cel ce se pocăiește“, adică a da îngăduinţa parti- 
cipării împreună cu cei credincioși la slujirea Dumnezeieștii Euharis- 
tii şi a împărtășirii cu Preacuratele Taine. Potrivit tâlcuirii lui Zona- 

"I.N. Floca, op. cit., p. 270. Pidalionul, p. 394: „Facerea hrismei, şi cinsfințirea fetelor să 
nu se facă de către prezbiteri”. (n. trad.) 


2 Pidalionul, pp. 394-395: „Facerea hrismei, şi cinsfințirea fetelor să nu se facă de către 
prezbiteri; dar nici se cuvine prezbiterului a împăca pe cineva la Liturghia publică”. (n. trad.) 

ras, această prevedere a canonului, de „a împăca pe cineva la Liturghia 
publică”, însemna îngăduința dată [penitentului] de a rămâne împre- 
ună cu credincioşii la momentul Dumnezeieștii Euharistii, care este 
unul public, săvârşit în sobor, și de a se împărtăşi cu Preacuratele 
Taine, Tâlcuiește, desigur, că Episcopul este cel ce dăruieşte dezlega- 
rea, îngăduie rămânerea în biserică în timpul Dumnezeieştii Euha- 
ristii și împărtăşirea cu Preacuratele Taine. Scrie: „Arhiereul îi împa- 
că cu Dumnezeu prin pocăință, și astfel îl așază în biserică în rândul celor 
credincioși, învrednicindu-l de cele Sfinte”. 

Aceeași tâlcuire o întâlnim și la Balsamon, care adaugă însă fap- 
tul că „a ierta pe cei ce se pocăiesc, a primi mărturisirea gândurilor celor 
ce păcătuiesc și a le da dezlegare celor aflați sub epitimii“ este lucrarea 
Episcopului, numit și „doctor sufletesc”: „Doctorul sufletesc îi împa- 
că cu Dumnezeu, prin pocăință şi întoarcerea spre cele bune”. Având 
în vedere prevederile canonului 52 apostolic: „Dacă vreun episcop, 
sau prezbiter, pe cel ce se întoarce de la păcat nu îl primeşte...”, înseam- 
nă că această primire a penitenților putea fi făcută și de Preoţi, cu 
îngăduința Episcopului: „La îndemnul Episcopilor, şi Preotii pot să-i 
primească pe cei ce se pocăiesc”. Scrie, desigur: „Rău fac monahii sfințiţi 
(Preoți) care primesc mărturisirea oamenilor fără învoirea Episcopului, cu 
atât mai mult cei ne-sfințiţi; aceștia nici cu învoirea Episcopului nu pot 
face această lucrare”? 

Din aceste fragmente reiese limpede faptul că pocăinţa reprezin- 
tă calea întoarcerii la Dumnezeu, calea tămăduirii, urcuşul omului 
de la cele împotriva firii la cele după și mai presus de fire. Pocăinţa 
este, în fapt, intrarea organică a omului în sânul Bisericii — Trupul 
lui Hristos —, prin care se învrednicește de împărtășirea cu Trupul şi 
Sângele Lui, în comuniune cu ceilalți credincioşi. Străbaterea aces- 
tei căi este supravegheată mai cu seamă de Episcop, ca cel ce are 
puterea de a lega și a dezlega păcatele. Mărturisirea, spovedania 
înseamnă vădirea prin cuvânt a celor dinlăuntrul inimii, arătarea 
lor înaintea Părintelui duhovnicesc, prin care acesta cunoaște boa- 
la sufletească ascunsă în om şi îi rânduiește chip de pocăință. Prin 
urmare, pocăinţa este o lucrare mult mai cuprinzătoare decât un 
simplu act de spovedanie, urmărind însăși tămăduirea omului. 


*Rallis-Potlis, ap. cit., vol. 3, p. 310. 
2 Ibidem, p. 31. 

3. Metoda terapeutică a Bisericii 


Cele amintite mai sus vădesc faptul că pocăinţa este calea care îl 
conduce pe om la îmbisericire şi la împărtășirea cu Trupul și Sânge- 
le lui Hristos, este un urcuş către îndumnezeire și desăvârșire, care, 
desigur, nu cunoaște sfârșit. Nu este vorba despre o metodă de sim- 
plă îndreptare a caracterului şi de ştergere a vinovăției. Sunt vădi- 
te, desigur, și acestea, însă ele vin odată cu desăvârșita naștere din 
nou pe care i-o mijloceşte omului pocăința. Vom vedea pe scurt în 
cele ce urmează această cale de tămăduire —- metodă terapeutică - 
pe care Biserica o păzeşte ca pe un odor de mare preț. 

Potrivit învăţăturii întregii Tradiţii a Dumnezeieștilor Scripturi 
şi a Sfinţilor Părinţi ai Bisericii, omul este alcătuit din suflet și trup, 
între care există o legătură de unire neamestecată. Nu admitem 
preexistența sufletului față de trup, nici a trupului față de suflet. 
Sulletul şi trupul alcătuiesc împreună ipostasul omului. 

Sfântul Nicolae Cabasila învaţă că, înainte de căderea lui Adam, 
sufletul primea Harul lui Dumnezeu, care se revărsa și asupra tru- 
pului, iar apoi strălucea în întreaga zidire. În urma căderii însă, 
sufletul omului, de vreme ce nu mai este adăpat de Harul Dumne- 
zeiesc, se folosește în chip pătimaș de trup și astfel iau naștere pati- 
mile sufleteşti. Cu alte cuvinte, sufletul nu trăiește după Dumne- 
zeu, ci după trup, așa încât în om sporesc egoismul, mândria, slava 
deşartă, toate provenind din energiile trupului. La rândul său tru- 
pul, ca unul ce nu primeşte hrană de la suflet, se foloseşte de cele 
zidite, astfel luând naștere patimile trupeşti, precum lăcomia pân- 
tecelui, iubirea de plăcere, agonisirea averilor etc. Tot această per- 
vertire este și cauza aşa-numitei probleme ecologice. Are loc, aşadar, o 
deplină schimbare și deformare a omului. 

Prin nevoinţa cea după Hristos, săvârșită în sânul Bisericii, se 
urmărește întoarcerea la starea dinaintea căderii, restaurarea omu- 
lui, repunerea sa în starea cea dintru început, astfel încât suiletul să 
fie adăpat de Dumnezeiescul Har, iar această viață binecuvântată să 
se reverse apoi asupra trupului și a întregii zidiri. Rugăciunea ajută 
sufletul pe calea întoarcerii sale către Dumnezeu, iar înfrânarea şi 
întreaga-înţelepciune sunt de ajutor pentru transfigurarea trupului. 
În acest fel, patimile, atât cele sufleteşti, cât şi cele trupeşti, își află 
tămăduirea. 

Este limpede faptul că prin tămăduire înțelegem restabilirea legă- 
turii pe care omul o avea înainte cu Dumnezeu, respectiv lucrarea 
cea după fire a puterilor sale sufleteşti și trupești. Aceasta înseam- 
nă că de la iubirea de sine suntem conduși la iubirea de Dumnezeu 
şi de oameni, adică de la iubirea interesată la cea lipsită de orice 
interes. 

De vreme ce există o strânsă legătură între suflet și trup, și ener- 
giile acestora, cele sufletești și cele trupești sunt unite între ele. Sta- 
rea care stăpâneşte sufletul, fie ea negativă sau pozitivă, produce 
urmări ce se răsfrâng şi asupra trupului. Sfinţii Părinți, adevărați 
terapeuţi duhovniceşti, s-au aplecat asupra acestei realități. 

Sfântul loan Damaschin, descriind boala şi tămăduirea celor trei 
puteri ale sufletului, face o seamă de observaţii minunate. 

Potrivit Sfântului, sufletul omului este alcătuit din trei puteri, 
rațională (/ogistik6), mânioasă (thymik6) şi poftitoare (epithymitik6). 
Preia împărțirea platonică a sufletului, însă conferă acestei teologii 
o nouă viziune, integrată dimensiunii ascetice a Bisericii. Pentru fie- 
care dintre cele trei puteri ale sufletului există anumite patimi-păca- 
te specifice, precum și mijloace aparte de tămăduire. 

Păcatele puterii raționale ale sufletului sunt necredința, erezia, 
nechibzuinţa, hula, nemulțumirea şi învoirea omului cu păcatele 
care vin dinspre latura pătimitoare a suiletului său, alcătuită din par- 
tea poftitoare și cea mânioasă. Leacurile de tămăduire și izbăvire de 
aceste păcate ale puterii raționale ale sufletului sunt „credința neîn- 
doieinică în Dumnezeu şi în dogmele adevărate, neînşelătoare și ortodoxe 
ale bunei cinstiri de Dumnezeu, cugetarea neîncetată la cuvintele Duhului, 
rugăciunea curată şi necurmată şi mulțumirea către Dumnezeu ”. 

Păcatele puterii mânioase sunt nemilostivirea, ura, scârba, ţinerea 
de minte a răului, pizma, uciderea și îndeletnicirea cea de toată 
vremea cu cele ce hrănesc aceste patimi. Leacuri de tămăduire ale 
sale sunt „iubirea față de oameni, dragostea, blândețea, iubirea frățească, 
împreună-pătimirea, neţinerea de minte a răului şi bunătatea”. 

Păcatele puterii poftitoare sunt lăcomia pântecelui, nesaţiul, beţia, 
desfrânarea, adulterul, necurăția, destrăbălarea, iubirea de argint, 
dorinţa de slavă deșartă, precum și pofiirea aurului, a bogăției și 
a plăcerilor trupeşti. Leacuri de tămăduire ale acestora sunt „pos- 
tul, înfrânarea, reaua-pătimire, neagoniseala, împărțirea averilor la săraci, 

doirea bunurilor viitoare celor fără de moarte, râvnirea Împărăției lui 
Dumnezeu şi dorința înfierii”!. 

Cu privire la această întreită alcătuire a sufletului și la chipul 
unirii omului cu Hristos, o seamă de observații minunate aflăm la 
Sfântul Grigorie Palama, Arhiepiscopul Thessalonicului. 

Potrivit Sfântului Grigorie, sufletul are trei puteri. După lucrarea 
patimilor, se împarte în putere rațională (logistik6), mânioasă (hy- 
mikd) şi poftitoare (epithymitikd). Ca zidire după chipul lui Dumne- 
zeu, are minte (nous), cuvânt ([6gos) şi duh (pneiima) („este cugetător 
(noerâ), cuvântător (logiki) şi duhovnicesc (pneumatiki)” — n. trad.]. lar 
prin prisma îndreptării sale către Dumnezeu, este minte (n0us), eros 
(Eros) şi cunoaştere (gn6sis). Totuși, în ciuda împărțirii în trei puteri şi 
energii-lucrări, Sfântul Grigorie vorbește despre o unitate a sufletu- 
lui. Cu alte cuvinte, sufletul este unul, însă are mai multe puteri, care 
trebuie îndreptate spre Dumnezeu, fără a le despărți, unite. Scrie, 
așadar, că odată ce unitatea minţii-nous (aici a sufletului) devine tre- 
ime, rămânând însă una, intră în legătură cu Dumnezeiasca Monadă 
Cea în Treime, îndepărtând de la sine orice înșelare și rămânând mai 
presus de trup, de lume şi de stăpânitorul acesteia. Cuvântul Sfân- 
tului Grigorie are în vedere faptul că treimea sufletului, în starea sa 
firească, rămâne unime, când cele trei puteri îi sunt îndreptate către 
Dumnezeu, când, altfel spus, scopul, ţinta lor este Dumnezeu. Reali- 
tatea este însă că această treime a sufletului ajunge să-şi piardă prin 
împărţire natura sa unitară, ceea ce naşte în om boala. 

Potrivit Sfântului Grigorie Palama, unirea sufletului devine tre- 
ime, păstrându-și unitatea prin metoda ciclică, adică întoarcerea 
minții către sine, și prin această întoarcere către sine, înălțarea sa 
către Dumnezeu, Întoarcerea minții către sine înseamnă păzirea ei 
întru trezvie, iar înălţarea către Dumnezeu este rod al rugăciunii. 
Dacă omul își adună întru unime puterile minţii și le ține îndrep- 
tate către Dumnezeu prin multă nevoinţă, atunci „se apropie în chip 
întelegător de Dumnezeu, se învredniceşte de cele negrăite și de gusiarea 
veacului ce va să fie şi cunoaşte prin simțirea minţii că bun este Domnul, 
după cum zice Psalmistul: «Gustaţi și vedeți că bun este Domnul» (Psalmi 

1Philokalia ton ieron niptikon, Ed. Papadimitriou, vol. 2, pp. 234-235. V. Mitrop. Hie- 


rotheos Vlachos, Psihoterapia Ortodoxă. Știinta Sfinților Părinţi, trad. Irina Luminiţa 
Niculescu, Ed. Învierea, Arhiepiscopia Timişoarei, 1998, vol. 2, pp. 234-235. (n. trad.) 

33:9)”. Lucrul cu anevoie pentru minte nu este de a afla această tria- 
dă, ci de a rămâne într-o astfel de stare vreme îndelungată. 

Adâncind această analiză, Sfântul Grigorie Palama arată că numim 
minte atât energia-lucrarea minții „sufletului“, ce constă în gânduri şi 
înțelesuri, cât şi puterea care le lucrează, numită în Sfânta Scriptură 
inimă. Energia-lucrarea minții la nivelul gândurilor se curăţește cu 
uşurinţă de către cei ce se îndeletnicesc cu rugăciunea de un singur 
gând (monolsgisti), a minţii în inimă, însă puterea care o lucrează, 
adică inima, nu poate fi curățită, dacă nu are loc curățirea tuturor 
puterilor sufletului. În acest loc, Sfântul face referire în chip lămu- 
rit la întreita alcătuire a sufletului și învaţă că puterea sa rațională 
se tămăduiește prin rugăciune, firește, prin cea a minții în inimă, 
însă deopotrivă este trebuinţă și de tămăduirea puterii sale pătimi- 
toare, a celei mânioase și poltitoare. Cele trei puteri se împărtășesc 
unele de altele întru unimea sufletului, pricină pentru care fie și 
numai o singură energie necurățită le întinează pe toate celelalte. 
Dacă prin rugăciunea noetică omul ajunge să-şi curățească mintea 
și să se lumineze, nu trebuie să sc socotească încă pe sine curățit, 
altminteri se va înșela. Pentru a-şi putea curăti puterea rațională a 
sufletului, trebuie să ia în ajutor și celelalte puteri ale acestuia. Își 
va vedea atunci în chip mai lămurit necurăţia, va spori în smerenie 
și, deopotrivă cu lucrarea pocăinței (tânguirea), se va osteni şi pen- 
tru tămăduirea fiecăreia dintre puterile sale sufletești. Prin fapte se 
tămăduiește partea făptuitoare, prin cunoaștere cea gnostică, iar 
prin rugăciune partea văzătoare (contemplativă), omul ajungând, 
astfel, la curăția cea adevărată şi statornică a minţii și a inimii!. 

Intr-o altă scriere a sa, Sfântul Grigorie Palama arată că, pe aceas- 
tă cale a curățirii şi tămăduirii sufletului, puterea raţională irebuie 
unită cu rugăciunca, cea poftitoare cu înfrânarea, iar puterea mâni- 
oasă cu iubirea. Prin cultivarea acestor virtuți se curățesc toate cele 
trei puteri ale sufletului omenesc. 


4. Pilde de pocăință 


Socotesc că cercetarea din perspectivă teologică și eclesiologică 
a temei de faţă a fost de trebuinţă, pe de o parte pentru a scoate la 


* fbidem, vol. 4, pp. 132-133, 

iveală confuzia care stăpâneşte în zilele noastre cu privire la această 
problematică a păcatului și a pocăinței, iar pe de alta, pentru a ară- 
ta, cu mărturii teologice, care este lucrarea Părintelui duhovnicesc. 
Aceasta întrucât orice slujire bisericească fără teologie este condam- 
nată să se piardă. De altfel, adevărata lucrare pastorală a Bisericii 
este învistierită în sfintele sale canoane. Cei ce nu le cunosc sau le 
dispretuiesc dau dovadă de lipsa unui cuget bisericesc. Într-adevăr, 
mulți în zilele noastre, vorbind despre aceste aspecte, sfârșesc în a 
îmbrățișa un agnosticism fără vlagă și fel de fel de idei umaniste. 

Pentru a nu rămâne la o simplă expunere teoretică în privința 
celor înfățișate mai sus, vom oferi în continuare o seamă de pilde 
grăitoare ce ne vor servi drept mărturii. 

Este cunoscut faptul că, potrivit Tradiţiei Sfintei Scripturi și a 
Părinților Bisericii, există anumite trepte înainte-mergătoare săvârșirii 
păcatului cu fapta. Prima este atacul (prosvoii) prin gânduri şi prin 
imagini ale închipuirii. A doua este conlucrarea (5ynâasmos) aces- 
tora cu libertatea noastră, în scopul înrobirii minții, a treia, învoirea 
(sygkatâthesi), iar în cele din urmă are loc şi săvârșirea păcatului cu 
fapta (amartia). Păcatul repetat devine patimă (pâthos), astfel luând 
naştere alte gânduri ce conduc la noi atacuri, conlucrări şi învoiri-în- 
cuviinţări spre păcat. De aceea, trebuie să acordăm întotdeauna mare 
atenţie, pe de o parte, patimilor, iar, pe de alta, pricinilor acestora. 

n cazul săvârşirii unei ucideri, trebuie să cercetărm și patima cui- 
bărită înlăuntrul ucigaşului, dar și gândul care s-a făcut pricina ace- 
lui omor. A spune că uciderea a fost urmarea „ceasului rău” este o 
afirmație lipsită de temei. Cele două puteri din om, cea poftitoare 
şi cea mânioasă, sunt cuprinse de boală. Puterea poftitoare este stă- 
pânită de patimile iubirii de argint și ale iubirii de plăcere, iar cea 
mânioasă de patima furiei și a urii. Avem mărturia faptului că aces- 
te patimi nu se mișcă după fire, așa cum au fost ele zidite de Dum- 
nezeu, ci împotriva rii, cu alte cuvinte, în loc să exprime iubirea 
de Dumnezeu şi de oameni, cultivă iubirea de sine. Pe de altă parte, 
primirea cu puterea rațională a atacului gândurilor vădește faptul 
că această putere a sufletului nu este îndreptată către Dumnezeu. În 
acest caz, omul este stăpânit de diavol, este, altfel spus, un om bol- 
nav. Prin urmare, săvârșind ucidere, omul se arată a fi bolnav lăun- 
tric, având cuprinse de boală toate cele trei puteri ale sale, rațională, 

poftitoare și mânioasă, ceea ce înseamnă că în el nu lucrează Harul 
lui Dumnezeu şi că se află în starea căderii. Aceasta este și pricina 
pentru care în Biserica primară ucigașul era socotit asemenea unuia 
dintre catehumeni; mai mult decât a nu putea primi Trupul şi Sân- 
gele lui Hristos, nu lua parte nici la slujirea Tainei Dumnezeieștii 
Euharistii, fapt ce arată că nu mai era socotit mădular al Bisericii. 

„La fel se întâmplă cu toate păcatele. Când omul nu poate vedea 
şi simți în cele zidite raţiunile duhovniceşti-nezidite, când nu poa- 
te vedea în fiecare om chipul lui Dumnezeu, ci împilează omul și 
întreaga făptură, slujindu-se de ea după bunul plac, în chip pătimaș, 
avem dovada faptului că în lăuntrul său nu lucrează Harul lui Dum- 
nezeu și că mintea îi este întunecată, cu el împlinindu-se, desigur, 
cuvântul Sfântului Apostol Pavel: „lar dacă cineva nu are Duhul lui 
Hristos, acela nu este al Lui” (Romani 8:9). 

Sfântul Grigorie Palama se apleacă asupra acestei teme, cerce- 
tând-o și din perspectiva urmărilor păcatului. În temeiul Decalogu- 
lui mozaic, însă cu viziunea și înțelegerea Noului Testament, atri- 
buie unor păcate precum desfrânarea, uciderea sau grăirea de rău 
o altă dimensiune, nu individualistă şi morală, ci una cu adevă- 
rat eclesiologică. Adresându-se credincioșilor, lămurește de ce un 
creștin nu trebuie să săvârșească adulter: „Ca nu în loc să fii mădu- 
lar al lui Hristos, să te faci mădular al unei desfrânate și să fii tăiat de la 
Dumnezeiescul Trup, să cazi din dumnezeiasca moştenire şi să fii aruncat 
în gheeniă”. Desfrânarea este privită aici din perspectivă deopotrivă 
eclesiologică, întrucât cel ce cade în acest păcat este tăiat din trupul 
Bisericii, cât și eshatologică, de vreme ce desfrânatul nu are părtăşie 
cu Dumnezeu. În continuare îndeamnă la a nu săvârși ucidere, „ca 
să nu cazi de la înfierea Celui Ce îi înviază pe cei morți şi, prin faptele tale, 
să te faci fiu al celui ce dintru început a fost omorâtor de oameni”. Cel ce 
ucide pierde darul înfierii dumnezeiești și se face fiu al diavolului. 
Îi îndeamnă, totodată, pe creştini să nu grăiască de rău, de vreme 
ce omul clevetitor se aseamănă diavolului care L-a grăit de rău pe 
Dumnezeu în fața Evei, la începutul zidirii!. 

Prin urmare, lucrarea păcatului vădește faptul că omul nu are 
simțirea Harului Dumnezeiesc, că este mort față de Harul lui Dum- 
nezeu şi, mai mult decât atât, lipsit de roadele Preasfântului Duh. 


1Y, ibidem, pp. 120-122, 

Este grăitoare mărturisirea păcatelor pe care o face pelerinul din 
cartea Pelerinul rus, după chipul arătat lui de duhovnic. Redăm între- 
gul fragmentul, ca unul ce ne arată lămurit ce este păcatul, ce este 
pocăinţa şi cum trebuie să fie o adevărată mărturisire-spovedanie: 

„Întorcându-mă, cu toată luarea-aminte, înăuntrul sufletului meu şi 
luând seama la mersul omului nevăzut, mă încredințez din experiență că 
nu-L iubesc pe Dumnezeu, nu am dragoste pentru aproapele, nu cred în 
nimic din cele ce țin de religie şi sunt plin de mândrie şi de iubire de sine. 
Toate aceste păcate grele le găsesc într-adevăr în mine, atunci când îmi cer- 
cetez în chip amănunțit simțurile şi faptele mele: 

1. Nu-L iubesc pe Dumnezeu. Căci, dacă L-aş iubi, n-aş gândi mereu la 
El cu o bucurie pornită din adâncul inimii. Orice gând despre Dumnezeu 
mi-ar aduce în suflet o plăcere deosebită. Dimpotrivă, eu mă gândesc mult 
mai des şi cu mai multă desfătare la cele pământeşti, pe câtă vreme cugeta- 
rea despre Dumnezeu nu-mi pricinuieşte decât greutate şi uscăciune. Dacă 
L-aş iubi, atunci convorbirea cu El, care se săvârşeşte în vremea rugăciunii, 
m-ar hrăni, m-ar mulțumi şi m-ar duce către o neîntreruptă legătură cu El. 
Dimpotrivă, eu nu numai că nu mă desfăt în rugăciune, ci simt o greuta- 
te tocmai în timpul când mă rog: mă lupt cu plictiseala, slăbesc din pricina 
frândăviei şi sunt gata să mă îndeletnicesc, cu mai multă plăcere, cu orice 
alt lucru mai mărunt, numai ca să scurtez sau să pun capăt rugăciunii. 

În ocupațiile mele deşarte timpul trece pe neobservate, dar în îndeletni- 
cirile cu lucrurile dumnezeieşti, când mă aflu în prezența Lui, orice ceas mi 
se pare un an. Cel ce iubeşte pe cineva se gândeşte neîncetat, în tot cursul 
zilei, numai la ființa care îi este dragă. Şi-o închipuie, îşi face griji pentru 
ea şi, în orice îndeletnicire, scumpul său prieten nu-i iese din gânduri. Pe 
câtă vreme eu, în timpul celor douăzeci şi patru de ore, de abia dacă găsesc 
un ceas ca să mă cufund în adâncurile cugetării de Dumnezeu şi să mă 
înflăcărez de dragostea Lui. lar restul de douăzeci şi trei de ceasuri le aşez 
cu plăcere şi cu toată râuna pe altarul idolilor patimilor mele!,.. În vorbi- 
rile despre lucrurile nefolositoare, despre chestiunile neînsemnate pentru 
suflet, eu sunt treaz, simt plăcere, iar în discuțiile despre Dumnezeu sunt 
uscat, plictisit şi trândav. Şi chiar atunci când, uneori, sunt atras, nevrând, 
spre convorbirile dumnezeieşti, caut să trec mai repede la conversațiile care 
îmi măgulesc patimile. Sunt stăpânit de o neobosită curiozitate să aflu ceva 
nou în legătură cu dispozițiile guvernului şi cu evenimentele politice. Sunt 
biruit de dorința să dobândesc cât mai multe cunoştinţe în ştiinţele lumii, 

în artă, în economie, în timp ce învățăturile Legii Domnului, cunoştinţele 
despre Dumnezeu, despre religie nu lasă nici o urmă în mine, nu-mi hră- 
nesc sufletul. De aceea socot că toate aceste îndeletniciri, departe de a fi niş- 
te ocupaţii de seamă în viața unui creştin, nu Sunt decât nişte chestiuni 
lăturalnice şi de prea mică însemnătate, de care ar trebui să mă ocup numai 
în timpul liber, când nu am altceva mai bun de făcut. 

Apoi, dacă dragostea de Dumnezeu se cunoaşte după împlinirea porun- 
cilor Lui — căci El Însuşi spune: «Dacă Mă iubiţi, veţi păzi poruncile 
Mele», iar eu nu numai că nu păzesc poruncile Lui, ci îmi dau prea puțină 
silinţă să le împlinesc —, atunci trebuie să recunosc cu adevărat că eu nu-L 
iubesc pe Dumnezeu... Aceasta o întăreşte şi Sfântul Vasilie cel Mare, 
când spune: «Dovada că omul nu-L iubeşte pe Dumnezeu şi pe Hristosul 
Său este faptul că el nu îndeplineşte poruncile Lui». 

2. Nu atm dragoste pentru aproapele, căci departe de a mă hotări, potri- 
vit Evangheliei, să-mi pun sufletul pentru binele aproapelui, eu nu-mi 
jertfesc nici măcar cinstea, fericirea sau liniştea în folosul fratelui meu. 
Dacă l-aş iubi ca pe mine însumi, aşa cum poruncește Evanghelia, atunci 
nenorocirea lui m-ar durea şi pe mine, iar fericirea lui m-ar umple şi pe 
mine de bucurie. Pe câtă vreme cu, după ce ascult cu mult interes povesti- 
rile ce privesc nenorocirile aproapelui, nu mă întristez, nu-mi frâng inima 
de durere, ci stau nepăsător sau, ceea ce e o vină şi mai mare, simt parcă 
o plăcere când aud astfel de istorisiri. Pe deasupra, nu acopăr cu dragoste 
faptele rele ale aproapelui, ci le răspândesc şi le osândesc. 

Bunăstarea, cinstea şi fericirea lui nu mă înveselesc ca şi cum ar fi ale 
mele proprii, ci, ca orice lucru cu desăvârşire străin de mine, nu trezesc în 
sufletul meu nici un simțământ de bucurie, ci, dimpotrivă, stârnesc în îni- 
ma mea un fel de zavistie sau chiar dispret. 

3. Nu cred în nimic din cele propovăduite de religie, nici în nemurire, 
nici în Evanghelie. Dacă aş fi fost cu adevărat încredințat şi aş fi avut o 
credinţă tare că, fără nici o îndoială, dincolo de mormânt eşte o viață veşni- 
Că, cu o anumită răsplată pentru faptele săvârşite pe pământ, atunci m-aş 
fi gândit fără încetare la ceea ce mă aşteaptă. Un simplu gând spre nemu- 
rire m-ar fi înspăimântat şi mi-aş fi trăit viața aceasta ca un pribeag, care e 
mereu gata să intre în patria cerească. Dimpotrivă, eu nici nu-mi pun pro- 
blema veşniciei, iar sfârşitul vieții de aici îl socot ca pe capătul existenţei 
mele. Uneori, un gând tainic se cuibăreşte în mintea mea: cine ştie ce poate 

fi după moarte? Şi chiar dacă spun că eu cred în nemurire, o zic numai cu 

mintea, iar inima rămâne într-o puternică încredințare în cele vremelnice, 
ceea ce o dovedesc fățiş toate faptele mele şi necontenita grijă pentru o mai 
bună întocmire a vieții mele trupeşti. Dar dacă Sfânta Evanghelie, care 
este cuvânt dumnezeiesc, ar fi fost primită în inima mea cu credință, m-aş 
fi ocupat mereu de ea, n-aş fi desfătat cu citirea ei, ba chiar o simplă privi- 
re aruncată asupra ei ar fi deşteptat în mine o adâncă evlavie, înţelepciu- 
nea, fericirea şi iubirea care sunt cuprinse în paginile ei n-ar fi umplut de 
bucurie, iar eu m-aş fi desfătat cu învățăturile Legii Domnului zi şi noap- 
te, m-aş fi hrănit cu ele cum te hrăneşti cu pâinea cea de toate zilele şi aş fi 
purces din toată ininta la împlinirea pravilelor ei. Nimic din cele pămân- 
teşti n-ar fi fost în stare să mă abată de la această hotărâre. Şi, cu toate 
acestea, chiar dacă mai ascult sau mai citesc din când în când cuvântul 
Domnului, o fac fie la nevoie, fie dintr-o curiozitate ştiinţifică. Şi, fiindcă 
în asemenea împrejurări nu mă pot adânci cu cea mai mare luare-aminte 
în duhul Evangheliei, simt că mă cuprind o uscăciune, o lipsă de interes 
şi, ca şi cum m-aş afla în faţa unei cărți obişnuite, rămân fără nici o roadă 
şi sunt gata, ba chiar bucuros, s-o schimb pe orice carte lumească, pe care 
o citesc cu mai multă plăcere şi în care găsesc mai multe lucruri pline de 
noutate şi de interes. 

4, Sunt plin de mândrie şi de iubire de sine. Toate faptele mele dovedesc 
următorul lucru: ori de câte ori găsesc în mine ceva bun, doresc să-l scot 
la iveală, ca să mă proslăvesc în fața altora sau să mă îndulcesc înlăuntrul 
meu. Deşi, în afară, arăt o oarecare snerenie, totuşi în sinea mea îmi pun 
toate faptele pe seama propriilor puteri şi mă socot, față de ceilalți, cel mai 
bun sau, cel puțin, nu mai rău decât ei. Dacă văd la mine un neajuns, caut 
să mi-l îndreptățesc, să-l acopăr cu o aparentă necesitate sau nevinovăție. 
Mă supăr pe cei care nu mă respectă şi îi socotesc nişte nepricepuți, care 
nu ştiu să prețuiască oamenii. Mă laud cu binefacerile mele, cârtesc şi mă 
bucur de nenorocirile vrăjmaşilor mei, iar înfrângerile suferite în lucrările 
începute de mine mă necăjesc. Şi, chiar atunci când îmi dau silința să fac 
ceva bun, am în vedere ori lauda, ori folosul meu trupesc, ori mângâierea 
ce vine din partea lumii. Într-un cuvânt, eu cioplesc mereu în mine însumi 
un idol propriu, în fața căruia săvârşesc o neîntreruptă slujbă, căutând în 
toate faptele mele fie o plăcere pentru simțuri, fie o hrană pentru patimile 
şi poftele mele iubitoare de desfătări. | 

Din toate cele înşirate până aici, văd că sunt mândru, neînfrânat, lip- 
sii de credință, neiubitor de Dumnezeu şi urâtor de aproapele. Ar putea fi 

o stare mai păcătoasă decât aceasta? Starea duhurilor întunericului e mai 
bună decât a mea, căci dracii, chiar dacă nu-L iubesc pe Dumnezeu, îl urăsc 
pe om, trăiesc şi se hrănesc cu mândrie, cel puțin însă cred şi se cutremură. 
Dar eu? Poate exista oare o soartă mai grea decât cea care mă aşteaptă? Şi 
pentru care alte pricini hotărârea judecății va fi aspră, dacă nu pentru o ast- 
fel de viață dezordonată şi nechibzuită, pe care o trăiesc eu însuni? 

Toate cele cuprinse aici par a ne lăsa impresia că împlinirea lor 
nu mai este cu putinţă astăzi, mai cu seamă când creștinii vin la 
spovedanie în deplină necunoştinţă sau chiar confuzie cu privire la 
problematici precum: ce este păcatul, ce este pocăința şi cum ar tre- 
bui să fie o vieţuire dreaptă a unui mădular al Bisericii. 

Această încurcătură în care ne aflăm este una îndreptățită. Tre- 
buie să încercăm însă și aici, ca şi în cazul altora, să aducem la lumi- 
nă vechea practică a Bisericii. O asemenea experiență ne este de 
trebuință tocmai pentru că ea aparţine sfinților, şi mai cu seamă 
când priveşte un aspect atât de însemnat precum mântuirea oame- 
nilor. De altfel, Biserica dăinuie în lume pentru a-i tămădui și a-i 
mântui pe oameni. 

Este important să cunoaștem ce este tămăduirea și cum se poate 
ea dobândi, iar mai apoi, potrivit cu starea duhovnicească a fiecă- 
ruia, să îi călăuzim pe oameni după pilda Sfântului Apostol Pavel, 
care spune: „Căci, deşi sunt liber față de toți, m-am făcut rob tuturor, ca 
să dobândesc pe cei mai mulți; Cu iudeii am fost ca un iudeu, ca să dobân- 
desc pe iudei; cu cei de sub lege, ca unul de sub lege, deşi eu nu sunt sub 
lege, ca să dobândesc pe cei de sub lege; Cu cei ce n-au Legea, m-am făcut 
ca unul fără lege, deşi nu sunt fără Legea lui Dumnezeu, ci având Legea 
lui Hristos, ca să dobândesc pe cei ce n-au Legea; Cu cei sinbi m-am făcut 
slab, ca pe cei slabi să-i dobândesc; tuturor toate m-am făcut, ca, în ori- 
ce chip, să mântuiesc pe unii” (I Corinteni 9:19-22). Noi, cei ce sun- 
tem Părinți duhovniceşti, trebuie să cunoaştem măcar teoretic toată 
această „metodologie” şi astiel să-i păstorim pe credincioși, pe copi- 
ii lui Dumnezeu, „pentru care a murit Hristos” (Romani 14:15). Mare 
este răspunderea noastră, ca nu cumva, arătându-ne necercați, în 
loc de a-i tămădui, să-i lăsăm pradă confuziei şi înșelării! 

ianuarie 2003 

'Reproducem fragmentul după traducerea românească: Pelerinul rus. Mărturisiri. 


le sincere către duhovnicul său ale unui pelerin rus cu privire la rugăciunea lui hsus, trad. 
Arhim. Paulin Lecca, Ed. Sophia, București, 1998, pp. 132-137. (n. trad.) 

Lucrarea Preotului cuprinde atât slujirea Tainelor, mai cu sea- 
mă cea a Dumnezeieștii Euharistii, care reprezintă centrul vieții 
bisericești și duhovnicești, cât și tămăduirea oamenilor, pentru a 
se putea învrednici de împărtăşirea cu Trupul şi Sângele lui Hris- 
tos, împărtășire legată, așa cum bine știm, de împlinirea anumitor 
condiții. 

Tămăduirea omului se dobândește în Hristos, printr-o petrecere 
întemeiată pe împreuna-lucrare dintre Tainele Bisericii, îndeosebi cea 
a Dumnezeieştii Euharistii, și Tradiţia isihasto-niptică. Cu alte cuvin- 
te, tămăduirea nu este o cale despărțită de Harul lui Dumnezeu, de 
părtăşia Bisericii și a Tainelor ei. Urmând pildei tuturor sfinţilor, și 
Sfântul Grigorie Palama învață că pentru tămăduirea şi mântuirea 
omului trebuie să existe o conlucrare între Taine și asceză!. 

Vorbind despre tămăduire, avem în vedere vindecarea minţii-nous, 
a inimii, a gândurilor, a patimilor, înțelegem în esenţă transfigura- 
rea omului și întoarcerea sa de la starea căzută în care se află după 
acest mare și cutremurător eveniment al căderii protopărinților 
Adam şi Eva, către îndumnezeirea cea după Har. 

Învățătura Sfinţilor Părinţi ai Bisericii cu privire la această lucra- 
re ascetică de tămăduire o aflăm în Filocalie?, în sfintele canoane 
ale Bisericii şi, desigur, în rugăciunile sfintelor slujbe. Citind din 

'V. lerâtheos, Mitropolit de Nafpaktos şi Aghios Vlasios, Therapeutiki agogi, Ed. Sf. 


Măn. Naşterea Maicii Domnului (Pelaghia), p. 24 și urm. 
"Titlul ediţiei grecești: Phifokalia ton ieron kai niptikon. (n. tra.) 

Molitfelnic rânduielile de slujire a Tainelor, precum și tâlcuirea 
ortodoxă cu privire la starea catehumenilor, a celor spre luminare, 
a celor luminați și a credincioșilor, vom înțelege mai bine această 
realitate. 

Desigur, singurul Care le poate dărui oamenilor tămăduirea este 
Hristos. Domnul săvârşeşte această lucrare în Biserică prin mijlocirea 
Preoţilor, care sunt instrumentele de care El Se slujeşte. Însă, pentru 
a nu rămâne în cadrul strâmt al filosofiei, moralismului sau antro- 
pocentrismului, Preotul trebuie să aibă cunoaşterea din experiență 
a acestui urcuş către îndumnezeire. Cu alte cuvinte, numai când 
slujitorul Bisericii s-a învrednicit el însuşi a trăi energia lui Dum- 
nezeu, ce curățeşte, luminează şi îndumnezeieşie, şi este cu adovă- 
rat teolog, în înțelesul patristic al cuvântului, poate deveni Părinte 
duhovnicesc, spre a se face și altora călăuză pe calea către tămădu- 
ire, sfințire şi îndumnezeire. Se împlinește, astfel, cuvântul Mântui- 
torului Hristos: „Doctore, vindecă-te pe tine însuți!” (Luca 4:23), 

Astfel, un teolog, este și Părinte duhovnicesc, după cum Părintele 
duhovnicesc este, la rândul său, și teolog. Aceasta înseamnă că, prin 
experienţă, teologul ajunge să deosebească energiile dumnezeieşti 
de cele ale diavolului; cunoaște ce este boala, tămăduirea şi cum se 
poate dobândi, meşteşugirile diavolului, energia-lucrarea Dumne- 
zeiescului Har și astfel își poate povăţui fiii duhovniceşti pe calea 
către îndumnezeire. 

Aceste aspecte cu totul însemnate, care reprezintă chintesența 
căii ascetice de tămăduire în Biserica Ortodoxă, sunt cercetate înde- 
aproape de Sfântul Dionisie Areopagitul' şi de un alt mare Părinte 
al Bisericii, Sfântul Grigorie TeologuP. 

Vom dezvolta în cele ce urmează patru puncte. Primul se refe- 
ră la persoana Părintelui duhovnicesc, al doilea la lucrarea sa ca 
tată şi ca mamă, al treilea punct vădește scopul acestei lucrări, care 

este tămăduirea omului, iar în cadrul celui de-al patrulea vom vor- 
bi despre dobândirea tămăduirii prin slujirea pastorală a Bisericii, 
așa cum este exprimată de sfintele canoane ale Sinoadelor Ecume- 
nice și Locale. 

"Ibidem, p. 67 și urm. 


*V. lerotheos, Mitropolit de Nafpaktos și Aghios Vlasios, Syzitiseis gia tin Orthodoxi 
Psyhotherapeia, Ed. St. Măn. Nașterea Maicii Domnului (Pelaghia), p. 204 şi urm. 

1. Părintele duhovnicesc 


În procesul tămăduirii omului, al transfigurării şi al întoarcerii 
sale de la starea căzută pe care a adus-o cu sine păcatul săvârşit 
de protopărinții Adam și Eva, la sfințire și împărtăşirea de ener- 
gia curățitoare, luminătoare și îndumnezeitoare a lui Dumnezeu, 
un rol de seamă îl deține Părintele duhovnicesc. Așa cum Moisi şi 
toți ceilalți Proroci au călăuzit poporul israelit, iar Apostolii Li s-au 
făcut povăţuitori oamenilor spre dobândirea părtăşiei cu Dumne- 
zeu, tot astfel și Părintele duhovnicesc joacă un rol însemnat pe 
calea naşterii din nou a omului. 

Cunoscătorul acestei căi este numit în limbaj teologic „om îndum- 
nezeit” (theourmmenos), termen pe care îl întâlnim la Sfântul Dionisie 
Areopagitul, precum şi la mulţi alți Părinţi ai Bisericii”. Om în4um- 
nezeit este cel care s-a învrednicit a trăi, la măsuri diferite, Harul 
lui Dumnezeu, mai cu seamă energia Sa îndumnezeitoare, cel care 
a dobândit părtășia cu Dumnezeu şi astfel, cercat fiind, îi poate 
povăţui și pe alţii la aceasta. 

Tot așa stau lucrurile și în privinţa celor omeneşti. Un adevărat 
savant, un bun cunoscător al științei sale, poate prin observații, expe- 
rimente și expuneri teoretice, să-i îndrume și pe alții pe calea dobân- 
dirii cunoașterii omeneşti. La fel se întâmplă şi cu cele bisericești. 
Savanţii duhului sunt cei îndumnezeiți, adică sfinţii, care au cunoscut 
din experienţă Harul lui Dumnezeu și au dobândit părtăşia cu EL. 

Cel îndumnezeit este prin excelență persoană-ipostas, în înţelesul 
scripturistic şi patristic ortodox. Sfântul Apostol Pavel, în Epistola 
către Evrei, folosește expresia „începutul ipostasului“?, făcând referi- 
re la omul care se luptă pentru a ajunge, pe calea urcușului duhov- 
nicesc, la părtășia cu Hristos, primit prin Botez. Pe unul ca acesta 
îl vădeşte drept om îndumnezeit. Scrie: „Căci ne-am făcut părtaşi ai lui 
Hristos, numai dacă vom păstra temeinic, până la urmă, începutul stă- 

! ibidem, p. 118 şi urm, 

*Construcția „OxI nic vnoorăgeruis” (Evrei 3:14) a fost redată în limba română: 
„începătura încheieturei (Biblia adică Durnezeeasca Scriptură a Legii Vechi şi a celei Nouă, 
Bucureşti, 1914), „începutul stării” (Biblia sau Sfânta Scriptură, Ed. IBMBOR, București, 
2008), „inceputul ființănii” (Biblia sau Sfânta Scriptură, diortosită de Bartolomeu Yale- 
viu Anania, Ed. Renaşterea, Cluj-Napoca, 2009). Mai apropiată de expunerea pe care 


autorul o întreprinde în continuare, cu privire la teologia persoanei-ipostas, ar fi în 
cazul de faţă traducerea termenului grecesc hypostasis drept ipostas. (n. trad.) 

rii noastre întru El” (Evrei 3:14). Prin urmare, prin Sfântul Botez ne 
facem părtaşi cu Hristos şi lucrul de seamă este să reușim până la 
sfârșit să păstrăm și să sporim acest „început al stării” [ipostasului]. 

Este limpede faptul că altul este înțelesul persoanei-ipostas din 
perspectivă psihologică și filosofică și altul cel teologic, întrucât, 
potrivit Tradiţiei Sfintei Scripturi și a Părinților Bisericii, trăirea stă- 
rii de persoană-ipostas este legată de experierea, la măsuri diferite, 
a îndumnezeirii (vorbim despre omul îndummezeit, theotimenos), care 
ține de descoperirea lui Dumnezeu în inima omului. 

De vreme ce cuvântul de față se referă la persoana Părinte- 
lui duhovnicesc, sunt de trebuință unele sublinieri pe marginea 
înțelesului acordat termenului persoană. 

În ultimii ani, s-a încurajat mult studierea acestei problematici 
deoarece s-a observat că o astfel de viziune îi poate fi de ajutor omu- 
lui pentru soluţionarea unor mari probleme, aparent fără de ieșire, 
care se ivesc în viața de zi cu zi în relaţia sa cu Dumnezeu, cu el 
însuși, cu societatea și cu mediul în care trăiește. 

Trebuie subliniat faptul că Sfinţii Părinţi ai Bisericii au folosit ter- 
menul persoană cu privire la Dumnezeu, în virtutea faptului că în 
epoca în care au trăit era îndătinat un anumit limbaj. Slujindu-se de 
filosofia greacă, feluriţi filosofi-teologi încercau să înţeleagă în che- 
ie rațională și filosofică cum Dumnezeu este în același timp Unul și 
Întreit. În această strădanie a lor, filosofii-teologi întrebuințau ter- 
menul persoană cu înțelesul de mască (prosopeio). Astfel procedau 
mai cu seamă monarhianiștii modalişti şi activi. 

Confruntându-se cu această stare de lucruri, Părinţii Bisericii au 
despărțit înțelesul termenului persoană de mască, legându-l totodată 
de ipostas, după cum arată Înalt Preasfinţitul Ioannis, Mitropolit de 
Pergam, şi au susținut, desigur, teoria potrivit căreia persoană este 
numele dat esenței (osia) dimpreună cu însușirile personale. Ast- 
fel, Dumnezeu Cel în Treime este Întreit în Persoane, fiecare din- 
tre Acestea având o esență-fire (ousia-physis) comună, și, totodată, 
însușiri personale specifice, de vreme ce însușirea personală a Tată- 
lui este nenașterea (to agennito), a Fiului naşterea (to gennito), iar a 
Stântului Duh purcederea (fo ekporeutd). 

Învățătura despre persoană-ipostas a fost extinsă şi asupra omu- 
lui, așa cum o întâlnim la Sfântul loan Damaschin, cu un înțeles 

diferit, anume că fiecare om are comună cu toţi ceilalți oameni 
esența-firea, dar deține însușiri specifice. Există, desigur, o deose- 
bire între Persoana lui Dumnezeu și persoana omului, de vreme ce 
Dumnezeu este nezidit, iar omul zidit. Nu pot fi la fel Făcătorul și 
făptura. 

Această problematică a omului ca persoană cunoaște diferite 
abordări. 

Una dintre ele este cea filosofică. Din această perspectivă, omul 
este unic, irepetabil, are libertatea de a alege, de a hotări cu privire 
la orice lucru. Sunt aduse în discuție îndeosebi aceste două aspecte: 
iubirea și libertatea. În Apus, de cele mai multe ori, persoana este 
înțeleasă în cheie ontologică ori personalistă. Alteori îi sunt atribuite 
însuşirile conștiinței de sine și ale conștiinței celuilalt (ale alterității). 
Sunt cunoscute ideile marelui filosof german Heidegger despre 
ființă, despre Sein (Ființa) şi Dasein (existenţa, „a-fi-în”)', despre cele 
trei atribute ale modului de ființare a omului, „grija“ (merimna), 
„ieşirea-în-afară" (€kstasis) şi „faptul-de-a-fi-în“ (parontikotita). 

O altă abordare este cea eclesiologică. Asupra ei se apleacă în scrie- 
rile sale şi Înalt Preasfinţitul Ioannis Zizioulas, Mitropolit de Pergam. 
În viziunea sa, singure iubirea, libertatea și natura veşnică a omului 
nu redau deplin termenul persoană, deoarece iubirea în această stare 
căzută este legată de necesitatea instinctuală şi, de asemenea, deoa- 
rece prin erosul omenesc se dă naștere unei noi făpturi supuse strică- 
ciunii şi morții; libertatea, la rândul ei, poate fi redusă la zero, precum 
Şi veşnicia se poate exprima negativ. De aceea, după cum subliniază 
Înalt Preasfinţitul Ioannis, pentru a fi înțeleasă deplin, persoana tre- 
buie legată de nașterea din nou a omului, care se săvârşeşte în sânul 
Bisericii. Omul trebuie să dobândească un alt ipostas, superior celui 
biologic, iar aceasta se înfăptuieşte prin Botez, prin Tainele Bisericii, 
mai cu seamă prin Taina Dumnezeieștii Euharistii. 

1„Scos din contextul gândirii heideggeriene, Dasein-ul nu înseamnă mare lucru. Ca «rea- 
litate omenească» în schimb, aşa cum îl concepe el, cuvântul e plin de înțelesuri. « Das Dase- 
in ist sein Da» |«Dasein» (existența) înseamnă «a fi (sein) aict (da)» — n. trad.]. Această 
prezență, acest «Da» [ady.: «aici, acolo, în aceste împrejurări» — n. trad.] — care întregeşte şi 
depăşeşte clasicul «aici» şi «acum» — provine din calitatea-i activă de «ființă în lume» (cin der 
Welt sein» [«a-fi-în-lume» — n. trad.]). « A-fi-în-lume» nu numai o simplă «situatie», un Posi- 
fum, ci implică şi explică însăși existența «realității umane», M. Heidegger, Timp şi ființă, 
trad. D. Tilinca și M. Arman, Ed. Jurnalul literar, 1995, p. 9. (1. trad.) 


125 


ISIHIE ȘI TEOLOGIE . CALEA TĂMĂDUIRII OMULUI ÎN BISERICA ORTODOXĂ 


În sfârșit, există și așa-numita abordare ascetică isihastă, care vine 
în completarea celei eclesiologice, de vreme ce împărtășirea de Tai- 
nele Bisericii presupune împlinirea prealabilă a anumitor condiții. 
Aceasta înseamnă că Tradiţia isihastă a Bisericii îl ajută pe om să 
se slobozească din jugul robiei cu care îl leagă patimile, toate cele 
zidite şi, în genere, puterile din afara sa, slobozire ce se dobândește 
urmând calea şi metoda Bisericii, prin curățire, luminare şi îndum- 
nezeire. Sfântul Grigorie Palama, în scrierile sale, și toți Părinţii nip- 
tici, se apleacă asupra modului în care omul își poate elibera mintea 
din robia raţiunii, a patimilor și a mediului din afară, precum şi asu- 
pra căii de a dobândi rugăciunea noetică, a minţii în inimă şi de a se 
împărtăși de vederea-lui-Dumnezeu (contemplație, theoria). În felul 
acesta, cu ajutorul Harului lui Dumnezeu, omul este condus de la 
chip la asemănare, adică la desăvârșire, la unirea cu Dumnezeu. 

Abordarea persoanei din perspectivă eclesiologică este legată în 
chip firesc de o viață ascetică și de împărtășirea omului cu Tainele 
Bisericii. Asceza dimpreună cu împărtășirea Tainelor îl fac pe om să 
trăiască în chip bisericesc și îl ajută să desăvârșească cele primite la 
zidirea sa. 

Trebuie subliniat faptul că termenul prin care este desemnată în 
Sfânta Scriptură cea mai aleasă dintre creațiile lui Dumnezeu este 
cu precădere „om” (ânthropos), ca cel ce a fost zidit „după chipul și 
asemănarea lui Dumnezeu” și că în limbajul patristic omul sfânt este 
numit „[om] îndumnezeit” (theowmenos). Cu acest înțeles şi în teme- 
iul însușirilor celui îndumnezeit, putem întrebuința din perspectivă 
ortodoxă termenul persoană-ipostas, pe care să-l atribuim omului, fără 
riscul de a ne lăsa atrași de concepții antropocentrice şi personaliste. 

Nu scriem aici mai multe în legătură cu această temă, urmând 
să o cercetăm îndeaproape în capitolele de mai jos, prilej cu care 
ne vom opri și asupra ajutorului primit de credincioși din partea 
Părintelui duhovnicesc pe calea desăvârşirii. 


'V. lerotheos, Mitropolit de Nafpaktos şi Aghios Vlasios, To prosopo stin Orthodoxi 
Parastosi, Ed. Sf. Măn. Nașterea Maicii Domnului (Pelaghia), p. 68 și urm. 

2. Părințenia duhovnicească: Preotul ca tată şi mamă 


Viziunea asupra Preotului ca părinte - tată este larg răspândită 
în Sfânta Scriptură și în scrierile Sfinţilor Părinţi. Am putea adăuga, 
totodată, că această înțelegere este strâns legată de cea a maternității 
duhovnicești a Preotului. Părintele duhovnicesc trebuie să aibă față 
de fiii săi duhovnicești deopotrivă purtare de tată şi de mamă. 

Termenul Tată desemnează însușirea ipostatică a Celei Din- 
tâi Persoane a Sfintei Treimi, Care L-a născut în veşnicie pe Fiul și 
Care Îl purcede pe Sfântul Duh. A Doua Persoană a Sfintei Treimi Se 
numește Fiu după fire al Tatălui; ascultător făcându-Se Tatălui, S-a 
întrupat de voie ca să mântuiască neamul omenesc. Însă, de vreme 
ce Hristos este Fiul în Care a binevoit Tatăl, după cuvântul: „Acesta 
este Fiul Meu cel iubit întru Care am binevoit” (Matei 3:17), S-a făcut 
și El, la rândul Său, Tată pentru creștinii născuţi din nou prin Taina 
Sfântului Botez și a Mirungerii. De altfel, energia-lucrarea Dumne- 
zeului Celui în Treime este comună celor Trei Persoane; dincolo de 
însușirile ipostatice ale fiecăreia dintre Ele, energia-lucrarea lor spre 
cele din afară este comună, ceea ce înseamnă că zidirea şi înnoirea 
lumii și a omului, zidirea lor din nou, sunt urmarea energiei-lucrării 
comune a Dumnezeului Treimic. 

Sfântul Grigorie Palama, într-una dintre omiliile sale, vorbește 
despre faptul că, prin Sfântul Botez, Hristos ni Se face Părinte, în 
vreme ce prin Dumnezeiasca Împărtășanie, Mire. Despre părinţenia 
lui Hristos scrie: „Însă și Părinte al nostru S-a făcut prin Dumnezeiescul 
Său Botez”!. Învăţând poporul, Hristos reamintește că părinte, tată 
este cel ce îi iubește pe oameni și le poartă de grijă. În Rugăciunea 
Domnească ne-a învățat să-L chemăm pe Dumnezeu Tată: „Tată! nos- 
tru Care ești în ceruri...” (Matei 5:9). Ne-a îndemnat să lim milostivi 
așa cum este și Tatăl nostru: „Fiţi milostivi, precum şi Tatăl vostru este 
milostiv” (Luca 6:36). Ne-a descoperit că Tatăl Cel ceresc hrănește 
păsările cerului (Matei 6:26), de vreme ce ocârmuiește lumea prin 
energiile Sale nezidite, iar despre grijile omului - mâncarea, băutu- 
ra, îmbrăcămintea - a spus: „Știe doar Tatăl vostru Cel ceresc că aveți 
nevoie de ele” (Matei 6:32). Chipul acesta al tatălui care le poartă de 
grijă copiilor săi 1 se potriveşte lui Dumnezeu, Care Se îngrijește 


'Sf. Grigorie Palama, Opere, vol. 11, EPE, p. 410. 

de copiii Săi, de făpturile mâinilor Sale, pe care i-a şi zidit din nou 
duhovnicește. Omul nu este singur pe lume, nu este o jucărie lăsa- 
tă în voia sorții. 

În Sfânta Scriptură şi în operele Sfinţilor Părinți Dumnezeu este 
înfățişat atât ca Tată, cât şi ca Mamă. 

Este cunoscut faptul că în multe locuri Dumnezeu este numit Tată. 
Însă în Cântarea Cântărilor din Vechiul Testament, cu privire la Dum- 
nezeu, este invocat chipul mamei: „Fiii maicii mele s-au mâniat, trimi- 
su-m-au să le păzesc viile” (Cântarea Cântărilor 1:5). Tâlcuind verse- 
tul, Sfântul Grigorie de Nyssa întăreşte faptul că în acest caz chipul 
mamei Îi este atribuit lui Dumnezeu, Ziditorul lumii. Scrie: „(... că 
una este cauza tuturor celor ce sunt, sau cauza lucrurilor, ca un fel de tată 
(inadvertenţă față de textul grecesc: «uTrp», mamă - n. trad.]. Şi 
de aceea toate sunt între ele în legătură de frate şi frate. Și anume, cele ce 
se cugetă ca cele ce sunt”!. Cu alte cuvinte, toate făpturile au o cauză, 
pe Dumnezeu, ca mamă-născătoare a lor, de aceea şi toate „cele ce se 
cugetă” (ta nooimena) se înrudesc între ele, asemenea fraților. 

Totodată, într-un alt loc din Cântarea Cântărilor, găsim scris: „leşiţi, 
fetele Sionului, priviți pe Solomon încoronat, cum a lui maică l-a încunu- 
nat, În ziua sărbătoririi nunţii lui, în ziua bucuriei inimii lui!” (Cântarea 
Cântărilor 3:11). Ne este arătat în chip limpede faptul că Împăra- 
tul (Hristos) este încoronat de către Maica Sa. În tâlcuirea Sfântului 
Grigorie de Nyssa, ambele nume, Tată și Maică, se referă la Dumne- 
zeu, ca Unul Ce nu este de parte bărbătească sau femeiască: „Dum- 
nezeirea nu e nici bărbat, nici femeie”?. De aceea, pentru a-L. desemna 
pe Dumnezeu se folosesc fiecare dintre cele două numiri ale genu- 
lui, masculin sau feminin, fără ca prin aceasta să se necinstească în 
vreun fel înțelesul firii Sale nemuritoare. Scrie: „De aceea, orice nume 

folosit pentru arătarea firii negrăite are același înţeles, nici numele feme- 
iesc, nici cel bărbătesc neîntinând înțelesul firii pure (neamestecate) "3. 

"St. Grigorie de Nyssa, Opere, vol. 7, EPE, p. 68. Reproducem fragmentul după 
traducerea românească: Sf. Grigorie de Nyssa, Tâlcuire la Cântarea Cântărilor — Omi- 
lia a [l-a în Scrieri, Partea Întâia, Colecţia Părinți și Scriitori bisericeşti, Ed. IBMBOR, 
Bucureşti, 1982, p. 137. (n. trad.) 

“Ibidem, Omilia a VIl-a, p. 208: „Desigur, nimeni din cei ce cercetează cu judecată cuuin- 
tele lui Dumnezeu nu se va împiedica de antănuntul că este pomenită Maica, în loc de Tatăl, 
cunoscând că același înțeles îl au amândontă, pentru că dumnezeirea nu e nici bărbat, nici 


femeie”. (n, trad.) 
3 Ibidem, pp. 234-236, 

Din cuvintele Sfântul Grigorie de Nyssa reiese în chip limpede 
faptul că Dumnezeu nu Se deosebeşte în parte bărbătească sau par- 
te femeiască, nu există în El împărțire după gen, de vreme ce aceasta 
este o însușire a omului zidit. Numele Tată, Maică etc. sunt chipuri 
omenești pe care ] le atribuim lui Dumnezeu, în funcție de energiile 
Sale dumnezeiești de care ne împărtășim. 

De altfel, când vorbim despre Dumnezeu, pomenim energiile 
Sale, iubirea, pacea, dreptatea, îndelunga răbdare etc. Vederea celor 
trei Lumini de care se împărtășește cel îndumnezeit și comuniunea 
sa cu Dumnezeu sunt exprimate în cuvinte de învățătură prin inter- 
mediul a felurite imagini din spectrul realității zidite. Într-una din- 
tre omiliile sale, Sfântul Grigorie Palama face referire de faptul că 
Biserica, asemenea unei maici iubitoare ce își alăptează pruncii la 
pieptul său, ne hrănește prin cei doi sâni ai ei, Botezul și Dumneze- 
iasca Împărtășanie! 

lubirea de mamă pe care Hristos o arată oamenilor este vădită 
de cuvântul spus înainte de Patima Sa: „lerusalime, lerusalime, care 
omori pe proroci şi cu pietre ucizi pe cei trimişi la tine; de câte ori am 
voit să adun pe fiii tăi, după cum adună pasărea puii săi sub aripi, dar 
nu ați voit!” (Matei 23:37). Astfel, prin chipul tatălui este exprimată 
puterea ocrotirii, în timp ce prin cel al mamei, dragostea plină de 
afecțiune, grija, gingășia și iubirea lui Dumnezeu faţă de om. 

Sfinții Apostoli au acest simțământ al părințeniei, ca unii ce le 
sunt credincioșilor tată și mamă. Apostolul Pavel, de pildă, le scria 
creștinilor din Thessalonic: „Voi sunteți martori, şi Dumnezeu de ase- 
menea, cât de sfânt şi cât de drept şi fără de prihană ne-am purtat între 
voi credincioşii; Ca un părinte pe copiii săi, precum Ştiţi, aşa v-am rugat 
şi v-am mângâiat. Şi v-am rugat cu stăruință să umblați cum se cuvi- 
ne înaintea lui Dumnezeu, Celui ce vă cheamă la împărăția şi la slava 
Sa” ( Tesaloniceni 2:10-12). Acest fragment vădește faptul că Sfân- 
tul Apostol Pavel are simțământul de a fi Părinte duhovnicesc al 
creștinilor pe care i-a născut din nou în Hristos. Vedem, de altfel, 
cum această legătură duhovnicească poartă și chipul dragostei de 
mamă, de aceea vorbim despre alinare și mângâiere, după cuvântul 
de mai înainte al Apostolului: „Noi însă art fost blânzi în mijlocul dos- 


1Sf. Grigorie Palama, op. cit., p. 410, 

tru, aşa precum o doică îngrijeşte pe fiii săi” (1 Tesaloniceni 2:7). Această 
legătură este, totodată, plină de curăţie, lipsită de însemnele omului 
căzut, așa-numitele haine de piele, de aceea Apostolul spune: „Cât 
de sfânt şi cât de drept şi fără de prihană [ne-am purtat între voi credincio- 
şii]!” (| Tesaloniceni 2:10). 

Deosebit de grăitoare sunt și binecunoscutele cuvinte adresate 
prin epistolă galatenilor: „O, copiii mei, pentru care sufăr iarăşi dure- 
rile naşterii, până ce Hristos va lua chip în voi!” (Galateni 4:19), Este 
vădită aici în chip deplin dragostea de mamă a Apostolului Pavel, 
care suferă dureri născându-și fiii duhovniceşti, De altfel, această 
naștere este strâns legată de întipărirea chipului lui Hristos în cei 
credincioși, care înseamnă însăși îndumnezeirea omului. A dobân- 
di chipul lui Hristos înseamnă a ajunge la plinătatea asemănării, ce 
desemnează în termeni patristici îndumnezeirea. Înţelesul nașterii 
duhovnicești este strâns legat de naşterea din nou a omului, care nu 
are un caracter static sau magic, ci activ şi centrat pe împărtăşirea 
cu Tainele Bisericii. Este vorba despre o neîncetată înălțare a omu- 
lui de la nivelul celor sensibile și psihologice către cele duhovniceşti 
și teologice. 

Și într-un alt cuvânt al său Apostolul Pavel se vădește a le fi 
creştinilor părinte: tată și mamă. Le scrie corintenilor: „Nu ca să vă 
ruşinez vă scriu acestea, ci ca să vă dojenesc, ca pe nişte copii ai mei iubiți. 
Căci de ați avea zeci de mii de învățători în Hristos, totuşi nu aveţi multi 
părinți. Căci eu v-am născut prin Evanghelie în lisus Hristos” (1 Corin- 
teni 4:14-15). Face aici deosebire între învățătorii care instruiesc şi 
mama care naște. Sfântul Apostol are adâncul simțământ că a născut 
fii duhovnicești, care, desigur, sunt mai cu seamă copiii lui Dum- 
nezeu; de altfel, nașterea lor s-a săvârşit nu prin cuvinte omenești 
şi înțelepciune lumească, ci prin puterea Evangheliei. Astfel, viaţa 
creştină este naștere în Hristos. Vorbim despre Părinţi ce nasc, în 
chipul tatălui și al mamei, fii duhovnicești. 

Părințenia duhovnicească s-a transmis după Apostoli Episcopilor, 
care sunt următori acestora în lucrarea de păstorire a credincioșilor. 
O astfel de Tradiţie, destul de timpurie, întâlnim în epistolele Sfân- 
tului Ignatie Theoforul. În epistola sa către Tralieni scrie: „Toţi să res- 
pecte pe diaconi ca pe lisus Hristos; să respecte și pe episcop, care este chip 
al Tatălui, ar pe preoți ca pe sobor al lui Dumnezeu şi adunare a Aposto- 

lilor. Fără de aceștia nu se poate vorbi de Biserică”. Constituţiile aposioli- 
ce vădesc acest adevăr, arătând că Episcopul, „învățător al bunei cin- 
stiri [evlavie], cu Dumnezeu dimpreună tată al vostru, «v-a născut pe voi 
din apă şi din Duh» spre înfiere”?. Părințenia cea în Fristos este strâns 
legată de nașterea din nou a celor credincioşi, care se dobândește în 
sânul Bisericii prin împărtăşirea Tainelor. Biserica este o instituţie 
sfântă, Trupul lui Hristos, chivernisită de Duhul cel Preasfânt prin 
mijlocirea clericilor, al căror întâistătător este Episcopul. 

Cu binecuvântarea acestuia, Preoţii împlinesc la nivelul Biseri- 
cii locale lucrarea de părinți duhovniceşti, săvârșitori ai Sfintelor 
sale Taine, începând cu cea a Botezului-Mirungerii şi mergând până 
la cea a Dumnezeieștii Euharistii. Între acestea aflăm şi Pocăința, 
cu deosebire Taină a părințeniei duhovniceşti — Preotul ca tată şi 
mamă —, socotită a fi al doilea botez. 

În Biserică s-au arătat a fi Părinți duhovnicești şi oameni plini 
de Har, lăcaşuri ale Duhului Sfânt, care, născându-se pe ei înșiși 
din nou duhovnicește, au devenit apoi vase potrivite prin care să 
se lucreze și nașterea de fii duhovniceşti. Aceasta întrucât cel ce are 
vârsta duhovnicească potrivită şi puterea de a naște ajunge năs- 
cător al fiilor duhovniceşti, în vreme ce omul sterp duhovniceşte 
nu poate naște fii duhovniceşti. Însă şi unul ca acesta îşi va săvârși 
lucrarea de Părinte duhovnicesc sub supravegherea și povăţuirea 
duhovnicească a Episcopului. De altfel, nici o harismă dăruită de 
Duhul Sfânt nu poate rodi în Biserică singură de sine sau în dauna 
altor harisme. 

Această părințenie în chipul tatălui şi al mamei au avut-o și Sfinții 
Părinţi ai Bisericii, astfel purtându-se faţă de fiii lor duhovniceşti, pe . 
care îi socoteau fii ai lui Dumnezeu, iar nu ai lor înșişi. Dacă astfel 
stau lucrurile cu părinţii cei după trup, cu atât mai mult trebuie să 
se vădească aceasta în cazul părințeniei celei duhovnicești. Este gră- 
itor în acest sens cuvântul Sfântului Simeon Noul Teolog, care pune 
în legătură chipul tatălui cu cel al mamei în privința părințeniei 
duhovniceşti. 

'Violiothiki Ellinon Pateron, Ed, Apostoliki Diakonia, vol. 2, p. 272. Reproducem frag- 
mentul după traducerea românească: Sf. Ignatie Teoforul, Epistole, în Scrierile Părinților 


apostolici, trad, Pr. dr. D. Fecioru, Ed. IBMBOR, Bucureşti, 1995, p. 205. (n. trad.) 
? [bidem, p. 35. 

Într-o epistolă adresată unuia dintre fiii săi duhovniceşti, face 
referire la acest înțeles unitar al părințeniei celei îndoite, în chipul 
tatălui și al mamei: „Te-am zămislit prin învățătură, am suferit dureri- 
le naşterii tale prin pocăință, te-am născut prin îndelungă răbdare, prin 
dureri şi suferințe grele și lacrimile cele de fiecare zi”. Vedem, astfel, 
cum toate aceste însuşiri ale zămislirii, purtării în pântece și naşterii 
unui copil după trup trec și asupra lucrării cu fiii duhovnicești. 

Cuviosul Nichita Stithatul notează răspunsul dat de Arsenie, 
fiul duhovnicesc al Sfântului Simeon Noul Teolog, mamei sale care 
venise să-l caute în mănăstire: „Î! am pe cel ce m-a născut pe mine după 
Duh, de la care sug în fiecare zi laptele cel fără de vicleșug al Harului lui 
Dumnezeu, pe cel pe care îl numesc părintele meu după Dumnezeu, care 
îmi va fi şi mamă, ca unul ce m-a născut în Duh...” Făcând referire la 
această întâmplare, Cuviosul Nichita se întreabă: Când astfel este 
fiul duhovnicesc, „În ce fel este cel ce I-a născut pe el?”2. 

Există o minunată teză de doctorat redactată de Venizelos Hristo- 
foridis cu titlul Părințenia duhovnicească, potrivit învăţăturii Sfântului 
Simeon Noul Teolog, în care autorul analizează cu multă îndemâna- 
re tema părințeniei duhovnicești în lumina scrierilor acestui mare 
teolog al Bisericii. Tema este cercetată în cuprinsul a cinci capito- 
le: primul tratează noțiunea propriu-zisă de părințenie duhouniceas- 
că şi încearcă să ofere o definiție a acesteia, al doilea capitol discu- 
tă despre Părintele duhovnicesc şi ierarhia bisericească, al treilea 
despre însușirile Părintelui duhovnicesc: smerenia, dragostea de 
Dumnezeu, nepătimirea și dreapta socotinţă, al patrulea înfățișează 
purtarea Părintelui față de fiii duhovniceşti, fiind discutate aspecte 
precurn asumarea părințeniei duhovniceşti, învăţătura, rugăciunea, 
răspunderea, dragostea ori asprimea, iar cel de-al cincilea capitol, 
intitulat Purtarea fiilor faţă de Părintele lor duhovnicesc, dezvoltă teme 
precum alegerea Părintelui duhovnicesc, mărturisirea, ascultarea, 
credința, dragostea și cinstea”. 

În Pateric întâlnim chipuri de Părinţi împodobiţi cu harisma 
dreptei socotințe, care le-au arătat o dragoste nețărmurită fiilor 

! Venizelos Hristoforidis, ! pmeumatiki patrotis kata ton Symeon ton neon Theologhon, 
Ed. Pournara, Thessalonic, 1977, p. 26. 


? Ibidem, p. 30, 
Ibidem. 

duhovnicești. Cuvintele Avvei Pimen m-au impresionat întotdeau- 
na. Redăm mai jos câteva fragmente: 

„A venit odată un frate la Avva Pimen şi îi zice lui: Ce voi face, părinte, 
că sunt supărat de curvie? Și iată, m-am dus la Avva Ivistion şi îmi zice: 
Nu trebuie să o lași să zăbovească în tine. Îi zice lui Avva Pimen: Avva 
Pvistion!... Faptele lui sunt sus împreună cu îngerii, şi nu știe el că eu şi tu 
suntem în curvie. De-și va ține călugărul pântecele, limba şi străinătatea, 
îndrăzneşte, că nu moare”!. 

Vedem cum acest om sfânt se socoteşie pe sine în aceeași stare cu 
a celui care îl cercetează, spre a-l mângâia și, de pe această poziţie 
de împreună-păcătos, îl îndreptează. 

Alt exemplu: 

„A întrebat un frate pe Avva Pimen, zicând: De voi vedea greșeala fra- 
telui meu, bine este să o acopăr pe ea? Îi zice lui bătrânul: În orice ceas vom 
acoperi greşeala fratelui nostru, și Dumnezeu o acoperă pe a noastră; şi în 
care ceas o arătăm pe a fratelui, şi Dumnezeu o arată pe a noastră”?. 

Si această pildă vădește iubirea de oameni a Avvei Pimen. 

Însă şi Părintele nostru contemporan, Paisie Aghioritul, deși nu a 
fost sfinţit prin Taina Preoției, tuturor celor ce se apropiau de el pen- 
tru a-l întreba cu privire la diferite aspecte ale vieții duhovniceşti le 
răspundea cu multă afecțiune, cu delicateţe și cu dragoste, cu iubi- 
re de oameni, altfel spus, se purta ca un părinte, ca tată și ca mamă. 
Lucrarea lui era, desigur, totdeauna în deplină ascultare de Biseri- 
că, faţă de care nutrea o cinstire nețărmurită. 

Într-una dintre cărțile apărute în ultima vreme, ce cuprind biogra- 
fii ale Starețului, putem vedea multe elemente care ne încredințează 
asupra celor de mai sus. Vom puncta câteva dintre acestea. 

Vedem, așadar, harisma de povăţuitor a Starețului: „Cuvântul său 
era simplu, ca cel al pescarilor-apostoli, praciic, viu, expresiv, atrăgător, 
blând şi dulce, El cădea ca o rouă peste sufletele însetate. În povestirile sale 
era fără seamăn. Împletea istorioare fireşti pline de har, cu glume, pentru 
ca povestirea să devină mai plăcută, mai expresivă şi să accentueze ceva 
duhovnicesc. Vorbea adeseori «în pilde», dădea exemple din natură şi din 
viață. Exprimarea sa era totdeauna limpede, poetică şi plină de apofteg- 

' Apophiegmata Gheronton, Philokalia ton niptikon ka: askitikon, vol. 1, Ed. patristică 
Sf. Grigorie Palama, p. 553. Reproducem fragmentul după traducerea românească; 


Pateric egyptean, Ed. i itzi Bucureşti, 2011, p. 205. (ui. trad.) 
> Ibidem. 

me. Putea vorbi liber toată ziua fără să se pregătească, dar cu toate acestea 
ascultătorii nu-şi puteau dezlipi privirile de la el”. 

Este important să vedem şi felul în care se purta cu cei ce veneau 
în preajma sa — pe de o parte privea adânc în ochii lor pentru a le 
scruta sufletul, în timp ce le asculta problemele, iar, pe de alta, se 
ruga în taină lui Dumnezeu să-l lumineze. Cele două nu se exclu- 
deau reciproc. Aflăm scris: „Dar atunci când era întrebat despre situații 
și probleme duhovnicești care privesc mântuirea, îl urmărea cu atenţie pe cel 
cu care vorbea, privind adânc în ochii lui cu privirea sa pătrunzătoare și în 
același timp rugându-se în taină pentru el. După ce înțelegea exact întreba- 
rea, «spunea cele dăruite lui de har» [Sfântul Isaac Sirul, Cuvântul 76]”2. 

Părintele Paisie avea harisma de a alina sufletele — de atât de mare 
trebuință pentru omul contemporan - și prin aceasta îi mângâia pe 
cei ce se apropiau de el, oameni apăsaţi de probleme grave, fie ele 
trupeşti, psihologice ori duhovniceşti. Iarăşi, în alt loc citim: „Așa 
cui soarele de primăvară alungă ceața și încălzeşte, tot astfel şi Starețul, 
prin harisma mângâierii, alunga mâhnirea şi mângâia pe orice suflet chi- 
nuit care se apropia de el. 

Mulţi scăpau la el mai ales pentru a se uşura sufletește. Veneau mâhniți 
şi plecau cu desăvârșire schimbaţi. Chiar şi numai dacă îl vedea cineva pe 
Stareţ primea putere și bucurie. lar dacă avea binecuvântarea să şi vor- 
bească cu el, atunci simţea o bucurie nemaiîntâlnită şi pleca schimbat. 
Cam aceleași cuvinte ar fi putut spune şi altcineva unui îndurerat, însă 
cuvintele lui aveau altă putere, transmiteau harul lui Dumnezeu. 

Izbutea să in toată durerea și mâhnirea omenească şi să pună în loc 
bucurie şi mângâiere, El gusta amărăciunea, iar oamenii se umpleau de 
bucurie și dulceaţă. 

Dragostea lui sinceră pentru fiecare om făcea durerea și problemele 
celorlalți ale sale și sfârșea în rugăciune din inimă pentru cei îndureraţi. 
Prin el lucra harul dumnezeiesc, un har deosebit al mângâierii. 

Oamenii vedeau pilda vieţii lui şi primeau mângâiere, pe când el suferea 
de multe boli. Însă răbda și slavoslovea pe Dumnezeu și nu-L ruga să-i dea 
sănătate. Totdeauna avea bună dispoziție și revărsa în jurul său bucurie, 


'lerom. Isaac, Vios Gherondos Paisiou !ou Aghioreitou, Sfântul Munte, 2004, p. 564. 
Reproducem fragmentul după traducerea românească: Ierom. Isaac, Viaţa Cuviosului 
Paisie Aghioritul, trad. leroschim. Şt. Nuţescu, Ed. Evanghelismos, Bucureşti, 2005, P- 
539. (n. trad.) 

? Ibideni, p. 566. În trad, rom.: ibidem, p. SAL 

o bucurie care îi mângâia pe cei îndureraţi. lar aceştia plecau bucuroşi cu 
toate necazurile pe care le aveau. Și aceasta pentru că nu le dădea o mân- 
gâiere falsă. Starețul accentua asupra credinței în Dumnezeu, răbdării, 
slavosloviei, înfruntării duhovnicești a încercărilor, după care arăta scopul 
necazurilor. Îndulcea suferințele acestei vieţi cu nădejdea celor veșnice. 

Mergeau la el monahii chinuiți de gânduri și ispite, dar după o scurtă 
discuție cu el se simțeau ușuraţi, ca şi cum le-ar fi crescut aripi, şi plecau 
zburând. Îşi regăseau râvna lor de la început și se simțeau ca şi cum în 
acea clipă ar fi început viaţa lor monahală. lar când se întorceau în mănăs- 
Hire, schimbarea lor era atât de vădită, încât era observată de toți şi-i între- 
bau: «Nu cumva aţi mers la Părintele Paisie?»"|. 

Este grăitoare o întâmplare amintită de însuși Părintele Paisie, 
din care aflăm cum venea întru întâmpinarea oamenilor împovărați 
de dureri și cum îi ajuta spre folos, dar și cu multă jertfă: 

„Odată, a povestit Starețul, a venit la «Panaguda» un tânăr bolnav, 
care avea probleme psihologice și credea că este nebun. Vorbea, vorbea, iar 
când îi răspundeam, nu auzea, ci se gândea ce să-mi mai spună. Avea 
0 mare dezordine sufletească şi înrâurire diavolească. Vezi, atunci când 
harul lui Dumnezeu îl părăsește pe om, intervin diavolii. Acest tânăr se 
întunecase și ajunsese la mare deznădejde. 

Trecuse destul timp, dar încercam să nu mă mișc nici cât de puţin, ca 
să nu-i dau impresia că mă îngreuiez de el. Am stat nouă ore şi jumătate 
și l-am ascultat. Venisem de la priveghere, aveam probleme cu intestinul şi 
stăteam pe o placă de piatră și îmi era frig, dar fiindcă îl primisem, trebuia 
să terntin. Dacă l-aş fi ținut, să zicem, opt ore şi jumătate şi după aceea l-aş 
fi alungat, în zadar ar fi fost osteneala celor opt ore şi jumătate. 

A doua zi a venit fratele lui să-mi mulțumească. «De ce înti mulțumești? 
Ce am făcut?» Acela a suferit opt ani, iar eu, dacă l-am ascultat nouă ore 
și jumătate, ce mare lucru am făcut? Tânărul s-a aranjat, iar acum este 
profesor şi un familist credincios şi adeseori vine în Sfântul Munte să mă 
vadă *. 

O astfel de slujire pastorală jertfelnică este mântuitoare. Cu cât 
se aduce cineva mai mult pe sine jertfă, cu atât oamenii primesc un 
mai mare ajutor. | 


' Ibidem, pp. 569-570. În trad. rom. ibidem, pp. 544-545. 
2 Ibidem, pp. 582-583, În trad. rom.: ibidem, pp. 556-557. 

3. Tămăduirea omului 


Am arătat în cele de până acum un adevăr general, acela că Părin- 
tele duhovnicesc este un ajutor pe calea către îndumnezeire, cale pe 
care omul o are de străbătut pentru a ajunge de la chip la asemăna- 
re, la unirea cu Dumnezeu. De multe ori în scrierile Sfinţilor Părinţi 
această cale este pusă în legătură cu peregrinarea poporului israe- 
lit din Egipt în pământul făgăduinței. Şi, desigur, evreii au urmat-o 
povăţuiţi fiind de Dumnezeu prin Prorocul Moisi. Așadar, Părinte- 
le duhovnicesc este un alt Moisi, în vreme ce creștinii îi închipuiesc 
pe israeliți. 

Privind cu atenţie această imagine, descoperim mai multe aspec- 
te. Mai întâi, israeliţii au fugit din ţara în care robeau egiptenilor. 
Au trecut Marea Roșie și au ajuns de cealaltă parte a acesteia. A 
urmat apoi peregrinarea lor prin pustiu, drumul către pământul 
făgăduinţei, către țara libertății. 

Această cale pe care au străbătut-o israeliţii este valabilă și pen- 
tru creștini. Mai întâi, ei trebuie să se depărteze de robia patimilor, 
să se izbăvească, adică, de patimile care lucrează în lăuntrul sufle- 
tului și care ies la iveală în chip atât de felurit. Trebuie să treacă apoi 
prin Taina Botezului, prin care i se dăruieşte omului putinţa de a 
ajunge în pământul libertății. După aceasta, trebuie să se izbăvească 
de aducerile-aminte cele din lăuntru, legate de patimi, să primeas- 
că în chip felurit Harul lui Dumnezeu, să păzească cuvântul desco- 
peririi, al Revelaţiei, să se lupte cu fel de fel de vrăjmași, și astfel să 
intre în pământul făgăduinţei. 

Așa cum am arătat, un rol însemnat pe această cale îl deține Moisi, 
adică Părintele duhovnicesc, care aduce înaintea Domnului probie- 
mele credincioşilor, primeşte povățuirea Sa şi lucrează, cu prinos 
de jertfă mucenicească, tămăduirea fiilor săi duhovnicești. Această 
călăuzire pe calea tămăduirii înseamnă slobozirea credincioşilor de 
sub stăpânirea patimilor și unirea lor cu Hristos, 

După această expunere cu caracter general, trebuie să punc- 
tăm mai îndeaproape în ce anume constă tămăduirea omului din 
perspectiva Bisericii și cum se poate ea dobândi. Desigur, nu vom 
înfățișa aici lupta cu patimile, modul în care acestea trebuie înfrun- 
tate, ci ne vom apleca asupra unui aspect esenţial, mai adânc. 

În întreaga Tradiţie a Bisericii noastre se vorbește mult despre 
tămăduirea omului, despre faptul că această cădere a sa şi tot ce ea a 
adus mai apoi cu sine este boală, despre faptul că Biserica este spital 
duhovnicesc — bolniță —, că omul se tămăduiește prin împărtăşirea 
de Tainele Bisericii şi prin asceză și despre faptul că slujitorul Dom- 
nului, Preotul, este un terapeut, un doctor al sufletului. 

Ce este, aşadar, tămăduirea omului și cum se poate dobândi? 

Potrivit Tradiţiei Părinților, așa cum o întâlnim şi la Sfântul 
loan Damaschin, sufletul omului este cuvântător (logiki) și cuge- 
tător (noerâ), ceea ce înseamnă că are două energii-lucrări, una 
cuvântătoare-rațională (logiki), prin care intră în contact cu lumea, 
şi una cugetătoare-noetică (n0us), prin care ajunge în comuniune cu 
Dumnezeu. 

L-am întrebat odată pe pururea-pomenitul Părinte Paisie care 
este deosebirea dintre rațiune şi minte-nous și mi-a răspuns prin- 
t-o pildă minunată. Mi-a spus că simțurile sunt foarte „groase“, se 
aseamănă strugurilor pe care îi tescuim și mustului obținut din ei; 
raţiunea este asemenea vinului care iese din must, iar mintea-nous, 
de o mult mai mare subțirime, rachiului, vinului distilat. Înţelegem, 
astfel, că sfinţii cunosc din experienţă ce anume reprezintă aceste 
două energii — cea cuvântătoare-rațională şi cea cugetătoare-noeti- 
că — şi care este lucrarea fiecăreia dintre ele. 

După căderea în păcat, mintea-nous — energia cugetătoare-noelti- 
că = s-a întunecat și s-a amestecat cu rațiunea, pricină pentru care 
omul nu a mai putut rămâne în comuniune cu Dumnezeu. Energia sa 
cugetătoare a devenit nelucrătoare și omul a dobândit, am putea spu- 
ne, o înțelenire care nu-i mai îngăduie să-L cunoască pe Dumnezeu. 

Urmările sunt cutremurătoare și pentru om, şi pentru întrea- 
ga zidire. Sfântul Maxim Mărturisitorul şi Sfântul Grigorie Pala- 
ma scriu în chip limpede că: „Mintea depărtată de Dumnezeu se face 
fie dobitocească, fie demonică”, cu alte cuvinte, când omul are min- 
tea întunecată, se aseamănă fie dracilor, prin mândrie şi egoism, fie 
dobitoacelor necuvântătoare, prin patimile trupului. 

Aceasta înseamnă că omul își pierde orientarea pe cale, se 
îmbolnăvește sufletește și trupeşte, toate puterile sufletului şi tru- 
pului său se nimicesc şi se prefac în patimi ale iubirii de slavă, de 
plăcere şi de argint, iar boala aceasta se răsfrânge apoi asupra între- 

ii zidiri, de care omul se folosește în chip pătimaș, silind-o să pro- 
ducă mai mult decât este de trebuiriță, s spre satisfacerea poftelor lui 
bolnave. 

Tămăduirea omului constă în descoperirea energiei sale cugetă- 
toare şi în despărţirea ei de cea cuvântătoare-rațională. Prin această 
mișcare în paralel a celor două energii, omul se desăvârșește, altfel 
spus, prin energia rațională petrece în legătură cu lumea, iar prin 
cea cugetătoare dobândeşte părtășia cu Dumnezeu. 

Aceasta este calea tămăduirii pe care au vestit-o în Vechiul Testa- 
ment Prorocii, în l.egământul cel Nou Apostolii și Sfinții Părinți, și 
al căror Învățător comun le-a fost, desigur, Cuvântul cel neîntrupat, 
respectiv Cel Întrupat. 

Este vorba despre o metodă terapeutică, o cale de tămăduire, cât 
se poate de simplă şi de concretă, Ea cunoaște două tipuri de lucrări, 
săvârșite atât separat, cât şi în paralel şi prin care se urmărește, pe 
de o parte, tămăduirea energiei raționale, iar, pe de alta, „activarea” 
energiei cugetătoare-noetice. 

Una dintre lucrări vizează străduinţa noastră de a ne păstra ener- 
gia rațională curată, prin aceasta înțelegând că vom îndepărta de la 
noi gândurile rele şi le vom îngădui pe cele bune. Încercăm, totoda- 
tă, ca nici prin aceste aşa-numite gânduri bune să nu primim vreo 
înrâurire ce s-ar răsfrânge asupra encrgiei noastre cugetătoare-noe- 
tice şi asupra părții pătimitoare a sufletului. În această lucrare un rol 
însemnat îl joacă ascultarea față de Părintele duhovnicesc și înde- 
letnicirea rațiunii cu cuvintele rugăciunii. Tot aici intră dreptarul 
duhovnicesc al trezvici, precum și rugăciunea rațională (logiki). 

În continuare, în paralel cu aceasta, ne străduim să facem lucră- 
toare energia cugetătoare-noetică, astfel încât să nu fie înrâurită de 
gândurile puterii raționale și, pe cât este cu putință, să rămână cura- 
tă de închipuiri, ținând pomenirea lui Dumnezeu, adică rugăciunea 
neîncetată, de toată vremea. 

Această străduinţă începe, se întărește şi se desăvârșeşte cu aju- 
torul Harului lui Dumnezeu, ea fiindu-i dăruită omului prin Tainele 
Bisericii. După o vreme, Sfântul Duh preface rugăciunea rațională 
în rugăciune a minții, Se slujește, adică, de cuvintele rugăciunii pe 
care le articulăm la nivelul rațiunii, prefăcându-le în cuvinte rostite 
prin energia cugetătoare-noetică. Omul cunoaște aceasta din căldu- 

ră lăuntrică ce îi cuprinde inima. Este ceea ce Părinţii numesc „sălta- 
rea inimii”, însuși începutul rugăciunii lăuntrice. Omul atunci nu se 
mai roagă. Rugăciunea începe să se lucreze de la sine prin Sfântul 
Duh, și el doar o aude rostindu-se înlăuntrul său. 

A doua cale de a păstra energia rațională în hotarele ei și de a 
pune în lucrare energia cugetătoare-noetică este cea a durerilor, a 
ispitelor și a îndurării lor cu bărbăţie şi curaj. 

Ispitele și suferințele care se abat asupra omului i se fac acestuia 
tot atâtea minunate mijloace pedagogice de dobândire a tămăduirii, 
dacă ştie, desigur, cum anume trebuie ele înfruntate. 

Cu alte cuvinte, când este încercat prin suferință, omul nu trebu- 
ie să primească nici un gând potrivnic, ci să pună gândul cel bun şi 
să-l dea slavă lui Dumnezeu. În felul acesta, el își păstrează energia 
rațională în hotarele ei fireşti. În paralel, energia cugetătoare, care 
se curățeşte prin durere și nu primeşte înrâurirea gândurilor ener- 
giei raționale, fie ele rele sau bune, începe să lucreze și înalță rugă- 
ciune către Dumnezeu. Astfel ia naștere și rugăciunea minții. 

Aceste două căi de tămăduire, ce pot fi urmate și în paralel, îl 
conduc pe om la desăvârșirea duhovnicească, îi vindecă toate 
funcţiile sale psihosomatice şi, totodată, îl izbăvesc de toate proble- 
mele psihologice. Puterile psihosomatice ale omului încetează să 
mai lucreze împotriva firii și dobândesc o lucrare după fire şi mai 
presus de aceasta. Sporește în om dragostea de Dumnezeu, inima i 
se curățeșşte, dorinţele născute din iubirea de sine sunt îndepăriate, 
și trupul însuși se transfigurează. 

Astfel se explică faptul că omul dobândeşte putere, rabdă toate 
ispitele şi încercările, chiar şi chinurile muceniceşti, știind că muceni- 
cia nu este rodul voii omului, ci al trăirii şi al vederii-lui-Dumnezeu. 

De ajutor pe această cale de tămăduire sunt Preoţii, care slujesc 
în numele lui Dumnezeu, având ca scop vindecarea omului; altfel 
spus, ei urmăresc să facă lucrătoare, „să activeze” energia cugetă- 
toare-noetică a omului, astfel încât acesta să devină om duhovni- 
cesc şi să se învrednicească de părtăşia cu Dumnezeu. 

Potrivit învățăturii Sfinţilor Părinţi ai Bisericii, în aceasta constă 
lucrarea Preoţilor. Cunoaștem faptul că în scrierile Părinților — înce- 
pând cu Sfântul Dionisie Areopagitul și toți cei de după el —, Însă și. 
în tot cuprinsul Vechiului, respectiv al Noului Testament, precum 

şi în operele Părinților mai de început ai Bisericii — Sfinţii Vasilie cel 
Mare, Grigorie Teologul, Grigorie de Nyssa etc. — sunt vădite felu- 
ritele chipuri în care omul se împărtășește de Harul lui Dumnezeu. 
Cu alte cuvinte, omul se face părtaș energiei curăţitoare, luminătoa- 
re și îndumnezeitoare a lui Dumnezeu, așa încât vorbim despre cele 
trei cunoscute stadii ale vieții duhovnicești: curățirea, luminarea și 
îndumnezeirea. 

În strânsă legătură cu acestea sunt și cele trei trepte ale Preoţiei: 


„slujirea ca Diacon, Preot şi Episcop. Diaconii îi ajută pe credincioși 


în lucrarea curăţirii, Preoţii, pentru dobândirea luminării, iar Epis- 
copii îi călăuzesc către îndumnezeire. 

Toate acestea arată că tămăduirea omului, adică cercetarea și 
curățirea energiei sale cuvântătoare-raționale (treapta curățirii), 
punerea în lucrare a energiei cugetătoare-noetice (luminarea) și ve- 
derea slavei lui Dumnezeu (îndumnezeirea) se află în strânsă legă- 
tură cu Tainele Bisericii, Sfântul Botez, Taina Mirungerii și Dumne- 
zeiasca Euharistie, precum și cu cele trei trepte ale Preoţiei: Diacon, 
Preot și Episcop. 

Din această perspectivă spunem că Biserica este locul unde 
omul află tămăduirea duhovnicească. Socotim imaginea spitalu- 
lui a fi cu totul potrivită, de vreme ce Biserica este, într-adevăr, 
spital duhovnicesc. 

Într-un aşezământ de sănătate medicul aflat în funcţia de con- 
ducere trebuie să fie foarte bine pregătit, să-i supravegheze pe toți 
ceilalți medici şi asistenți din subordinea sa, medici — cadre univer- 
sitare: profesori, conferențiari, lectori (şefi de lucrări), asistenţi uni- 
versitari; asistenţi medicali şi infirmieri, şi să-i învețe metodele prin 
care să poată trata bolile trupeșşti ale oamenilor. Dacă vreun medic 
sau asistent din rândul personalului medical aplică alte terapii, 
ce duc la moartea pacienților, nicidecum la vindecarea lor, atunci 
întreaga răspundere o poartă directorului spitalului, care trebuie să 
ia, fireşte, măsurile cuvenite pentru a îndrepta lucrurile. 

În mod asemănător, în ceea ce priveşte tămăduirea credincioșilor, 
întâistătătorul Bisericii la nivel local este Episcopul. Preoții, aflaţi sub 
supravegherea sa, sunt doctori ai sufletelor şi, cu îngăduinţa acestu- 
ia, săvârşesc Tainele și tămăduiesc, în vreme ce Diaconii și Monahii 
sunt îngrijitori-asistenţi duhovnicești. Desigur, hotarul dintre boală 

şi vindecare nu este unul foarte bine delimitat, așa încât cele două 
să fie cu totul despărțite, deoarece precum într-un spital medicul 
ce îi vindecă pe ceilalți se poate întâmpla să fie, la rândul său, bol- 
nav, întocmai se petrec lucrurile şi în spaţiul Bisericii. Însă și în spi- 
talul bolilor trupești, şi în cel al bolilor duhovniceşti, Biserica, cei 
rânduiţi să conducă, în acest din urmă caz, Episcopii și Preoţii, tre- 
buie să cunoască metoda terapeutică, mijlocul prin care omul poate 
primi tămăduirea. 

Din toate cele de mai sus tragem concluzia că alegerea Episco- 
pilor în eparhiile bisericeşti nu trebuie făcută pe baza unor criterii 
antropocenirice, pe linia unui rigorism moral, ci potrivit cunoașterii 
pe care aceștia o au în vederea tămăduirii omului. Hirotonia 
Preoților, totodată, nu trebuie săvârșită doar pe baza unor sim- 
ple criterii exterioare de ordin social şi moral, ci ținând seama de 
ascultarea arătată mai-marelui acestui spital duhovnicesc, Episco- 
pului, și de ajutorul pe care îl pot oferi oamenilor pentru dobândi- 
rea tămăduirii. Când Episcopul, ca un bun cunoscător al mijloace- 
lor terapeutice duhovniceşti, vede că Preoţii nu urmează calea de 
tămăduire a Bisericii și că nu îi dau ascultare — el purtând principa- 
la răspundere pentru buna aplicare a tratamentelor -, că nu-i vin- 
decă pe credincioşi, ci dimpotrivă, îi îmbolnăvesc și îi pogoară în 
iad, trebuie să ia măsurile cuvenite. Tot aici se cuprind şi epitimi- 
ile administrate de Episcop, caterisirea şi suspendarea din funcție 
a clericilor. 

Este limpede, așadar, faptul că metoda terapeutică deţinută de 
Biserica noastră constă în „activarea” energiei cugetătoare-noetice, 
astfel încât să se miște deopotrivă cu energia cuvântătoare-rațională, 
în această lucrare constând însuși temeiul înaintării de mai apoi a 
omului către îndumnezeire. Cine nu cunoaşte metoda despre care 
vorbim, nu poate ști ce înseamnă a fi creștin și nici nu are înțelegerea 
lucrării de Întrupare a Mântuitorului Hristos şi a menirii Bisericii. 

Această metodă, dimpreună cu toate urmările pe care le aduce 
cu sine, pot fi concentrate în două cuvinte: isihie şi teologie. Isihia 
este metoda de curăţire și de luminare a omului, iar teologia repre- 
zintă cunoașterea lui Dumnezeu, prin care omul îşi împlineşte sco- 
pul dintru început al zidirii sale şi ajunge să le fie şi altora călăuzitor 
pe calea către îndumnezeire. 


141 


ISIHIE ȘI TEOLOGIE . CALEA TĂMÂDUIRII OMULUI ÎN BISERICA ORTODOXĂ 


4. Slujirea pastorală în 
lumina sfintelor canoane ale Bisericii 


Ne vom ocupa în capitolul de față de această ştiinţă a îndru- 
mării pastorale prin care este dobândită tămăduirea omului, atră- 
gând atenţia asupra importanţei sfintelor canoane în cadrul acestei 
însemnate lucrări. 

Pentru îndrumarea duhovnicească a credincioşilor, Biseri- 
ca noastră a cultivat și o știință a pastoraţiei, pe care o întâlnim la 
Sfinţi, Proroci, Apostoli, Sfinţi Părinţi, cuvioşi și asceţi, și prin care 
toți aceştia și-au călăuzit fiii duhovniceşti. Este o lucrare pe care o 
putem vedea în paginile Sfintei Scripturi și în Sinodicoanele Biseri- 
cii. Aceste scrieri nu sunt simple opere istorice sau teologice, văzu- 
te prin prismă raționalistă, ci au un caracter prin excelență pastoral 
şi medical. Aceasta ar fi dreapta înțelegere cu care suntem datori în 
privinţa lor. 

Un rol de seamă în lucrarea pastorală îl dețin canoanele Sinoade- 
lor Ecumenice și Locale. Așa cum s-a observat, sfintele canoane însu- 
mează experienţa Bisericii pe această cale a călăuzirii credincioşilor, 
fapt pentru care au o mare însemnătate. 

Foarte important este, desigur, modul în care acestea sunt tâl- 
cuite și întrebuințate, deoarece, așa cum spunea pururea-pomeni- 
tul Părinte Ioannis Romanidis, cuțitul este mânuit de chirurg, pen- 
tru cele mai fine operații menite să-i aducă omului tămăduirea, dar 
şi de măcelar, pentru a tăia carnea în bucăţi. Din această pricină 
numai cei îndumnezeiți se pot sluji cu bună rânduială de sfintele 
canoane, în vreme ce, dacă ajung în mâna măcelarilor de suflete, 
vor [i folosite spre omorârea oamenilor. 

În cele ce urmează notăm câteva dintre condiţiile care se cer neapă- 
rat împlinite în vederea unei bune întrebuințări a sfintelor canoane. 


a) Sfintele canoane, în tâlcuirea Sfinţilor Părinți ai Bisericii 


Sfintele canoane trebuie aplicate în hotarele temeiurilorbisericești, 
fără a fi întrebuințate ca dreptare ale unei ideologii, altminteri se 
înstrăinează de scopul pe care îl slujesc și pierd puterea cu care au 
fost învestite, 

Trebuie notat faptul că Biserica, aşa cum aflăm din cărțile și tâl- 
cuirile Sfintei Scripturi, rânduiește și judecă astfel dogmele și sfin- 
tele canoane, veghind la unitatea sa și la tămăduirea mădularelor 
vătămate de boală. În Biserica primară nu existau dogme și canoa- 
ne, deoarece peste credincioşi se revărsa din belșug Harul Duhului 
Sfânt. Când însă, din felurite pricini, mădularele Bisericii au fost 
atrase de duhul lumesc, aceasta a statornicit, prin Sinoadele Ecume- 
nice și Locale, dogme şi canoane spre tămăduirea omului. 

Este grăitor faptul că dogmele sunt consfinţite prin formula: 
„Părutu-s-a Duhului Sfânt şi nouă”, iar sfintele canoane prin: „A bine- 
plăcut [Părinților întruniţi la] Sinod”. Acest lucru arată că dogmele 
rămân neschimbate, neştirbite, în vreme ce sfintele canoane, fără 
a cunoaşte schimbări în conţinutul lor și în duhul ce le adapă, pot 
cunoaște, după caz, schimbări potrivit cu nevoile epocii în care au 
fost statornicite. Aceasta este lucrarea Bisericii. 

De asemenea, trebuie semnalat faptul că există o strânsă legă- 
tură între dogme și canoane. Dogmele, numite și 4reptare (gr. 6roi), 
întrucât arată linia de hotar dintre înșelare şi adevăr, dintre boală 
și tămăduire, sunt expresia descoperirii (Revelaţiei) primite de cei 
îndumnezeiți, arătând calea către îndumnezeire și mijlocul prin care 
omul află tămăduirea. Sfintele canoane au ca temei dogmele-hotă- 
rârile Sinoadelor Ecumenice și sunt traducerea în practică a acesto- 
ra; reprezintă, cu alte cuvinte, leacurile menite a-i ajuta pe oamenii 
bolnavi să se învrednicească de trăirea adevărului revelat şi de pri- 
mirea în lăuntrul lor a lucrării dogmelor credinţei. Altfel spus, dog- 
mele cu privire la Dumnezeu, la Întruparea Cuvântului, la Biserică 
etc. trebuie să i se facă omului sânge și hrană spre viață. La aceasta 
se ajunge pe calea experienţei, prin trăirea sfintelor canoane. 

Este vădit faptul că sfintele canoane reprezintă trăirea adevărului 
revelat al credinței și nașterea din nou duhovnicească a oamenilor. 
Când vorbim despre naștere din nou duhovnicească, nu înțelegem 
o îndreptare pe plan individual a caracterului omului, ci însuși fap- 
tul de a trăi cugetul Bisericii, adică îmbisericirea, împărtășirea sa, la 
diferite măsuri, de Harul lui Dumnezeu. După primirea Tainei de 
inițiere, de intrare în viața creștină prin Botez, și împărtășirea de 
darurile Sfântului Duh prin Taina Mirungerii, omul este supus mul- 
tor ispite și este încercat prin felurite boli. Prin trăirea pocăinţei şi 

urmarea sfintelor canoane, în lăuntrul său începe să lucreze Harul 
Botezului şi al Mirungerii. Astfel, sfintele canoane nu sunt o seamă 
de legiuiri cu caracter moral ori prevederi ale vreunui cod deonto- 
logic, ci leacuri spre mântuirea omului. 

Desigur, în vederea unei drepte înţelegeri și întrebuinţări ale 
sfintelor canoane trebuie luat aminte cu grijă la mediul şi la duhul 
care însuflețesc viața bisericească, precum şi la lucrarea de păstorire 
a Episcopului locului, acesta nefiind vicarul lui Hristos pe pământ, 
ci taina prezenţei Lui simțite în sânul Bisericii. 


b) Părintele duhovnicesc și 
Harul deosebirii (dreapta socotință) 


Cele spuse mai înainte cu privire la întrebuințarea sfintelor 
canoane pun în lumină Harul deosebirii (dreapta socotință), una 
dintre cele mai mari harisme cu care trebuie să fie împodobit Părin- 
tele duhovnicesc. 

Sfântul Evanghelist loan îi povățuiește pe creștini în epistola sa 
sobornicească: „lubiților, nu dați crezare oricărui duh, ci cercați duhu- 
rile dacă sunt de la Dumnezeu” (| loan 4:1). Feluritele duhuri trebu- 
ie cercate, pentru a vedea dacă sunt de la diavol sau de la îngerii 
slujitori ai lui Dumnezeu, dacă sunt drăcești sau dumnezeieşti. A 
deosebi energiile zidite de cele nezidite, pe cele omenești de cele 
dumnezeiești, și iarăși, pe cele drăceşti de cele dumnezeieşti, repre- 
zintă însăşi lucrarea teologiei ortodoxe. Teologul văzător, care se 
învredniceşte de vederea lui Dumnezeu în Ipostasul Cuvântului, 
poate face deosebirea între cele ce vin de la Dumnezeu şi cele ce vin 
de la diavol. Prin urmare, teolog este cel care deosebește duhuri- 
le, şi care face, totodată, o diagnosticare corectă a bolilor de natură 
duhovnicească, trupească, psihologică, neurologică sau care țin de 
înrâuririle diavoleşti. 

Sfântul loan Scărarul cercetează în amănuni cele despre dreapta 
socotință (di4krisi, deosebire, discernământ), împărțind-o în trei stadii: 
dreapta socotinţă a celor începători, a celor de pe treapta din mijloc 
și a celor desăvârșiţi. În cei începători dreapta socotință [puterea 
de a deosebi] este „cunoașterea adevărată a celor privitoare la ei înşişi”, 
adică dreapta cunoaștere a propriului sine. În cei de pe treapta din 

mijloc este „simțirea înțelegătoare (noeră aisthisis)! care deosebeşte fără 
greşeală binele propriu-zis de binele natural și de cel potrivnic”, adică 
simțul lăuntric ce deosebește în chip neînșelat adevăratul bine de 
binele firesc şi de răul potrivnic lor. În cei desăvârșiţi, deosebirea 
este „cunoștința sălășluită [în ei] prin luminarea dumnezeiască, aşadar 
cunoașterea dobândită prin luminarea lui Dumnezeu ce străluceşte 
în chip desăvârșit toate cele care pentru ceilalţi rămân întunecate. 
Iar în linii generale Sfântul loan scrie că deosebirea este „cunoașterea 
sigură a voii dumnezeieşti în orice timp și loc, și lucru“, care petrece 
în cei curaţi cu inima, cu trupul şi cu graiul. „Dreapta socoteală este 
conştiinţa nepătată şi simţirea curată”. 

Părintele duhovnicesc trebuie să dea dovadă de dreaptă socotinţă, 
care constă în punerea unui diagnostic corect și în aplicarea unei 
terapii potrivite omului bolnav, de vreme ce sfintele canoane au 
tocmai această viziune a vindecării, fără a urma unei mentalități 
justițiare. 

Este grăitor faptul că Părinţii adunaţi la Sinodul V-VI Ecume- 
nic, rânduind epitimii pentru felurite păcate, în scopul tămăduirii 
creştinilor, în cel de pe urmă canon (102) întăresc în chip lămurit care 
este rostul acestor epitimii și în ce fel trebuie ele întrebuințate de către 
un Părinte duhovnicesc împodobit cu dreapta socotință. Redăm mai 
jos întregul canon, pe care îl socotim a fi de mare însemnătate: 

„Se cade ca cei ce au primit de la Duminezeu puterea de a lega şi de a 
dezlega să cerceteze felul (calitatea) păcatului şi aplicarea spre întoarcere a 
celui ce a păcătuit, şi astfel să aducă bolii vindecarea potrivită, ca nu cum- 
va, folosindu-le pe amândouă fără măsură, să greşească în privinta izbăvi- 
rii celui încărcat (suferind). Căci nu este simplă boala păcatului, ci feluri- 
tă şi în multe chipuri, şi născătoare de multe vlăstare ale stricăciunii, din 
care răul se revarsă din plin şi merge înainte până s-ar opri prin puterea 
vindecătorului (a doctorului). Drept aceea, cel ce arată ştiinţă doctoricească 
(medicală) în privința sufletului mai întâi trebuie să cerceteze starea (dis- 
poziția) celui ce a păcătuit, şi dacă înclină spre sănătate sau, dimpotrivă, 
cheamă la sine însăşi boala prin năravurile sale; să vegheze cum se îngrijeş- 


1Pentru „simțirea înjelegătoare” v. n. 692 şi 711, Filocalia, pp. 282, 287. (n, trad.) 

2Sf. loan Sinaitul, Scara, Ed. Papadimitriou, 1970, cap. 26, al. 1. Reproducem frag- 
mentul după traducerea românească: Sf. loan Scărarul, Scara dumnezeiescului urcus în 
Filocalia, vol. 9, 2007, p. 282. (n. trad.) 

„te în vremea aceasta (între timp) de întoarcerea (restabilirea) sa, şi dacă nu 
se împotriveşte meşterului (doctorului), şi vătămarea sufletului se opreşte 
din pricina folosirii doctorilor puse asupra ei, şi astfel să se măsoare milos- 
tivirea după vrednici, Căci tot cuvântul (toată grija) lui Dumnezeu şi al 
celui căruia i s-a încredințat cârmuirea de păstor (pastorală) este să aducă 
înapoi (să întoarcă) oaia cea rătăcită şi să vindece pe cen mușcată de şarpe 

| şi (dar) nici să o împingă spre prăpastia deznădăjduirii şi nici a slăbi frâna 
i spre moleşirea şi spre dispretuirea vieții; ci în orice chip să stea împotriva 
| suferinței (patimii), fie prin doctoriile cele mai aspre şi mai iuți, fie prin cele 
mai moi (suportabile) şi mai blânde (uşoare) şi să se nevoiască (lupte) spre 
| închiderea (cicatrizarea) rănii, cercetând roadele pocăinţei şi îngrijind cu 
i înțelepciune pe omul cel chemat spre strălucirea cea de sus. Aşadar, trebuie 
| ca noi să le ştim pe amândouă, şi pe cele ale asprimii, şi pe cele ale obiceiu- 
lui (cerute de obicei), dar să urmăm chipul cel mai îndătinat la cel care nu 
primeşte asprimea, precum ne învață pe noi Sfântul Vasilie”! 
Vedem în chip limpede din cuprinsul acestui canon că păcatul 
i este boală, întoarcerea de la păcat către Dumnezeu este „therapia”, 
vindecare [în trad. rom.: „întoarcere, restabilire” — n. trad.], clericii se 
| „. îndeletnicesc cu această știință doctoricească prin lucrarea Sfântu- 
lui Duh, iar epitimiile sunt doctorii ce tămăduiesc rănile păcatului. 
| Dreapta socotinţă a Părintelui duhovnicesc este de mare trebuinţă 
în slujirea sa de doctor al sufletelor. Un duhovnic lipsit de darul deo- 
sebirii le poate pricinui credincioșilor o mare vătămare sufletească, 
de multe ori cu urmări de neîndreptat pentru amândouă părţile. 
Desigur, unde există frica lui Dumnezeu şi rugăciune, Însuşi Dom- 
nul plinește lipsurile. Se poate întâmpla însă ca cei ce se mărturisesc 
unor duhovnici lipsiți de dreapta socotință să aibă mult de suferit 
în viaţa lor duhovnicească. 

Prezentăm mai jos, foarte pe scurt, câteva aspecte grăitoare care 
pun mai bine în lumină această virtute a dreptei socotințe cu care 
trebuie să fie împodobit Părintele duhovnicesc. 

În primul rând, Părintele duhovnicesc trebuie să-și cunoască în 
chip lămurit atribuțiile care i-au fost încredințate de Episcop și să nu 
ia asupra sa îndatoriri ce îi revin acestuia. Cu alte cuvinte, în virtu- 

' Prodromos Akanthopoulos, Kodikas leron Kanonon kai Ekklisiastikon Nomon, ed. a 
II-a, Ed. Fraţii Kyriakidis, Thessalonic, 1995, pp. 179-181. Reptroducern fragmentul după 
traducerea românească: I.N. Floca, op. cif., p. 178. V. şi Pidalionul, p. 259. (n. trad.) 

tea vredniciei de Părinte duhovnicesc cu care a fost învestit de către 
Episcop, nu i se cade să se amestece în chestiuni bisericeşti de ordin 
administrativ, nu are autoritatea de a-i afurisi pe credincioși ori de a 
aduce îndreptare hotărârilor luate de alţi Părinţi duhovnicești, toate 
acestea ținând de atribuţiile Episcopului. 

În al doilea rând, Părintele duhovnicesc trebuie să aibă harisma 
cunoașterii stării duhovnicești a oamenilor pentru care va da răs- 
puns înaintea lui Dumnezeu. Spunem aceasta deoarece starea fie- 
cărui creștin diferă de la caz la caz, întocmai ca și în privința bolilor 
trupești. Primul lucru pe care trebuie să-l facă un doctor ce poartă 
grijă de trup este să pună diagnosticul bolii, să stabilească ce cauze 
au condus la apariția acesteia, spre a putea aplica apoi tratamentul 
potrivit. Este o harismă cerută şi în cazul Părintelui duhovnicesc. 
De asemenea, Părintele nu trebuie să-și călăuzească fiul duhovni- 
cesc cu învățături și îndemnuri înalte, câtă vreme, judecând după 
starea sa duhovnicească, el însuşi se află la o măsură foarte mică. 
Nici să-l povăţuiască a urma un chip al petrecerii căruia acesta nu îi 
poată face față. De altfel, este învederat faptul că cele pe care le-au 
plinit și le plinesc sfinţii sunt vrednice de uimire, dar nu sunt toate 
potrivite a fi urmate de către toți. 

În al treilea rând, Părintele duhovnicesc trebuie să poată face 
deosebirea între bolile de natură duhovnicească, psihologic-neu- 

rologică și trupească. Spunem aceasta deoarece unele boli sunt 
duhovnicești, pricinuite de pierderea Harului lui Dumnezeu și a 
lucrării patimilor, altele sunt cauzate de unele probleme psihologi- 
ce sau neurologice, altele sunt urmarea unor disfuncţii ale trupului, 
sub forma anomaliilor somatice, în vreme ce altele țin de spectrul 
înrâuririlor diavolești. Părintele duhovnicesc trebuie să aibă haris- 
ma deosebirii, astfel încât să nu pună o boală psihologică sau neu- 
rologică pe seama unei lucrări demonice, nici să nu socotească a 
fi totuna demonizarea și bolile psihice etc. Cu privire la aceasta, 
Părinții duhovnicești lipsiți de harisma deosebirii săvârșesc greșeli 
deosebit de grave, cu urmări cumplite pentru credincioși. 

În al patrulea rând, Părintele duhovnicesc trebuie să aibă dreaptă 
socotință pentru a înțelege deosebirea dintre tămăduirea duhovni- 
cească a omului prin Taina Spovedaniei şi ajutorul oferit prin sfătuire 
(consiliere). Mulţi cercetează Părinți duhovnicești pentru a afla folos 

din sfaturile pe care le primesc de la aceștia. Alții caută povățuirea lor 
duhovnicească pentru a se izbăvi de patimi. De asemenea, unii vin să 
se mărturisească dorind să afle un Stareţ, un povăţuitor duhovnicesc 
(Gheronda), în vreme ce alții caută un simplu preot înaintea căru- 
ia să-și spovedească păcatele, nu un Părinte duhovnicesc. Aşadar, 
Părintele duhovnicesc trebuie să ţină seama de toate aceste aspecte 
de mare fineţe și să se poarte faţă de ucenici ca atare. Nu înseam- 
nă, firește, că va juca rolul Stareţului, care pretinde ascultare oarbă, 
când cel ce i se mărturiseşte nu îi dă acest drept, nici nu-l va sili pe 
ucenic, în numele ascultării, să pună toate cele întreprinse de el în 
societate și în familie în slujba satisfacerii propriilor dorințe. 

În al cincilea rând, Părintele duhovnicesc trebuie să facă deosebi- 
rea între slujirea duhovnicească şi propriile dorințe. Aceasta înseam- 
nă că este chemat să își ajute duhovnicește ucenicii, fără a-i încurca în 
ițele patimilor și năzuințelor sale. Lucru valabil, de altfel, și cu privire 
la administrarea unei afaceri. O bună administrare cere să nu se ames- 
tece drepturile personale cu cele legale ale omului. Astfel, duhovnicii 
care se slujesc de Taina Mărturisirii pentru a câștiga ucenici, pentru a 
se îmbogăţi, a dobândi autoritate pe plan social şi influenţă în vede- 
rea alegerilor la nivel local şi naţional, ori pentru a avea la îndemână 
o armă puternică pe care să o poată îndrepta împotriva Episcopului 
lor, sunt Părinți duhovnicești lipsiţi de dreapta socotinţă. 

În al șaselea rând, purtarea Părintelui duhovnicesc faţă de 
credincioși trebuie să fie potrivită cu anii vârstei lor trupești şi cu 
profesia pe care o deţin în societate. Nu se poate purta la fel față 
de cei tineri, de cei de vârstă mijlocie şi de cei bătrâni, nici nu poa- 
te aplica aceleaşi criterii de judecată atât celor ce trăiesc în societăți 
multiculturale, cât și celor din sânul societăților omogene cultural. 
Nu se cade, totodată, să pună asupra fiilor săi duhovniceşti poveri 
cu anevoie de purtat. 

În al șaptelea rând, Părintele duhovnicesc nu trebuie să intervi- 
nă în chestiuni mai presus de competența şi de chemarea sa, care 
constă în a-l călăuzi pe om de la robia duhovnicească la libertate, 
de la chip la asemănare, de la curăţire la luminare și îndumnezeire 
sau, potrivit Sfântului Maxim Mărturisitorul, de la filosofia practică 
la contemplaţia naturală și teologia tainică (mistică). Cu alte cuvin- 
te, Părintele duhovnicesc nu trebuie să treacă drept doctor al trupu- 

lui, inginer, arhitect, negustor, întreprinzător etc., ci să-şi împlineas- 
că propria lucrare și slujire, arătând deopotrivă respect celor de altă 
profesiune, pe care nu este chemat să-i înlocuiască. 

În al optulea rând, Părintele duhovnicesc trebuie să aibă un 
desăvârşit respect față de libertatea celui care i se mărturisește, chiar 
dacă acesta îi dă de bunăvoie dreptul de a dispune de ea. Cu alte 
cuvinte, cel ce se apropie de Taina Mărturisirii încercat de îndo- 
ieli psihologice și existenţiale, se află într-o astfel de stare, încât se 
dăruieşte cu totul pe sine Părintelui duhovnicesc şi arată bunăvoință 
în a primi orice cuvânt venit din partea sa. Un bun Părinte duhov- 
nicesc, dăruit cu dreapta socotință, nu va profita de aceasta. Şi când 
ucenicul i se predă cu totul pe sine, în chip liber, se va purta față de 
el cu multă bunăcuviință, fără a-i călca în picioare libertatea, îi va 
arăta respect și îl va ajuta să-și afle sinele cel bun. Părintele duhovni- 
cesc urmăreşte ca omul să afle tămăduirea; de îndată ce o dobândeş- 
te, îl lasă liber să zboare. Așa cum roțile ajută avionul să aterizeze, 
după care se strâng, nemaifiind de trebuinţă, tot astfel stau lucruri- 
le şi cu ascultarea creștinului față de Părintele său duhovnicesc. Are 
trebuinţă de el pentru a ateriza, mai apoi însă va putea zbura liber. 

Aceste opt puncte arată hotarele între care trebuie să se miște 
dreapta socotinţă a Părintelui duhovnicesc. Ca unul care s-a izbă- 
vit el însuși de orice legătură exterioară sau lăuntrică, îi ajută şi pe 
ceilalți să se slobozească, la rândul lor, de legături, respectându-le 
libertatea și mărginindu-se la lucrarea sa duhovnicească, care con- 
stă în tămăduirea credincioşilor. 

Așa cum am arătat şi în cele dle mai sus, este de la sine înţeles faptul 


_că dreapta socotințănu reprezintă în chip simplu o harismă omenească, 


antropocentrică, ce aduce laolaltă lucrarea rațiunii şi experienţa socia- 
lă, ci o harismă a Preasfântului Duh, dăruită celui ce se împărtășește, 
la diferite măsuri, de energia nezidită a lui Dumnezeu. 

În genere, harisma dreptei socotințe presupune cunoaşterea de 
către Părintele duhovnicesc a lucrării sale de căpătâi. Potrivit între- 
gii Tradiţii a Dumnezeieştilor Scripturi și a Sfinţilor Părinţi, lucrarea 
Părintelui duhovnicesc constă în a-i ajuta pe credincioşi să se facă 
părtaşi Tainei Crucii și Învierii lui Hristos. Această împărtăşire este, 
în fapt, desăvârşita ascultare a omului de voia lui Dumnezeu, împre- 
una sa răstignire și înviere cu Hristos, ce se vădeşte prin transfigu- 

rarea tuturor energiilor sale sufletești şi trupești, astfel încât acestea 
să lucreze după fire şi mai presus dc fire. 

Omul care nu ascultă de voia lui Dumnezeu este numit în Sfân- 
ta Scriptură şi în scrierile Părinților „vrăjmaș” al lui Dumnezeu 
(Romani 5:10, Romani 8:6-7, Filipeni 3:18, Coloseni 1:21, lacov 4:4), 
nu în înţelesul că Dumnezeu Se poartă față de oameni cu vrăjmăşie, 
ci că omul, ca unul ce primește de bunăvoie sfaturile diavolului, 
nu mai este ascultător față de Dumnezeu și 1 se face vrăjmaș, pier- 
zând părtăşia cu El. Aşadar, lucrarea Părintelui duhovnicesc constă 
în a-l ajuta pe credincios ca prin Harul dumnezeiesc și prin propria 
străduinţă să înceteze a mai fi vrăjmaș al lui Dumnezeu și să 1 se 
facă Acestuia prieten (loan 15:14-15), urcând pe treptele desăvârșirii 
duhovniceşti. Aceasta înseamnă să devină din vrăjmaș al lui Dum- 
nezeu, rob al L.ui, care Îi împlineşte voia de frica muncilor din iad, 
apoi năimit, următor al voii Sale spre primirea răsplătirii în Rai, iar 
mai pe urmă prieten al lui Dumnezeu, ceea ce înseamnă să lucreze 
voia dumnezeiască din iubire pentru E], iubire care, fireşte, nu are 
nici un interes ascuns. Şi cum desăvârşirea nu cunoaște hotar, făcân- 
du-se prieten al lui Hristos, creştinul păşește pe calea „desăvârșirii 

fără sfârșit (nedesăvârşite)”. 

Toată această cale a naşterii din nou a omului, care este strâns legată 
de împărtășirea sa cu Hristos înainte de ieșirea sufletului din trup, este 
înfățișată în Apocalipsa Sfântului Evanghelist loan ca trăire a învierii 
celei dintâi: „Aceasta este învierea cea dintâi” (Apocalipsa 20:5). Şi, desi- 
gur, după învicrea cu trupul, omul născut din nou va trece prin cea de a 
doua înviere. Învierea cea dintâi este ascmuită logodnei duhovnicești, 
în vreme ce cea de a doua închipuie nunta duhovnicească. 

În chip firesc, această cale a creștinului către cea dintâi și cea 
de a doua înviere este opusă morţii celei dintâi şi celei de a doua. 
Moartea cea dintâi reprezintă ruperea legăturii cu Hristos, înainte 
de ieşirea sufletului din trup, stare în care omul este vrăjmaş al lui 


! În scrierile filocalice întâlnim frecvente trimiteri la „desăvârșirea nedesăvârşită”! 
„Cei nepătimitori întinzându-se peste ei fării să se sature, urmăresc desăvârşirea fără sfârsit 
(nedesăvârşită) ca una ce se ridică pururea peste sine însăşi prin adaosurile neostenite ce 
se înalță neîncetat prin suişurile spre Dumnezeu ”, în Filocalia, vol. 8, pp. 192-193; „Omul 
duhovnicesc se desăvârșeşte în veacul de acum, pe măsura puterii omeneşti, iar faţă de oceanul 
cel fără de margini al desăvârşirii dumnezeieşti el pururea este la început de desăvârşire, fiind- 
că niciodată nu poate cuprinde pe deplin nemărginirea desăvârşirii”, în Filocalia, vol. 9, 
p. 419, n. 933. (n. trad.) 

Dumnezeu, iar moartea cea de a doua înseamnă împărtășirea de 
energia lui Dumnezeu ca iad, după cea de A Doua Venire a lui Hris- 
tos și Judecata de Apoi. Sfântul Evanghelist loan scrie: „Cel ce biru- 
ieşte nu va fi vătămat de moartea cea de-a doua” (Apocalipsa 2:11). De 
altfel, osândirea cea de pe urmă a diavolului și a prietenilor lui este 
numită într-un alt loc din Apocalipsa lui loan „moartea cea de doua”: 
„Aceasta e moartea cen de a doua” (Apocalipsa 20:14), iar în alt loc: 
„(...] care este moartea a doua” (Apocalipsa 21:8). 

Prin urmare, putem trage concluzia că Părintele duhovnicesc, 
împodobit fiind cu Harul deosebirii duhovnicești, cunoaște în 
chip lămurit faptul că lucrarea sa de căpetenie este de a-și ajuta fiii 
duhovnicești să trăiască învierea cea dintâi încă din această viaţă și 
să scape de moartea cea dintâi, astfel încât, după cea de A Doua Veni- 
re a lui IIristos, să se împărtășească de învierea cea de a doua și să 
se izbăvească de moartea cea de a doua. Aceasta înseamnă că omul 
credincios, creştinul, se schimbă treptat din rob în năimit, iar apoi în 
fiu după Har al lui Dumnezeu. Întreaga lucrare a Părintelui duhov- 
nicesc trebuie să aibă această viziune a mântuirii credincioșilor. 


c) Acrivie şi iconomie în aplicarea sfintelor canoane 


Faptul că sfintele canoane sunt percepute ca leacuri de tămăduire 
pentru bolile duhovniceşti este vădit de însuşi chipul întrebuinţări 
lor, care se mișcă în spațiul acriviei sau al iconomiei. 

Sfântul Nicodim Aghioritul notează: „Două feluri de chivernisire și 
de îndreptare se păzesc în Biserica lui Hristos, Un fel se numeşte scumpătate, 
iar celălalt se numeşte iconomie şi pogorământ. Cu care chivernisesc mântu- 
irea sufletelor iconomii Sfântului Duh, uneori cu unui, alteori cu altul”. 

În acest fragment observăm că duhovnicii sunt numiţi „iconomi ai 
Duhului Sfânt”, care chivernisesc mântuirea sufletelor, slujindu-se 
uneori de acrivie, iar alteori de iconomie. 

Cercetarea sfintelor canoane ne dă putinţa de a vedea în chip lim- 
pede că de obicei duhovnicii aplică acrivia când creștinii se îndepăr- 
tează de Biserică prin eres, schismă sau petrecerea întru cunoștință 
cu neorânduială, în vreme ce iconozuia o folosesc pentru acele mădu- 
lare care lucrează, la măsuri diferite, pocăinţa. 


'Sf. Nicodim Aghioritul, Pidalion, Ed. Astir, Athena, 1970, p. 53, notă. Reproducem 
fragmentul după traducerea românească: Pidalionul, p. 85, n. 77. (n, trad.) 

Desigur, Sfântul Nicodim Aghioritul atrage atenția asupra faptu- 
lui că „iconomia are măsuri şi hotare, şi nu este veşnică şi nehotărâtă”. În 
legătură cu aceasta ne pune înainte cuvântul Sfântului Teofilact al 
Bulgariei: „Cel ce face ceva după iconomie, nu chiar ca un lucru bun, face 
uceasta: ci ca un lucru trebuincios la o vreme [tâlcuirea la cap. 5 stihul 11, 
către Galateni]”. Însemncază şi cuvântul Sfântului Grigorie Teolo- 
gul: „În destul am iconomisit, nici (socoteala) cea străină primindu-o, nici 
pe a noastră stricându-o, care cu adevărat ar fi rea iconomie”, Aminteşte 
încă și cuvântul Sfântului loan Gură de Aur: „A iconormnisi se cuvine 
unde nu se face călcare de lege”. 


d) Chivernisitorul sfintelor canoane 


Cele de mai sus vădesc, pe de o parte, marea însemnătate a sfinte- 
lor canoane, iar, pe de alta, ni-l pun înainte pe cel ce răspunde de chi- 
vernisirea lor. Cel ce se face următor al unei ideologii întrebuințează 
sfintele canoane în scopuri ideologice; moralistul rămâne la nivelul 
lor etic; cel cu o orientare liberală le va trece cu ușurință cu vederea; 
tradiționalistul va stărui în a vedea litera canoanelor, fără a pătrun- 
de în duhul lor; justițiarul le va socoti articole de lege. Este trebuinţă, 
prin urmare, de un om potrivit care să chivernisească aceste canoa- 
ne, astfel încât ele să-și poată împlini scopul pentru care au fost 
alcătuite. lar un asemenea om este Părintele duhovnicesc încercat, 
învrednicit de nașterea din nou și care, potrivit rânduielilor Biseri- 
cii, trebuie să împlinească anumite condiţii pentru a purta cu depli- 
nă răspundere această slujire a părințeniei duhovnicești. 

Să spunem pentru început că Părintele duhovnicesc trebuie să fie 
un om îndumnezeit, să aibă dragoste duhovnicească, să se bucure de 
slobozenia cea duhovnicească și, desigur, să fie însuflat de Sfântul 
Duh Care chivernisește întreaga Biserică. ] se cere să fie un adevărat 
Părinte duhovnicesc, în stare să-şi nască din nou fiii duhovnicești. 
Pentru a fi, totuşi, Părinte duhovnicesc, trebuie ca în primul rând să 
se arate fiu al Părintelui ceresc, după pilda Mântuitorului lisus Hris- 
tos. Hristos este în primul rând Fiul Tatălui, Fiul Său iubit, Care | 
S-a făcut ascultător până la moarte, și încă moarte pe cruce (Filipeni 
2:8), iar prin ascultarea şi Jertfa Sa i-a născut pe oameni din nou, 


"Ibidem, p. 56, notă. În trad. rom. ibidem, pp. 67-68, n. 77. 

făcându-Se şi Părintele tuturor credincioșilor. Dacă slujitorul sfințit 
al Domnului nu s-a împărtășit de starea de fiu duhovnicesc, nu se 
poate închega înlăuntrul său lucrarea părinţeniei duhovniceşti. 

Să mai spunem şi că purtarea Părintelui faţă de fiii săi duhovniceşti 
nu trebuie să fie doar una de tată, ci şi de mamă, așa cum am văzut 
în cele de mai sus, de vreme ce părințenia duhovnicească în chipul 
tatălui nu este despărțită de cea în chipul mamei. 

Mai mult decât atât, părințenia duhovnicească a slujitorului bise- 
ricesc în chipul tatălui și al mamei nu desființează frăţietatea cea 
întru Hristos, Deşi i-a fost încredințată slujirea unor mădulare ale 
Bisericii, acest fapt nu îi conferă vreo întâietate vicleană în sânul 
Bisericii și, repetăm, nu desființează frățietatea cea întru Hristos. 
Toţi suntem înaintea lui Hristos copiii Săi şi, prin aceasta, frați unii 
altora. De aceea, Sfântul Simeon Noul Teolog, vorbind în calitate de 
egumen monahilor din mănăstirea sa, îi numea Părinți şi frați. 

Totodată, de vreme ce toate harismele sunt dăruite de Sfântul Duh 
spre slujirea mădularelor Bisericii, nici una dintre ele nu are o lucrare 
de sine stătătoare în viaţa acesteia. Cu alte cuvinte, harisma părințeniei 
duhovniceşti nu se poate arăta lucrătoare dacă este despărțită de 
prezența Episcopului în eparhia sa. De altfel, Episcopul este prin 
excelență Părintele duhovnicesc al turmei credincioșilor, iar slujitorii 
Bisericii, clericii, păstoresc poporul lui Dumnezeu în numele lui. 


5. Concluzie 


Această temă care tratează despre persoana şi slujirea Părinte- 
lui duhovnicesc ca tată și mamă, harisma duhovnicească a dreptei 
sale socotințe și călăuzirea oamenilor către nașterea din nou, este 
una de mare însemnătate în viața Bisericii. Aceasta întrucât adevă- 
ratul Părinte duhovnicesc dăruit cu dreapta socotinţă îi poate aju- 
ta pe credincioși să simtă dragostea lui Dumnezeu, Harul lui Hris- 
tos și darul Sfântului Duh și, totodată, să vadă Biserica nu ca pe un 
spaţiu religios care să satisfacă pur şi simplu sentimentele sale reli- 
gioase, nici drept organizaţie ideologică ce funcționează după repe- 
re antropocentrice, ci Însuși Trupul lui Hristos, părtăşia îndumne- 
zeirii, familie duhovnicească și spital duhovnicesc. 

De aceasta are îndeosebi nevoie omul contemporan, mai cu sea- 
mă când trăieşte în societăți „impersonale” şi pline de cruzime, în 
care statornicia instituţiilor se năruie și în sânul cărora duce o viaţă 
de orfan sub aspect psihologic și duhovnicesc. Aceasta deoarece, 
dincolo de lipsa părinţilor biologici, omul trăiește ca orfan și o pără- 
sire de natură psihologică și duhovnicească, fapt ce îi pricinuieşte o 
durere încă și mai mare, 

Scriitorul american Epstein scria că „societatea noastră este o soci- 
etate care şi-a pierdut tatăl”. Pavlos Kymisis, profesor la Facultatea 
de Medicină a Universității din New York, notează într-una din- 
tre cărțile sale: „Am citit în ultima oreme în ziarele new-yorkeze despre 
acest fenomen: fetițe care îi opresc pe trecători în Stațiile de metrou ale New 
York-ului și le cer să fie «tăticul lor»”. 

Trăim, cu adevărat, într-o epocă în care tinerii îndeosebi, dar şi 
oameni de alte categorii de vârstă, caută un sprijin în viață, un tată 
şi o mamă, de vreme ce lipsa acestora se vădește a fi una cât se poa- 
te de serioasă. Dacă astfel stau lucrurile în sfera biologicului, cu atât 
mai muit le putem observa pe plan duhovnicesc, Astăzi oamenii 
caută un Părinte duhovnicesc cu însușirile pe care le-am amintit 
mai sus, dorind să primească tămăduire, mângâiere, putere, însu- 
flare și să afle care este sensul vieţii lor. Acest lucru este legat, deşi- 
gur, și de acceptarea întru deplină libertate a unui astfel de rol de 
căire cei ce se apropie de Părinţii duhovniceşti, deoarece fiecare află 
ceea ce caută cu adevărat. 

Cea care trebuie să vină în întâmpinarea acestor nevoi și cău- 
tări dureroase este Biserica. Se pune întrebarea: Putem noi, slujitorii 
Bisericii, să răspundem acestei căutări a oamenilor? Avem puterea 
şi îndemânarea, dar și maturitatea de a lua asupră-ne această slujire 
jertfelnică a oamenilor? Suntem persoanele potrivite pentru a răs- 
punde unei astfel de căutări duhovniceşti? 

Socotesc că în măsura în care noi, clericii, ne împlinim propria 
nevoie de a afla un Părinte duhovnicesc, vom putea răspunde şi 
acestei nevoi a oamenilor, bine știind că cine gustă dintr-un lucru 
bun vrea să-i facă părtași acestuia și pe ceilalți. 

octombrie 2004 


' Pavlos Kymisis, Agonies kai Proopikes, Ed. Hristianiki Enosi Kyprion Epistimo- 
non, 1989, pp. 23-24. 

SFÂNTA SCRIPTURĂ ŞI 
SLUJIREA ÎNCHINATĂ LUI DUMNEZEU 


y A, 


Există o strânsă legătură între Sfânta Scriptură și slujirea pe care 
Biserica I-o închină lui Dumnezeu în lumina faptului că mădulare- 
le acesteia întocmesc, sub însuflarea Duhului Sfânt, textul Scriptu- 
rii care, odată introdus în canonul liturgic, sporește bogăţia cultului 
bisericesc. Astfel, credinciosul care se apropie să-l slujească Dom- 
nului şi să-i înalțe cântări de laudă se face părtaș acestei vistierii a 
Dumnezeieșştilor Scripturi, potrivit celor statornicite de către Sfinţii 
Părinți ai Bisericii. 

Din faptul că deasupra Sfântului Jertfelnic, care este însuşi cen- 
trul adunării liturgice a creștinilor — pe acesta este săvârșită Taina 
Dumnezeieștii Euharistii —, se află Evanghelia, putem vedea legătu- 
ra ce există între Sfânta Scriptură și slujirea închinată Domnului. 

La întrebarea: „Ce a fost mai întâi, Scriptura sau slujirea?” răs- 
punsul înclină spre cea de-a doua, întrucât Biserica, Trupul lui Hris- 
tos, și credincioşii săi, ca mădulare ale acestui Trup, au petrecut în 
împreună-slujire, lăudându-L pe Hristos Cel Înviat; abia mai apoi 
textele Evangheliilor, cartea Faptelor Sfinţilor Apostoli şi epistolele 
acestora au fost așternute în scris, spre întărirea și zidirea mădula- 
relor Bisericii. Biserica însăși a preluat și a inclus în tipicul slujbelor 
anumite pericope din Vechiul Testament. 

În continuare vom sublinia unele aspecte care țin de această legă- 
tură între Sfânta Scriptură şi slujirea închinată lui Dumnezeu. 

1. Cuvântul neîntrupat și Cuvântul Întrupat 


Atât Vechiul, cât şi Noul Testament ne înfăţişează slujirea închi- 
nată Domnului, cu deosebirea că în Legământul Vechi ea era adu- 
să Cuvântului neîntrupat, pe când în cel Nou, Cuvântului Întru- 
pat. În cadrul slujbei Sfintei Cununii, Î rugăm pe Dumnezeu să-i 
binecuvânteze pe miri, așa cum i-a binecuvântat pe Drepţii Vechiu- 
lui Testament, Deosebirea dintre Taina Nunții din Noul, respectiv 
din Vechiul Legământ ne apare mai lămurită dacă o raportăm la 
Taina Dumnezeieștii Euharistii, prin care ne împărtășim de Cuvân- 
tul Întrupat; altminteri, amândouă poartă aceeaşi binecuvântare. În 
aceasta constă, de altfel, și deosebirea fundamentală dintre Vechiul 
şi Noul Testament. 

Prorocii Vechiului Testament L-au văzut pe Cuvântul neîntru- 
pat, în vreme ce în Noul Testament Apostolii s-au învrednicit a-L 
vedea pe Cuvântul Întrupat. în Vechiul Testament, Cuvântul lui 
Dumnezeu este numit „Înger de Mare Sfat” (Isaia 9:5), Îngerul sla- 
vei, în vreme ce, odată cu Întruparea Sa, primește numele Hristos, 
dat fiind faptul că firea dumnezeiască, prin unirea ipostatică dintre 
firea dumnezeiască și cea omenească în Persoana Cuvântului, a uns 
firea omenească. Tocmai de aceea numele Hristos, potrivit Sfântului 
loan Damaschin, este numele Ipostasului, iar nu al firii. 

Toate teofaniile din Vechiul Testament sunt descoperiri ale 
Cuvântului neîntrupat. Chiar și în vedenia Prorocului Daniil (Dani- 
il 7:9-13), care înfățișează două Persoane, Cel vechi de zile și Fiul 
Omului venind pe norii cerului până la locul unde şedea Acesta 
[Cel vechi de zile], este vorba, în fapt, potrivit Tradiţiei patristice și 
imnografice, despre o singură Persoană; vedenia Îl arată pe Cuvân- 
tul lui Dumnezeu, Cel vechi de zile, și face cunoscută Întruparea Sa 
ca Fiu al Omului spre mântuirea neamului omenesc. 


2. Slujirea zidită și cea nezidită 
Când vorbim despre slujirea (latreia) zidită și cea nezidită avem 
în vedere chipul pe care aceasta îl îmbracă, felul rugăciunii pe care 


I-o aducem lui Dumnezeu, cu alte cuvinte, dacă este o lucrare a 

rațiunii sau rodul răpirii minţii-nous către vederea-lui-Dumnezeu 
(contemplație). 

Rugăciunea, potrivit învățăturii Sfinţilor Părinţi ai Bisericii, se 
săvârşeşte şi cu rațiunea (logiki) şi cu mintea (nous), cele două ener- 
gii ale sufletului, fapt pentru care o numim atât rațională (logiki), 
cât și roetică (cugetătoare, a minţii, noerâ). Acestea două se săvârșesc 
deopotrivă prin energia-lucrarea nezidită a lui Dumnezeu. Părinții 
învață că rugăciunea minţii presupune ieșirea din sine, extazul 
(Ekstas:), pe care nu-l înțelegem ca ieșire a sufletului din trup, ci ca 
întoarcere a minţii în inimă, cu alte cuvinte, venirea în minte a ener- 
giei nezidite a lui Dumnezeu, ce se revarsă apoi şi asupra trupu- 
lui. Această stare binecuvântată, numită slujire nezidită, o exprimăm 
prin mijlocirea cuvintelor și înțelesurilor zidite. 

Astfel, putem vorbi despre trei tipuri de deosebiri. 

Prima este deosebirea dintre cuvintele-înțelesurile zidite și 
„Cuvintele de nespus” [II Corinteni 12:4]. Cel ce primește descoperi- 
rea lui Dumnezeu, prorocul, este înălțat la ceruri și inițiat în Tainele 
dumnezeiești, în cuvinte de nespus, pe care le pune apoi în cuvin- 
te zidite și le împărtășește fiilor săi duhovniceşti pentru a-i călăuzi 
duhovniceşte. 

A doua deosebire o întâmim între legea zidită și cea nezidi- 
tă. Legea nezidită este cea a duhului, care se scrie în inima Pro- 
rocilor și a Apostolilor; ea reprezintă, în esenţă, comuniunea celor 
îndumnezeiţi cu Dumnezeu „față către Faţă”, impărtășirea de energia 
îndumnezeitoare, nezidită, a Sa, experienţă transpusă apoi în legea 
zidită, ce poartă întru sine această energie dumnezeiască nezidită. 
Prorocul Moisi a urcat pe Muntele Sinai, L-a văzut pe Dumnezeu 
față către Faţă și mai apoi, povăţuit fiind de EI, a scris Legea pentru 
a-i ajuta pe evrei să-și curățească inima de patimi întru ascultare de 
poruncile dumnezeieșşti. 

A treia este deosebirea dintre Biserica zidită și cea nezidită. Cre- 
dincioşii iau parte la împreuna-slujire care se săvârșește în sfântul 
lăcaș, în biserica de zid, însă au putinţa de a pătrunde, prin rugăciu- 
nea minţii, în Biserica cea nezidită, în Biserica Dumnezeirii. Pildă îl 
avem pe Sfântul loan Teologul care, aflându-se în peștera Apocalip- 
sei, s-a învrednicit a se face părtaş Bisericii celei nezidite. 

Deşi cele zidite se deosebesc de cele nezidite, nu există totuşi o 
opoziţie dialectică între slujirea zidită și cea nezidită, între legea 

zidită şi cea nezidită ori între biserica zidită și Biserica nezidită, 
deoarece toate acestea, slujirea, legea și rugăciunea zidite, se săvâr- 
şesc cu lucrarea Harului Celui nezidit, având, desigur, în vedere 
măsurile diferite ale vieții duhovnicești. 


3. Chipuri, semne și simboluri 


Există o strânsă legătură între chipuri, semne și simboluri, termeni 
care ar trebui redați cu toată acurateţea limbajului teologic, care este 
unul biblic, liturgic, iar, mai presus de toate, unul al contemplaţiei 
și al experienţei, empiric. Spunem aceasta deoarece îi întâlnim de 
multe ori atât în Scripturi, cât şi în slujirea bisericească, iar dreap- 
ta lor înțelegere presupune o exegeză teologică, de vreme ce sunt 
cuvintele unor oameni îndumnezeiţi. 

Termenul chip (tpos) prezintă multe înțelesuri, însă aici ne inte- 
resează cu precădere sensul pe care îl deține în sfera teologiei. Sub 
aspect semantic, typos înseamnă lovitură (kiypima), vătămare (plighi), 
întipărire (ektypoma), ceea ce se imprimă (apotypoma), fiecare dintre punc- 
tele trasate pe un obiect, schiță (shediasma), reprezentare schematică (skia- 
graphia), prezentare, descriere succintă, nedetaliată, a unui lucru etc.? 

Potrivit lui Jean Danielou, „temeiul teologiei biblice este acela că 
realitățile Vechiului Testament sunt chipuri (preînchipuiri) ale celui Nou. 
Studierea corespondențelor dintre cele două Testamente se numeşte «ana- 
liză tipologică» (tipologie)'?. Vedem, de altfel, în Noul Testament că 
mana trimisă de Dumnezeu evreilor în pustie este o preinchipuire a 
Dumnezeieștii Euharistii, după cum trecerea prin Marea Roșie, ase- 
menea și potopul, sunt chipuri ale Botezului creștin. Sfântul Apos- 
tol Pavel le scrie corintenilor: „Şi toate acestea li s-au întâmplat acelora, 
ca preînchipuiri ale viitorului, şi au fost scrise spre povățuirea noastră, la 
care au ajuns sfârşiturile veacurilor” (I Corinteni 10:11). 

Însă, cercetând şi tâlcuind evenimentele petrecute în Vechiul 
Testament, vedem lămurit cum toate acestea nu sunt simple chi- 

1V. Ta anagnosmata ton Despotikon ke Theomitorikon Eorton (Paremiile şi pericapele evan- 
ghelice din praznicele împărăteşti şi sărbătorile închinate Maicii Domnului), pp. 223-257. 

Dimitrios Dimitrakis, Mega Lexikon tis Ellinikis Glossis, vol. 9, pp. 7339-7340. 


"Jean Danitlou, Agia Graphi kai Leitourgia, Ed. Centrul de Studii Biblice Artos Zois 
(Pâinea Vieţii), Athena, 1981, p. 8. 

puri (preînchipuiri), ci lucrări ale Harului Dumnezeiesc, descoperiri, 
la măsuri și sub forme diferite, ale Cuvântului neîntrupat, lucrări 
ale energiei nezidite a lui Dumnezeu. Acesta este motivul pentru 
care Dani&lou face următoarea observaţie: „Potopul, Patimile, Bote- 
zul, toate sunt modurile în care a lucrat Dumnezeu în trei epoci diferite ale 
istoriei celei sfinte, îndreptate, desigur, către Judecata cea de Apoi". 

Preînchipuirile din Vechiul Testament sunt umbre ale celor ce 
urmează să se descopere, însă ele reprezintă, în același timp, o 
împărtăşire de energia lui Dumnezeu. Potrivit cântărilor din Cano- 
nul Naşterii Mântuitorului Hristos, compus în metru iambic de 
Sfântul loan Damaschin, cele descoperite Prorocilor despre Născă- 
toarea de Dumnezeu sunt chipuri întunecate ale adevărului: „Chi- 
purile (hjpous) cele nelămurite şi umbrele văzându-le sfârşite, o, Maică 
preacurată a Cuvântului, Cel Ce S-a arătat de curând din ușă încuiată, și 
socotind a fi El Lumina adevărului, [după vrednicie binecuvântăm pânte- 
cele tău]”?. 

Cuvântul chip (typos) este strâns legat de un altul, semn (simeio). 
De altfel, din punct de vedere semantic, şi grecescul typos denumeşte 
punctul (simeio) închipuit în urma unei lovituri. Semnu! sau, altfel 
spus, întâmplarea minunată ce arată Învierea lui Hristos este cel al 
Prorocului lona: „(Neam viclean şi desfrânat cere semn], dar semn nu i 
se va da, decât semnul lui lona prorocul” (Matei 12:39). De asemenea, 
minunile săvârşite de Hristos au fost semne ale prezenţei Şale (loan 
2:11), după cum şi aceasta însăşi este „semn care va stârni împotriviri“ 
(Luca 2:34). 

Feluritele preînchipuiri ale Crucii în Vechiul Testament nu au 
fost simple reprezentări prin imagini, semne și arătări, învățături 
despre cele viitoare ori descoperiri ale celor ce aveau să se petrea- 
că, ci trăirea acestei Taine a Crucii de către prietenii lui Dumnezeu. 
De aceea Sfântul Grigorie Palama scrie: „Prieteni a: lui Dumnezeu se 
află mulți, şi înainte de Lege, şi după darea Legii, când Crucea nu se ară- 
tase încă (...) Tot astfel şi Crucea lui Hristos, chiar pe când nu se arătase 
ca atare, se găsea totuși în strămoșii noştri. Preînchipuirile Crucii din 
Vechiul Testament pe care le-au făcut arătate Prorocii și Drepţii au 

* Ibidem, p. 9. 


2 Mineiul pe decembrie, Ed. IBMBOR, Bucureşti, 2005, p. 446. 
3Sf. Grigorie Palama, Opere, vol. 9, EPE, p. 284. 

fost o iniţiere în Taina Crucii, strâns legată de dobândirea împăcă- 
rii cu Dumnezeu, deși moartea, desigur, nu fusese încă desființată. 
„Crucea lui Hristos a fost propovăduită și închipuită mai dinainte de nea- 
murile cele din vechime şi nimeni nu s-a apropiat vreodată de Dumne- 
zeu fără puterea Crucii”!. Vederea-lui- Dumnezeu de care s-a învrednicit 
Moisi în rugul ce ardea și nu se mistuia reprezintă o iniţiere în Taina 
Crucii preînchipuită în Vechiul Testament. Astfel, prin această des- 


„coperire, „Moisi a fost învăţat [inițiat] în taina mai deplină a Crucii”2. 


În strânsă legătură cu chipul și semnul se află și simbolul (sym- 
volo), care comportă mai multe înțelesuri. Exprimă, între altele, 
înțelegerea contractuală dintre părţi (syrmw6laio) prin care se certifi- 
că, este întărit un anumit lucru. Folosit în Sfânta Scriptură şi în slu- 
jirea bisericească, din punct de vedere teologic, se leagă mai mult de 
verbul symvâllo, care înseamnă a uni două lucruri [syn, „cu” + vâllo, 
a pune, aşadar a pune laolaltă, a uni], a amesteca, a combina, a se încur- 
ca cu, a stabili o legătură”. Aceasta înseamnă că prin simbol înțelegem 
îndeosebi unirea neziditului cu ziditul, arătarea semnificatului prin 
semnificant, altfel spus, neziditul este adus în realitatea sensibilă 
prin mijlocirea cuvintelor, a imaginilor și a înțelesurilor zidite. 

Sfântul Grigorie Palama spune că Moisi a urcat pe Muntele Sinai 
„Și acolo a văzut cortul nematerial”, care este puterea dumnezeias- 
că și înțelepciunea cea ipostatică, de-sine-stătătoare a lui Dumne- 
zeu („[lar acest cort, după cuvintele sfinților, este Hristos], puterea şi 
înțelepciunea de sine ipostatică a lui Dumnezeu (1 Corinteni 1:24), care 
fiind nematerială și necreată prin firea ei la arătat de mai înainte prin cor- 
ful mozaic că va primi o dată o alcătuire văzută şi va veni în chip și ființă 
Cuvântul Cel mai presus de fiinţă şi fără de chip, Cortul care e mai presus 
și mai înainte de toate, şi le cuprinde pe toatel”). A pătruns în întuneric 
„Şi toate cele din întuneric erau «simple, dezlegate de toate şi neschimbă- 
- VIbidem, p. 282, 

2 Ibidem, p. 292. Pentru traducerea românească v.: Sf. Grigorie Palama, Omilie la 
Cinstita și de vința făcătoare Cruce, în Omilii, vol. 1, trad. dr. Constantin Daniel, Ed. Ana- 
stasia, București, 2000, pp. 143-166. (n. trad.) 

* Dimitrios Dimitrakis, op. cit., vol. 8, pp. 6799-6800. 

* ibidem, p. 6794, 

5 Semnificatul şi semnificantul sunt cunoscutele concepte ce articulează teoria lui 
Ferdinand de Saussure asupra semnului lingvistic, înțeles ca asociere între un concept 


Şi „transmiterea sa acustică” — imaginea acustică. V. PF. De Saussure, Scrieri de lingvistică 
generală, trad. L.. Botoşineanu, Ed. Polirom, lași, 2003, p. 230. (n. trad.) 

cioase»”. Însă „cortul și cele ce țin de cort, preoția și cele ce țin de preoție 
sunt simbolurile sensibile și perdele ale vederilor lui Moist din întuneri- 
cul dumnezeiesc”. Astfel, cele din întunericul dumnezeiesc se arată 
„Simple, dezlegate de toate și neschimbăcioase”, pe când simbolurile, 
care sunt împărțite și sensibile, schimbăcioase, compuse și legate 
de lucrurile create!. 

Într-un alt loc Sfântul Grigorie Palama notează deosebirea exis- 
tentă, pe de o parte, între simbolul provenit din firea lucrului pe 
care-l simbolizează, aşa cum dimineaţa este un simbol natural 
(firesc) al luminii ori căldura un simbol natural al arderii focului, 
iar, pe de alta, simbolul care ţine de o altă fire şi nu este natural 
(firesc), ci simbolizează un anumit lucru: torța, de pildă, care arată 
sosirea luptătorilor. Primul simbol există întotdeauna dimpreună 
cu natura (firea) de la care își trage ființa - Lumina nezidită pe care 
o văd cei îndumnezeiţi este energia esenței dumnezeiești —, celălait 
însă provine dintr-o altă fire şi nu poate exista împreună cu lucrul 
simbolizat (semnificatul), de aceea „pentru puțină vreme fiind văzu- 
ță, îndată apoi se îndreaptă spre a nu fi (non-existență) şi piere cu totul'?. 

Aceasta înseamnă că în închinarea-slujirea adusă lui Dumnezeu 
în Biserică există simboluri sensibile, care îi împărtășesc omului 
energia dumnezeiască, însă cel credincios - ca prieten al lui Dum- 
nezeu — ajunge după o vreme să se ridice mai presus și decât aces- 
te simboluri și să pătrundă în cortul cel nezidit şi nematerialnic, 
să vadă Lumina Dumnezeirii, care este energia ipostatică nezidită 
a lui Dumnezeu. Sfântul Apostol Pavel, în Epistola sa către evrei, 
scrie despre acest cort nematerialnic: „Avem astfel de Arhiereu care-a 
şezul de-a dreapta tronului slavei în ceruri, slujitor Altarului şi Cortului 
celui adevărat, pe care l-a înfipt Dumnezeu, şi nu omul“ (Evrei 8:1-2). 
Astfel, cel îndumnezeit nu sfârşeşte în agnosticism, ci vede Lumi- 
na lui Dumnezeu, Îl vede pe Dumnezeu Însuși în Lumină. Se asea- 
mănă cu cel ce privește răsăritul dimineaţa și care, mai întâi de a 
vedea soarele însuși răsărind, îl întrezăreşte numai printr-o imagi- 
ne, nedespărțită, de altminteri, de acesta. 

1 Sf. Grigorie Palama, Opere, vol. 2, EPE, pp. 516-518. Reproducem fragmentele 
după traducerea românească: Sf. Grigorie Palama, Cuvânt că!re cei ce se liniştesc cu 


evlavie, în Filocalia, vol. 7, pp. 306-308. (n. trad) 
? ibidem, pp. 592-594, 

În genere, chipurile, semnele şi simbolurile sunt expresii ale 
energiei dumnezeiești, însă, odată ce ajunge pe treapta îndumneze- 
irii, omul se ridică mai presus și decât acestea, pătrunzând în cortul 
nezidit şi văzându-L, pe Dumnezeu „față către Faţă”. 


4. Comuniunea persoanelor sau a firii-firilor? 


Adeseori se accentuează faptul că în spaţiul liturgic credincioșii 
dobândesc experienţa comuniunii persoanelor și, prin extrapolare, 
că în slujirea adusă lui Dumnezeu aflăm perihoreza persoanelor. În 
genere, expresia comuniunea persoanelor se foloseşte în ultima vreme 
pe scară largă în limbajul tcologic, în măsura în care s-a ajuns la o 
mai adâncă înţelegere a însemnatului rol pe care teologia persoa- 
nei îl joacă în abordarea feluritelor probleme de ordin antropologic 
și social. Demersul este, desigur, bun, dar nu urmează întotdeauna 
teologiei ortodoxe. 

Cunoaștem faptul că persoana (prâsopo) se identifică cu ipostasul 
(hypostasis), iar esenţa (ousia) cu firea (physis), precum şi că nu există 
fire de-sine-stătătoare neipostatică, nici persoană fără fire. Concep- 
tul Persoană, atribuit Dumnezeului Celui în Treime, a fost dezvoltat 
de Sfinţii Părinţi pentru a exprima experienţa trăirii Lui, de care se 
învredniciseră, și pentru a-i combate pe ereticii carc se slujeau de 
un limbaj și de o gândire filosofică. 

Când vorbim despre cele trei Persoane ale Sfintei Treimi, înțe- 
legem faptul că fiecare dintre Acestea are o esenţă-fire comună și 
însușiri ipostatice specifice. Tatăl Îi împărtăşește firea-esenţa Sa Fiu- 
lui, prin naşterea cea mai înainte de veci și veșnică, iar Duhului 
Sfânt Îi î împărtășeşte esenţa prin purcederea cea mai înainte de veci 
şi veşnică. Împărtăşindu-Se de esența Tatălui, Fiul și Duhul Sfânt 
sunt deoființă cu El și, prin urmare, au aceeaşi energie-lucrare, slavă 
şi stăpânire. Așadar, modul ființării Tatălui este nenașterea, a Fiu- 
lui, nașterea, iar a Duhului Sfânt, purcederea. Aceasta înseamnă că 
firea-esenţa este împărtășibilă, pe când însușirea ipostatică — modul 
de fiinţare a fiecărei Persoane — nu. 

Astfel, potrivit învăţăturii Sfinţilor Părinţi ai Bisericii, în Sfân- 
ta Treime sunt însușiri neîmpărtășibile şi însușiri comune, ceea 
ce înseamnă că în privinţa Dumnezeului Treimic nu putem vorbi 

despre o comuniune a Persoanelor, de vreme ce însușirile ipostatice 
ale fiecărei Persoanc sunt neîmpărtășibile, dar putem vorbi despre 
comuniunea firii-esenței, întrucât Tatăl împărtășește esența Sa Fiului 
și Duhului Sfânt. Şi expresia perihoreza Persoanelor în Dumnezeu Cel 
în Treime ridică anumite probleme. Deşi Tată] este în Fiul şi în Duhul 
Sfânt, după cum și Fiul și Duhul Sfânt sunt în Tatăl, nu există o peri- 
horeză a însușirilor Lor ipostatice — a modului de ființare a Persoa- 
nelor -, tocmai din pricina faptului că acestea sunt neîmpărtășibile. 
Cuvântul lui Hristos: „Eu sunt întru Tatăl şi Tată! este întru Mine” 
(Ioan 14:10) se referă la comuniunea firii, la faptul că Tatăl este Cau- 
za nașterii Fiului și a purcederii Duhului Sfânt. 

Dacă de la Teologie (de la Dumnezeul Treimic) trecem în spațiul 
Iconomiei (la Hristologie — Întruparea Cuvântului), întâlnim și aici 
concepția teologică potrivit căreia în Hristos nu există o comuniune 
a persoanelor, ci a firilor. Nu există comuniunea persoanelor deoa- 
rece în Hristos nu s-au unit două persoane, a lui Dumnezeu-Cu- 
vântul şi a omului, așa cum afirma Nestorie, spunând că astfel ar 
fi alcătuit, chipurile, „persoana iconomiei”!, ci s-au unit două firi 
- cea dumnezeiască și cea omenească -- în chip ipostatic, adică în 
Ipostasul Cuvântului. 

Sfântul loan Damaschin vorbește despre perihoreza firilor în Per- 
soana lui Hristos, prin „comunicarea însușirilor”. Hristos este prin 
Întruparea Sa Dumnezeu și Om, având însușirile celor două fâri 
neschimbate. Numele Fiul lui Dumnezeu arată că Hristos primește 
şi însușirile firii omenești, este numit, adică, Dumnezeu pătimitor şi 
Domn al slavei Care S-a răstignit; iar numele Fiul Omului, că primește 
şi însușirile firii dumnezeieşti, Se arată Fiu mai înainte de veci și 
Om fără de început. Aceasta pentru că cele două firi sunt unite „fără 
amestecare, fără schimbare, fără împărțire, fără despărțire” în Ipostasul 
Cuvântului, dar şi pentru „modul comunicării lînsuşirilor“]. Scrie 


'V. şi Mitrop. Nafpaktosului, lerâtheos Vlachos, Praznice Împărăteşti, Ed. Sf. Măn. 
a Naşterii Domnului (Pelagia), 2008, pp. 49-63: „După unirea ipostatică a celor două fii, 
a existat o singură Persoană, un singur lpostas. Nestorie a ajuns ca printr-o gândire filosofi- 
că să susțină categoric că fiecare fire îşi are persoana ci, E! spunea că, prin unirea celor două 
firi, Hristos a luat două persoane, adică persoana Dumnezeirii şi persoana omenescului, şi că 
astfel a rezuitat o a treia persoană, pe care el a numit-o «persoana iconomiei» sau «persoana 
legii». După gândirea lui Nestorie, persoana lui Hristos nu se identifică ici cu persoana lui 
Dumnezeu şi nici cu persoana oinului; de aceea, atunci când cele duuă firi se separă, această 
persoană încetează să mai existe”. (n. trad.) 

Sfântul loan Damaschin: „Acesta este modul comunicării însuşirilor, 
anume că fiecare fire dă celeilalte propriile ei însuşiri în virtutea identită- 
fii ipostasei şi întrepătrunderii reciproce”! Prin urmare, în Persoana lui 
Hristos întâlnim perihoreza celor două firi. 

Într-un alt loc, Sfântul loan notează, de asemenea, faptul că în 
Persoana lui Fristos cele două firi „(sunt unite după ipostasă fără de 
amestecare, dar] se împart fără să se despartă prin definiţia şi prin modul 
deosebiri. [Prin modul în care sunt unite nu se numără, căci nu spuneni 
că firile lui Hristos sunt două după ipostasă. Dar prin modul în care se 
împart, fără să se despartă, se numără, căci firile lui Hristos sunt două 
prin definiţia şi prin modul deosebirii]. Deoarece prin faptul că sunt unite 
după ipostasă şi au întrepătrunderea reciprocă, sunt unite fără amestecare, 
păstrându-şi fiecare propria deosebire naturală”. 

De vreme ce cu privire la Dumnezeu Cel în Treime nu putem vor- 
bi despre comuniunea Persoanelor, ci despre o comuniune a firii, 
nici în Hristos nu este o comuniune a persoanelor, ci o comuniu- 
ne-perihoreză a firilor; din același motiv, ba încă mai mult, nu putem 
admite în om o comuniune și o perihoreză a persoanelor iubite, ci 
o comuniune și o perihoreză a firii. Noi, oamenii, ne împărtăşim cu 
toții de aceeaşi fire. A vorbi despre o comuniune a Persoanelor în 
Dumnezeu şi în om nu este cu putință din punct de vedere teologic, 
ci poate trece doar drept un excurs filosofic. 


5. Biserica luptătoare și Biserica biruitoare 


Auzim de obicei spunându-se că prin slujirea bisericească și, 
mai cu seamă, prin Dumnezeiasca Liturghie, se săvârşesc unirea 
şi comuniunea Bisericii luptătoare cu Biserica biruitoare. Este trebuință 
de o cercetare mai îndeaproape a acestei formulări, pentru a vedea 
dacă o putem socoti întemeiată din punct de vedere teologic. 

În manualele mai noi de Dogmatică? întâlnim termenii Biserică 
luptătoare şi Biserică biruitoare, însă fără trimiteri patristice din care 

'Sf. loan Damaschin, Ekdosis akrivis tis Orthodoxou Pisteos, Ed. Pournara, Thessa- 
lonic, 1976, p. 224. Reproducem fragmentul după traducerea românească: Sf. loan 
Damaschin, Dogmatica, trad. Pr. D. Fecioru, lid. IBMBOR, 2008, p. 122. (n. trad.) 

? Jbidem, p. 240, În trad. rom. ibidem, p. 130. 


3 Hristos Androutsos, Dogmatiki, pp. 259-260 și Panaghiotis Trempelas, Dogmatiki, 
vol. 2, Athena, 1959, p. 317. 

să reiasă faptul că Sfinţii Părinţi vorbesc lămurit despre o astfel de 
Biserică, luptătoare și biruitoare. 

Acești termeni îi desemnează pe credincioşii vii și pe sfinţii ador- 
miţi, „fața nevăzută a Bisericii”, cârmuită de „Capul ei Cel nevăzut 
din ceruri şi însuflată de Duhul Sfânt Cel nevăzut”, respectiv ceea ce 
numim „față cea văzută” a acesteia. 

Chiar dacă există o strânsă legătură între îngeri și oameni, între 
sfinții adormiţi şi credincioşii vii, întrucât sfinții se roagă pentru cei 
vii, care, la rândul lor, înalţă rugăciuni către sfinţi și Puterile cereşti, 
totuși acești termeni, Biserică luptătoare şi Biserică biruitoare, au un iz 
scolastic și nu țin seama de înțelesul ortodox al eshatologiei, care 
nu înseamnă trăirea lui Dumnezeu la sfârșitul veacurilor, ci trăirea 
eshaton-ului încă de acum. 

Este neîndoielnic faptul că în Taina Dumnezeieștii Liturghii aflăm 
comuniunea dintre Dumnezeu și om, dintre îngeri și oameni, din- 
tre cei vii și cei adormiţi. Însă expresia comuniunea Bisericii luptătoare 
cu cea biruitoare este una problematică din punct de vedere teologic, 
deoarece Biserica este una și nedespărţită, Unul este Capul ei, Hris- 
tos, și toți, vii şi adormiţi, sunt în actualitate (energeia) şi în potență 
(dynimei) mădularele sale. Prin urmare, nu putem vorbi despre o 
Biserică ce păstorește şi o Biserică păstorită, despre una care învaţă 
și alta care primește învățătură, despre o Biserică a teologhisirii şi o 
alta a administraţiei. Există o felurime de harisme şi slujiri, dar nu 
poate fi vorba despre Biserici diferite. 

Se spune de obicei că Biserica luptătoare îi cuprinde pe toți cei vii, 
care se luptă împotriva păcatului și a diavolului, pentru a dobândi 
după moarte și mai cu seamă după cea de A Doua Venire a lui Hris- 
tos intrarea în Împărăția lui Dumnezeu. În Biserica biruitoare sunt 
numărați sfinții care au părăsit lumea aceasta și despre care suntem 
încredinţaţi prin felurite mărturii că au fost aflați drepți înaintea lui 
Dumnezeu, făcându-se deja părtaşi Împărăției Sale, care ni se va 
dărui și nouă după cea de A Doua Venire a lui Hristos. 

Trebuie notat faptul că această distincţie între Biserica luptătoa- 
re și cea biruitoare, în virtutea celor arătate mai sus, este de dată 
recentă. Nicăieri în Sfânta Scriptură nu există această deosebire, nu 
se vorbeşte, adică, despre o Biserică luptătoare, care duce o luptă pe 
pământ, și una biruitoare, care trăiește biruința lui Hristos în ceruri. 

În epistolele sale, Sfântul Apostol Pavel vorbește, desigur, despre 
„luptă“ prin prisma luptelor ce se obișnuiau în acele vremuri. ÎI 
îndeamnă pe Timotei: „Potrivit prorociilor făcute mai înainte asupra 
ta], să te lupți hipta cea bună, [după cuvântul lor], având credinţă şi cuget 
bun” (i Timotei 1:18-19). Credincioșilor din Corint le spune, de ase- 
menea;: „Căci armele luptei noastre nu sunt trupeşti, ci puternice înaintea 
lui Dumnezeu, spre dărâmarea întăriturilor” (Il Corinteni 10:4). 

Pe de altă parte, în Noul Testament nu întâlnim nicăieri numele 
„biruință” („Opiaufos”, thriamvos), ci numai verbul „a birui, a trium- 
fa“ („Opiaugevw”, thriamveito), cu referire îndeosebi la biruinţa lui 
FHiristos asupra diavolului, a păcatului şi a morții. Şi acest cuvânt este 
unul consacrat de Sfântul Apostol Pavel. Vorbind despre biruinţa lui 
Hristos pe Cruce, Apostolul scrie: „Dezbrăcând (de putere) începători- 
ile şi stăpâniile, le-a dat de ocară în văzul tuturor, biruind asupra lor prin 
cruce” (Coloseni 2:15). lar cu privire la trăirea acestei biruinţe a lui 
Hristos de către cei ce se unesc cu EI zice: „Mulţumire fie adusă deci lui 
Dumnezeu, Celui Ce ne face pururea biruitori în Hristos şi descoperă prin 
noi, în tot locul, nireasma cunoștinței Sale!” (II Corinteni 2:14). 

Așa cum vedem și în versetul de mai sus, ne surprinde faptul 
că Apostolul Pavel, deşi evocă imaginea luptei, vorbește în acelaşi 
timp și despre trăirea biruinței lui Hristos încă din timpul vieţii de 
către cei credincioşi. De altfel, şi în alte locuri din epistolele sale, 
Apostolul se referă la faptul că încă din viața aceasta a trăit biruința 
lui Hristos asupra morţii, a păcatului și a diavolului şi s-a învredhni- 
cit de dumnezeiasca slăvire. 

Cuvântul s/ăvire (doxasm6s), care exprimă împărtăşirea credin- 
cioşilor de biruinţa lui Hristos, este folosit în numeroase locuri 
din Sfintele Scripturi. Sfântul Apostol Pavel scrie, de pildă: „Şi 
dacă un mădular suferă, toate mădularele suferă împreună; şi dacă un 
mădular este cinstit |«doxdzetai»], toate mădularele se bucură împreu- 
nă” (| Corinteni 12:26). De aceea îi și îndeamnă pe credincioși: „Slă- 
viți [doxâsate!, dar, pe Dumnezeu în trupul vostru şi în duhul vostru, 
care sunt ale lui Dumnezeu” (1 Corinteni 6:20). Cercetând şi alte frag- 
mente din epistolele Sfântului Apostol Pavel, care vădesc cum a 
fost slăvit de Dumnezeu prin suirea până la al treilea cer şi intrarea 
în Rai, vom constata faptul că Apostolul nu îi desparte pe creştinii 
Bisericii aşa-numită luptătoare de sfinţii care au adormit, din sânul 

Bisericii biruitoare. Vederea-lui-Dumnezeu, deși cunoaşte felurite 
măsuri, este aceeași. 

Deosebit de grăitor este cuvântul: „Căci vedem acum ca prin oglin- 
dă, în ghicitură, iar atunci, față către față; acum cunosc în parte, dar 
atunci voi cunoaşte pe deplin, precum am fost cunoscut şi eu” (| Corin- 
teni 13:12). Acest „voi cunoaște pe deplin, precum am fost cunoscut şi 
eu” arată că împărtășirea omului de biruința lui Hristos începe încă 
din această viață. Prin urmare, nu poate fi vorba despre o distincție 
dialectică între Biserica luptătoare şi Biserica biruitoare. 

Sfinţii Bisericii au trăit încă din viaţa aceasta slava lui Dumnezeu 
şi s-au făcut părtaşi biruinţei Lui asupra morţii, a păcatului și a dia- 
volului. Vom prezenta în continuare un fragment de mare însemnă- 
tate din scrierile Sfântului Isaac Sirul. 

Vorbind despre un monah — nimeni altul decât el însuşi — care 
îndrăgea „privegherea de noapte”, arată că, după ce obișnuia să prive- 
gheze, îngăduindu-şi un scurt răgaz de odihnă, se trezea dimineața, 
şi în tot răstimpul zilei era alt om, se simţea „ca unul care nu mai e 
în lumea aceasta” | „ca un dus din lume“]. După cum mărturiseşte: „Și 
gânduri pământeşti defel nu intră în inima mea și nici nu am trebuinţă de 
pravilele cele rânduite. Ci mă aflu întru răpire toată ziua aceea”. 

În continuare amintește de o minunată experienţă pe care a tră- 
it-o „Ia slujba de seară”. Pe când se afla în curtea chiliei sale, iar soa- 
rele strălucea cu putere, „începând o singură slavă, am fost răpit de sluj- 
ba mea și de atunci am rămas fără să știu unde sunt și am stat așa până ce 
în ziua următoare iarăşi a răsărit soarele şi mi-a încălzit fața”. Scrie apoi 
că abia când soarele „tot mai tare mă supăra şi-mi ardea faţa, s-a întors 
spre mine mintea mea; și iată am văzut că era altă zi, şi m-am bucurat în 
Dumnezeu, că Harul Lui atât de mult se revarsă peste om şi de câtă mări- 
me învrednicește El pe cei ce aleargă după Dânsul”!. 

Important este faptul că Sfântul Isaac vorbeşte despre „slujba de 
seară” care se săvârșește cu psalmi şi cu rugăciuni și despre răpirea 
sa la o altă slujire înțelegătoare (noetică) şi duhovnicească. 

Având această experiență duhovnicească, Sfântul Isaac Sirul 
vorbeşte adeseori în scrierile sale despre îmbrăcarea în veşmântul 

"Sf. Isaac Sirul, Ascetice, Ed. Rigopoulou, Thessalonic, 1977, p. 14. Reproducem 
fragmentele după traducerea românească; Sf. Isaac Sirul, Cuvinte despre nevoință, Ed. 


Bunavestire, Bacău, 1997, pp. 38-39. V. și trad. Pr. D. Stăniloae în Filocalia, vol. 10, 
2008. (n. tra.) 

slavei, adică cea în lisus Hristos!, despre „beţia adâncă” pe care o 
trăiește omul, simțind, în fapt, că „nu mai e în această lume”?. 

În scrierile Sfântului Simeon Noul Teolog întâlnim numeroa- 
se pasaje care vădesc faptul că Sfântul se învrednicise de vederea 
Luminii nezidite încă din viața aceasta, așa încât trupul întreg îi 
strălucea asemenea Trupului lui Iiziotoe, al Cărui mădular și era, iar 
chilia sa devenea Rai. 

Referindu-se la unirea minţii cu cele inteligibile (noitâ) şi înde- 
părtarea ei de cele ce cad sub simţuri, sensibile (aisthitd), scrie că 
atunci mintea „devine cu totul strălucitoare, se luminează și în fieca- 
re zi crește după vârsta cea duhovnicească, lepădând cugetul pruncesc şi 
sporind întru vârsta bărbatului desăvârșit”. Totodată se preschimbă 
duhovniceşte și pe potriva lucrării sale „iarăși se curăţește, se umple de 
strălucire şi se luminează, și se învrednicește a vedea descoperiri ale unor 
mari taine, a căror adâncime nimeni nu le-a văzut-o vreodată”. Atunci 
omul dobândește simţuri noi, nu mai aude glasul omenesc, „ci doar 
pe cel al Cuvântului Celui Viu”. Glasul Acestuia îl ascultă cu multă 
dorire, în vreme ce „pe toate celelalte cuvinte, ale oamenilor, măcar că le 
aude, nu le primește”, rămânând faţă de ele „ca un surd ce nu aude, deşi 
le aude”. În această stare se face lăcaş al lui Dumnezeu, de vreme ce 
„Dumnezeu locuieşte în el nemijlocit şi Se face pentru el toate câte voiește, 
ba chiar mai presus de cele ce le voiește”?. 

În poemele sale intitulate Inele dragostei Dumnezeiești* descrie 
multe experienţe ale Luminii nezidite de care s-a învrednicit, ară- 
tând că în răstimpul acestora era adumbrit de slava lui Dumnezeu 
și trupul îi strălucea în întregime, iar înlăuntrul inimii şi în tot tru- 
pul simţea acea viaţă care trece dincolo de moarte. 

Sfântul Simeon are adâncul simțământ că experienţa de care s-a 
învrednicit este aceeași cu a Sfântului Arhidiacon Ștefan și a Apos- 
tolului Pavel. Îi mulțumește lui Dumnezeu, Care i-a dăruit această 
experienţă a împărtășirii de Lumina nezidită: 

' Ibidem, p. 77. 

? fbidem, p. 140. 

15.C. 104, 212.214. 

*Cf. Pr. prof. D. Slăniloae, Studii de teologie dogmatică ortodoxă, Ed. Mitropolia Olte- 
niei, Craiova, 1991. Pentru traducerea în grai vechi românesc v. Isaac Dascălul, Ale 
Dumnezeieștilor Cântări lubirile (Manuscrisul 39, Biblioteca Mănăstirii Neamţ), Ed. 


Predania, București, 2008. 
5 S.C. 156, p. 232 și urm. 

[,„Îti mulțumesc, Stăpâne, că m-ai tniluit pe mine 

și mi-ai dat să le văd pe acestea și să le scriu aşa 

şi să vestesc celor împreună cu mine iubirea Ta de oameni, 

ca să cunoască şi acum în chip tainic popoare, seminții și limbi 

că îi miluieşti pe toți cei ce se pocăiesc cu căldură, | 

la fel ca pe Apostolii Tăi şi pe toți sfinții”!. 

În vremea contemplării Luminii fața îi străluceşte şi toate mădu- 
larele trupului său se fac purtătoare de lumină?. Avându-L pe Dum- 
nezeu înlăuntrul său, Sfântul Simeon dobândeşte simţirea vieții 
celei nemuritoare, de aceea și adeverește aceasta prin cuvânt: 


„lar eu iarăși, cel muritor și mic în lume, 

privesc în mine întreg pe Făcătorul lumii, 

și știu că nu voi muri, aflându-mă înlăuntrul Vieții. 
Şi am toată viața răsărind înlăuntrul meu. 

El este în inima mea, dar Se află în cer, 

mi Se arată aici şi acolo, strălucind la fel”. 


Din scrierile celor ce s-au învrednicit de descoperiri dumnezeieşti, 
ale oamenilor îndumnezeiţi, vedem în chip limpede faptul că nu 
există o deosebire între Biserica luptătoare și cea biruitoare sub 
aspect temporal, fapt ce ar însemna că așa-numita Biserică luptătoa- 
re i-ar cuprinde pe credincioşii din viaţa aceasta, înainte de moar- 
te, iar așa-numita Biserică biruitoare pe sfinți, după trecerea lor din 
cele de aici. A accepta această despărţire, în virtutea căreia sufle- 
tul celui sfânt intră în sânul Bisericii biruitoare, în vreme ce trupul 
său, îngropat în pământ, nu se împărtășește de aceasta, înseamnă a 
urma, în fapt, dihotomiei platonice dintre sufletul după fire nemu- 
ritor şi trupul după fire muritor. 

Un fapt învederat este că cei ce trăiesc încă din viaţa aceasta, la 
diferite măsuri, îndumnezeirea, se împărtăşesc de biruinţa lui Hris- 
tos asupra morţii, a păcatului și a diavoiului, biruință pe care o vor 
trăi în chip deplin după învierea lor cu trupul. În Dumnezeiasca 
Liturghie trăim această biruință şi, de multe ori, slujirea bisericeas- 
ŞC. 156, p. 264. Reproducem fragmentul după traducerea românească: Pr. D. 
Stăniloae, Studii de teologie dogmatică, p. 373. (n. trad.) 


25.C. 174, p. 10 şi urm. 
»Ș.C. 156, p. 262. 


169 


ISIHIE ȘI TEOLOGIE . CALEA TĂMĂDUIRII OMULUI ÎN BISERICA ORTODOXĂ 


că, cu precădere Dumnezeiasca Liturghie, devine fereastra către 
împărtăşirea de o slavă încă mai mare. De aceea pururea-pomeni- 
tul Stareţ Porfirie, un Părinte sfânt al vremurilor noastre', a vorbit 
adeseori despre Biserica nezidită în care petrec sfinții. 


6. Cuvântul rostit și suspinele negrăite 


În viaţa duhovnicească, liturgică și cea a cultului bisericesc există 
o strânsă legătură între cuvântul rostit și suspinul-cuvântul negră- 
it. În Sfânta Scriptură, mai cu seamă în epistolele Sfântului Apostol 
Pavel, dacă ar fi să ne rezumăm doar la acestea, putem vedea deo- 
potrivă deosebirea şi legătura dintre cele două, cuvântul rostit — 
suspinul negrăit şi, prin extrapolare, dintre slujirea raţională și cea 
cugetătoare, noetică. 

După învățătura Sfinţilor Părinți ai Bisericii, sufletul omului are 
două energii care lucrează în paralel, energia rațională și cea noe- 
tică, a minţii sau, potrivit formulării Sfântului Maxim Mărturisi- 
torul, rațiune (16805) şi minte (nous). Vorbind despre sufletul ome- 
nesc, Sfântul loan Damaschin arată că acesta este rațional (logiki) 
şi cugetător (noerâ). În vremea slujirii închinate de om lui Dumne- 
zeu, cele două energii fie iucrează în paralel, fie sunt cultivate fie- 
care deosebi. Energia noetică, a minţii, lucrează, cu ajutorul Haru- 
lui lui Dumnezeu, și în răstimpul slujirii, şi în afara acesteia. Este 
vorba, așa cum vedem în tot cuprinsul învățăturii isihaste, despre 
așa-numita rugăciune rațională și despre rugăciunea noelică (cuge- 
tătoare, a minții). 

Sfântul Apostol Pavel, în epistola sa către Romani, vorbește 
despre slujirea cuvântătoare [rațională, logiki latreta]: „Rogu-vă dar pre 
voi, fraților, pentru îndurările lui Dumnezeu, să vă puneţi înainte trupu- 
rile voastre jertfă vie, sfântă, bineplăcută lui Dumnezeu, slujba voastră cea 
cuvântătoare” (Romani 12:1)?. Este vorba despre jertfa cca vie, spre 


'V, n, 62. (n. trad.) 

2Sf. loan Damaschin, op, cit., p. 150. 

2i.uăm notă de faptul că ediţia Bibliei de la 1914 (Biblia adică Dumnezeeasca Scrip- 
tură a Legii Vechi şi n celei Nouă, Bucureşti, 1914) redă grecescul „Aopiiţv Aa peiav”, 
logikin latrelan, drept „slujbă cuvântătoare”, în vreme ce în ediţiile mai noi întâlnim 
traducerea „închinare duhovnicească”: „Vă îndemn, deci, fraților, pentru îndurările lui 

deosebire de jertfele de animale și despre slujirea cuvântătoare, de 
vreme ce omul este o ființă cuvântătoare (rațională), zidită după 
chipul Cuvântului, printr-o astfel de închinare cuvântătoare trebu- 
ind să se apropie de Dumnezeu. 

În cadrul adunării liturgice, creştinii se roagă în sobor, slujin- 
du-se de rațiune și de cuvânt, prin citirea de psalmi, înălțarea imne- 
lor de laudă și prin psalmodierea feluritelor cântări. La aceasta face 
referire Sfântul Apostol Pavel când spune: „Dar în Biserică oreau să 
grăiesc cinci cuvinte cu mintea mea, ca să învăt şi pe alții, decât zeci de 
mii de cuvinte într-o limbă străină” (| Corinteni 14:19). În cazul de 
față, mintea (nous) se identifică cu raţiunea (logiki), de aceea este 
important să ținem seama de evoluţia acestor termeni în cuprin- 
sul învățăturii patristice. Sfântul Apostol Pavel își pune întrebarea: 
Dacă cei credincioși se roagă numai cu mintea, fără să grăiască, fără 
să se slujească adică de cuvânt, „cum va răspunde omul simplu « Amin» 
la mulțumirea ta, de vreme ce el nu ştie ce zici?” (| Corinteni 14:16). 

Deopotrivă cu slujirea cuvântătoare săvârşită în biserică, există 
și o slujire cugetătoare (noetică, a minţii, noerâ latreia), prin suspinele 
negrăite izvodite în om de Duhul Sfânt. Sfântul Apostol Pavel, care 
vorbeşte mai sus despre slujirea cuvântătoare, face pomenire şi de 
suspinele negrăite: „Căci noi nu ştim să ne rugăm cum trebuie, ci Însuşi 
Duhul Se roagă pentru noi cu suspine negrăite” (Romani 8:26). Însuși 
Duhul Sfânt Se roagă înlăuntrul inimii omului cu suspine negrăite. 
Dumnezeu, să înfățişați trupurile voastre ca pe o jertfă vie, sfântă, bine plăcută lui Dumne- 
zeu, ca închinarea voastră cea duhovnicească” (Biblia sau Sfânta Scriptură, Ed. IBMBOR, 
București, 2008; Biblia sau Sfânta Scriptură, diortosită de Bartolomeu Valeriu Anania, 
Ed. Renașterea, Cluj-Napoca, 2009). Lexiconul patristic al lui G.W.H. Lampe surprinde 
trei sensuri principale pe care acest determinant le acoperă, putând fi tradus drept: 
rațional (rational, endoweâ twith reason”), logic („pertaining to the reason, comprehensi- 
ble by reason, logica, intellectual“) sau spiritual („spiritual“), ca sinonim pentru „voe- 
POG, VONTOG, NVEVHATIKGG”, așadar, noetic, întelegător, duhovnicesc (v. G.W.H. Lampe, 
A Patristic Greek Lexikon, Oxford University Press, 1961, pp. 805-806). În scrierea Sfân- 
tului Grigorie Palama, Cuvânt pentru cei ce se liniștesc cu evlavie, Pr. D. Stăniloae tra- 
duce, la rândul său, sintagma de mai sus: „Dar ce alt chip de slujire s-a ridicat împotriva 
«slujbei cuvâniitoare» (Romani 12:1), munti bine zis duhovniceşti, a noastră, adică a rugă- 
ciunii?”, iar ÎPS Bartolomeu Anania adaugă trimiterii scripturistice de mai sus urmă- 
toarea notă: „Spre deosebire de jertfele sângeroase din cultul iudaic și păgân; închinarea « în 
duh şi în adevăr» (loan 4:23)”, n. 2, În lucrarea de [aţă autorul operează cu dubletul 
logiki — noeră latreia, slujire cuvântătoare (raţională) şi slujire noetică (cugetătoare) în spec- 
trul larg al distinctiei dintre rațiune [logică, partea cuvântătoare (logiki, li)gos)) şi min- 
te (nous), (n. trad.) 

La această slujire cugetătoare face referire Sfântul Apostol şi 
într-o altă epistolă a sa. Mai concret, în epistola către Efeseni scrie: 
„Şi nu vă îmbătați de vin, în care este pierzare, ci vă umpleti de Duhul. 
Vorbiţi între voi în psalmi şi în laude şi în cântări duhooniceşti, lăudând 
şi cântând Domnului, în inimile voastre” (Efeseni 5:18-19). Se vorbeşte 
aici în chip limpede despre rugăciunea noetică, a minţii, pe care o 
săvârşeşte Duhul Sfânt înlăuntrul inimii omului, iar această rugă- 
ciune este acea duhovnicească „beție trează”, pe care o dă vinul 
duhovnicesc, adică Duhul Sfânt, și care nu se poate asemui beției 
date de vinul cel materialnic. 

Deopotrivă cu acest cuvânt al Apostolului, citim și în epistola sa 
către Coloseni: „Cuvântul lui Hristos să locuiască întru voi cu bogăție. 
Învățaţi-vă şi povăţuiți-vă între voi, cu toată în țelepciunea. Cântaţi în ini- 
mile voastre lui Dumnezeu, mulțumindu-l, în psalini, în laude şi în cân- 
tări duhovniceşti” (Coloseni 3:16). 

După cum am arătat și în cele de mai sus, există o rugăciune 
cuvântătoare (raţională) și una noetică, cugetătoare (a minţii). La 
aceste două feluri de rugăciune se referă Sfântul Apostol Pavel în 
epistola sa către Corinteni, cu deosebirea că numește rugăciunea 
rațională, rugăciune ce se săvârșește cu mintea, iar pe cea noetică, 
cugetătoare (a minţii), rugăciune în duh: „Mă voi ruga cu duhul, dar 
mă Voi ruga şi cu mintea; voi cânta cu duhul, dar voi cânta şi cu mintea” 
(1 Corinteni 14:15). 

Rugăciunea noetică este strâns legală de cea cuvântătoare 
(rațională), ce se săvârşeşte de către întreaga comunitate bisericeas- 
că, altfel spus, rugăciunea noetică se lucrează şi înainte, și în timpul, . 
şi după încetarea celei raționale. Însă singură rugăciunea raţională, 
în lipsa celei noetice, este una exterioară și nu rodește cele de 
trebuință pentru dobândirea părtășiei cu Dumnezeu. De aceea este 
atât de mare nevoie de Tradiţia isihastă și de întreaga învățătură 
niptică pentru o participare adevărată, organică a credincioşilor la 
rugăciunea obștească din timpul adunării euharistice. 


Concluzia pe care o putem trage este că în Sfânta Scriptură, cu 
precădere în Noul Testament, vedem că Biserica — Trupul lui Hris- 
tos și „părtășia îndumnezeirii“ — are atât o slujire cuvântătoare, cât și 
una cugetătoare, noetică. 

Experienţa îndumnezeirii este trăită de om înlăuntrul realităţii 
nezidite, pentru a fi transmisă apoi mai departe, așa cum spunea 
pururea-pomenitul Părinte Ioannis Romanidis, prin cuvinte și 
înțelesuri zidite. Sfinții Apostoli au trăit această experiență și au con- 
semnat-o în scris. Cuvintele lor sunt izvorâte din experiență. Astfel, 
Sfânta Scriptură ne călăuzește către experienţa slujirii, participarea 
la această slujire închinată lui Dumnezeu ne deschide mintea către 
închinarea cea cugetătoare, noetică, pentru ca mai apoi această tră- 
ire să fie exprimată cât mai lămurit cu putinţă prin cuvântul predi- 
cii, spre folosul lucrării catehetice, astfel încât creștinii să se învred- 
nicească de trăirea slujirii celei nezidite. 

Centrul tuturor acestora este Hristos, de Care ne împăriășim 
după măsura curăţirii, luminării și îndumnezeirii noastre, iar după 
cuvântului Sfântului Grigorie Palama „prin petrecerea în isihie ”, iar nu 
„prin analogia speculativă (rațională, stohastiki] a lucrurilor văzute”. 

Analogia rațională (stohastiki analogia), adică cea metafizică, se 
dezice de temeiurile teologiei ortodoxe şi îl aruncă pe om într-un 
gol existenţial. 


octombrie 2003 


'Sf. Grigorie Palama, Opere, vol. 11, EPE, p. 328. 

DIN PRAZNICELE ÎMPĂRĂTEŞTI ŞI 
SĂRBĂTORILE ÎNCHINATE MAICII DOMNULUI 


Când vorbim despre Paremiile și pericopele evanghelice din praznice- 
le împărăteşti şi sărbătorile închinate Maicii Domnului avem în vedere 
cu precădere trei lucruri. În primul rând, paremiile şi pericopele evan- 
ghelice, care sunt pasaje din Vechiul și Noul Testament, așadar din 
Sfânta Scriptură; în al doilea rând, praznicele împărătești și sărbătorile 
închinate Maicii Domnului — fiecare dintre evenimentele istorice ale 
dumnezeieșştii descoperiri (epifanii), ale Întrupării Fiului și Cuvân- 
tului lui Dumnezeu; iar în al treilea rând, slujirea închinată Dom- 
nului, de vreme ce aceste paremii și pericope se citesc în adunările 
mădularelor Bisericii, spre pomenirea tuturor celor săvârşite prin 
dumnezeiasca Iconomie. 

Această scurtă introducere ne ajută să înțelegem faptul că tema 
de față este una de mare însemnătate, întrucât se află în strânsă 
legătură cu întreaga viață lăuntrică a Bisericii, slujirea constituind 


însuși nucleul vieţii bisericeşti, precum și cu viaţa mădularelor Bise- - 


ricii, în măsura în care alegerea și rânduirea conţinutului slujbelor 
au în vedere pregătirea credincioșilor pentru dobândirea prefacerii 
celei duhovniceşti. 

Prin prisma celor ce urmează, titlul capitolului va cunoaște în 
esenţă o mică modificare, dat fiind faptul că vom prezenta pe scurt 
teologia paremiilor și a pericopelor din praznicele împărăteşti și 
sărbătorile închinate Maicii Domnului. 

Vom împărți, aşadar, capitolul, în două unităţi tematice: Sfânta 
Scriptură şi slujirea închinată lui Dumnezeu, respectiv Paremiile și peri- 
copele evanghelice din praznicele împărăteşti și sărbătorile închinate Mai- 
cii Domnului. 


1. Sfânta Scriptură și slujirea închinată lui Dumnezeu 


Atât Sfânta Scriptură, cât şi slujirea închinată lui Dumnezeu con- 
stituie aspecte de mare însemnătate ale vieţii bisericești, de vreme 
ce Biscrica este cea care alcătuieşte Sfânta Scriptură, rând uiește felul 
slujirii, citirile din Dumnezeieştile Scripturi, tot ea fiind şi cea care 
le tâlcuiește. Aceasta întrucât, dacă parcurgem cu atenție paremii- 
le și pericopelc evanghelice din praznicele împărătești și sărbătorile 
închinate Maicii Domnului, pe care Sfinţii Părinţi ai Bisericii le-au 
rânduit să fie citite la slujbele și Dumnezeieștile Liturghii din sfin- 
tele sărbători, vom constata că, în fapt, lectura ne angajează într-o 
analiză exegetică, de tâlcuire atât a înţelesului sărbătorilor, cât şi a 
textelor citite. 

Prin urmare, temeiul care pune într-o strânsă legătură paremiile 
și pericopele rânduite spre citire cu slujirea închinată lui Dumnezeu 
este Biserica însăşi, care se exprimă prin mădularele sale vii, sfinții, 
cei ce împărtășindu-se de Harul nezidit al lui Dumnezeu devin pur- 
tători ai dumnezeieștii descoperiri în întreaga istorie a omenirii. 

În continuare ne vom opri asupra unor aspecte care vădesc rolul 
Scripturii în Biserică și în cadrul slujirii, aspecte ce ne vor ajuta să 
înțelegem însemnătatea paremiilor și a pericopelor evanghelice 
rânduite a fi citite la praznicele împărătești și la sărbătorile închina- 
te Maicii Domnului. 


a) Sfânta Scriptură şi descoperirile dumnezeiești 


Citind Sfânta Scriptură constatăm faptul că toate cărţile pe care 
aceasta le cuprinde nu sunt simple scrieri cu caracter istoric sau geo- 
grafic, deși ele fac referire şi au fost redactate în răstimpuri istori- 
ce şi arii geografice concrete, ci sunt scrieri prin excelenţă empirice, 
proprii Revelaţiei. Aceasta depinde de măsura experienței dobân- 

dite de autorul lor. Cu alte cuvinte, alta este măsura experienței 
pe care o întâlnim în Vechiul Testament și alta, mult mai înaltă, în 
cadrul celui Nou. 

Epistolele Sfinţilor Apostoli subliniază în chip limpede acest 
adevăr. Sfântul Evanghelist loan consemnează ceea ce a văzut și a 
auzit, Sfântul Apostol Petru scrie despre cele trăite din experienţă, 
şi mai cu seamă din răstimpul marilor descoperiri de pe Munte- 
le Tabor, iar Sfântul Apostol Pavel înfăţişează ce a trăit în vremea 
răpirii sale în Rai, când s-a împărtăşit de Împărăţia lui Dumnezeu. 
În temeiul acestora îi povățuiesc Apostolii pe credincioși; nu fac o 
teologie cerebrală, nu se limitează la a da învățături de ordin moral 
sau social, ci vorbesc din proprie experiență despre descoperirile 
dumnezeieşti pe care le-au trăit. Întreg cuvântul de propovăduire 
al Sfinţilor Apostoli se întemeiază pe Revelaţie. 

Desigur, trebuie să atragem atenţia asupra faptului că sfinţii, pri- 
mind înlăuntrul lor Duhul Sfânt, se fac cunoscători ai tainelor lui 
Dumnezeu, pe care le împărtășesc apoi credincioşilor pentru ca și 
aceştia, la rândul lor, să înainteze pe calea descoperirii lui Dumne- 
zeu. Aflăm cu totul potrivită observaţia că Sfânta Scriptură nu este 
descoperirea (Revelația) însăși, ci cuvânt despre aceasta, care îi aju- 
tă pe credincioși să ajungă la îndumnezeire şi sfințire!. 

Redăm mai jos un minunat cuvânt al' Sfântului Simeon Noul Teo- 
log, care învederează acest fapt: 


„Este în inima mea, dar e și în cer, 

îmi tâlcuieşte Scripturile şi-mi sporeşte cunoștința, 
mă înoață taine, pe care nu sunt în stare să le spun, 
îmi arată cum m-a răpit din lume 

şi-mi poruncește să am milă de toți cei din lume”. 


În acest fragment, Sfântul Simeon se referă la prezența Duhului 
Sfânt în lăuntrul inimii sale, prezenţă care nu este în chip simplu una 
istorică, ci mai presus de timp, căci, deși trăitor în lume, ea îl răpește 
din mijlocul acesteia. Este o stare în care Duhul Sfânt îl învaţă taine- 

Pr, loannis Romanidis, Kritikos elenhos ton epharmoghon tis Theologhias, în Haristiria 
eis timin tou Mitropolitou Gherondos Halkidonos Melitonos, Institutul Patriarhal de Studii 
Patristice, Thessalonic, 1977, 


25.C. 174, p. 82. Reproducem fragmentul după traducerea românească: Pr. D. Stă- 
niloae, Studii de dogmatică ortodoxă, p. 416. (n. trad.) 

le Sale, pe cât îi este cu putință sfântului să înțeleagă, din care pri- 
cină nici nu suferă descoperirea mai multor taine. Îi tâlcuiește sctri- 
ertie Prorocilor și ale Apostolilor, însă îi adaugă, deopotrivă, și o 
nouă cunoştinţă. După primirea darului teologiei prin descoperire 
(Revelaţie), primește porunca de a le fi învățător celor ce viețuiesc 
în lume şi de a le împărtăși această cunoaștere duhovnicească. 


b) Proroci și Apostoli 


Cărţile Vechiului Testament au fost scrise de oameni care s-au 
învrednicit de experienţa teofaniei, a arătării lui Dumnezeu, fără 
a fi, desigur, mădulare ale Bisericii ca Trup al lui Hristos și fără să 
fi biruit moartea ce încă stăpânea pe pământ înainte de Întrupa- 
rea Mântuitorului. Aceşti oameni sunt numiţi Proroci, după cuvân- 
tul Sfântului Grigorie Palama: „Ba eu aș spune că nici prorocii, și nici 
patriarhii n-au rămas fără să guste din această lumină; mai bine zis, afară 
de puține, toate vederile lor şi mai ales cele atoidumnezeieşti nu au fost lip- 
site de această lumină". Totodată însă, și cărțile Noului Testament au 
fost scrise de ucenicii lui Hristos, care au dobândit îndumnezeirea, 
ca mădulare ale Trupului lui Hristos. Îi numim Prorocii Noului Tes- 
tament, de vreme ce, așa cum Prorocii Vechiului Legământ au văzut 
în duh Cea dintâi venire a Fiului și Cuvântului lui Dumnezeu, și ei 
văd şi trăiesc cea de A Doua Venire a lui Hristos, 

Experienţa Prorocilor, a Apostolilor și a Sfinţilor este aceeași. 
Sfântul Grigorie Palama spune: „Aceasta este desăvârşire mântuitoa- 
re: în cunoaştere şi în dogme a gândi aceleaşi ca și Prorocii, Apostolii, 
Părinţii şi, într-un cuvânt, toți cei prin care se mărturisește că a grăit 
Duhul Sfânt despre Dumnezeu și creațiile Lui”?. Prorocii Vechiului Tes- 
tament nu au vorbit pur și simplu despre Hristos, despre Mesia Ce 
urma să vină în lume, ci au avut experiența Cuvântului lui Dumne- - 
zeu, a Îngerului de Mare Sfat, călăuzind poporul în temeiul acestei 
descoperiri. ar Prorocii Noului Testament, Apostolii, nu au vorbit 
numai despre Hristosul istoric, pe Care L-au cunoscut, ci și despre 
Cel al credinței, cunoscut în Duhul Sfânt, Hristosul cel Viu, Care 


'Sf. Grigorie Palama, Opere, vol. 2, EPE, p. 540, Reproducem fragmentul după tra- 
ducerea românească: Sf. Grigorie Palama, Cuvânt pentru cei ce se liniştesc cu evlavie, în 
Filocalia, vol. 7, p. 325, (n. trad.) 


> Ibidem, p. 342. 

va să vină cu slavă, pregătindu-i astfel pe credincioși pentru a se 
împărtăși de slava Lui nezidită. 

Prin urmare, cuvântul Prorocilor și a! Apostolilor este unul teo- 
logic, apocaliptic, duhovnicesc, mistagogic, eshatologic, cuvânt ce 
transfigurează. Nu este un cuvânt al înțelepciunii și al cunoașterii 
omenești. După cum spune Sfântul Apostol Pavel, cuvântul și pro- 
povăduirea sa „nu stăteau în cuvinte de înduplecare ale înțelepciunii 
omeneşti, ci în adeverirea Duhului şi a puterii“ (| Corinteni 2:4). Era 
cuvânt de proroc, dăruit în chip prorocesc și care îi povățuia pe 
credincioşi să se învrednicească a trăi ei înșiși cele prorocite. 


c) Cuvântul neîntrupat și Cuvântul Întrupat 


Centrul, miezul celor două Testamente este Hristos: Cuvântul 
neîntrupat pe CareL.-au văzut Prorocii Vechiului Legământ şi Cuvân- 
tul Întrupat, de vederea Căruia s-au învrednicit, în Noul Legământ, 
Apostolii și cei îndumnezeiţi. Toate Revelaţiile dumnezeieşti de-a 
lungul istoriei sunt descoperiri ale Fiului şi Cuvântului lui Dum- 
nezeu. În Vechiul Testament Cuvântul lui Dumnezeu este Îngerul 
de Mare Sfat, Îngerul siavei, iar în Noul Testament este Hristos, 
întrucât firea dumnezeiască, prin unirea ipostatică a celor două firi, 
dumnezeiască şi omenească, în Persoana Cuvântului, a uns firea 
omenească. 

Scrie Sfântul loan Damaschin într-una dintre cântările sale: 
„(...) lai născut] întrupat pe Cuvântul Cel mai înainte neîntrupat”, 
învăţându-ne, totodată, că numele Hristos este nume al Îpostasu- 
lui, nu al firii. Notează: „Cuvântul Hristos spunem că este numele ipos- 
tasei; acest cuvânt nu indică numai o singură natură, pe cen omenească 
sau pe cea dumnezeiască, ci arată că este din două naturi. Căci El Însuşi 
S-a uns pe Sine: a uns ca Dumnezeu trupul cu Dumnezeirea Lui, iar ca 
om a fost uns; căci El este și Dumnezeu, şi om. Dummnezeirea e ungerea 
umanității”. Astfel, „| Căci] Hristos — şi acest nume cuprinde amândo- 
uă firile — se numeşte şi Dumnezeu și om, și creat şi necreat, şi pătimitor 
și nepătimitor”” 


"Sf. loan Damaschin, fkdosis akrivis tis Orthadoxou Pisteos, Ed. Pournara, Thessa- 
lonic, 1976, p. 216. În traducerea românească: Sf. loan Damaschin, Dogmatica, p. 118. 
(n. trad.) 

2 jbidem, p. 122. 

Toate locurile din Vechiul Testament de care Hristos S-a slujit în 
învățătura Sa, dar și cele despre Revelația dumnezeiască, tâlcuite de 
Sfinţii Apostoli, au legătură cu descoperirea-arătarea Cuvântului 
neîntrupat. Yahve al Vechiului Testament este Cel Ce este, Cel Ce a 
fost şi Cel Ce va veni, Fiul și Cuvâniul lui Dumnezeu, Hristos. 

Vechiul Testament vorbește despre firea dumnezeiască a Cuvân- 
tului, în vreme ce, după Întruparea Cuvântului lui Dumnezeu, 
Noul Testament vorbește deopotrivă despre firea Sa dumnezeiască 
și cea omenească, care sunt unite ipostatic în Persoana Cuvântului, 
aşadar în virtutea acestei uniri ipostatice și a comunicării însușirilor 
celor două firi. Noul Testament Îl numeşte Hristos pe Domnul slavei 
şi Îngerul de Mare Sfat al Vechiului Testamenti. Astfel numele Hris- 
tos trece şi în Vechiul Testament şi Îi este atribuit Dumnezeului lui 
Avraam, al lui Isaac şi al lui lacov?. 

Potrivit Sfântului loan Damaschin, numele Fiul lui Dumnezeu 
arată că [Hristos primeşte însuşirile firii omenești, care este iposta- 
tic unită cu cea dumnezeiască, iar numele Fiul Omului, că primește 
însușirile și măririle firii dumnezeiești: „Acesta este modul comuni- 
cării însuşirilor, anume că fiecare fire dă celeilalte propriile ei însuşiri în 
virtutea identității ipostasei şi întrepătrunderii reciproce”. Tocmai din 
această pricină putem spune despre lristos: „« Acesta este Dumneze- 
ul nostru, Care S-a arătat pe pământ şi cu oamenii a petrecut», precum şi: 
«Omul Acesta este necreat, nepătimitor şi necircumscris» ">, 

Este limpede învățătura Sfinţilor Părinţi ai Bisericii, potrivit căre- 
ia descoperirile lui Dumnezeu în Vechiul Testament sunt ale Cuvân- 
tului neîntrupat. Arătarea Prorocilor Moisi şi Ilie pe Muntele Tabor, 
la Schimbarea la Faţă a lui Hristos, vădește această realitate: cei doi 
mari Proroci L-au văzut în timpul vieţii lor pe Cuvântul neîntru- 
pat, pe Care acum ÎI recunosc venit în Trup. Este întocmai ceea ce 
s-a petrecut și cu Avraam, care, potrivit cuvântului lui Hristos, s-a 
veselit cu duhul: „Avraam, părintele vostru, a fost bucuros să vadă ziua 
Mea şi a văzut-o şi s-a bucurat” (loan 8:56-57). Vedem aceasta și din 
faptul că, după Învierea Sa, Hristos le-a tâlcuit ucenicilor care mer- 
geau pe drumul către Emaus toate cele din Scripturi cu privire la 

1, Pr, Ioannis Romanidis, Dogmatiki kai Symvoliki theologhia tis Orthodoxou Katholi- 
kis Ekklisias, ediţia a IV-a, Ed. Pournara, Thessalonic, 1999, vol. 1, pp. 180-181. 


2 ibidein. 
“St. loan Damaschin, op. cit., pp. 224-226. 

Sine, prorocii care s-au împlinit. Scrie Sfântul Fvanghelist Luca: „Şi 
începând de la Moisi şi de la toți prorocii, le-a tâlcuit lor din toate Scriptu- 
ile cele despre El” (Luca 24:27). 

Unii exegeţi socotesc că vedenia avută de Prorocul Daniil se 
deosebește de celelalte descoperiri dumnezeiești din Vechiul lesta- 
ment și vorbesc despre faptul că arătarea lui Dumnezeu — Cel Vechi 
de zile - către Proroc este descoperirea lui Dumnezeu-Tatăl. 

Mai concret, în cartea Prorocului Daniil este înfăţişată o vedenie 
dumnezeiască: „Am privit până când uu fost aşezate scatne, şi S-a aşe- 
zat Cel vechi de zile; îmbrăcămintea Lui era albă ca zăpada, iar părul capu- 
lui Său curat ca lâna; tronul Său, flăcări de foc; roțile lui, foc arzător. Un 
râu de foc se vărsa şi ieşea din el; mii de mii Îi slujeau şi miriade de miri- 
ade stăteau înaintea Lui! Judecătorul S-a aşezat şi cărțile au fost deschise. 
Eu mă uitam mereu, din pricina multelor vorbe pe care cornul cel mare le 
grăia. Am privit până când fiara a fost omorâtă şi trupul ei nimicit şi dat 
focului. Dar şi celorlalte fiare li s-a luat stăpânirea, şi lungimea vieții lor a 
fosi hotărâtă până la o vreme şi un anuinit timp. Am privit în vedenia de 
noapte, şi iată pe norii cerului venea cineva ca Fiul Omului şi Ela înaintat 
până la Cel vechi de zile, şi a fost dus în fața Lui” (Daniil 7:9-13). 

În această vedenie se arată două Persoane, Cel Vechi de zile, 
şezând pe iron, şi Fiul Omului, venit pe norii cerului, Care a înain- 
tat până la locul unde Se afla Acesta [Cel Vechi de zile]. 

Există o bogată exegeză teologică cu privire la tâlcuirea acestei 
prorocii, pentru a înţelege Cine este Cel Vechi de zile, Tatăl sau Fiul. 
Unii susţin în scrierile lor că este Tatăl, iar Fiul Omului este Hristos, 
în vreme ce alții sunt de părere că este vorba despre una și aceeași 
Persoană, Fiul şi Cuvântul lui Dumnezeu, Care ca Cel ce este Vechi 
de zile S-a făcut Om, fără să Se lipsească de Dumnezeirea Sa. Astfel, 
în Cel Vechi de Zile Îl văd pe Judecătorul Ce va să vină. 

Dintre aceste tâlcuiri, pare să se fi încetățenit cea de a doua, potri- 
vit căreia în vedenia Prorocului este vorba despre una și aceeași 
Persoană. Cu alte cuvinte, Cel Vechi de zile este Logosul neîntru- 
pat, de vreme ce pe Tatăl nimeni nu L-a văzut vreodată, după cum 
în chip lămurit a spus Mântuitorul Hristos, iar în Persoana Fiului 
Omului se arată Întruparea Celui Vechi de zile. Ne încredinţează de 
aceasta faptul că toate teofaniile Vechiului Testament sunt descope- 
iri ale Cuvântului (Logosului). 

Prin urmare, potrivit liniei exegetice consacrate cu privire la 
vedenia Prorocului Daniil, nu este vorba despre două Persoane, ci 
despre una și aceeași, dat fiind faptul că Cel Vechi de zile este Fiul şi 
Cuvântul lui Dumnezeu, unit cu Tatăl şi cu Duhul Sfânt, împreună 
cu Care este din veșnicie. Acesta, la plinirea vremii, S-a făcut Om, 
iar la Cea de A Doua Sa venire îi va judeca pe oameni!. 


d) Cuvinte de nespus și cuvinte- înțelesuri zidite 


Văzătorii-de-Dumnezeu sunt răpiți în Rai, unde aud cuvinte de 
nespus, după mărturia Sfântului Apostol Pavel: „Cunosc un om în 
Hristos, care acum paisprezece ani — fie în trup, nu ştiu; fie în afară de trup, 
nu ştiu, Dumnezeu ştie — a fost răpit unul ca acesta până la al treilea cer. 
ŞI-I ştiu pe un astfel de om — fie în trup, fie în afară de trup, nu ştiu, Dum- 
nezeu ştie — că a fost răpit în Rai şi a auzit cuvinte de nespus, pe care hu se 
cuvine omului să le grăiască” (II Corinteni 12:2-4). Cuvintele de nespus 
reprezintă realitatea nezidită întru nimic asemenea înțelesurilor 
şi cuvintelor zidite ce provin din lumea sensibilă-zidită. Este vor- 
ba despre împărtășirea de energia îndumnezeitoare nezidită a lui 
Dumnezeu, pe care Sfântul Grigorie Palama o numeşie „înțelegere 
neînțeleasă“?, iar Sfântul Petru Damaschin „cugetări dumnezeieşti'?. 
Cu alte cuvinte, în răstimpul vederii Luminii nezidite toate cuvin- 
tele şi înțelesurile zidite încetează, văzătorul-de-Dumnezeu trăieşte 
energia îndumnezeitoare cea nezidită a lui Dumnezeu, iar mai apoi, 
spre folosul învățăturii, face cunoscută mai departe celorlalţi - pe 
cât îi stă în putinţă, slujindu-se de înțelesuri şi cuvinte grăite - aceas- 
tă experiență dumnezeiască, „cuvintele negrăite”. Deşi în felul acesta 
ni se face cunoscută, experienţa vederii-lui-Dumnezeu, a îndumne- 
Zeirii, rămâne o taină. 

Astfel, în răstimpul descoperirilor, Prorocii, Apostolii și cei ce se 
învrednicesc de Revelația dumnezeiască sunt răpiți în Rai şi inițiați 
în tainele lui Dumnezeu. Această descoperire este mai presus de 
rugăciune și ea naşte, desigur, adevărata rugăciune. O asemenea 

'V. tâlcuirea lui Nikolaos Zisis, f apeikonisi tis Aghias Triados, Theodromia, vol. 2, p. 
16 şi. urm. 


Sf. Grigorie Palama, Syngrammata, Ed. Panaghiotis Hristou, vol. 1, p. 591, 
” Philokalia ton ieron niptikon, Ed. Papadimitriou, vol. 3, p. 51, col. 33. 

descoperire, mai presus de orice cunoaștere omenească, este numi- 
tă de Sfântul Isaac Sirul „neștiința mai presus de cunoaștere!” Scrie: 

„Acest rod al harului nu trebuie numit rugăciune duhovnicească, ci 
rodul rugăciunii curate, trimis prin Duhul Sfânt. Atunci mintea ajunge 
deasupra rugăciunii şi, prin aflarea a ceva mai înalt, rugăciunea încetea- 
ză. Şi atunci nu se mai roagă cineva cu rugăciunea, ci iese din sine (ajun- 
ge în extaz) în lucrurile neînțeles, aflate mai presus de lumea muritorilor; 
şi, în neștiința ei, tace despre toate cele de aici. Aceasta este neștiința mai 
presus de cunoaștere... “2 

Prorocul, învrednicit de această experiență a descoperirii dum- 
nezeiești, ce trece drept neștiință în raport cu întreaga cunoaștere 
omenească și cu realitățile cele zidite, o împărtășește celorlalți prin 
înțelesuri și cuvinte zidite de învăţătură - cateheză. Totuşi, deși trans- 
pusă în planul realităților zidite pentru a sluji învățăturii, ea rămâne 
în esență de nespus și de necuprins în cuvinte. Cel credincios însă, 
primind învăţătură prin aceste cuvinte şi înţelesuri zidite, poate ajun- 
ge la experienţa arătării lui Dumnezeu şi poate trăi, la rândul său, 
cuvintele de nespus și energia îndumnezeitoare, nezidită a Lui. 

Sunt grăitoare cele petrecute cu Sfântul Apostol Pavel. A fost 
răpit până la al treilea cer, s-a învrednicit de intrarea în Rai, a auzit 
cuvinte pe care nu putea să le împărtăşească întocmai după chi- 
pul auzirii lor, a fost iniţiat în cunoașterea tainelor lui Dumnezeu. 
Unele dintre aceste experienţe le-a împărtăşit însă mai apoi fiilor 
săi duhovnicești, pentru a-i călăuzi în viaţa duhovnicească. Prin 
urmare, în răstimpul experienţei sale a fost inițiat în taina cuvinte- 
lor de nespus, pe care mai apoi, pe cât i-a stat în putinţă, a făcut-o 
cunoscută oamenilor prin cuvinte și înțelesuri zidite, întrebuinţând, 
așadar, limba omenească cea mărginită și slujindu-se de chipurile 
firii zidite. Astfel, transpusă în realitatea sensibilă, taina descoperi- 
rii rămâne tot o taină, însă cu putinţa de a fi trăită de către cei ce se 
vor învrednici a se face părtași experienței Cincizecimii. 

! Sintagmă tradusă în virtutea unei antonimii mai vădite: „neștiinia mai presus de 
orice ştiinţă”, v. St. Isaac Sirul, Cuvinte despre nevoință, Ed, Bunavestire, Bacău, 1997, p. 
162. (n. trad.) 

:Sf. Isaac Sirul, Ascetice, Ed. Rigopoulou, Thessalonic, 1977, p. 140. Reproducem 
fragmentul după traducerea românească: Sf. Isaac Sirul, Cuvinte despre nevornță, în 


Fitocalia sfintelor nevoinţe ale desăvârşirii, vol. 10, trad. Pr. prot. D. Stăniloae, Ed. Huma- 
nitas, București, 2008, p. 161. (n. trad.) 


183 


ISIFITE ŞI TEOLOCGIB . CALEA TĂMĂDUIRII OMULUI ÎN BISERICA ORTODOXĂ 


O pildă grăitoare în ceea ce privește legătura dintre cuvinte- 
le-înțelesurile zidite şi cuvintele de nespus este pogorârea Duhului 
Sfânt în ziua Cincizecimii. Duhul Sfânt pogorându-Se în inimile lor, 
ucenicii și Apostolii au trăit taina Cincizecimii, taina Bisericii ca Trup 
al lui Hristos, au fost iniţiaţi în credinţa cea de-Dumnezeu-revela- 
tă. Vuietul puternic s-a auzit afară, însă cunoaşterea le-a fost dărui- 
tă lăuntric-duhovniceşte. Celorlalţi oameni adunaţi acolo Apostolii 
li s-au părut a fi plini de must, însă ei erau cuprinși de beţia trează 
a atătării dumnezeiești pe care o trăiseră. lar mai apoi, când Sfântul 
Apostol Petru a început să vorbească, fiecare dintre cei ce-l ascultau 
îl auzea grăind în însăși limba sa, „precum le dădea lor | Apostolilor] 
Duhul a grăi” (Faptele Apostolilor 2:1-13). Cu alte cuvinte, altul este 
vuietul firesc, asemenea unui glas puternic, auzit de toți, și altul 
glasul duhovnicesc, pe care Apostolii l-au auzit în lăuntrul inimii 
lor, după cum altul a fost și glasul ce deslușea, prin cuvântul Sfân- 
tului Apostol Petru, tainele Duhului în inimile celor ce-l ascultau. În 
toate acestea, în chip felurit lucra Același Duh Sfânt. 

Vedem, așadar, că există o deosebire între cuvintele de nespus și 
cuvintele-înțelesurile zidite. Omul trăiește tainele duhovnicești prin 
împărtăşirea de energia îndumnezeitoare cea nezidită a lui Dumne- 
zeu, de „cuvintele de nespus”, pe care le face cunoscute celorlalți prin 
cuvinte și înțelesuri zidite, urmărind ca astfel să-i povăţuiască către 
aceste cuvintele nezidite, pentru a ajunge să se împărtășească de 
energia îndumnezeitoare nezidită a lui Dumnezeu. 

Această legătură dintre Harul Dumnezeiesc nezidit și cuvinte- 
le-înțelesurile zidite se poate vedea în multe locuri din scrierile 
Sfinţilor Părinţi ai Bisericii, din care aflăm că îndărătul literei legii se 
ascunde duhul legii, altfel spus, fiecare dintre poruncile lui Dumne- 
zeu tăinuieşte o întreagă viață pe care o trăieşte cel ce intră în Duh 
în această lume duhovnicească. Voi oferi câteva pilde grăitoare din 
învăţătura câtorva Sfinţi Părinţi ai Bisericii noastre. 

Sfântul Vasilie cel Mare, întrebat fiind ce înseamnă versetul din 
Psalmi, „cântați cu înțelegere” (Psalmi 46:7), răspunde că pricepe- 
rea — înțelegerea - în cuvintele Sfintei Scripturi este asemenea cu 
simțirea gustului fin al mâncării. Cântă cu înţelegere cel ce îşi are 
sufletul înrâurit de „puterea fiecărui cuvânt”, întocmai cum gustul îi 

este influenţat de fiecare dintre feluritele mâncăruri!. Astfel, înlă- 
untrul cuvântului fiecărei cărți a Sfintei Scripturi se află puterea 
duhovnicească a cuvântului ce înrâurează sufletul omului, hrănin- 
du-l și dându-i viață. 

Sfântul Grigorie Teologul vorbeşte despre cuvintele de foc, prea- 
curate ale lui Dumnezeu, ce ard inima omului care se îndeletnicește 
cu cercetarea Scripturilor și cugetarea la ele. Acest lucru, desigur, 
așa cum spune și Sfântul, nu poate fi înțeles de cel ce nu a izbândit 
să intre în vistieriile, pentru cei mulţi ascunse, nevăzute și tăinuite 
- „vistierii multora ascunse și nevăzute și tăinuite” — şi a vedea bogăția 
ce se ascunde înlăuntrul lor?. Astfel, înlăuntrul cuvintelor lui Dum- 
nezeu se află o mare bogăţie duhovnicească, o vistierie care pentru 
cei mai mulți dintre oameni rămâne ascunsă, nevăzută. Şi într-un 
alt loc din scrierile sale Sfântul Grigorie vorbește despre Părinții 
Bisericii, care nu cercetează Scripturile cu ușurătate, fără de gri- 
jă, „ci lăsând la o parte litera și pătrunzând înăuntru, s-au învrednicit a 
vedea frumusețea ascunsă şi au fost luminaţi cu luminarea cunoașterii”, 
Cine deschide litera Scripturilor vede înlăuntrul lor acea frumuseţe 
ascunsă și ajunge, astfel, a fi luminat cu lumina cunoaşterii. 

Sfântul Simeon Nou! Teolog spune cu privire la acestea că înlă- 
untrul Dumnezeieștilor Scripturi se ascunde „cugetul Harului 
Duhului” şi orice suflet poate să afle, prin cercetarea Scripturilor, 
înțelepciunea cea ascunsă a Duhului: „Face ca această simțire cuge- 
tătoare a ei să se umple de toată plăcerea şi, în întregime ridicând-o de la 
cele pământeşti şi de la umilinţa celor văzute, o face îngerească şi împre- 
ună-petrecătoare cu îngerii înşişi”. Cu alte cuvinte, simţirea cugetă- 
toare (noetică) a sufletului dobândeşte, prin cercetarea adâncimilor 
Sfintei Scripturi, simţirea celor cerești, Din această pricină şi într-un 
alt loc din scrierile sale, Sfântul Simeon Noul Teolog, se întreabă: 
Câţi sunt care tâlcuiesc Scripturile şi pe Cel Ce grăiește în ele nicicum nu 
L-au cunoscut?* Prin Scripturi grăieşte Însuși Dumnezeu, în ele este 
Harul Său, iar cel care le cercetează cu o cuviincioasă atenţie şi cu 
"Sf. Vasilie cel Mare, Opere, vol. 9, EPE, p. 348. 

Sf. Grigorie Teologul, Opere, vol. 1, EPE, p. 192. 

* Ibidem, vol. 4, p, 230. 


“5.C, 129, p. 384. 
* [bidem, p. 452. 

rugăciune poate înainta de la literă la duh, ajungând să-L întâlneas- 
că pe Dumnezeu Însuşi Care grăieşte prin ele. 

Această înţelegere avem când spunem că în poruncile lui Dum- 
nezeu există o unilate de taină între Harul nezidit şi cuvinte- 
le-înțelesurile zidite. Cei ce au o bună aşezare bisericească și duhov- 
nicească primesc și trăiesc Harul nezidit al lui Dumnezeu, însă cei 
lipsiți de ea rămân doar la cele exterioare, la cuvintele și înțelesurile 


zidite. 


e) Legea zidită și legea nezidită 


Cele spuse mai sus despre cuvintele şi înțelesurile nezidite sunt 
valabile și cu privire la un alt dublet: legea zidită și legea nezidită. 
Legea Duhului se scrie în inima oamenilor transtiguraţi duhovniceşte, 
pentru ca mai apoi omul Proroc, el însuși născut din nou, să trans- 
pună în lege zidită, slujindu-se de expresii zidite, frânturi ale acestei 
descoperiri pe care a trăit-o, cu singurul scop de a-şi povățui ascul- 
tătorii, de a-i feri de înșelare și a-i călăuzi prin curățire, la lumina- 
re și îndumnezeire. Astfel trebuie înţeles cuvântul Sfântului Apostol 
Petru: „Şi avem cuvântul prorocesc mai întărit, la care bine faceți luând 
aminte, ca la o făclie ce străluceşte în loc întunecos, până când va străluci 
ziua şi Luceafărul va răsări în inimile voastre” (II Petru 1:19). 

Faptul că cele două legi există deopotrivă este vădit în chip limpe- 
de de multe dintre cuvintele Sfântului Apostol Pavel. Ne vom referi 
la două dintre ele. Creștinilor din Corint le scrie: „Scrisoarea noas- 
fră sunteți voi, scrisă în inimile noastre, cunosculă şi cifită de toți oame- 
nii, arătându-vă că sunteți scrisoare a lui Hristos, slujită de noi, scrisă nu 
cu cerneală, ci cu Duhul Dumnezeului celui viu, nu pe table de piatră, ci 
pe tablele de carne ale inimii” (II Corinteni 3:2-3). Totodată, aflăm şi 
acest cuvânt: „Fiindcă Dumnezeu, Care a zis: «Strălucească, din întune- 
ric, lumina» — Ela strălucit în inimile noastre, ca să strălucească cunoştin- 
ta slavei lui Dumnezeu, pe fața lui lisus Hristos” (II Corinteni 4:6). 

Adevăratele scrisori se scriu pe tablele inimii. Cu toate acestea, 
Sfântul Apostol Pavel le trimite creştinilor și epistole, pentru a-i 
învăţa şi a-i povăţui în viața duhovnicească. 

Este cunoscut faptul că în învăţătura Sfinţilor Părinţi ai Biseri- 
cii se vorbește mult despre faptul că, precum omul este alcătuit din 

trup şi suflet, tot astfel și fiecare dintre versetele Scripturii are trup 
şi minte-suflet. Grăitor în acest sens este cuvântul Sfântului Maxim 
Mărturisitorul: „Întreaga Sfânta Scriptură zicem că se împarte în trup şi 
în duh, fiind ca un om duhovnicesc. Cel ce zice, aşadar, că cuvântul Scrip- 
turii este trup, iar înțelesul ei duh sau suflet, nu păcătuieşte față de ade- 
văr”. De aceea, Sfântul Maxim adaugă: „Dar înțelept este cu adevă- 
rat cel ce lasă la o parte ceea ce e stricăcios şi se alipeşte întreg de ceea ce e 
nestricăcios””. 


f) Biserica zidită și cea nezidită 


Cele spuse mai sus cu privire la legea zidită și cea nezidită sunt 
valabile și pentru Biserica zidită, respectiv cea nezidită. Lui Dum- 
nezeu Î se aduce slujire într-un lăcaş concret, însă prin rugăciunea 
minţii şi teologia izvorâtă din experiență, omul poate deopotrivă 
pătrunde într-un lăcaș nezidit, în Biserica Dumnezeirii. 

Sfântul Apostol Pavel vorbește despre cortul lui Moisi, întocmit 
de om, şi despre cortul nefăcut de mână al Cuvântului. Cortul întoc- 
mit de om este cel ridicat de Moisi potrivit poruncii lui Dumnezeu, 
iar cel nefăcut de mâini omenești este taina trăită odată cu Întru- 
parea Fiului și Cuvântului lui Dumnezeu. În epistola către Evrei 
scrie: „Avem astfel de Arhiereu care a şezut de-a dreapta tronului slavei 
în ceruri, slujitor Altarului şi Cortului celui adevărat, pe care l-a înfipt 
Dumnezeu şi nu omul” (Evrei 8:1-2). lar într-alt loc scrie: „lar Hristos, 
venind Arhiereu al bunătăţilor celor viitoare, a trecut prin cortul cel mat 
mare şi mai desăvârşit, nu făcut de mână, adică nu din zidirea aceasta” 
(Evrei 9:11). 

Biserică nezidită este vederea-lui-Dumnezeu de care se învred- 
nicesc Prorocii. În cartea Apocalipsei, Sfântul Evanghelist loan 
înfățișează amănunțit şi tâlcuieşte toate cele cu privire la Biserica 
nezidită în care s-a învrednicit să intre, pe când se afla în peștera 
Apocalipsei, unde a văzut Biserica cerească, pe Hristos și pe Sfinți, 
pe Apostoli, pe Mucenici și pe Mărturisitorii credinței. A văzut 
Împărăţia lui Dumnezeu, Raiul în care nu se afla nici o biserică zidi- 

' Filocalia, vol. 2, p. 67, cap. 91. Reproducem fragmentele după traducerea romă- 


nească: Sf. Maxim Mărturisitorul, Cele două site de capete despre cunoştinţa de Dumnezeu 
şi iconomia Fiului lui Dumnezeu, în Filocalia, vol. 2, p. 149. (n. trad.) 

tă, de vreme ce adevărata Biserică era Hristos Însuşi. Înfăţișează, 
desigur, această stare slujindu-se de imagini și înțelesuri zidite, însă 
descrierea se ridică mai presus de cele materialnice, ca una ce arată 
starea duhovnicească trăită de Proroc. Sfântul Grigorie Palama spu- 
ne că Moisi a urcat pe Muntele Sinai „și acolo a văzut cortul nemateri- 
al”, care este puterea dumnezeiască și înțelepciunea cea ipostatică, 
de sine-stătătoare a lui Dumnezeu, „fiind nematerială şi necreată prin 
firea ei”. A pătruns în întunericul dumnezeiesc și „toate cele din întu- 
neric erau «simple, dezlegate de toate și neschimbăcioase»”. Însă cortul 
pe care l-a întocmit, cu toate ale sale, preoţia şi toate cele săvârşite 
prin ea, sunt simboluri sensibile „ale vederilor lui Moisi din întunericul 
dumnezeiesc“. Asttel, dacă cele din întuneric se arată simple, dezlega- 
te de toate și neschimbăcioase, simbolurile, ca unele împărţite și sen- 
sibile, sunt schimbăcioase, compuse și legate de lucrurile create!. 
Aceasta este și experiența pe care au trăit-o cei trei ucenici pe 
Muntele Tabor. La un moment dat, părtași fiind ei vederii slavei 
lui Dumnezeu în Persoana Cuvântului, Sfântul Apostol Petru a zis: 
„Doamne, bine este să fim noi aici; dacă voieşti, voi face aici trei colibe: 
Ție una, şi lui Moisi una, şi lui Ilie una“ (Matei 17:4). Şi în vreme ce 
Sfântul Apostol Petru cerea să construiască trei colibe [corturi, gr. 
skinds| făcute de mână - zidite, Hristos le-a descoperit un cort nefă- 
cut de mână — nezidit, întrucât după cuvântul Evanghelistului „Vor- 
bind el încă, iată un nor luminos i-a umbrit pe ei, şi iată glas din nor 
zicând: «Acesta este Fiul Meu Cel iubit, în Care am binevoit; pe Acesta 
ascultați-L!»” (Matei 17:5). Dumnezeu-Omul Hristos, Cel Ce Își ara- 
tă Dumnezeirea, este adevăratul cort duhovnicesc nefăcut de mână 
- nezidit —, Care le aduce oamenilor odihna, de aceea Sfântul Evan- 
ghelist loan întăreşte: „Și Cuvântul S-a făcut trup şi S-a sălășluit între 
noi şi am văzut slava Lui, Slavă ca a Unuia-Născut din Tatăl, plin de har 
şi de adevăr“ (loan 1:14). În cartea Apocalipsei, făcând referire la un 
cer nou și un pământ nou, Sfântul loan Teologul scrie că a auzit un 
glas puternic din ceruri care i-a spus: „Iată, cortul lui Dumnezeu este 
cu oamenii şi EI va sălăşhui cu ei şi ei vor fi poporul Lui şi Însuşi Dumne- 
zeu va fi cu ei” (Apocalipsa 21:3). 
Sf. Grigorie Palama, Opere, vol. 2, EPE, pp. 516-518. Reproducem fragmentele 


după traducerea românească: Sf. Grigorie Palama, Cuvânt către cei ce se liniştesc cu 
evlavie, în Filocalia, vol, 7, pp. 306-308. (n. tra) 

Aceasta înseamnă că de la cortul făcut de mână — zidit - trebuie 
să înaintăm către cortul nefăcut de mână — nezidit —, care este vede- 
rea-lui-Dumnezeu în Persoana lui lisus Hristos. Este vorba despre 
trăirea îndumnezeirii după Har, strâns legată de vederea Luminii 
nezidite. Cei ce intră în acest cort nezidit vor fi noul Israil al Haru- 
lui, poporul duhovnicesc al lui Dumnezeu. 


Prin urmare, toate cele discutate până acum arată faptul că Bise- 
rica, prin Sfinţii Părinţi cei îndumnezeiţi, prin slujirea închina- 
tă lui Dumnezeu și prin întreaga Tradiţie ascetică, își călăuzește 
credincioșii, mădularele sale, către cunoașterea tainelor Duhului, ce 
i-au fost treptat descoperite omului de-a lungul istoriei prin Cuvân- 
tul neîntrupat și Cel Întrupat. Pericopele din Sfânta Scriptură, pe 
care Sfinţii Părinţi le-au rânduit să fie citite în praznicele împărăteşti 
și la sărbătorile închinate Maicii Domnului, vădesc această realita- 
te, strânsa legătură dintre Sfânta Scriptură şi experiența Prorocilor 
și a Apostolilor, dintre Cuvântul neîntrupat și Cuvântul Întrupat, 
dintre cuvintele nezidite și cuvintele-înțelesurile zidite, dintre legea 
zidită și cea nezidită, respectiv dintre Biserica zidită şi nezidită. 


2, Paremiile și pericopele evanghelice din 
praznicele împărătești şi sărbătorile închinate Maicii Domnului 


După ce am arătat mai sus care sunt temeiurile teologice ale sluji- 
rii închinate lui Dumnezeu şi ale celor ce ţin de ea — de altfel, punc- 
tul central al temei de faţă, ca unul ce mijloceşte o bună înţelegere 
și în privința tuturor celorlalte -, ne vom apleca foarte pe scurt în 
cele ce urmează asupra anumitor pasaje din pericopele rânduite de 
Sfinţii Părinţi a fi citite în praznicele împărăteşti și la sărbătorile 
închinate Maicii Domnului. 

După cum este îndeobște cunoscut, numim praznice împărătești 
sărbătorile care se referă la evenimente ale Întrupării Fiului și 
Cuvântului lui Dumnezeu, a Stăpânului lisus Hristos. Praznicele 
închinate Maicii Domnului sunt cele care au legătură cu Născătoa- 
rea de Dumnezeu, Maica Domnului lisus Hristos, cea care I-a dat 
Fiului și Cuvântului lui Dumnezeu trup din trupul său omenesc. 

Când vorbim despre pericopele rânduite spre citire, deosebim 
două categorii. Una cuprinde paremiile Vecerniei - fragmente din 
Vechiul Testament -, iar cealaltă citirile din timpul Utreniei și, nai 
cu seamă, a Dumnezeieştii Liturghii, luate din cărţile Noului Tes- 
tament. Există, astfel, o trecere de la Vechiul Testament, înfățișat în 
slujba Vecerniei, la cel Nou, care își află expresia în Dumnezeiasca 
Liturghie. 

Biserica a rânduit ca citirile din cadrul slujbelor închinate praz- 
nicului să aibă o strânsă legătură cu teologia respectivei sărbători. 
Credinciosul care participă în Biserică la aceste slujbe - avem în 
vedere mai cu seamă Dumnezeiasca Liturghie -, care se roagă și 
înalță către Dumnezeu o rugăciune curată, ajunge, astfel, să pătrun- 
dă înţelesul teologic al praznicului. 

Vom prezenta pe scurt paremiile Vecerniei și pericopele rânduite 
a fi citite în timpul Dumnezeieștii Liturghii, ca unele ce înfățișează 
lucrarea Dumnezeieştii Iconomii şi chipul trăirii ei în viaţa noastră 
personală. Acesta este duhul care însuflețește cercetarea de faţă, pre- 
zentarea succintă, din perspectivă teologică, a paremiilor Vecerniei 
și a pericopelor evanghelice din cadrul Dumnezeieștii Liturghii. 


a) Paremiile și pericopele evanghelice din praznicele împărăteşti 


În cea dintâi dintre Paremiile rânduite la praznicul Buneivestiri, 
sărbătoare închinată deopotrivă Mântuitorului şi Maicii Domnu- 
lui, întrucât se referă la zămislirea lui Hristos de către Născătoa- 
rea de Dumnezeu, este vorba despre vedenia lui lacov din cartea 
Facerii (Facere 28:10-17). Fa înfățișează scara cea tainică sprijinită 
pe pământ și al cărei capăt se afla în cer, pe care urcau şi cobo- 
rau îngerii lui Dumnezeu. S-a auzit atunci glasul descoperirii lui 
Dumnezeu, a Cuvântului neîntrupat: „Eu sunt Dumnezeul tatălui 
tău, Dumnezeul lui Avraam şi Dumnezeul lui Isaac...” (leşire 3:6), iar 
despre Maica Domnului s-a vestit că este „locul înfricoșător” al teo- 
faniei, al arătării dumnezeieşti, „casa lui Dumnezeu ” ŞI „poarta ceru- 
lui”. A doua paremie este din cartea Prorocului lezechiel (lezechiel 
43:27, 44:1-4) şi se referă la poarta dinspre răsărit care va fi închisă 
şi nu se va deschide, „căci [Domnul Dumnezeul lui Israel a intrat pe 
ea. De aceea va fi închisă. ] Cât priveşte pe rege, el se va așeza acolo, ca să 

mănânce pâine înaintea Domnului“ (lezechiel 44:2-3). lar cea de a tre- 
ia paremie este din Pildele lui Solomon (Pilde 9:1-11) și se referă la 
Înţelepciunea lui Dumnezeu care și-a zidit sieși casă, iar după ce a 
întins masa, și-a trimis slujnicele sale să strige: „Veniţi şi mâncaţi din 
pâinea mea şi beţi din vinul pe care eu l-am amestecat cu mirodenii (Pil- 
de 9:5). Acest pasaj face referire în chip lămurit la Maica Domnului, 
cea care L-a zămislit în pântecele său pe Hristos, Înţelepciunea lui 
Dumnezeu, Cel Ce Se dăruiește pe Sine pentru sfințirea oamenilor. 

Dintre pericopele citite la Dumnezeiasca Liturghie, Apostolul 
cuprinde un fragment din epistola către Evrei (Evrei 2:11-18) în care 
Sfântul Apostol Pavel vorbește despre Întruparea lui Hristos. Cum 
după cădere oamenii s-au făcut părtași trupului cu toată sămânța 
morții şi stricăciunii lui, Hristos a luat prin Întruparea Sa trupul cel 
muritor şi pătimitor, afară de păcat, pentru a birui moartea și a-l 
slobozi pe om de sub stăpânirea ei. Pericopa evanghelică este din 
Evanghelia după Luca (1:26-38) şi face trimitere la vestea cea bună 
pe care a primit-o Fecioara Maria, când a fost cercetată de Arhan- 
ghelul Gavriil, vestitorul zămislirii Cuvântului lui Dumnezeu în 
pântecele ei. 

La praznicul Nașterii Fiului și Cuvântului lui Dumnezeu, după 
firea Sa omenească, dintre paremiile Vecerniei, prima este din car- 
tea Facerii (Facere 1:1-13) şi se referă la primele trei zile ale creației, 
dat fiind faptul că zidirea și înnoirea - zidirea din nou a lumii — 
au fost săvârșite de Tatăl prin Fiul în Sfântul Duh, cu alte cuvinte 
întreaga Treime-Dumnezeu a zidit şi a rezidit lumea. A doua pare- 
mie este din cartea Prorocului Isaia (Isaia 9:5-7) și se referă la Dum- 
nezeirea lui Hristos, „Înger de mare sfat, [Sfetnic minunat], Dumne- 
zeu tare, biruitor, Domn al păcii, Părinte al veacului ce va să fie” (Isaia 
9:5). Tot din Prorocul Isaia este şi cea de a treia paremie (Isaia 7:10 
și urm.), ea făcând referire la prorocia despre zămislirea Fecioarei și 
Nașterea lui Hristos, Care va fi numit Emanuil. 

În cadrul Dumnezeieștii Liturghii săvârșite la acest praznic, 
Apostolul se citește din epistola către Galateni a Sfântului Pavel 
(Galateni 4:4-7) și face trimitere la Întruparea lui Hristos săvârşită la 
plinirea vremii pentru ca omul să dobândească înfierea. Mărturie a 
faptului că a dobândit înfierea cea după Har este rugăciunea minţii 
care se lucrează înlăuntrul inimii, când acesta devine fiu după Har 

al lui Dumnezeu și moștenitor al lui lisus Hristos. Vedem aici legă- 
tura dintre Întruparea lui Hristos și înfierea creştinilor, înfiere ară- 
tată prin rugăciunea noetică, a minţii în inimă, Pericopa evangheli- 
că este din Evanghelia după Matei (2:1-12) şi înfăţişează închinarea 
adusă Pruncului Hristos Celui nou-născut de către Magi. Se referă, 
totodată, și la împotrivirea pe care lumea robită patimilor, întruchi- 
pată de Irod, a arătat-o faţă de Întruparea Mântuitorului. În ciuda 
acestei împotriviri însă, după cuvântul prorociei, Hristos este „Con- 
ducătorul care va paşte pe poporul Meu Israel“ (Matei 2:6). 

La praznicul Tăierii Împrejur a lui Hristos, cea dintâi dintre 
paremiile Vecerniei este din cartea Facerii (Facere 17:1-14) și se refe- 
ră la porunca tăierii împrejur date de Cuvântul neîntrupat lui Ayra- 
am, pecetea primului legământ încheiat între Dumnezeu și om, pre- 
cum și la începătura celui de al doilea, ce va fi înfăptuit prin Sfântul 
Botez. A doua paremie este din cartea Pildelor lui Solomon (Pilde 
8:22-30) și se referă la Dumnezeu-Omul Hristos, la nașterea Sa cea 
mai înainte de veci din Tatăl („Înainte de a fi fost întemeiaţi munții şi 
înaintea văilor eu am luat ființă”, 8:25) şi la faptul că El este mai îna- 
inte de facerea lumii. A treia paremie este alcătuită din mai multe 
versete din două cărți ale Vechiului Testament, Cartea Înţelepciunii 
lui Solomon și Pildele lui Solomon (Pilde 10:31, 11:2,7, 13:8, 15:2, 
22:11, Eccleziastul 8:1, Înţelepciunea lui Solomon 6:12-16, 8:2-9, 
17-18, 8:21-9:5, 9:10-11, 14) şi se referă la Înţelepciunca lui Dumne- 
zeu, Cuvântul neintrupat, Îngerul de Mare Sfat și Domnul slavei. 

Apostolul citit la Dumnezeiasca Liturghie este din epistola către 
Coloseni a Sfântului Pavel (Coloseni 2:8-15) şi face referire la Hris- 
tos, în Care locuiește trupeșie toată plinătatea Dumnezeirii şi cu a 
Cărui putere am fost și noi tăiaţi împrejur cu tăiere împrejur nefă- 
cută de mână, care este curățirea inimii săvârşită prin Sfântul Botez. 
Pericopa evanghelică cuprinde un fragment din Evanghelia după 
Luca (2:21-22, 40-52) și se referă, pe de o parte, la tăierea împrejur a 
lui Hristos ca Om, pentru a împlini Legea dată de EI Însuși, iar, pe 
de altă parte, la înțelepciunea şi priceperea Sa. Iar aceasta s-a putut 
vedea când, la doisprezece ani, a șezut în templu, „în mijlocul învă- 
țătorilor, ascultându-i şi întrebându-i” (Luca 2:46). Totodată, Însuși 
Hristos descoperă părtășia Sa cu Tatăl, prin răspunsul pe care îl dă 
[celor ce-L căutau], că locuieşte, adică, în casa Tatălui Său. 

La praznicul Întâmpinării Domnului, cea dintâi dintre paremi- 
ile citite la Vecernie este cu precădere din cartea Ieșirii (leșire 12:51 
- 13:3, 10-16, alături de alte fragmente alese din leșirc 22:28, Levitic 
12:3-4; 7-8, Numeri 8:16-17) şi se referă la porunca dată în Vechiul 
Testament cu privire la tăierea împrejur şi aducerea la templu a ori- 
cărui întâi născut după patruzeci de zile de la naştere. Cea de a 
doua paremic cuprinde o vedenie a Prorocului Îsaia (Isaia 6:1-12). 
Prorocul s-a învrednicit a-L vedea pe Cel Ce ședea pe un scaun 
înalt, având împrejurul Său Serafimi ce înălțau cântări de laudă, 
iar unul dintre ei, luând cu cleştele de pe jertfelnic un cărbune, i l-a 
atins de buze. Cea de a treia paremie este tot din cartea Prorocului 
Isaia (19:1-21) şi se referă la faptul că Domnul, Cel Ce şade „pe nor 
ușor” (Isaia 19:1), va merge în Egipt și va stârni cutremur, iar Egip- 
tul ÎL va preda în mâna unor stăpânitori cruzi. Prin jertfelnicul ce va 
fi ridicat în mijlocul Egiptului, egiptenii Îl vor cunoaște pe Domnul, 
Îi vor aduce jertfe și daruri și Îi vor înălța rugăciuni. 

Apostolul, la Dumnezeiasca Liturghie, este din epistola către Evrei 
a Sfântului Pavel (Evrei 7:7-17) în care vorbeşte despre Dumnezei- 
rea lui Hristos, despre Întruparea Lui, potrivit prorociilor Vechiului 
Testament, și despre îndumnezeirea oamenilor care se unesc cu El. 
Pericopa evanghelică, citită din Evanghelia după Luca (2:22-40), nc 
pune înainte aducerea lui Hristos la lemplu, în cea de a patruzecea 
zi de la naștere, întâmpinarea Sa de către Dreptul Simeon, precum și 
înainte-vestirea Patimilor, respectiv a stăpânirii Sale în lume. 

Între paremiile rânduite la Vecernia Botezului Domnului, prima 
este din cartea Facerii (Facere 1:1-13). Se referă la primele trei zile 
ale creației și la adunarea apelor, fiind în chip limpede aleasă pen- 
tru sfinţirea apelor săvârșită în ziua Botezului și pentru a ne aduce, 
totodată, aminte de faptul că Duhul lui Dumnezeu Se purta pe dea- 
supra lor. A doua este din cartea Regilor (IV Regi 2;6-15) şi se refe- 
ră la trecerea apelor râului de către Prorocul Ilie împreună cu Eli- 
sei. Cea de a treia este din aceeași carte, a patra a Regilor (IV Regi 
5:9-14) şi vorbeşte despre tămăduirea lui Neeman de lepră, după 
scăldarea în râul lordan. Este vădit faptul că toate aceste trei pare- 
mii au legătură cu apa şi au fost alese întrucât în ziua Bobotezei 
prăznuim pogorârea lui Hristos în lordan şi sfințirea apelor. Toto- 
dată, ele fac trimitere la Botezul creștin. 

La Dumnezeiasca Liturghie, Apostolul este din epistola către 
Tit a Sfântului Apostol Pavel (Tit 2:11-14, 3:4-7), în care se vorbeşte 
despre arătarea Harului lui Dumnezeu pentru a noastră mân- 
tuire prin baia nașterii celei de a doua, despre îndreptarea noas- 
tră prin Harul Dumnezeiesc și moștenirea, după nădejde, a vieții 
celei veşnice. Pericopa evanghelică este din Evanghelia după Matei 
(3:1-18). Face referire la prezența şi cuvântul de propovăduire al 
Sfântului loan Înaintemergătorul, care a vestit de mai înainte fap- 
tul că oamenii vor fi botezați de Hristos cu Duh Sfânt și cu foc, și 
înfăţişează, totodată, episodul Botezului lui Hristos în râul Iordan 
şi arătarea Dumnezeului Celui în Treime. 

Praznic Împărătesc este și Înjumătăţirea Cincizecimii, pri- 
lej cu care cinstim intrarea lui Hristos în templul lui Solomon şi 
încredințarea, după cuvântul Său, a faptului că EI este Înţelepciunea 
lui Dumnezeu. Potrivit Profesorului Konstantinos Kalokyris, aceas- 
ta era ziua de prăznuire a hramului Bisericii Sfânta Sofia din Con- 
stantinopol, întrucât sărbătoarea se referă la Hristos — Înţelepciunea 
lui Dumnezeu. 

La Înjumătăţirea praznicului Cincizecimii, prima paremie din 
cadrul Vecerniei este din cartea Prorocului Miheia (Miheia 4:2,3,5; 
6:5,8 și 5:3) şi se referă la prorocia potrivit căreia din Sion va ieși legea 
și din Ierusalim cuvântul lui Dumnezeu și se vor judeca toate nea- 
murile. Deşi neamurile vor umbla fiecare în calea sa, noi vom mer- 
ge în numele Domnului Dumnezeu de acum şi până în veac. A doua 
paremie este din cartea Prorocului Isaia (Isaia 55:1-13) şi se referă 
la faptul că Domnul Atottiitorul, Cuvântul neîntrupat, este apa cea 
vie, şi câți însetează trebuie să vină la EI; este vorba, aşadar, despre o 
paremie cu caracter mesianic. lar cea de a treia este luată din cartea 
Pildelor lui Solomon (Pilde 9:1-11) şi face referire la Înţelepciunea lui 
Dumnezeu care a întins masă şi îi cheamă pe toți să se împărtășească 
de ea. Este limpede faptul că toate aceste trei paremii fac trimitere la 
Cuvântul neîntrupat al lui Dumnezeu, Care mai apoi a luat Trup și 
Care este adevărata Înțelepciune Dumnezeiască. 

La Dumnezeiasca Liturghie din acest praznic, Apostolul este din 
Faptele Apostolilor (Fapte 14:6-18) şi se referă la tămăduirea ologu- 
lui săvârșită cu puterea lui Hristos de către Sfântul Apostol Pavel 
în Listra. Pericopa evanghelică este din Evanghelia după loan (loan 

7:14-30) şi se referă la cuvântul de propovăduire al lui Hristos în 
templu la înjumătățirea sărbătorii Corturilor, când S-a arătat pe Sine 
ca Dumnezeu și Om şi a făcut cunoscută slujirea Sa în lume, stâr- 
nind în rândul iudeilor cârteală sau, cum am spune. astăzi, reacții 
pozitive şi negative. 

La Schimbarea la Faţă a lui Hristos, petrecută pe Muntele Tabor 
cu puțin înainte de Patima Sa, prima dintre paremiile Vecerniei este 
din cartea Ieşirii (leşire 24:12-18) şi se referă la suirea lui Moisi pe 
Muntele Sinai, intrarea sa în întunericul dumnezeiesc, care era sla- 
va lui Dumnezeu şi arătarea Domnului - a Cuvântului neîntrupat. 
A doua paremie este tot din cartea leşirii (Ieşire 33:11-23; 34:4-8) 
și cuprinde vederea faţă către Faţă a Domnului slavei de către 
Moisi. Din scobitura stâncii, Moisi a văzut spatele Lui, adică, potri- 
vit învățăturii Sfinţilor Părinţi, întruparea Cuvântului lui Dumne- 
zeu. Cea de a treia paremie este din cartea a treia a Regilor (III Regi 
19:3-17) şi se referă la arătarea Domnului către Prorocul Ilie, pe 
când aceşta se afla în peşteră, nu în vijelie, în cutremur sau în foc, ci 
în adiere de vânt lin. Toate aceste trei paremii se referă la arătarea 
Cuvântului neîntrupat al lui Dumnezeu către Prorocii Moisi și Ilie, 
cărora le vesteşte de mai înainte Întruparea Sa. Pentru aceasta s-au 
și arătat cei doi Proroci pe Muntele Tabor, la Schimbarea la Faţă a 
Domnului. 

La Dumnezeiasca Liturghie, Apostolul este din cea de a doua 
epistolă sobormicească a Sfântului Petru (Petru 1:10- -19) şi se referă 
la experienţa de care s-a învrednicit Apostolul, aceea de fi împre- 
ună cu Hristos la Schimbarea Sa la Faţă pe Muntele Tabor. Sfân- 
tul Petru ne încredinţează că învățătura sa nu este una a basmelor 
meșteșugite, ci însăși vederea slavei Mântuitorului, al cărei martor 
viu a fost. Îi îndeamnă, așadar, pe creştini să se facă următori acestei 
învățături până la vremea când Luceafărul va răsări în inimile lor. 
Pericopa evanghelică este din Evanghelia după Matei (17:1-9); tace 
referire la evenimentul Schimbării la Faţă a lui Hristos pe Muntele 
Tabor și la descoperirea Dumnezeului Celui în Treime, când Tatăl 
Ceresc le-a arătat oamenilor pe Fiul Său Cel iubit, Care este adevă- 
ratul cort nefăcut de mână. 

Praznicele Învierii lui Lazăr și Intrării lui Hristos în lerusalim 
sunt socotite a fi o singură sărbătoare, unitară, care ÎL aduce în prim 

plan pe Hristos, Cel Ce cu puterea Dumnezeirii Sale l-a înviat pe 
Lazăr — iar învierea aceasta este începătura învierii morţilor — pen- 
tru a Se îndrepta mai apoi de bunăvoie către cetatea Ierusalimului, 
în care a intrat biruitor, ca să pătimească pentru neamul omenesc. 

Paremiile de la Vecernia Învierii lui Lazăr sunt strâns legate de 
cele citite de-a lungul Postului Mare și sunt alese din cartea Facerii 
şi a Pildelor lui Solomon. Prima dintre acestea (Facere 49:33, 5:26) se 
referă la moartea lui Iacov, în vreme ce a doua (Pilde 31:8-31) aduce 
laudă femeii virtuoase. 

La Dumnezeiasca Liturghie Apostolul este din epistola către 
Evrei a Sfântului Pavel (Evrei 12:28, 13:8) şi face referire, printre alte- 
le, la Harul Împărăției lui Dumnezeu, la mai înainte vestirea Patimii 
Mântuitorului și la faptul că Hristos este Același în veci. Pericopa 
evanghelică este din Evanghelia după loan (11:1-45) şi înfățișează 
învierea de către Hristos a lui Lazăr, înviere care este începătura 
propriei Sale Învieri, dar şi a învierii oamenilor la cea de A Doua Sa 
Venire. 

În Duminica Floriilor cele trei paremii citite la slujba Vecerni- 
ei (Facere 49:1-2, 8-12; Înţelepciunea lui Solomon 3:14-19, Zaharia 
9:9-15) se referă la prorociile din Vechiul Testament cu privire la 
intrarea lui Hristos în lerusalim pe mânzul asinei pentru a pătimi 
şi a-i mântui pe oameni. La Dumnezeiasca Liturghie Apostolul este 
din epistola către Filipeni a Sfântului Apostol Pavel (Filipeni 4:4-9) 
și se referă la faptul că Hristos este aproape - în chip limpede ale- 
gerea pericopei a avut în vedere apropiata Patimă a lui Hristos -, 
îndemnând la petrecerea acestei vremi cu bunăcuviinţă, în rugă- 
ciuni și cereri. Pericopa evanghelică este din Evanghelia după loan 
(12:1-18) şi face referire la cina care a avut loc după învierea lui 
Lazăr și intrarea triumfală a lui Hristos în lerusalim, dimpreună cu 
toate cele petrecute odată cu aceste două evenimente. 

Praznicul împărătesc al Patimii şi Răstignirii lui Hristos aco- 
peră întreg răstimpul Săptămânii Mari, până în Vinerea cea Mare. 
In primele zile ale Săptămânii Mari se săvârșeşie Liturghia Daruri- 
lor mai Înainte Sfințite, în Joia Mare Liturghia Sfântului Vasilie cel 
Mare, iar în Vinerea Mare se citesc Ceasurile Împărătești şi Utrenia 
Sâmbetei celei Mari. În cadrul tuturor acestor slujbe, paremiile din 
Vechiul Testament se referă la prorociile cu privire la Patima Fiu- 

lui lui Dumnezeu, iar pericopele evanghelice, la împlinirea aces- 
tora în Persoana lui Hristos. Cuvântul Întrupat al lui Dumnezeu 
pătimește şi suferă, Se răstignește și moare pentru a birui în Trupul 
Său moartea, diavolul și păcatul, şi a Se face, astfel, cel mai puternic 
leac de tămăduire, pe care credincioșii luându-l și unindu-se cu el, 
vor putea birui în viaţa lor aceste trei mari rele. 

Praznicul Învierii lui Hristos este cea mai însemnată sărbătoa- 
re a creștinilor, de vreme ce biruinţa lui Hristos asupra morţii este 
evenimentul cel mai de seamă dintre toate câte privesc Întruparea 
Sa, ce le dă tuturor celor care se unesc cu El putinţa de a birui și ei, 
în însăşi viața lor, moartea. 

Vecernia praznicului Învierii este unită cu Liturghia Sfântului 
Vasilie cel Mare. Dintre paremiile acesteia, prima este din cartea 
Facerii (Facere 1:1-13) şi se referă la primele trei zile ale creației, 
cea de a doua este din cartea Prorocului Ilona (lona 1-4), ce Îl 
preînchipuiește pe Hristos şi se referă la episodul aruncării lui în 
mare şi a izbăvirii sale minunate, în vreme ce a treia este din cartea 
Prorocului Daniil și înfățișează izbăvirea celor trei tineri aruncaţi în 
cuptorul cel de foc, care s-a lucrat prin arătarea și starea de faţă a 
îngerului nezidit al lui Dumnezeu-Cuvântul neîntrupat. Toate aces- 
te trei paremii fac trimitere la Cuvântul neîntrupat și nezidit din 
Vechiul Testament. 

La Dumnezeiasca Liturghie din Sâmbăta Mare, Apostolul este 
din epistola către Romani a Sfântului Apostol Pavel (Romani 6:3-11), 
care arată ce au adus cu sine Răstignirea şi Învierea lui Hristos, şi la 
faptul că prin Botez și, în genere, prin viaţa în sânul Bisericii, creştinii 
trebuie să se răstignească, să se îngroape şi să învieze împreună 
cu Hristos. Pericopa evanghelică este din Evanghelia după Matei 
(28:1-20) şi se referă la arătarea lui Hristos Cel Înviat către cele două 
femei mironosițe, Maria Magdalena și cealaltă Marie. 

La Dumnezeiasca Liturghie din Duminica Paştilor, Apostolul 
este din Faptele Apostolilor (Fapte 1:1-18) şi se referă la Învierea 
lui Hristos, la arătările Sale în răstimpul celor patruzeci de zile, 
Înălțarea la ceruri și la mai înainte vestirea făcută ucenicilor despre 
venirea Preasfântului Duh. Pericopa evanghelică este din Evanghe- 
lia după loan (1:1-17) și se referă la faptul că Hristos este Cuvântul 
lui Dumnezeu, Care S-a întrupat și S-a sălășluit între noi și Căru- 

ia l-am văzut slava, slavă ca a Unuia-Născut din Tatăl, precum și la 
faptul că celor câţi L-au primit, Hristos le-a dat putere să se facă fii 
ai lui Dumnezeu. 

La praznicul Înălţării lui Hristos, prima paremie a Vecerniei 
este din cartea Prorocului Isaia (Isaia 2:2-3) şi se referă la muntele 
Domnului și la poporul chemat să urce în el, potrivii îndemnului: 
„Veniţi să ne suim în muntele Domnului, în casa Dumnezeului lui lacov, 
ca El să ne înveţe căile Sale şi să mergem pe cărările Sale” (Isaia 2:3). A 
doua paremie este din cartea Prorocului Isaia (Isaia 62:10 — 63:1-3, 
7-9). Vesteşte biruinţa lui Hristos și întoarcerea Sa în ceruri, unde 
se aude strigare despre Cel Ce vine din Edom, purtând veșmintele 
roşii: „cu podoabă în îmbrăcămintea Lui”, cu „veşmântul (...) roşu ca 
al celui care calcă în tensc”. Cea de a treia este din cartea Prorocului 
Zaharia (Zaharia 14:4-11) și se referă la locul unde „se vor sprijini 
picioarele” Domnului „pe Muntele Măslinilor, care este în faţa Ierusali- 
mului, la răsărit”, Toate aceste trei prorocii vorbesc despre Înălţarea 
hui Hristos de pe Muniele Măslinilor. 

La Dumnezeiasca Liturghie Apostolul este din Faptele Sfinţilor 
Apostoli (Fapte 1:1-12), iar pericopa evanghelică din Evanghelia 
după Luca (24:36-53). Amândouă se referă la evenimentul Înălţării 
Domnului la ceruri și la cuvintele împărtășite înainte de aceasta 
ucenicilor Săi. 

Cel din urmă praznic împărătesc, potrivit cântării „Praznicul cel 
după praznice și cel mai din urmă să-l prăznuim noi, credincioșii...” este 
cel al Cincizecimii, când Duhul Sfânt S-a pogorât peste ucenici şi i-a 
făcut mădulare ale Trupului lui Hristos. De aceea Biserica nu este 
numai văzută și duhovnicească, ci se arată a fi și Trup, trupească. De 
la Cincizecime, Biserica a început să existe ca Trupul lui Hristos. 

La slujba Vecerniei, prima paremie este din Numeri (Numeri 
11:16-17, 24-29), a doua din cartea Prorocului Ioil (oil 2:23 — 3:5), 
iar cea de a treia din cartea Prorocului lezechiel (lezechiel 36:24-28). 
Toate irei se referă la pogorârea Duhului Sfânt peste Moisi, la darul 
prorociei pe care îl primesc cei adumbriţi de Harul Lui, precum și 
la înnoirea pe care Acesta o lucrează, dăruind omului o inimă nouă 
și un duh nou. 

La Dumnezeiasca Liturghie, Apostolul este din Faptele Sfinţilor 
Apostoli (Fapte 2:1-11) și se referă la cele petrecute în Ierusalim 

în ziua pogorârii Sfântului Duh, iar pericopa evanghelică este din 
Evanghelia după loan (7:37-52 - 8:12). ÎI arată pe Hristos drept Apa 
cea vie și Lumina lumii. Cel ce însetează şi vine la Hristos primește 
Duhul Sfânt, așa încât „râuri de apă vie vor curge din pântecele lui”. 


Din această analiză succintă vedem că paremiile și pericopele 
evanghelice rânduite de Sfinţii Părinţi a fi citite în cadrul Vecerniei 
și a Dumnezeieștii Liturghii la praznicele împărătești, alese atât din 
Vechiul, cât și din Noul Testament, dau încredințare despre Întru- 
parea și Bunavestire în Noul Testament a Cuvântului neîntrupat 
din Vechiul Testament, precum şi despre faptul că cel ce se uneşte 
cu Hristos, trăieşte lăuntric aceste evenimente împărăteşti în chip 
fiinţial. Toate lucrează, de altfel, la înnoirea sa, ca unele ce nu sunt 
numai evenimente istorice, ci deopotrivă ființiale și eshatologice. 


b) Paremiile şi pericopele evanghelice 
la sărbătorile închinate Maicii Domnului 


Maica Domnului este cea prin care a venit în lume Hristos, poar- 
ta întregii lumi prin care a intrat Cuvântul neîntrupai și a luat Trup, 
preacurat, dar totuși pătimitor și muritor, pentru a birui diavo- 
lul, păcatul și moartea. Prin urmare, evenimentele din praznice- 
le împărătești sunt strâns legate de cele ale praznicelor închinate 
Maicii Domnului. De aceea vedem că toți sfinţii, uniţi cu Hristos şi 
mădulare ale Trupului Său, sunt deopotrivă şi binecinstitori ai Mai- 
cii Domnului. 

Vom vedea pe scurt, din această perspectivă, care sunt paremiile 
şi pericopele evanghelice rânduite spre citire în praznicele închinate 
Maicii Domnului. Trebuie, desigur, notat faptul că evenimentele pe 
care acestea le înfățișează, cu excepția praznicului Buneivestiri, nu 
sunt luate din Noul Testament, ci din Tradiţia Bisericii, potrivit cu 
Evangheliile apocrife. Din această pricină cele mai multe dintre peri- 
cope sunt comune și nu există prea mult putinţa de a le îmbogăți. 

La praznicul Nașterii Maicii Domnului, paremiile Vecerniei 
sunt aceleaşi ca şi la Bunavestire, amintite mai sus. Acestea sunt 
din cartea Facerii (Facere 28:10-17), a Prorocului lezechiel (lezechiel 
43:27 — 44:1-4) şi din cartea Pildelor lui Solomon (Pilde 9:1-11). 

La Dumnezeiasca Liturghie, Apostolul este din epistola către 
Filipeni a Sfântului Apostol Pavel (Filipeni 2:5-11) şi face referire la 
smerenia lui Hristos, Care se vădeşte în însăși kenoza Sa, prin ace- 
ea că S-a făcut Om. Pericopa evanghelică este din Evanghelia după 
Luca (Luca 10:38-42, 11:27-28) şi înfățișează cele petrecute în casa 
Martei și a Mariei. Această pericopă a fost mai cu seamă aleasă pen- 
tru a întări faptul că Maria — prin extrapolare, Maica Domnului — 
și-a ales partea cea bună; totodată, pentru a pune înainte cuvintele 
prin care Născătoarea de Dumnezeu a fost fericită de acea femeie 
din popor: „Fericit este pântecele care Te-a purtat şi fericiți sunt sânii pe 
care i-ai supt!” (Luca 11:27). Poate şi pentru a întări, totodată, cuvân- 
tul lui Hristos, care îl fericește pe cel ce ascultă cuvântul lui Dumne- 
zeu și-l păzește, căci unul ca acesta, potrivit Mântuitorului, | se face 
Luişi duhovnicește mamă. 

La praznicul Intrării în Biserică a Maicii Domnului, cea din- 
tâi paremie a Vecerniei este din cartea Ieşirii (Ieşire 40: 1-5, 7, 9, 14, 
28-29) şi se referă la porunca dată de Dumnezeu cu privire la Cor- 
tul Mărturiei și a celor rânduite pentru întocmirea lui, dat fiind fap- 
tul că Maica Domnului este adevăratul Cort al Mărturiei cu toa- 
te cele dinlăuntru ale sale, masa, sfeşnicul și jertfelnicul; totodată, 
prin aceasta se face referire și la faptul că Maica Domnului a intrat 
în templu în Sfânta Sfintelor. A doua paremie este din cartea a tre- 
ia a Regilor (III Regi 8:1-11) și înfăţişează strămutarea Chivotului 
Legământului Domnului în Sfânta Sfintelor, după zidirea din nou 
a templului, iar cea de a treia este luată din cartea Prorocului leze- 
chiel (lezechiel 43:27 — 44:1-4) și se referă la prorocia despre poarta 
dinspre răsărit cea încuiată, care preînchipuie pururea fecioria Mai- 
cii Domnului. 

La Dumnezeiasca Liturghie a praznicului, Apostolul este din 
epistola către Evrei a Sfântului Apostol Pavel (Evrei 9:1-7) şi se refe- 
ră la împărțirea Cortului Mărturiei în pridvor, Sfânta și Sfânta Sfin- 
telor. A fost ales acest Apostol deoarece în chip lămurit toate, cu atât 
mai mult Sfânta Sfintelor, se referă și o preînchipuie pe Maica Dom- 
nului, care a intrat și a rămas înlăuntrul Sfintei Sfinţilor. Pericopa 
evanghelică cuprinde episodul venirii Mântuitorului în casa Martei 
şi Mariei, cuvântul femeii din popor ce o fericește pe Maica Domnu- 
lui, precum şi răspunsul pe care i-l dă Hristos, amintit mai sus. 

Am văzut deja paremiile Vecerniei şi pericopele evanghelice ale 
Dumnezeieștii Liturghii rânduite pentru praznicul Buneivestiri a 
Maicii Domnului, acest praznic fiind deopotrivă închinat Mântu- 
itorului Hristos — praznic împărătesc —, precum și Născătoarei de 
Dumnezeu. 

La Adormirea Maicii Domnului paremiile Vecerniei sunt aceleași 
cu cele rânduite pentru praznicul Intrării în Biserică a Sfintei Fecioa- 
re și al Buneivestiri, iar pericopele evanghelice pentru Dumnezeias- 
ca Liturghie le reiau pe cele citite la praznicul Intrării în Biserică. 


3. Concluzie 


Din toate cele prezentate mai sus, este vădit faptul că Biserica, 
prin mădularele sale sfinte și îndumnezeite, care sunt unite cu FHris- 
tos, alcătuieşte Sfânta Scriptură, o tâlcuieşte, rânduicște sfintele sluj- 
be, precum și paremiile și pericopele evanghelice care se citesc în 
cadrul acestora. Totodată, păstrează în alegerea lor o strânsă legătu- 
ră între textul citit şi teologia praznicelor închinate Mântuitorului şi 
Maicii Domnului, singurul ei scop fiind călăuzirea oamenilor către 
îndumnezeire şi sfințire, către trăirea tuturor stadiilor duhovnicești 
ale dumnezeieştii lconomii. Există o legătură învederată între Bise- 
rică, Stânta Scriptură şi slujirea închinată lui Dumnezeu. 

Scopul adânc al pericopelor citite este cel punctat în prima parte 
a capitolului de faţă, de a face arătată, adică, legătura dintre Cuvân- 
tul neîntrupat și Cuvântul Întrupat, dintre Vechiul şi Noul Testa- 
ment, precum şi deosebirea dintre cuvintele și înțelesurile zidite și 
nezidite, dintre legea, respectiv Biserica, zidită şi cea nezidită. Către 
acestea povăţuiește Cuvântul neîntrupat, însă mai cu seamă Cuvân- 
tul Cel Întrupat, de vreme ce prin Logosul Întrupat şi prin unirea 
noastră cu El putem ajunge la îndreptarea cea întru Hristos, adică 
la îndumnezeire. 

Acesta este înțelesul şi duhul adânc al pericopelor rânduite de 
Biserică a fi citite în cadrul Vecerniei și a Dumnezeieșştii Liturghii. 
Nu este vorba pur și simplu de o comemorare istorică, ci de stră- 
dania unei împărtășiri fiinţiale. Mentalitatea pe care o au unii pre- 
dicatori, de a cerceta şi a interpreta aceste pericope din praznicele 

împărăteşti și sărbătorile închinate Maicii Domnului în cheie soci- 
ală şi moralistă, vădește lepădarea adevăratul duh al Bisericii şi 
necunoașterea a însuşi teneiului vieţii în Hristos, 

Dacă nu avem o astfel de înţelegere a teologiei Bisericii ca 
împărtășire fiinţială, nu îi vom putea ajuta pe credincioși să petreacă 
în chip ortodox praznicele sale, şi atunci este de Ja sine înțeles fap- 
tul că slujirea în Biserică și participarea noastră la toate aceste eve- 
nimente ale Dumnezeieștii Întrupări vor fi tipicale, convenționale, 
fără un sens și un scop adânc, Astfel, omul rămâne orb față de cele 
duhovnicești şi nu se face părtaș tainelor Duhului. 

octombrie 2003 


IX 
„DIN STRAJA DIMINEȚII PÂNĂ ÎN NOAPTE” 


Dimineaţă, la Dumnezeiasca Liturghie pe care am săvârşit-o în 
Biserica Tuturor Sfinţilor - praznic cu adevărat duhovnicesc —, am 
avut prilejul de a-i mulțumi cu căldură iubitului meu frate întru Dom- 
nul, Înalt Preasfinţitului Mitropolit Ioil al Edessei, Pellei și Almopi- 
ei, pentru dragostea pe care în repetate rânduri mi-a arătat-o, che- 
mându-mă astăzi aici pentru a petrece acest răgaz de timp împreu- 
nă. Şi ieri seară, şi astăzi de dimineaţă, acum, după slujba Vecerniei, 
la rostirea acestui cuvânt de învățătură, asemenea și mâine, cu prile- 
jul sinaxei preoțești, am avut și am prilejul de a-mi reînnoi legături- 
le cu iubita mea Edessa. Când a trebuit să plec, o parte a inimii mele 
a rămas acolo. Am luat cu mine, în schimb, dragostea locuitorilor 
Edessei, loc unde am petrecut un răstimp ales și drag al vieții mele. 

Nu vreau să repet cele spuse dimineaţă, aș adăuga numai faptul 
că sunt foarte multe cele care ne leagă de Înalt Preasfinţitul Părin- 
te Mitropolit. În primul rând, am fost hirotoniți de același episcop, 
pururea-pomenitul Calinic, Mitropolitul Edessei, Pellei și Almo- 
piei. În al doilea rând, am putea spune că am fost fiii aceluiași 
Părinte duhovnicesc, Părintele Epifanie, care i-a fost duhovnic 
Înalt Preasfinţitului, iar mie Stareţ-Gheronda, în sensul mai larg al 
cuvântului. La el mergeam să cer sfatul pentru feluritele probleme 
pe care le întâmpinam. După sosirea în Athena, am avut o legătu- 
ră încă mai strânsă, statornică aș spune, cu Sfinţia Sa. Trebuie să 
mărturisesc înaintea tuturor faptul că, la adormirea pururea-pome- 
nitului Mitropolit Calinic, Părintele Epifanie a simţit nevoia de a 
mă lua, într-un fel, sub ocrotirea sa, însă şi eu, la rândul meu, l-am 

socotit potrivit pentru a-i ţine locul fericitului meu Stareţ adormit 
întru Domnul. De aceea, în clipe grele ale vieţii mele, Părintele a 
avut un rol însemnat. lar în al treilea rând ne unește faptul că citim 
aceleași scrieri ale Sfinţilor noștri Părinţi, că avem aceeași lradiţie, 
așa-numita Tradiţie niptico-isihastă, care este esenţa și adâncul teo- 
logiei noastre ortodoxe. Din această pricină și simt nevoia de a vă 
mărturisi că sunt prins cu „strânsoarea” iubirii, a Înalt Preasfinţiei 
Sale, ca și a voastră, a tuturor. 

Ca să nu vă obosesc spunând mai multe, aș vrea să trec direct la 
tema noastră, „Din straja dimineții până în noapte”. 


1. Yâlcuirea stihului din Psalm 


Stihul de față, binecunoscut celor care cercetează regulat bise- 
rica și îl aud îndeosebi la slujba Vecerniei, este din Psalmul 129 al 
Prorocului David. Stihul întreg este următorul: „Din straja |phylaki] 
dimineții până în noapte. Din strața dimineţii să nădăjduiască Israel spre 
Domnul” (Psalmi 129:6). 

Când Prorocul vorbește aici despre „phwiaki” (gr. „temniță, închi- 
soare”) nu are, desigur, în vedere ceea ce ne imaginăm noi, închi- 
soarea unde sunt trimiși cei condamnați în urma unei hotărâri 
judecătorești, ci este vorba despre un termen militar, așa-numita 
phroură, gardă, strașă. Phylaki înseamnă pază, este ceea ce am numi 
strajă, fiind vorba despre paza asigurată de soldaţii romani care 
împărțeau noaptea în străji de câte trei ore, cu gărzi ce se schimbau 
la fiecare dintre aceste răstimpuri. 

Prin urmare, „phylaki” trebuie înțeles drept „strață”, iar aici, potri- 
vit tâlcuirii Sfântului Nicodim Aghioritul, „straja dimineții” înseam- 
nă straja ultimei părți din noapte, cea care acoperea intervalul din- 
tre orele trei și șase dimineaţa, o strajă numită și a zilei, a dimineții. 
Scrie Siântul Nicodim: „Străji însă cei vechi numeau părțile nopții, căci 
în patru părți sau străji împărțeau străjerii noaptea, iar fiecare parte şi 
strajă cuprindea trei ceasuri”. 

Așadar, tâlcuirea versetului „Din straja dimineţii să nădăjduias- 
că Israel spre Domnul” este că încă din zorii zilei trebuie să-şi pună 
Israil nădejdea în Domnul şi, în sens larg, noi toți trebuie să avem 
inima nădăjduind spre El de dimineaţă până seara. Un verset ase- 

mănător din cartea Prorocului Isaia este acesta: „Sufletul meu Te-a 
dorit în vreme de noapte, duhul meu năzuieşte spre Tine” (Isaia 26:9). 

Sfântul Nicodim Aghioritul citează și fragmente din operele scri- 
itorilor bisericeşti și ale Sfinţilor Părinţi care tâlcuiesc acest stih. 

Potrivit tâlcuirii lui Teodoret, de pildă, „din straja dimineții până 
în noapte” se foloseşte „În loc de «peste toată ziua», că straja de diminea- 
ță este ceasul cel mai de pe urmă al nopții, că ultimii străjeri până la ore- 
mea aceea străjuiesc”, altfel spus, întreaga zi, de dimineaţă până sea- 
ra, trebuie să ne amintim de Domnul și să avem mintea îndreptată 
către El. Către Hristos, spunem noi, către Yahve, spuneau evreii. Cu 
alte cuvinte, întreaga zi să avem mintea lipită de Hristos și nădej- 
dea noastră către El. 

Sfântul Nicodim Aghioritul îl citează și pe Sfântul loan Gură de 
Aur, care dă o tâlcuire mai largă, potrivit căreia nu înțelegem aici în 
chip simplu ziua, ci întreaga viaţă. Spune Sfântul loan: „Să nădăjdu- 
iască în toată viața, adică zi şi noapte. CĂ nimic nu e asemenea către mân- 
tuire precum în toată vremea a privi către Dumnezeu, şi a atârna de nădej- 
dea cea de acolo”, ceea ce înseamnă să nădăjduim spre Domnul în tot 
răstimpul vieţii, să avem mintea aţintită spre Dumnezeu, lipită de 
El, să ne agăţăm de această nădejde în toată viața noastră. 

Mai este amintită și o tâlcuire cu autor anonim, potrivit căreia 
Psalmistul îndeamnă aici „din tinerețe şi din început a ne nevoi“, cu 
alte cuvinte, să ne luptăm încă din tinerețile noastre, Aceeași este și 
tâlcuirea dată de Origen: „Îndemnându-se dar a păzi buna-cinstire de 
Dumnezeu din vârsta cea dintâi, zică dar: | «Din straja dimineții până în 
noapte, să nădăjduiască Israel spre Domnul»]”". 

În acord cu aceste tâlcuiri din urmă, Psalmistul spune că dintru 
început, din zorile vieţii, din tinereţile noastre, trebuie să luptăm 
lupta cea bună a credinţei, să trăim potrivit poruncilor dumnezeieşti 
şi să ne unim cu Dumnezeu Cel în Preasfânta Treime. Aceasta este 
înțelegerea pe care noi, creștinii, o avem cu privire la urmarea lui 
Hristos. Nu este vorba despre o imitare de natură exterioară — [de 
tipul unui excurs mimetic, gr. mimesis] —, nu este o urmare doar a 
anumitor fapte, ci părtășie și untre a omului cu Hristos. 

'Reproducem fragmentele după traducerea românească: Cuv. Eftimie Zigabenul 


şi Sf. Nicodim Aghioritul, Psaltirea în tâlcuirile Sfinţilor Părinţi, trad. Şt. Voronca, Ed. 
Egumeniţa, Calaţi, vel. 2, pp. 672-673. (n. trad.) 

Prin urmare, acest stih din Psalm arată, în duh de rugăciune, fap- 
tul că omul trebuie să se alipească de Dumnezeu, să aibă o însufla- 
re lăuntrică, o neîncetată pomenire a Lui și O strânsă legătură cu El 
în răstimpul întregii zile, de dimineaţa până seara, ori, altfel spus, 
în răstimpul întregii sale vieți, din tinerețe până la adânci bătrâneți. 
Iar cine ajunge să trăiască acest stih al Psalmului, va avea neîncetat 
însufiarea cea duhovnicească, va îi un om însuflat. 

Nu zăbovim mai mult asupra acestui stih, însă am socotit tâl- 
cuirea lui a fi un bun prilej pentru a dezvolta mai departe ideea că 
omul trebuie să fie însuflat, să poarte în lăuntrul său însuflarea cea 
duhovnicească, Mă voi apleca mai cu seamă asupra unei rugăciuni 
de dimineaţă, rânduită a se citi după trezirea din somn, pe care a 
alcătuit-o pururea-pomenitul Părinte Sofronie. 


2. Părintele Sofronie 


Pe pururea-pomenitul Părinte Sofronie l-am cunoscut în Anglia în 
anul 1976. După cum ştiţi cu toţii, în fiecare vară obişnuiam să merg 
la Mănăstirea Cinstitului Înaintemergător din Essex, unde se nevo- 
ia binecuvântatul Stareţ, și mă străduiam să pătrund, cu povăţuirea 
Părintelui, în adâncimile vieții duhovnicești, în cele dinlăuntru ale 
vieţii bisericeşti. Nu am avut parte de multe izbânzi, dar aceasta nu 
din pricina Părintelui, desigur, ci a propriei așezări sufleteşti. 

Părintele Sofronie a avut într-adevăr un avânt puternic către Dum- 
nezeu, era stăpânit necontenit de o însuflare dumnezeiască. În acest 
duh a alcătuit o rugăciune pe care a făcut-o cunoscută celor apropiați 
pentru a o citi dimineața, îndată după trezirea din somn. Spunea că, 
citind în fiecare dimineaţă această rugăciune, în scurt timp omul va 
vedea cum înireaga viață i se schimbă. Însă, înainte de a cerceta în 
chip amănunţit această rugăciune, aș vrea să spun pentru început 
câteva cuvinte despre acest mare Părinte al zilelor noastre. 

Pururea-pomenitul Părinte Sofronie a scris câteva cărți, care s-au 
răspândit pretutindeni și sunt citite de oameni din întreaga lume, 
asemenea multora dintre Dumneavoastră. 

Este deja clasică scrierea sa despre Cuviosul Siluan Athonitul, 
în legătură cu care un însemnat teolog contemporan spunea: „Ase- 
menea cărți se scriu una la o sută de ani”. Cartea aceasta înfăţişează o 

viață duhovnicească adâncă, chintesenţa vieţii bisericești ortodoxe, 
am putea spune că este rezumatul Tradiţiei noastre niptice isihaste, 
o Filocalie pe scurt. 

O altă carte, apărută cu puțin timp înainte de adormirea Părinte- 
lui Sofronie, este minunatul volum Vom vedea pe Dumnezeu precum 
este, probabil o scriere mai cu anevoie de înţeles în profunzimea sa 
pentru cineva lipsit de o așezare ortodoxă. În această carte Părintele 
Sofronie prezintă întreaga sa teologie despre vederea-lui-Dumne- 
zeu „în lumina nezidită”, dar arată și condiţiile care i se cer omului 
pentru a se ridica la această înălțime a vieții duhovniceşti. Citindu-i 
scrierile, ne este limpede faptul că Părintele Sofronie a fost un teo- 
log al Luminii nezidite, precum și al ipostasului, ca unul ce a vor- 
bit necontenit despre Ipostasul lui Dumnezeu şi ipostasul omului. 
lar un lucru de seamă este faptul că această carte reprezintă însăși 
autobiografia sa duhovnicească. 

În afara acestor două cărți, a scris şi altele, precum: Despre rugă- 
ciune, Nevoinţa cunoașterii lui Dumnezeu, Viaţa Lui este a mea!. 

Cuvântul pe care adeseori obişnuia să-l spună Părintele ne arată 
care este temeiul vieții duhovnicești. Spunea: „Pentru a fi creștin tre- 
buie să fii artist”. ÎL asemuia pe creştin cu un artist. 

Este cunoscut faptul că artiştii (poeţii, scriitorii, pictorii) au o 
însuflare, o dragoste pentru ceea ce fac, mintea le este plină de idei, 
văd şi aud lăuntric o mulțime de lucruri. De aceea, ziua și noap- 
tea, când vor să creeze ceva, se gândesc la lucrul respectiv, întreaga 
lor ființă se umple de el, îi preocupă. Artiştii au, apoi, o nemăsura- 
tă dorire de a exprima ceea ce au plăsmuit în mintea lor și, totoda- 
tă, depun o mare strădanie pentru a-l reda în chipul cel mai adevă- 
rat cu putinţă, aşa încât, într-un anume fel, lăuntric își nasc ei înșiși 
opera de artă. lar când încearcă să o înfăţişeze în cuvinte, iarăși sunt 
încercați de o durere, deoarece înțeleg că nu și-au împlinit scopul 
cel dintru început, nereușind să transmită, să dea formă întregului 
ocean de simţăminte și de doriri sălășluite în lăuntrul lor, 

Așa trebuie să fie și să trăiască un creştin. A fi creștin înseamnă 
să fii artist, să ai în lăuntru o dorire, ceea ce Sfântul Bătrân numea 
o sete de moarte, un avânt „de moarte” către Dumnezeu şi să nu-ți 
îngădui compromisuri. Aceasta întrucât, de vreme ce omul este 


"Titlurile edițiilor greceşti: Peri prosefhis, Askisis kai Theoria, Î zoi Tou, zoi mou, (n. trad.) 

zidit după chipul și asemănarea lui Dumnezeu, are în lăunirul său 
așa-numita entelehie!, principiul ipostatic, este, astfel, condus către 
o finalitate, un scop, vrea să ajungă la asemănarea cu Dumnezeu, 
să fie și el după Har, prin împărtășire, ceea ce Dumnezeu este după 
Fiinţă. În aceasta constau avântul şi setea lui de moarte. 

Una dintre principalele învățături ale Părintelui Sofronie, potri- 
vit Părintelui Arhimandrit Zaharia, apropiatul său ucenic, este ace- 
ea că de la nivelul planului psihologic, în hotarele căruia, din păca- 
te, își închide existența, omul trebuie să se ridice la cel ontologic, 
altfel spus, la cel duhovnicesc. 

La începutul zidirii sale de către Dumnezeu, Adam se afla într-o 
stare de contemplare (vedere-a-lui-Dumnezeu), avea lumina- 
rea minţii, după cum spune Sfântul loan Damaschin, neîncetata 
lucrare a rugăciunii lăuntrice, care este o măsură a theoriei, a vede- 
rii-lui-Dumnezeu. Nu ajunsese încă la scopul pentru care fusese 
zidit, însă era la începutul menit să-l conducă către îndumnezei- 
rea cea desăvârşită și statornică. Însă, după căderea protopărinţilor 
Adam şi Eva, de la nivelul ontologic-duhovnicesc omul a decăzut la 
cel psihologic, la ce! al simţurilor, fapt pentru care se îndeletnicește 
acum neîncetat cu simțurile, cu lumea celor sensibile și supuse 
simţurilor, cu toate cele de ordin psihologic. Aceasta înseamnă că 
omul este interesat de ce spun ceilalți despre el și se luptă pentru a 
fi pe placul oamenilor, aşa încât necontenit se războieşte cu ei. 

De aceea spunea Părintele Sofronie că acum omul trebuie, cu aju- 
torul Harului Dumnezeiesc, să urce de la nivelul psihologic la cel 
ontologic-duhovnicesc. lar aceasta se dobândește prin pocăință, 
desigur, printr-o adevărată pocăință. 

În cele din urmă, trebuie să înțelegem faptul că păcatul nu repre- 
zintă pur şi simplu negarea lui Dumnezeu, ci ruperea legăturii cu 
voia lui Dumnezeu, boala tuturor puterilor sufletului și ale trupului 
nostru. Astfel, căderea și păcatul constau în lucrarea puterilor sufle- 
tului împotriva firii, cu urmări şi asupra trupului. Trebuie, așadar, 
ca omul să se întoarcă la mişcarea şi lucrarea lor cea după fire și mai 
presus de fire. Prin pocăință, care este lucrarea lui Dumnezeu și 
împreună-lucrarea omului (sinergie), se împlineşte această mișcare 
în sens invers, de întoarcere de la păcat, adică înălţarea omului de la 
nivelul psihologic, al simţurilor, la cel ontologic-duhovnicesc. 


1% n.78. (n. trad.) 

Pe această cale se poate înainta, potrivit învăţăturii Părintelui 
Sofronie expuse de Părintele Arhimandrit Zaharia, în două moduri. 

Unul este cel ascetic. Este vorba despre strădania omului de a 
păzi poruncile lui Dumnezeu și de a-şi petrece vremea vieții sale în 
nevoinţă. Este, am spune, un drum însuflat mai mult de un factor 
pe care îl numim psihologic. Cu alte cuvinte, omul se luptă pentru 
a-şi supune duhul judecății lui Dumnezeu şi a păzi poruncile Sale. 
Are o viziune, se întreabă: „Ce vrea Dumnezeu să fac în viaţa aceasta?” 
Şi se luptă să împlinească întocmai acel lucru. Acesta este modul 
ascetic de viețuire, Este nevoinţa, strădania omului de a împlini 
voia lui Dumnezeu în viaţa sa. 

Al doilea mod este cel harismatic. Cu alte cuvinte, Duhul Sfânt 
lucrează înlăuntrul omului și astfel, în Duhul! Sfânt, omul ajunge 
să-şi vadă neorânduiala lăuntrică, patimile care viază în el. Întoc- 
mai cum razele X trec prin trup și dau la iveală starea din lăun- 
tru a acestuia, toată boala ascunsă de privirile oamenilor, ase- 
menea, şi încă mai mult decât atât, Harul Dumnezeului Celui în 
Treime vine înlăuntrul omului și îi descoperă sărăcia, lipsurile 
| duhovnicești, iar omul începe să lucreze pocăinţa. În această sta- 
| re, omul are simțământul păcatului săvârșit și este stăpânit de o 

neîncetată pocăință, de o ură nepotolită față de păcat și de un avânt 

| către întoarcerea la Dumnezeu şi părtășia cu El. Acesta este modul 

harismatic de viețuire. Altfel spus, omul simte înlăuntrul său lucra- 

| rea Duhului Sfânt, iar aceasta îi dă o însuflare, o desfătare duhovni- 
cească, dragoste de Dumnezeu și dorirea întâlnirii cu El. 

Dacă astfel stau lucrurile cu cele omenești, cu atât mai mult cu 

cele duhovniceşti. Când această mare dragoste față de Dumnezeu 

slăbește, omul ajunge să-și simtă sărăcia şi începe iarăşi să lucre- 


ze pocăința. De aceea, spunea pururea-pomenitul Stareț, trebuie ca 
necontenit să luptăm pentru a ne înălța de la nivelul psihologic al 
viețuirii la cel ontologic-duhovnicesc. 

Părintele însuși, aşa cum l-am cunoscut, era un om cu o adâncă 
lucrare a pocăinței, o nespusă prihănire de sine, cu simțul adânc al 
conștiinței de sine, chiar și când ajunsese la vederea-lui-Dumnezeu în 
Lumină. Aceasta întrucât, potrivit Avvei Dorotei, cel ce dobândește 
starea duhovnicească a vederii lui Dumnezeu în Lumină simte, după 
spusa Prorocului Isaia, că este „pierdut“, nenorocit, se vede pe sine 

pământ și cenușă, după cum spunea Avraam: „Sunt pulbere şi cenu- 
şă” (Facere 18:27). Acest mod de viaţă harismatic l-a avut și Părintele 
Sofronie. i)e aceea, la sfârşitul vieții sale, cu câteva ceasuri înainte ca 
sufletul să-i iasă din trup, a spus un cuvânt mare — este de ajuns să-și 
trăiască cineva viața pentru a spune fie şi un singur cuvânt: „I-am 
spus totul lui Dumnezeu. Am săvârșit cele pe care le aveam de împlinit. 
Acum trebuie să plec”. Avea un astfel de dor lăuntric, dar și simţirea că 
pocăința sa atinsese acea culme a trăirii Harului, încât de acum putea 
lăsa cele de aici pentru a pleca în cealaltă viață și a-L întâlni pe Dum- 
nezeu, întâlnire care să i se facă Rai și viaţă veşnică. 

Însă şi spre sfârşitul vieții, cu putin înainte de adormirea sa, a mai 
făcut ceva. L-a trimis o scrisoare Patriarhului Ecumenic, Sanctităţii 
Sale Bartolomeu, în care îl înștiinţa că pleacă către cele cerești și în 
care își exprima deopotrivă mulțumirca și recunoştinţa pentru toa- 
te cele făcute pentru dânsul și pentru obștea sa. lar la sfârșitul scri- 
sorii cerea binecuvântarea Patriarhului — Mănăstirea Părintelui ţine 
de Patriarhia Ecumenică — pentru a se strămuta la „dorita Lumină a 
Învierii lui Hristos”. Un Sfânt care a trăit în pustiul Sfântului Mun- 
te cu adâncă pocăință, care s-a învrednicit de mari experienţe în 
rugăciune, a simţit la sfârşitul vieţii nevoia de a cere binecuvântarea 
Episcopului său, a Patriarhului Ecumenic, peniru a ajunge la dorita 
lumină a Învierii și a se desfăta de ea. 

Astfel, Părintele Sofronie a dus o viaţă harismatică, a lost un om 
însuflat, însuflare pe care o simțeai când te apropiai de el. O vădesc, 
de altfel, și scrierile sale, dar mai cu seamă cei ce veneau în preajma 
Părintelui puteau vedea starea duhovnicească pe care acesta o trăia. 

De multe ori vorbea despre însuflare. Aminteam mai înainte 
cuvântul său, că un creştin trebuie să fie artist. Nu poate fi cineva 
creștin dacă nu este artist, dacă nu are avânt și dorire, tânjire după 
Dumnezeu. Le spunea odată ucenicilor: „Nu putem trăi creștineşte 
fără însuflare. Dacă un artist, un adevărat artist trăiește zi şi noapte având 
în minte chipurile artei sale, atunci noi, creștinii, suntem datori a avea 
încă mai multă atenție, să ne ridicăm mai presus de strădaniile unui artist, 
pentru a trăi potrivit cu duhul Evangheliei”. 

Îmi amintesc că de multe ori, când mergeam și îi spuneam proble- 
mele care ne preocupau, văzându-ne căzuţi duhovnicește, necăjiţi, ca 
dovadă a iaptului că nu aveam rugăciune, spunea: , Ţi-ai pierdut însu- 

fiarea”. De ce acest cuvânt? Deoarece ştia că „lucrul cel mai de seamă în 
viață acum este ca Dumnezeu să vă însufle lupta pentru mântuire. Când i 
se dăruieşte omului de la Dumnezeu însuflure, întreaga viaţă se umple de 
lumină şi bucurie. Atunci nu mai dăm atenţie amănuntelor”. Aceste amă- 
nunte însă nici nu ne mai dezamăgesc. Cine are dragoste, nu cerce- 
tează amănuntele vieții. Un om îndrăgostit, de pildă, nu se opreşte la 
amănunte, la detalii, nu ia în seamă amenințările tatălui său că-l va 
dezmoșteni dacă se însoară cu cea pe care o iubeşte, nu-l interesează 
averea, are însuflarea pe care i-o dă iubirea. Astfel stau lucrurile cu 
cele omenești, însă cu atât mai mult cu cele mai presus de om. Când 
avem însuflare, nu luăm în seamă amănuntele vieţii noastre. 

Într-un alt loc, Părintele spunea: „Ca să nu pierdeţi binecuvântarea 
dată vouă de Dumnezeu străduiți-vă să primiți orice gând care vă însuflă 
și Să alungați orice gând care vă ucide”. Sunt doar câteva cuvinte, dar 
cuprind înlăuntrul lor toată esenţa vieţii duhovniceşti. Altfel spus, 
dacă Dumnezeu ne trimite un gând bun care ne umple de bucurie, 
trebuie să stăruim în el, să ni-l însușim, să ni-l facem hrană, sânge 
și viață, iar dacă ne vine în minte un gând ucigaș, care ne nimiceşte, 
ne aruncă în deznădejde, trebuie cu multă grăbire să-l alungăm. În 
felul acesta omul poate avea neîncetat însuflare lăuntrică, însufla- 
rea lui Dumnezeu. 


3. Rugăciunea de dimineaţă a Părintelui Sofronie 


Trăind această însuflare a Harului, Părintele Sofronie a scris o 
rugăciune pe care a dat-o Părinților, Maicilor și credincioșilor săi 
apropiaţi pentru a o citi „după trezirea din somn”. Când citeşte cine- 
va cu străpungerea inimii şi cu atenţie această rugăciune dimineaţa, 
atunci întreaga sa zi va fi una binecuvântată. 

Este o rugăciune pentru sfințirea zilei care începe, însă deopotri- 
vă și pentru venirea zilei celei mari, a celei de A Doua Veniri a lui 
Hristos. Are înlăuntrul ei tânjirea după naşterea din nou; cel cre- 
dincios se roagă pentru naşterea sa din nou, duhovnicească. Este o 
rugăciune ce poartă dorul întâlnirii cu Hristos. 

„ Din acest motiv am ales drepi titlu pentru cuvântul de faţă stihul 
din Psalmi: „Din straja dimineții până în noapte”. Și aş adăuga, încă: 

Din adâncul nopții acesteia până în ziua cea mare, a celei de A Doua Veniri 
a lui Hristos. 

Din această rugăciune a Părintelui Sofronie vom puncta pe scurt, 
atât cât ne îngăduie timpul, cinci aspecte pe care le socotesc de 
mare însemnătate și care îndeobşte definesc viața duhovnicească a 
creștinului, ca unele ce dau omului însuflarea de a trăi în Hristos și 
în lumina lui Hristos. 


a) Legătura personală cu Dumnezeu 


Rugăciunea nu este o stare abstractă, ci o comuniune personală 
cu Dumnezeu, ea presupune o legătură duhovnicească. Aceasta se 
petrece mai cu seamă după Întruparea lui Hristos, este, adică, rugă- 
ciune ce se săvârșește în Hristos, trăind întru El. Dumnezeu nu este 
o idee, o noțiune abstractă sau o ideologie, nu este un mare arhitect 
al universului, nici dumnezeul în care cred şi şi căruia i se închină 
toţi, indiferent de convingerile lor religioase, ci este Persoană (Trei 
Persoane), este Dumnezeu personal. lar creștinul, care vrea să tră- 
iască potrivit cu poruncile lui Hristos, stabilește o legătură persona- 
lă cu Dumnezeu „în Persoana lui Hristos”. 

Părintele începe această rugăciune rostind: 

„Împărate Sfânt, Cela Ce eşti inai înainte de toți vecii, Fiul Tatălui şi 
Cuvântul Lui Cel împreună veşnic, lisuse Hristoase, Făcătorul cerului şi 
al pământului, Ziditorul meu, Carele prin atotziditoare porunca Ta ai scos 
toate dintru neființă şi pre mine întru această viață m-ai adus”. 

Își începe rugăciunea teologhisind, cu simțământul că Dumne- 
zeu nu este pur și simplu un Ziditor al lumii, ci un Ziditor personal 
- „Ziditorul meu”, zice. Cu această rugăciune Îi spunem lui Dum- 
nezeu: „Eşti Ziditorul meu, Tu m-ai zidit, Tu m-ai adus dintru neființă 
la ființă”, De multe ori avem impresia că Dumnezeu este o forță şi 
o noțiune abstractă, că trebuie să ] ne rugăm ca toate să ne meargă 
bine, ba mai mult, socotim că părinţii noștri sunt cei care ne-au dat 
viață. Aici Părintele subliniază faptul că Dumnezeu este Ziditorul 
nostru, El ne-a zidit prin părinții noștri. 

Intr-un alt loc scrie: 

„Dumnezeule, Dumnezeul meu”. 

Nu este un Dumnezeu abstract, nu este Dumnezeul în care cred 
oamenii, ci este Dumnezeul meu. 

Mai jos spune: 

„Tu, cunoscătorule de inimi Cel bun”. 

Îl numeşte Bun. Câţi dintre noi nu ne îndreptăm către Dumne- 
zeu ca să | ne plângem, ba chiar ne întoarcem împotriva Sa, soco- 
tindu-L pricina tuturor relelor din viaţa noastră! Părintele spune: 
„Cunoscătorule de inimi Cel bun”. Este bun și ne cunoaşte adâncul 
inimii. Oamenii nu știu ce ascund inimile celorlalți oameni, nici noi 
de multe ori nu cunoaştem ce sălășluiește în adâncul inimii noas- 
tre. Doar când ne cercetează Dumnezeiescul Har putem simţi ce se 
ascunde înlăuntrul nostru. Dumnezeu însă este cunoscătorul adân- 
curilor inimii. 

În alt loc, cu privire la această legătură cu Dumnezeu, Părintele 
Sofronie scrie: 

„Nu mă lepăda de la fața Ta”. 

Este atât de vie legătura cu Persoana lui Dumnezeu Căruia Părin- 
tele Îi înalță rugăciunea, încât Îl roagă, aşa cum spunea David, să nu îl 
lepede, să nu-Şi întoarcă fața Sa, să nu rupă legătura, părtășia cu el. 

În continuare scrie: 

„Dăruieşte mie, celui mai de pe urmă şi mai lepădat dintre toți oamenii, 
să Te iubesc pre Tine precum Însuţi ai poruncit nouă: din toată inima mea 
şi din tot sufletul meu şi din tot cugetul meu, din toată vârtutea mea; cu 
întreaga mea făptură îmi dăruieşte să Te iubesc pre Tine, Doamne. Că Sin- 
gur eşti Acoperitorul cel Sfânt şi Atotputernic şi Apărătorul vieții mele, şi 
Ție rugăciunile mele aduc şi cuvântările de slavă”. 

Dumnezeu, pentru Părintele Sofronie şi pentru toţi cei care Îi 
înalță o rugăciune personală, este Acoperitor, Atotputernic, Apărătorul 
vieții lor, Lui Îi aduc cântare de slavă, doxologie. Pe EI ÎL iubesc din 
toată inima și din tot sufletul lor şi de E! își leagă întreaga viaţă. 

Prin urmare, Dumnezeu este Persoană, iar omul care se roagă 
are cu EI o legătură personală. Când se roagă, omul nu se simte 
orfan. Spun aceasta deoarece de multe ori pe zi ne rugăm și spu- 
nem: „Tată! nostru care ne eşti în ceruri”, dar ducem o viață de parcă 
am fi orfani. Deşi Îl numim pe Dumnezeu Tată — Tatăl nostru —, ne 
simţim orfani, ca și cum nu ar exista nimeni în viața noastră care să 
ne poarte de grijă și să ne iubească. Aceasta este o dovadă a faptu- 
lui că rugăciunea ne este mai curând una a buzelor, nu o săvârşim 
cu toată fiinţa noastră. 

Rugăciunea trebuie să aibă însă un caracter personal. Sfântul 
loan Scărarul defineşte rugăciunea drept „unire (synousia) a omu- 
lui cu Dumnezeu”. Folosește un cuvânt pe care îl preia din realita- 
tea relațiilor dintre soţi, „unire“ (synousia), pentru a arăta legătura şi 
Părtăşia omului cu Dumnezeul Cel personai. Când se roagă, omul 
are această legătură lăuntrică, această comuniune cu Dumnezeu și 
toate energiile sufletului și ale trupului său se îndreaptă spre EL, 
sunt însuflate şi se împărtășesc de El. Toate simţurile sufletului său 
se fac o singură simțire. 


b) Adânca prihănire de sine 


O caracteristică a rugăciunii pe care o cercetăm este adânca pri- 
hănire de sine ce transpare din cuvintele ei. 

Astăzi este Duminica Vameșului și a Fariseului și l-am auzit pe 
fariseu rugându-se cu egoism şi mândrie, am auzit și rugăciunea 
cea plină de pocăință şi prihănire de sine a vameșului, care îşi lovea 
pieptul și zicea: „Dumnezeule, fii milostiv mie, păcătosului!” (Luca 
18:13). Prihănirea de sine — expresia celei mai adânci pocăințe — este 
calea cea mai ușoară şi mai sigură care îl duce pe om la Dumnezeu 
şi îi înalţă rugăciunea ca tămâia înaintea feţei Lui. Prihănirea de 
sine este mărturia unui ethos ortodox. 

Dacă am vrea să vedem în ce constă deosebirea dintre omul apu- 
sean şi cel ortodox, ar trebui să ne aplecăm asupra pildei Vameşului 
și a Fariseului. Rugăciunea omului apusean este pălăvrăgeală, unul 
ca acesta se roagă lăudându-şi harismele şi virtuțile, asemenea fari- 
seului, în vreme ce ortodoxul arată pocăință și zice: „Dumnezeule, fii 
milostiv mie, păcătosului!” (Luca 18:13), după pilda vameşului. 

Cum se exprimă prihănirea de sine în rugăciunea pe care o cer- 
cetăm? 

„Căci Tu, cunoscătorule de inimi Cel bun, cunoşti toată nimicnicia mea 
şi nebunia, toată orbeala mea şi toată nepriceperea; dar şi durerea inimii 
mele şi suspinurile sufletului neu înaintea Ta sunt. Pentru aceasta mă rog 
Ție: auzi-mă în scârba mea, întăreşte-mă de Sus cu puterea Th; ridică-mă 
pre mine, cel doborât de păcat, slobozeşte-mă pre mine, cel robit de patimi, 
țămăduieşte-mi toată rana cea ascunsă, curățeşte-mă de toată întinăciu- 
nea trupului şi a duhului; păzeşte-mă de tot lucrul şi cuvântul stricător 


214 


IX. „DIN STRAJA DIMINEȚII PÂNĂ ÎN NOAPTE” 


de suflet, de toată mişcarea cea lăunirică şi cea dinafară, Ție neplăcută şi 
aproapelui meu nefolositoare”. 

Vedem aici o rugăciune plină de simțământul prihănirii de sine. 
De ce să ne minunăm mai întâi?! Se vorbeşte despre sărăcie, despre 
nebunie. Sunt nebun, spune, nu fiindcă îmi lipsește mintea, ci pen- 
tru că nu trăiesc potrivit voii lui Dumnezeu. Nu împlinesc scopul 
pentru care am fost zidit de Dumnezeu. Nebun și orb. Vorbește 
despre orbire [„orbeală”], orbire duhovnicească. Vorbeşte despre 
slăbănogire — omul „cel doborât de păcat”. Despre robie — sunt robul 
patimilor. Se referă la lucrurile ascunse din lăuntrul nostru. 

În rugăciunea sa, Părintele dă o mare însemnătate prihănirii de 
sine, virtute ce arată faptul că omul trăiește în lumina Harului lui 
Dumnezeu şi în această lumină își poate vedea starea duhovni- 
cească. Prihănirea de sine este strâns legată de o durere sufleteas- 
că, expresie a Harului Dumnezeiesc, lucru vădit prin faptul că toată 
urâţenia din suflet pe care o descoperă nu îl cufundă pe om în dez- 
nădejde, ci îl întoarce spre Dumnezeu. 

De multe ori nu ne manifestăm în afară, dar în adâncul său, sufle- 
tul ne este plin de răni. Ştim cu toții că durerea sufletească, suferința 
sufletului, este mai puternică, o covârșeşte pe cea trupească. Toţi 
am trecut în viață prin încercări trupești, suferim și suspinăm de 
durere. Însă nici cea mai mare durere trupească nu o poate egala pe 
cea sufletească, durerea simțită în inimă, pe care ne-o pricinuiesc 
rănile ascunse din lăuntrul ființei noastre și mai cu seamă ruperea 
legăturii cu Dumnezeu. 

De aceea de multe ori Părintele Sofronie spunea că dacă simțim 
înlăuntru o învălmășeală sufletească și adeseori seara nici nu putem 
dormi, atunci ar trebui să ne rugăm: „Doamne, [iniluieşte-mă]; vin- 
decă sufletul meu, că am greşit Ţie” (Psalmi 40:4). Este ceva care ne 
lipseşte de părtășia cu Dumnezeu și ne pricinuiește durere. Să folo- 
sim şi această scurtă rugăciune, pe care o cântăm de fiecare dată la 
Doxologie, fiindcă de multe ori avem păcate pe care le-am uitat și 
care ne pricinuiesc răni sufletești. 

Iar într-alt loc spune: „Îndură-Te spre mine cela ce rău mă pierd”. 
Adică, m-am netrebnicit cu totul și zac neîncetat în cele rele și Te 
rog, fie-Ți milă, îndură-Te de mine, Tu Care ești Ziditorul meu! Tu 
mi-ai dat viaţă, copilul Tău sunt, fie-Ți milă de mine! 

Ce puternică este, într-adevăr, această rugăciune izvorâtă din 
adâncul prihănirii de sine și al smereniei, dar şi din simţirea faptu- 
lui că Dumnezeu este Tatăl, este Ziditorul meu, că legătura mea cu 
El este una personală! 


€) Cerere de binecuvântare a întregii zile 


Prin această rugăciune, Părintele cere binecuvântarea lui Dumne- 
zeu ca în vremea întregii zile să lucreze după voia Acestuia. Scrie: 

„Binecuvântează, Doamne, ziua aceasta pe care mi-o ai dat pentru cea 
negrăită bunătatea Ta; şi mă învredniceşte în puterea binecuvântării Tale, 
ca toată fapta şi cuvântul din ziua ce încep acum să le săvârşesc pentru 
Tine, spre slava Ta, în frica Ta, dupre voia Ta, în duhul întregii cugetări 
şi al curăției, al smeritei cugetări, al răbdării, al dragostei, al blândeții, al 
păcii, al bărbăţiei, al înțelepciunii, cu rugăciune şi în tot ceasul amintin- 
du-mi că pretutindenea eşti”. 

Mulţi simţim nevoia să-l mulțumim lui Dumnezeu pentru noua 
zi pe care o începem, pe care ne-a dăruit-o spre lucrare și agoni- 
sire de câştig. Cu această rugăciune însă, ne arătăm recunoştinţa 
și mulțumirea față de Dumnezeu pentru noua zi şi ÎI rugăm să ne 
învrednicească să păzim voia Sa cu smerenie, cu întreagă cugetare, 
răbdare, dragoste, blândeţe, pace, bărbăție, înțelepciune, rugăciune 
şi pomenire de prezenţa Sa în tot locul. 

Cred că cei ce în fiecare dimineaţă - și sunt mulţi oameni care fac 
aceasta - se roagă folosind cuvintele rugăciunii Părintelui şi trăiesc 
tot restul zilei în duhul ei se izbăvesc de mulțime de păcate și se 
străduiesc să împlinească în viaţa lor voia lui Dumnezeu. 

Totodată, nu cere pur și simplu sfințirea zilei pe care o începe, ci ca 
Duhul Sfânt să-l povăţuiască la tot binele. Scrie Părintele Sofronie: 

„Aşa, Doamne, pentru nemărginita bunătatea Ta, cu duhul Tău cel 
Sfânt mă povățuieşte întru tot lucrul şi cuvântul cel bun”. 

Mai există în această rugăciune și un alt cuvânt, de mare însem- 
nătate: 

„Și-mi dăruieşte fără poticnire să trec toată calea vieţii înaintea feţei Tule, 
ca nici o făridelege să mai adaug dreptăţii [pre care o ai descoperit nouă], 

Cere de la Dumnezeu să-l binecuvânteze ca în întreaga viaţă să 
trăiască potrivit dreptăţii Sale şi să facă voia Lui. Îi cere Harul şi 
binecuvântarea pentru a irăi potrivit cu poruncile Sale: 

„Rogu-mă Ție, lege pune mie în căile poruncilor Tale şi nu mă lăsa 
până la suflarea mea cea mai de pre urmă să mă înstrăinez de lumina aşe- 
zămintelor Tale, până ce va fi porunca Ta singura lege a întregii mele firi: 
şi cea vremelnică, şi cea veşnică”. 

Cere de la Dumnezeu ca legea Lui să se unească cu însăși ființa sa 
și să nu săvârșească nimic potrivnic voii Acestuia. Cunoaştem din 
Tradiţia Dumnezeieștilor Scripturi şi a Sfinţilor Părinţi că trei legi 
ne ocârmuiesc viaţa: legea conștiinței, legea lui Moisi și legea Dum- 
nezeiescului Har, dăruită nouă prin lisus Hristos. Omul trebuie să 
trăiască neîncetat păzind legea conştiinţei, şi de la legea lui Moisi să 
se ridice la legea Harului Dumnezeiesc. 

Există, încă, o lege a trupului şi o lege a duhului. Sfântul Apostol 
Pavel scrie: „Dar văd în mădularele mele o altă lege, luptându-se împotri- 
va legii minții mele şi făcându-mă rob legii păcatului, care este în mădula- 
rele mele“ (Romani 7:23). Avem, adică, înlăuntrul nostru o lege care 
ne împiedică să păzim legea lui Dumnezeu. Simțim că vrem să tră- 
im potrivit voii lui Dumnezeu, dar nu putem, nu ne-o îngăduie 
omul nostru cel vechi, patimile, există o lege tare care ne ţine lipiți 
de pământ. Aici Părintele ÎI roagă pe Dumnezeu ca întreaga sa ființă 
să se unească cu legea Lui dumnezeiască. Înfricoşătar este cuvân- 
tul acesta! Să nu facem nimic din ce nu Îi este bineplăcut lui Dum- 
nezeu. În esență, înțelege prin aceasta lepădarea voii minții noastre 
și lucrarea numai potrivit cu voia cea după fire, așa cum vedem că 
trăiesc sfinții, care şi-au dăruit deplin libertatea lor lui Dumnezeu şi 
numai E], în chip liber, lucrează în lăuntrul lor. 

Poruncile lui Dumnezeu sunt lumină şi ne povăţuiesc către lumi- 
nă. Sunt numite, de asemenea, și îndreptările (drepturile, gr. dikaid- 
mata) lui Dumnezeu. Din păcate trăim într-o epocă în care toți vor- 
bim despre drepturi și ne referim neîncetat la drepturile pe care le 
avem. Spunem: „Doanine, învață-mă îndreptările (dikaiomata) mele“, 
„Vie împărăția mea” în vreme ce rugăciunea Prorocului David este: 
„Învață-mă îndreptările Tale”, iar Hristos ne-a învăţat să ne rugăm cu 
aceste cuvinte: „Facă-se voia Ta”, „Vie împărăția Ta”. Tot mereu vor- 
bim despre drepturi. 

Dacă citim ideile și filosofia Iluminismului, vom constata că în 
centrul învățăturii acestuia stau drepturile omului. Desigur, nu 
negăm aceste drepturi, pe care, de altminteri, le respectăm. Proble- 


217 


ISIRIE ȘI TEOLOGIE . CALEA TĂMĂDUIRIL OMULUI ÎN BISERICA ORTODOXĂ 


ma apare însă când vedem doar drepturile, fără a avea simțul înda- 
toririlor noastre şi, îndeosebi, când nu suntem în stare să trăim acest 
ethos kenotic, al deșertării de sine, al dăruirii de bunăvoie. 

Dorința de a ne satisface propriile drepturi dă naştere conflicte- 
lor din sânul familiei și societății. Fiecare vrea să-şi vadă împlini- 
te drepturile. Însă, când cineva se hotărăște să nu lucreze astfel, să 
nu urmărească aceasta, ci, pe de o parte, să se lepede de drepturile 
sale, iar pe de alta să se străduiască pentru împlinirea îndreptărilor 
(drepturilor) lui Dumnezeu, să păzească, adică, voia lui Dumne- 
zeu, atunci îndată întreg mersul vieţii i se schimbă şi înlăuntrul său 
se sălăşluieşte pacea. Îndreptările lui Dumnezeu, mărturiile Lui, 
lucrurile și poruncile Lui, toate sunt urmări ale faptului că am fost 
zidiți de Dumnezeu. 

În această rugăciune, Părintele Sofronie cere ca Domnul să-i 
dăruiască Harul Său, așa încât întreaga zi să o petreacă întru paza 
poruncilor Lui, căci acestea sunt lumină și îl povățuiesc pe om către 
lumină. Îi cere deopotrivă Domnului să nu-l lipsească de vederea 
feței Sale. Scrie: 

„Să nu ascunzi de la mine fața Ta”. 

Acest cuvânt de rugăciune vădește un om ce are în centrul vieții 
sale Persoana - Faţa lui Dumnezeu —, iar nu o seamă de porunci 
lipsite de ipostas. Și, desigur, este avută în vedere aici tema majo- 
ră a ridicării Harului Dumnezeiesc. A-Și ascunde Dumnezeu Faţa 
înseamnă a-Și retrage Harul Său de la om, pentru multe și felurite 
pricini, fie din iconomie, fie din îndepărtare sau părăsire. 

Din toate cele spuse mai sus putem vedea faptul că Părintele Sofro- 
nie se roagă ca Dumnezeu să-i binecuvânteze întreaga zi pentru a o 
petrece după voia Lui și a nu se lipsi de vederea feței Sale. Aceasta dă 
naștere unei însuilări, încă din primele ceasuri ale dimineţii. 

Credinciosul care se roagă folosind această rugăciune își umple 
mintea cu înțelesuri de-Dumnezeu-însuflate: „Te rog, Doamne, lumi- 
nează-mă astăzi, ca orice s-ar îvi, să lucrez după voia Ta”. Mexgând la 
lucru, se roagă înlăuntrul său: „Te rog, Doamne, ajută-mă să fiu smerit, 
să păstrez tăcerea în clipele de nevoie, să nu mă mânii, să împlinesc voia 
Ta. Când mi se face nedreptate, dă-mi smerenie să o pot purta şi să împli- 
nesc dreptatea Ta. Când vin asupra niea felurite ispite, Te rog, Doamne, 
dă-nti Să le îndur și să trec peste toate greutățile”. 

Când cineva îşi începe astfel încă de dimineaţă ziua și merge la 
lucru umplându-şi sufletul cu această însuflare dumnezeiască, se 
va izbăvi cu siguranţă de multe păcate. 


d) Tămăduirea voii omului 


De multe ori însă, mintea noastră vrea să păzească voia lui Dum- 
nezeu, dorința năzuieşte să petreacă împreună cu El, dar voia noas- 
tră, care s-a pervertit, nu ne îngăduie aceasta. Mulţi credincioși 
spun: „Vreau să trăiesc după voia lui Dumnezeu, dar nu pot. Simt înlă- 
untrul meu o altă lege care nu mă lasă să fac aceasta”. În rugăciunea sa, 
Părintele Soironie scrie: 

„lar de mă va duce voia mea cea stricăcioasă pre alte căi, atunci nu mă 
cruța, Mântuitorul meu, şi cu sila mă întoarce la calea Ta cea sfântă”. 

Voirea (thâlisi) — iuțimea -— este o putere a sufletului, este, am 
putea spune, nervul, un mușchi al lui care îi dă omului puterea de 
a săvârși binele, de a împlini voia lui Dumnezeu. Această putere s-a 
pervertit prin păcat și prin lucrarea patimilor, așa încât este cuprin- 
să de boală și are trebuinţă de tămăduire. 

Sunt porunci ale lui Dumnezeu care tămăduiesc și întăresc 
puterea mânioasă a sufletului. În general, când credinciosul se 
străduiește să păzească poruncile lui Hristos, în ciuda greutăților 
venite din afară, această putere mânioasă dobândeşte tărie. 

În rugăciunea de față, Părintele Sofronie îl îndreptățește, cu toa- 
tă libertatea, pe Dumnezeu să-i aducă înapoi, pe calea cea sfântă a 
poruncilor Lui, voia pervertită. Cuvântul acesta are mare însemnă- 
tate, deoarece vădește marea dorință a Părintelui de a trăi cu Dum- 
nezeu şi de a se învrednici de vederea Feţei Sale, din care pricină Îi 
și dăruiește toată libertatea sa, ca EI să împlinească cele ce-i sunt de 
folos pentru mântuire. 


e) O rugăciune eshatologică 


Un ultim aspect pe care îl socotesc de mare însemnătate este fap- 
tul că această rugăciune vădeşte o viziune eshatologică. 

Chiar și filosofii antici, Platon, de pildă, socoteau viața drept un 
răstimp de învățătură, de pregătire pentru moarte. Cu alte cuvin- 
te, cunoaștem din experienţă că suntem stricăcioşi, muritori, tre- 

cători prin această viaţă şi știm că va veni o vreme când vom pleca 
din lumea aceasta. Iar cu cât se scurg anii vieții noastre, cu atât mai 
mult înțelegem că sfârșitul ei se apropie. 

Toţi câţi sunt adevărate mădulare ale Bisericii au neîncetat înlă- 
untrul lor simțământul stricăciunii și al morţii căreia sunt supuși, 
au pomenirea morții, trăiesc, cum se zice, în al unsprezecelea ceas, 
dar și cu dorul sosirii celui de al doisprezecelea. Au înaintea ochilor 
sfârşitul vieții lor biologice, dar nu îl întâmpină precum cei lipsiți 
de „mintea lui Hristos” (Filipeni 3:20), pe care îi stăpânește același 
simțământ ca la moartea unui animal necuvântător. Cei dintâi pri- 
vesc moartea dintr-o îndoită perspectivă. O socotesc, pe de o parte, 
un somn vremelnic — ca una ce, în esenţă, este adormire - mijlocul 
ce ne călăuzește către o altă formă de viețuire, necunoscută până 
atunci, iar, pe de alta, cugetă la faptul că va urma Judecata, iar jude- 
cata lui Dumnezeu este, desigur, nemitarnică. 

Sfântul Apostol Pavel scrie: „Şi precum este rânduit oamenilor o 
dată să moară, iar după aceea să fie judecata” (Evrei 9:27). Când cuge- 
tă la cele viitoare, omul lui Dumnezeu nu are frică de moarte în 
înțelesul simplu al temerii, că va veni, adică, o clipă când va pierde 
toate cele frumoase ale vieţii, ci îndeosebi îl preocupă starea sa îna- 
intea înfricoșatului scaun de judecată al lui Hristos, 

Este în rugăciunea Părintelui Sofronie un pasaj foarte frumos 
pe care nu mă satur citindu-l şi, vă pot spune — le-am mărturisit-o 
multora — că dacă nimic altceva nu mai rostim, măcar în fiecare zi 
să spunem această mică rugăciune, ca să fim cuprinși de dor, de 
acea tânjire adâncă. În clipa când va deveni tânjire, Dumnezeu o va 
împlini. Ascultaţi cu atenție acest fragment: 

„Dăruieşte-mi mie, Doamne, să ajung la cunoştința adevărului Tău. 
Prelungeşte-mi viața până voi aduce Ție roada de pocăință adevărată; să 
nu mă iei la jumătatea zilelor mele, nici în ceasul întunecării mele, ci, îna- 
inte de a mă întoarce în pământul din carele am fost luat, binevoieşte să mă 
întorc la Tine, Dumnezeul meu, şi mai înainte de a părăsi această viată să 
vadă sufletul meu slava fiilor învierii. lar când, întru adâncul înţelepciu- 
nii Tale, ai rânduit a pune capăt vieții mele pe pământ, atunci, mai înain- 
te fă mie cunoscută moartea mea, ca să se gătească sufletul meu spre a Te 
întâmpina. În ziua aceea cea mare şi sfântă mie, fii cu mine, Doamne, şi 
dăruieşte mie bucuria cea negrăită a mântuirii Tale. Curăţeşte-mă de toată 

greşeala cea văzută şi cea ascunsă, şi de toată fărădelegea ce se tăinuieşte 
întru cele dinlăuntru ale mele, şi mă învredniceşte să aduc răspuns bun 
înaintea scaunului cel înfricoşat al judecății Tale. Amin”. 

Aici se vădeşte în chip lămurit neţărmurita sa dorință de a 
cunoaște adevărul lui Dumnezeu înainte de a pleca din această 
lume. Noi spunem de multe ori: „Doamne, învredniceşte-mă să-mi 
văd copiii aşezaţi la casele lor, înorednicește-mă să împlinesc acest vis al 
vieții mele şi apoi pot să plec”. Aici Părintele nu cere acestea, ci spune: 
Învredniceşte-mă să cunosc adevărul Tău, să Te cunosc pe Tine, slava şi 
frumusețea Fetei Tale. 

Iar mai departe: „Prelungeşte-mi viața”. De ce să ne prelungească 
viața? Ca să dobândim mai mulţi bani şi mai multe averi? Ca să ne 
bucurăm mai mult de viață? Nu, desigur, căci ce are această viaţă 
ca să ne poată potoli dorul nostru cel adânc? Începem să ne destă- 
tăm de bucurie, și iată că deodată cu ea răsar întristarea şi supăra- 
rea. Ce ne poate bucura? Aici însă spune: „Prelungeşte-mi viața până 
voi aduce Ție ronda de pocăință adevărată”, nu o pocăință mincinoasă, 
ci una adevărată. 

Iar apoi: „Mai înainte fă mie cunoscută moartea mea, ca să se gătească 
sufletul meu spre a Te întâmpina”. Te rog, Doamne, când vei hotări că a 
sosit vremea sfârşitului meu — căci El dă viaţa și tot El este Cel Ce o ia 
înapoi —, să-mi faci cunoscută mai dinainte moartea. De ce? Ca sufle- 
tul meu să se pregătească pentru întâlnirea cu Tine. Când urmea- 
ză să ne întâlnim cu cineva drag, ne pregătim cu multe zile înainte, 
Spunem că peste o iună o să mă întâlnesc cu persoana cutare şi cuta- 
re și deja începem pregătirile. Așadar, „fă-mi cunoscută, Doamne, mai 
înainte moartea, ca sufletul meu să se gătească spre a Te întâlni". 

Îl roagă apoi pe Dumnezeu să fie cu el în acea zi mare şi sfântă: 
„Fii cu mine, Doamne” și cere: „Să-mi dai veselia mântuirii mele”. 

Continuă apoi: „Curățeşte-mă de toată patima şi păcatul văzut şi 
nevăzut și de orice fărădelege ascunsă, ca să mă învrednicesc să aduc răs- 
puns bun înaintea nemitarnicului Tău scaun de judecată”. 

Rugându-se, Părintele Sofronie simte moartea înstăpânită asu- 
pra sa şi Îl roagă pe Dumnezeu ca mai dinainte să-i vestească veni- 
rea ei, ca să se pregătească spre a-L întâmpina. Nu atât de moarte se 
teme; îl preocupă mai cu seamă întâlnirea sa cu Dumnezeu și jude- 
cata ce va urma. 

Întreaga rugăciune asupra căreia ne-am oprit punctual în cele de 
mai sus este una plină de însuflare, de smerenie și de prihănire de 
sine. Mai spune Părintele Sofronie: 

„Dumnezeule, Dumnezeul meu, multe lucruri şi mari cer eu de la Tine, 
Împăratul cel Preaînalt, dar nu am uitat nevrednicia mea, nici Spurcăciu- 
nea mea, hici urâctunea; ci, rogu-mă Ție, miluieşte-mă şi nu mă trece cu 
vederea, nici mă lepăda pre mine de la faţa Ta, pentru prea multă îndrăz- 
neala mea”. 


Am încercat să vă pun înainte un cuvânt izvorât din inimă. Aş fi 
putut vorbi despre această temă într-un mod cu totul diferit, dar am 
încercat să vă grăiesc din prisosul inimii şi să vă pun înainte rugă- 
ciunea unui om cu adevărat mare. 

Este învederat faptul că o astfel de scriere descoperă întreaga 
fiinţă lăuntrică a celui ce a întocmit-o. Felul în care se roagă cine- 
va și cuvintele pe care le folosește îi vădesc starea duhovnicească. 
Însă şi modul în care înfruntă feluritele situații-limită ivite în cursul 
vieţii îi arată fie boala sufletului, fie sănătatea sa duhovnicească. 
Când omul suferă, durerea lui devine o stare-limită şi atunci se des- 
coperă întreaga sa ființă. Când se îmbolnăvește și se apropie de 
moarte, această ființă se face arătată, nu ceea ce ştie, înțelepciunea, 
cunoştinţa ori limbile străine pe care le-a învăţat, ci ceea ce este el 
însuşi, nu ceea ce are sau ce știe, ci însăşi ființa sa, lar când cineva se 
roagă, cu adevărat atunci i se descoperă întreaga lui ființă, 

Mai mult, când cineva se roagă cu zdrobire de inimă, rostind 
cuvintele acestei rugăciuni în fiecare zi, încetul cu încetul ea se va 
face cu siguranţă toluna cu însuși sinele lui, iar Dumnezeu îi va 
împlini cererea. La fel de sigur este că, dacă în fiecare dimineaţă ne 
trezim cu simțământul că Dumnezeu ne-a dat o nouă zi pentru a ne 
pocăi, pentru a trăi potrivit voii Lui, că viața noastră este trecătoa- 
re și că avem trebuinţă a-L ruga să ne-o prelungească până Îi vom 
aduce pocăință adevărată și să ne facă mai înainte cunoscută moar- 
tea ca să ne pregătim pentru întâinirea cu E], atunci Dumnezeu ne 
va asculta cererea. Astfel se va împlini și scopul pentru care am fost 
zidiți, de vreme ce nu ne-am născut ca să trăim 20, 30 sau 100 de ani 
pe acest pământ, ci ca să ne facem dumnezei după Har şi să dobân- 
dim părtășia cu Dumnezeu. 

4. Pilde vii 


Cu această rugăciune plină de însuflare duhovnicească, ar putea 
obiecta cineva, se îndeletnicesc cei ce viețuiesc în mănăstiri, ase- 
menea Părintelui, care a trăit în Sfântul Munte, sau monahii nevo- 
itori din pustii şi din peşteri. Nu este adevărat! Nu trebuie să ne 
îndreptățim nelucrarea cugetând astfel! Noi, duhovnicii, am cunos- 
cut oameni căsătoriţi, clerici și mireni, mai mici și mai mari, care 
trăiesc în mijlocul lumii, în societate, şi care au această însuflare 
dumnezeiască, acest dor lăuntric: „Acesta este neamul celor ce-L caută 
pe Domnul, al celor ce caută faţa Dumnezeului lui Iacob” (Psalmi 23:6). 
Cu toţii am cunoscut astfel de oameni. 

Aş vrea să spun că, într-adevăr, aici în Edessa am cunoscut mulți 
oameni cu însuflare lăuntrică, a căror minte este totdeauna alipi- 
tă de Dumnezeu, care au rugăciunea neîncetată și curăție lăuntri- 
că. Duhul rugăciunii Părintelui Sofronie este suflul multor oameni 
care ÎL iubesc pe Dumnezeu. Îngăduiți-mi, vă rog, să amintesc, spre 
veșnica lor pomenire, două asemenea binecuvântate suflete, care vă 
sunt cunoscute, oameni ce au trăit cu frica lui Dumnezeu și cu aceas- 
tă însuflare duhovnicească. Vă împărtășesc toate acestea ca să nu 
spuneţi că cele discutate astăzi aici nu sunt decât o simplă teorie. 

Să ni-l amintim pe moș Nikos, care a fost paraclisier în această 
biserică și angajat al Sfintei Mitropolii ca grădinar. Moş Nikos avea 
o mare însuflare, o inimă dăruită lui Dumnezeu. Cădea la picioare- 
le mele, plângea și își mărturisea păcatele încă din vârsta tinereții, 
pregătindu-se pentru marea călătorie. Cu tânguire şi lacrimi în ochi, 
cu suspine zicea: „Sunt un nimic în lumea aceasta, nu însemn niinic, 
însă mare este darul încredințat mie de Dumnezeu, căci cu binecuvântarea 
Duhoonicului mă împărtăşesc în fiecare săptămână cu Preacinstitele Taine” 
. Un om binecuvântat! Era un om al jertfei, al iubirii și al dăruirii. 

Să o amintim și pe pururea-pomenita doamnă Chiriachi, bucătă- 
reasa Sfintei noastre Mitropolii. Oriunde merg, vorbesc despre dân- 
sa fiindcă, din păcate, oamenii se îndreptățesc pe sine spunând că 
astăzi nu este cu putinţă să trăiască cineva așa cum învaţă Biserica. 
Şi totuși aici, în mijlocul nostru, au existat asemenea oameni. Puru- 
rea-pomenita doamnă Chiriachi venea în fiecare dimineață aici, la 
biserica Sfântului Acoperământ, pornea apoi spre Mitropolie, de 

unde venea iarăşi să se roage în biserică. O vedeam de multe ori 
făcând metanii, deşi avea dureri de picioare. Văzându-i suferințele 
trupeşti, i-am spus să nu mai facă metanii. Mi-a răspuns: „Dacă mă 
opriți să fac metanii, mai bine ar fi să nu mai trăiesc”. Cădea la pământ 
și îi lua cinci minute ca să se ridice şi, cu toate acestea, făcea meta- 
nii. Când intram în bucătărie o vedeam citind psalmii lui David cu 
lacrimi în ochi. O întrebam: „De ce plângi?” Răspundea: „Sunt atât de 
dulci cuvintele Psalmilor...” Rostea neîncetat rugăciunea, când gătea, 
când umbla pe drum, când făcea curățenie. Se ruga pentru întrea- 
ga lume și era, într-adevăr, aş spune, mamă a tuturor. Cine se roagă 
pentru Patriarh, cine simte nevoia să se roage pentru Preoții misi- 
onari? Ea făcea lucrul acesta în fiecare zi. Lua metania şi începea 
să se roage pentru Patriarh, pentru Episcopi, pentru Preoții misio- 
nari, pentru predicatori, pentru lumea întreagă, iar la urmă și pen- 
tru copiii ei. Întâi pentru toată lumea şi mai apoi pentru copiii ei. 
Dobândise acea simţire a unităţii întregii lumi. 

Am amintit aceste două suflete binecuvântate care s-au ragat î în 
biserica unde ne aflăm acum, în acest oraș, oameni poate neluați în 
seamă în răstimpul vieţii lor, dar cu adevărat mari între cei pe care 
i-am întâlnit aici în Edessa. 

Cei care ajung în Edessa se minunează de cascadele de aici. 
Desigur, cascadele, belșugul de apă ce se revarsă cu atâta măreție 
reprezintă una dintre frumusețile oraşului. Însă adevărate casca- 
de duhovnicești sunt şi aceste suflete sfinte și binecuvântate, care 
poartă în lăuntrul lor viața adevărată, însuflarea cea pentru Dum- 
nezeu, durerea de a da glas dorului și iubirii lor față de EI, oameni 
ai rugăciunii. Vedem aceasta și la cei căsătoriți, care, când copiii lor 
apucă pe un drum greşit în viață, se roagă cu multă durere: „Doam- 
ne, Te rog, ajută copiilor mei!” O astfel de rugăciune făcută cu adâncă 
durere a inimii este balsam, mângâiere și binefacere pentru cel ce se 
roagă. Prin urmare, nimeni nu poate spune că a împlini poruncile 
lui Hristos şi a duce o viaţă de rugăciune este cu neputinţă pentru 
oamenii irăitori în lume. 

5. Rugăciunea de dimineaţă (text) 


Încheind, iubiții mei, aş vrea să vă citesc în întregime această rugă- 
ciune a Părintelui Sofronie, pe care am încercat s-o cercetăm pe scurt. 
Să o rostim în fiecare dimineaţă spre a dobândi folos duhovnicesc: 


„Îimpărate Sfânt, Cela Ce eşti mai înainte de toți vecii, Fiul Tatălui şi 
Cuvântul Lui Cel împreună veşnic, lisuse Hristoase, Făcătorul cerului şi 
al pământului, Ziditorul meu, Carele prin atotziditoare porunca Ta ai scos 
toate dintru neființă şi pre mine întru această viață m-ai adus. |Cela Ce 
bine ai voit a-mi dărui în scăldătoarea botezului harul naşterii celei de Sus 
în Sfântul Duh şi a pune pecetea Darului Acestuia pre mădularele trupului 
meu în Sfânta Taină a Mirungerii, Cela Ce ai pus în inima mea dorul de a 
Te căuta pre Tine, Unul Dumnezeul Cel Adevărat — auzi rugăciunea mea. 
Că nici lumină am, nici bucurie, nici înțelepciune, nici Viață, nici putere 
afară de Tine; dar nici orednic sunt pentru mulțimea păcatelor mele să caut 
către Tine, Dumnezeul meu; ci pentru Cuvântul Tău, că «tot ceea ce veți 
cere în rugăciune, crezând, veți primi» şi «tot ce veți cere întru Numele 
Meu voi face vouă», îndrăznind Te chem pre Tine:] binecuvântează, Doam- 
ne, ziua aceasta pe care mi-o ai dat pentru cea negrăită bunătatea Ta; şi mă 
învredniceşte în puterea binecuvântării Tale, ca toată fapta şi cuvântul din 
ziua ce încep acum să le săvârşesc pentru Tine, spre slava Ta, în frica Ta, 
dupre voia Ta, în duhul întregii cugetări şi al curăției, al smeritei cugetări, 
al răbdării, al dragostei, al blândeții, al păcii, al bărbăției, al înţelepciunii, 
cu rugăciune şi în tot ceasul amintindu-mi că pretutindenea eşti. 

Aşa, Doamne, pentru nemărginita bunătatea Ta, cu duhul Tău cel 
Sfânt mă povățuieşte întru tot lucrul şi cuvântul cel bun şi-mi dăruieşte 
fără poticnire să trec toată calea vieții înaintea feței Tale, ca nici o fărădele- 
ge să mai adaug dreptății pre care o ai descoperit nouă. 

Doamne, Cel mare şi milostiv, îndură-Te spre mine, cela ce rău mă 
pierd; să nu ascunzi de la mine fața Ta, nici căile mântuirii Tale; iar de mă 
va duce voia mea cea stricăcioasă pre alte căi, atunci nu mă cruța, Mânt- 
tuitorul meu, şi cu sila mă întoarce la calea Ta cea sfântă. Căci Tu, cunos- 
cătorule de inimi Cel bun, cunoşti toată nimicnicia mea şi nebunia, toată 
orbeala mea şi toată nepriceperea; dar şi durerea inimii mele şi suspinu- 
rile sufletului meu înaintea Ta sunt. Pentru aceasta mă rog Ție: auzi-mă 
în scârba mea, întăreşte-mă de Sus cu puterea Ta; ridică-mă pre mine, cel 
doborât de păcat, slobozeşte-mă pre mine, cel robit de patimi, tămăduieş- 

te-mi toată rana cea ascunsă, curățeşte-mă de toată întinăciunea trupu- 
lui şi a duhului; păzeşte-mă de tot lucrul şi cuvântul stricător de suflet, 
de toată mişcurea cea lăuntrică şi cea dinafară, Ție neplăcută şi aproapelui 
meu nefolositoare. Arată mie, Doamne, calea în care voi merge, Însuți mă 
învață ce mi se cade să grăiesc; iar, de este voia Ta să tac, învață-mă Cum, 
în duhul păcii să tac, nu scârbind, nici smintind pe fratele. 

Rogu-mă Ţie, lege pune mie în căile poruncilor Tale şi nu mă lăsa până 
la suflarea meu cea mai de pre urmă să mă înstrăinez de lumina aşezămin- 
telor Tale, până ce va fi porunca Tă singura lege a întregii mele firi: şi cea 
vremelnică şi cea veşnică. 

Dăruieşte-mi mite, Doamne, să ajung la cunoştinţa adevărului | u. 
Prelu ngeşte-mi viața până voi aduce Ţie rvada de pocăință adevărată; să 
nu mă iei la jumătatea zilelor mele, nici în ceasul întunecării mele, ci, îna- 
inte de a mă întoarce în pământul din carele am fost lunt, binevoieşte să mă 
întorc la Tine, Dumnezeul meu, şi mai înainte de a părăsi această viaţă să 
vadă sufletul meu slava fiilor învierii. lar când, întru adâncul înțelepciu- 
nii Tale, qi rânduit a pune capăt vieții mele pe pământ, atunci, mai înain- 
te fă mie cunoscută moartea mea, ca să se gătească sufletul meu spre a Te 
întâmpina, În ziua aceea cea mare şi sfântă mie, fii cu mine, Doamne, şi 
dăruieşte mie bucuria cea negrăită a mântuirii Tale. Curăţeşte-mă de toată 
greşeala cea văzută şi cea ascunsă, şi de toată fărădelegea ce se tăinuieşte 
întru cele dinlăuntru ale mele, şi mă învredniceşte să aduc răspuns bun 
înaintea scaunului cel înfricoşat al judecății Tule. 

Dumnezeule, Dumnezeul meu, multe lucruri şi mari cer eu de la Tine, 
Împăratul cel Preaînalt, dar nu am uitat neorednicia mea, nici spurcăciu- 
nea mea, nici urâciunea; ci, rogu-mă Ţie, miluieşte-mă şi nu mă trece cu 
vederea, nici mă lepăda pre mine de la fața Ta, pentru prea multă îndrăz- 
neala mea; ba mai vârtos şi înmulțeşte în mine această sfântă şi dreaptă 
îndrăzneală şi întru puterea dragostei Tale mă călăuzeşte pre urmele paşilor 
Tăi. Dăruieşte mie, celui mai de pe urmă şi mai lepădat dintre toți oamenii, 
să Te iubesc pre Tine precum Însuţi ai poruncit nouă: din toată inima mea 
şi din tot sufletul meu şi din tot cugetul meu, din toată vârtutea mea; cu 
întreaga mea făptură îmi dăruieşte să Te iubesc pre Tine, Doamne. 

Că Singur eşti Acoperitorul cel Sfânt şi Atolputernic şi Apărătorul 
vieții mele, şi Ție rugăciunile mele aduc şi cuvântările de slavă acum şi în 
vecii vecilor. Amin”. 

februarie 2003 

X 
ÎNSUFLAREA DUHOVNICEASCĂ 


Cine l-a cunoscut îndeaproape pe pururea-pomenitul Părinte 
Sofronie care s-a nevoit în ultima parte a vieţii în Mănăstirea Cin- 
stitului Înaintemergător din Essex, în Anglia, a putut observa că 
Părintele avea o mare însuflare pentru Dumnezeu, lucru vădit de 
întreaga sa ființă, de cuvântul, tăcerea și însăși prezenţa sa. Orici- 
ne venea în preajma Părintelui simţea iubirea sa adevărată şi pli- 
nă de toată curăția pe care o revărsa asupra întregii lumi. Aceasta 
era rodul rugăciunii sale neîncetate şi al trăirii în duhul adevăratei 
pocăin!e. 

Când cineva tulburat sufletește se apropia de Părintele pentru 
a-l întreba în legătură cu diferite probleme ale vieţii duhovniceşti, 
încerca în felurite chipuri să-i picure lăuntric însuflarea pentru 
Dumnezeu. Dacă vreunul era deznădăjduit de toate întâmplările 
vieţii şi înceta să se mai roage, îi spunea: „Ţi-a: pierdut insuflarea” şi 
se străduia să-l aducă înapoi pe această cale. 

Așa au făcut toți cei cu adevărat Părinți duhovnicești. Părin- 
tele Porfirie, de pildă, contemporan cu noi, le spunea fiilor săi 
duhovnicești: „Sufletul creştinului trebuie să fie delicat, sensibil, să 
zboare, să tot zboare, să trăiască printre visări. Să zboare în nemărginire, 
în stele, în mărețiile lui Dumnezeu, în tăcere. Cel ce voieşte să devină 
creştin trebuie mai întâi să devină poet. Asta e! Trebute să te doară. 
Să iubeşti şi să te doară. Să te doară pentru cel pe care îl iubeşti. lubirea se 
osteneşte pentru cel iubit. Aleargă toată noaptea, priveghează, îşi însânge- 
rează picioarele ca să-l întâlnească pe cel iubit. Se jertfeşte, nu ia nimic în 

seamă, nici amenințări, nici greutăţi, datorită iubirii. Iubirea pentru FHris- 
tos este alt lucru, nemărginit mai înalt“. 

Așa a trăit și Maxime Egger, care a petrecut un răstimp la Mănăs- 
tirea Cinstitului Înaintemergător din Essex, în Anglia. Stăruia asu- 
pra învățăturilor pe care pururea-pomenitul Stareţ le dădea mona- 
hilor săi și, însuflat de cuvintele acestuia, a întocmit o culegere de 
sentinţe izvorâte din înțelepciunea duhovnicească, vie a Părintelui: 
„Cu inima însuflețită de aceste cuvinte de Duh şi de viață (loan 6:63), 
am adunat şi am transcris fragmente care mi s-au părut a fi de căpetenie. 
Este o lucrare ce se aseamănă întrucâtva metodei urmate de autorii Filo- 
caliei. Aşezând fragmentele în ordine — înşiruite ca mărgelele pe aţă, după 
o «tematică» ce acoperă diverse aspecte ale vieții duhovniceşti —, a ieşit 
în final un întreg bine închegat și unitar”. Cu binecuvântarea puru- 
rea-pomenitului Stareţ, care a citit-o în întregime, această culegere 
a fost publicată și, astfel, a apărut volumul Din viață şi din Duht. 

Această cărțulie cuprinde 247 de capete, după modelul multor 
scrieri ale Părinților filocalici, precum cele ale Sfinţilor Maxim Măr- 
turisitorul, Talasie, Grigorie Palama etc. 

Lectura aceştei cărţi ne înfăţişează o minunată viziune asupra 
vieţii duhovniceşti: de unde începe ea, cum înaintează şi unde 
ajunge. Însă vedem mai cu seamă faptul că în toate aceste capete 
se vorbește despre adâncimea și viziunea vieţii duhovnicești, astfel 
încât direct şi indirect se face referire la însuflarea duhovnicească 
ce trebuie să-l caracterizeze pe creștinul ortodox care vrea să împli- 
nească scopul înalt al zidirii sale. 

Am scris mai demult despre însuflare, în lumina învățăturii 
Părintelui Sofronie, pornind de la această carte, Din viață şi din Duh, 
Cele pe care le însemnăm aici, deși sunt inspirate de aceeaşi carte, 
urmează însă o perspectivă diferită. Cuvântul Părintelui Sofronie 
despre însuflare este unul de mare însemnătate și trebuie să se facă 
auzit, dat fiind faptul că în vremurile noastre credincioşii şi-au pier- 
dut însuflarea și au ajuns să ducă o viață creștină de formă. 


' Părintele Porfirie Kavsokalivitul. Viaţa și învățătura, Ed, Sf. Măn. Hrysopighi, Hania, 
2003, pp. 227-228. Reproducem fragmentele după traducerea românească: Ne ice 
Părintele Porfirie, p. 183. (n. trad.) 

"Titlul ediţiei greceşti: Peri Pnearmatas kai zois. (n. trad.) 

X. ÎNSUFLAREA DUHOVNICEASCĂ 
1. Ce este însuflarea duhovnicească? 


A fi creștin este un lucru măreț, nu o simplă obișnuinţă şi un 
lucru de rutină. Nu înseamnă nici singură urmarea datinilor și a 
obiceiurilor din mediul în care am crescut, nici simpla manifestare 
a unor sentimente, ci este ceva mult mai adânc, de esenţă. Spunea 
pururea-pomenitul Părinte Sofronie: 

„Citiţi pe Sfântul Siluan. Pentru el, în lume fiecare îşi are rolul propriu: 
unul este împărat, altul patriarh, dascăl sau doar muncitor. Nu are nici o 
însemnătate. A fi împărat sau muncitor — era totuna pentru Siluan. Căci 
cel ce iubește pe Hristos, cel ce și-a însuşit şi poartă în sine «simțămintele 
ce erau în lisus Hristos», trăieşte lumea ca pe un singur Adam, se roagă 
pentru întregul Adam” (44). 

Astfel, după cum lămurește acest cuvânt, creștinul desăvârșit 


se face asemenea lui Hristos, Care din iubire pentru întreg; neamul 


omenesc a luat trup muritor şi pătimitor şi toată firea omenească, 
a pătimit, S-a răstignit, a murit şi S-a pogorât până la iad ca să-l 
mântuiască pe omul căzut prin amăgirea înşelăciunii. Tot astfel și 
adevăratul creştin iese din strâmtoarea individualismului și trăiește 
în lăuntrul ipostasului său întreaga omenire. Creștinul trăiește în 
duhul însuflării, nu duce o simplă viață de formă. 

Ce este în ultimă instanţă însuflarea duhovnicească? 

Scrie Părintele: 

„Creştineşte nu putem trăi fără însuflare. Dacă un artist, unul adevă- 
rat, trăieşte zi şi noapte chipurile artei sale, noi, creştinii, trebuie să fim cu 
atât mai cu luare-aminie. Trebuie să depăşim strădaniile artiştilor, pentru 
a trăi în duhul Evangheliei”? (94). 

Artiştii, încă și oamenii de știință, cercetătorii, trăiesc necontenit 
sub înrâurirea imaginilor şi a obiectului cu care se îndeletnicesc în 
cercetarea lor. Zămislesc neîncetat în minte opera pe care voiesc s-o 
plăsmuiască. De multe ori se dăruiesc acesteia ziua și noaptea. Nu 
pot să se liniștească, nu pot să doarmă până nu izbândesc ceea ce 
şi-au propus. Când cineva se îndeletnicește cu un anumit lucru, este 

' Reproducem fragmentele citate după traducerea românească: Arhim. Sofronie, 
Din viaţă și din Duh, trad. lerom. Rafail Noica, Ed. Reîntregirea, Alba hulia, 2011, p. 


20. (n, trad.) 
2 Ibidem, p. 31. 

cu desăvârșire concentrat, se predă cu totul aceluia. Atunci îi vin, 
desigur, în minte și tot felul de idei şi de soluţii. 

Unei astfel de viziuni trebuie să se facă următor și adevăratul 
creștin, să fie, adică, însuflat, dăruit înaltei chemări pe care a pri- 
mit-o prin zidirea şi înnoirea nașterii sale din nou. Înlăuntrul său 
trebuie să sălășluiască Dumnezeu, Cel Care l-a zidit şi din nou l-a 
zidit, trebuie să fie stăpânit de dorinţa de a dobândi părtăşia cu El, 
să-l însuflețească iubirea dumnezeiască revărsată asupra sa și stră- 
dania de a trăi „în duhul Evangheliei”. 

Creștinul trebuie, așadar, să aibă această însuflare, asemenea 
artistului, fie el pictor, poet sau muzician, a artistului care trăieşte 
înmulțindu-și necontenit harisma. Harisma creștinului este, desi- 
gur, cu adevărat mare, de vreme ce a primit de la Dumnezeu chipul 
pentru a ajunge la asemănare. A primit harisma Botezului şi este 
chemat la o viaţă de părtășie cu Dumnezeu. 

Această viziune implică și alte aspecte. Artistul se ostenește din 
greu şi îndură multe lipsuri pentru a-și duce la împlinire scopul. 
Mai mult, este chinuit fără încetare de chipurile înstăpânite înlă- 
untrul său și de strădania de a-şi vedea năzuinţele împlinite. lar 
de cele mai multe ori, la urmă vede că opera pe care a plăsmu- 
it-o nu este întocmai cu cea pe care mintea sa o zămislise, şi ast- 
fel trăiește o durere, o dezamăgire. Am putea spune că la un artist 
însuflarea - daimonul său lăuntric, în înţelesul pe care cuvântului îl 
avea în vechea filosofie greacă - este strâns legată de osteneală, de 
chin și dezamăgire, ce îl călăuzesc către o nouă însuflare şi o nouă 
creaţie. 

Același lucru se petrece și cu un creștin. Depune strădanii uriașe 
şi poartă lupte neînchipuit de mari pentru a trăi cu însuflare. Încer- 
când să dea glas acestei însuflări și a o împlini cu fapta, străduin- 
du-se să viețuiască după voia lui Dumnezeu, îndură o adevărată 
mucenicie duhovnicească, fiindcă lupta pe care o are de dus este cu 
omul cel vechi, cu patimile și cu neputințele sale. lar de multe ori 
îi este dat să-şi vadă neizbânda de a trăi în viața sa nedesăvârșită 
voia lui Dumnezeu cea desăvârșită. Se află, astfel, prins întotdeau- 
na la mijloc între însuflare, lupta pentru împlinirea scopului său și 
mereu înnoitele strădanii de a dobândi părtășia cu Dumnezeu. Toa- 
tă această devenire a omului poartă duhul însuflării dumnezeiești. 

X. ÎNSUFL AREA DUHOVNICEASCĂ 


. o... 


2. Caracteristicile însuflării duhovnicești 


Dumnezeu a pus, în fapt, înlăuntrul omului însuflarea din însăși 
clipa zidirii lui. Este acel chip care îi dă putinţa de a ajunge, cu aju- 
torul Harului lui Dumnezeu, la asemănare. După căderea lui Adam, 
însuflarea Duhului, de care acesta se bucura în Rai, s-a pierdut și 
treptat urmașii săi au ajuns într-un întuneric duhovnicesc, în sta- 
rea de întunecare a minţii, a akediei duhovnicești. Aveau înlăuntrul 
lor această căutare a vieții duhului, dar calea pe care o urmau era 
greşită. 

Prin Întruparea lui Hristos, firea omenească a fost îndumne- 
zeită, iar în ziua Cincizecimii Apostolii „s-au umplut toți de Duhul 
Sfânt” (Faptele Apostolilor 2:4) şi au devenit oameni cu adevărat 
însuflați. Vedem aceasta din epistolele pe care le-au scris, epistole 
străbătute de însuflarea dumnezeiască a unor oameni purtători de 
Duh. Aceeași însuflare o întâlnim în vieţile Mucenicilor, care s-au 
jertfit pentru Hristos, în vieţile Cuvioşilor şi ale Părinților nevoi- 
tori, care din dragoste pentru Dumnezeu au urmat „Căi aspre”, sau 
în viețile Sfinţilor Părinţi ai Bisericii noastre. Sinaxarele Bisericii și 
învăţăturile Sfinților Părinţi sunt pline de însuflare duhovnicească. 

Prin Botez, în inima noastră Se sălășluiește Duhul Sfânt, Care 
rămâne aici pururea, chiar și când Harul Său se acoperă de patimi. 
De fiecare dată când prin pocăință inima se curățește de acestea, înlă- 
untrul nostru se aprinde acest foc al Duhului Sfânt sălăşluit în adân- 
cul inimii, încep iarăși rugăciunea și căutarea părtășiei cu Dumne- 
zeu. Şi când ne plângem păcatele, tot darul Duhului Sfânt primit în 
Taina Botezului şi a Mirungerii lucrează înlăuntrul nostru. 

Între hotarele acestor temeiuri teologice pe care le-am înfățișat 
pe scurt în cele de mai sus, se mișcă însuflarea duhovnicească a 
creștinului. Întrucât Harul lui Dumnezeu cunoaște multe numiri 
potrivit cu lucrările sale: energie curăţitoare, luminătoare și indum- 
nezeitoare, şi însuflarea duhovnicească spunem că se mișcă în 
acest spaţiu al căutării omului de a trăi energia lui Dumnezeu care 
curățește, luminează și îndumnezeiește. 

Ca să vedem încă mai adânc conţinutul însuflării duhovniceşti 
trebuie să cercetăm cum se manifestă ea în viața noastră. Sunt 
cunoscute îndeosebi patru moduri. 

În primul rând, însuflarea este un Har al dragostei faţă de Dum- 
nezeu, pe care FI Însuși, ca Unul Ce este iubitor de oameni, îl 
dăruieşte. Spune Părintele Sofronie: „Lucrul cel mai însemnat acum 
este ca Domnul să însufle lupta voastră pentru mântuire. Când se dă însu- 
flarea, toată viaţa se umple de lumină şi de bucurie. Nu se mai iau în sea- 
mă amănuntele”! (95). 

Dumnezeu este Cei Ce din dragoste le trimite oamenilor Harul 
Său. EI aprinde scânteia dragostei înlăuntrul inimii noastre, după 
cum spune și Sfântul Evanghelist loan: „E/ ne-a iubit cel dintâi” 
([ Ioan 4:19). ÎL iubeşte pe om, îi înteţeşte dorirea sa adâncă după El, 
iar prin această dragoste omul este atras și înaintează către părtăşia 
cu Dumnezeu. În Cântarea Cântărilor din Vechiul Testament, putem 
vedea acest pas pe care Dumnezeu îl face către om, către cel iubit, 
Din acest motiv şi este o carte a Scripturii mult îndrăgită de Părinții 
nevoitori ai pustiei și, în genere, de toţi cei ce au simţit dragostea 
lui Dumnezeu. 

Așadar, omul însuflat de Dumnezeu se află neîncetat în lumină, 
trăiește întru plinătatea dragostei și nu ia aminte la amănunte. Cel 
ce gustă din cele mari nu mai este atras și nu se mai preocupă de 
cele mici și neînsemnate. | 

Erosul dumnezeiesc se exprimă prin rugăciune şi este strâns legat 
de simțământul nedeplinătății și al sărăciei. Omul care simte dragos- 
tea dumnezeiască are în lăuntrul său „un avânt foarte puternic către 
Dumnezeu, şi conștiința neîndestulării şi a sărăciei sale”. Ar trebui sub- 
Jiniate cuvintele: „avânt către Dumnezeu”. Avântul acesta este o rugă- 
ciune de foc, care, potrivit Părintelui Sofronie, se aseamănă cu „irum- 
perea unui vulcan”? (222). Într-o astfel de rugăciune trăită ca avânt și 
irumpere de vulcan, care este strâns legată de repetarea Numelui 
Domnului: „Doamne lisuse Hristoase, Fiul lui Dumnezeu, miluieşte-ne 
pe noi”, omul încheie cu Hristos „o legătură personală ce scapă rațiunii”. 
Atunci „viața lui Hristos pătrunde puțin câte puțin în noi”? (234). 
„Viaţa creștină ce are însuflarea dragostei primite de la Dumnezeu 
şi îndreptate către EI este expresie a plinătății. Nu mai apare atunci 
nici o nesiguranță de ordin psihologic. lar lucru minunat este că deși 

" fbider. 


2 Ibidem, p. 55. 
Ibidem, p. 57. 

însuflarea vădeşte în om o plinătate a duhului, acesta, cunoscând 
că toate sunt daruri ale lui Dumnezeu, îşi simte deopotrivă propria 
nedesăvârşire, neîndestulare, are simțământul că este cel mai de pe 
urmă dintre toţi. Într-o astfel de stare duhovnicească, crește în lăun- 
trul său marea iubire față de oameni. Atunci, după cum spune Părin- 
tele Sofronie, „ducă omul se socotește a fi întotdeauna ultimul, întâlnirea 
cu altul va fi de fiecare dată prilejul unei zidiri și propăşiri duhoonicești ” 
[în ediţia gr: „dacă avem această atitudine şi deopotrivă lucrarea rugăciu- 
nii, fiecare întâlnire a noastră cu celălalt se va dovedi a fi un «eveniment 
prorocesc»” — n. trad.]! (223). Întâlnirea cu celălalt este un izvor de 
însuflare, dă naştere unei bucurii duhovnicești, înalță duhul omului, 
descoperă stări pe care le izvodeşte revărsarea preaplinului iubirii. 
Întâlnirea Maicii Domnului cu Elisabeta a fost un eveniment proro- 
cesc, de aceea Fecioara Maria a înălțat cântarea „Măreşte sufletul meu 
pe Domnul...” (Luca 1:46). Tot astfel sunt și întâlnirile închinătorilor 
cu Părinţii cei sfinţiți despre care citim în Pateric. 

În al doilea rând, însuflarea duhovnicească este un Har al 
pocăinței și se exprimă într-un astfel de duh. Venirea Harului Dum- 
nezeiesc în inimă şi simțământul iubirii lui Dumnezeu îl călău- 
zesc pe om către prihănirea de sine. Într-adevăr, când simţim iubi- 
rea celuilalt, puterea acesteia ne topeşte. Și, cu cât mai mare este 
cel ce ne iubește, cu atât mai mare ne simţim și noi nevrednicia. 
Împuţinarea Harului lui Dumnezeu, totodată, ne sporește încă mai 
mult pocăinţa, spre a ne ridica iarăși la înălțimea dragostei. Scrie 
Părintele Sofronie: 

„Singură lumina dumnezeiască, atunci când ne luminează, ne face în 
stare a ne vedea păcatele. Prin rugăciune inima noastră începe puţin câte 
puțin să priceapă înrâuririle duhurilor care umplu cosmosul. În loc de a 
înainta, vedem cu mereu crescândă ascuțime patimile ce ne stăpânesc. În 
Chip paradoxal, acest simțământ de neînaintare este o înaintare. Măcar 
că n-am văzut nezidita lumină a lui Dumnezeu, ea eşte cea prin care ne 
vedem păcatele“? (73). 

Pocăinţa este urmarea venirii Harului înlăuntrul omului. Noi „tre- 
buie să păstrăm duhul pocăinței de-a lungul întregii vieți, până la sfârșit “ 

"Ibidem, p. 55. 


? Ibidem, pp. 25-26. 
* Ibidem, p. 24. 


233 


ISIHIE ȘI TEOLOGIE . CALEA TĂMĂDUIRII OMULUI ÎN BISERICA ORTODOXĂ 


(66). Când vin asupra noastră ca un potop felurite întâmplări, care 
încearcă să ne abată atenția, atunci întreaga noastră aşezare lăunliti- 
că trebuie să fie adumbrită de acest gând însuflat: „Nu primesc oin- 
ta sângelui meu «căzut»; voiesc ca în venele mele să curgă viaţa lui Dum- 
nezeu Însuși”! (70). Prin pocăință se urmărește nașterea noastră din 
nou, cea duhovnicească. Va trebui să plângem „ceasuri în șir, săptă- 
mâni, ani la rând, până ce făptura noastră să se reînnoiască deplin prin 
cuvântul lui Hristos, prin poruncile Sale şi tnai ales prin harul Sfântu- 
lui Duh (67). Chiar şi când omul săvârșește vreun păcat, „pocăința, 
dacă este ca o flacără, poate reîntoarce toată pierderea”2(65). 

În al treilea rând, însuflarea duhovnicească este un Har al naşterii 
noastre din nou. Cel] ce are o astfel de însuflare duhovnicească, ceea 
ce înseamnă, aşa cum am văzut mai sus, că Îl iubește pe Dumnezeu 
şi trăiește în duh de pocăință, vrea să împlinească voia Domnului 
său iubit și să ajungă la părtășia cu EI, adică la îndumnezeire. 

Poruncile lui Dumnezeu sunt expresia sănătății duhovnicești şi 
îl călăuzesc pe om la părtășia cu EL. Prin porunci, omu! îşi curăţeşte 
inima de patimi și se îndreaptă cu întreaga sa ființă către viaţa cea 
dumnezeiască. A păzi poruncile lui Hristos înseamnă a duce o 
viaţă ascetică, de nevoinţă. Părintele Sofronie spune că adevăratul 
înțeles al vieții ascetice este „cum să facem ca firea noastră să se curețe 
de tot ce este urmă a păcatului strămoşesc'? (101). Nu înseamnă, cu 
alte cuvinte, a păzi în exterior o seamă de prescripții, ci este vor- 
ba despre nașterea din nou a fiinţei noastre. „Manifestările exterioa- 
re ale nevoinței, precum ținerea posturilor, nu sunt de ajuns. Trebuie să 
renaștem din chiar străfundurile noastre”? (103). 

Nevoinţa este trebuincioasă, dar fără a o absolutiza, de vreme ce 
ea reprezintă un mijloc care-l ajută pe om să-și împlinească țelul, 
adică naşterea din nou și îndumnezeirea: „Nu putem să ne îndumne- 
zeim prin nevoința noastră. Îndumnezeirea se înfăptuieşte prin sălășluirea 
lui Dumnezeu în noi, şi nu prin propriile putinţe“* (96). Cea mai mare 
nevoință nu este simpla păzire dinafară a unor legiuiri formale, ci 

"Ibidem, p. 25. 

? [bidem, p. 24. 

2 Ibident, p. 33. 


“Ibidem. 
“Ibidem, p. 31. 

faptul de „a fi conștient și răspunzător pentru fiecare mişcare a inimii şi 
a minții, decât a avea o pravilă”! (109). 

În al patrulea rând, însuflarea este un Har al răbdării și al înde- 
lungii-răbdări în răstimpul ridicării Harului Dumnezeiesc, când 
omul îndură chinurile akediei. Atunci inima îi este stăpânită de un 
soi de deznădejde duhovnicească, pe care i-o pricinuiește neputința 
împlinirii țelului, a însuflării sale. Cel ce a cunoscut adevărata însu- 
flare o va păstra și în aceste ceasuri grele, și în răstimpul ridicării 
Harului Dumnezeiesc de la el va sta așteptând cu răbdare. Spune 
Părintele Sofronie: 

„Deznădejdea este pierderea conştientizării că Dumnezeu vrea să ne 
dea viața vecinică. Lumea trăieşte în deznădejde. Oamenii s-au osândit 
singuri morții. Suntem nevoiți să ne luptăm corp la corp cu negrițania 
[akedia, gr. ăxnsia]”? (19). 

Răbdarea este însă de trebuinţă și în toate celelalte situaţii prin 
care trece creștinul în viața sa, cum ar fi, de pildă, vrăjmășia din 
partea oamenilor. Atunci a iubi pe vrăjmași, „da, este greu. Da, este 
dureros. Însă frumuseţea morală a lui Hristos atâta ne atrage, încât sun- 
tem gata a răbda toate încercările, numai ca să ne înălțăm în Duhul Lui. 
Nu avem de ales”? (54). 

Părintele Sofronie asemuiește această răbdare cu dragostea 
mamei. Spune: „Dezlegarea unei probleme sau a unei încontrări nu ține 
nici de vreo organizare, nici de o anume purtare, ci de hotărârea de a răb- 
da totul. Fiecare dintre noi trebuie să aibă pentru ceilalți dragostea unei 
mame” (38). În strânsă legătură cu răbdarea este și ascultarea: „Fără 
duhul pocăinței, fără cercarea adevăratei ascultări nu poți deveni un ade- 
vărat teolog sau un preot, adică cineva în stare a învăța pe alții adevărata 
cale creștinească“* (138). 

Prin urmare, prin Harul dragostei de Dumnezeu, Harul pocăinței, 
Harul nașterii din nou și Harul răbdării şi al ascultării se vădeşte 
prezenţa însuflării duhovnicești înlăuntrul omului. Viața duhovni- 
cească nu înseamnă păzirea formală şi exterioară a unor legiuiri, res- 
pectarea unor moravuri și a unor datini, urmarea unor prescripții, 

1 Ibidem, p. 34. 

* Jbidem, p. 16. 


“Ibidem, p. 22. 
“Ibidem, p. 40. 

măcar că şi acestea sunt de trebuinţă, întrucât astfel omul rămâne 
într-un mediu care poate să deştepte în el dorirea pentru o viață mai 
înaltă, viața naşterii sale din nou în Duhul Sfânt. Dumnezeu îi tri- 
mite omului Harul Lui, îi trezește dorirea după nașterea sa din nou, 
după părtășia cu E] și viața cea veșnică, iar când acest Har al însu- 
flării se împuţinează, atunci însuflarea lucrează în chip diferit, prin 
Harul pocăinţei, scopul fiind desăvârșita naștere din nou a omului. 


3. Lupta pentru trăirea și păstrarea însuflării duhovniceşti 


Aşa cum am văzut până acum, însuflarea duhovnicească este o 
harismă, un dar al lui Dumnezeu, Care prin venirea Sa o sădește în 
lăuntrul inimii omului. Atunci omul se minunează de măsura iubi- 
rii dumnezeiești și caută să răspundă acestei iubiri. 

Însă Dumnezeu, potrivit învățăturii ortodoxe pe care o 
cunoaștem, nu desființează libertatea omului și nu poate face nimic 
fără încuviințarea acestuia. Prin urmare, omul trebuie să răspundă 
liber chemării pe care Dumnezeu i-o face în felurite chipuri. Însă şi 
când această însuflare, dintr-o pricină sau alta, se împuţinează, este 
trebuință de lucrarea liberă a omului. Acest lucru se înfăptuieşte 
prin lupta duhovnicească. De aceea vom vorbi despre lupta dusă 
pentru a crea un mediu potrivit. Părintele Sofronie punctează mul- 
te aspecte interesante, urmărind să atragă astfel atenţia asupra 
libertății noastre personale și să ne ajute să cuitivăm și să păstrăm 
în lăuntrul nostru însuflarea duhovnicească. Ne vom opri în conti- 
nuare asupra unora dintre acestea. 


a) Neîncetata pomenire a lui Dumnezeu, 
Cel Ce pretutindenea este 


După cum Hristos, în Grădina Ghetsimani și pe Golgotha, petre- 
cea necontenit cu gândul la Tatăl și Se ruga Lui, aşa și noi „datori 
suntem a trăi fiecare clipă cu gândul la Dumnezeu, dar mai curând prin 
Hristos decât prin Tatăl. Căci prin Fiul ajungem la Tatăl. Practic, viața 
devine hristocentrică”! (26). Într-un alt loc scrie: „Să fie gândul nostru 


"Ibidem, p. 17. 

acolo unde este Hristos. Atunci rugăciunea noastră va fi cu FI şi nu va 
rămâne mult loc patimilor. Ne vom obişnui să trăim în acest fel şi, prin- 
tr-o astfel de vietuire pașnică, vom reclădi întreaga noastră ființă” (217). 
Când simţim prezenţa lui Dumnezeu, Cel Ce pretutindenea este, 
când „avem în minte că Dumnezeu ne priveşte, că ne aude rugăciunile, că 
vede adâncurile duhului nostru”, atunci se creează o atmosferă ce „ne 
îngăduie să ne vedem neajunsurile, risipirea minții, greşalele în legăturile 
noastre cu ceilalți de-a lungul zilei”? (215). 

Dragostea de Dumnezeu este simţire a energiei Sale nezidite, este 
un dar; Dumnezeu dăruieşte, iar omul lucrează și păstrează darul 
Lui. Însă, până să dobândească dragostea, omul trebuie să se poarte 
ca și cum ar avea-o. Părintele amintește de un închinător [din Sfân- 
tul Munte] carc, simțind că nu avea dragoste nici pentru rugăciune, 
nici pentru Dumnezeu, nici pentru semenii săi, s-a gândit: „Voi face 
ca şi cum aş avea această dragoste”. Și, după cum scrie Părintele: „Trei- 
zeci de ani mai târziu Duhul Sfânt i-a dat harul dragostei” (89). 


b) Iubirea aproapelui 


Iubirea noastră faţă de ceilalți trebuie să se asemene celei pe care 
o mamă o arată copiilor ei. Frecuşurile dintre oameni sunt pricinu- 
ite de lipsa acestei adevărate iubiri. Dacă avem în minte că „Viaţa 
celorlalți prețuieşie pentru mine mai mult decât eu însumi, decât propria 
viaţă”* (38), atunci vom afla rezolvarea multor neînţelegeri. 

A urma lui Hristos înscamnă a străbate întreaga cale pe care EI 
a străbătut-o, a-L urma în Ghetsimani, pe Golgotha şi în iad, ştiind 
că Hristos nu S-a răstignit numai pentru cei credincioși, ci pentru 
toţi oamenii. Spune Părintele: „A urma lui Hristos înseamnă a pătimi 
pentru a vindeca şi a mântui întreaga omenire” (45). Suntem o frunză 
din marele arbore al omenirii și pentru el în întregul său trebuie să 
ne rugăm (47). 
"Ibidem, p. 54. 
Ibidem, 
4 Ibidem, p. 29. 
* Ibidem, p. 19. 
* tbidem, p. 20. 


* „«lubește pre aproapele tău ca însuți pre tine». Mi s-a dat să înțeleg această poruncă în 
chipul unui arbore, cosniic, uriaș, a cărui rădăcină este Adam. Eu nu sunt decât o mică frunză 

Pentru ca cineva să se învrednicească de primirea acestei haris- 
me a rugăciunii pentru întreaga lume și pentru toată zidirea, tre- 
buie să ducă o luptă grea. Când ne rugăm pentru ceilalți, să zicem: 
„Pentru rugăciunile lor, pentru rugăciunile lui, miluieşte și pre mine”. 
Rugându-ne astfel, spune Părintele: „puţin câte puțin conștiința voas- 
Hră se va lărgi”! (53). 

Părintele dă și sfaturi practice izvorâte din experienţa sa privi- 
toare la chipul în care putem dobândi o inimă simţitoare, gingașă, 
în stare să cunoască ce voieşte celălalt. lar aceasta nu se agoniseşte 
altfel decât prin ascultarea făcută față de fratele nostru. 

Ascultarea de ceilalți este strâns legată de atenţia pe care trebuie 
să le-o arătăm: „Numai printr-o neîncetată luare-aminte la fratele nos- 
tru, la sora noastră, vom ajunge a dezvolta în noi un fel de radar pen- 
tru a simți ce gândesc ceilalți, voia lor, starea lor duhovnicească”? (151). 
Cu adevărat plin de înțelepciune este cuvântul Părintelui Sofronie: 
„Mai mult să doriți voia celuilalt decât a voastră. Primiţi cu o atitudi- 
ne pozitivă fiecare cerinţă a duhovnicului vostru, a unui frate sau a unei 
surori. Astfel se va înfăptui câte puţin în voi şi în jurul vostru o atmosfe- 
ră în care inima va deveni foarte gingașă, foarte simțitoare faţă de toată 
mișcarea lăuntrică, de toate schimbările duhovniceşti” (152). 


€) Neîncetata dorire a urcuşului duhovnicesc 


O cale de a dobândi însuflarea duhovnicească este a cugeta neînce- 
tat la chipul zidirii noastre, la harismele primite de la Dumnezeu Cel în 
Treime şi a petrece în acest duh. Zidit de Dumnezeu „după chipul şi ase- 
miănarea Sa”, omul caută ceea ce nu se mărginește la mărunta noastră 
viaţă de zi cu zi (3), se luptă să împreune „fiinta cosmică și Fiinţa Dum- 
nezeiască” (4) şi să treacă „de la relativ la Absolut” (5). Va trebui să căutăm 
către Persoana lui Dumnezeu „pentru a da trupului nostru, care înclină 
către delăsare, un avânt vecinic”* (6). Ţelul omului este unul foarte înalt. 
MR e SN ME E Se E i ii d A item a 
pe un ram al acestui arbore. Însă arborele nu-mi este străira: este temeiul meu. Îi aparțin. A te 
ruga pentru lumea întreagă este a te ruga pentru acest arbore în întregul său, cu toate miliar- 
dele sale de frunze”, ibidem, p. 21. (n. trad) 

! Ibidem, p. 22. 

"lbidem, p.42. 

* Ibidem, p. 43. 


“Ibider, p. 13. 
3 Ibidem, pp. 13-14. 

Metoda de urmat pentru a înainta pe calea către Dumnezeu este 
foarte simplă, însă izbândirea cere luptă. Spune Părintele: „Pentru a 
ne schimba viața trebuie o nevoință, trebuie să învăţăm a ne strămuta min- 
tea de la lucrurile banale și pătimașe către Dumnezeu. Astfel viața noas- 
tră poate deveni cât se poate de interesantă, măcar că este toi mereu lega- 
ţă de o străduință dureroasă. Nu trebuie să încercați a ocoli această dure- 
re. Trăiţi-o!”! (85), Există o durere pricinuită de patimi, ca urmare a 
păcatului şi a morții, şi există o durere binecuvântată — strămutarea 
existenţei noastre către un alt mod de viață, schimbarea vieții noas- 
tre - care ne vindecă de starea de mai înainte, purtătoare de moar- 
te. Într-o astfel de stare plină de însuflare „nu se mai iau în seamă 
amănuntele”? (95). 

Societăţile întemeiate după căderea omului funcționează împoiri- 
va firii, de vreme ce au un centru de referință diferit. Nevoinţa pe care 
o săvârșesc creștinii țintește tocmai la schimbarea acestui centru. Spu- 
ne Părintele: „Viaţa lumii se organizează în jurul anumitor patimi omenești, 
iar viața duhovnicească este marginalizată. Noi trebuie să răsturnăm aceas- 
ță ordine, să punem viața duhovnicească în inima vieții noastre“? (20). 


d) Biruirea morții 


Prin căderea lui Adam am moștenit moartea şi stricăciunea. 
„Purtăm în noi păcatul strămoșesc, această otravă a celei dintâi ispite a 
lui Adam în Rai”, care este neascultarea“ (145) și care a adus moartea, 
ce sălășluiește acum în adâncurile ființei noastre și ne trage către 
pământ. Numai avântul către Dumnezeu, către cele de sus ne poate 
schimba viziunea şi calea. Lupta aceasta trebuie să fie una crâncenă. 
Spune Părintele: „Sămânţa pe care Satana a aruncat-o în inima și min- 
tea lui Adam — gândul de a deveni dumnezeu fără Dumnezeu — a pătruns 
atât de adânc în fiinţa noastră, încât ne aflăm necontenit sub stăpânirea 
păcatului” (11). În această lume „ne scăldăm în atmosfera şi în cul- 
tul căderii” (12), „civilizația în care trăim este o cultură a căderii” (13). 

2 idem, p. 31. 
5 Ibidem, p. 16. 
“Ibidem, p. 41. 


5 Ibidem, p. 14. 
“Ibidem, p. 15. 

Când omul se închide în această lume căzută și stricăcioasă, ajunge 
să fie înăbușit duhovnicește. 

Ţelui nostru trebuie să fie necontenit a învăța „cum să faceri ca tru- 
pul nostru să devină nestricăcios, să ne izbăvim de sub stăpânirea păcatu- 
lui şi din puterea morții. lată ce trebuie a fi grija noastră de fiecare clipă, 
tot mai puternică, tot mai vie. Viaţa este atât de scurtă, iar țelul atât de 
înalt, dar atât de îndepărtat”! (7). Viata este scurtă, țelul înalt, puterea 
morții tare, iar toate acestea devin pricina unei binecuvântate încor- 
dări ce ne aduce înaintare duhovnicească. 

Având o astfel de viziune, sporeşte în noi lucrarea rugăciunii și 
a pocăinţei: „Un singur lucru trebuiește: a păstra încordarea rugăciu- 
nii și a pocăinței. Moartea atunci nu va mai fi o ruptură, ci o trecere către 
Împărăția pentru care ne vom fi pregătit prin Împărtăşirea cu Trupul şi 
Sângele lui Hristos, prin rugăciunea și chemarea Numelui Său” (15). 


e) Lupta cu gândurile 


Nevoitor încercat, Părintele Sofronie acordă mare însemnăta- 
te războiului împotriva gândurilor, prin care omul poate scăpa de 
moartea duhovnicească și poate dobândi însuflarea Duhului Sfânt. 

Amintind de cuvântul Sfântului Siluan, Părintele sfătuiește: „Pen- 
tru a păstra harul Duhului Sfânt trebuie să ne înfrânăm de la tot gândul ce 
nui place lui Dumnezeu”? (36). Nu putem înainta pe calea către Dum- 
nezeu „decât dacă vom avea în noi Duhul Sfânt, iar nu răvăşeala lăuntri- 
că a gândurilor rele” (151). 

Spre a păstra binecuvântarea lui Dumnezeu, omul trebuie să-și 
însușească orice gând care îl însuflă și să izgonească orice gând care 
îl ucide (100). Să nu îngăduie nici unui gând negativ să-i pătrundă 
în inimă (183), 

Lucrarea niptică a omului, care păstrează Harul lui Dumnezeu şi 
se străduiește să dobândească la o măsură înaltă însuflarea duhov- 
nicească, nu constă numai în luarea-aminte la gânduri, ci prevede, 

"Ibidem, p. 14. 

? Ibidem, p. 15, 

"Ibidem, p. 19. 

* Jbidem, p. 42, 


“Ibidem, p. 33, 
* Ibidem, p. 48. 

în genere, și păzirea trezviei. Prin aceasta, care presupune o încorda- 
re duhovnicească, mintea noastră rămâne la Dumnezeu, chiar și în 
vremea somnului (122). De obicei, lucrurile lumii acesteia întunecă 
mintea omului. Părintele sfătuieşte: „Nu lăsați lucrurile acestei luni să 
vă risipească. Concentraţi-vă toată luarea-aminte, dați-Vă toată silința unei 
vieți care să corespundă duhului poruncilor Evangheliei” (123). 

Lucrarea minţii ne este de trebuinţă încă din această viață, pen- 
tru a ne pregăti pentru viaţa cea de după moarte: „Încă din această 
viață, precum duhul nostru după moarte, trebuie să ne învăţăm a petrece 
în Dumnezeu”? (124). 

Este vădit faptul că lucrarea niptică, petrecerea întru trezvie, nu 
se mărginește la atenţia pe care omul trebuie să o aibă față de gân- 
durile sale, ci se referă la întreaga sa întoarcere către Dumnezeu 
prin rugăciune. Părintele Sofronie vorbeşte despre o adâncire în 
rugăciune, care este împreună-vorbire a omului cu Dumnezeu: „Cel 
nai bine este a nu lua aminte la gânduri și a se adânci în rugăciune, a grăi 
cu Dumnezeu prin rugăciunea noastră” (116). Merge până într-acolo, 
încât spune: „Este mai de însemnătate a fi conștient și răspunzător pen- 
tru fiecare mişcare a inimii și a minții, decât a avea o pravilă'* (109). 


P) Păzirea poruncilor lui Hristos 


Poruncile lui Hristos sunt descoperiri ale vieţii celei dumnezeiești, 
şi astfel devin leacuri de tămăduire. Creștinul trebuie, de aceea, să 
le lucreze în viața sa de fiecare zi. Spune: „Nu vă lipsiţi zilnic de a cere 
lui Dumnezeu să vă dea Duhul Sfânt, harul de a săvârși și de a vă însuși 
poruncile lui Hristos, până când vi se vor face a doua fire” (227). 

Păzirea poruncilor lui Hristos este strâns legată de ascultare. 
Dacă moartea a intrat în lume prin neascultarea lui Adam, mântu- 
irea a venit prin ascultarea noului Adam, Care este Hristos. Oame- 
nii dobândesc mântuirea prin ascultare față de Biserică și mai cu 
seamă față de Părintele lor duhovnicesc, care împărtășește cugetul 
Bisericii și lucrează potrivit cu Tradiţia acesteia. 

? Ibidem. 

3 Ibidem, p. 36. 


: Ibidem, p. 34. 
* Ibidem, p. 56. 


241 


ISIHIE ŞI TEOLOGIE . CALEA TĂMĂDUIRII OMULUI ÎN BISERICA ORTODOXĂ 


Potrivit îndemnului Părintelui Sofronie: „A umbla întru ascultare 
înseamnă a vă face inima mai simțitoare față de fiece mişcare duhovniceas- 
că din viața voastră”! (141). Făcând ascultare, ne războim patimile: 
„Calea cea mai simplă este de a asculta, și nu de a porunci. Este războiul 
cel mai puternic împotriva patimilor”? (143). Ascultarea în lucruri- 
le cele mai simple dă naștere însuflării, în vreme ce fără ascultare 
chiar și cea mai mare lucrare exterioară nu-i aduce omului mântui- 
rea: „Omul poate avea o însuflare foarte înaltă făcând munca cea mai sim- 
plă, ca de pildă bucătăria. În schimb, fără ascultare, fie el patriarh, episcop 
sau preot, se poate pierde”? (144). 

Temeiul ascultării este ca omul să nu se încreadă în logica sa și 
să nu se plece prea muit înțelegerii proprii, altminteri va fi pără- 
sit de Dumnezeu. Dacă aflăm puterea de a urma sfatul pe care ni-l 
dă Părintele nostru duhovnicesc, atunci Dumnezeu va binecuvân- 
ta toate strădaniile noastre, fiindcă „taina ascultării este una dintre 
realitățile de cea mai mare însemnătate în calea mântutrii” (146). Mare 
este roada ascultării, de vreme ce „prin mica nevoinţă a ascultării omul 
trece în ființarea cea fără de început a lui Dumnezeu” (148). 


4. Concluzie 


Creștinul este chemat să trăiască asemenea unui artist. Așa cum 
am arătat deja la început, artistul, pe de o parte, are înlăuntrul său 
viziunea lucrului pe care trebuie să-l înfăptuiască, iar, pe de alta, 
depune pentru implinirea lui osteneli şi jertfe. Este cu totul stăpâ- 
nit de acestea două, trăiește sub înrâurirea lor și se poartă ca un om 
beat. Dacă adăugăm și faptul că de multe ori artistul trăiește drama 
eşecului prin neîmplinirea țelului său, fiind astfel încercat de deza- 
măgire și de durere, atunci avem imaginea întregului martiriu pri- 
cinuit de opera pe care o creează. 

La fel stau lucrurile şi cu creștinul care voieşte să viețuiască potri- 
vit ţelului său înalt. Are viziunea înaltă de a ajunge la împărtășirea 

“fbidem, p. 41. 

2 Jbidem. 

+ fbidern. 


1 Ibidem, p. 42. 
S Ibidem. 

cu Dumnezeu, depune multe strădanii şi jertfe pentru atingerea 
acestui țel și, desigur, de multe ori trăiește mucenicia neîmplinirii 
hui. 

De altfel, mucenicia creștinului este infinit mai mare și mai adân- 
că decât cea a oricărui artist, dată fiind deosebirea dintre împlinirea 
unui ţel pământesc, legat de o harismă naturală, şi cea a unui țel ce 
ține de o harismă duhovnicească, de trăirea Harului nezidit al lui 
Dumnezeu. 

Părintele Sofronie cunoaște foarte bine acest lucru. ÎL regăsim în 
învățătura sa pe care am expus-o în parte în acest capitol despre 
însuflare. Părintele însuși a fost artist şi a cunoscut mucenicia pe 
care o încearcă orice om al artelor în strădania lui de a da chip şi 
a exprima ceea ce zămisleşte înlăuntrul său. Însă Părintele a fost 
deopotrivă şi un ascet care s-a învredhnicit a trăi mari experiențe de 
viață duhovnicească. Aceasta l-a făcut să ia pilda artistului pentru a 
arăta râvna și însuflarea pe care trebuie să le aibă un creştin. Putea 
cunoaște, așadar, mai bine decât oricine altcineva deosebirea dintre 
un artist care îşi cultivă harisma sa naturală și un ascet învrednicit 
de harisma duhovnicească a unirii cu Dumnezeu și aprins de nepo- 
tolita sete de a trăi neîncetat starea acestui dar. 

Ca unul ce s-a împărtășit de această experienţă, Părintele Sofro- 
nie învăţa: 

„Păziți toate acestea în cugetul vostru, și viața voastră va fi plină de 
încântare, nu numai în fiece zi, ci și în fiece clipă“! (246). 

Iar într-un alt loc scrie: 

„Nu uitaţi cuvintele acestea. Dumnezeu v-a dat vreme spre a vă zidi 
pecinica mântuire. Să nu o risipiţi! ? (247). 

Trebuie să devenim creştini cu suflet de artist, și atunci toate 
întâmplările vieţii noastre de fiecare zi ni se vor părea neînsem- 
nate. Existenţa noastră se va umple de conținut, de viziune și de 
viață. Vom trăi încă de aici o stare eshatologică. Altminteri, a duce 
o viață eshatologică, în lipsa duhului de însuflare creștină, nu poate 
fi, după cum arată Părintele Sofronie, decât o utopie. 

ianuarie 2004 


!Jbidezn, p. 59. 
2 Ibidem. 

Mulţi oameni ai vremurilor noastre, în urma feluritelor întâm- 
plări pe care le-au trăit din cauza unei vieți petrecute în neorându- 
ială, sunt chinuiţi de sentimentul vinovăţiei, care îi conduce în chip 
de neocolit la o suferinţă resimţită fiinţial, la întristare şi deznădej- 
de. Biserica îi dăruieşte însă omului mângâiere, arătându-i modul 
în care se poate izbăvi de cursa dezamăgirilor, care și este cea mai 
mare armă a diavolului, menită să-l nimicească cu totul. Îi descope- 
ră un adevăr de mult preţ, că deține, adică, această putere neînchi- 
puit de mare de a se schimba prin lucrarea Harului Dumnezeiesc. 
De la starea căzută în care se află, omul poate ajunge la îndumneze- 
ire, cu alte cuvinte, poate deveni după Har ceea ce Dumnezeu este 
după fire. 

Acesta este țelul întregii vieţi bisericești. De altfel, în lipsa unei 
astfel de viziuni, vorbim despre o secularizare a Bisericii. Teologia 
îndumnezeirii omului se face vădită în întreaga viaţă bisericeas- 
că, în hotărâririle și canoanele Sinoadelor Ecumenice și Locale, în 
învățătura Sfinţilor Părinţi, în rugăciunile din cadrul Tainelor Bise- 
ricii, mai cu seamă a acestei mari Taine a Dumnezeieștii Euharistii, 
în arta bisericească — imnografie, iconografie etc. 

Biserica nu se mărginește însă numai la a învăța cele despre 
îndumnezeire, ci ne oferă și pilde concrete, arătând că omul, deși se 
află în starea cea mai nenorocită, poate ajunge la experienţa fericitei 
îndumnezeiri. Una dintre aceste pilde este și viața Cuvioasei Maria 
Egipteanca, a cărei prăznuire a fost rânduită de Biserică, în afară 
de ziua adormirii sale (1 aprilie), şi în a cincea duminică din Postul 

Mare, spre a primi întărire pe calea ce o avem de străbătut pentru a 
ajunge la îndumnezeire și sfințire. 

Ne vom opri în continuare asupra câtorva aspecte din viața Cuvi- 
oasei Maria Egipteanca, urmând să punctăm apoi învățămintele 
teologice pe care ni le oferă viețuirea cu totul minunată și cu adevă- 
rat mişcătoare a acestei binecuvântate femei, pentru a putea vedea 
şi noi lucrurile cele preaslăvite ale lui Dumnezeu. 


1. Viaţa Cuvioasei Maria Egipteanca 


Viaţa Cuvioasei Maria Egipteanca a fost scrisă de Sfântu! Sofro- 
nie, Patriarhul Ierusalimului, un Părinte cu viaţă sfântă din seco- 
lele al VI-lea-al VII-lea, care a întocmit o seamă de opere ascetice 
şi imnografice, adăpate de duhul teologiei ortodoxe şi al Tradiţiei 
pe care se întemeiază lucrarea nevoinţei. Această viaţă a alcătuit-o 
potrivit povestirilor Părinților din mănăstirea unde a viețuit Starețul 
Zosima, transmise prin viu grai de-a lungul vremii. Viaţa Cuvioa- 
sei este inclusă în Patrologia editată de Mignei, dar circulă și în alte 
ediţii de sine-stătătoare, tradusă în limba neogreacă. - 

Potrivit celor istorisite de Părinţii mănăstirii, Avva Zosima a fost 
un leromonah cu viață sfântă, care s-a învrednicit de descoperiri 
dumnezeiești și a primit de la Dumnezeu harisma luminării, ca 
unul ce ce până la vârsta de cincizeci și trei de ani petrecuse o viaţă 
de mare nevoință, devenind vestit în tot ținutul său. La o vreme 
însă, a încolţit în sine un gând de înălțare a minții, care-l făcea să se 
întrebe dacă ar mai exista vreun monah de la care să poată afla folos 
sau învăța vreun chip nou de nevoinţă. Ca să-l îndrepteze, Dumne- 
zeu i-a arătat că nici un om nu poate ajunge desăvârșit şi l-a îndru- 
mat către mănăstirea care se afla lângă râul Iordanului (2-3). 

Avva Zosima a dat ascultare glasului dumnezeiesc și a pornit spre 
Mănăstirea Sfântului loan Botezătorul, către care fusese povățuit. 
L-a întâlnit pe Egumen, pe monahi și a văzut că străluceau „în fap- 
te şi în contemplație” ?, ducând o viaţă cu adevărat monahicească, în 
neagoniseală, aspră nevoinţă și neîncetată rugăciune (4-5). 

1P.G,, vol. 87C, p. 3697 și urm. 

? Reproducem lragmentele după traducerea românească: Sf. loan Gură de Aur, 


Omilule despre pocăință — Sf. Sotronic al lerusalimului, Viaţa Cuvioasei Maria Egipteanca, 
trad. Pr. prof. D. Fecioru, Ed. IBMBOR, București, 1998, p. 190. (n. trad.) 

În această mănăstire exista o rânduială potrivit căreia în dumini- 
ca Lăsatului sec de brânză, înainte de începerea Marelui Post, după 
ce monahii se împărtășeau cu Preacuratele Taine, făceau rugăciu- 
ne, se îmbrățișau și se sărutau unii pe alții, iar apoi, luând fiecare cu 
sine câteva merinde, se îndreptau spre pustia de dincolo de Iordan 
pentru a se nevoi în vremea Patruzecimii. Se întorceau în mănăsti- 
re în Duminica Floriilor pentru a prăznui Patimile Domnului, Răs- 
tignirea şi Învierea lui Hristos. Această rânduială, de a nu se întâl- 
ni unul cu altul în pustie, era păzită cu sfințenie, iar la întoarcere 
nimeni nu îl întreba pe celălalt în ce chip s-a nevoit în toată acea 
vreme (6-7). 

A împlinit şi Avva Zosima această rânduială. Luând cu sine 
puţine merinde, a ieșit din mănăstire și s-a îndreptat către adân- 
cul pustiei, cu nădejdea că va întâini vreun Părinte ce l-ar fi putut 
ajuta să dobândească ceea ce dorea. Mergea rugându-se și gustând 
puţină hrană. Dormea pe unde apuca. 

A umblat astfel vreme de douăzeci de zile, iar când s-a așezat 
să se odihnească şi să-și tragă sufletul, a văzut în adâncul pustiei o 
umbră ce părea a avea trup omenesc. A socotit-o mai întâi nălucire 
diavolească, însă apoi și-a dat seama că acea arătare era cu adevărat 
un om. Făptura pe care o vedea avea trupul gol, înnegrit din pricina 
arșiței soarelui, iar părul capului puțin, doar câteva fire albe ce nu-i 
treceau mai jos de grumaz (9-10). 

Starețul Zosima a încercat să se apropie pentru a desluși ce anu- 
me era ceea ce vedea, însă făptura ce-i stătea înainte se tot îndepăr- 
ta de el. Starețul fugea să o ajungă, fugea şi ea. Atunci Avva Zosima 
a început să verse lacrimi și să strige, rugând-o să se oprească și să 
nu-l lipsească de binecuvântare, însă nu s-a învrednicit a primi vre- 
un răspuns. Când a ajuns într-o vale, „la un loc care avea înfățișarea 
unui pârâu secat”! și s-a oprit istovit, făptura aceea omenească, după 
ce l-a strigat pe nume - fapt ce i-a pricinuit o mare uimire —, i-a gră- 
it de pe malul celălalt, spunându-i că nu se poate întoarce pentru a 
se întâlni faţă către faţă fiindcă este o femeie goală, lipsită de aco- 
perământ pentru mădularele trupului său. L-a rugat însă, dacă voia 
să-i dăruiască binecuvântare, să-i arunce o bucată din veșmântul 
său pentru a-și acoperi trupul gol. Starețul a făcut întocmai și, ast- 


' Pidem, p. 196. 

fel, făptura aceca s-a întors către el. A îngenuncheat de îndată și a 
rugat-o să-l binecuvânteze. Și ea a făcut întocmai, așa încât au rămas 
amândoi în genunchi, „fiecare cerând să fie binecuvântat de celălalt”. 
Aceasta este prima întâlnire a Stareţului Zosima cu Sfânta Maria 
Egipteanca, al cărei nume nu i se va descoperi decât după adormi- 
rca Cuvioasei (11-12). 

Cum Starețul se poticnea gândind că făptura aceasta ar putea fi 
un duh, Sfânta i-a spus că este o femeie păcătoasă, care a fost întări- 
tă cu Sfântul Botez, iar nu duh, ci pământ şi cenuşă (15). 

Într-o atmosferă de adâncă umilință și zdrobire a inimii, Cuvioa- 
sa Maria a vorbit apoi cu Starețul Zosima, înaintea căruia şi-a des- 
coperit întreaga sa viaţă. 

Potrivit celor istorisite de Cuvioasa, după a cărei adormire 
Stareţului i s-a descoperit că o chema Maria, de la vârsta de doispre- 
zece ani petrecuse în Egipt o viaţă destrăbălată și îşi stricase încă 
dintru acea vârstă fragedă fecioria, având neînfrânată și nesăţioasă 
patima împreunării trupești (18). Ducea o asemenea viață fără a pri- 
mi plată, căci nu aduna bani, ci doar pentru împlinirea poftei ce o 
stăpânea. I-a spus Stareţului: „Timp de mai bine de șaptesprezece ani, 
iartă-mă, i-am petrecut în dragoste publică, supusă fiind destrăbălării. Și pe 
adevăr mă jur, nu pentru plată, căci n-am luat nimic de la cei care de mul- 
te ori voiau să-mi plătească”, ci doar îşi satisfăcea „pofta în dar”. După 
cum i-a descoperit Stareţului, avea o poftă nesăţioasă şi o dorință 
neînfrânată de a se tăvăli în noroiul în care își ducea viaţa: „Acesta 
socoteam că era scopul vieții, de a batjocori neîncetat trupul”! (18). 

Petrecând o asemenea viață destrăbălată şi cu toată dorința tru- 
pească ce o stăpânea, a urmat și ea celor ce mergeau la Ierusalim 
pentru prăznuirea Înălţării Cinstitei Cruci a Domnului. Nu pentru 
a se închina Cinstitei Cruci a făcut aceasta, ci pentru a avea mai 
mulți iubiți care să-i îndestuleze patima (19). I-a povestit întocmai 
Starețului cum s-a îmbarcat în corabie (20) și toată viața destrăbă- 
lată pe care a dus-o în timpul călătoriei pe mare, după cum singu- 
ră mărturisește: „Nu există chip de destrăbălare, din cele ce se pot spune 
și din cele ce nu se pot spune, pentru care să nu fi fost învățătoare acelor 
nefericiţi”?, Ea însăşi se minuna cum de marea a suferit-o cu destră- 


” Ibidem, p. 203. 
? [bidemz, p. 205, 

bălările ei și cum de pământul nu și-a deschis gura s-o înghită și s-o 
cufunde de vie în iad, pe ea care prinsese în cursa pierzaniei atâ- 
tea suflete. Mai mult încă, nu s-a mulțumit să-i strice numai pe acei 
tineri de pe mare, ci i-a atras la desfrânare și pe mulți alții dintre 
locuitorii cetăţii lerusalimului şi dintre străini (21), așa încât, după 
ce a ajuns la Ierusalim pentru praznicul Cinstitei Cruci, umbla pe 
drumuri „de colo-colo”, ca să pescuiască „sufletele tinerilor” (22). 

A fost cuprinsă însă de o adâncă pocăință pe care i-a pricinuit-o 
o întâmplare cu totul minunată. Pe când voia să intre şi ea în biseri- 
că pentru a se închina Cinstitei Cruci a Domnului, o putere negră- 
ită o împiedica să înainteze. S-a oprit atunci înaintea unei icoane a 
Maicii Domnului și cu mare pocăință a cerut povăţuirea și ajutorul 
Născătoarei de Dumnezeu, cu mijlocirea căreia a şi intrat mai apoi 
fără împiedicare în biserică și s-a putut închina Cinstitei Cruci. S-a 
întors spre a-i mulțumi Maicii Domnului şi a auzit un glas ce o 
îndruma către pustiul de dincolo de Iordan. Şi astfel, cerând spri- 
jinul şi ocrotirea Născătoarei de Dumnezeu, a luat calea pustici, 
după ce s-a oprit mai înainte la Mănăstirea Sfântului loan Boteză- 
torul de lângă râul Iordanului, pentru a se împărtăși cu Preacura- 
tele Taine. A trăit în pustie patruzeci și şapte de ani, fără să întâl- 
nească vreun om. 

În primii șaptesprezece ani a dus o luptă crâncenă pentru a-și 
birui gândurile şi poftele, iar mai bine spus, pentru a-l birui pe dia- 
volul care o războia cu aducerea-aminte a vieții sale de mai înainte. 

După cum singură a mărturisit, timp de șaptesprezece ani a tră- 
it în pustie, luptându-se cu „poftele nebunești ca și cu niște fiare săl- 
batice”. O chinuia pofta mâncărurilor și a băuturilor de care avu- 
sese parte în lume, a „cântecelor desfrânate” şi mulțime de gânduri 
o împingeau spre desfrânare. Însă, de îndată ce un asemenea gând 
intra în sufletul său, se arunca la pământ, udându-l cu lacrimi și nu 
se ridica „până ce nu mă lumina acea dulce lumină şi îmi alunga gân- 
durile care mă tulburau”?. Se ruga fără încetare Maicii Domnului, pe 
care o avea drept chezășuitoarea vieţii sale de pocăință (28-29). Cu 
timpul îmbrăcămintea i s-a sfâșiat și s-a rupt cu totul, încât a rămas 
goală, suferind de arșiţa soarelui și tremurând din pricina frigului. 


Ibidem, p. 212. 
: Ibidem, p. 213. 

Așa cum povestește ea însăşi: „De multe ori cădeam la pământ şi rămâ- 
neam aproape fără suflare şi nemişcată”! (30). 

După o luptă crâncenă, cu Harul hui Dumnezeu și cu necontenita 
ocrotire a Maicii Domnului, s-a izbăvit de pânduri și de pofte, cuge- 
tarea și simţirea i s-au schimbat, încă și cu trupul s-a învrednicit de 
dobândirea îndumnezeirii. Ea însăși i-a descoperit cu multă smere- 
nie Starețului Zosima toate acesiea. 

Ajungând la o atât de înaltă trăire duhovnicească, Cuvioasa 
Maria a primit de la Dumnezeu harisma străvederii, încât i-a cunos- 
cut atât numele, cât și lucrarea Avvei Zosima (13). Vedea chiar și 
gândurile Stareţului (15). 

Era goală, dar se ridicase cu trupul mai presus de nevoile firii. Ea 


însăși îi spune Stareţului Zosima: „Sunt femeie și, după cum vezi, goa- . 


lă, trupul meu fiind neacoperit [cf. ediţiei gr: iar rușinea trupului meu 
n-o am acoperită — n, trad.]”? (12). Trupul îi era hrănit de Harul lui 
Dumnezeu: „Mă hrănesc şi mă acopăr cu cuvântul lui Dumnezeu, care 
pe toate le ține“ (30). Și în viaţa Cuvioasei, precum și în a atâtor altor 
Sfinţi, vedem cum energiile-lucrările trupului încetează. Aceasta se 
datorează faptului că sufletul ei primea energia-lucrarea lui Dumine- 
zeu Celui în Treime, revărsată apoi și asupra trupului: „Ajunge darul 
Duhului, pentru a păstra neîntinată ființa sufietului“3 (36). 

Cu prilejul celei dintâi întâlniri, Avva Zosima a văzut-o pe Cuvi- 
oasa Maria în stare de rugăciune. Sfânta avea rugăciunea neînceta- 
tă. Și-a ridicat ochii către cer și, înălțându-și mâinile, „a început să se 
roage în șonptă. Glasul ei nu se auzea lămurit”, lar la un moment dat, 
cum Starelul stătea înfricoșat, „a văzut-o, în timp ce se ruga, înălțată ca 
la un cot de la pământ, stând în văzdul, și astfel rugându-se”* (15). 

În teologia ortodoxă se vorbeşte despre îndumnezeirea omu- 
lui, adică a gândurilor, a poftelor, a trupului, îndumnezeire a între- 
gii sale alcătuiri sufletești și trupești. Putem vedea în chip lămurit 
aceasta în viața Cuvioasei Maria Egipteanca. 

La prima lor întâlnire, după ce mai înainte i-a istorisit Stareţului 
întreaga sa viață, Cuvioasa Maria i-a cerut să vină și în anul urmă- 

' Ibidem, p. 214. 

* Ibidem, p. 197. V. și Pr. Hristofor Panaghiotis, Păcatul desțrânării. Viata şi acatistul 
Sfintei Maria Egipteanca, Ed. Panaghia, Suceava, 2006, p. 226. (n. trad.) 


? Ibidem, p. 221. 
+ Ibidem, p. 200. 

tor, în Joia cea Mare, la un anumit loc de pe malul Iordanului, „care 
se învecinează cu locuințele omeneşti”, ca, după toţi acei ani de adâncă 
pocăință şi de schimbare a întregii ei vieţi, să primească din mâini- 
le sale Dumnezeiasca Împărtășanie. „Iar acum o doresc cu o dragos- 
te nestăpânită”! (32), i-a spus. Avea, adică, un dor neostoit de a se 
împărtăși cu Trupul și Sângele Mântuitorului Hristos. 

Avva Zosima s-a întors la mănăstire fără să spună nimănui nimic 
despre această întâlnire, după cum era, de altfel, și rânduiala locu- 
lui. Îl ruga însă necontenit pe Dumnezeu să-l învrednicească a vedea 
din nou în anul următor „chipul acela dorit'2. Desigur, lungimea vre- 
mii îl întrista; și-ar fi dorit, de era cu putinţă, ca tot acel an să ţină 
numai o singură zi (32-33). 

În anul următor, din pricina unei boli pe care Cuvioasa Maria i-o 
vestise mai înainte, Starețul Zosima nu a putut ieşi din mănăstire 
spre a merge în pustie, așa cum făceau ceilalți Părinți la începutul 
Postului Mare. A rămas, astfel, în mănăstire, iar în Duminica Flori- 
ilor, când toți Părinţii deja se întorceau, Starețul s-a pregătit să plece 
către locul pe care i-l arătase Cuvioasa, pentru a o împărtăşi, 

În Joia Mare a luat cu sine într-un potir mic Trupul şi Sângele 
lui Hristos, a pus, de asemenea, într-un paneraș câteva smochine, 
finice și puţină linte muiată în apă și a ieșit din mănăstire, grăbin- 
du-se a o întâlni pe Cuvioasa Maria Egipteanca. Cum aceasta întâr- 
zia să sc arate la locul rânduit, Avva Zosima a început să se roage 
lui Dumnezeu cu lacrimi, cerându-l să nu-l lipsească, pentru păca- 
tele sale, de binecuvântarea de a o vedea din nou (33-34). 

După această rugăciune fierbinte, a văzut-o venind de pe celă- 
lalt mal al Iordanului. Cuvioasa a însemnat apa cu semnul Sfintei 
Cruci şi a trecut peste râu: „A pășit pe upă și mergea pe deasupra ape- 
lor, îndreptându-se către el“? (35). L-a rugat apoi pe Starețul Zosima să 
spună Crezul și Tatăl nostru. Dându-i obișnuita sărutare a dragostei 
creştine, s-a împărtășit cu Preacuratele și de-viață-făcătoarele Taine, 
după care și-a înălțat mâinile la cer, a suspinat cu lacrimi și a spus: 
„Acum liberează pe roaba Ta, Stăpâne, după cuvântul Tău, în pace, că au 
văzut ochii mei mântuirea Ta!" (35). 

Ibidem, p. 216. 

2tbidem, p. 217. 


* Ibidem, p. 200. 
* Ibidem, p. 220. 

Rugându-l să vină şi în anul următor în același loc, la pârâul unde 
o întâlnise prima dată, Cuvioasa i-a cerut Starețului Zosima binecu- 
vântarea. Starețul s-a aruncat la picioarele ci, cerând și el, la rândul 
său, să fie binecuvântat de ea şi a lăsat-o să plece „în timp ce suspi- 
na și se tânguia”, căci „nu îndrăznea s-o oprească pe cea cu neputinţă de 
oprit“. Cuvioasa a plecat în același chip în care venise, păşind dea- 
supra apelor lordanului (36). 

În anul următor, potrivit rugăminții Cuvioasei, Avva Zosima se 
grăbca să alerge „către acea minunată privelişte”. După ce a umblat 
multe zile şi a ajuns la locul cu pricina, căuta cu privirea „ca un vână- 
tor preaiscusit, care vrea să ştie unde va vâna animalul cel bun”, pe acea 
Cuvioasă bineplăcută lui Dumnezeu. Nu o vedea însă nicăieri. A 
început atunci să se roage Domnului cu adâncă umilință: „Arată-mi, 
Doamne, comoara Ta nepângărită, pe care ai ascuns-o în pustiu. Arată-mi, 
Te rog, pe îngerul în trup, de care nu este vrednică lumea” (37). Pentru 
Avva Zosima, Cuvioasa Maria cra o „comoară nepângărită”, un înger 
în trup, o bogăţie de care lumea nu era vrednică. Și cu aceste cuvin- 
te rugându-se, a văzut „în partea dinspre răsăritul soarelui pe Cuvioasă 
zăcând moartă. Mâinile îi erau așezate așa cum trebuia, iar trupul ei era 
așezat îndreptat cu fata către răsărit” (37). A aflat încă și o însemna- 
re făcută de Cuvioasa pe pământ: „Îngroapă, părinte Zosima, în acest 
loc, trupul smeritei Maria. Dă țărânei, țărâna, rugându-te mereu Dom- 
nului pentru mine. M-am săvârşit în luna lui Farmuti, după numărătoa- 
rea egiptenilor, iar după romani, aprilie, în însăşi noaptea Patimii mân- 
tuitoare, după împărtăşirea Cinei celei de taină și Dumnezeiești”? (38). A 
găsit-o, așadar, săvârşită, întinsă pe pământ, cu mâinile încrucișate 
pe piept şi cu privirea îndreptată spre răsărit. A aflat, de asemenea, 
rugămintea scrisă a Cuvioasei de a o îngropa. 

Sfânta adormise în aceeași zi în care se împărtășise, după ce stră- 
bătuse într-un singur ceas calea pe care Avva Zosima o parcursese 


“în anul din urmă în douăzeci de zile. Scrie Sfântul Sofronie: „Și calea 


pe care a străbătut-o Zosima, obosind, timp de douăzeci de zile, Maria a 
făcut-o într-un ceas. Imediat, apoi, s-a dus către Dumnezeu? (38). Tru- 
pul ei dobândise alte însuşiri, se transfigurase. 


Ibidem, p. 221. 
* Ibidem, p. 222, 
2 Ibidem, p. 223, 

După ce „2 plâns îndelung și a rostit psalmi potriviți cu timpul şi cu 
fapta”, Starețul Zosima „a rostit o rugăciune de îngropare”! (38). lar 
apoi, cu adâncă străpungere, „a udat cu lacrimi trupul ei”, îngrijin- 
du-se de cele pentru îngropare. Cum însă pământul era uscat, iar el 
înaintat în vârstă şi fără puterea de a săpa, nu se dumirea ce să facă. 
Atunci „a văzut un leu mare stând alături de trupul Cuvioasei și lingând 
picioarele ei”, a zărit, aşadar, un leu care venind lângă trupul Cuvi- 
oasei, a început să-i lingă picioarele. Starețul s-a înspăimântat, însă 
leul „a început să se apropie de bătrân, salutându-l nu numai cu mișcările 
sale, dar și prin atenția pe care i-o arăta”, adică leul însuși liniștindu-l, 
îl îndemna prin întreaga sa purtare să dea îngropării trupul Sfin- 
tei. Prinzând curaj de la blândeţea arătată de leu, l-a rugat să sape 
groapa în care să așeze trupul Cuvioasei Maria, de vreme ce el nu 
avea putere pentru aceasta. Leul i-a dat ascultare: „Imediat, la cuvân- 
tul bătrânului, leul a făcut cu picioarele dinainte o groapă, atât cât era de 
ajuns să îngroape trupul” (39). Cu labele sale din față a săpat groapa, 
atât cât cra de trebuinţă, pentru ca trupul Cuvioasei Maria să fie dat 
îngropării. 

Astfel, cu rugăciunile Avvei Zosima, de faţă fiind şi leul, s-a 
săvârșit îngroparea Cuvioasei Maria. După aceasta, au plecat amân- 
doi: „Leul u plecat spre adâncul pustiei, ca o oaie, iar Zosima s-a întors, 
binecuvântând şi lăundând pe Flristos, Dumnezeul nostru” (40). 

Sfântul Sofronie, Patriarhul Ierusalimului, încheie istorisirea 
vieţii Sfintei Maria Egipteanca, arătând că a așternut-o în scris „după 
puterea” sa şi, după cum însuși mărturisește: „N-am voit să spun alt- 
ceva decât adevărul“ (41). 

Viaţa Cuvioasei Maria Egipteanca arată cum o desfrânată poate 
deveni dumnezeu după Har, cum omul poate ajunge înger în trup 
şi cum nădejdea cea întru Hristos poate lua locul deznădejdii însu- 

flate de diavol. În persoana Cuvioasei Maria îl vedem pe omul ce 
caută plăcerea şi îi vânează pe ceilalţi spre împlinirea ei, dar care 
cu Harul lui Dumnezeu poate ajunge la o atât de înaltă măsură a 
sfințeniei, încât el să fie apoi cel vânat de sfinţi, ca unii ce doresc să 


1 Ibidem, p. 222. 
2 Ibidem, p. 223. 
* Ibidem, p. 224. 
* Jbidem, p. 225. 

primească de la el binecuvântare și să-i sărute cinstitul trup. Chiar 
și fiarele sălbatice ajung să-l cinstească. 

Prin pocăință, printr-o adâncă smerenie, prin ridicarea cu ajuto- 
rul Harului Dumnezeiesc mai presus de trupul stăpânit de moar- 
te și de patimi, Cuvioasa Maria Egipteanca ne aduce, pe de o par- 
te, tuturor mângâiere, iar pe de alta se face prilej de smerire celor 
care se mândresc cu marile lor izbânzi de nevoinţă. Cuvioasa nu a 
îmblânzit numai fiarele sălbatice care sălășluiau înlăuntrul ei, adică 
patimile necuvântătoare, ci s-a ridicat mai presus de înseși hotarele 
firii omenești, îmblânzind până și fiarele sălbatice cele zidite, 

Acesta este scopul și marea bogăţie adusă de Întruparea Mântu- 
itorului Hristos, bogăţie ce se păstrează în sânul Bisericii noastre. 
Prin teologia Revelaţiei, a descoperirilor dumnezeiești, și prin viaţa 
cea în Hristos, omul se poate cu desăvârşire transfigura. 


2. Învățături teologice din viața Cuvioasei Maria Egipteanca 


Prezentarea pe scurt a vieţii Cuvioasei Maria Egipteanca, asu- 
pra căreia ne-am oprit în cele de mai sus, ne-a arătat chipul său 
îmbunătățit, precum și puterea Harului Dumnezeiesc ce i-a dăru- 
it nașterea din nou și ridicarea din starea vrednică de plâns în 
care se afla. În cele ce urmează, socotim de trebuinţă a cerceta mai 
amănunțit zece învățăminte teologice pe care le putem trage din 
viața Cuvioasei Maria Egipteanca. 

Pentru analiza teologică a acestor zece puncte vom relua anumite 
fragmente din istorisirea vieții Cuvioasei, spre o mai bună adeveri- 
re a cuvântului pe care îl punem înainte. Ne vom apleca mai în amă- 
nunt asupra vieţii prezentate pe scurt în cele de mai sus, însă vom 
reda şi anumite fragmente care nu au fost amintite. De altfel, repetiţia 
este mama învățăturii și un bun prilej de statornicire a cuvântului. 


a) Darul Sfântului Botez 


Cuvioasa Maria Fgipteanca fusese botezată din fragedă vârstă, 
însă după primirea Botezului căzuse într-o viață desfrânată. Ea 
însăși îi mărturiseşte Stareţului Zosima: „Femeie păcătoasă sunt şi arm 

fost, de altfel, întărită cu Sfântul Botez”! (15). A păcătuit ca un om care 
primise Taina Botezului, făcând din mădularele lui Hristos mădula- 
re ale desfrânării. Acest dar al Botezului i-a dat însă putinţa ca, prin 
baia pocăinţei, să se întoarcă la Hristos și să facă din mădularele 
sale mădulare ale Trupului lui Hristos. 

Botezul pe care îl primim în pruncie se numește baia nașterii celei 
de-a doua deoarece ne naşte la o viaţă nouă. Prin Botez ne întoar- 
cem la starea lui Adam dinainte de călcarea poruncii, așa încât Tai- 
na Botezului este un dar pe care Biserica ni-l oferă pentru a putea să 
lepădăm de la noi hainele de piele ale stricăciunii și ale morții şi să 
tindem către înălțimile cele duhovnicești. Sfântul Atanasie cel Mare 
numeşte Sfântul Botez: „răsădire spre nemurire”? Sfântul Vasilie cel 
Mare, la rândul său, îl socotește „căruță (ce duce) spre cer, pricinuito- 
rul Împărăției, harisina înfierii'”. 

În fapt, Botezul este altoirea duhovnicească pe care o primim din 
fragedă vârstă pentru a putea astfel, odată ce creștem, să biruim, în 
virtutea libertății noastre, păcatul, diavolul şi moartea. Aceasta nu 
înseamnă că suntem lipsiţi de marea cinste a libertății, harismă pe 
care Dumnezeu ne-a dăruit-o când am fost zidiți. Tocmai pentru 
faptul că libertatea nu ne este luată înapoi, și după Botez putem ale- 
ge să păcătuim, chiar să ne lepădăm de Dumnezeu. Potrivit Sfân- 
tului Simeon Noul Teolog, „Botezul nu ia de la noi libertatea voinţei! 
[autexorision, liberul arbitru — n. trad.] şi puterea de a ne hotări prin noi 

Ibidem, p. 200. 

2PG. 29, 10. 

"PG. 31, 433. 

“În ceea ce priveşte „libertatea de voință a persoanei“, Mitropalitul ler6theos Vlahos 
atrage atenția asupra „teuriei eronate despre «libertatea voinței» şi «libertatea persoanei» " 
vehiculate în teologia contemporană: „Libertatea voinței şi libertatea persoanei — pe care 
teologii de azi o elogiază în mod exagerat - ca element deopotrivă al lui Dumnezeu şi al omu- 
lui, ca expresie şi însuşire definitorie a omului şi care constituie desăvârşirea lui, constituie o 
opinie inadmisibilă din punct de vedere leologic ”, (...) Omul a fost creat după chipul şi asemă- 
narea lui Dumnezeu. Mulţi Părinți definesc termenul de «chip» ca partea noelică-înţelegătoa- 
re şi liberul arbitru, acesta din urmă fiind «mişcarea de-sine-stăpânitoare a voinţei». Cu toate 
acestea, Aclam şi Eva avenu posibilitatea optiunii [între bine şi rău]. (...) Voința este dispoziție 
a firii, este voință a firii şi nu ipostatică, nu prin voință se exercită opțiunea, ci prin alegerea 
deliberată. Schema procesului volitiv, aşa cum o predă Sfântul Maxim Mărturisitorul şi aşa 
cum am văzut şi mai înainte, este următoarea: voință âispoziţie a firii] — deliberare — părere — 
alegere“. V. articolul IPS Mitrop. de Nafpaktos şi Agios Vlasios, kir lerotheos, „Liberta- 
tea de voință a persoanei” în înțelegerea filosafivi şi a teologiei patristice, trad. Tatiana Petra- 
che, Graiul Ortodox, 15.10.2012. (n. trad.) 

înşine, ci abia el ne dăruieşte libertatea, ca să nu fim stăpâniți silnic şi 
fără să vrem de diavolul”. Prin urmare, darul Sfântului Botez ne este 
dat ca diavolul să nu ne poată înrobi fără vrerea noastră, ceea ce 
înseamnă că prin Botez libertatea noastră se întăreşte pentru a ne 
ajuta să izbândim în luptele cele duhovniceşti. 

După Sfântul Diadoh al Foticeii, Harul Sfântului Botez ne 
dăruieşte două bunuri. Cel dintâi, pe care îl primim îndată, la Botez, 
ne înnoiește, luminează chipul dumnezeiesc din noi și curăţeşte ori- 
ce zbârcitură a păcatului. Celălait constă în faptul că Harul lucrează 
împreună cu noi ca peste chip să zugrăvească asemănarea. Aceas- 
ta se înfăptuieşte când miniea noastră se împărtășește, în virtutea 
libertății ce ni s-a dat, de dulceaţa Duhului Sfânt. Astfel, Harul „rea- 
duce întâi prin botez chipul omului la forma la care a fost făcut, iar când ne 
vede dorind cu toată hotărârea frumusețea asemănării şi stând goi, şi fără 
frică în atelierul lui, [înfloreşte o virtute prin alta și înalţă chipul sufletu- 
lut din strălucire în strălucire], dăruindu-i pecetea asemănării” (89), 

Faptul că suntem botezați din pruncie este un lucru bun deoare- 
ce, fără a ne lipsi de libertate, Botezul ne dă putinţa, dacă voim, să 
ne facem adevărate mădulare ale Trupului lui Hristos. 


b) Harul pocăinței 


Pocăința Cuvioasei Maria Egipteanca, săvârşită cu Harul lui 
Dumnezeu și cu binecuvântarea Maicii Domnului, a fost o lucrare 
cu totul minunată. Cuvioasa s-a lepădat de lume în chip desăvârșit, 
s-a lepădat de toate voile omului celui vechi, și-a transfigurat toa- 
te puterile sale sufletești și trupești, și astfel nu a vădit doar întru 
sine lucrarea Harului Sfântului Botez, ci a ajuns şi la fericita sta- 
re a îndumnezeirii. Cuvioasa s-a învrednicit, la o măsură înal- 
tă, de experienţa trăită de mulți nevoitori ai pustiei, care, auzind 
un cuvânt, fie prin descoperire de la Dumnezeu, fie primit de la 

:8.C. 109, LXXXIX. Reproducem fragmentul după traducerea românească: Sf. Sime- 
on Noul Teolog, Cele 225 de capete teologice și practice, în Filocalia, vol. 6, p. 82. (n. trad.) 

“Sf. Diadoh al Foticeii, Philokulia tar niptikon kai aslitikon, Ed. patristică Sf. Grigo- 
rie Palama, vol. 9, pp. 256-258. Reproducem fragmentul după traducerea românească: 
Fericitul Diadoh, Episcapul Foticeii, Crrvânt ascetic despre viaţa morală, despre cunoștință 


și despre dreapta socoteală duhovnicească, împărțit în 100 de capete, în Filocalia, vol. 1, 2008, 
p. 350. (n. trad.) 

Bătrâni, plecau apoi în pustia cea mai dinăuntru pentru a-l împli- 
ni în tot restul vieții lor. Aceasta întrucât orice cuvânt al Revelaţiei 
are o mare energie-lucrare şi este trebuință de mulţi ani de nevoință 
pentru ca omul să ajungă, cu Harul lui Dumnezeu, la trăirea lui. 
Întocmai s-a petrecut și cu Sfânta Maria Egipteanca. Patruzeci și 
șapte de ani s-a luptat pentru a împlini cuvântul descoperit ei în 
biserica din Ierusalim și a-și însuși în chip deplin experienţa Haru- 
lui de care se învrednicise când s-a închinat Cinstitei Cruci și a auzit 
glasul Maicii Domnului. Însă și aceasta s-a făcut prin energia-lucra- 
rea cuvântului primit. 

Totodată, cuvintele Sfintei ne descoperă o adâncă prihănire de 
sine. Se rușinează de faptele sale (17), se socotește, dată fiind viața 
sa de mai înainte, șarpe (17), se numește pe sine desfrânată (25), 
„femeie păcătoasă”! (13), „femeie lipsită de orice virtute”? (14). 

Înzestrat cu liberul arbitru — de care Dumnezeu, Cel Ce i l-a dăru- 
it, nu îl lipsește, după cum nu ia înapoi de la el nici darul Sfântu- 
lui Botez -, omul are putinţa, date fiind prilejurile aduse de patimi, 
de moarte, de stricăciune, ca şi de toate atacurile ispitelor, de a 
săvârşi păcatul. Nici atunci Harul lui Dumnezeu nu-l părăsește cu 
desăvârșire, ci rămâne ascuns în adâncul inimii, acoperit de patimi 
și de păcate. Sfântul Diadoh al Foticeii învaţă că prin Botez diavolul 
este izgonit din suflet, în adâncul căruia sălășluiește de acum îna- 
inte Harul Dumnezeiesc. Dumnezeu îi îngăduie însă diavolului să 
lucreze din afară, prin trup*. 

Așadar, pocăinţa, care se săvârșește cu Harul lui Dumnezeu și 
cu împreună străduința omului, face lucrător Harul Sfântului Botez 
sălășluit în adâncul inimii și acoperit de patimi. Tocmai din această 
pricină rânduiala tunderii monahicești, care este chip al pocăinței, 
se numește „al doilea Botez”. Pocăinţa este întoarcerea omului de la 
starea cea împotriva firii — în care a pierdut părtășia cu Dumnezeu 

1 Ibidem, p. 198. 

> Ibidem, p. 199. î 

Sf. Diadoh al Foticeii, ibidem, p. 23. V. Filocalia, VOL, 1: „Inainte de Sfântul botez harul 
îndeamnă sufletul din afară spre cele bune, iar Satana foieşte în adâncurile lui, încercând să 
stăvilească toate ieșirile dinspre dreapta ale minții. Dar din ceasul în care ne renașteni, diava- 
lul e scos afară, iar harul intră înăuntru, (...) Lucrează, desigur, Satana asupra sufletului și 
după aceea ca și mai “uainte, ba chiar de multe ori chiar mai rău. Dar nu ca mul ce se află de 


față împreună cu harul (să nu fie!), ci învăluind prin mustul trupului mintea, ca într-un fum, 
în dulceața poftelor neraționale”, pp. 340-341. (n. trad.) 

— la cea după fire şi mai presus de fire, fiind calea ce duce de la chip 
la asemănare. 

Sfântul loan Scărarul are un minunat cuvânt ce vădeşte însem- 
nătatea pocăinţei: „Deşi cuvântul e îndrăzneţ, izvorul lacrimilor după 
botez e mai mare decât botezul”. Stântul explică acest cuvânt, spunând 
că Botezul „ne curățește de păcatele noastre de mai înainte”, în vreme ce 
pocăința — al doilea botez — „de cele de după aceea”!, curățeşte, adică, 
păcatele săvârșite după Botez. 

Desigur, pocăința, care este un dar al Duhului Sfânt, se face lucră- 
toare în om dat fiind faptul că înlăuntrul său sălășluieşte Harul 
Sfântului Botez și al Mirungerii. Sfântul Nicolae Cabasila scrie că 
primim Harul Mirungerii dimpreună cu Botezul, însă energia-lucra- 
rea acestuia ne este dată mai târziu, când ne arătăm voirea de a 
duce o viață binecinstitoare de Dumnezeu şi de a ne pocăi pentru 
faptele săvârşite. Despre darul Sfântului Mir scrie: „Darul evlaviei, 
al rugăciunii, al dragostei, al înțelepciunii și al celorlalte îl împărtășește 
tuturor, deşi îl primește fiecare la vremea cuvenită”?. Într-um alt loc atra- 
ge atenţia asupra faptului că la unii oameni darul Sfintei Mirungeri 
se face vădit mai târziu, odată cu lucrarea pocăinţei şi schimbarea 
modului de viață: Mai apoi, pocăința pentru cele ce au păcătuit, lacrimi- 
le și viețuirea după învățătura dreaptă, au arătat Harul așezat în suflete”?. 
Și când cineva se ridică mai presus de hotarele omeneşti în lucra- 
rea dragostei, a curăției, a întregii înțelepciuni și a smeritei cugetări, 
tot Harul Sfintei Mirungeri le împlineşte pe toate acestea, Har ce i-a 
fost dăruit la primirea Tainei și care a devenit „pe urmă lucrători. 

Prin urmare, pocăința și lacrimile Cuvioasei Maria Egipteanca, 
precum și ridicarea sa mai presus de moarte și de stricăciune, sunt 
o lucrare a Sfintei Taine a Mirungerii. 


1 Sf. loan Sinaitul, Scara, Ed. Papadimitriou, 1970, cap. VII, 8. Reproducem frag- 
mentul după traducerea românească: Sf. loan Scărarul, Cartea despre nevoințe — Scara, 
în Filocalia, vol. 9, 2002, p. 165. (n. trad.) 

*Sf. Nicolae Cabasila, Philokalia ton niptikon kai askitikon, Ed. patristică Sf. Grigorie 
Palama, vol. 22, pp. 396-398. 

* Ibidem, p. 402. 

* Ibidem. 

c) Trăirea Tainei Crucii 


Minunata întoarcere a Cuvioasei Maria Egipteanca s-a petrecut 
la intrarea în biserica din lerusalim, „unde se arăta Lemnul de viaţă 
făcător”!. lar după ce de trei și de patru ori a fost oprită să intre înă- 
untru, a înţeles în cele din urmă că pricina care o împiedica să vadă 
„Lemnul de viață făcător” era „tina faptelor”? sale. A fost cuprinsă de 
o adâncă pocăință și s-a rugat Maicii Domnului să o învredniceas- 
că de închinarea Cinstitului Lemn al Crucii, făgăduind că, odată cu 
aceasta, își va schimba viaţa, nu-și va pângări mai mult trupul cu 
vreo faptă ruşinoasă şi se va lepăda de lume și de toate cele ale ei. 
S-a rugat Maicii Domnului: „Să nu mă lipsești să văd Lemnul pe care 
S-a răstignit Dumnezeu, Cel născut din tine, Care Și-a dat propriul Său 
Sânge preț de răscumpărare pentru mine”. Și apoi iarăşi: „Poruncește, 
Stăpână, ca să-mi fie deschisă şi mie uşa dumnezeieștii închinăciuni a Cru- 
cii. Dumnezeului născut din tine te aduc chezășuitoare îndestulătoare că 
niciodată nu voi inai pângări acest trup prin vreo împreunare [ruşinoasă], 
iar când [după cel voi vedea lemnul Crucii Fiului tău, mă lepăd [voi lepă- 
da] numaidecât de lume şi de toate cele din lume şi îndată plec acolo unde 
tu, ca o chezășuitoare a mântuirii mele, mă vei povățui și mă vei conduce 
[îndruma]'* (23), 

După aceasta a putut intra fără împiedicare în biserică, ajungând 
„înlăuntrul celor sfinte”, unde s-a învrednicit de „vederea făcătoarei 
de viaţă Cruci”. A văzut „tainele lui Dumnezeu * şi s-a încredințat că 
Dumnezeu o aștepta pentru a-i primi pocăinţa. Și, într-adevăr, aşa 
cum am văzut, la îndemnul Maicii Domnului a luat mai apoi calea 
pustiei pentru a se nevoi în lupta curăţirii de patimi și de dobândi- 
re a sfinţeniei (24-25). 

Întâmplarea de mai sus arată faptul că Sfânta Maria Egipteanca 
s-a închinat Cinstitului Lemn al Crucii, a primit ajutor şi întărire, 
după care s-a îndreptat către pustie pentru a trăi această Taină a 
Crucii cu întreaga sa ființă, în toată viața. Aceasta şi arată cuvân- 
tul Mântuitorului Hristos: „Oricine voieşte să vină după Mine să se 
lepede de sine, să-şi ia crucea şi să-Mi urmeze Mie...” (Marcu 8:34). 

! Ibidem, p. 206. 

2 tbidem, p. 207. 


Ibidem, p. 208; Pr. Hristofor Panaghiotis, op. cit., p. 232. (n. trad.) 
1 [bidem, p. 209. 

Sfântul Apostol Pavel spune, de asemenea: „Iar cei ce sunt ai lui 
Hristos lisus şi-au răstignit trupul împreună cu patimile şi cu poftele” 
(Galateni 5:24). 

Cuvioasa Maria însăși îi înfățișează Avvei Zosima lupta pe care a 
dus-o pentru a-şi schimba viaţa şi a birui în ea omul cel vechi dim- 
preună cu toate patimile și poftele sale. De îndată ce îi venea vreun 
gând care îi aprindea cele dinlăuntru, stârnind focul păcatului tru- 
pesc, se arunca pe sine la pământ, îl uda cu lacrimi și nu se ridica 
până ce, după cum singură mărturisește: nu „mă lumina acea dulce 
lumină și îmi alunga gândurile care mă tulburau”! (29). 

Aceasta arată faptul că Sfânta Maria Egipteanca s-a închinat Lem- 
nului Cinstitei Cruci având întru sine duhul dumnezeieştii însuflări, 
iar apoi, cu puterea acesteia, a trăit în viaţa sa Taina Crucii, nevo- 
îindu-se şi luptându-se împotriva gândurilor şi a poftelor trupeşti. 
Toate acestea sunt legate de vederea Luminii nezidite. Între Cruce 
și Înviere există o legătură foarte strânsă. Este ceea ce în teologia 
Sfinților Părinți se numește trăirea Tainei Crucii. 

Sfântul Grigorie Palama, tâlcuind cuvântul Sfântului Apostol 
Pavel, „lar mie, să nu-mi fie a mă lăuda, decât numai în crucea Domnu- 
lui nostru lisus Hristos, prin care lumea este răstignită pentru mine, şi eu 
pentru lume” (Galateni 6:14), spune că Taina Crucii este îndoită. Pri- 
ma este „fuga de lume și despărțirea de rudeniile după trup”, iar a doua 
„Când noi ne răstignim pentru lume şi pentru patimi, acestea fugind de la 
noi. Și, într-adevăr, nu este cu putință să ne izbăvim de patimile din 
lăuntru și de lucrarea lor prin gânduri „dacă nu vom ajunge la con- 
templarea lui Dumnezeu”. Când de la făptuire, adică de la pocăința 
prin care se curățește puterea pătimitoare a sufletului, ajungem la 
vederea-lui-Dumnezeu (contemplare), la părtășia, la măsuri dife- 
rite, cu Dumnezeu (rugăciunea minții - vederea-lui-Dumnezeu) și 
căutăm să aflăm vistieria Împărăției lui Dumnezeu în lăuntrul nos- 
tru, atunci „ne răstignim pentru lume și pentru patimi“? Se petrece 
aceasta de vreme ce Crucea este „nimicirea păcatului”? 

Desigur, Stântul Grigorie Palama înfățișează amănunțit chipul în 
care se răstignește cineva pe sine și ajunge să trăiască Taina Crucii, 


St. Grigorie Pal ama, Opere, vol. 9, EPE, p. 290. 
3 Ibidem, p. 284. 

luptându-se împotriva gândului iubirii de stăpânire, al desfrânării 
și al iubirii de slavă!. 

În acest duh a pelrecut Cuvioasa Maria Egipteanca, trăind de-a 
lungul vieții sale Taina Crucii şi a Învierii lui Hristos, care este teme- 
iul vieţii bisericești și ascetice. 


d) Împărtăşirea de energia îndumnezeitoare a Domnului 


Trăirea Tainei Crucii şi a Învierii lui Hristos, de care s-a învred- 
nicit Cuvioasa Maria Egipteanca, este strâns legată de împărtăşirea 
ei de energia îndumnezeitoare a Domnului. Este un lucru pe care îl 
vădesc însăși viaţa sa, rugăciunea neîncetată, vederea Luminii nezi- 
dite de care se desfăta și necontenita ei părtășie cu Dumnezeu. A 
ajuns, astfel, la împlinirea scopului zidirii sale, care nu este viața 
morală, judecând după criterii umaniste, ci îndumnezeirea. 

În învățătura Sfinţilor Părinţi ai Bisericii aflăm acest adevăr teolo- 
gic, că energia nezidită a lui Dumnezeu „se desparte în chip nedespărțit 
în despărțituri şi se împarte în chip neîmpărțit în împărțituri”, primind 
diferite numiri, potrivit celor cărora le dă naștere. Vorbim, ast- 
fel, despre energia de ființă-, de viață- şi de înțelepciune-dătătoare 
a lui Dumnezeu, precum și despre energia Sa îndumnezeitoa- 
re. Întreaga făptură se împărtășește de energia de ființă-dătătoare 
a lui Dumnezeu, iar plantele și animalele se împărtășesc, pe lân- 
gă aceasta, şi de cea de-viață-dătătoare. Omul se face părtaș ener- 
giei dumnezeiești de-ființă-dătătoare, de vreme ce este purtător 
de trup, celei de viață-dătătoare, ca unul dăruit cu viaţă şi celei de 
înțelepciune-dătătoare, fiind zidit după chipul lui Dumnezeu. În 
sfârșit, sfinţii şi îngerii se împărtășesc, pe lângă energiile de mai sus, 
şi de energia indumnezeitoare?. Totodată, energia lui Dumnezeu care 
îl ajută pe om pe calea către îndumnezeire cunoaște și alte numiri, 
precum energie curățitoare, ca una ce curățeşte inima de patimi, lumi- 
nătoare, întrucât luminează mintea și îndumnezeitoare, care îl conduce 
pe om la îndumnezeire prin vederea Luminii nezidite. 

De asemenea, omul, potrivit învățăturii Bisericii, a fost zidit de 
Dumnezeu „după chipul şi asemănarea Sa”. Chipul se referă la par- 


* Ibidem, pp. 312-316. 
2Sf. Grigorie Palama, Opere, vol. 3, EPE, p. 190. 

tea sa noetică — înțelegătoare (noerâ) și la liberul arbitru, în vreme 
ce asemănarea la părtășia cu Dumnezeu, la îndumnezeire. Îndum- 
nezeirea este, de altfel, vederea Luminii nezidite care îl face pe om 
părtaș cu Dumnezeu. Prin urmare, lăuntric omul află puterea ce îi 
este de trebuință pentru a străbate această cale și a-şi împlini scopul 
pentru care a fost zidit. 

Însă, de vreme ce a căzut în păcat şi s-a îmbrăcat cu hainele de 
piele ale stricăciunii și ale morții, a trebuit să-i fie arătată o nouă 
cale de împlinire a scopului său. Aceasta s-a săvârșit prin Întrupa- 
rea Mântuitorului, Hristos luând de bunăvoie trupul omenesc cel 
muritor și pătimitor pentru a birui moartea și, cu puterea Lui, a-i da 
şi omului putinţa de a o birui. 

Astfel, după învățătura Bisericii noastre, înomenirea lui Hris- 
tos a urmărit îndumnezeirea firii omului, așa încât acum, prin firea 
omenească îndumnezeită ce s-a lucrat în Ipostasul Cuvântului, 
toți oamenii care se fac părtaşi Trupului Dumnezeu-Omului Hris- 
tos, prin Tainele Bisericii şi printr-o viață de nevoinţă, pot ajunge 
la îndumnezeire. Potrivit Sfântului Maxim Mărturisitorul, există o 
strânsă legătură între îndumnezeirea omului și Întruparea lui Hris- 
tos. Scrie: „[Din aceeaşi iubire n-a refuzat să-Şi însuşească osânda noas- 
tră şi] să ne îndumnezeiească după har aşa de mult pe cât S-a făcut El după 
iconomie şi prin fire om”". 

Omul, oricât ar fi de păcătos, în orice stare s-ar afla, oricât de 
mare i-ar fi măsura căderii, se poate împărtăși de energia îndum- 
nezeitoare a Domnului, dacă se face împreună-lucrător energiei 
Harului Dumnezeiesc. Mântuirea nu este, desigur, o lucrare fireas- 
că, ci una a Harului lui Dumnezeu. Acesta dăruiește îndumnezeirea 
celor ce se împărtășesc de El, luminează firea omenească cu Lumi- 
na cea mai presus de fire şi îl ridică pe om deasupra hotarelor firii, 
prin arătarea slavei celei negrăite, după cum învață Sfântul Maxim 
Mărturisitorul. Scrie: „Căci nimic din ceea ce este făcut nu este prin fire 
făcător de îndummnezeire, odată ce nici nu poate cuprinde pe Dumnezeu. 
Pentru că numai harului dumnezeiesc îi este propriu să hărăzescă ființe- 

"Si. Maxim Mărturisitorul, Philokalia ton niptikon kai askitikan, Ed. patristică Sf. 
Grigorie Palama, vol. 14 C, p. 348. Repraducem fragmentul după traducerea româ- 


nească: Sf. Maxim Mărturisitorul, Răspunsuri către Tatasie, în Filocalia, vol. 3, 2004, pp. 
354-355. (n. trad.) 

lor create îndumnezeirea pe măsura lor şi numai el străluminează firea cu 
lumina cea mai presus de fire şi o ridică deasupra hotarelor ei prin covâr- 
şirea slavei”:. 

Cuviosul Nichita Stithatul defineşte îndumnezeirea drept „sluj- 
ba sfântă (ierurgia) minții, slujbă cu adevărat dumnezeiască, pe care o 
săvârşeşte cu Sine Cuvântul înţelepciunii negrăite şi o dăruieşte pe cât e 
cu putință celor ce s-au pregătit pe ei înșiși”. lar în continuare scrie că 
această îndumnezeire „a dăruit-o Dumnezeu cu bunătate de Sus, firii 
raționale, spre unirea credinţei”. Oamenii se împărtășesc de îndumne- 
zeire la măsuri diferite şi în chip felurit; cei ce s-au curățit de patimi 
se fac părtași îndumnezeirii „prin mişcările înalte și înțelegătoare 
ale lor în jurul celor dumnezeiești (...), iar ceilalți curățindu-se prin 
cuvântul dumnezeiesc al acelora și prin împreună-sfințita petrecere să 
se desăvârșească în virtute, şi, în măsura sporirii şi curăţirii lor, să se 
împărtășească de îndumnezeirea acelora şi să se înfrățească cu ei în unirea 
lor cu Dumnezeu "?. 


e) Încetarea energiilor-lucrărilor trupului 


În viața Cuvioasei Maria Egipteanca putem vedea lămurit şi 
urmările pe care le aduce cu sine dobândirea îndumnezeirii, anu- 
me încetarea energiilor-lucrărilor trupului: neîmpărtășirea de hrană, 
transfigurarea trupului, care putea îndura schimbările vremii, stră- 
baterea unor mari distanțe într-un răstimp foarte scurt, înălțarea 
cu trupul de la pământ în ceasul rugăciunii, mersul pe apă etc., așa 
cum am văzut în scurta istorisire a vieții sale din prima parte a capi- 
tolului de faţă, 

Există o strânsă legătură între suflet și trup. Când sufletul este 
robit trupului, devine trupesc. Dimpotrivă, când trupul se află sub 
ocârmuirea sufletului în care sălășluiește darul Duhului Sfânt, se 
schimbă și el potrivit cu acesta și se sfințește. 

În învățătura Sfinţilor Părinţi putem vedea faptul că trupul 
cunoaște schimbări odată ce se împărtășește de îndumnezeire și, 
desigur, la vederea-lui-Dumnezeu încetează toate energiile-lucrări- 

1 Ibidem, vol. 14 B, p. 138. În trad. rom.: ibider, p. 83. 

Cuv. Nichita Stithatul, Filocalia, vol. 3, p. 333, XXXIII. Reproducem fragmeniele 


după traducerea românească: Cuv, Nichita Stithatul, Cele 300 de capete despre făptuire, 
în Filocalia, vol. 6, 2009, pp. 277-278, (n. trad.) 

le trupești, cu alte cuvinte toate nevoile firii: autoconservarea, pri- 
mirea hranei și celelalte lucrări ale trupului omenesc după căde- 
re. Acest lucru este vădit în viețile Prorocilor și ale Apostolilor, așa 
cum sunt înfățișate în cărțile Vechiului și Noului Testament. 
Potrivit Sfântului Macarie Egipteanul, precum Trupul lui Hristos 
a fost slăvit când Mântuitorul S-a suit pe Muntele Tabor, „tot astfel și 
trupurile sfinților sunt slăvite şi strălucesc (răspândesc lumină)”!. Stân- 
tul Simeon Noul Teolog scrie: „Când te-ai ridicat prin multe osteneli 
și sudori deasupra micirnii trupului şi te-ai dezbrăcat de trebuințele lui, îl 
vei purta uşor şi duhovniceşte, ca pe unul ce nu va simţi nici foame, nici 
sete”. Astfel, omul ajunge la măsura vederii lui Dumnezeu: [Atunci 
vei privi mai bine, ca prin oglindă (1 Corinteni 13:12), pe Cel mai presus de 
minte și cu ochii tăi spălați de lacrimi vei vedea pe Cel pe Care nimeni nu 
L-a văzut vreodată (loan 1:18)” — n. trad.P. Cuviosul Nichita Stithatul 
arată și el că în măsura în care omul se pocăieşte și primește darul 
Duhului Sfânt, în trupul său se sălășluiesc seninătatea, pacea și tăce- 
rea; atunci trupul „se umple mai degrabă de altă putere, de altă tărie, de 
altă vigoare, de cea a Duhului”3. În Pateric, totodată, aflăm multe ase- 
menea pilde: un oarecare, întâlnindu-l pe Avva Siluan „și văzându-i 
obrazul şi trupul strălucind ca al unui înger, a căzut cu faţa la pământ“. 
Prin urmare, trupul primeşte luminare din partea sufletului pe 
această cale a naşterii din nou a omului. Așa cum ridicarea Harului 
lui Dumnezeu de la suflet are urmări şi asupra trupului, tot astfel și 
împărtășirea sufletului de Harul nezidit se revarsă asupra trupului, 
dată fiind strânsa legătură dintre suflet şi trup. Omul născut din nou 
trăiește starea dinainte de cădere, precum și cea a vieţii în eshaton, 
eshatologice, adică a vieţuirii cu sfinții în Împărăția lui Dumnezeu. 


'Sf. Macarie Egipteanul, Philokalia ieron kai niptikon, Ed, patristică Sf. Grigorie Pala- 
ma, vol. 7, p. 274. 

*Sf. Simeon Noul Teolog, 3.C., vol. 51, p. 70, CL. Reproducem fragmentele după 
traducerea românească: Sf. Simevn Noul Teolog, Cele 225 de capete teologice și practice, 
în Filocalia, vol. 6, 2004, p. 45. (n. trad.) 

Cuv. Nichita Stithatul, Filocalia, vol. 3, p. 335, XXXIX. Reproducem fragmentele 
după traducerea românească: Cuv. Nichita Stithatul, Cele 300 de capete despre făptuire, 
în Filocalia, vol. 6, p. 280. (n. trad.) 

"Pateric, Ed. Papadimitriou, p. 117, XII. Reproducem fragmentul după traducerea 
românească: Pateric egiptean, p. 256. (n. trad.) 

f) Energia-lucrarea Dumnezeieştii Împărtășanii 


Cuvioasa Maria Egipteanca, potrivit istorisirii vieţii sale așternute 
în scris de Sfântul Soironie, Patriarhul Ierusalimului, după ce s-a 
închinat Cinstitei Cruci, s-a împărtășit cu Trupul și Sângele lui 
Hristos și, plecând în pustiu, s-a dedat, vreme de patruzeci și șapte 
de ani, unei vieți de desăvârșită pocăință. S-a învrednicit a pri- 
mi din nou Trupul și Sângele lui Firistos la sfârşitul alergării sale 
pământeşti şi chiar în aceeași zi a plecat din lumea de aici la Dum- 
nezeu. Vedem, așadar, că nevoința nu poate fi despărțită de Dum- 
nezeiasca Împărtășanie, de gustarea, ca mâncare şi băutură, a Tru- 
pului şi a Sângelui lui Hristos. 

Un fapt însemnat este acela că Sfânta Maria Egipteanca a ajuns la 
locul unde o aștepta Starețul Zosima, pășind deasupra apelor lor- 
danului, şi tot astfel a și plecat după ce s-a împărtășit. Însă, după 
primirea Dumnezeieștilor Taine, a străbătut o cale de douăzeci de 
zile numai într-un singur ceas. Locul unde s-a oprit a fost și cel în 
care a adormit întru Domnul, și astfel s-a învrednicit deopotrivă de 
trăirea Învierii și a Înălţării. 

Dumnezeiasca Euharistie reprezintă centrul vieții bisericești, iar 
Împărtășirea cu Preacuratele Taine este de neapărată trebuinţă în 
viaţa creștinului. Cu privire la viața Cuvioasei Maria Egipteanca 
putem puncta câteva aspecte. 

Părinţii nevoitori acordă o mare însemnătate Dumnezeieştii 
Împărtăşiri deoarece, potrivit cuvântului lui Hristos, omul nu poate 
avea viaţă întru sine dacă nu mânâncă Trupul Său şi nu bea Sângele 
Său. Avva Pimen spune că aşa cum cerbii în pustie „înghit multe jigă- 
nii târâtoare, iar când îi arde otrava, doresc să vină la ape (...), aşa și călugă- 
rii, în pustie șezând, se ard de otrava dracilor celor vicleni și doresc sâmbăta 
şi duminica să vină la izvoarele apelor, adică la Trupul şi Sângele Domnului 
nostru lisus Hristos, ca să se curățească de amărăciunea celui viclean”". 

Dumnezeiasca Împărtășanie nu lucrează însă în om dacă el nu 
împlinește mai înainte anumite condiții. Acestea sunt de trebuință 
pentru ca primirea Trupului şi a Sângelui lui Hristos să lucreze în 
om spre curăţire, luminare și îndumnezeire, iar nu spre osândă. 
Cu alte cuvinte, Hristos lucrează potrivit cu starea în care se află 


Ibidem, p. 88. În ediția românească: ibidem, p. 201. 

omul, aşa încât uneori îl curățește, alteori îl luminează, iar alteori îl 
îndumnezeiește. Sunt însă şi cazuri când îl arde. 

Totodată, darul Duhului Sfânt poate fi primit și pe alte căi, prin 
rugăciune, prin pocăință, ascultare ori împlinirea voii lui Dumne- 
zeu. Potrivit Sfântului Dionisie Areopagitul: „Scopul ierarhiei noastre 
este asemănarea și unirea noastră cu Dumnezeu, pe cât este cu putință. lar 
aceasta 0 putem ajunge, cum ne învață dumnezeieştile Scripturi, numai 
prin iubirea preacinstitelor porunci şi prin sfintele lor împliniri”. 

Vedem că Sfânta Maria Egipteanca nu s-a împărtăşit des, dat fiind 
chipul viețuirii sale: desăvârşita însingurare, depărtarea de oameni 
și petrecerea în pustiul către care s-a îndreptat în urma descoperirii 
pe care a primit-o, după cum a fost îndemnată de Maica Domnului. 
S-a împărtășit la începutul pocăinței ei și la sfârşitul vieţii, cu puţin 
înainte ca sufletul să-i fie dezlegat de trup. 

Când a început să lucreze înlăuntrul ei simțământul acelei adânci 
pocăinţe, de vreme ce nu i se îngăduia să intre în biserică pentru a 
se inchina Cinstitei Cruci, Cuvioasa a zărit icoana Maicii Domnului, 
înaintea căreia s-a rugat fierbinte, făgăduind să părăsească lumea 
și să se îndrepte oriunde i-ar fi fost voia Născătoarei de Dumne- 
zeu. A rugat-o să-i fie chezășuitoare pocăinţei sale şi povăţuitoare 
(23). După toate acestea, Cuvioasa Maria s-a putut închina fără vreo 
altă împiedicare Cinstitei Cruci. S-a întors apoi și a înălțat rugă- 
ciuni de mulțumire Maicii Domnului, spunând: „Am văzut slava pe 
care nu este drept să o vedem noi, cei pierduţi, Slavă lui Dumnezeu, Care 
primeşte prin tine pocăința păcătoşilor! ...Condu-mă lîndrumează-mă] 
acum unde poruncești. Fii, acum, învăţătoarea mântuirii mele, călăuzin- 
du-mă |povățuindu-mă] pe calea care duce la pocăință”?. A auzit atunci 
din depărtare un glas: „Dacă vei trece Iordanul, bună odihnă vei găsi”. 
Cu lacrimi în ochi, Cuvioasa a zis: „Stăpână, Stăpână, nu mă părăsi! "*, 
A plecat în pustiu, dincolo de râul Iordan, după ce mai înainte s-a 
împărtășit în Biserica Sfântului loan Botezătorul (25-26). Vedem în 
cazul Sfintei Maria Egipteanca o altă dimensiune a Dumnezeieșştii 


'Sf. Dionisie Areopagitul, Philokalia ton niptikon kat askitikon, Bd. patristică Sf. Gri- 
gorie Palama, vol. 3, p. 346. Reproducem fragmentul după traducerea românească: 
Sf, Dionisie Areopagitul, Opere complete, trad. Pr. D. Stăniloae, Ed. Paideia, Bucureşti, 
1996, p. 73. (n. trad.) 

"St. Sofronie al lerusalimului, Viața Cuvioasei Maria Egipteanca, pp. 209-210. (n. trad.) 

Ibidem, p. 210. 

Împărtășanii, Energia-lucrarea Împărtăşaniei, de vreme ce s-a 
învrednicit a primi Trupul și Sângele lui Hristos, cu binecuvânta- 
rea, ocrotirea şi ajutorul Maicii Domnului, a rămas înlăuntrul Cuvi- 
oasei vreme de patruzeci şi şapte de ani. Această energie-lucrare a 
rămas neîncetat înlăuntrul ei, date fiind marea ei nevoinţă şi rugă- 
ciune, și a condus-o către îndumnezeirea cu sufletul și cu trupul. A 
ținut-o într-o stare de mare însuflare duhovnicească. Pocăința pe 
care o avea şi energia-lucrarea Dumnezeieştii Împărtășanii primite 
în Biserica Sfântului loan Botezătorul, după întoarcerea ei la Dum- 
nezeu şi descoperirea dăruită de Maica Domnului, i-au schimbat 
mintea, i-au dăruit o însuflare adâncă și o putere nespusă, sădin- 
du-i înlăuntru o mare dragoste pentru Dumnezeu. Astfel, vreme 
de patruzeci și şapte de ani îndelungaţi, această energie-lucrare s-a 
înstăpânit cu totul în viaţa și în fiinţa ei. Vedem aceasta și din faptul 
că spre sfârşitul vieții a mers să se împărtășească pășind deasupra 
apelor lordanului. Se afla deja în starea îndumnezeirii. 

În cazul Cuvioasei se adeverește deplin cuvântul Sfântului loan 
Scărarul, care dă mărturie de faptul că a văzut suflete necurate ce 
au alunecat în iubiri trupești, dar care, punând început de pocăință 
pentru împărtășirea lor mai dinainte de dragostea cea păcătoasă, 
„aut întors aceeași dragoste spre Domnul. Și sărind îndată peste orice fri- 
Că, s-au altoit fără sațiu în dragostea de Dumnezeu ”!, 

Dumnezeiasca dragoste i-a schimbat cu desăvârşire viața, ast- 
fel adeverindu-se un alt cuvânt al aceluiași Sfânt: „Fericit este cel 
ce are față de Dumnezeu un dor asemănător celui pe care-l are îndrăgos- 
titul nebun față de iubita lui'?. Un om aprins de o asemenea iubire 
dumnezeiască „își închipuie pururea fața celui iubit şi o îmbrățişează cu 
dulceaţă înlăuntrul său”, neputându-se linişti dinspre această tânjire 
nici măcar în somn:. Într-o asemenea stare, „omul întreg se amestecă 
cu iubirea lui Dumnezeu A. 

Când Cuvioasa Maria Egipteanca a ajuns la sfârşitul vieții, stăpâ- 
nită fiind de dorirea pe care i-o însuflau toate cele trăite prin dum- 

1S£, Ioan Sinaitul, Scara, cap. V, 6. Reproducem fragmentul după traducerea româ- 
nească: Sf. [loan Scărarul, Cartea despre nevoințe — Scara, în Filocalia, vol. 9, pp. 148-149. 
(n. trad.) Ş 

2 fbidein, cap. XXX, 5. În trad. rom.: ibiden:, p. 401. 


3 Ibidem, 6. 
4 ibidem, 11. 

nezeiasca descoperire și prin primirea Sfintei Împărtășanii, plină de 
energia și dragostea lui Dumnezeu, a intrat, prin înnoita, cea de a 
doua Împărtășire cu Trupul și Sângele lui Hristos, în Biserica nezi- 
dită, în Împărăţia lui Dumnezeu, pe care o gustase încă din această 
viaţă. 

Așadar, Dumnezeiasca Împărtășanie lucrează potrivit stării 
duhovnicești a creștinului şi, desigur, lucrarea ei nu se poate săvârși 
fără împlinirea mai dinainte a unor condiţii. Ea depinde de măsura 
duhovnicească a omului care se apropie de Preacuratele Taine. 


2) Harul fericitei adormiri 


Întreaga petrecere a Cuvioasei Maria Egipteanca a fost rodul 
comuniunii cu Hristos, Viaţa cea adevărată, a însemnat ridicarea 
mai presus de moarte, biruirea ei. Însă și ieşirea ei din această lume 
a fost pe potriva înaltei sale vieţuiri pământești. Cu totul ascunsă 
privirii oamenilor, singură cu Mirele Hristos, și-a dat sufletul Celui 
pe Care L-a iubit, urmând o cale nespus de aspră. Cu cât iubește 
cineva mai mult, cu atât îndură mai multe şi ia asupra sa mai mari 
jertfe şi osteneli. Toate acestea sunt semne ale iubirii, ale dragostei 
celei dumnezeiești. 

Starețul Zosima a dat ascultare rugămințţii Sfintei de a o cerce- 
ta în anul următor la locul primei lor întâlniri, la acel pârâu uscat. 
Odată ajuns acolo, a văzut-o „pe Cuvioasa zăcând moartă. Mâinile îi 
erau aşezate așa cum trebuia, iar trupul ei era așezat îndreptat cu fața către 
răsărit”! (36). Pe când stătea socotind întru sine dacă îngroparea tru- 
pului ar fi fost un lucru bineplăcut Cuvioasei, a aflat în dreptul capu- 
lui acesteia o însemnare pe pământ făcută chiar de ea, prin care, ves- 
tindu-i că se săvârșise chiar în noaptea Sfintelor Patimi ale lui Hris- 
tos, după Împărtăşirea Dumnezeieștii Cine celei de Taină, îl ruga 
să-i dea trupul îngropării (38). Atunci Starețul „a spălat picioarele Feri- 
citei cu lacrimi, căci nu îndrăznea Să atingă altă parte a trupului ei"? (36). 

Toate acestea sunt semnele unei adormiri cuvioase. Sfânta s-a 
săvârșit după ce s-a împărtășit cu Preacuratele Taine. Ajunsese la 
măsura îndumnezeirii. Și-a cunoscut de mai înainte sfârşitul, a dat 


' fhidem, p. 222. 
2 Ibidem. 

îndrumări prin viu grai și prin scris, şi-a potrivit așezarea trupului, 
astfel încât să fie îndreptat spre răsărit, şi-a încrucișat mâinile pe 
piept şi în această stare a rămas vreme de un an întreg, fără să fie 
atinsă de stricăciune, căci Starețul Zosima a putut s-o recunoască și 
să-i sărute cu lacrimi picioarele. 

La îngroparea sa, în afară de Starețul Zosima, s-a aflat de faţă şi 
un leu care a stat lângă trupul Sfintei și i-a lins picioarele. Sfântul 
Sofronie scrie că Starețul „a văzut un leu mare stând alături de trupul 
Cuvioasei şi lingând picioarele ei”! (39). La porunca sa, leul a săpat 
groapa pentru trupul Cuvioasei Maria, pe care Ştareţul l-a acoperit 
apoi cu pământ, plângând și rugându-se. „De față era și leul” (40). 

Îngroparea s-a săvârșit cu străpungere de inimă, în tăcere. În cor- 
tul cel trupesc al Cuvioasei Maria sălășluia Harul lui Dumnezeu, 
sfințitul monah Zosima se afla într-o stare de adâncă umilinţă, leul 
urmărea cele petrecute în tăcere, dând, de altfel, un însemnat ajutor 
pentru îngropare și, într-un cuvânt, întreaga făptură își arăta cin- 
stirea față de cele ce se săvârșeau. Harul lui Dumnezeu, prin lucra- 
rea minţii Cuvioasei, se revărsase și asupra trupului ei, pentru a 
cuprinde mai apoi întreaga zidire necuvântătoare. 


hk) Două chipuri de viață binecuvântată: Starețul Zosima și 
Părintele Sofronie 


În viața Cuvioasei Maria Egipteanca, alcătuită de Sfântul Sofro- 
nie, Patriarhul Ierusalimului, un loc de seamă îl ocupă Starețul Zosi- 
ma, pe care marele imnograf îl numește „cel foarte mare între părinți”. 
Personajul central este, desigur, Cuvioasa Maria, care prin marea sa 
dragoste către Dumnezeu a aflat, prin Harul Lui, izbăvire de petre- 
cerea sa cea mai dinainte și și-a schimbat întreaga viaţă, însă vred- 
nic este și cel ce a descoperit-o și înaintea căruia însăşi Sfânta și-a 
destăinuit viața, cel care a împărtăşit-o și a îngropat-o. Sfinţii sunt 
cunoscuţi de cei la rândul lor sfinți. 

Cititorul acestei vieți este mișcat și de chipul îmbunăţăţit al 
Avvei Zosima, în care recunoaşte multe însuşiri bune și haris- 
me duhovnicești, precum râvna și multa sa dorire [către cele 


' Ibidem, p. 223. 
2 ibidem, p. 224. 

dumnezeiești], smerenia, o inimă plină de simţire și gingășie. 
Numai un Sfânt poate cunoaște o asemenea Sfântă precum Maria 
Egipteanca și numai unui Sfânt i s-a descoperit Cuvioasa și i-a făcut 
arătată viața sa. 

Sfântul Sofronie scrie că Starețul Zosima se ostenise în luptele 
cele călugărești încă din pruncie, era „un bărbat împodobit în viaţă și 
în cuvânt”, care încercase toate chipurile de nevoinţă, „așa de vestit 
în cele duhovniceşti”, încât mulți veneau să-l întrebe despre cele pri- 
vitoare la viața duhovnicească. Ducea o viață deopotrivă de făptu- 
ire și contemplație, prin „cântarea neîntreruptă a psalmilor şi studiul 
continuu (neîncetat! al cuvintelor sfințite” și în multe rânduri fusese 
învrednicit cu „dumnezeiască vedenie”!, 

Dumnezeu i-a descoperit-o Stareţului pe Cuvioasa Maria Egip- 
teanca întrucât acesta era tulburat de gânduri de mândrie. l-a porun- 
cit, așadar, să meargă la mănăstirea de lângă râul Iordan, unde a 
întâlnit monahi ce petreceau întru totul în chipul vieţii isihaste, „a 
văzut pe călugări strălucind în țapte şi în contemplație””, mai cu sea- 
mă în vremea Marelui Post (3-5). Când mai pe urmă Dumnezeu i-a 
descoperit-o pe Cuvioasa Maria, Starețul s-a smerit pe sine, văzând 
înălțimea duhovnicească a acestei Sfinte. Să ne oprim asupra câtor- 
va cuvinte și fapte ale Starețului Zosima, care vădesc acea subțirime 
duhovnicească ce-i împodobește chipul. 

Când a văzut-o de la depărtare pe Cuvioasa Maria, necunoscând 
deslușit ce era acea făptură dinaintea sa, Starețul „s-a făcut de bucurie 
ca o floare; și, vesel de minunăţia priveliştii, a început să alerge spre locul 
spre care se zorea și vedenia”* (10). Starețul Zosima o urmărea, însă 
ea se ferea să-l întâlnească, așa încât „alergau amândoi spre un loc”*. 
Bătrânul i-a strigat atunci, cu lacrimi rugând-o să se oprească pen- 
tru a o putea vedea (11). 

La această primă întâlnire „cutremur și înfricoşare [rătăcire] a minţii 
a cuprins pe Zosima'* (12), care după ce a îngenuncheat „cerea ca să fie 
binecuvântat, după obicei, iar ea îi făcea metanie”* (13). Când a văzut că 


! Ibidem, p. 188. 
2 tbidem, p. 190. 
2 Ibidem, p. 195. 
* Ibidem, p. 196. 
* Ibidem, p, 197. 
“Ibidem, p. 198. 


270 


XI. CALEA CĂTRE ÎNDUMNEZEIRE 


Sfânta se ruga înălțată de la pământ, l-a cuprins o mai mare neliniște 
şi, „heîndrăznind să rostească ceva, ci spunând numai în el însuși, mult 
timp, «Doamne, miluieşte!»"!, a rămas cu fața plecată la pământ (15). 
„S-a aruncat”, apoi, „şi a cuprins cu mâinile picioarele ei, cu lacrimi” 
(16). Ascultând istorisirea pocăinței ei, Avva Zosima „s-a pornit să-i 
facă metanie”? (31), însă Cuvioasa Maria nu i-a îngăduit. După ce 
aceasta a plecat, Starețul „și-a plecat genunchii, s-a închinat locului în 
care au stat urmele picioarelor ei şi, dând slavă şi mulțumire lui Dumne- 


„-zeu” (32), s-a întors la mănăstire. 


Întregul an ce s-a scurs până la următoarea lor întâlnire, când 
Sfânta îl rugase să vină pentru a o împărtăși, Starețul l-a petrecuti 
în isihie, cu mintea răpită de cele ce văzuse şi „în sinea sa, se ruga lui 
Dumnezeu să-i arate iarăşi chipul acela dorit"* (33). Se mâhnea însă că 
trebuia să aștepte vreme atât de îndelungată (33). 

Este vădit faptul că Avva Zosima petrecea ca întru răpire, în 
aşteptarea noii sale întâlniri cu Sfânta. 

Când după trecerea acelui an a ieșit din mănăstire pentru a o 
întâlni, Cuvioasa Maria a întârziat să se arate, Avva Zosima „Însă 

n-a adormit, ci privea cu stăruință spre pustie, așteptând să vadă ceea ce 
dorea să vadă”. Şi cum vremea trecea, bătrânul „plângea cu suspine. A 
șidicat apoi ochii către cer şi a rugat pe Dumnezeu, [zicând: «Să nu mă 
lipseşti, Stăpâne, să văd iarăși ceen ce ai îngăduit să văd!»]”*, să nu fie, 
așadar, lipsit de acea întâlnire din pricina păcatelor sale (84). Când 
a văzut-o venind și pășind pe apă, Starețul i-a răspuns „ tremurând”, 
căci după cum aflăm scris: „Îl cuprinse spaima la vederea aceea preami- 
nunată”'* (35). 

După ce a împărtășit-o, iar ea se pregătea să plece, Avva Zosima 
i-a spus cu simplitate: „LAş fi voit] Dacă ar fi cu putinţă, să te urmez de 
acum înainte şi să-ți văd mereu cinstita ta față””. Cuvioasa i-a cerut să 
se roage pentru ea şi s-o binecuvânteze, iar Starețul, la rândul său, 
„s-a atins de picioarele ei și i-a cerut să se roage pentru Biserică, pentru 

Ibidem, p. 200. 

2 ibidera, p. 201. 

Pr, Hristofor Panaghiotis, op. cit., ibidem, p. 236. 

+Sf. Sofronie al lerusalimului, Viafa Cuvioasei Maria Egipteanca, p. 217. (n, trad.) 

5 Ibidem, p. 218. 


“Ibidem, p. 219. 
? [bidem, p. 220. 

împărăție [lume] și pentru el. După aceea, cu lacrimi, l-a lăsat şi a plecat, 
în timp ce el suspina şi se tânguia” (36). 

Întreg anul ce a urmat a aşteptat cu nerăbdare s-o vadă iarăși 
„pe Cuvioasa, iar după trecerea acestuia, „s-a dus iarăși în pustie, 
săvârșind toate, după obicei, și alergând către acea minunată privelişte”! 
(37). Când a ajuns la locul rânduit, cum nu o zărea, „a început iarăși 
să verse lacrimi”, rugându-L pe Dumnezeu să-i arate „comoara” Sa 
„hepângărită”, „pe îngerul în trup” (37). lar aflând-o săvârşită, după 
ce a plâns timp îndelungat, „și a rostit psalmi potriviți cu timpul şi cu 
fapta, a rostit o rugăciune de îngropare”? (38). Apoi, dimpreună cu leul, 
așa cum am arătat mai sus, „iarăși bătrânul a spălat cu lacrimi picioare- 
le Cuvioasei şi după ce s-a rugat acum mult, pentru toate, a acoperit tru- 
pul cu pământ” (40). 

Din toate acestea putem vedea în chip lămurit starea duhovni- 
cească a Avvei Zosima, ştiind că nimănui nu îi este cu putinţă să 
recunoască un sfânt, dacă nu are, la rândul său, Harul lui Dum- 
nezeu. Ne sunt arătate, totodată, sensibilitatea duhovnicească şi 
pingăşia sufletului său. Prin această descoperire, Dumnezeu i-a 
tămăduit gândurile de mândrie, făcându-l să se smerească în fața 
marii înălțimi duhovniceşti a Cuvioasei Maria, care mai înainte 

- fusese o femeie desfrânată. 

Ne uimește mult și felul în care Sfântul Sofronie, Patriarhul leru- 
salimului, a întocmit această viaţă, scriitura sa vădind multă simţire, 
delicateţe și străpungere a inimii. Vedem aceasta în tot cuprinsul 
Vieţii Cuvioasei, deopotrivă în cuvântul de început și în epilogul ei. 

Sfântul Sofronie începe prologul Vieţii arătând că „Bun lucru este a 
ascunde taina împăratului şi slăvit lucru a propovădui faptele lui Dumne- 
zeu (Tobit 12:7)". E încredințat că nu fără de pagubă este a trece sub 
tăcere „faptele minunate ale lui Dumnezeu [lucrurile lui Dumnezeu cele 
preaslăvite|“ şi a nu scoate vreun folos de pe urma talantului primit, 
alegând a tăcea și a nu spune „istorisirea sfântă“ care a ajuns până 
la el. Această viaţă i-a fost povestită de „un sfinţit bărbat, învățat din 


+77 


copilărie să spună și să facă cele dumnezeieşti”, iar, după cum Sfântul 


! Ibidem, p. 221. 
? Ibidem, p. 222. 
* bidem, p. 224. 
“Ibidem, p. 185. 

Sofronie însuși mărturisește, cele istorisite „s-au petrecut în vremea 
noastră”. Întăreşte prin însuși cuvântul său faptul că în cele ce scrie 
nu va minţi: „Departe de mine gândul să mint sau să falsific istorisirea în 
care Dumnezeu este pomenit!” lar dacă unii nu vor crede cele povesti- 
te, se roagă ca „și cu aceia Domnul [Hristos] să fie milostiv”! (1). 

Iar în epilog spune că a aşternut în scris cele auzite prin viu grai, 
după puterea sa, adăugând: „N-am voit să spun [prefer] altceva decât 
adevărul. Dumnezeu, Care răsplăteşte cu dărnicie pe cei care scapă la El, 
să dea ca răsplată folosul celor care vor citi istorisirea, iar pe cel care a 
poruncit ca aceasta să fie predată în scris, să-l facă părtaş stării şi vredni- 
ciei acestei Fericite, despre care vorbeşte relatarea [povestirea], împreună 
cu toți cei care au bineplăcut Lui din veac, prin contemplare și fapte” (41). 
Şi încheie: „Să dăm şi noi slavă lui Dumnezeu, Împăratul veacurilor, ca 
să ne învrednicească să dobândim milă în ziua Judecăţii, în [de la] Hristos 
Iisus, Domnul nostru”? (41). 

Sfântul Sofronie este un Episcop ce s-a învrednicit de alese trăiri 
ortodoxe, împodobit cu un cuget ortodox, care a petrecut în mijlo- 
cul sfinţiților nevoitori și a adăpat poporul cu învățăturile sale orto- 
doxe. Viaţa Cuvioasei Maria Egipteanca ne arată, alături de multe 
altele, cum trebuie să fie un adevărat Episcop. De altfel, importanța 
acestei scrieri se vădește și prin faptul că Biserica i-a recunoscut 
valoarea, păstrând-o peste veacuri și incluzând-o în canonul său 
liturgic. 


î) „Nu mai este parte bărbătească și parte femeiască” 


Citind viaţa Cuvioasei şi văzând legătura şi comuniunea duhov- 
nicească dintre cele trei persoane, Sfânta Maria Egipteanca, femeia 
desfrânată de mai înainte, care a ajuns să dobândească îndumneze- 
irea, Avva Zosima, Preotul cel sfinţit şi Sfântul Sofronie, Patriarhul 
Ierusalimului, care a alcătuit cu atât de multă dragoste Viaţa Cuvi- 
oasei, precum și întâlnirea duhovnicească dintre Avva Zosima și 
Cuvioasa Maria, putem înțelege și acest fenomen duhovnicesc al 
ridicării, prin îndumnezeire, mai presus de deosebirea dintre par- 
tea bărbătească şi cea femeiască. | 


 jbidem, p. 186, 
* jbiden, p. 225. 

Cu adevărat, Cuvioasa Maria Egipteanca a arătat în viaţa sa 
duhovnicească o bărbăţie care pricinuiește multă uimire. S-a nevoit 
mai presus nu numai de măsura firii femeiești, ci chiar şi de a celei 
omenești, în genere, devenind înger în trup. Poftele trupești i-au fost 
transfigurate de dumnezeiasca dragoste şi în chip desăvârșit dărui- 
te lui Dumnezeu, de aceea, ca una ce trăia starea omului îndumne- 
zeit, era goală cu trupul, dar nu se ruşina. Ajunsese la starea Evei în 
Rai, mai înainte de cădere. 

Cu toate acestea însă, nu a arătat îndrăzneală la întâlnirea cu 
Starețul Zosima. Cum Avva dorea să-i vadă faţa, Cuvioasa l-a rugat 
să-i arunce o haină ca să-și acopere neputința firii și să se învredni- 
cească, astfel, a primi binecuvântarea lui. I-a spus: „Sunt femeie și, 
după cum vezi, goală, trupul meu fiind neacoperil liar ruşinea trupului 
n-o am acoperită]. Dar dacă voiești cu tot dinadinsul să dăruieşti bine- 
cuvântare unei femei păcătoase, aruncă-mi rasa cu care ești îmbrăcat, ca 
să-mi ascund cu ea neputința femeiască şi să mă întorc către tine și să pri- 
mesc blagosloveniile [binecuvântările] tale”! (12). 

Starețul Zosima a cunoscut de îndată Harul lui Dumnezeu ce 
sălășluia în Cuvioasa. Faţa ei strălucea, în timpul rugăciunii se ridi- 
ca de la pământ, iar la rugămintea Sfintei de a-i arunca un veșmânt 
spre acoperirea trupului, i-a răspuns cu grăbire, pentru a nu fi lip- 
sit de binecuvântarea ei. Astfel, scoțându-și rasa veche și ruptă, „i-a 
aruncat-o, stând întors cu spatele”. lar ea, după ce a luat-o, şi-a acope- 
rit „acele părți ale trupului, care trebuiau să fie acoperite mai mult decât 
altele”, s-a întors şi a vorbit cu el (13). 

Cu puterea lui Hristos, acești doi oameni se ridicaseră mai pre- 
sus de împărțirile înstăpânite în omul căzut și viețuiau ca persoane. 
Trăiau unele răsfrângeri ale vieţii lui Adam şi a Evei, însă, cum încă 
nu se izbăviseră de stricăciune și moarte, purtarea lor vădea serio- 
zitate, bună-cuviinţă și lipsa oricărei îndrăzneli. 

Sfântul Maxim Mărturisitorul vorbește în operele sale despre 
cinci „împărțiri“, cele dintre firea zidită şi nezidită, cele înțelegătoare 
și cele sensibile, dintre cer și pământ, Rai și lume, bărbat și feme- 
ie. Putinţa biruirii lor, ridicarea mai presus de acestea, rezidă din 
însăși firea omului, care este strâns legată de principalele elemen- 


"Ibidem, p. 197. 
Ibidem, p. 198. 


274 


XI. CALEA CĂTRE ÎNDUMNEZEIRE 


te ce le definesc: de pământ, prin trup, de făpturile sensibile, prin 
simțuri, de lumea spirituală, prin suflet şi de energia nezidită a lui 
Dumnezeu, prin minte (H0us). 

Înaintând pe cale, omul s-ar fi putut ridica mai presus de împărțirea 
de gen, ceea ce ar fi însemnat legătura nepătimașă dintre bărbat și feme- 
ie. Printr-o viață sfântă şi împodobită cu virtuţi, omul s-ar fi ridicat 
apoi mai presus de împărțirea dintre Rai și lume, printr-o viaţă ase- 
menea cu a îngerilor ar fi depășit împărțirea dintre cer şi pământ, apoi 
prin cunoaşterea îngerească, pe cea dintre lumea sensibilă şi lumea 
înțelegătoare, iar prin iubire s-ar fi unit cu Dumnezeu și s-ar fi ridicat 
mai presus de împărțirea dintre firea zidită și cea nezidită, 

Prin cădere însă, omul nu a izbândit să biruiască împărțirea dintre 
bărbat și femeie, nemaivând apoi, fireşte, nici putinţa de a se ridica 
mai presus de celelalte „îimpărțiri”. Prin Întruparea Sa, Cuvântul lui 
Dumnezeu Se face Om și, astfel, prin zămislirea cea fără de sămânță 
din Preasfânta Fecioară, biruieşte această „împărțire“. În Persoana 
lui Hristos, Care a luat asupra Sa firea omenească și dumnezeiască, 
se înfăptuieşte, desigur, biruința asupra tuturor „împărHirilor |, 

Acum, prin puterea lui Hristos și prin propria luptă pentru 
dobândirea părtășiei cu Dumnezeu, omul, în Persoana lui Hristos, 
poate birui aceste „împărțiri“. Este un fapt vădit de legătura din- 
tre Cuvioasa Maria Egipteanca şi Starețul Zosima. Amândoi aveau, 
la măsuri diferite, părtăşia cu Hristos, ajunseseră la îndumnezeire 
și astfel se ridicaseră mai presus de această „împărțire“ dintre băr- 
bat şi femeie, purtându-se unul cu altul asemenea unor frați întru 
Hristos. Însă, de vreme ce nu lepădaseră încă haina de piele a stri- 
căciunii şi a morții şi se temeau de îndrăzneală, stăruia între ei o 
bună-cuviinţă şi un respect reciproc. 


j) Preoţia sacramentală şi preoția duhovnicească 


Există și un alt aspect însemnat pe care îl putem puncta cu pri- 
vire la viaţa Cuvioasei Maria Egipteanca. Este vorba despre fapiul 
că Sfântul Sofronie, Patriarhul Ierusalimului, un Episcop cu viață 
sfântă, precum și Starețul Zosima, un Preot, la rândul său, sfinţit, 


Sf. Maxim Mărturisitorul, Philokatia ton niptikon kai askitikon, Ed. patristică SI. Gri- 
gorie Palama, vol. 14 D, p. 424 şi urm. 

i-au arătat o mare cinstire Cuvioasei Maria, care ajunsese la sta- 
rea îndumnezeirii după Har şi devenise „adevărată preoție a Harului 
Dumnezeiesc”. Binecuvântata Preoție sacramentală a cinstit preoția 
cea duhovnicească, însă și preoția duhovnicească a Cuvioasei Maria 
a cinstit, deopotrivă, preoția sacramentală a Stareţului Zosima. 

Preoţia sacramentală presupune slujirea credincioșilor aflați în 
biserica zidită, care Îi închină lui Dumnezeu slujirea cea zidită, 
rugându-L să-i învrednicească de intrarea în Biserica nezidită și de 
slujirea nezidită. Preoţia duhovnicească însă este cea care lucrează 
în Biserica nezidită, prin rugăciunea și slujirea înţelegătoare, nezi- 
dită. Sfântul Grigorie Sinaitul scrie că rugăciunea minţii (noetică) 
este „slujba sfântă, cea de taină a minții. Notează, de asemenea, fap- 
tul că inima care se roagă, prin lucrarea Duhului Sfânt, este „altarul 
adevărat încă înainte de viaţa viitoare”. Într-un alt loc numeşte „alta- 
rul adevărat (ierateton alithinn)”, „ierurgie (slujbă sfântă) duhovniceas- 
că” (ierateion pnevmatikOn), „este lucrarea minţii care jertfeşte tainic şi se 
împărtășeşte din Mielul lui Dumnezeu în altarul sufletului”?.. 

Astfel de Preoţi ai Harului Dumnezeiesc au fost atât Avva Zosima 
și Cuvioasa Maria Egipteanca, cât şi, desigur, Sfântul Sofronie, Patri- 
arhul Ierusalimului, cel care a alcătuit această viață cu toată zdrobi- 
rea duhovnicească a inimii. Cuvioasa Maria a arătat desăvârșită cin- 
ste faţă de Preoţia Stareţului Zosima și i-a cerut binecuvântarea, iar 
Starețul, la rândul său, a îngenuncheat cu smerenie în faţa ei și a săru- 
tat locul unde călcase mai înainte, cerându-i și el binecuvântarea. 


Viaţa Cuvioasei Maria Egipteanca este una cu totul minunată, pli- 
nă de fapte preaslăvite, pe care le-a lucrat Harul lui Dumnezeu. Ea 
vădește mai cu seamă îndoita dragoste a Cuvioasei Maria, a acestei 
fericite femei, pe de o parte dragostea necurată de mai înainte pen- 
tru oameni, iar, pe de alta, dragostea cea sfințită, duhovnicească și 
dumnezeiască pentru Domnul. Însemnătate are mai cu seamă cea 
de a doua. Încă din tinerețe, s-a dedat cu totul iubirii trupești, pen- 
tru ca mai apoi, dobândind dragostea dumnezeiască, să se dăru- 

' Philokalia ton ieron kai niptikon, Ed. Papadimitriou, vol. 4, p. 51, CXI. Reproducem 
fragmentul după traducerea românească: Sf. Grigorie Sinaitul, Capete după acrostih, în 
Filocalia, vol. 7, 2009, p. 123. (n. trad.) 


? fbidem, p. 31, VII. În trad. rom.: ibidem, p. 89. 
3 Ibidem, p. 51, CXLL. În trad. rom. ibidem, p. 124. 

iască în chip desăvârșit lui Dumnezeu. A dus o viaţă singuratică și 
ascunsă, de vreme ce marile iubiri sunt tainice și negrăite, căci nu 
aflăm cuvinte prin care să le putem exprima, iar cine ÎL iubește pe 
Dumnezeu și este stăpânit de acea „dorire chinuitoare și de nesuferit” 
pentru EI, | se dăruiește Acestuia în chip desăvârșit, nevoind să-și 
împartă inima între mai multe iubiri. 

Biserica a rânduit-o pe Cuvioasa Maria Egipteanca pildă de tră- 
ire a pocăinţei celei de-Dumnezeu-însuflate, de nevoință duhovni- 
cească și de înaintare pe calea ce duce către îndumnezeire. Viaţa ei 
ne arată cum omul devine din păcătos, sfânt, prin împărtășirea de 
energia lui Dumnezeu, care curățește, luminează şi îndumnezeieşte. 
De aceea stihiri închinate Cuvioasei au fost incluse în Canonul cel 
Mare. Totodată, Biserica a rânduit ca la slujba acestui Canon să se 
citească și viața sa. Potrivit Tipicului: 

„Miercuri seara se toacă la al patrulea ceas din noapte. Și adunându-se 
fraţii în biserică, preotul face începutul după obicei. După Psalmi, se cântă 
Aliluia şi podobnicele glasului și se citeşte Catisma a opta. Apoi se citește 
viața Cuvioasei Maria Egipteanca, în două stări. [După Psalmul 50] înda- 
tă se începe Canonul mare, care se zice rar, cu glas umilit și cu inimă 
înfrântă, făcând la fiecare tropar câte trei închinăciuni [şi spunând stihul: 
«Miluiește-mă, Dumnezeule, miluieşte-mă!»]”. 

Pomenirea Cuvioasei Maria Egipteanca se săvârșeşte la data de 
1 aprilie, ziua slăvitei sale adormiri, însă Biserica, dată fiind viaţa ei 
aleasă, a rânduit să fie prăznuită şi în a cincea duminică din Postul 
Mare, ultima dinaintea Săptămânii celei Mari, voind să facă arătate 
prin aceasta măsura dragostei cu care suntem datori față de Dum- 
nezeu şi felul în care suntem chemaţi să lucrăm pocăința. 

Oricine citește această viaţă, ajunge să simtă el însuşi cele petre- 
cute la sfârșit, după îngroparea fericitului şi binecuvântatului trup 
al Cuvioasei Maria Egipteanca. Scrie Sfântul Sofronie: 

„Apoi au plecat amândoi: leul a plecat spre adâncul pustiei, ca o oaie, 
iar Zosima s-a întors, binecuvântând şi lăudând pe Hristos, Dumnezeul 
nostru”? (40). 

Şi noi, urmând acestui cuvânt, să plecăm fie asemenea unor oi în 
pustiul liniștirii şi al nepătimirii, lepădând sălbăticia patimilor, fie 

'Triodul, Ed. IBMBOR, București, 1986, p. 355. (n. traa.) 

2 Ibidem, p. 224, 

să ne întoarcem, ca Starețul Zosima, în adunarea fraţilor, binecu- 
vântând și lăudând pe Dumnezeu. 

Strigăm și noi deopotrivă cu sfințitul imnograf: 

„Pildă de pocăință avându-te pe tine, Preacuvioasă Marie, roagă pe 
Hristos să ne dăruiască nouă aceasta în vremea postului; ca în credință şi 


În dragoste să te lăudăm pe tine cu cântări”! 
martie 2004 


"Luminânda Învierii - Utrenia duminici a cincea din Postul Mare, v. Tiiodul, p. 
411. (n. trad.) 


278 


XII 


MINTEA (NOUS) ȘI SIMŢIREA INIMII, 
POTRIVIT ÎNVĂŢĂTURII 
SFÂNTULUI DIADOH AL FOTICEII 


Avem în Biserica Ortodoxă o mare comoară: experienţa și 
cunoștința de care s-au învrednicit sfinții. Cuvântul descoperit prin 
Revelaţie, pe care Dumnezeu îl dăruieşte oamenilor pregătiţi să-l 
primească, se face lucrător în ei, le mijlocește cunoașterea Sa, adu- 
când urmări ce se răsfrâng asupra vieții lor, a societăţii şi a între- 
gii zidiri. Unul dintre sfinţii care s-au împărtăşit de alese trăiri și 
au ajuns la însăşi starea îndumnezeirii este Sfântul Diadoh al Foti- 
ceii, ce a avut o înrâurire cu adevărat mare asupra monahilor și a 
Părinților de după el, 

În cele ce urmează ne vom apleca asupra personalității Sfântu- 
lui Diadoh al Foticeii, pentru a trece apoi la analiza câtorva puncte 
din cuprinsul învățăturii sale, de mare însemnătate pe această cale 
a tămăduirii şi a unirii cu Dumnezeu. 


1. O sută de capete gnostice 


Scrierea O sută de capete gnostice este cea mai însemnată dintre 
cele alcătuite de Sfântul Diadoh al Foticeii. În urma unei scurte 
introduceri, vom cerceta mai îndeaproape învățătura sa cu privire 
la mintea-nous și simţuri. 

a) Introducere 


Sfântul Diadoh, Episcopul Foticeii, este o mare personalitate din 
rândul! Părinților și a monahilor secolului al V-lea d. Hr., unul dintre 
Părinţii cei mai de seamă, întemeietor al teologiei ascetico-niptice!. 

Foticeea este una dintre cetățile mai importante ale Epirului, 
care, potrivit cercetărilor efectuate, a fost localizată la 4 kilometri 
depărtare în direcția nord-vest de Paramythia, în regiunea Thespro- 
tia?. De vreme ce în vecinătatea ei se afla și vechiul oraș Nicopole, 
prin care a trecut Sfântul Apostol Pavel, era firesc ca şi Foticeea să 
devină încă de timpuriu jurisdicție episcopală a Nicopolei. Episco- 
pul acesteia, loan, a luat, de altfel, parte la lucrările celui de al IV-lea 
Sinod Ecumenic”. 

Numărul scrierilor Sfântului Diadoh nu ne este cunoscut, ni 
s-au păstrat însă trei dintre acestea. Prima poartă titlul Vedere, cea 
de a doua Cuvânt la Înălțarea Domnului nostru lisus Hristos (Despre 
Înălțarea Domnului nostru lisus Hristos), iar a treia Cuvânt ascetic 
despre cunoașterea practică și dreapta socotință duhovnicească, ce a ajuns 
până la noi sub felurite titluri, precum O sută de capete practice despre 
cunoștință și deosebirea duhovnicească, O sută de capete ascetice sau O 
sută de capete 9nostice?. 

În cele ce urmează ne vom apleca îndeosebi asupra acestei lucrări 
din urmă, O sută de capete gnostice, pe care o socotim a fi de mare - 
însemnătate pentru teologia ortodoxă, 


b) Conținutul operei 


În opera O sută de capele gnostice Sfântul vorbește despre cu- 
noașterea lui Dumnezeu, care este una ființială 5, iar nu cerebra- 


! Panaghiotis Hristou, în Philokalia ton niptikon kai askitikon, Ed. patristică Sf. Gri- 
gorie Palama, vol. 9, p. 5. 

> Ibidem, p. 10. 

$ Ibidem, p. 11. 

" Ibidem, pp. 18-20, Scrierea Sfântului Diadoh, tradusă în limba română de Pr. 
Dumitru Stăniloae, este inclusă în primul volum al Filocaliei, 2008, având titlul Cuvânt 
ascețic despre viața morală, despre cunoștință și despre dreapta socoteală duhovnicească, 
împărți! în 100 de capete. Din această ediție vom reproduce în cele de mai jos fragmen- 
tele citate în limba greacă din prezentul capitol. (n. trad.) 

* Am ales traducerea sintagmei „unapărakri ywaar” drept „cunoaştere fiinţială”, 
având ca reper limbajul teologic al Părintelui Sofranie Saharov, în traducerea Pr. Rafail 


280 


. 


XII. MINTEA (NOUS) ȘI SIMŢIREA INIMII, POTRIVIT ÎNVĂȚĂTURI SE. DIADOH AL FOTICEII 


lă, rațională, în aceasta constând, de altfel, și deosebirea din- 
tre scolastica papismului şi Tradiţia niptică ortodoxă. În viziu- 
ne scolastică, cunoaşterea lui Dumnezeu este rezultatul logicii și 
al speculațiilor raționale, în vreme ce, potrivit Tradiţiei Ortodoxe, 
această cunoaștere este strâns legată de trăirea lui Dumnezeu prin 
vederea Luminii nezidite. Este cunoscut, de altfel, faptul că, potrivit 
teologiei Bisericii, așa cum a fost ea exprimată de Sfântul Grigorie 
Palama, cunoașterea lui Dumnezeu este totuna cu vederea Lumi- 
nii nezidite, vedere ce reprezintă însăși părtăşia omului cu Dum- 
nezeu, această cunoaștere fiind mai presus de orice altă cunoaştere 
și experiență omenească. Prin urmare, în cartea de față se vorbeşte 
despre cunoașterea fiinţială a lui Dumnezeu, care este strâns legată 
de curățirea minţii şi de vederea Luminii nezidite. 

Sfântul Fotie scrie despre această carte: 

„A fost citită o carte completată cu următoarele o sută de capitole, care 
la început nu depăşeau numărul de zece. Între acestea primul este ca un 
hotar de căpătâi al credinţei în învățătura despre Dumnezeu... Deci celor 
zece le sunt subordonate cele o sută. Și este acest discurs alcătuit spre 
mare folos celor ce se nevoiesc, iar celor exersați în aceste fapte desăvârșite 
le oferă ceva foarte sigur. Căci cunoaşterea din experiență uşor ia locul 
învățăturii prin cuvinte. Titlul spune că autorul scrierii este Diadoh, epis- 
copul Foticeei din Vechiul Epir”. 

Această scriere a Sfântului Diadoh al Foticeii cuprinde și minuna- 
tele tâlcuiri ascetice ale Preacuviosului Părinte Teoclit Dionisiatul?, 
Noica. Delimitând cunoașterea fiinţiată de cea rațională, Părintele Sofronie notează: „Cu 
acesti Nume [«Eu sânt Cel Ce sânt (Ieşire 3:14)»: Fiinţa — sânt Eu] mi s'au deschis zări care 
se pierdeau în necuprindere. Nu în rânduiala gândirii abstracte, ci ființial, acest Dumne- 
zeu Personal mni-a devenit o evidență pe care o trăiam cu întreagă ființa mea” (Arhim. Sotro- 
nie Saharov, Vom vedea pe Dumnezeu precum este, trad. Ierom. Rafail Noica, Ed. Sophia, 
București, 2005, p. 33). Teologia este, totodată, „ființiala cunoaștere de Dumnezeu, (...) 
Stare duhounicească a unirii cu Dumnezeu” (Arhim. Sofronie, Taina vieții creştine, trad. 
lerom. Rafail Noica, Fd. Accent Print, Suceava, 2014, pp. 30-31). Această cunoaștere 
nu anulează, însă, „distanța ființială între Dumnezeul Cel De-Sine-fiind şi Omul-făptură”: 
„Noi suntem făptură; putem cu adevărat primi Dumnezeiasca viată ca dar de la Tatăl nostru, 
adică Fiinţarea Sa, drept conținut, dar nu drept esenţă (fiere), ce nu se poate împărtăşi făpturii. 
Făptura primeşte îndumnezeirea, forma Dumnezeiască a ființării, însă nu ea însăși se schimbă 
întru Întâia-Fiinţă, rămânând veşnic făptură în esența sa” (Ibidem, p. 25). (n. trad.) 

1 Ibidem, p. 25. 

2 Tâleuirea scrierii Sfântului Diadoh de către Pr. Teoclit Dionisiatul a fost tradusă în 


limba română cu titlul: Tâlcuire athonită la Filocalie (Cele o sută de capete despre cunoaştere ale 
celui între sfinți părintelui nostru Diadoh ai Foticeii), Ed. Bizantină, Bucureşti, 2001. (n. trad.) 

întemeiate pe întreaga experiență ascetică, atât din vechime, cât şi din 
contemporaneitate, fapt ce arată, de altfel, marea însemnătate a aces- 
tei cărți sub aspect diacronic!. Părintele Teoclit a împărţit opera în 
mai multe subunități, potrivit titlurilor pe care le poartă capetele din 
care este alcătuită. Redăm în continuare această împărțire tematică, 
ce ne înlesneşte o vedere de ansamblu asupra conținutului cărții: 


Temelia duhovnicească a vieții în Hristos (1-5) 

Liberul arbitru — lumina cunoștinței — cuvântarea de Dumnezeu — 
„ijlocia iluminării” (6-9) 

Mânia — cele două cuvinte cuvântul duhovnicesc şi cuvântul 
înțelepciunii lumești] — iubirea de Dumnezeu — răpirea 
dumnezeiască (10-14) 

Iubirea aproapelui — frica lui Dumnezeu — premisele dragostei (15-18) 

Mărturii ale curăţirii — credinţă şi fapte — credinţă şi dragoste (19-22) 

Conșştiința — împărțirea simţirii naturale — simplitatea simţirii (23-25) 

Premisele trezviei — trebuința dobândirii Duhului Sfânt (26-28) 

Împărțirea şi unirea simțirii sufletului (29-30) 

Cele două „mângâieri” — Duhul Sfânt — satana (31-33) 

Dragostea frățească — frica lui Dumnezeu — premisele dragostei (Cele 
două iubiri şi frica — iubirea şi Lumina nezidită) (34-36) 

Visele de la fire — nălucirile de la draci — visele de la Dumnezeu (37-39) 

Cele două lumini — ascultarea — înfrânarea -- abateri de la dreapta 
măsură (40-44) 

Măsura înfrânării — scopul postului — vinul (45-49) 

Băuturile — oţetul cu care a fost adăpat Domnul — îmbăierile — doctorii 
(50-53) 

Criteriile vieții duhovniceşti — simțurile (54-56) 

Frumusețea celor dinlăuntru — akedia — Rugăciunea lui lisus (57-59) 

Felurile bucuriei — pomenirea lui lisus — mânia (60-62) 

„Gnosticul” [,„Cel ce s-a împărtășit de sfânta cunoștință”] — 
judecătoriile — sărăcia de bunăvoie (neagoniseala) (63-65) 

Înălțimea neagoniselii — teologia, izvor al dragostei (66-67) 

Rugăciunea — Teologia — Harul începătorilor — tăcerea (68-70) 


Sf. Diadoh al Foticeii, O sută de capete gnostice, introducere, traducere şi note de 
M. Teoctit Dionisiatul, Sfântul Munte, Thessalonic, 1977. 

Cel în parte teolog — patimile - teologul — „lărgimea“ (71-72)! 

Duhul Sfânt — treptele lucrărilor Duhului Sfânt (73-75) 

Păcatul — lucrările Harului — voința (76-78) 

Satana — Botezul — cele două neamuri de demoni (79-81) 

Legea ce „se oșteşte împotriva” legii minții — „Mă bucur după omul 
dinlăuntru” (82) 

Capete împotriva masalienilor — gândurile bune (83-86) 

Cele două „părăsiri“ şi îndoita simţire (87-88) 

Urcușul de la „chip” la „asemănare "(89) 

Duhul Sfânt şi libertatea — dumnezeiasca dragoste (90-91) 

Iubirea și teologia — chipul îndoit al „căii“ (92-93) 

Sfinţenia și ispitele — smerita cugetare (94-96) 

Rugăciunea minţii — nepătimirea — războiul cel de pe urmă — judecata 
(97-100) 


Pururea-pomenitul Profesor Panaghiotis Hristou a împărțit scri- 
erea Sfântului Diadoh în unități tematice mai mari. 

Spre a cunoaște mai bine conținutul acestei cărţi, vom face în 
cele ce urmează o scurtă trecere în revistă a cuprinsului acestei scri- 
eri însemnate, de care vrednicul de pomenire Profesor s-a ocupat. 
Scrie: 

„În partea centrală a scrierii, care nu poate fi lesne supusă unei analize 
și împărțiri sistematice, întrucât autorul revine asupra temelor, reluân- 
du-le, sunt prezentate următoarele aspecte: 

Despre firea duhovnicească a omului (1-11). Temelia adevăratei vieți 
duhovniceşti este dragostea, care unește sufletul cu virtuțile lui Dumne- 
zeu, Singurul prin fire Bun. Omul nu este bun prin fire, ci poate deveni 
astfel prin împărtăşire, de vreme ce, fiind zidit după chipul lui Dumnezeu, 
are putinţa de a ajunge la asemănarea cu El, dacă se slujește după cuviință 
de liberul său arbitru, prin îndreptarea voinței sale spre bine. Năzuinţa 
sufletului spre bine este întărită de înțelepciune, adică de înțelegerea ade- 

' „Cuvintele-cheie” pe care Pr. Teoclit le folosește pentru a sintetiza ideile expuse 
în capetele 71-72, „cel în parte teolog ” (imitheol6gos), „teolog“, „lărgime“, nu se regăsesc 
propriu-zis în cuprinsul acestora. Sfântul Diadoh vorbeşte despre lucrarea patimi- 
lor şi nepătimire cu referiri la „mintea cuvântătoare de Dumnezeu (teologică)” și „min- 
tea cunoscătoare (gnostică) ”. Însuşi începutul capului 71 este, totodată, un rezumat în 
sine: „Cuvântul cunoștinței ne învață că multe patimi suferă la început sufletul contempla- 


tiv (văzător) și cuvântător de Duinmezeu” (Fericitul Diadoh, Episcopul Foticeii, Cuvânt 
ascetic, p. 338). (n. trad.) 

vărurilor dummnezeiești, şi de cunoștință — deosebirea binelui de rău. În afa- 
7a lui Dumnezeu, a Celui Bun, nu există altă obârşie, întrucât răul, lipsit 
de existenţă în sine, ia naştere numai prin simţirea inimii. 

Puterea dragostei și a credinței (12-23). Dragostea celor credincioși 
se îndreaptă îndeosebi către Dumnezeu şi ea se cuvine să fie atât de fier- 
binte, încât aducerea-aminte de slava Lui să fie pentru om singurul ţel al 
vieții. Slava de sine se cade a o disprețui și desfătările lumii a le lepăda. 
Această dragoste odrăsleşte roade alese, fiindcă cel iubitor de Dumnezeu 
nu lucrează numai fapte bune, ci este și cunoscut de Dumnezeu, şi ] se face, 
totodată, prieten. Dragostea urmează fricii ce ia naştere la începutul lucră- 
rii duhovnicești de curățire a sufletului, O altă putere duhounicească este 
credința, strâns legată de dragoste și de lucrurile ei, care îl încredințează 
pe om cu privire la adevărurile cele dumnezeiești, fără a îngădui iscodirea 
acestora prin gândurile trufaşe, a căror energie-lucrare tulbură conștiința, 
făcând cele mai presus de toate bunurile pământești cu totul de neînțeles. 

Capacitatea sufletului de a deosebi luminarea dumnezeiască de 
înrâurirea demonică (24-28). După căderea lui Adam în păcat, dorinţa 
omului a cunoscut împărțire, aşa încât sufletul năzuieşte după bunurile 
cele cerești, în vreme ce trupul după cele pământeşti. În chip asemănător, 
s-a împărți! și simțirea naturală a omului, unitară la început, adică puterea 
înțelegătoare și simțurile trupești. Este trebuință de o mare strădanie pen- 
tru a putea deosebi adevărurile duhovnicești de nălucirile ce vin din partea 
duhurilor viclene şi a reface unimea acestei simţiri împărțite. Sufletul care 
se retrage din lume și se dăruiește rugăciunii Îl vede în chip limpede pe 
Dumnezeu, căci lumea întunecă harisma deosebirii duhurilor. În această 
strădanie a sa, sufletul este întărit de Duhul Sfânt, Care îi curățeşte min- 
tea; când însă mintea, însuflată de lucrarea desăvârşitei sfințenii, simte 
mângâierea dumnezeiască, atunci diavolul îi pune omului înainte vederea 
dulcilor desfătări spre a-i înşela şi nimici buna sa dorire. Aceasta este mân- 
gâierea vicleană, care se deosebește de mângâierea cea bună, întrucât prima 
lucrează în somn, pricinuind îndoială și tulburare, în vreme ce a doua se 
ivește în starea de trezvie, în taina inimii omului, aduce cu sine linişte şi 
dulceața de negrăit a dragostei de Dumnezeu, așa încât în afară de El omul 
nu mai vede nimic altceva. Există, desigur, şi visuri bune, însă, cum deose- 
birea lor nu este un lucru lesne, Părinţii sfătuiesc să nu li se dea atenţie. 

Înfrânarea — virtute de căpătâi şi lepădarea de lume (41-60). 
Ascultarea, ca una ce îi împărtășește omului dragostea lui Dumnezeu, este 

o virtute înaltă, însă virtutea care îl conduce îndeosebi către desăvârșire 
este înfrânarea trupului și a sufletului. Înfrânarea de la mâncăruri este 
de trebuință pentru dobândirea iubirii de semeni și izgonirea poftelor 
frupeşti. De altfel, omul poate gusta din toate, în afara mâncărurilor ce i 
se fac pricină desfătării, ținând măsura de a primi hrană potrivit cu nevo- 
ile şi mişcările trupului. Postul, dacă i se acordă o valoare în sine, nu are 
nici o însemnătate înaintea lui Dumnezeu şi nu trebuie să devină un sim- 
plu mijloc de a ieşi în evidenţă în faţa celorlalți. Întrebuinţarea cu măsu- 
ră a vinului ajută la creşterea semințelor duhovniceşti din om, însă alte 
băuturi alcoolice trebuie ocolite. Îmbăierile nu reprezintă o cădere, totuși 
evitarea lor este o dovadă de bărbăţie a sufletului. Omul se poate sluji de 
medicamente în caz de boală, însă tontă nădejdea tămăduirii sale trebuie să 
și-o pună în Domnul. Viaţa de aici trece degrab, este o simplă cale, de ace- 
ea omul trebuie să disprețuiască cele dulci ale lumii şi astfel să izbândească 
a-l birui cu mai multă uşurinţă pe vrăjmașul său cel viclean. La strădania 
omului de a se lepăda de lume, demonul akediei i se împotriveşte cu o luptă 
aprigă, însă, prin pomenirea lui Dumnezeu şi chemarea numelui lui lisus 
Hristos, acesta este pus pe fugă. Îndepărtarea de lume se face vădită în chip 
lămurit şi prin iertarea celor ce ne nedreptățesc, prin necăutarea dreptății 
înaintea tribunalelor de judecată, prin împărţirea bunurilor şi prin neago- 
niscală-sărăcie. Astfel se pot dobândi mai uşor nepătimirea, dragostea și 
desăvârşita bucurie. 

Cuvântarea de Dumnezeu (teologia) și părtăşia cu Dumnezeu 
(67-74). Omul izbândeşte în urcușul său duhovnicesc mai întâi prin cuvân- 
tarea de Dumnezeu (teologia), adică prin cuprinderea înțelegătoare a lui 
Dumnezeu care mișcă inima către iubirea frumuseţilor Lui şi o luminează, 
așa încât cuvântul lui Dumnezeu să ia locul bogăției celei pământeşti, iar 
în al doilea rând, prin cunoştinţă, adică prin întelegerea dreptei sale călău- 
ziri şi lucrări. Teologhisirea conduce către exprimarea adevărurilor despre 
Dumnezeu prin cuvânt, însă, spre a ne feri de multa grăire, cuvântarea 
poate fi înlocuită cu rugăciunea şi cu cântările de laudă. Rugăciunea nu 
trebuie să fie neapărat una exterioară și cu glas; mai înaltă este rugăciu- 
nea lăuntrică, săvârşită în tăcere. Experiența rugăciunii și a cunoștinței de 
sine nasşte în om o ardoare iubitoare de Dumnezeu, deosebită de dragosiea 
naturală, fiina izvodită de Duhul Sfânt, 

Lupta creștinului pentru desăvârşire (75-100). Asupra sufletului 
acționează două puteri, cea duhovnicească și cea a diavolului. Omul poa- 

te urma oricăreia dintre acestea două, precum doreşte, în măsura în care 
căderea în păcat a dus la împărțirea voii, dimpreună cu supunerea sufletu- 
lui şi trupului stricăciunii, Din această pricină a fost trebuință de Întrupa- 
rea Mântuitorului, prin care nu numai împărțirea voii încetează deplin, ci 
se lucrează și naşterea din nou a celor ce o doresc. Odată cu Botezul începe 
să se facă vădită lucrarea Harului Dumnezeiesc ce sălășluiește în suflet și 
îi povățuieşte pe om pe calea desăvârșirii, în vreme ce dracii sunt izgoniți, 
rămânând în afara sufletului. Nu există, prin urmare, o împreună-locuire 
a Harului Dumnezeiesc şi a diavolilor, ci numai deopotriva lor lucrare, de 
vreme ce diavolii nu renunţă nici ei la luptă. Este o luptă care slujeşte omu- 
lui pe calea desăvârșirii, fiindcă numai prin ea, ca printr-o a doua mucenicie, 
cei ce se nevoiesc izbânidesc a se face desăvârșiți, asemenea mucenicilor care 
s-au învrednicit să primească mucenicia cea dintâi. Adevărata nepătimire 
nu constă în lipsa atacurilor venite din partea diavolilor, nici a necazurilor, 
ci în biruirea lor, care este urmarea unei statornice şi anevoioase strădanii, 
dat fiind faptul că demonii îşi dau loc unii altora, ducând mai departe lupta 
chiar şi pe această treaptă din urmă a scării care îi duce pe cei ce se nevoiesc 
la desăvârşire. Câţi sporesc în luptă gustă din dulceaţa Iui Dumnezeu, iar 
cei ce birutesc în chip desăvârşit puterile cele viclene vor fi numărați în vre- 
mea de apoi cu sfinţii şi vor avea parte de o bogată răsplată. 

Cele O sută de capete privesc îndeosebi viața monahilor, ca cei ce 
exprimă mai bine duhul petrecerii creştine, însă ele se adresează deo- 
potrivă tuturor oamenilor, având drept ţel întărirea vieții lor morale şi 


1] 


duhovniceşti”. 


c) Preambul: cele zece definiţii 


Sfântul Diadoh expune în partea de început a acestei opere „zece 
- definiții”, care într-un fel reprezintă principalele puncte ale scrierii 
sale și pe care, generalizând, le-am putea socoti zece definiţii ale 
vieții duhovniceşti în ansamblul ei: 


„1. Definiția credinței: cugetare nepătimașă despre Dumnezeu. 

2. Definiţia nădejdii: călătoria minţii spre cele nădăjduite. 

3. Definiţia răbdării: stăruința neîncetată de a vedea cu ochii înţelegerii 
pe Cel nevăzut ca văzut. 


' Panaghiotis Hristou, în Philokalia ton niptikon kai askitikon, pp. 20-24. 

4. Definiţia neiubirii de argint: a vrea să nu ai bani, aşa cum vrea cine- 
va Să aibă. 

5. Definiţia cunoștinței: a te uita când te gândeşti la Dumnezeu. 

6. Definiţia smeritei cugetări: uitarea atentă a isprăvilor tale. 

7. Definiţia nemânierii: dorință multă de a nu te mânia. 

8. Definiţia curăției: simțire pururea lipită de Dumnezeu. 

9. Definiţia iubirii: sporirea prieteniei față de cei ce ne ocărăsc. 

10. Definiţia desăvârşitei desfătări în Dumnezeu: a socoti bucurie 


sri] 
. 


tristețea morții 


Considerăm că o scurtă analiză a acestor zece definiţii (gr. 6roi) 
este de trebuinţă, ele fiind, în fapt, după cum am arătat, tot atâtea 
definiţii ale vieţii duhovniceşti. 

Să spunem mai întâi faptul că „6ros” (gr. 6poc), tradus drept 
definiţie, exprimă semnul, hotarul, dreptarul (canonul), măsura”. Așadar, 
în cazul nostru, termenul se referă la condiţiile care trebuie înde- 
plinite pentru a dobândi desăvârșirea, altfel spus, arată ce trebuie 
să facă omul pentru a ajunge la desăvârşire, la îndumnezeire. Este, 
de altfel, cunoscut faptul că îndumnezeire este un termen patristic, 
folosit de Sfinţii Părinţi pentru a lămuri alte cuvinte ale Scripturii: 
desăvârşire, sfințenie și asemănare. 


1. „Definiţia credinței: cugetare nepătimaşă despre Dumnezeu” 


Credinţa reprezintă cugetarea nepătimașă despre Dumnezeu. 
Acest lucru are mare însemnătate pentru Tradiţia noastră ortodoxă, 
întrucât o credinţă înrâurită de patimi nu este una adevărată. 

Dumnezeu, potrivit învăţăturii Bisericii, Se descoperă în inima 
omului şi nu poate fi cunoscut cu rațiunea. Însă inima, pentru a pri- 
mi descoperirea lui Dumnezeu, trebuie să fie curată, după cuvân- 


"Ibidem, pp. 110-112. Reproducem fragmentul după traducerea românească: Ferici- 
tul Diadoh, Episcopul Foticeii, Definiţii, în Filocalia, vol. 1, 2008, p. 311. (n. trad.) 

Definiţia de dicționar redă grecescul dres drept clauză, dispoziție, termen contrac- 
tun] / termen tehnic. Sensul surprins de autor, semn, hotar, dreptar (canon), măsură, se 
limpezeşte în măsura în care ne aplecăm asupra etimologiei cuvântului, văzut în 
paralel cu latinescul urvus < vb. u7vo, a face o scobitură, a săpa un şănțuleț, un jgheab (cf. 
Gh. Babiniotis, Lexiko tis neas ellinikis gtossas, Athena, 2002, p. 1279). Chantraine citea- 
ză radicalul latin uruare, „dâlimiter avec une charrue”, respectiv urvă, „sillon, limite”. Pe 
această filieră, sensul iniţial era de teren delimitat, hotar. (v. P. Chantraine, Dictionare 
dtimologique de la Langue Greque. Histoire des mots, Editions Klincksieck, Paris, 1968, p. 
826). (n. trad.) 

tul hui Hristos: „Fericiţi cei curaţi cu inima, că aceia vor vedea pe Dum- 
nezeu” (Matei 5:8). Dacă inima, care este adâncul celor trei puteri 
ale sufletului, raţională, poftitoare și mânioasă, se află sub stăpâni- 
rea patimilor, înțelegerea pe care omul o are despre Dumnezeu se 
pervertește, iar această pervertire pricinuiește o strâmbătate a între- 
gii sale vieţi. 

Dacă nu avem o credinţă personală, acea așa-numită credinţă din 
vedere (ek theorîas), trebuie cel puţin să arătăm credinţa din auz (ex 
akois), să ne facem, adică, următori învăţăturii celei despre Dumne- 
zeu, pe care ne-o predanisesc sfinţii văzători-de-Dumnezeu. 

Viaţa duhovnicească începe cu simplitatea legăturii noastre cu 
Dumnezeu. Simțim că Dumnezeu există, așa cum ne-au propovă- 
duit Prorocii, Apostolii și Sfinţii de-a lungul veacurilor. Dacă aceas- 
tă primă condiţie de neapărată trebuință nu este îndeplinită, nu 
putem avea o orientare dreaptă și o înaintare corectă pe calea către 
credinţa din vedere, adică desăvârșită. 

2. „Definiția nădejdii: călătoria minţii spre cele nădăjduite” 

După credinţă, o altă condiţie a vieții duhovnicești care se cere 
îndeplinită este nădejdea. Noi, de obicei, vorbind despre nădejde, 
o raportăm la lucrurile zidite ce ţin de viaţa biologică. Însă, potrivit 
Sfântului Diadoh al Foticeii, nădejdea se află în strânsă legătură cu 
călătoria minţii spre cele nădăjduite. 

Cele nădăjduite se referă la Împărăţia lui Dumnezeu, care înce- 
pe încă de aici şi se continuă în veacul ce va să fie; ea este legată de 
venirea Harului lui Dumnezeu în ființa omului. 

Mintea este atenția cea mai subţire, ochiul sufletului. În scrierile 
Sfinţilor Părinţi, ea este pusă în legătură cu energia-lucrarea noetică, 
care se deosebește de cea a rațiunii şi a simțurilor. Când omul este 
stăpânit de energia-lucrarea patimilor, ca una ce este împotriva firii, 
atunci şi mintea se întunecă şi nu-și poate săvârși călătoria spre cele 

nădăjduite. Tocmai din această pricină Sfântul Diadoh al Foticeii 
vorbeşte despre „călătoria minţii în iubire”. Este vorba în chip limpe- 
de despre energia-lucrarea dumnezeiască a dragostei, de vreme ce 
numai prin aceasta mintea poate călători spre cele nădăjduite. 

Desigur, când vorbim despre călătoria minţii, potrivit între- 
gii Tradiţii ortodoxe, nu înţelegem ieșirea ei din trup, ci părăsirea 

cugetului trupesc, iar mai concret, întoarcerea minții în inimă întru 
Harul lui Dumnezeu şi adunarea sa dinspre toată răspândirea cea 
din afară. 


3. „Definiţia răbdării: stăruința neîncetată de a vedea cu ochii 
înțelegerii pe Cel nevăzut ca văzut” 


Răbdarea este o condiție de seamă pentru viața duhovniceas- 
că, tocmai pentru faptul că străbaterea acestei căi presupune mul- 
te prefaceri, multe schimbări. Când vorbim însă despre răbdare, nu 
avem pur şi simplu în vedere răbdarea arătată în încercările vieții, 
ci răbdarea pentru dobândirea părtășiei cu Dumnezeu. 

Dumnezeu este nevăzut și neîmpărtășibil după ființă, însă 
văzut și împărtășibil prin energiile Sale, cu mijlocirea simțurilor 
sufletești-duhovnicești. Astfel, răbdarea înseamnă privirea neînce- 
tată și liniștită! a ochiului minţii (nous) către Dumnezeu Cel nevă- 
zut şi simţirea Lui ca văzut. Nu este vorba aici despre simţirile cele 
înşelătoare, ci despre simţirea minţii. 

Dumnezeu i Se descoperă omului, după cum, de multe ori, Se și 
ascunde de el. Sunt venirile și ascunderile Harului. Între aceste cerce- 
tări și părăsiri ale Dumnezeiescului Fiar este trebuinţă de răbdare și 
de o așteptare liniştită. De altfel, dragostea lui Dumnezeu nu este una 
uşor de purtat, deoarece E] cere totul, nu îngăduie alte iubiri. Astfel, 
în viața duhovnicească este trebuință de așteptare și de răbdare. 


4. „Definiția neiubirii de argint: a vrea să nu ai bani, aşa cum vrea 

cineva să aibă” 

Calea către părtășia cu Dumnezeu trebuie străbătută în chip 
nepătimaș. În aceste hotare se înscrie şi viziunea asupra neiubirii 
de argint. De altfel, iubirea de agoniseală și iubirea de argint sunt 
urmări ale păcatului lui Adam. Înainte de cădere, Adam se bucu- 
ra de părtășia cu Dumnezeu și nu era stăpânit de patima iubirii de 
argint, care a sporit după ruperea legăturii cu El. 

"În tâlcuirea definiţiei dată de Sfântul Diadoh răbdării, ypomoni (gr. vnopovr)) ca 
„îndelungă răbdare şi privire cu ochiul cugetării către Dumnezeu“, autorul nu folosește 
termenul patristic îndătinat mnakrofhuinia (îndelungă-răbdare), ci verbul corespunzător 
numelui karteria („dâciăcinroc xaprepeiv”). Mergând pe firul etimologiei, notăm 
faptul că vechiul verb kartereo, a îndura (cu răbdare), este asociat nuinelui krâtos, putere 


(karteră, —so < karterăs ! kraterds < kritos), aşa încât înțelegem determinantul „îndelung ” 
[îndeheugă ! îndelungată răbdare] drept „puternic, tare” [răbdare tare]. (n. trad.) 

Este limpede, astfel; faptul că viaţa duhovnicească, ca urcuş spre 
dobândirea părtășiei cu Dumnezeu, trebuie trăită în duhul neiubi- 
rii de argint, al neagoniselii. Totodată, avântul omului către Dum- 
nezeu trebuie să fie unul slobod de legăturile pământești. 

Omul, potrivit Sfântului Diadoh al Foticeii, nu trebuie pur și sim- * 
plu să nu râvnească după bunurile materiale, ci, pe cât de puternic 
altui le doreşte, el să caute neagoniseala. Prin urmare, virtutea neiu- 
birii de argint nu este o simplă stare negativă, ne-dorirea banilor, ci 
reprezintă transfigurarea puterii poftitoare a sufietului. 

Așadar, dovada înaintării nepătimașe a omului pe calea către 
Dumnezeu și a nașterii sale din nou, celei duhovniceşti, este ieşirea 
din starea de după căderea în păcat, stare strâns legată de iubirea 
de argint și de iubirea de stăpânire. 


5. „Definiția cunoștinței: a te uita când te gândești la Dumnezeu ” 


Este vorba aici despre cunoştinţa înțeleasă drept condiţie de 
neapărată trebuință pentru nașterea din nou a omului. Această 
cunoștință nu este însă simpla introspecţie, supravegherea lăuntri- 
că, cercetarea de sine, ci ceva mult mai adânc, de esenţă, anume 
uitarea de sine a omului și ieşirea din sine, întru răpirea cea către 
Dumnezeu. Numai pe calea unui astfel de urcuș poate fi dobândi- 
tă cunoaşterea dumnezeiască. Dumnezeu, ieșind dintru Sine, S-a 
făcut Om, iar omul, la rândul său, cu lucrarea Harului, se face dum- 
nezeu după Har prin ieșirea din sine. 

Când vorbim însă despre extaz (Ekstasi, răpire, ieșire din sine), nu 
înţelegem acel extaz din tradiţia vechii Ellade, așa cum era el întru- 
chipat de Pythia, drept ieșire a minţii din trup, ci lepădarea de către 
minte a cugetului trupesc și lumesc, omul fiind, totodată, deplin 
conștient de mediul și de societatea în care trăieşte. Prin urmare, 
ieşirea din sine nu este a cugetului-raţiune, ci a minții-nous, omul 
rămânând în starea firească a alcătuirii sale fiziologice. 

Cunoașterea lui Dumnezeu și a vielii duhovnicești este legată, 
așadar, de părtăşia cu Dumnezeu și de ridicarea mai presus de pro- 
priul sine. 


6. „Definiţia smeritei cugetări: uitarea atentă a isprăvilor tale” 
Smerita cugetare (fapeinofrosyni) este o condiție de neapăra- 
tă trebuință pe calea către unirea omului cu Dumnezeu. De altfel, 

când începe să simtă prezenţa lui Dumnezeu, omul nu mai poate fi 
stăpânit de mândrie, trândăvie şi egoism. 

De vreme ce, pe calea către nașterea sa din nou, omul ajunge, cu 
Harul lui Dumnezeu, să dobândească unele izbânzi, prin smerita 
cugetare le acoperă în toată vremea cu uitarea. 

Din păcate, mulți cultivăm necontenit aducerea-aminte de cele pe 
care le izbândim în viaţa duhovnicească, întocmim mereu bilanțuri. 
O astfel de mentalitate ni se face poticneală pe cale. Sfântul Diadoh 
al Foticeii vorbește aici despre neîncetata uitare a isprăvilor noas- 
tre, pentru a îngădui să sporească în noi pomenirea lui Dumnezeu. 
Unde petrece pomenirea lui Dumnezeu şi unde prisosește dragos- 
tea Lui nu poate dăinui amintirea propriilor virtuți. 

Potrivit învăţăturii Sfinţilor Părinţi ai Bisericii, în om lucrează 
aducerea-aminte (mnimi) și uitarea ([î%hi). În omul născut din nou 
lucrează pomenirea, aducerea-aminte de Dumnezeu şi uitarea 
lumii, în vreme ce în omul căzut, pomenirea izbânzilor pământești 
şi uitarea lui Dumnezeu. 


7. „Definitia nemânierii: dorință multă de a nu te mânia” 


Urcuşul duhovnicesc al omului către Dumnezeu este o cale a dra- 
gostei și una ce conduce către dragoste, așa încât nu este cu putință 
să-și afle loc mânia (orgi), care este o energie-lucrare împotriva firii a 
puterii mânioase a sufletului. 

Mânia este o energie a iuțimii din suflet, ce trebuie să lucreze 
după și mai presus de fire, ca o putere prin care sufletul să se poa- 
tă îndrepta cu nestrămutare și statornicie către bunurile cele nădăj- 
duite. În omul căzut însă, mânia lucrează împotriva firii, începe cu 
ținerea de minte a răului, trecând apoi la ură, și se face vădită prin 
feluritele lucrări impulsive ale trupului. 

În cel ce a străbătut stadiile amintite mai înainte se vădeşte nemâ- 
nierea, care nu este o stare negativă, simplul fapt pentru om de a 
nu se mânia, ci dorirea puternică de a nu voi să se mânie. Aceasta 
întrucât este vorba despre o putere a sufletului care a fost adăpată 
de Duhul Sfânt și care este neîncetat îndreptată către Dumnezeu. 


8. „Definiţia curăției: simțire pururea lipită de Dumnezeu” 


Când puterile sufletești și trupești sunt transfigurate prin Dum- 
nezeiescul Har, omul se distinge prin neprihănire, prin curăție. 

Neprihănirea (agneia) nu este o stare negativă, așa cum o socotim 
noi, ca abţinere de la tot ceea ce este rău, ci o energie pozitivă. 

Sfântul Diadoh dă această definiţie a curăţiei: „simţire de-a pururi 
lipită de Dumnezeu “. Există o simţire a sufletului și a minţii (noetică), 
precum există și una trupească. Simţirea aceasta este lipită de Dum- 
nezeu, dăruită Lui în chip desăvârşit, „pururea“, fără de schimbare. 
Este vorba, așadar, despre o stare de deplină sănătate, care nu are 
nimic în comun cu privaţiunile de orice fel și cu dorințele neîmpli- 
nite, deoarece toate acestea devin pricina multor deformări și per- 
vertiri care îl conduc pe om la agresivitate și depresie, 


9. „Definiţia iubirii: sporirea prieteniei (philia) față de cei ce ne 
ocărăsc” 


Dragostea nu este simplu spus un dat al sentimentelor, nici o 
„amnistiere” care șterge cele săvârşite de ceilalţi împotriva noastră, 
Ci „sporirea prieteniei față de cei ce ne ocărăsc”. 

După cădere trăim într-o societate plină de patimi, de rivalități 
și neînțelegeri la nivelul relaţiilor dintre oameni. Însă cel născut 
din nou duhovnicește, care se împărtășește tot mai mult de Dum- 
nezeu, nu dă numai o astfel de „amnistie” celor care îl ocărăsc, ci 
își sporește încă mai mult dragostea față de ei. Vorbim aici despre 
„Sporirea prieteniei” (philia). 


10, „Definiţia desăvârșitei desfătări în Dumnezeu: a socoti bucurie 
tristețea morții“ 


O ultimă definiție cu privire la viața duhovnicească şi naşterea 
din nou a omului este strâns legată de desăvârşita sa schimbare, 
adică transfigurarea, izbăvirea de energiile-lucrările survenite după 
cădere și umplerea sa de energia-lucrarea Duhului Sfânt. În starea 
aceasta, iubirea devine din interesată, una cu totul lipsită de interes, 
iar omul dobândește tămăduirea. 

Această schimbare duhovnicească reprezintă îndumnezeirea 
omului, sfințirea lui întru Harul Mântuitorului lisus Hristos. Ea se 
exprimă în două chipuri. Unul este dumnezeiasca desfătare, adi- 
că gustarea fericirii celei dumnezeiești încă din această viaţă. lar 
cealaltă este bucuria morţii, în ciuda silei pe care ea o pricinuieşte. 
Moartea este, într-adevăr, un eveniment silnic, dar cel ce ajunge să 

se nască din nou duhovnicește se ridică mai presus de ea, desfătân- 
du-se de viața cea dumnezeiască. 


Din toate cele de mai sus se vădește faptul că viaţa duhovniceas- 
că începe cu credința, care este cugetarea nepătimașă despre Dum- 
nezeu, și ajunge la dumnezeiasca desfătare prin biruirea morţii, 
când omul este învăluit de lumina lui Dumnezeu. 

În aceste zece definiţii pe care Sfântul Diadoh al Foticeii le ana- 
lizează amănunțit în cadrul celor O sută de capete gnostice, se ascun- 
de întreaga viaţă duhovnicească a creştinului. 

Din păcate, mulți dintre noi legăm viața creștină de anumite 
lucrări exterioare, de un mod de vieţuire convențional, tipiconal. 
Viaţa duhovnicească ține însă de o cale ce duce către nașterea din 
nou a omului, de lepădarea însemnelor căderii şi petrecerea unei 
vieți dumnezeiești. Este calea de la credinţă la nădejde, răbdare, 
neiubire de argint, cunoaștere, smerită cugetare, nemâniere, nepri- 
hănire, dragoste, schimbare duhovnicească și, în genere, la îndum- 
nezeirea omului. 


2. Mintea și curățirea ei 


Este fundamentală învățătura patristică, pe care am inclus-o și în 
alte scrieri ale noastre, potrivit căreia sufletul omului are două ener- 
gii, cea înţelegătoare (noerâ, noetică, a minţii) şi cea rațională (logiki, 
cuvântătoare, logică) sau, după cum arată Sfinţii Părinţi, trebuie să 
facem deosebire între mintea-nous, legată de simţurile sufletului, şi 
rațiune (logiki), care ţine de simţurile trupului. 

În cele ce urmează vom vedea anumite aspecte din învățătura 
Sfântului Diadoh al Foticeii în legătură cu această temă, în măsu- 
ra în care ele arată ce este mintea-nous, în ce constă legătura sa cu 
rațiunea, cu simţurile și, desigur, cum poate omul ajunge la curățirea 
ei. Nu ne vom apleca asupra întregii opere a Sfântului Diadoh, ci 
ne vom îndrepta atenţia numai asupra capitolelor 21-28 din această 
scriere clasică, O sută de capete gnostice. | 

a) Legătura și lupta dintre suflet și trup 


Potrivit învăţăturii Bisericii, omul este alcătuit din suflet și trup, 
cele două aflându-se, firește, într-o unime neamestecată. După cum 
trupul are simțuri prin care comunică cu mediul înconjurător, tot 
astfel și sufletul, la rândul său, are simţuri care îl pun în legătură cu 
lumea cerească. 

Spunând acestea nu înțelegem, desigur, că ar exista o deosebire 
între trupul prin fire (plwysei) muritor şi sufletul prin fire nemuritor, 
așa cum învaţă metafizica, ci că omul a fost zidit ca o făptură unita- 
Tă, fiecare dintre elementele fiinţei sale (cel spiritual şi cel material, 
sufletul şi trupul) având energii-lucrări corespunzătoare. 

Lucrarea omului înainte de cădere se deosebește de cea surveni- 
tă după căderea în păcat, dată fiind unitatea dintru început dintre 
suflet şi trup. Prin minte, sufletul avea părtășie cu Dumnezeu, iar 
Harul Dumnezeiesc se revărsa prin aceasta şi asupra trupului, iar 
mai apoi asupra întregii făpturi necuvântătoare. După cădere însă, 
a intrat în om împărțirea dintre suflet şi trup. Sfântul Diadoh al 
Foticeii face referire la legătura și lupta dintre suflet și trup pe care 
le vădește starea omului după cădere. 

Vorbeşte despre mintea-nous şi suflet, precum şi despre trup. 
Trupul este alcătuit din materie, în vreme ce sufletul este nemateri- 
alnic, netrupesc. Așa se face că fiecare dintre acestea doreşte după 
ceea ce este înrudit cu sine, adică „sufletul ca netrupesc, după bunurile 
cerești, iar trupul ca pământ, după desfătarea pământească“! (24). Se face, 
de asemenea, referire la minte, care este atenţia cea mai subțire (/ep- 
totăti prosohi), acel organ prin care sufletul comunică cu Dumnezeu 
și se împărtășeşte de bunătăţile Sale. lar aşa cum trupul are simţuri 
prin care ne trage în chip silnic spre cele văzute, tot astfel şi mintea, 
ca una ce are propria simţire, „obișnuiește să ne călăuzească spre bunu- 
rile nevăzute, după ce a gustat o dată din ele”? (24). 

În viața de după cădere a omului se observă, așadar, o lup- 
tă între suflet şi trup. Se pot vedea două mișcări contrare, una 
către cele pământești, către materie, iar alta către esență, către cele 
dumnezeiești. Sfântul Diadoh vorbește despre faptul că simţurile 


' Reproducem citatul după traducerea românească, Fericitul Diadoh, Episcopul 
Foticeii, Cuvânt ascetic, în Filocalia, vol. 1, p. 318. (n. trad.) 
2 Ibidem. 

trupului ne „mână cu sila” spre cele văzute [„cele ce ni se arată bune 
oarecum"), spre lucrurile materiale, în vreme ce simțirea minţii ne 
călăuzește către bunurile nevăzute, prin gustarea bunătăţii celei 
dumnezeieşti. Într-un fel, simţirea minţii primeşte înrâurire din 
partea simțurilor trupului care lucrează cu silnicie. Pentru slobo- 
zirea de acestea și îndreptarea minţii către cele nevăzute, este de 
trebuință ajutorul Harului Dumnezeiesc. 

Cu toate acestea, se cere și o străduinţă din partea omului, care 
trebuie să ducă o viață de nevoinţă, cunoscând faptul că „ia experiența 
simţirii nemateriale vom ajunge fără rătăcire dacă vom subția materia prin 
osteneli și dureri”! (24). Atâta vreme cât simțurile trupului îl mână pe 
om cu sila către cele văzute, ni se cere ca, prin asceză şi toate dure- 
rile ce o însoțesc, să subțiem materia, așa încât ea să nu mai stăpâ- 
nească în chip silnic asupra minţii. 

În afară de această energie-lucrare a sufletului, care prin cădere a 
ajuns să fie împărțită în două, cunoașterea prin experiență pe care 
o dobândim în viața noastră duhovnicească ne învaţă cu privire la 
o altă simţire — „una şi simplă este și lucrarea Duhului Sfânt [coborâtă 
în acea simțire]” — pe care o cunosc însă „numai cei ce s-au lepădat cu 
bucurie de plăcerile vieții pentru nădejdea bunurilor viitoare și au veștejit 
toată dorința simțurilor trupeşti prin înfrânare * (25). 

În acest caz, mintea omului, ca una ce se mișcă cu toată puterea 
numai spre bunurile viitoare, datorită lipsei de griji „simte întâi 
ea în chip negrăit bunătatea dumnezeiască”, iar pe măsura înaintării 
sale împărtășește apoi și trupului Harul (25). Cu alte cuvinte, min- 
tea-nous, care se deosebeşte de cugetarea-rațiune, este cea care, oda- 
tă slobozită de atracţia silnică venită din partea trupului, primeşte 
însuflarea bunătăţii lui Dumnezeu, se umple de Harul Lui, iar mai 
pe urmă revarsă această energie dumnezeiască și asupra trupului. 
O astfel de mișcare pricinuieşte sufletului şi trupului bucurie, care 
este „o înştiinţare neînșelătoare despre viața cea nestricăcioasă”* (25). 

Prin urmare, este vădit faptul că, după cădere, care a adus cu sine 
şi întunecarea minții omului, simţurile trupului atrag mintea spre 
pământ, spre cele pământeşti, iar legătura aceasta este una foarte 

"Ibidem 


? Ibidem. 
"Ibidem, p. 349. 

puternică. Mintea trebuie să înceapă să se slobozească de împilarea 
și de silnicia simțurilor trupești, să se umple de bunătatea Harului 
Dumnezeiesc, aşa încât să reverse mai apoi acest Har şi asupra tru- 
pului, care, la rândul său, se va subția și se va transfigura. 


b) Energia-lucrarea și curățirea minții 


Sfântul Diadoh al Foticeii arată, totodată, și modul în care se 
săvârşeşte în lăuntrul omului lucrarea minţii, acest însemnat organ 
al sufletului, precum şi calea prin care ajungem la curățirea ei, astfel 
încât să poată funcţiona corect. Descrie toate acestea în cadrul a trei 
capete, slujindu-se de fiecare dată și de imagini-chipuri ale vieții 
de zi cu zi. Socotim de trebuinţă a ne opri asupra lor și a le pune 
în legătură cu cele scrise de Sfântul Diadoh, peniru a putea, astfel, 
înțelege învățătura sa ascetică cu privire la această temă însemna- 
tă ce arată calea de tămăduire a omului, potrivit Tradiţiei ortodoxe 
ascetico-niptice. 

Prima imagine este preluată din viaţa pescarilor, din petrecerea 
lor pe mare și îndeletnicirea cu pescuitul (26). 

Când marea este liniștită, pescarii pot străbate cu privirea ape- 
le ei până în adâncuri şi pot vedea toţi peştii ce mişună într-însa. 
Cu totul altfel stau lucrurile când apa este tulburată de vânturi. În 
negura tulburării, marea ascunde tot ceea ce ne îngăduie să vedem 
când este liniștită. Atunci meșteșugul pescarilor se vădeșşte a fi cu 
totul nefolositor, căci nu le este cu putinţă să pescuiască. 

Sfântul Diadoh leagă această pildă de viaţa duhovnicească, refe- 
rindu-se la lucrarea minții. Pescaru! este mintea omului, în vreme 
ce prin mare înțelege cugetarea. Vedem în chip limpede legătu- 
ra dintre mintea-nous şi cugetarea-rațiune (di4noia). Când cei ce se 
nevoiesc își păzesc cugetarea-mintea „netulburată de valuri” — pen- 
tru aceasta fiind mai cu seamă trebuință de luptă —, mintea, aseme- 
nea unui pescar, poate deosebi toate gândurile ce trec prin lăuntrul 
ei. Pe cele trimise de Dumnezeu le aşază atunci „în cămările amin- 
lirii”, iar pe cele pervertite („întunecoase”) și drăceşti „le aruncă afa- 
ră din jitniţele firii”. Când însă adâncul cugetării (diânoia) este răs- 
colit de mânia nedreaptă, pricină pentru care cugetarea nu rămâ- 
ne „ietulburată de valuri”, mintea contemplativă (o theoritikâs nous) 

pătimeşte și nu mai are puterea de a deosebi gândurile și de a le chi- 
vernisi după cuviinţă (26). 

Prin urmare, din această pildă vedem limpede faptul că min- 
tea-nous joacă un rol însemnat pe calea străbătută de om pentru a 
ajunge la îndumnezeire. Ea transfigurează cugetul-rațiune (diâno- 
ia) şi trupul, deosebește gândurile dumnezeieşti de cele drăceşti, 
primește Farul lui Dumnezeu şi lucrează, desigur, în trup schim- 
barea către viața cea dumnezeiască. Este trebuinţă însă și de o lup- 
tă ascetică, strâns legată de păstrarea cugetării într-o stare de netul- 
burare. Cugetarea se tulbură îndeosebi din pricina mâniei nedrep- 
te. Așadar, ea este cea care tulbură puterea cuvântătoare-rațională 
a sufletului (fo dianoitiko), urmarea fiind că mintea-nous nu-şi mai 
poate săvârşi lucrarea - deosebirea gândurilor. 

Astăzi omul se îndeletnicește cu multe probleme de ordin soci- 
al, politic sau religios. Însă, oricâte soluţii ar afla în privinţa lor, va 
continua să fie stăpânit de neliniște, dacă nu va afla un mod de a-și 
rezolva problemele existenţiale. În esență, astăzi oamenii vor să 
găsească un mijloc de a se vindeca, de a prinde „peştii” cei mari 
care mișună în adâncurile minţii şi sufletului lor şi care îi obosesc, îi 
înnebunesc. Tirania gândurilor, pătrunderea în marea vieţii noastre 
a gândurilor drăceșşti dă naștere sentimentelor de vinovăţie, depre- 
siei și unei mari dureri sufletești. Calea tămăduirii de toate acestea 
o aflăm în sânul Tradiţiei noastre ortodoxe niptice. 

| A doua imagine de care se slujeşte Sfântul Diadoh este cea a 
ochiului omenesc (27). 
Când ochii sunt sănătoși, pot vedea și cele mai mici gâze, însă 
când suferă vreo vătămare, atunci chiar și lucrurile mari abia le 
zăresc, „iar pe cele mici nici nu le prind cu simțul vederii”). 
Această imagine este potrivită şi pentru cele ale sufletului. În 
privința acestuia și îndeosebi a minţii — care este și se numește 
| ochiul sufletului — lucrurile stau întocmai ca și în cazul ochiului tru- 
| pesc. Sufletul se întunecă prin „iubirea de lume”, prin iubirea materi- 
| ei și a lucrurilor lumii. În această stare, sufletul, chiar cunoscând că 

a săvârșit un păcat mare, precum uciderea, de pildă, rămâne liniștit, 
| iar iar pe celelalt celelalte nu numai că nu le poate zări, ci le socotește încă 


O Upidem. bidem. 


297 


| 


ISIHIE SI TEOLOGIE . CALEA TĂMĂDUIRII OMULUI ÎN BISERICA ORTODOXĂ 


drept izbânzi. Dimpotrivă, dacă omul leapădă orbirea, atunci şi cele 
mai mici greșeli le va vedea ca fiind mari și va plânge pentru ele. 

Însemnat este faptul că, potrivit Sfântului Diadoh al Foticeii, 
oamenii „4 căror minte nu e răpită niciodată de la pomenirea lui Dum- 
nezeu “, „îşi cunosc cu de-amănuntul toate greşelile lor”. Aceasta însă 
este lucrarea celor puţini, căci puţini sunt cei a căror minte nu se 
dezlipește niciodată de pomenirea lui Dumnezeu. 

Vedem aici în chip limpede că păcatul orbește mintea şi, în gene- 
re, sufletul omului, aşa încât nu mai poate vedea adevărata realitate 
pe care o trăieşte. Nu-şi cunoaşte moartea duhovnicească. Păcatul 
nu trebuie înțeles drept încălcarea unei legi, nu înseamnă depozita- 
rea unor stări în așa-numitul subconştient, ci este o boală a ochiului 
sufletului, boală ce prin minte trece, desigur, şi asupra trupului. În 
fapt, mintea întunecată este mânată de simţurile și de patimile tru- 
pului. Omul se află atunci într-o desăvârșită necunoștință (âgnoia). 

Aceasta înseamnă că mintea, care înainte de cădere era lumina- 
tă, iar acum s-a întunecat, trebuie să primească lumina Harului lui 
Dumnezeu, așa încât să poată ocârmui cu bună rânduială întreaga 
existenţă a omului. Dreapta orientare a minţii este o lucrare de mare 
însemnătate pe calea străbătută de om către dobândirea îndumne- 
zeirii și a sfințeniei. 

A treia imagine este legată de petrecerea tâlhărească şi răpirea 
de prăzi (28). 

Numai cel mai puternic decât tâlharul îl poate lega pe unul ca 
acesta şi poate slobozi prăzile pe care le-a răpit. În chip lămurit 
imaginea își află temeiul în însuși cuvântul Mântuitorului Hristos 
(Matei 12:29). 

lată și felul în care trebuie să o înțelegem: tâlharul este diavolul, 
iar prada, sufletul omului pe care acesta l-a luat în stăpânire, înde- 
părtându-l de Dumnezeu. Cel mai tare decât diavolul, Care îl poate 
slobozi pe om, este numai Duhul Sfânt. 

Într-adevăr, potrivit Sfântului Diadoh: „Numai Duhul Sfânt poa- 
te să curățească mintea”. Câtă vreme boala nu este una morală sau 
sufletească (la nivelul simțămintelor omului), ci duhovnicească, 
pricinuită de înrobirea sufletului întreg de către diavol, înseamnă 


„Cum poate cineva să între în cusa celui tare şi să-i jefuiască hicrurile, dacă nu va lega 
întâi pe cel tare şi pe urmă să-i prade casa?” (Matei 12:29). (n. trad.) 

că dobândirea curăţiei nu are nimic de a face cu metode tehnice 
și consilieri psihologice, nici cu prescripții de medicamente, ci cu 
împărtăşirea de darurile Preasfântului Duh. Omul are trebuință să 
primească în inimă Harul Sfântului Duh, de care s-a învrednicit la 
Taina Sfântului Botez, iar de fiecare dată când acesta se împuţinează 
sau se acoperă de patimi, se cere o desăvârşită pocăință. 

Prezența Duhului Sfânt în inima omului aprinde „sfeșnicul 
cunoștinței”, ce luminează întreaga lume lăuntrică a omului. Când 
în cămările sufletului există acest sfeşnic, atunci „nu numai că se fac 
arătate în minte acele mici și întunecate atacuri (momeli) ale dracilor, ci 
se și slăbesc, fiind date de față de lumina aceea sfântă și slăvită”!. Numai 
prin această lumină a cunoștinței putem înțelege ce se petrece în 
lăuntrul nostru, nu prin introspecţii, prin așa-numita „autoîmpli- 
nire” (autorealizare, engl. self-realization) sau pe calea psihanali- 
zei. Cunoaşterea ființială (yparxiaki gnosi) este împărtășire de Harul 
Duhului Sfânt, în vreme ce cunoașterea intelectuală, cerebrală este 
rezultatul însușirii unor învățături omenești. 

Prin Taina Sfântului Botez și a Mirungerii, Duhul Sfânt Se 
sălășluiește în adâncul inimii omului, de unde nu mai pleacă nicio- 
dată, numai lumina Şa se întunecă din pricina patimilor. îndemnul 
Sfântului Apostol Pavel: „Duhul să nu-L stingeți” (| Tesaloniceni 5:19) 
înseamnă să nu ne facem pricină a întoarcerii Feţei Duhului Sfânt 
de la noi, cunoscând că depărtarea Sa va lăsa mintea „încețoșată şi 
neluminată”. 

Deopotrivă cu această energie-lucrare a Harului Dumnezeiesc 
este neapărată trebuinţă și de împreuna-lucrare a omului, de vre- 
me ce toate sunt roade ale sinergiei. Trebuie să fim împreună-lucră- 
tori, străduindu-ne în orice chip să-L odihnim pe Duhul Sfânt, mai 
cu seamă prin pacea sufletului, „ca să avem sfeșnicul cunoștinței lumi- 
nând în noi totdeauna”. 


3. Simţirea minţii și a inimii 


Un loc central în învățătura Sfântului Diadoh al Foticeii îl ocupă 
problema simțirii sufletului, minţii şi a inimii. Dată fiind marea însem- 
nătate a acestei teme, vom puncta pe marginea ei câteva aspecte. 

"Ibidem, p. 320. 


299 


ISIHIE ȘI TEOLOGIE . CALEA TĂMĂDUIRII OMULUI ÎN BISERICA ORTODOXĂ 


Potrivit învățăturii Sfinţilor Părinţi, după cum am văzut şi în 
cele de mai sus, omul este alcătuit din suflet și trup. Prin urma- 
re, simțuri are atât trupul (simțuri trupești), cât și sufletul (simţuri 
sufletești). Înainte de cădere, în om era o singură simţire a sufle- 
tului, precum și o unitate între aceasta și simțurile trupești. După 
cădere însă, lucrurile s-au schimbat, între suflet și trup a apărut 
împărțirea, ceea ce înseamnă și o împărțire la nivelul simțurilor, în 
sufletești și trupeșşti. 

După Întruparea Mântuitorului Hristos și cu puterea Sa, când 
omul se curăţește și se învrednicește de vederea Luminii nezidite, 
aceste simțuri ajung la unitatea lor cea dintâi, altfel spus devin toa- | 
te o singură simţire, după cum arată Sfântul Simeon Noul Teolog. 
Astfel, simţul vederii sufleteşti este și unul al auzului și al gustului, 
auzul sufletesc este simţ al văzului și al gustului, iar simţul sufletesc 
al gustului devine deopotrivă simţ al văzului și al auzului. 

Despre simţurile trupeşti şi simţirea sufletului vorbesc toți 
Părinții niptici ai Bisericii și, desigur, şi Sfântul Diadoh al Foticeii. 
Vom sublinia câteva puncte din cuprinsul învățăturii sale. 


a) Simţțurile sufletului şi ale trupului 


Omul, ca unul ce este purtător de trup, are simțuri trupești, însă, 
fiind alcătuit şi din suflet, are, deopotrivă, și o simţire sufletească. 
Totodată, deşi cele cinci simţuri ale sufletului se deosebesc între 
ele potrivit cu trebuințele trupului, „nu există decât o singură simţire 
naturală a sufletului”! (29). 

Simţirea sufletului în starea sa firească (naturală) este una singu- 
ră, însă în urma căderii ea s-a împărțit în două energii-lucrări. Se pare 
că Sfântul Diadoh înțelege prin aceasta faptul că simţirea sufletului 
a cunoscut, după cădere, împărțire, de vreme ce a dobândit și aceas- 
tă mişcare spre rău şi s-a amestecat în chip pătimaș cu simţurile 
trupeşti. Însă, în omul ce se ridică mai presus de cele omeneşti și 
nădăjduiește spre cele viitoare, ia naștere și acea simţire simplă, pe 
care o lucrează Duhul Sfânt (25). Prin urmare, alta este simţirea omu- 
lui pătimaș-căzut, stăpânit de patimile păcătoase, şi alta a celui însu- 

| 


' [bidemn. 

flat de Duhul Sfânt, care mai înainte, cu Harul lui Dumnezeu, și-a 
curățit puterea pătimitoare și înțelegătoare a sufletului. 

Într-un alt punct din cuprinsul capetelor sale gnostice, Sfântul 
Diadoh dă o definiţie a simţirii minţii. Scrie: „Simmţirea minții con- 
stă în gustarea precisă a realităților distincie din lumea nevăzută”. lar 
în continuare explică faptul că, așa cum simţul trupesc al gustului, 
sănătos fiind, deosebește fără greşeală cele bune de cele rele, tot 
astfel și simţirea minţii, „când începe să se mişte în deplină sănătate şi 
fără griji, poate să simtă din belşug mângâierea dumnezeiască şi să nu mai 
fie răpită niciodată de contrarul aceleia”! (30). Aceasta este simţirea de 
care se bucură mintea sănătoasă și lipsită de orice grijă dinspre cele 
pământești și neînsemnate. 

Există insă o înrâurire pe care simţirea sufletului, numită și 
simţire a minţii, o lucrează asupra simțurilor trupului, după cum şi 
acestea din urmă influențează, la rândul lor, simţirea sufletului. 

Propriu „sufletului simţitor şi iubitor de Dumnezeu” este a căuta 
slava lui Dumnezeu, prin păzirea poruncilor, şi a se desfăta întru 
smerenie (12), această experienţă a simțţirii sufletului revărsându-se 
și asupra trupului. De altfel, mintea se desfătează de legile duhului, 
în vreme ce simțurile trupului voiesc să urmeze plăcerilor. De ace- 
ea, Harul lui Dumnezeu „lucrând prin simţirea minții înveseleşte tru- 
pul celor ce sporesc în cunoștință cu o bucurie negrăită”? (79). 

Una dintre învățăturile de căpătâi ale Sfântului Diadoh este ace- 
ea că prin Sfântul Botez Harul lui Dumnezeu se sălășluieşte în adân- 
cul minţii, rămânând ascuns simţirii minţii. Când însă mintea înce- 
pe să-L iubească pe Dumnezeu, se descoperă atunci „0 parte din 
bunătățile Farului”, care „intră într-un chip negrăit în comunicare Cu 
sufletul prin simţirea minţii”? (77, 79). Şi, desigur, prin suflet, acest Har 
Dumnezeiesc se revarsă şi asupra trupului şi a simţurilor acestuia. 

Însă şi simțurile trupului au o înrâurire asupra simţirii sufletului, 
minţii şi a inimii, influențând întreg universul sufletesc al omului, 
când acesta petrece fără de grijă și nu se împărtășește de bucuria 
Harului lui Dumnezeu. 

Din pricina păcatului lui Adam, simțurile trupului „se împotri- 


2 ieă 


vesc” în genere „credinței“, ca unele ce se mărginesc la lucrurile de 
" Ibidem. 


Ibidem, p. 342. 
” Ibidem, p. 34). 

aici, în vreme ce credinţa vestește măreția bunurilor viitoare (55). 
Aceasta este și pricina pentru care văzul, gustul şi toate celelalte 
simțuri, când ne slujim de ele fără măsură, „slăbesc ținerea de minte a 
inimii”! (56). Simţurile trupești, folosite fără măsură, alungă pome- 
nirea lui Dumnezeu, o slăbesc (74). 


b) Energia-lucrarea demonilor şi simțurile trupești. 
Energia-lucrarea Harului şi simțurile sufletești 


Este limpede faptul că vorbim despre simţuri ale trupului și, deo- 
potrivă, despre o simţire a sufletului, în măsura în care între suflet 
și trup, între simţurile sufletești și cele trupeşti există, desigur, o 
înrâurire reciprocă. 

Un aspect interesant este acela că, în omul căzut și pătimaș, aceste 
simțuri se confundă, iar mângâierile dumnezeiești și cele venite de 
la diavol se amestecă. Când omul începe însă să-și curățească sufle- 
tul, ajunge să facă deosebirea dintre simţurile trupeșşti și simțirea 
sufletească cea una, înțelege care este simţirea dăruită de Duhul 
Siânt şi care dulceaţa înșelătoare pe care i-o aduc diavolii. 

În afară de simţirea curată a minţii există şi o simţire „la aparență 
plăcută”, care provine de la diavol. Când mintea începe să simtă 
mângâierea Duhului Sfânt, atunci diavolul „caută și el să mângâie 
sufletul printr-o simţire la aparenţă plăcută, aducând peste noi, în vre- 
mea liniştirii de noapte, o adiere asemenea unui somn foarte uşor”?. Omul 
poate deosebi mângâierea Duhului Sfânt de mângâierea înșelătoare 
a diavolului dacă va stărui în rostirea rugăciunii lui lisus, în pome- 
nirea numelui lui Hristos (31). 

Am văzut mai sus învățătura Sfântului Diadoh potrivit căreia 
după Botez Harul lui Dumnezeu sălăşluiește în adâncul minţii-inimii 
omului. Simțim că din adâncul inimii izvorăște dragostea dum- 
nezeiască când păstrăm fierbinte pomenirea lui Dumnezeu. Însă 
„duhurile rele de aci înainte se mută şi se încuibează în simţurile tru- 
pului, lucrând prin natura lor uşor de influențat a trupului asupra celor 
care sunt încă prunci cu sufletul”. Duhurile viclene se încuibează 
în simțurile trupești ale unora ca aceștia și lucrează prin mijloci- 


"Ibidem, p. 329. 
2 Ibidem, p. 321. 

rea lor. După cum Sfântul tâlcuiește în continuare, se duce o luptă 
între Harul dumnezeiesc și duhurile răutăţii. Harul lui Dumnezeu 
înveseleşte trupul „lucrând prin simțirea minții”, în vreme ce dracii, 
„prin simțurile trupului, robesc sufletul, îmbiindu-l, ucigaşii, cu sila spre 
cele ce nu vrea, inai ales când ne află umblând fără grijă şi cu nepăsare pe 
calea credinței”! (79). 
Înlăuntrul inimii nu pot petrece deopotrivă Harul lui Dumne- 
zeu și dracii cu energiile-lucrările lor, ci ori unul ori celălalt, însă 
| în adâncul inimii sălăşluiește, după Botez, numai Harul Dumneze- 
iesc, diavolul, ca unul ce a fost izgonit, lucrând doar din afară. Ni se 
pare că și gândurile drăcești purced din inimă, de vreme ce sufletul 
primește înrâurirea atacurilor diavolului, căci „mintea noastră, avână 
o simţire foarte fină, îşi însușește lucrarea gândurilor şoptite ei de gându- 
ile rele oarecum prin trup"? (83). Aceasta se întâmplă când omul nu 
luptă. Când, dimpotrivă, lucrează virtuțile, mai cu seamă neago- 
niseala, atunci Harul Dumnezeiesc îi va lumina toată firea printr-o 
simţire mai adâncă și, „din această pricină, săgețile drăceşti se vor stin- 
ge în afară de simțirea trupului? (85). Aceasta înseamnă că odată ce 
omul primeşte, prin simțirea minţii, însuflarea Harului Dumneze- 
iesc, atacurile diavolului, ce se lucrează prin simţurile trupului, se 
sting, şi, totodată, are loc ceva mai mult decât atât. Harul Duhului 
Sfânt stinge săgețile de foc ale dracilor „în afară de simțirea trupului 
(...), încă pe când sunt în aer” (85). 


€) Simţirea minții, inimii şi sufletului 


În învăţătura Sfântului Diadoh al Foticeii simţirea sufletului se 
prezintă în chip felurit. Sfântul o numeşte deopotrivă „simțire a 
minții” (24, 76 ş.a.), „simțire înțelegătoare'* (noerâ) (7, 1) sau „simțirea 
ntinții sănătoase” (32), alteori „simţire a sufletului” şi „a inimii” (14, 91, 
23, 17), iar în alte locuri vorbește despre „simțurile inimii” (85) sau 
„Simtiren duhului” (15). 

Ibidem, p. 342. 

? fbidem, p. 346. 

3 Ibidem, p. 347, 

* [bidem, 

* În traducerea românească, „Hoerii aisthisi” („simtire înțelegătoare”) este redat tot 
prin sintagma comună „simţire a minții”, ibidem, p. 313. (n. trad.) 

Toate acestea sunt legate de faptul că în Tradiţia Sfinţilor Părinţi, 
așa cum o aflăm lămurită în scrierile Sfântului Grigorie Palama, 
prin nous se înțelege atât sufletul în ansamblul său, cât și energia-lu- 
crarea, respectiv esenţa lui, care este inima. În toate aceste cazuri 
este vorba despre o simţire lăuntrică prin care ajungem la părtășia 
și cunoașterea vieţii Duhului, cunoaștere ce se revarsă mai apoi și 
asupra trupului și, în genere, asupra tuturor oamenilor. 


d) Simţire și încredințare (oestire) 


De obicei noi, oamenii, spunem că trebuie să ajungem la trăirea 
lui Dumnezeu. Sfântul Diadoh vorbeşte însă despre cunoaşterea lui 
Dumnezeu „cu toată simțirea şi încredințarea”!. Trebuie să ne oprim 
puţin și asupra acestui aspect. 

Dumnezeu nu este o idee sau o valoare abstractă, ci o Persoa- 
nă reală. Omul care se află în părtășie cu Dumnezeu dobândeşte 
simţirea Lui. Când ne vom îndulci de Harul Dumnezeiesc, „vom 
simţi cu adevărat că Dumnezeu este «Cel Ce lucrează în noi şi să vrem, şi 
să lucrăm pentru bunăvoință» (Filipeni 2:13)": (93). Ne ridicăm atunci 
mai presus de patimi, „simțind neîncetat lucrarea Duhului Sfânt” 
(99). Viața duhovnicească este în întregime una simțită, a trăirii, nu 
a ideilor. 

Părtăşia cu Dumnezeu este exprimată de Sfântul Diadoh ca 
simțire (aisthisi) și încredințare (pliroforia, vestire). Este vorba despre 
o simţire şi o încredințare a sufletului și a trupului ce îi sunt dărui- 
te omului de Dumnezeu. Când ajunge să-L. iubească pe Dumnezeu, 
omul gustă din duiceața Acestuia „cu toată simțirea și încredințarea” 
(44). Există o rugăciune mai presus de orice lărgime, „proprie numai 
acelora care sunt plini în toată simțirea și încredințarea lor de Harul 
Duhului Sfânt“ (68). Duhul Sfânt face sufletul să guste din dulceața 
lui Dumnezeu „cu foată simțirea și încredințarea” la începutul vieţii 
sale duhovniceşti, astfel încât mintea să cunoască din experiență 
care este răsplata luptelor duhovniceşti (90). Celui ce a dorit să 


"Ibidem, p. 350. 
? Ibidem, p. 353. 
*Tbidesn, p. 357. 
* Ibidem, p. 337. 
S Ibidem, p. 350. 

se împărtășească de dragostea dumnezeiască, i s-a dăruit aceasta 
de către Preabunul Dumnezeu „întru sințire şi încredințare multă”! 
(91). Sufletul are smerita cugetare ca însușire firească, „când min- 
tea e luminată de harul dumnezeiesc întru simțire şi siguranță multă? 
(95). „Toate virtuțile le primește mintea prin simţire, înaintând după o 
măsură și o rânduială negrăite. Dar dragostea duhovnicească nu o poa- 
te câştiga cineva până ce nu va fi iluminat întru toată încredințarea de 
Duhul Sfânt“? (89). 

Este limpede faptul că experienţa venirii și gustării Harului Dum- 
nezeiesc se petrece „întru toată simțirea și încredințarea”. Nu ţine de 
închipuiri şi de speculaţii raționale, nu este vorba despre o teologie 
scolastică, ci despre trăire, despre o experienţă deopotrivă a sufletu- 
lui și a trupului. Această legătură, prin suflet şi trup, cu Dumnezeu 
aduce cu sine cunoaşterea Lui. 


e) Simţire şi cunoaștere 


Învățătura Dfântului Diadoh al Foticeii lasă să se vadă faptul că 
Harul Dumnezeiesc se face simţit prin această simţire a sufletu- 
lui, ceea ce duce, desigur, la cunoașterea lui Dumnezeu. Este vorba 
despre cunoașterea empirică, prin experienţă, a lui Dumnezeu de 
către omul ce se deschide spre primirea energiilor Sale. 

Trebuie să subliniem dintru început faptul că, potrivit învăţăturii 
Sfântului Diadoh, „cuvântul duhovnicesc umple de siguranță simțirea 
minții, căci e purtat de lucrarea dragoste: ce izvorăște din Dumnezeu, De 
aceea mintea noastră se îndeletniceşte, fără să fie silită, cu grăirea despre 
Dumnezeu”* (7). Când energia-lucrarea dumnezeiască a Duhului 
Sfânt ajunge să lumineze adâncurile inimii, atunci putem „să gus- 
tăm binele cu o simțire neîmpărțită, adică cu toată afecțiunea sufletului”S 
(29). Este vorba aici despre încredințarea și împărtăşirea de ener- 
gia-lucrarea Duhului Sfânt. 

"Ibidem, p. 351: „Mi-a povestit careva dintre cei ce iubesc pe Domnul cu o voință nesătu- 
rată: «Dorind eu să cunosc lămurit dragostea lui Dumnezeu, mi-a dăruit aceasta Bunul întru 
simțire şi încredintare multă» ”. (n. trad.) 

2 Ibidem, p. 355, 

* Ibidem, p. 350. 


1 Ibidem, p. 313. 
5 Ibidem, p. 320. 

Această încredințare (pliroforia) și gustare a Harului Dumneze- 
iesc îl conduce pe om la cunoaşterea lui Dumnezeu. Cu sufletul se 
petrece întocmai ca și cu trupul. După cum trupul cunoaște hra- 
na prin gustare, toi astfel și sufletul, ce primește energiile-lucrările 
Duhului Sfânt, „poate să simtă din belşug mângâierea dumnezeiască și 
să nu mai fie răpit niciodată de contrarul aceleia”! (30). Într-un alt loc, 
Sfântul Diadoh al Foticeii vorbește despre „cunoștința [ce] lucrează 
întru multă simţire şi încredințare” „în inimi”? (94). 

Cunoașterea (endsi) lui Dumnezeu este, așadar, experiență, 
încredințare, gustare. lar această cunoaștere este una neînșelată 
fiindcă mai înainte inima omului a fost curățită. Scrie Sfântul Dia- 
doh: „Deci la experiența simţirii nemateriale vom ajunge fără rătăcire 
dacă vom subția materia prin osteneli şi dureri”? (24). 


f) Simţirea lui Dumnezeu în Lumină 


În învățătura niptică a Bisericii se vorbeşte mult despre vederea 
Luminii nezidite, dat fiind faptul că, urmând un mod de viețuire 
isihast, omul poate ajunge la vederea lui Dumnezeu în Lumina 
nezidită. 

Sfântul Diadoh scrie în cuprinsul celor o sută de capete gnosti- 
ce despre un oarecare „dintre cei ce iubesc pe Dumnezeu cu o voinţă 
nesăturată” — în mod vădit este vorba de sine însuși — că, dorind 
să cunoască lămurit dragostea dumnezeiască, a primit de la Dum- 
nezeu acest dar „întru simțire şi încredințare multă”. Atât de mult a 
simţit această lucrare a Harului, încât „sufletul se grăbea să ajungă 
cu o negrăită bucurie şi dragoste să iasă din trup și să ajungă la Dom- 
nul, nemaiștiind parcă chipul vieții acesteia trecătoare“ (91). Lucrarea 
dragostei lui Dumnezeu nu a fost una închipuită, nu s-a mişcat în 
spațiul intelectului, al raționamentelor sau al schemelor psihologi: 
ce, ci i s-a dăruit întru simţire şi încredințare. 

Această experiență personală a Sfântului ne dă putinţa de a ne 
apleca asupra unor aspecte din învățătura Sfântului Diadoh cu pri- 

! Ibidem, 

2 Ibidet, p. 354. 


3 Ibidem, p. 318. 
“Ibidem, p. 351. 

vire la vederea lui Dumnezeu şi la condiţiile care trebuie îndeplinite 
pentru dobândirea acesteia. 

Înainte de simţirea lui Dumnezeu în Lumină are loc curățirea ini- 
mii, iar omul ajunge să trăiască frica lui Dumnezeu, cu alte cuvin- 
te, înainte de a-L simţi pe Dumnezeu în Lumină, simte Harul Dum- 
nezeiesc ca un foc. Așa cum se întâmplă cu rănile trupeşti, care au 
trebuinţă să fie mai întâi curățate, ca să poată lucra apoi asupra lor 
leacurile, la fel stau lucrurile şi în privinţa sufletului. Când acesta 
începe să se curățească cu multă luare-aminte, „simte frica lui Dumne- 
zeu ca pe un leac adevărat al vieții care, mustrându-l, îl arde ca într-un foc 
fără durere”! (17). La început omul simte frica dumnezeiască ca un foc 
ce îi arde patimile, însă apoi ajunge şi la simţirea dragostei lui Dum- 
nezeu. Sufletul se curățeşte treptat și „ajunge la curățirea desăvârșită, 
sporind în dragoste pe măsură ce se micșorează frica din el. În felul aces- 
ta ajunge la dragostea desăvârşită, în care, cum am zis, nu mai este frică, 
ci nepătimirea deplină, produsă de slava lui Dumnezeu”? (17). Mai întâi 
omul este stăpânit de frica dumnezeiască cea curățitoare, pentru ca 
apoi, cu cât inima îi devine mai curată dinspre lucrarea patimilor, prin 
simţirea acestei frici în chipul focului, cu atât sporește în el dragostea 
care, crescând, scoate afară frica. Când omul se izbăveşte de grijile 
pământești, mintea sa ajunge să petreacă într-o stare de desăvârșită 
liniște şi negrijă (amerimnia), iar atunci „o strâmtorează frica de Dumne- 
zeu, curățind-o întru simțire multă de toată grosimea pământească, ca astfel 


"să o aducă la marea dragoste a bunătății lui Dumnezeu”? (16). 


La început Harul lui Dumnezeu este simțit ca foc ce arde patimi- 
le. De îndată ce omul va începe să păzească poruncile lui Dumne- 
zeu și să cheme numele lui Hristos, „focul sfântului Har se va revărsa 
și peste simturile mai de din afară ale inimii, arzând cu totul neghina păca- 
tului omenesc”* (85). Numele lui Hristos, chemat fără încetare, „arde 
toată pata de pe faţa sufletului printr-o simțire puternică. Căci Dumneze- 
ul nostru este «foc mistuitor» (Deuteronom 4:24)" (59). 

Simţirea lucrării lui Dumnezeu ca foc este însă numai prima 
treaptă a vieții duhovnicești, ea pregătind nașterea din nou a omu- 

! Ibidem, p. 317. 

Ibidem. 

* Ibidem, p. 316. 


* ibidem, p. 347. 
S Ibidem, p. 331. 

lui și dăruindu-i pacea și vederea Dumnezeieştii Lumini. Însuşi 
Harul își schimbă lucrarea din foc în Lumină. Când începem să 
împlinim poruncile lui Dumnezeu, „Harul, luminând toate simţurile 
noastre printr-o adâncă simțire, va arde, pe de o parte, amintirile noastre, 
iar, pe de alta, îndulcind inima noastră cu pacea unei iubiri statornice, ne 
va face să izvorâm gânduri duhovnicești nu după trup”! (88). 

Prin curățirea minţii de patimi sporește puterea ei de a înainta pe 
urmele lui Dumnezeu, de vreme ce „dragostea ne leagă sufletul însuși de 
bunătățile lui Dumnezeu, adulmecând printr-o simțire a minţii urma Celui 
nevăzut"? (1). După ce gustă din bunătăţile lui Dumnezeu, simțirea 
minţii ne călăuzeşte la bunurile cele nevăzute, după cum simţurile 
trupeşti ne mână la desfătarea cu „cele ce ni se arată bune” (24). Accas- 
tă mișcare a minţii și a simțurilor către Dumnezeu este o mişcare 
către desfătarea dragostei, adică a energiei nezidite a lui Dumnezeu. 
Cel care Îl iubeşte pe Dumnezeu „întru simţireu inimii, acela este cunos- 
cut de EI” şi sporeşte neîncetat „în dragostea lui Dumnezeu” (14). În 
vremea acestei lucrări, omul „se află mai presus şi de credință“ (91). 
Când mintea omului începe „să guste întru multă simţire din dulceața 
Preasfântului Duh”, atunci „Harul începe să zugrăvească peste chip ase- 
mănarea” (89). Simţirea „ne arată cum în formă în noi asemănarea, dar 
desăvârşirea asemănării o vom cunoaşte abia din iluminare” € (89). 

Sfântul Diadoh vorbeşte mult despre simţirea dragostei, despre 
dragostea dumnezeiască, ieșirea din sine (extaz, răpire) şi gustarea 
bunătăţii Domnului întru simţirea ce topeşte „până şi tăria oaselor” 
omului, despre lumina cunoștinței, despre ardoarea inimii, dum- 
nezeiasca prefacere a omului, unirea sa cu Dumnezeu (14), gus- 
tarea dulceţii Lui (44), a mângâierii dumnezeiești (36) și despre 
sălășluirea Harului înlăuntrul omului (68). Toate acestea sunt ener- 
gii ale Harului Dumnezeiesc de care se desfătează în chip felurit cel 
ce își curățeşte inima şi gustă din bogăţia dumnezeieștii bunătăți. 

În scrierea de față, Sfântul Diadoh numește toate aceste stări, 
făcând pomenire de dulceața, dragostea, luminarea, cunoştinţa şi îm- 

"Ibidem, p. 349. 

2 Ibidem, p. 312. 

“Ibidem, p. 318. 

"Ibidem, p. 315. 


3 Ibidem, p. 352. 
“Ibidem, p. 350. 

părtășirea omului de Lumină. Vorbind despre lucrarea cuvântu- 
lui duhovnicesc, arată că acesta „păstrează sufletul celui ce-l grăieşte 
pururea neiubitor de slavă deșartă, căci, mângâind toate părțile sufletu- 
lui prin simţirea inimii, îl face să nu mai aibă trebuință de slava de la 
oameni”! (11). Când omul „se za îmbrăca cu toate virtuțile și mai ales cu 
desăvârșita sărăcie, atunci Harul îi va lumina toată firea printr-o oarecare 
simțire mai adâncă, încălzindu-l spre mai multă dragoste de Dumnezeu” 
(85). Altfel spus, Harul Dumnezeiesc luminează întreaga ființă a 
omului, pătrunzând până în adâncurile firii lui. 

Pe calea naşterii sale din nou, Lumina Harului Dumnezeiesc i se 
descoperă omului și deopotrivă se ascunde de la el. După cum scrie 
Sfântul Diadoh, la începutul luptei duhovniceşti, „Harul obișnuiește 
să umple sufleiul de lumină prin simţire multă”, însă, când omul îna- 
intează în nevoințe, „adeseori Harul lucrează nesimțit tainele sale în 
sufletul contemplativ (văzător) și cuvântător de Dumnezeu” (69). Sfân- 
tul vorbeşte în chip lămurit despre Harul Dumnezeiesc care lumi- 
nează viața omului cu Lumina Sa. 

Scriem aceasta întrucât, în cuprinsul celor o sută de capete gnos- 
tice, Sfântu! Diadoh ne îndeamnă să nu nădăjduim că ni se va ară- 
ta slava lui Dumnezeu în chip văzut (36). Întreaga scricre vădeşte 
faptul că Sfântul Diadoh primește cele despre luminarea Harului 
Dumnezeiesc și arătarea Luminii nezidite, însă în acest punct vrea 
să-i păzească pe monahi de păreri greșite referitor la vederea Lumi- 
nii cu ochii trupești și de înșelarea nălucirilor diavolești. 

Această stare duhovnicească dă naștere extazului dumnezeiesc, 
ieșirii din sine: „Și așa de mult am simțit această lucrare, încât sufletul 
se grăbea cu o negrăită bucurie și dragoste să iasă din trup și să ajungă la 
Domnul, nemaiştiind parcă chipul vieţii acesteia trecătoare”? (91). Min- 
tea revarsă simţirea Harului Dumnezeiesc și asupra trupului, aşa 
încât „bucuria adevărată ce se revarsă atunci în suflet şi în trup este o 
înştiinţare neînşelătoare despre viata cena nestricăcioasă”* (25). Desigur, 
„când începe cineva să simtă cu îmbelșugare dragostea lui Dumnezeu, 
începe să iubească şi pe aproapele întru simțirea duhului'” (15). 

' Ibidem, p. 314, 

2 Ibidem, p, 347, 

“Ibidem, p. 351. 


"Ibidem, p. 319. 
* jbidem, p. 316. 

Prin cele punctate mai înainte nu ne-am propus o analiză a între- 
gii învățături a Sfântului Diadoh al Foticeii cu privire la înaintarea 
omului pe calea nașterii din nou și a împărtășirii cu Dumnezeu, ci 
ne-am aplecat îndeosebi asupra celor spuse cu privire la simțirea 
duhovnicească și la felul în care aceasta duce la trăirea și cunoaşterea 
lui Dumnezeu, de vreme ce Dumnezeu nu este o idee abstractă, ci o 
Persoană Care vine în comuniune cu omul, astfel încât acesta ajun- 
ge, la rândul său, să-l simtă prezența. 

Cele de mai sus privitoare la simţire constituie o temă centrală în 
învățătura Sfântului Diadoh al Foticeii și a Părinților asceţi ai Bise- 
ricii și țin de strânsa legătură dintre suflet și trup. Când simţurile 
comune sufletului şi trupului sunt dăruite lui Dumnezeu, omul 
dobândește acea cunoaştere fiinţială „întru simțire şi încredințare“, 
înaintând pe calea curățirii, luminării şi îndumnezeirii. 

Potrivit: Sfântului Diadoh, cunoașterea lui Dumnezeu este 
ființială și i se descoperă omului care se învrednicește de primirea 
acestei descoperiri. Este vorba despre o cunoaştere care se dăruiește 
minții omului, mintea (11045) fiind o energie a sufletului, ce lucrea- 
ză în paralel cu rațiunea-cugetarea (Jogiki-diânoia). Cunoaşterea lui 
Dumnezeu se dobândește prin simțirea minţii-nous. În vreme ce 
cugetul-rațiune, prin simţurile sale, cunoaşte și comunică cu lumea 
înconjurătoare, mintea-nous rămâne în legătură şi în comuniune cu 
Dumnezeu. Mintea este cea care supraveghează sufletul, cunoscând 
toate mișcările acestuia, deopotrivă şi energia-lucrarea gândurilor 
drăceșşti. Pentru a rămâne însă într-o stare sănătoasă și a-și săvârşi 
însemnata ei lucrare, mintea trebuie să fie curăţită de Duhul Sfânt. 
Nici o altă putere în afara Lui nu poate ajuta la curățirea acestui 
organ al sufletului. Așadar, tema noastră nu ţine de sfera moralei, a 
sentimentelor ori a psihologiei, ci este una cu deosebire teologică. 

februarie 2004 

CONSIDERENTE PRACTICE ALE ECUMENISMULUI 
IN TEOLOGIE ȘI IN ASCEZĂ 


Cunoaștem faptul că Biserica Ortodoxă este și se numește ecu- 
menică deoarece se întinde în întreg cuprinsul lumii locuite (o:ko- 
umeEne) și se ridică mai presus de orice îngrădire a naţionalității sau 
rasei. Termenul ecumenică (0ikoumeniki) este strâns legat de un altul, 
sobornicească (katholiki, universală), dată fiind mărturisirea pe care 
o rostim în Sinbolul de credință despre „una, sfântă, sobornicească și 
apostolească Biserică”. 

Ecumenică nu este însă totuna cu ecumenistă iteme tit Exis- 
tă o mare deosebire între Biserica ecumenică și cea ecumenistă, 
aceasta din urmă ocârmuindu-se după principiile ecumenismului. 

Înainte de a ne apleca propriu-zis asupra temei noastre, Consideren- 
te practice ale ecumenismului în teologie şi asceză, trebuie să lămurim pe 
scurt ce anume înțelegem prin termenul ecumenism (oikoumenism6s). 


1. Principalele teorii despre ecumenism 


Numim ecumenism această mișcare care a căpătat amploare în 
ultimele veacuri și care se exprimă printr-o seamă de teorii eclesi- 
ologice, cu alte cuvinte, teorii ce privesc Biserica. Vom puncta cinci 
dintre acestea. 

Prima este „teoria ramurilor”, potrivit căreia toate confesiunile 
creștine la un loc și fiecare dintre ele în parte sunt ramuri ale unui 
singur arbore al Creștinismului și, prin extrapolare, toate confesi- 

unile, inclusiv Biserica Ortodoxă, caută plinătatea adevărului, pe 
care, în virtutea acestei teorii, nu îl dețin singure, în fiecare regăsin- 
du-se numai o parte a sa. 

O teorie paralelă cu aceasta este „teoria celor doi plămâni”, care 
afirmă că Biserica - Trupul lui Hristos — răsuflă prin doi plămâni, 
creștinismul răsăritean și cel apusean. 

Astfel de teorii relativizează Biserica Ortodoxă cu privire la ade- 
vărul revelat pe care aceasta îl deține, recunoscând fațete ale adevă- 
rului şi ale vieţii și în sânul celorlalte confesiuni eterodoxe. Potrivit 
învăţăturii Sfinţilor Părinţi, Biserica Ortodoxă nu poate accepta așa 
ceva. 

A doua teorie eclesiologică a ecumenismului este așa-numita 
„teologie baptismală”. Este vorba despre o teorie potrivit căreia „unde 
se săvârşeşte botezul în numele Sfintei Treimi, acolo se află și adevăra- 
ta Biserică, ce îi cuprinde în sânul său şi pe eterodocși”“. Desigur, toate 
acestea sunt simple afirmaţii la nivel teoretic, de vreme ce problema 
care apare este că, deși în cadrul mai multor confesiuni creştine se 
aduce închinare unui Dumnezeu în Treime, totuși teologia fiecăreia 
cu privire la ipostasurile Dumnezeului Treimic, la esenţa și la ener- 
giile Sale nezidite este diferită. 

Profesorul Andreas Theodorou scrie: „Teologia baptismală este 
îndoielnică şi cu neputinţă de acceptat, ca una ce, trecând peste barierele 
confesionale, tinde să încetățenească în sânul Bisericii celei «una, sfântă, 
sobornicească şi apostolească» eretici și eterodocşi, ca mădulare de drepi ale 
acesteia, numai în virtutea simplului fapt că săvârşesc botezul în numele 
Sfintei Treimi, fără a lua în seamă alte aspecte ale identității lor eclesiologi- 
ce, greșita lor credință, eresul și înşelarea de care sunt chinuiți”!. 

A treia teorie teologică și eclesiologică este cea a așa-numitei 
„unități (încorporări) ecumenice”. Este vorba despre teoria funda- 
mentală a anglicanilor, potrivit cărora toate mădularele Bisericii pot 
dăinui împreună chiar dacă împărtăşesc credințe contrare, în măsu- 
ra în care nu creează probleme unităţii Bisericii. Nu poate fi soco- 
tită însă ortodoxă o asemenea teorie ce contestă adevărul Bisericii 
și urmăreşte așa-numita „unire a Bisericilor”, văzută ca unire a unor 
organizații creștine. Nu se întemeiază pe adevărul revelat predani- 


—————— 


' Andreas Theadorou, în publicaţia Orthodoxi Martyria, val. 69, iama 2003, p. 98 
și urm. 

sit de Hristos Apostolilor, adevăr trăit și mărturisit de Sfinţii Părinţi 
ai Bisericii. De altfel, după cuvântul Mântuitorului Hristos: „Cel ce 
va strica una din aceste porunci, foarte mici, şi va învăța aşa pe oameni, 
foarte mic se va chema în împărăţia cerurilor” (Matei 5:19). 

A patra teorie teologică este așa-numitul „sincretisra dogmatic inter- 
confesional”. Este vorba despre părerea împărtășită de unii, potrivit 
căreia diferenţele dogmatice dintre eterodocși sunt simple tradiții 
de ordin formal ce țin de fiecare „biserică“ în parte, încetăţenite de-a 
lungul veacurilor sub înrâurirea feluritelor datini locale, și, prin 
urmare, ele trebuie depășite pentru a putea vedea unitatea Biseri- 
cii, care se exprimă prin toată această diversitate de chipuri și for- 
me. Nici această teorie nu poate fi împărtășită de ortodocși, întrucât 
există o deosebire vădită între Tradiţia Bisericii — adevărul revelat — 
și tradiţiile ce țin de aspecte exterioare ale vieții bisericești. 

În sfârşit, cea de a cincea teorie „teologică“ este așa-numitul „sin- 
cretism interreligios”. Este vorba despre credința cultivată de anumiţi 
„teologi ortodocşi” din diaspora, potrivit cărora trebuie să vedem 
punctele comune din cadrul tuturor marilor religii monoteiste şi 
cu acestea să lucrăm la zidirea unității religioase a întregii lumi. 
Fireşte, nici această teorie nu poate trece de o cercetare critică rigu- 
roasă, întrucât punctele comune care privesc expresia exterioară a 
dogmelor nu pot șterge adâncile deosebiri de ordin dogmatic. Nu 
atât punctele comune exprimă adevărul, cât învăţăturile de credință 
și teologia care le diferenţiază. 

Este limpede faptul că prin intermediul unor asemenea teorii 
„teologice şi eclesiologice” se urmăreşte crearea unei biserici ecume- 
niste, ele trădând, în fapt, un minimalism dogmatic şi o relativizare 
a credinţei ortodoxe, ceea ce duce, desigur, la lepădarea adevărului 
descoperit de Hristos și păstrat de Biserica Ortodoxă, care este ade- 
văratul Lui Trup. 

Ne vom ocupa în continuare de un alt aspect de mare însemnă- 
tate, de modul — multora necunoscut — în care este practicat ecu- 
menismul în sânul Bisericii Ortodoxe, prin promovarea unei teolo- 
ii și asceze comune, care în esenţa lor nu sunt ortodoxe, isihaste și 
patristice, ci scolastice și robite raţiunii omului. 


! Ibidem, p. 80. 

2. Teologie şi ecumenism 


Teologia Bisericii Ortodoxe diferă de cea a papismului și a pro- 
testantismului în puncte fundamentale ce țin atât de metodologia 
urmată, cât şi de rezultatele obținute. Teologia ortodoxă este teolo- 
gia Prorocilor, a Apostolilor şi a Părinților adunați la Sfintele Sinoa- 
de Ecumenice și Locale, o teologie isihastă - empirică, a Revelaţiei —, 
împărtăşire de Harul nezidit al lui Dumnezeu, în vreme ce teologia 
papistașă este una scolastică, având în centrul ei logica și speculația 
rațională. Același lucru este valabil și cu privire la deosebirile exis- 
tente între Biserica Ortodoxă și protestantism. 

Când vorbim despre ecumenism în teologie, înțelegem faptul că 
s-a ajuns la un amestec plin de confuzii al celor două teologii, orto- 
doxă și eterodoxă, în virtutea faptului că amândouă ar presupune, 
chipurile, aceeași metodologie, ar avea aceeași viziune și aceleaşi 
principii directoare, deosebirea constând doar în citarea unor surse 
de referință diferite în cadrul lucrărilor teologice. Această afirmaţie 
se sprijină mai cu seamă pe credinţa că scrierile Sfinţilor Părinţi 
sunt supuse unei exegeze întemeiate pe analizele teologilor apu- 
seni (papistași şi protestanți), în vreme ce criteriile exegezei proprii 
Tradiţiei ortodoxe a Bisericii noastre sunt trecute cu vederea. Teologii 
academici care fac parte din această categorie întrebuințează pe sca- 
tă largă lucrările exegetice ale eterodocșilor şi încearcă să găsească 
pasaje din scrierile Sfinţilor Părinţi care să exprime întocmai viziunea 
îmbrățişată de ei. În felul acesta, rămân la o singură viziune exegeti- 

„că „întărită” pe temeiuri patristice, fără a mai cerceta diferenţa dintre 
cadrul exegetic pe care se sprijină tâlcuirea textelor Sfintei Scripturi la 
Sfinţii Părinţi ai Bisericii şi cel folosit de creștinii altor confesiuni. 


4) Exemple grăitoare 


Vom puncta în cele de mai jos câteva exemple grăitoare. 

Unii teologi interpretează cuvântul „ca foți să fie una” (loan 17:21) 
din rugăciunea arhierească a lui Hristos ca referire la o așa-zisă uni- 
tate viitoare a bisericilor și se folosesc de el în mod abuziv pentru 
a susţine că Hristos ar fi vestit de mai înainte faptul că toate confe- 
siunile creștine vor dobândi în viitor o unitate comună și vor alcă- 

tui o singură biserică, prin aceasta înțelegând că acum Biserica este 
divizată. Însă tâlcuirea ortodoxă a cuvântului este diferită. Acest 
„ca toți să fie una”, aflat în strânsă legătură cu „după cum Tu, Părin- 
te, întru Mine şi Eu întru Tine”, „Eu întru ei şi Tu întru Mine, ca ei 
să fie desăvârşiți întru unime”, „ca să vadă slava Mea pe care Mi-ai 
dat-o” (loan 17:21, 23, 24) se referă în chip limpede la unimea Apos- 
tolilor la vederea slavei lui Dumnezeu, a Luminii nezidite, care s-a 
petrecut în ziua Cincizecimii, de vreme ce atunci li s-a dăruit uni- 
mea-unitatea. Prin urmare, sfinții care se învrednicesc de vederea 
Luminii nezidite dobândesc unimea cu u Apostolii și împărtășesc 
aceeaşi credință cu ei. 

Alţi teologi aduc în sânul Bisericii Ortodoxe credinţa apusea- 
nă potrivit căreia dogmele Bisericii şi adevărul revelat ar cunoaște 
de-a lungul veacurilor o mai adâncă și mai deplină înțelegere și 
cunoaștere, Este o teorie dezvoltată de teologii papistaşi pentru a-şi 
îndreptăți rătăcirea de la învățătura Sfinților Părinţi ai Sinoadelor 
Ecumenice şi introducerea unor dogme noi. Este un fapt evident 
că înțelegerea lor în ceea ce privește învățătura dogmatică se spri- 
jină pe logică și pe speculaţii raționale. Potrivit învăţăturii patristi- 
ce însă, Revelația s-a dat o dată pentru totdeauna în ziua Cincize- 
cimii, când Apostolii au primit Duhul Sfânt și întreaga cunoștință. 
Este grăitor cuvântul din epistola Sfântului Apostol luda, frate- 
le Domnului: „Simţit-am nevoie să vă scriu şi să vă îndemn ca să lup- 
taţi pentru credința dată sfinților, o dată pentru toidenuna” (luda 1:3). 
Când cei îndumnezeiţi ajung, prin curăţire și luminare, la vederea 
Luminii nezidite şi trăiesc experiența Cincizecimii, se fac părtaşi 
aceleiași credințe cu cea a Apostolilor. Remarcăm aceasta în epis- 
tolele Sfântului Apostol Pavel, ca unul ce s-a învrednicit și el de 
aceeaşi experienţă prin vederea lui Hristos întru slavă; a primit, ast- 
fel, Duhul Sfânt și a devenit Apostol al lui lisus Hristos. Prin urma- 
re, omul nu înțelege mai în profunzime Tradiţia revelată odată cu 
trecerea veacurilor, ci sfinții fiecărei epoci, care ajung să trăiască 
Cincizecimea, sunt cei care o exprimă, slujindu-se de limbajul vre- 
mii lor, spre înfruntarea ereticilor. 

Alţi teologi consideră că teologia este legată de metafizică, idee 
tributară teologiei şi tradiției apusene, potrivit căreia dimensiunii 
naturale îi corespunde întru totul o alta, supranaturală. Este vor- 

ba despre așa-numita ontologie, despre lumea ideilor lui Platon şi 
metalizica clasică, „analogia rațională“ (stohastiki analogia), după cum 
o numește Sfântul Grigorie Palama, și pe care Sfinţii Părinţi o res- 
ping în chip hotărât. Analogia entis (analogia fiinţei) şi analogia fidei 
(analogia credinţei) nu au corespondenţă în învățătura ortodoxă în 
ceea ce priveşte eclesiologia. Sfinţii Părinţi ai Bisericii nu vorbesc 
despre cele naturale și supranaturale, ci despre cele zidite și nezidi- 
te, arătând că energia nezidită a lui Dumnezeu își vădeşte lucrarea 
în întreaga creație. Prin urmare, nu putem vorbi despre o legătură 
între metafizică și teologia ortodoxă. Aceasta din urmă este, pe de o 
parte, cuvântul revelat despre Dumnezeu, iar, pe de alta, cea care îi 
arată omului calea tămăduirii, călăuzindu-l către vederea Luminii 
nezidite în Persoana Cuvântului. 

Alţi teologi filosofează, vorbind despre comuniunea Persoane- 
lor Sfintei Treimi și, în temciul credinței lor, încearcă să dovedeas- 
că așa-zisul adevăr al multor altor teorii teologice, antropologice şi 
sociale secundare. Sfinţii Părinți ai Bisericii nu vorbesc însă despre 
comuniunea Persoanelor, ci despre comuniunea firii-esenţei, Per- 
soanele Sfintei Treimi au însușiri comune și însuşiri specifice, 
neiîmpărtășibile. Cele comune sunt firea, esența, energia-lucrarea, de 
vreme ce Tatăl Îi comunică esența Sa Fiului şi Duhului Sfânt, iar cele 
neîmpărtășibile sunt însușirile ipostatice ale fiecărei Persoane: pen- 
tru Tatăl, nenașterea, pentru Fiul, nașterea, iar pentru Duhul Sfânt, 
purcederea. De altfel, nu persoana este modul fiinţării firii-esenţei, ci 
însușirile ipostatice sunt înseși trăsăturile ipostasurilor-persoanelor. 

Mai sunt și alții, care în parte primesc credinţa apuseană-tomistă 
cu privire ]a energiile zidite cc ar exista în Dumnezeu. Aceştia cred că 
în Dumnezeu nu există numai energii nezidite, ci şi unele zidite, prin 
mijlocirea cărora Dumnezeu comunică cu lumea. O astfel de concepţie 
contravine în chipul cel mai direct îniregii Tradiţii biblice şi patristice, 
potrivit căreia, de vreme ce esența este nezidită, nezidite sunt şi ener- 
giile dumnezeiești. Dacă omul ar intra în părtășie cu Dumnezeu prin 
energii zidite, nu ar putea nicicum să se mântuiască, 

Unii teologi aduc şi în spaţiul Bisericii Ortodoxe concepția apu- 
seană potrivit căreia două sunt izvoarele credinţei, Sfânta Scriptură 
și Sfânta Tradiţie. Însă învățătura ortodoxă cu privire la această pro- 
blematică indică Revelația (descoperirea) drept izvor al credinței, 

Revelaţie pe care au primit-o cei îndumnezeiţi, Prorocii, Apostolii 
și Părinţii. Este vorba despre cuvintele negrăite şi nezidite pe care 
le trăiesc prin experiența Revelaţiei cei îndumnezeiţi și pe care le 
transmit mai apoi fiilor lor duhovnicești, prin mijlocirea cuvintelor 
şi înțelesurilor zidite, călăuzindu-i către experienţa personală a teo- 
logiei Revelaţiei. Astfel, Sfânta Scriptură nu este Cuvântul lui Dum- 
nezeu, ci cuvânt despre Cuvântul lui Dumnezeu. 

Totodată, există unii teologi care vorbesc despre unitatea Tai- 
nelor între diferitele confesiuni, precum și despre recunoaşterea 
validității anumitor Taine săvârşite în cadrul altor confesiuni, în ciu- 
da teologiilor lor diferite. În Tradiţia patristică însă, Biserica, Orto- 
doxia și Dumnezeiasca Euharistie sunt una, legătura dintre ele este 
atât de strânsă. încât nu pot fi concepute una în lipsa celeilalte. 

Similară acestei teorii este și cea despre Împărăţia lui Dumnezeu 
văzută ca o Dumnezeiască Liturghie la care iau parte credincioșii. 
Faptul că Dumnezeiasca Liturghie reprezintă centrul vieţii bisericești 
este un aspect ce nu poate fi, desigur, contestat. Problema apare 
când participarea credincioșilor la Dumnezeiasca Liturghie are loc 
fără îndeplinirea anumitor condiții de neapărată trebuință, ea fiind, 
cu alte cuvinte, despărțită de isihasmul ortodox. lar o problemă 
încă mai mare se ivește când această învățătură despre Împărăţia 
lui Dumnezeu este asociată cu unele realități de ordin instituțional 
și cu simpla participare fizică la Dumnezeiasca Liturghie, fiind dat 
uitării faptul că, potrivit Sfinţilor Simeon Noul Teolog, și Grigorie 
Palama, Împărăţia lui Dumnezeu este vederea Luminii nezidite în 
Ipostasul Cuvântului. Prin urmare, nu este vorba despre o reali- 
tate zidită, nici despre o participare formală la un act liturgic, ci 
despre trăirea Tainei Cincizecimii, adică a vederii-lui-Dumnezeu și 
a indumnezeirii, după ce mai înainte omul s-a împărtășit de ener- 
gia-lucrarea dumnezeiască cea curățitoare şi luminătoare. 

Sunt și alţii care se străduiesc şi se încăpățânează să vadă în 
cadrul acestor sisteme religioase puncte comune, fără a ține seama 
de deosebirile existente. Însă puncte comune ale experienţei reli- 
gioase putem ajla în sânul tuturor religiilor. Aceasta nu înseamnă 
că ele şi exprimă aceeași învățătură de credință. Dacă nu cercetăm 
cadrul în care se mișcă experienţa religioasă, diferit de la caz la caz, 
ajungem. să trăim în duhul ecumenismului. 


317 


ISIHIE ȘI TEOLOGIE . CALEA TĂMĂDUIRII OMULUI ÎN BISERICA ORTODOXĂ 


Asupra tuturor acestor aspecte teologice de mare însemnătațe 
s-a aplecat cu deosebită grijă pururea-pomenitul Părinte Profesor 
Ioannis Romanidis, tocmai pentru faptul că Părintele a fost un foar- 
te bun cunoscător atât al tradiţiei apusene, papistaşe şi protestante, 
cât şi al teologiei patristice. Există scrieri şi omilii ale sale înregistra- 
te care dezbat aceste probleme teologice. Părintele însuși a condus 
cu puterea cuvântului său lupta pentru reîntoarcerea teologiei orto- 
doxe la izvoarele Sfinților Părinţi, descriind și analizând criteriile 
Tradiţiei ortodoxe patristice. Există și alți Profesori contemporani 
din cadrul Facultăţilor de Teologic care s-au ocupat în studiile lor 
de cercetarea atentă a acestor aspecte legate de credință, încercând 
să scoată teologia ortodoxă din robia babilonică pe care tradiția 
apuseană a înstăpânit-o asupra ei. 

Vom oferi în continuare un exemplu grăitor dintr-un vechi stu- 
diu al pururea-pomenitului Profesor loannis Karmiris, din care se 
poate vedea limpede înrâurirea concepțiilor teologice apusene asu- 
pra teologiei ortodoxe academice. 


b) Idei împărtășite de Părintele Profesor loannis Karmiris 


Pururea-pomenitul Profesor şi academician Ioannis Karmiris a 
fost o mare personalitate teologică pe scena istoriei bisericeşti con- 
temporane a Greciei, scrierile sale fiind numeroase şi de mare inte- 
res. Studiile pe care le-a întocmit la vârsta maturității exprimă cuge- 
tul bisericesc ortodox. Pururea-pomenitul Părinte Profesor Ioannis 
Romanidis mi-a spus că, în vremea în care îşi redacta teza de docto- 
rat despre păcatul strămoșesc, lucrare în care aducea o critică viru- 
lentă, din perspectivă ortodoxă, la adresa teologici apusene, mai cu 
seamă a lui Toma d'Aquino, pe marginea unor teme precum: legă- 
turile lui Dumnezeu cu lumea, energiile dumnezeieşti nezidite, cre- 
area şi căderea omului, moartea etc, Ioannis Karmiris i-a fost pro- 
fesor coordonator, conducătorul ştiinţific al lucrării. A fost și el, la 
rândul lui, adânc influenţat de părerile doctorandului său. 

Exemplul pe care îl vom menţiona în cele de mai jos vizează unul 
dintre studiile de început ale Profesorului loannis Karmiris — se poa- 
te ca în scrierile sale ulterioare să-și fi retractat ideile din tinerețe — 
care au fost publicate în anul 1935, pe când era Profesor la Faculta- 

tea de Teologie, la vârsta de numai 31 de ani. Facem cunoscut acest 
caz nu din dorința de a-l expune criticii pe pururea-pomenitul Pro- 
fesor, ci din pricina faptului că astfel de păreri au fost împărtășite 
de mulţi dintre Profesorii de teologie academică ai anilor trecuti, 
care nu s-au lăsat numai influenţaţi de părerile savanților apuseni, 
ci le-au și introdus în spațiul ortodox al Elladei, fără a cunoaște 
câtuși de puţin temeiurile Tradiţiei patristice ortodoxe. 

Pururea-pomenitul Profesor loannis Karmiris a tradus în limba 
greacă și a editat Summa Theologica a scolasticului Toma d” Aquino. 
În introducerea la primul volum al operei a formulat o seamă de 
idei care nu pot fi acceptate de către Biserica Ortodoxă. Desigur, 
aşa cum am arătat în cele de mai sus, le cunsemnăm aici din pricina 
faptului că până nu demult ele erau îmbrățișate de mulți teologi — 
vestitori ai robiei babiloniene înstăpânite asupra teologiei ortodoxe, 
care în Grecia ultimilor ani au școlit în duhul unor asemenea idei 
generații întregi de teologi greci, clerici şi mireni. 

Citind introducerea semnată de Profesorul Ioannis Karmiris la 
Summa Theologica a lui Toma d” Aquino, remarcăm în cuprinsul ei une- 
le puncte centrale, pe care le redăm foarte succint în cele de mai jos. 

În primul rând, întâlnim concepții contradictorii, fapt care îl 
aruncă pe cititor într-o stare de confuzie. Deşi autorul întăreşte la 
început o idee, ajunge în continuare să o combată în parte, prezen- 
tând în paralel şi poziţia ortodoxă. Nu vom insista mai mult în legă- 
tură cu acest aspect. 

În al doilea rând, subliniază faptul că Sfinţii Părinţi ai Bisericii au 
urmat îndeosebi filosofia lui Platon, în vreme ce ereticii s-au slujit 
cu precădere de filosofia lui Aristotel. Aflăm scris că Sfinții Părinți 
şi-au putut împlini lucrarea cu ajutorul filosofiei platonice! Auto- 
rul socotește că Sfinţii Părinţi ai Bisericii şi Fericitul Augustin s-au 
slujit în formularea dogmelor de credinţă de Platon și de neoplato- 
nici, în vreme ce ereticii l-au întrebuințat mai cu seamă pe Aristotel 
pentru a-și susține părerile. Platonismul, spune Profesorul Karmi- 
ris, a dăinuit în cadrul învățăturii patristice până în secolul al V-lea, 
când i-a cedat locul aristotelismului, însă chiar şi după aceasta ide- 
alismul lui Platon a supraviețuit în sânul ei „sub forma misticismu- 


"Ioannis Karmiris, în: Toma d Aquino, Summa Theologica, trad. de Ioannis Karmi- 
ris, vol. 1, Athena, 1935, p. 14. 

lui neoplatonic al lui Dionisie Areopagitul”!. În această lucrare atrage, 
totodată, atenția asupra faptului că Sfinţii Părinți ai Bisericii au pus 
temelia lucrării lor teologice cu ajutorul filosofiei platonice, însă nu 
au trecut cu vederea şi nu le-a fost străină nici filosofia aristotelică, 
„de vreme ce acestea se completează una pe alta”. Afirmă, de altfel, că 
în teologia greacă a dăinuit întotdeauna concepția că „idealismul lui 
Platon este mai apropiat de creștinism”, iar nu „pragmatismul lui Aristo- 
tel“, de aceea şi teologia patristică s-a arătat neîncrezătoare față de 
putinţa concilierii și armonizării creştinismului cu aristotelismul, 
pricină pentru care s-a îndreptat spre Platon și spre Plotin?. 

În al treilea rând, o altă teză pe care o dezvoltă este aceea că scolas- 
ticismul apusean reprezintă o continuare a scolasticimului Sfinților 
Părinți ai Bisericii, fiind o dezvoltare și o depășire a tradiției scolas- 
tice a Bisericii Ortodoxe. 

În introducerea Profesorului Ioannis Karmiris se afirmă că, înce- 
pând cu secolul al VI-lea, odată ce a luat sfârșit statornicirea dogme- 
lor de credinţă, a început sistematizarea logică şi prelucrarea filoso- 
fică „a Materialului predanisit”, demers în vederea căruia s-a recurs 
la aristotelism. Astfel, în prima parte a secolului al VI-lea, „începe 
perioada scolastică în teologia greacă'?. 

Vorbind despre scolasticism, înțelegem acea metodă care pre- 
supune folosirea rațiunii-logicii (logiki), nu numai pentru exprima- 
rea experienţei Revelaţiei, ci și pentru o mai bună aprofundare și 
înțelegere a sa. Filosofia scolastică are un caracter eclectic și repre- 
zintă o sinteză de idei şi de principii preluate din toate sistemele filo- 
sofice, îndeosebi din aristotelism, însă și din platonism, din augus- 
tinismul neoplatonic, stoicism și pitagoreism:. Vom vedea, desigur, 
în cele de mai jos, că acestea nu concordă cu Tradiţia patristică; nu 
facem aici decât să expunem părerile pururea-pomenitului Profesor. 

Aceasta este dezvoltarea pe care, potrivit Profesorului Karmi- 
ris, a cunoscut-o scolasticismul în Tradiţia patristică. Îi socotește și îi 
numeşte aristotelici, respectiv scolastici pe Leontie Bizantinul, Sfinţii 
Maxim Mărturisitorul, loan Damaschin, Patriarhul Fotie și Ghenadie 

 fbidem, pp. 18-19. 

2 Ibidem, pp. 40-41. 


"tbidem, pp. 19-20. 
* Ibidem, p. 25. 

Scolarul!. Notează, totodată, părerea teologului german Harnack cu 
privire la Sfântul loan Damaschin, pe care îl caracterizează „mai întâi 
de toate scolastic”, de vreme ce a întrebuințat „metoda scolastică şi dia- 
lectică în Apus, ridicând şi această problemă a nominalismului şi realismu- 
lui, care a devenit fundamentală pentru știința Evului Mediu'?. 

Făcând în chip arbitrar joncțiunea teologiei patristice cu cea apu- 
seană, afirmă că și Biserica Răsăritului are teologia ei scolastică şi 
că teologia scolastică apuseană este continuatoarea celei scolasti- 
ce grecești, cu deosebirea că la Părinţii greci metoda scolastică „nu 
a căpătat caracterul unui rationalism exacerbat"?. Afirmă, totodată, că 
teologia scolastică a Apusului s-a dezvoltat începând cu secolul al 
XII-lea, iar în continuare „4 depășit-o pe cea greacă, ce începuse treptat 
să decadă *. 

În al patrulea rând, pururea-pomenitul Profesor afirmă că 
Toma d'Aquino, cel mai mare teolog scolastic al Apusului, a cărui 
învățătură este și cea oficială a „Bisericii Apusene”5, fiind socotit, 
desigur, sfânt în Apus, a fost influenţat de Sfinţii Părinţi ai Biseri- 
cii şi mai cu seamă de Sfântul loan Damaschin. Deosebirea constă 
însă în faptul că Sfinţii Părinţi au folosit filosofia platonică, în vre- 
me ce Toma d'Aquino, pe cea aristotelică, de aceea tomismul con- 
stituie „un măreț sistem teologico-filosofic”, constituit ca urmare a sin- 
tezei dintre creştinism și filosofia aristotelicăs. În viziunea autoru- 
lui, Toma d' Aquino a întemeiat „un sistent creştin-aristotelic” comun, 
pe care-l socotește a fi întocmai cu „învățătura Bisericii”7. De altfel, 
opera teologică a lui Toma d' Aquino reprezintă o sinteză a ideilor 
filosofice aristotelice și augustiniene:, În continuare este subliniat 
faptul că Toma d' Aquino a fost în mare măsură influenţat de Sfinţii 
loan Damaschin, Chiril al Alexandriei și loan Gură de Aur, precum 
și de Sfântul Vasilie cel Mare, Origen, Sfântul Atanasie cel Mare, 
Sfântul Grigorie de Nyssa etc.” 

" [bidem, p. 20. 

2 Ibidem, p. 29. 

3 Ibidem, p. 44. 

* Ibidem, p. 50. 

* Ibidem, p. 9. 

* Ibidem, p. 14. 

? fbidem, pp. 16-17. 


* bideru, pp. 24-25, 
” Ibidem, pp. 30-31. 

În al cincilea rând, susţine că Summa Theologica, acest sistem teo- 
logic perfect creat de Toma d'Aquino, a primit influența învăţăturii 
Sfinţilor Părinţi ai Bisericii, pentru a avea, la rândul său, înrâurire 
mai apoi și asupra altor Părinţi ai acesteia. 

Pururea-pomenitul Profesor scrie că Summa Theologica a lui Toma 
d' Aquino se întemeiază pe Sfânta Scriptură, pe Sfânta Tradiţie și pe 
„filosofia peripatetică”, astfel încât cele două autorităţi sunt „cuvântul 
dumnezeiesc şi cel omenesc”). Scrie, de asemenea, că, după Aristotel, 
Summa Theologica se sprijină pe Augustin și face trimitere la „Părinții 
bisericeşti platonici și neoplatonici greci, iar mai cu seamă la Dionisie 
Areopagitul"?, ce constituie principalul izvor al teologiei”, dar și la alți 
Părinți ai Bisericii, această influenţă fiind, desigur, „nu numai metodo- 
logică, ci și pragmatică”, care face referire şi la conţinutul învăţăturii!. 
Dezvoltând pe larg această idee, afirmă, desigur, în continuare că 
teologia lui Toma d' Aquino, aşa cum opera sa, Summa Theologica, O 
vădește, nu a primit numai înrâurirea Sfinţilor Părinţi greci ai Bise- 
ricii, ci şi ea, la rândul ei, a influenţat întreaga gândire a Părinților, a 
scriitorilor bisericești și a teologilor care i-au urmat. Au existat, desi- 
gut, și unii care s-au împotrivit acestei învățături tomiste:. 

În al șaselea rând, socotește că teologia mistică, pe care o întâl- 
nim în scrierile Sfântului Dionisie Areopagitul, nu a avut o influență 
numai „supra teologiei greceşti bizantine şi însăși asupra celei mistice 
(Simeon Noul Teolog, Grigorie Palama, Nicolae Cabasila, isihaştii ș.a.), ci 
a devenit în paralel și unul dintre temeiurile teologiei scolastice ale Apu- 
sului, așa încât a corespuns în chip deplin cadrului teoretic şi duhului mis- 
lic al acestora“. 

Consemnând aceste idei, afirmă însă că teologul ortodox poa- 
te cerceta tomismul „ca pe oricare alt sistem teologic şi filosofic catolic 
ori protestant”. Şi ajunge, desigur, să scrie că toate direcţiile teolo- 
gice din spaţiul Bisericii - de trebuinţă fiind numai rămânerea în 
sânul ei — se completează una pe alta și contribuie la o mai adân- 

1! Ibidem, p. 14. 

? Ibidem, p. 25. 

* Ibidem, p. 27. 

* Ibidem, pp. 31-32. 

* Ibidem, p. 33 şi urm. 

* Ibidem, p. 28. 

” Ibidem, p. ȘI. 

că înțelegere a Revelației dumnezeieşti, dincolo de orice primejdie. 
Mai concret scrie: 

„Căci, așa cum cugetarea platonică şi cea aristotelică din spațiul filo- 
softei se completează fără de tăgadă una pe cealaltă, tot astfel şi feluritele 
direcţii şi tendințe ale teologiei teoretice, de vreme ce este un lucru de la 
sine înțeles faptul că se mișcă în cadrul statornicit şi de obşte predanisit al 
Bisericii, se completează una pe cealaltă, contribuind la o mai bună apro- 
fundare şi înțelegere a conținutului Dumnezeieştii Revelaţii; acest lucru 
este mai cu seamă valabil cu privire la filosofia aristotelico-tomistă, care 
reprezintă un sistem filosofic creştin de mare însemnătate — în afară de 
cel dintâi, al lui Origen, fără a exista vreo deosebire esenţială între ele —, 
așa încât ar putea fi socotit într-o anumită măsură un instrument tehnic 
al logicii, pus la dispozitia sistemelor greceşti în mare parte platonice. Nu 
există nici o primejdie în aceasta!” 

Chiar şi singur acest fragment citat vădește confuzie și duh ecu- 
menist, de vreme ce învăţătura patristică este numită „sistem grecesc” 
şi, mai mult decât atât, „platomic”, autorul afirmând, de altfel, că siste- 
mele filosofice, așa-numitul scolasticism, toate se completează unul 
pe altul, ajutând, astfel, la o mai adâncă înțelegere a Revelaţiei și, 
desigur, că îndeletmicirea cu cercetarea lor nu ridică nici o primejdie. 
Asemenea păreri nu pot fi acceptate de către Biserica Ortodoxă. 


c) Caracterul greşit al acestor idei 


Concepţiile Profesorului Karmiris, care afirmă că Sfinţii Părinți 
ai Bisericii sunt platonici, că teologia lor a constituit temelia pe care 
s-a dezvolta ulterior teologia scolastică a Apusului, că învățătura 
mistică a Sfântului Dionisie Areopagitul este expresia neoplato- 
nismului și influenţa ei s-a făcut simțită în rândul celorlalți Părinţi 
isihaști ori că teologia scolastică o completează pe cea patristică, 
fiind mijlocul ce asigură o mai adâncă înțelegere a Revelaţiei etc., 
au fost împărtăşite, de altfel, de mulți dintre Profesorii de teologie 
din vechime. Ele vădesc însuși conţinutul ecumenismului din sfe- 
ra teologiei, fapt pentru care nici nu pot fi acceptate de către Biseri- 
ca Ortodoxă. Cuvintele Sfinților Părinţi, pe care le redăm în cele ce 
urmează, întăresc această realitate. 


"Ibidem, p. 52. 

În primul rând, Sfinţii Părinţi ai Bisericii cunoșteau în chip lămu- 
rit deosebirea dintre teologia ortodoxă și filosofie, mai cu seamă cea 
metafizică. De altfel, nici nu-i putem împărți pe Părinți în platonici 
şi aristotelici. 

Pentru a oferi câteva exemple trebuie să avem în vedere cuvân- 
tul Sfântului Grigorie Teologul cu privire la modul în care au lucrat 
Sfinţii Părinţi ai Bisericii. Făcând referire la spusele lui Platon: „A 
înțelege cu mintea pe Dumnezeu este lucru greu; a spune însă ce este El, 
este cu neputinţă”, exprimă exact contrariul acestora: „A spune ce este 
Dumnezeu, este cu neputinţă, iar a-L înțelege cu mintea este şi mai cu 
neputință”!, arătând că nu putem filosofa despre Dumnezeu, așa 
cum făceau filosofii. Iar într-un alt loc îi îndeamnă pe ascultătorii săi 
să lepede „tăcerea lui Pitagora”, boabele orfice: şi îngâmfarea mai nouă cu 
privire la vorba «EI a zis»*, (...) doctrina despre idei a lui Platon, emigrările 
din corp în corp şi circuitele sufletelor noastre și reminiscenţele şi iubirile 
urâte trezite în suflet de corpurile frumoase, (...) ateismul lui Epicur, strâm- 
ta providenţă a lui Aristotel] și arta lui subtilă şi doctrina lui cu privire 
la »murirea sufletului și omenescul [antropomorfismul] dogmelor lui, (...) 
îngâmfarea stoicilor, (...) golul umplut de aiurelile spuse [de cinici]” etc.5 

Și Sfântul Vasilie cel Mare a studiat, totodată, științele şi filoso- 
fia epocii sale, însă le-a părăsit pe toate după ce a devenit cleric. 
Socotea că în vremea îndeletnicirilor sale cu studiul înțelepciunii 

"Sf. Grigorie Teologul, Opere, vol. 4, EPE, p. 14. Reproducem fraganentele după tra- 
ducerea românească: Sf. Grigorie de Nazianz, Cuvântări teologice, p. 82. (n. trad.) 

?,„Ucenicii lui Pitagora păstrau tăcere timp de cinci ani. În acest timp ascultau cele vor- 
bite, Preceptul acesta pitagoreic este amintit şi de Clement al Alexandriei (Stromata, lib. V), 
spunând că a fost introdus pentru purificarea celor cinci simțuri. Se mai crede că această 
inierdicție a fost introdusă și în virtutea maximei «tempus tacendi et tempus loquenai» (este 
o vreme când să tăcem şi 0 vreme când să vorbim)”, Sf. Grigorie de Nazianz, Cuvântări teo- 
logice, p. 186, n. 50. (n. trad.) 

*,„Discipolii lui Pitagora se abiineau de la mâncarea bobului (leguminoasă cu bobul mai 
mare ca cel de fasole). Când erau întrebaţi despre raţiunea acestei abstinente, ei răspundeau 
că aşa „a spus el însuşi” — „ipse dixii”. Preceptul acesta a fost luat de la Orfeu. Filosoful, se 
crede, nu trebuia să mănânce bob, fiindcă această legumă are proprietatea de a încălzi şi dilata 
sângele, împingând astfel la senzualitate, sau învolburând mintea cu un fel de vapori şi ast- 
fel tulburându-i liniştea. Se mai credea că această leguminoasă produce sterilitate la femei şi 
chiar la piante, dacă se aruncau la rădăcina lor coji de bob. Deveneau sterile şi păsările de curte 
dacă mâncau din fructele acestei plante. Pitagora mai respingea mâncarea bobului şi pentru 
că se foloseau de el judecătorii în darea sentințelur (Vezi Elias, op. cit., col. 327, 407-408 şi 
503)“. (n. trad.) 

"Ge.: „avTâg ia”, lat.: „ipse dixit”, „A spus el însuşi”. (n. trad.) 

“Ibidem, p. 28 şi urm. 

lumești a trăit în starea celui cufundat într-un somn adânc, însă, de 
îndată ce a înțeles că „este lipsită de folos înțelepciunea aceasta de nimic 
a mai-marilor acestui veac”, a dorit după „minunata lumină a adevăru- 
lui Evangheliei”!. Sfântul îndeamnă, desigur, la studiul înțelepciunii 
vechilor filosofi, însă numai în anumite condiții și împrejurări. 

Sfântul Grigorie de Nyssa, vorbind despre vechea înțelepciune, 
arată că aceasta este „mereu în durerile naşterii, dar nedând niciodată 
viață pruncului”. lar în continuare spune: „Căci ce fruct a dat filosofia 
în cursul lungilor dureri ale nașterii, vrednic de atâtea opintiri şi osteneli? 
Nu sunt toți lepădaţi ca slabi şi neîmpliniţi, înainte de a veni la lumină 
prin naştere? Dar pot oare să se nască dacă sunt acoperiți cu totul în sânu- 
rile sterpe ale înțelepciunii neroditoare?"* 

Sfântul Grigorie Palama, care l-a înfruntat pe scolasticul Var- 
laam, a evidenţiat faptul că Tradiţia niptică a Bisericii și, în gene- . 
re, întreaga sa teologie nu are nici o legătură cu filosofia. Mai mult 
decât atât, teologia se opune filosofiei”. Sfântul Grigorie face această 
observaţie cu caracter general: „Dacă vei cerceta, vei vedea că toate, sau 
cele mai multe dintre cumplitele erezii, de aici au început”*. 

Cele amintite mai sus nu sunt o seamă de idei fragmentare prelu- 
ate din scrierile Sfinţilor Părinţi ai Bisericii, ci exprimă însăși poziția 
Bisericii, aşa cum a fost ea limpede formulată în așa-numitul Sinodi- 
con al Ortodoxiei, în care sunt date anatemei toate ideile şi învățăturile 
filosofice despre Dumnezeu, lume, om și mântuirea acestuia. 

Desigur, pentru a răspunde celor ce se îndeletniceau cu filosofia, 
Părinţii s-au slujit de limbajul acesteia, însă este vădit faptul că au 
conferit termenilor filosofici un alt conţinut și o altă semnificaţie. 
Din această pricină Sfântul Grigorie Palama scrie: „Chiar dacă vreu- 
nul dintre Părinți ar rosti aceleași cuvinte ca şi cei din afară, identitatea 
este doar la nivelul vorbirii, căci la nivelul înțelesurilor este o mare deo- 
sebire”. lar în continuare tâlcuieşte acest cuvânt, arătând că Sfinţii 
Părinţi au „mintea lui Hristos” (Il Corinteni 2:16], în vreme ce filosofii, 

1Sf. Vasilie cel Mare, Opere, vol. 2, EPE, pp. 70-71. 

2Sf. Grigorie de Nyssa, Opere, vol. 9, EPE, p. 192. Reproducem fragmentele după 
traducerea românească: Sf. Grigorie de Nyssa, Scrieri 1, trad. Pr. prof. dr. D. Stăniloae 
şi Pr. loan Buga, Ed. IBMBOR, Bucureşti, p. 40. (n. trad.) Ri 

Sf. Grigorie Palama, Opere, vol. 2, EPE, p. 100 şi urm: „(intelepciunea omenească] 


este opusă cunoaşterii duhounicești celei adevărate”. (n. trad.) 
* Ibidem, p. 108. 

dacă nu se află chiar sub însuflarea demonilor, „vorbesc după mintea 
lor omenească”). 

Din cele punctate pe scurt aici se poate observa faptul că Sfinţii 
Părinți ai Bisericii nu sunt nici platonici, nici neoplatonici sau aris- 
totelici, ci oameni îndumnezeiți, care prin curăţire, luminare și 
îndumnezeire au ajuns la părtăşia cu Dumnezeu, teologhisind apoi 
în Biserică în chip neînșelat. 

În al doilea rând, nu este corect a socoti teologia scolastică apu- 
seană drept continuarea unei așa-zise teologii scolastice ortodoxe. 
Iar aceasta din două motive: 

Un prim motiv ar fi faptul că există o mare deosebire între teolo- 
gia patristică, care este una isihastă, întemeiată pe Revelaţie, și teo- 
logia scolastică — de felul ei omenească şi supusă rațiunii omului. 
Vom reveni asupra acestui aspect arătat mai sus. 

Al doilea motiv este că amândouă teologiile, cea patristică şi 
cea scolastică, folosesc metodologii diferite. Metoda teologhisirii la 
Sfinţii Părinţi este înaintarea pe calea curăţirii, luminării și îndumne- 
zeirii, în vreme ce metoda scolasticilor presupune logica, speculaţia 
rațională și imaginaţia. 

Astfel, Părinţii Bisericii au dobândit cunoașterea din experiență 
a lui Dumnezeu, în vreme ce scolasticii au ajuns să formuleze teorii 
care nu pot fi acceptate de ortodocşi, precum teoria despre identita- 
tea esenței și a energiei în Dumnezeu. 

O mare însemnătate are observaţia că teologia scolastică a pus 
semnul egal între termenii ratio (lat.) și lâgos (gr.), deși primul 
„Înseamnă capacitatea rațională a cugetării (diânoia) de a deosebi şi a core- 
la obiectele gnozei”, în vreme ce „lâgos” trimite „în limba greacă, printre 
altele, la colectarea, definirea şi punerea în ordine şi în armonie”. Ferici- 
tul Augustin a împărțit acest ratio în „inferior şi superior, identificând 
«ratio superior» cu «intellectus», socotit şi el, în chip greșit, a fi totuna cu 
«nous (mintea)» *. 

Este cunoscut, de altfel, faptul că în vechea filosofie greacă, înde- 
osebi în cea presocratică, l5gos nu era totuna cu logiki, rațiunea-logica, 
ci desemna acea putere existentă în univers care orânduieşte și 

? Ibidem, p- 86. 

2000, ae ghiotis Drakopoulos, Mesaturas, ellinikos kai dytikos, Ed. Parousia, Athena, 

armnonizează mulțimea lucrurilor din întreaga zidire. În acest sens 
este numită a Doua Persoană a Sfintei Treimi Logos, ca Cel Ce expri- 
mă voia lui Dumnezeu, Cel prin Care a fost zidită lumea. De aseme- 
nea, nous, mintea este în Tradiţia ortodoxă ochiul sufletului, o ener- 
gie a sufletului diferită de cea a rațiunii. 

În general, un principiu fundamental al teologiei scolastice, pre- 
cum și al vechilor filosofi greci, este cel privitor la un adevăr comun 
dat deopotrivă Prorocilor şi filosofilor, precum și la o metodă comu- 
nă de cunoaştere a lui Dumnezeu. Însă, după cum au arătat Sfinţii 
Părinţi ai Bisericii, îndeosebi Sfântul Grigorie Palama, adevărul nu 
este comun, ci îndoit, de vreme ce altul este adevărul despre lumea 
zidită şi altul cel despre Dumnezeu Cel Nezidit, după cum două 
sunt și metodologiile gnoseologice, dat fiind faptul că prin inter- 
mediul rațiunii dobândim cunoașterea lumii, iar prin mintea-nous 
și inimă, cunoașterea lui Dumnezeu. Așadar, nu poate exista nici o 
legătură între tradiţia scolastică și Tradiţia niptică a Bisericii!. 

Nu putem socoti scolasticism și metodă scolastică faptul că Sfinții 
Părinţi, într-o anumită conjuctură istorică, au formulat în cuvin- 
te experienţa lui Dumnezeu pe care o dobândiseră prin mijlocirea 
minţii-nous și a inimii, slujindu-se de termenii uzitați în epoca lor, 
cărora le-au conferit însă un conținut diferit, precum nici faptul că 
au sistematizat învățătura Părinților dinaintea lor pentru a putea 
înfrunta eresurile ivite și a ocroti mădularele Bisericii de acestea. 

În al treilea rând, concepţia arătată mai înainte, că sursa de 
inspiraţie a scolasticilor şi cu precădere a lui Toma d'Aquino ar fi 
învățătura Sfântului loan Damaschin, nu este corectă, de vreme ce 
Sfântul împărtăşește o viziune diferită. 

Acesta a sistematizat învățătura Părinților dinaintea sa, socotindu-l, 
desigur, drept părinte duhovnicesc al său pe Sfântul Grigorie Teolo- 
gul, de a cărui învăţătură, ca și de cea a Marelui Vasilie, se folosește 
adeseori. Ceea ce Sfântul loan Damaschin afirmă cu privire la Dum- 
nezeu nu are nici o legătură cu cele susținute de Toma d' Aquino. 

De pildă, vorbind despre Dumnezeu, Sfântul loan Damaschin 
spune: „Prin urmare, este evident că există Dumnezeu. Fiinţa și natu- 

1%. Nikos Matsoukas, ! dipli metodologia Grigariou tou Palama, în Volumul Con- 


gresului Teologic organizat întru cinstea şi pomenirea Părintelui nostru Grigorie Palama, 
Arhiepiscopul Thessalonicului, Ed. SE. Mitropolii a Thessalonicului, 1986, p. 75 şi urm. 

ra Lui însă este cu totul incomprehensibilă şi incognoscibilă. (...) Prin 
urmare, Dumnezeirea este infinită şi incomprehensibilă. Şi numai aceasta 
putem înțelege cu privire la fiinţa sa, anume nemărginirea şi incomprehen- 
sibilitatea Sa, Toate câte le spunem în chip afirmativ cu privire la Dumne- 
zeu nu indică natura Lui, ci cele în legătură cu natura Sa”! 

Vorbeşte aici în chip limpede despre deosebirea dintre esenţa 
(ousia, ființa) sau firea (physis, natura) lui Dumnezeu și energiile Sale, 
precum şi despre faptul că după esenţă-fire Acesta este necuprins cu 
mintea (zkatâlyptos) și neîmpărtăşibil (amethektos), însă după ener- 
gii, dimpotrivă, cunoscut (katalypt6s) şi împărtășibil (nefhektos). 

Acest lucru nu are nici o legătură cu teologia scolastică a lui Toma 
d' Aquino, care în întreg cuprinsul operei sale Summa Theologica 
încearcă să dovedească cu argumente raționale existența lui Dumne- 
zeu. În general, Toma d' Aquino identifică esența lui Dumnezeu cu 
energiile Sale, vorbind, așadar, despre o energie pură (actus purus) 
și despre energii dumnezeiești zidite, ceea ce ar însemna că omul 
s-ar împărtăși de energii zidite. Cu alte cuvinte, potrivit lui Toma 
d' Aquino, Dumnezeu comunică cu lumea şi cu omul prin energii 
zidite, iubirea, pacea, Harul fiind, astfel, energii dumnezeiești zidi- 
te. Aceasta este erezia fundamentală a papismulu??. În opera lui 
Toma d' Aquino întâlnira principiul de bază al metafizicii, redat ter- 
minologic ca analogia entis (analogia fiinţei), potrivit căreia în min- 
tea lui Dumnezeu există multe idei concepute drept idei ale celor 
ce subzistă în sine, fără lucrurile propriu-zise şi că „lumea zidită este 
copia substanței dumnezeieşti prin enipostazierea arhetipurilor”, precum 
şi la nivelul expresiei analogia fidei (analogia credinței). În lumina unei 
astfel de concepții, este îmbrățișată credința că Dumnezeu a zidit 
lumea după esenţă și nu după energie și voinţă, că a zidit-o din ide- 
ile mai înainte existente și nu din nimic, că moartea este o pedeapsă 
dată de Dumnezeu, că în lumea zidită lucrează energia zidită a lui 
Dumnezeu, că sufletul tânjeşte după întoarcerea în lumea nenăscu- 
tă a ideilor etc”. Cititorul Summei Theologice constată că această ope- 

'SE. loan Damaschin, Ekdosis akrivis tis Orthodoxou pisteos, Ed. Pournara, Thessalo- 
nic, 1976, pp. 36-38. Reproducem fragmentul după traducerea românească: Sf. loan 
Damaschin, Dogmatica, pp. 20-21. (n. trad.) 

*V. lerstheos, Mitropolit de Nafpaktos şi Aghios Vlasios, Metaxy dyo nionon, Ed. Sf. 
Măn. Nașterea Maicii Domnului (Pelaghia), p. 41 și urm. 


>. idem, Synautisi ellinismou kai hristianismou stin Anatoli kai stin Dysi, Anatypon, 
p. 28 și urm, 

ră se mişcă într-un cadru raționalist, prin excelenţă supus logicii 
omenești, încercând să dovedească prin prisma acesteia existența 
lui Dumnezeu şi să îi convingă rațional pe oameni să creadă în El, 
chiar dacă nu Îl pot înţelege. 

Am arătat mai înainte că teologia scolastică a pus semnul echi- 
valenţei între ratio și l6gos-logiki, semnalând, totodată, şi distincția 
pe care Fericitul Augustin o face între „ratio superior” şi „ratio infe- 
rior”. Toma d” Aquino „susține că «ratio superior», care se identifică cu 
«adevărul minţii-nous», reprezintă «cunoașterea (enoza) dumnezeias- 
că», Dumnezeu vede toate lucrurile într-unul singur: Sinele Său. Nu este 
trebuință de metode, argumente, distincţii şi uniri. Acelaşi lucru este vala- 
bil şi pentru îngeri, în măsura în care aceştia se fac părtaşi cunoașterii 
dumnezeieşti. Omul, dimpotrivă, cunoaște numai în virtutea unor premi- 
se, prin lucrările minţii (noetice)”. Face în continuare o distincție teolo- 
gică între supranatural și natural. Supranaturalul constituie obiec- 
tul cercetării teologului prin prisma credinţei, în vreme ce naturalul 
revine cercetării filosofului prin ratio!. 

În teologia ortodoxă însă, nu vorbim despre natural și supranatu- 
ral, acesta constituind obiectul metafizicii, ci despre zidit și nezidit, 
şi spunem, desigur, că energiile nezidite ale lui Dumnezeu lucrează 
în chip felurit în întreaga creaţie. 

Cunoaștem faptul că Toma d'Aquino, autorul Summei Theologi- 
ca, în care a încercat să unească „rațiunea cu simțirea, cunoașterea cu 
descoperirea, filosofia cu teologia“, cu puţin înainte de a muri a revă- 
zut cele scrise şi a făcut un comentariu grăitor: „După Dumnezeias- 
ca Liturghie slujită în cinstea Sfântului Nicolae din data de 6 decembrie 
1273, s-a aşezat la biroul său, a împins în lături cartea şi a zis: «Nu poi 
încuviința ceea ce scrie aici». lar când secretarul și prietenul său apro- 
piat, care ne-a și făcut cunoscută întâmplarea, a protestat, Toma 
d' Aquino i-a spus: «Nu pot să primesc aşa ceva. Toate cele scrise aici 
sunt lipsite de noimă». A făcut o scurtă pauză și a continuat: «Cormpa- 
ră-le cu tot ceea ce am văzut şi mi s-a descoperit şi vei cădea de acord că 
n-au nici o noimă». După ce a rostit acest cuvânt, s-a adâncit într-o 
tăcere ce a ținut întreaga iarnă. Către începutul primăverii a primit 
porunca Papei de a participa la sinodul de la Lyon. S-a pregătit de 
drum, spunându-i secretarului său: «Poate că, mergând acolo, Dum- 


!Panaghiotis Drakopoulos, ap. cit. p. 146. 


329 


ISIHIE ȘI TEOLOGIE . CALEA TĂMĂDUIRII OMULUI! ÎN BISERICA ORTODOXĂ 


nezeu îmi va dărui vreun lucru bun». Însă, pe când pașii îl purtau spre 
Lyon, a murit?. 

În al cincilea rând, de o mare însemnătate este poziția adopta- 
tă de Biserică cu privire la scrierile Sfântului Dionisie Areopagitul. 
Este vorba despre scrieri care prezintă așa-numita teologie misti- 
că a Bisericii, care nu are nici o legătură cu misticismul, ci cu teolo- 
gia niptică şi cunoaşterea empirică a lui Dumnezeu, cu luminarea 
minţii și îndumnezeirea, iar nu cu iluminarea raţională. 

Biserica recunoaşte prin intermediul imnografilor săi marea per- 
sonalitate a Sfântului Dionisie Areopagitul. Icosul de la Utrenia 
închinată Sfântului cuprinde următoarele: „Înger din oameni prin 
faptele bune făcându-se marele Dionisie, toată cunoştinţa celor cereşti î s-a 
învățat gândul, ca şi cum ar fi fost cu aripi. Pentru aceasta cu laude ca pe 
un înger să-l cinstim, strigând către dânsul unele ca acestea: Bucură-te, 
cel ce ai cunoscut pe Hristos prin Pavel; bucură-te, cel ce mulți la Hris- 
tos i-ai întors; bucură-te, pierderea capiştilor mulțimii zeilor; bucură-te, 
gândirea sfatului celui de Dumnezeu cunoscător. Bucură-te, cartea cea de 
Dumnezeu scrisă a tainicelor vistierii; bucură-te, tăbliță de Dumnezeu 
închipuită şi oglindă cerească; bucură-te, că patima Domnului ai văzut; 
bucură-te, că de bunăvoie pentru Dânsul te-ai junghiat. Bucură-te, izvo- 
rule, cel ce izvorăști înțelepciunea; bucură-te, picătură care stingi nebunia; 
bucură-te, stăvilarul trecerii celor necredincioşi; bucură-te, calea cea nea- 
măgită a mântuirii. Bucură-te, luminătorule care luminezi pe credincioși; 
bucură-te, părinte a toată lumea!”? 

Sfinții Părinţi ai Bisericii au arătat o nespus de mare prețuire 
față de opera Sfântului Dionisie. Printre aceştia se numără Sfântul 
Maxim Mărturisitoru!, autorul Scotiilor, Cuviosul Nichita Stithatul, 
în chip vădit influențat de scrierea despre „ierahia bisericească” sau 
Sfântul Grigorie Palama, care în chip deosebit s-a slujit de bogatele 
învățături ale Sfântului Dionisie Areopagitul. 

Unii teologi au afirmat că învăţătura Sfântului Dionisie Areopa- 
gitul poartă înrâurirea metafizicii clasice (Platon-Aristotel) și mai 
cu seamă a neoplatonismului lui Plotin și Proclu, de vreme ce auto- 
rul necunoscut al acestor scrieri va fi fost probabil un discipol al lui 
Proclu. Există însă o mare deosebire între învăţătura Sfântului Dio- 


' Ibidem, p. 220, 
2 Mineiul pe octombrie, Ed. IMBOR, București, 1983, pp. 44-45. (n. trad.) 

nisie, așa cum transpare din scrierile sale, și cea platonică, aristote- 
lică sau neoplatonică. 

Vom oferi un exemplu pentru a scoate mai bine în evidență aceas- 
tă deosebire. 

Două sunt principalele temelii ale metafizicii clasice, aceea că 
Dumnezeu este „Primul [principiu] nemișcat care mișcă“ (Aristotel), 
iar, pe de altă parte, că erosul reprezintă mişcarea și întoarcerea 
sufletelor în lumea ideilor (Platon), așa încât în Dumnezeu - izvorul 
ideilor - nu poate încăpea erosul, de vreme ce aceasta este expresia 
unei ne-deplinătăți. 

La Sfântul Dionisie Areopagitul întâlnim credinţa cea adevăra- 
tă potrivit căreia Dumnezeu este dragoste (eros) şi îndrăgit (prin 
eros), ca dragoste (eros) mişcându-Se spre om, iar ca Cel indră- 
git atrăgând la Sine pe cei ce Îl iubesc. Altfel spus, Dumnezeu nu 

este nemișcat, așa cum afirma Aristotel, ci Se mișcă și este dragoste 
(eros), așa încât dragostea nu este semnul unei nedesăvârșiri (slăbi- 
ciuni), potrivit lui Platon, ci putere și mișcare. Scrie Sfântul Dioni- 
sie: „Dar ce voiesc în general vorbitorii despre Dumnezeu când ÎI numesc 
o dată eros şi iubire, altă dată îndrăgit (prin eros) şi iubit? Numirile dintâi 
ÎI arată cauzator şi producător şi născător; iar cele de al doilea Îl arată pe El 
Însuşi. Și prin primele e mișcat, prin cele de al doilea mişcă. Aceasta ara- 
tă că EI Însuși e mișcător al Său şi prin Sine. Astjel Îl numesc pe EL iubit 
şi vrednic de iubit, ca frumos şi bun. lar eros şi iubire Îl numesc ca fiind 
putere mişcătoare și în același timp înălțătoare spre Sine, ca fiind singurul 
EI Însuşi și prin Sine frumos şi bun și ca fiind arătarea Sa prin Sine. Și ca 
fiind lucrarea bună a unirii cu Sine ridicată peste toată unirea și mişcarea 
îndrăgită (a crosului), simplă, de sine mișcătoare, de sine lucrătoare, pre- 
existentă binelui, izvorâtoarea bunătății în cele ce sunt și intorcându-le 
iarăși spre bine”! 

Chiar și numai acest fragment vădește în chip lămurit faptul că 
învățătura Sfântului Dionisie Areopagitul nu poate fi una platoni- 
că, aristotelică ori neoplatonică. De altfel, concepția potrivit căre- 
ia neoplatonismul a influenţat Tradiţia niptică și isihastă a Bisericii 
este lipsită de temei. Vom aborda această temă în cuprinsul capito- 
lului următor. 


"Sf. Dionisie Areopagitul, Philokalia ton niptikon kai askitikan, Ed. patristică SE. Gri- 
gorie Palama, Thessalonic, 1986, vol, 3, p. 116. 

Dincolo de exemplul care îl vizează pe pururea-pomenitul Pro- 
fesor Ioannis Karmiris există și multe altele, precum cele oferite de 
Olivier Clement, de care nu facem pomenire în studiul de faţă. Am 
arătat care sunt ideile împărtășite în tinerețea sa de pururea-pome- 
nitul Profesor, întrucât acestea exprimă, sau cel puţin au exprimat, 
crezul multor teologi din spaţiul academic, mai cu seamă din rân- 
dul generaţiilor mai vechi, care și-au pus amprenta asupra scrieri- 
lor teologice academice. Desigur, studiile ulterioare ale Profesorului 
loannis Karmiris se remarcă prin maturitate și, după cum am subli- 
niat în cele de mai sus, spre sfârșitul activității sale vădesc deopotri- 
vă influenţa ideilor cuprinse în teza de doctorat a pururea-pomeni- 
tului Părinte loannis Romanidis cu privire la păcatul strămoșesc. 

În genere, trebuie notat faptul că această amestecare a învățăturii 
Bisericii Ortodoxe și a Sfinţilor Părinţi cu teologia scolastică a Apu- 
sului reprezintă o față practică a ecumenismului în sfera teologiei. 


3, Asceză şi ecumenism 


Potrivit învăţăturii ortodoxe a Bisericii, asceza este premisa de 
trebuință pentru a ajunge la trăirea lui Dumnezeu „întru simțire 
şi încredințare“. Odată ce omul dobândește cunoașterea ființială a 
lui Dumnezeu, va întipări această experienţă în cuvinte. Cuvintele 
negrăite ale sfinţilor ajunși pe treapta îndumnezeirii sunt împărtășite 
credincioșilor în predică și în întreaga lucrare pastorală a Bisericii 
prin mijlocirea cuvintelor şi a înțelesurilor zidite. 


a) Asceza ortodoxă 


În cadrul oricărei religii şi confesiuni creștine eterodoxe întâlnim 
o latură ascetică, însă aceasta se deosebește de asceza practicată în 
sânul Bisericii Ortodoxe. 

Părinţii Bisericii, ca unii ce sunt purtători ai ethos-ului biseri- 
cesc și povăţuitori neînșelați, au statornicit în scris acest adevăr, că 
asceza este calea pe care omul trebuie să o străbată pentru a ajun- 
ge de la curățirea inimii la luminarea minţii și la părtăşia îndum- 
nezeirii. Este vorba despre cele trei stadii ale vieții duhovnicești, 

de împărtășirea, în fapt, de energia lui Dumnezeu, care se revarsă 
asupra omului potrivit stării sale duhovnicești. Dacă acesta, aflat 
sub stăpânirea patimilor, începe să se pocăiască, energia nezidită a 
lui Dumnezeu îl curățește, de aceea o și numim curățitoare. Dacă se 
află pe treapta luminării, Harul Dumnezeiesc îl luminează, şi ast- 
fel o numim energie luminătoare. lar dacă se află în starea omului 
îndumnezeit, îl întărește şi îl înalță pe treapta îndumnezeirii, astfel 
încât se numește energie îndumnezeitoare sau desăvârșitoare. Vedem 
în chip lămurit faptul că numirile pe care le primește energia dum- 
nezeiască sunt pe potriva celor cărora le dă naştere, de vreme ce 
una este energia-lucrarea (encrgeia) şi altceva actul [rezultatul energi- 
ei — n. trad.] (encrgima). 

Sfântul Diorisie Areopagitul, în scrierile ce îi poartă numele — are- 
opagite —, vorbește despre aceste trei stadii ale vieţii duhovnicești, 
pe care le numește curățire, luminare şi desăvârșire. Cele trei stări 
sunt puse în legătură cu cele irei trepte ale Preoției, slujirea ca Dia- 
con, Preot şi Episcop, precum şi cu cele trei Taine fundamentale ale 
Bisericii: Botezul, Mirungerea și Dumnezeiasca Euharistie. 

La Sfântul Maxim Mărturisitorul acești termeni cunosc o lar- 
gă întrebuințare, deopotrivă cu filosofie practică (ridicarea mai pre- 
sus de plăcere și de durere), teorie naturală (ridicarea mai presus de 
necunoaștere și de uitare) și teologie mistică (ridicarea mai presus de 
imaginația însăși cu toate chipurile ei). 

Sfântul Simeon Noul Teolog vorbește despre „capete practice şi 
teologice”, înțelegând prin aceşti termeni cele cu privire la curățirea 
prin pocăință și la împărtășirea de energia luminătoare şi îndumne- 
zeitoare a lui Dumnezeu. 

Sfântul Grigorie Palama își ordonează opera în capete „naturale, 
teologice, morale şi practice”, arătând modul prin care omul își curățeşte 
inima de patimi şi dobândește experiența împărtășirii de energia 
curăţitoare, luminătoare și îndumnezeitoare a lui Dumnezeu. 

Există teologi care susţin faptul că învăţătura despre curăţire, lumi- 
nare și îndumnezeire reprezintă o influenţă venită din partea filosofiei 
neoplatonice, de vreme ce și neoplatonicii au vorbit despre minte-no- 
us, curățire (kâtharsis), extaz (Ekstasis), (i)luminare (photismâs) etc. 

La nivelul limbajului întrebuințat în scrierile Părinților niptici 
și în cele ale filosofilor neoplatonici se poate observa o asemăna- 

re, însă între acestea există o mare deosebire la nivelul sensului ter- 
menilor şi al semnificanţilor. De altfel, așa cum am arătat în capi- 
tolul precedent, Sfinţii Părinți ai Bisericii au întrebuințat termino- 
logia epocii lor pentru a-i putea înfrunta pe eretici și mai cu seamă 
pe creştinii ereziarhi, care se foloseau de filosofie pentru înțelegerea 
adevărului creștin, dând însă acestor termeni o altă semnificaţie şi 
un ali sens, după cum, de altfel, s-a petrecut și în spaţiul teologiei 
cu termenii esență-ființă (ousia), energie (enărgeia), ipostas (ypostasis), 
persoană (pr6sopo). 

Sfântul Grigorie Palama are, referitor la aceasta, un cuvânt cât 
se poate de potrivit. În legătură cu întrebuințarea de către Părinţi a 
aceloraşi termeni de care se slujeau şi filosofii, scrie: „Chiar dacă vre- 
unul dintre Părinţi ar rosti aceleași cuvinte ca şi cei din afară, identitatea 
este doar la nivelul vorbirii, căci la nivelul înţelesurilor este o mare deose- 
bire”. Deşi sunt folosite aceleaşi cuvinte, între înțelesurile lor există o 
mare deosebire. Iar în continuare explică faptul! că Sfinţii Părinţi vor- 
besc ca unii ce au „mintea lui Hristos” (I Corinteni 2:16), în vreme ce 
filosofii, dacă nu vorbesc chiar dintr-o însuflare rea (se referă la cea a 
dracilor), totuși „vorbesc după mintea lor omenească”. Se vădeșşte și aici 
cuvântul Domnului: „Cât de departe sunt cerurile de la pământ, aşa de 
departe sunt [căile Mele de căile voastre şi] cugetele Mele de cugetele voas- 
tre“ (Isaia 55:9). Mai mult decât atât, chiar dacă filosofii primesc cele 
cugetate de Moisi şi Solomon, nimeni dintre cei cu judecata sănătoa- 
să nu va spune că acestea le-au fost predanisite lor de Dumnezeul. 


b) Neoplatonismul și teologia ortodoxă niptică 


De vreme ce unii teologi contemporani stăruiesc să urmeze teolo- 
giei apusene în ciuda încredințărilor pe care ni le dau Sfinţii Părinți 
ai Bisericii şi susțin că învățătura patristică despre curățire, lumina- 
re și ndumnezeire, cu prisosință dezvoltată în scrierile Părinților, în 
întreaga imnografie a Bisericii și în rugăciunile din slujbele Taine- 
lor sale este influenţată de neoplatonism, socotim a fi de trebuință o 
mai amănunţită cercetare a acestei chestiuni. 

Neoplatonismul este un sistem filosofic care s-a conturat între 
secolele al II-lea și al VI-lea d. Hr., ca urmare a încercării mai mul- 


"Sf. Grigorie Palama, Opere, vol. 2, EPE, p. 36. 

tor filosofi păgâni de a restaura platonismul, acesta reprezentând, 
în fapt, expresia unui platonism evoluat şi adaptat la cerințele epo- 
cii respective. Este cel de pe urmă sistem filosofic al vechii Ellade. 
Era de așteptat, aşadar, ca neoplatonismul să primească influențe 
deopotrivă pozitive și negative din partea creştinismului, gnosticis- 
mului și a religiilor orientale, astfel încât să putem vorbi despre o 
„răsădire a gândirii platonice în spațiul răsăritean”. 

Neoplatonismul a apărut la început în Alexandria odată cu 
Ammonius Sakkas, ce se trăgea din părinţi creștini, dar care s-a 
întors la religia păgână, răspândind apoi învățătura neoplatonică în 
jurul anului 209 d. Hr. Principalul reprezentant al neoplatonismu- 
lui este însă Plotin, discipol al lui Ammonius, care a făcut cunoscut 
acest sistem filosofic la Roma. Ideile împărtășite de Plotin şi bio- 
grafia sa ni s-au păstrat în scrierile lui Porfir şi ale discipolului său, 
lamblichus. 

Sunt cunoscute numeroase Şcoli care au promovat și au dezvol- 
tat neoplatonismul, Școli între care există atât puncte comune, cât 
şi deosebiri. Este vorba despre Şcoala neoplatonică de la Roma, ai 
cărei reprezentanţi de seamă au fost Plotin și Porfir, Școala neopla- 
tonică din Siria, reprezentată de lamblichus, Școala neoplatonică 
din Athena, ce îl are reprezentant pe Proclu și Şcoala neoplatonică 
din Alexandria. 

Principalele teorii ale lui Plotin şi ale neoplatonicilor de după el 
vizează învăţătura despre crearea ființelor și a lumii prin emanație. 
Două sunt întrebările fundamentale întâlnite la Plotin. Prima: „De 
unde sunt cele ce sunt?” (cu privire la ontologie și cosmologie), iar 
cea de a doua: „Încotro?” (despre etică). 

În legătură cu prima întrebare, „De unde sunt cele ce sunt?”, Plotin 
și neoplatonicii de după el au susținut teoria potrivit căreia „există 
o purcedere sau o iradiere de la Linul către cele multe”. Primul princi- 
piu din care au provenit toate este Unul (6 FHen). Este apoi Nous-ul 

1. Porfir, Peri tou Plotinou viou kai Lis taxeos ton vivlion aftou, introd., îngrijirea 
textului vechi, traducere și scolii de Pavlos Kalligas, Academia Athenei, Centrul de 
editare a operelor scriitorilor greci, Athena, 1991. Theodosie Pelegrinis, Neoplatonis- 
mos, Ed. Ellinika Grammata, Athena, 2003. Grigorios Kostaras, Filosofiki Propaideia, 
Athena, 1993. Enciclopedia religioasă şi morală (ediţie greacă), vol. 10, p. 449 și urm. 
Hristos Androutsos, Lexikon Filosofias, pp. 249 şi 282. 


*Grigorivs Kostaras, op. cit., p. 79. 
3 Ibidem, p. 279. 

(Intelectul), centrul ideilor, care a rezultat prin emanație din acesta 
şi care reprezintă chipul-imaginea și efluviul Unului, cu care se şi 
întrepătrunde. Atât Unul, cât şi Nous-ul sunt ipostasuri. Din Nous a 
fost emanat Sufletul (psyh6) care are în sine puterea de a da formele 
lumii sensibile. Vorbind despre psyhe, Plotin înțelege, pe de o par- 
te, „sufletul lumii sensibile sau sufletul universal”, iar pe de alta sufle- 
tul omului. Unul, Nous-ul şi Sufletul reprezintă trei ipostasuri. Cel 
de-al patrulea element al emanației este materia. Astfel, Plotin are 
în vedere trei ipostasuri, Unul - principiul creaţiei întregului uni- 
vers, Nous-ul (Intelectul) — centrul tuturor ideilor, adică „al proto- 
tipurilor (paradigimelor) generale ale creației diferitelor categorii de ființe 
sensibile” şi Sufletul — centrul acelor puteri care modelează lumea 
sensibilă „pe temeiul ideilor preexistente ale nous-ului”!. 

O altă idee fundamentală pe care o întâlnim la Plotin este existenţa 
unei alte triade ce reprezintă, în fapt, principalele stadii ale altor trei 
ipostasuri: originarul sau principiul (mon€), potrivit căruia fiecare ipos- 
tas este adunat în sine, ernergența din originar (prdodos), stadiul în care 
un ipostas a ajuns la plinătatea sa, lăsând ca din ceea ce îi prisosește 
să ia naștere un ipostas inferior și întoarcerea la principiu (epistroph€), 
care reprezintă străduinţa” fiecărui ipostas de a se întoarce la izvo- 
rul din care provine. Astfel, în sânul acestor ipostasuri există două 
puteri care stau una în contraponderea celeilalte: „Lina care se mişcă 
către creaţie şi alta care se întoarce la cauza din care a fost creată “*. 

Referitor la cea de a doua întrebare („Încotro?”), învăţătura fun- 
damentală a neoplatonismului se concentrează în teza lui Platon 
despre încătuşarea sufletului în trup ca într-o temniță, izbăvirea 
constând tocmai în eliberarea sa din trup și întoarcerea în lumea 
ideilor. Neoplatonicii, cu precădere Porfir, influențat de Plotin, au 
vorbit despre două feluri de moarte, cea naturală, adică despărțirea 
sufletului de trup, și cea filosofică”, ce reprezintă eliberarea sufletu- 


iTheodosie Pelegrinis, op. cif., pp. 59-61. 

2 M. Eliade, notând la Platon o „«rmitologie a sufletului», inspirată din tradiția 
«orfico»-pitagoreică”, vorbeşte despre „ciclul «crudelor osteneli»”, ce „coniportă un anu- 
mit număr de reîncarnări“, v. M. Eliade, Istoria credințelor și ideilor religioase, vol. 2, FĂ. 
Ştiinţifică, Bucureşti, 1991, pp. 177 şi 184. (n. trad.) 

* Ibidem, p. 67. 

1fbiden, p. 61. 

* „Pentru Platon (...) moartea este întoarcerea la o stare primordială şi perfectă, pierdu- 
tă periodic prin reîncarnarea sufletului [o. doctrina transmigrării sufletului şi a rememorării 

lui din temniţa trupului înaintea morții naturale, prin teurgie!, care 
constă în ritualuri mistagogice și magice. 

Există, astfel, o diferență între teologia și teurgia din vechime, de 
vreme ce prima se ocupa cu „cercetarea numelor zeilor şi a naturii lor 
divine”, punct în care această așa-numită teologie se identifică cu 
filosofia, iar cea de a doua (teurgia) viza „experierea unirii omului cu 
zeii“ prin „folosirea obiectelor magice”?. Şcoala neoplatonică din Siria 
a întrebuințat cu precădere teurgia, urmărind prin felurite ritualuri 
magice întoarcerea sufletului la divinitate. 

Porfir ne pune înainte o întâmplare al cărei protagonist este Olim- 
piu Alexandrinul, discipolul lui Ammonius, care, ros de invidie 
împotriva lui Plotin, a încercat, prin practici magice, să-l lovească, 
făcându-l ţinta atacului unor puteri astrale. Şi-a dat seama însă că 
acţionând astfel şi-a făcut rău lui însuși, fapt pentru care și spunea 
apoi cunoscuților săi că sufletul lui Plotin este atât de mare, încât 
a putut nu numai să respingă atacurile aduse asupra sa, ci să le și 
îndrepteze, la rândul lui, împotriva celor care voiseră să-i facă rău. 
Amintește, iotodată, cum un preotegiptean, mergând odată la Roma 
şi vrând să-şi dovedească înțelepciunea, l-a chemat pe Plotin să fie 
de față la invocarea spiritului unuia dintre casnicii săi. Însă, odată cu 
invocarea preotului, nu daimonul așteptat s-a arătat, ci un zeu, așa 
încât egipteanul i-a spus lui Plotin: „Fericit ești că ai drept daimon un 
zeu, iar nu pe cel care face parte din neamul supus”, fericindu-l, așadar, 
pentru că avea cu sine un daimon mai puternic și mai mare, un zeu. 
lar Porfir scrie că Plotin, însoțitor având pe unul dintre zeii cei mai 
putemnici, îşi avea neîncetat „ochiul divin îndreptat către acela *. 

Învățătura neoplatonică a avut o mare influenţă asupra teologi- 
ei Fericitului Augustin, dar și asupra altor curente filosofice din 
Evul Mediu şi din Renaștere. Astfel, în Evul Mediu s-a răspândit 


(anamnesis)]. Filosofia era o «pregătire pentru moarte», în sensul că ea învăța sufletul cum, 
odată eliberat de corp, să se mențină mereu în lumea Ideilor și, pornind de aici, să evite o nouă 
reîncarnare”, M. Eliade, op. cit. p. 183, (n, trad.) 

1 „Cr. «eoupyia», theourgia: «actiune divină», arta de a intra într-o legătură aclivă 
cu zeii (prin intermediul unor practici magice), exersată mai ales în neoplatonisti. Teurgia 
trece drept magie albă (permisă)”, este proprie ermetismului elenistic. V. A. Bertholet, 
Dicţionarul religiilor, Ed. Universității Al.I. Cuza, lași, 1995, p. 464. (n. trad.) 

2Theodosie Pelegrinis, op. cit., pp. 87-88. 

*Porfir, op. cif., pp. 44-46, 

* Enciclopedia religioasă și morală (ediţie greacă), pp. 449-450. 

așa-numitul „aristotelism neoplatonic”, sub înrâurirea Şcolii neopla- 
tonice raționaliste din Alexandria, în vreme ce în epoca Renașterii a 
fost cultivat așa-numitul „platonism neoplatonic”, care a fost „o extra- 
polare a învățăturii teurgice a Şcolii neoplatonice din Alhena”?. 

Unii susțin că învăţătura niptică a Bisericii, aşa cum a fost ea for- 
mulată de Sfinţii Dionisie Areopagitul, Maxim Mărturisitorul, Sime- 
on Noul Teolog, Grigorie Palama etc., a fost influenţată de învățătura 
neoplatonică, în virtutea faptului că ambele folosesc aceeași termi- 
nologie atât în privinţa teologiei, cât și a soteriologiei. Însă lucrurile 
nu sunt atât de simple pe cât ar părea la prima vedere. 

Cele trei ipostasuri din doctrina neoplatonică - Unul, Nous-ul 
și Sufletul — nu au nici o legătură cu Dumnezeul Cel în Treime al 
Bisericii creştine, după cum învaţă Sfinţii Părinţi, deoarece în cadrul 
teologiei ortodoxe nu au loc metafizica și idealismul. 

De altfel, după cum putem observa, există o terminologie comu- 
nă, dată fiind strădania omului de a se uni cu Dumnezeu. Este vor- 
ba despre termeni precum nous, suflet (psyht), mântuirea sufletului 
(sotiria), curățire (kâtharsis), extaz (Ekstasis), luminare (photismos) etc. 
Dacă cercetăm însă înțelesurile acestor termeni în cadrul învăţăturii 
neoplatonice și le comparăm cu cele atribuite lor în teologia Biseri- 
cii, vom putea cunoaște adânca prăpastie care există între neoplato- 
nism și teologia ortodoxă niptică a Bisericii. Să vedem câteva exem- 
ple de acest fel. 

Nous-ul (Intelectul) este, potrivit lui Plotin, ipostasul provenit 
din Unul prin emanație, „chip al Unului, care, ca revărsare a acestu- 
ia, se întrepătrunde neîncetat cu el”, „centrul ideilor“?, adică al proto- 
tipurilor ce au dat naștere feluritelor categorii de ființe sensibile”. 
Nous-ul, din substanţa care îi prisosește, „revărsându-se în afară, dă 
naștere sufletului”. Acest Nous, dimpreună cu ideile sale „atempo- 
rale”, „există în veşimcie”e. 

În teologia ortodoxă însă, nous-ul, mintea este o energie a sufle- 
tului, ochiul acestuia, atenţia cea mai adâncă a omului. Asemenea 

'Theodosie Pelegrinis, op. cit., p. 147. 

"Ibidem, p. 39. 

"Ibidem, p. 58. 

1 Ibidem, p. 60. 


* Ibidem. 
* lbidem, p. 61. 

sufletului, mintea, ca energie a sa, este zidită. Nu reprezintă centrul 
ideilor deoarece, potrivit teologiei ortodoxe, nu există o lume a ide- 
ilor. Prin termenul Minte-Nous este desemnat, totodată, Dumnezeu- 
Tatăl, Cel deofiinţă cu celelalte Persoane ale Sfintei Treimi. 

Sufletul, după Plotin, îşi are obârşia în Nous. Dacă Nous-ul exis- 
tă în veșnicie, „sufletul se mișcă în curgerea stricăcioasă a timpului, ce 
cuprinde înlăuntrul său lumea sensibilă şi din care, deşi reprezintă creația 
propriilor puteri, stă în primejdia de a fi înghiţit de moarte”, Sufletul, 
prin puterile sale — potrivit ideilor preexistente ale Nous-ului —, 
modelează lumea, așa încât materia amoriă a lumii este transfor- 
mată în fiinţe sensibile?. Plotin împarte sufletul omului în superior 
(concretizat cu deosebire în lucrarea rațională a sufletului) și inferi- 
or (în sensul unui suflet materializat), a cărui lucrare se vădește în 
trup”. Porfir a înlocuit distincția operată de Plotin (suflet superior — 
suflet inferior) cu cea dintre substanţa sau esența (0usia) şi energia 
(energeia) sufletului“. De asemenea, Proclu, principalul reprezentant 
al Şcolii neoplatonice din Athena, deosebea trei niveluri ale sufletu- 
lui: divin, demonic şi omenesc”. 

Potrivit teologiei ortodoxe, sufletul este creat de Dumnezeu, nu 
a existat mai înainte de zidirea trupului, cu care este unit, nu mode- 
lează lumea sensibilă, nu se împarte în superior și inferior, după 
cum nici distincția între esenţă și energie nu are nici o legătură cu 
ideile neoplatonismului care sunt legate şi de starea extatică, despre 
care vom vorbi mai jos. 

Potrivit doctrinei neoplatonice, care şi în acest punct este în 
acord cu teoria lui Platon, izbăvirea reprezintă eliberarea sufletului 
prin fire nemuritor din trupul prin fire muritor și întoarcerea lui în 
lumea ideilor. Plotin afirma că izbăvirea sufletului constă în elibe- 
rarea sa de trup deoarece, câtă vreme sălășluieşte în acesta, poate fi 
stăpânit de fatuitate, fapt pentru care este trebuinţă de întoarcerea 
la cauza naşterii sale — Nous —, iar de aici, întoarcerea Nous-ului la 
Unul, principiul creației. Omul trebuie să-și afle acel suflet inferior 
- care din pricina vanității sale a ajuns să se confunde cu trupul — 

' fbidem. 

2 Ibidem, p. 60. 

2 Ibidem, p. 79. 


“ Ibidem, p. 80. 
* fbidem, p. 131. 

astfel încât să se întoarcă, prin Nous, la Unul: „Unirea sufletului cu 
Unul se dobândeşte într-un mod pur mistic, prin aceasta înțelegând că este 
o experiență pe care sufletul o trăieşte fără a avea putinţa de a o descrie”. 
Suiletul o dobândește singur, fără vreun alt ajutor, prin simpla sa 
lucrare'. Multe Şcoli neoplatonice întrebuințează însă teurgia, cu 
alte cuvinte maniica, ceremonialurile și practicile magice, pentru a 
ajunge la această unire cu Unul. 

Cele afirmate în neoplatonism cu privire la izbăvirea sufletului 
nu au nici o legătură cu teologia Bisericii despre mântuire. Aceas- 
ta nu constă în eliberarea sufletului din trup, ci în slobozirea sa de 
cugetul trupesc și părtășia omului întreg cu Dumnezeu. Mântuirea 
înseamnă primirea în suflet a Harului Dumnezeiesc, care se revar- 
să prin acesta și asupra trupului, de aceea vorbim despre mântuirea 
omului întreg. 

Curăţirea omului (kâfharsis) este în neoplatonism o metodă, unul 
dintre stadiile eliberării sufletului din trup, care constă în unirea 
mistică și contopirea sa cu Unul. Plotin îşi pune întrebarea: „Care 
este meșteșugul? Cum va contempla cineva o frumusețe nemeșteșugită? ” 
Aceasta se dobândește prin asceză (âskisis), prin curățire (kâtharsis), 
prin dialectică, eros, extaz, beţie divină, o viaţă lipsită de plăceri și în 
cele din urmă prin uniunea mistică și contopirea cu Binele, prin ase- 
mănarea cu divinul. Curăţirea este definită drept „despărțire de cele 
sensibile şi înălţare prin virtuţi“?, este „izbăvirea de miasmele materiei”?. 
Potrivit lui lamblichus, discipolul lui Porfir şi principalul reprezen- 
tant al Școlii neoplatonice din Siria, curățirea constă în „eliberarea 
sufletului de moira — destinul, întoarcerea în lumea ideilor şi, prin extra- 
polare, unirea să cu divinul”, 

În teologia ortodoxă, curățirea nu are nici o legătură cu elibera- 
rea sufletului de trup și de lume, ci vizează transfigurarea puterilor 
sufleteşti și trupeşti ale omului, astfel încât lucrarea lor să fie una 
după fire și mai presus de fire, respectiv slobozirea sufletului și a 
trupului de cugetul lumesc și trupesc. 

Extazul (€kstasis) este, după Porfir, ridicarea mai presus de par- 
tea inferioară a sufletului şi petrecerea omului în cea superioa- 

1 jbidein, pp. 61-71. 

*Grigorios Kostaras, op. cit., p. 280. 


* Enciclopedia religioasă şi morală (ediţie greacă), p. 451. 
*Theodosie Pelegrinis, op. cit., p. 116. 

ră!, ridicarea mai presus de trup sau însăși părăsirea trupului?, care 
se dobândește „prin supunerea interioară față de funcția noetică a părții 
superioare a sufletului”, eliberarea sufletului de trup, care reprezin- 
tă așa-numita moarte filosofică, în vreme ce eliberarea trupului de 
suflet este moartea naturală“, „imersia în abisurile fiinţei”*. 

Porfir şi lamblichus s-au preocupat și de așa-numita teurgie, pe 
care o socoteau, pe de o parte, „un tip de magie”, iar, pe de alta, 
„un sistem mantic”. Au existat două tipuri principale de teurgie, cea 
„ritualică”, practicată cu obiecte neînsuflețite, animale sau plante și 
cea „spiritualistă”, care angaja elementul uman. 

Potrivit teologiei ortodoxe niptice a Bisericii însă, extazul — răpi- 
rea (ieșirea din sine) — nu este ieșirea minţii din trup, ci întoarcerea 
sa, prin Har, în inimă, în trup, și astfel, înălțarea ei către Dumne- 
zeu. Vorbim despre extaz când mintea se roagă noetic, în vreme ce 
rațiunea păstrează conştiinţa lumii sensibile, fără a pierde legătura 
cu ea. Și, desigur, extazul în Tradiţia niptică a Bisericii reprezintă 
cercetarea omului de către Harul Dumnezeiesc. Nu are nici o legă- 
tură cu energia-lucrarea demonilor, întrucât se face o distincţie clară 
între vederea-lui-Dumnezeu și demonolatrie, între energiile zidite 
și cele nezidite. 

(luminarea (photism6s) — reprezintă în platonism şi neoplato- 
nism cunoaşterea arhetipurilor făpturilor, odată cu întoarcerea 
sufletului în lumea ideilor din care provine. 

În teologia niptică a Bisericii însă, numim luminare a minții acea 
stare în care, cu lucrarea Harului Dumnezeiesc, ia naştere în minte 
- după curățirea sa, slobozirea de sub înrâurirea plăcerii și a dure- 
rii și lepădarea cugetului lumesc și trupesc — rugăciunea noetică, 
rugăciunea neîncetată a inimii. Această rugăciune se săvârşeşte cu 
energia-lucrarea noetică (noerâ), a minţii, în vreme ce energia-lucra- 
rea rațională (logiki) rămâne în legătură cu lumea din jur, conştientă 
de ea. Prin urmare, luminarea minții reprezintă izbăvirea acesteia 
de patimi, de rațiune şi de lumea înconjurătoare a simțurilor și a 

1 fbider, p. 79. 

> Ibidem, p. 8. 

2 Ibidem, p. 97. 

„4 ficdere, p. 86. 


5 Grigorios Kostaras, op. cit., p. 280. 
“Theodosie Pelegrinis, op. cit., pp. 88-89, 110 şi urm. 

celor sensibile, potrivit analizei pururea-pomenitului Părinte loan- 
nis Romanidis. 

Asupra acestor teme s-a aplecat Sfântul Maxim Mărturisitorul, 
fapt pentru care în cele ce urmează ne vom opri asupra învățăturii 
sale cu privire la treptele vieţii duhovnicești. 


c) Învățătura Sfântului Maxim Mărturisitorul 
despre filosofia practică, naturală şi teologică 


Să spunem pentru început că Sfântul Maxim vorbește în repeta- 
te rânduri în opera sa despre „făptuire” (prâxis) şi „vedere” (theoria), 
precum şi despre omul „făptritor” (praktik6s) și „văzător” (theoriti- 
kds). În genere, făptuire înseamnă lupta dusă pentru curățirea ini- 
mii de patimi, iar vederea este rugăciunea și legătura tainică a omu- 
lui cu Dumnezeu. 

Omul „făptuitor“, cel ce păzește, adică, poruncile lui Hristos, este, 
potrivit Sfântului Maxim, „păstor de vite spiritual, căci isprăvile morale 
au înțelesul de vite”, în vreme ce gnosticul, „cel ce se îndeletniceşte cu 
cunoaşterea”, este „păstor de oi”, de vreme ce „cugetările au înțelesul de 
oi, fiind păstorite pe munții cedlorilât de către minte”. 

Într-un alt loc face deosebire între viețuirea ,, făptuitoare” (practi- 
că), „văzătoare” şi „leologică”, învățând că mintea care se deprinde 
cu „făptuirea” (lupta cu patimile, dobândirea virtuţilor) ajunge la 
dobândirea dreptei socotințe, adică „la puterea de a deosebi virtutea 
şi păcatul”. Mintea deprinsă cu „contemplația“ (rugăciunea minţii) 
înaintează către cunoştinţă, fiindu-i propriu „să ducă pe cel părtaş de 
ea la raţiunile ființelor netrupeşti şi a trupurilor”, adică la cunoaşterea 
rațiunilor făpturilor. lar după ce străbate treptele de mai înainte, 
se învrednicește de „harul cunoștinței de Dumnezeu”, și astfel, „ajun- 
gând în Dumnezeu, va scruta prin duhul rațiunea privitoare la El, atât cât 
este minţii omeneşti cu putinţă “?. 

În scrierile sale, Sfântul Maxim face în multe locuri deosebire între 
„filosofia lucrătoare” (praktiki philosophia), „contemplația naturală” 

Sf. Maxim Mărturisitorul, Philokalia tou ieron kai niptikon, Ed. patristică Sf. Grigo- 
rie Palama, vol. 14, p. 238. Reproducem fragmentul după traducerea românească: Sf. 
Maxim Mărturisitorul, Cuvânt ascetic, în Filocalia, vol. 2, pp. 73-74. (n, trad.) 


? Ibidem, p. 222. În trad, rom.: îbidem, p. 68. 
* Ibidem, vol. 14, p. 560, În trad. rom.: ibider, p. 186. 

(physiki theoria)! sau simplu spus „contemplație” (theoria)? și „mistago- 
gia văzătoare” (theoritiki mystagogia/, dând acesteia din urmă felurite 
numiri, precum „filosofie văzătoare” (theoritiki philosophia), „afirma- 
ție teologică” (theologiki apofasi) „filosofia cunoaşterii prin contemplație” 
(di theorias gnostiki philosophia. 

Tâlcuind cuvântul lui Hristos: „Adevărat grăiesc vouă că sunt unii, 
din cei ce stau aici, care nu vor gusta moartea, până ce nu vor vedea împă- 
răția lui Dumnezeu...” (Marcu 9:1) și vorbind despre moarte, Sfântul 
numește astfel şi omorârea patimilor. Când făptuitorul, mort fiind 
dinspre lucrarea patimilor, ajunge la contemplația naturală, înseam- 
nă că a murit față de starea sa de mai înainte. Însă și cel ce a păşit 
pe treapta contemplaţiei naturale şi care, părăsind toate celelalte 
pricini, a ajuns la Pricina-Cauza tuturor, pe calea teologiei apofati- 
ce, eşte și el mort faţă de starea sa de mai înainte, de vreme ce nu se 
mai mișcă printre cele zidite, ci şi-a îndreptat mișcarea către Făcă- 
torul a toate”. Aceasta înseamnă că trecerea de la filosofia lucrătoare 
la contemplația naturală este o moarte ce reprezintă o altă treaptă a 
vieții duhovnicești, așa cum şi trecerea de la contemplația natura- 
Lă la „afirmația teologică” (theologiki apofasi), la mistagogia teologică, 
este, la rândul ei, o altă moarte. 

Într-un alt punct al învățăturii sale, Sfântul Maxim pune în legă- 
tură sporirea duhovnicească a creștinului cu Întruparea lui Hristos. 
Cine se luptă vitejește în luptele dumnezeiești prin filosofia practi- 
că, ÎL are alături pe Hristos, Care a venit în lume de la Tatăl, cu alte 
cuvinte petrece dimpreună cu Logosul Întrupat al lui Dumnezeu, 
asemenea ucenicilor înainte de Patima lui Hristos. Cel ce se arată 
biruitor în lupta cu patimile şi cu demonii și care, trecând prin lupte- 
le făptuirii, urcă pe treapia vederii-lui-Dumnezeu, a contemplației, 
va ajunge mai apoi la filosofia gnostică, a cunoștinței. Unul ca acesta 
se va face părtaş Învierii şi Înălţării Cuvântului, căci, lăsând lumea, 
se întoarce iarăși la Tatăl. Prin întoarcerea la Tatăl, Sfântul înțelege 

! Ibidem, vol. I4A, p. 262. 

2 Ibidem, vol. 14, p. 560. În trad. rom. ibidem, p. 64. 

” Ibidem, vol. 15D, p. 134. 

* [bidezn. : 

* Ibidem, vol. 14A. În trad. rom.: ibidem, p. 221. 


Sibidem, vol. 14, p. 560. În trad. rom.: ibidem, p. 186. 
” Ibidem, vol. I4A, p. 262. 

„Starea minţii cea mai presus de lume şi slobodă de tot cugetul pământesc, 
de la care Cuvântul lui Dumnezeu vine în noi, punând capăt luptei împo- 
triva patimilor şi a dracilor”!. 

Aplecându-se asupra celor scrise pe Crucea lui Hristos cu litere 
latinești, grecești și evreiești, Sfântul spune că prin aceasta se arată 
faptul că Hristos este Împăratul şi Domnul, „împărat şi Domn al filo- 
sofiei practice, naturale şi teologice”. Filosofia practică este vădită de 
scrierea latinească, cunoscând că Împărăția romanilor „a fost rându- 
tă, după Daniel, să fie cea mai bărbătească dintre toate împărăţiile de pe 
pământ; iar propriu înțelepciunii practice, mai mult decât orice, este băr- 
băția”, curajul duhovnicesc. Contemplaţia naturală se exprimă prin 
scrierea grecească „deoarece neamul elinilor s-a ocupat, mai mult ca cei- 
lalți oameni, cu filosofia naturală”. lar prin scrierea evreiască se înțelege 
mistagogia teologică, de vreme ce „acest popor a fost închinat în chip 
vădit lui Dumnezeu, pentru părinții lui”, s-a bucurat, adică, de proroci, 
care, unindu-se cu Dumnezeu, au petrecut în părtășie cu EP. 

Desigur, aceste stadii ale vieţii duhovniceşti pe care le întâlnim 
în învăţătura Sfântului Maxim nu sunt stări definitiv statornicite, 
de vreme ce omul se poate întoarce oricând la treapta de mai îna- 
inte dacă nu înaintează cu luare-aminte pe calea urcușului duhov- 
nicesc. Aceasta întrucât „toată mintea cunoscătoare şi iubitoare de înțe- 
lepciune are cu şine şi Iuda şi Ierusalimul”, pe Juda ca „filosofie lucră- 
toare”, iar Ierusalimul ca „inițiere tainică în contemplație”!. Când cu 
Harul lui Dumnezeu omul biruiește patimile, dar nu aduce cuve- 
nita mulțumită lui Dumnezeu, Cel Ce i-a dăruit această biruință, 
atunci, cu îngăduință dumnezeiască, patimile de necinste se răscoa- 
lă înlăuntrul său şi îi murdăresc conștiința până atunci curată?. 


” bideu, vol. 144, p. 560. În trad. rom.; ibidem, p. 186. 

2 Ibidem, p. 562. În trad. rom.: ibidem, p. 187. 

În nota de subsol pe care o introduce, Pr. D. Stăniloae dublează sinonimic aceşti 
determinanţi, vorbind despre „mintea gnostică şi filosoafă, adică cea care cultivă cunoştin- 
(a şi activitatea morală”, în Filocalia, vol. 3, p. 201, n. 167. (n. trad.) 

* Ibidem: „luda, în înțeles duhounicesc, înseannă viețuirea ca ntărturisirea prin fapte 
împreună cu gândurile ce o susțin, pe măsură ce însemnează mintea în urcuşul ei. Căci luda 
se tălmăceşte mărturisire, lar Ierusalimul, înțeles alegoric, este deprinderea paşnică cu adevă- 
rul şi cu vederile dumnezeieşti care îl alcătuiesc”, (n. trad.) 

"Ibideni, vol. ISA, p. 134. 

d) Învățătura Cuviosului Nichita Stithatul 
despre treptele curățirii, luminării şi desăvârşirii 
Prinfilosofia lucrătoare omul își curățește inima, prin contemplația 
naturală se învrednicește de experiența luminării, iar prin mistago- 
gia teologică se împărtășeşte de vederea-lui-Dumnezeu, de îndum- 
nezeire. De aceea alți Sfinți Părinți vorbesc, după cum am văzut, 
- despre curăţire, luminare și îndumnezeire. Cuviosul Nichita Stitha- 
tul vorbeşte despre energia curățitoare, luminătoare şi îndumneze- 
itoare a lui Dumnezeu. Ne vom opri și noi asupra învățăturii Cuvi- 
osului cu privire la acest aspect al vieţii duhovnicești. 
Trei sunt treptele celor ce înaintează „în suișul desăvârşirii”, adică 
„Cea curățitoare, cea luminătoare şi cea tainică sau desăvârșitoare”. Starea 
” făptuitoare este a începătorilor în viața duhovnicească, cea lumină- 
toare, a celor de petreapta de mijloc, iar cea tainică sau desăvârșitoare, 
a celor desăvârşiți. „Prin acestea trei, înălțându-se după rânduială cel ce 
se sârguieşte, creşte spre vârsta lui Hristos şi ajunge «bărbat desăvârşit la 
măsura vârstei plinătății lui Hristos» (Efeseni 4:13)”. 

Analizând amănunţit în continuare aceste trei trepte, spune că 
cea curățitoare este strâns legată de asceză, de „sfințitele nevoințe”, 
pocăință, lacrimi, lepădarea chipului omului pământesc şi omo- 
rârea patimilor celor sălbăticite. Treapta luminătoare „este a acelo- 
ra ce au înaintat de la luptele sfințite la cen dintâi nepătimire. Propriu 
ei este cunoștința lucrurilor, vederea sau contemplarea rațiunilor zidi- 
rii și împărtăşirea de Sfântul Duh”. În starea aceasta se săvârşeşte 
„curățirea minţii, dezvăluirea înțelegătoare a ochilor înimii și nașterea 
cuvântului cu înaltele înțelesuri ale cunoștinței”. „Lreapta tainică sau 
desăvârşitoare” este a celui ce a ajuns la măsura vârstei lui Hristos, 
care Îl vede pe Dumnezeu în Lumină şi se împărtășește de tainele 
dumnezeiești cele negrăite, care s-a ridicat până la al treilea cer al 
teologiei [cunoștinței de Dumnezeu] și s-a făcut apoi slujitor al tai- 
nelor lui Dumnezeu, „înțelept cuvântător de Dumnezeu (teolog) în mij- 
locul marii Biserici a lui Dumnezeu ”!, 

În genere, trebuie subliniat încă o dată faptul că Tradiţia orto- 
doxă niptică nu are nici o legătură cu teoriile neoplatonismului cu 

' Philokalia ton ieron niptikon, Ed. Papadimitriou, vol. 3, pp. 335-337. Reproducem 


fragmentele după traducerea românească: Cuv. Nichita Stithatul, Cele 300 de capete 
despre făptuire, în Filocalia, vol. 6, 2004, pp. 281-283. (n. trad.) 

privire la sufletul prin fire nemuritor care trebuie să se întoarcă în 
lumea ideilor și trupul prin fire muritor care trebuie nimicit. De 
asemenea, nu are nici o legătură cu învățătura neoplatonică despre 
izbăvirea omului, ce ar consta în eliberarea sufletului de trup. Nici 
învățătura Bisericii Ortodoxe despre curăţire, luminare și îndumne- 
zeire nu are nimic în comun cu strădania neoplatonică a unirii omu- 
lui cu divinul prin practici teurgico-magice. 

Constatăm, într-adevăr, faptul că unii teologi ortodocși s-au lăsat 
influențați de interpretările teologilor apuseni cu privire la așa-zisa 
legătură dintre asceza ortodoxă, după cum a fost ea statornicită de 
Sfinţii Părinţi ai Bisericii, și misticismul oriental al neoplatonicilor. 
Prin extrapolare, există și o înrâurire la nivelul practic în ceea ce 
privește viața ascetică, în măsura în care pătrunde în sânul Tradiţiei 
noastre un monahism apusean, moralist, cu o viziune activistă, în 
vreme ce duhul isihast al Bisericii Ortodoxe este trecut cu vederea 
şi disprețuit. Acest fapt vădește fața practică a ecumenismului în 
lucrarea ascetică, secularizarea ascezei și a monahismului ortodox. 


4. Concluzie 


Din toate cele expuse mai sus se poate vedea limpede deosebirea 
dintre Biserica ecumenică și ecumenism. 

Biserica Ortodoxă este ecumenică, de vreme ce s-a răspândit în 
toată lumea și urmărește mântuirea oamenilor de pe suprafaţa între- 
gului pământ, precum și sfințirea a toată zidirea. Biserica Ortodoxă 
se numeşte și sobornicească (katholiki, universală) tocmai pentru că 
este păstrătoarea întregului adevăr despre Dumnezeu, despre om şi 
toate cele zidite, având ca scop îndumnezeirea acestuia şi sfinţirea 
a toată făptura. 

Ecumenismul este o ideologie care se exprimă prin felurite teorii, 
precum cea a ramurilor, teoria — teologia baptismală, cea a „unităţii” 
ecumenice și a sincretismului intercreştin şi interreligios. 

Duhul ecumenismului nu se exprimă însă numai prin astfel de 
idei, ci se face vădit şi prin faptul că unele mădulare ale Bisericii 
Ortodoxe și a diferitelor confesiuni creştine împărtășesc aceleași 
concepții teologice cu privire la unele chestiuni dogmatice sau 


346 


XII. CONSIDERENTE PRACTICE ALE ECUMENISMULUI ÎN TEOLOGIE ȘI ÎN ASCEZĂ 


același mod de viață. Este vorba despre un sincretism creștin, de 
vreme ce unii ca aceștia au lepădat, în fapt, învățătura ortodoxă de 
căpetenie despre curățire, luminare şi îndumnezeire. 

Un asemenea duh ecumenist poate fi întrezărit în cazul unor teo- 
logi ortodocși care, deși se socotesc a fi mădulare ale Bisericii Orto- 
doxe - ceea ce pentru ei constituie o pricină de laudă -, cu toate 
acestea, împărtășesc unele concepții teologice ecumeniste, idei pre- 
luate de la teologii apuseni și chiar din spaţiul altor tradiţii reli- 
gioase. Astfel, se face vădit faptul că au primit o influență străină 
nu numai sub aspectul terminologiei teologice, ci, mai cu seamă, în 
ceea ce privește înseși premisele unei teologhisiri ortodoxe. 

De asemenea, un astfel de duh ecumenist caracterizează şi une- 
le cercuri monahale, monahi care, deşi îşi mărturisesc apartenenţa 
la Biserica Ortodoxă, vădesc prin modul lor de viețuire influența 
primită din partea modelelor monastice apusene, care nu au nici o 
legătură cu adevăratul monahism, așa cum a fost el trăit și preda- 
nisit de către Sfinţii Părinţi ai Bisericii. Un monahism care urmează 
linia activismului și care se limitează numai la aplicarea unor tipare 
şi prescripţii exterioare, rupt de Tradiţia isihastă niptică, după cum 
îl înfăţişează Scara Sfântului loan Sinaitul, scrierile Sfântului Sime- 
on Noul Teolog, ale Sfântului Grigorie Palama și în genere Filocalia 
Sfinţilor Părinţi niptici sau operele Părinților Capadocieini, se face 
expresia duhului ecumenist pe care îl trăiește. 

Prin urmare, nu trebuie să vedem ecumenismul numai la nivelul 
discursurilor (declamaţii și replici) rostite în cadrul întâlnirilor din- 
tre reprezentanţii diferitelor confesiuni creştine, ci mai cu seamă la 
cel al modului în care sunt exprimate şi trăite teologia şi asceza. 

Aceasta întrucât, dacă ne socotim mădulare ale Bisericii Orto- 
doxe și ne lăudăm cu aceasta, fie că suntem teologi, clerici, monahi 
sau mireni, dar avem o lucrare însuflată de un asemenea duh ecu- 
menist, atunci autenticitatea credinţei şi vieții noastre ortodoxe:este 
îndoielnică. În acest caz trăim şi exprimăm prin faptele noastre un 
soi de uniatism, adică ne limităm la a săvârşi Tainele după dreptarul 
ortodox (tipicul), dar suntem rupţi de teologia şi de viața ortodoxă. 
Simpla noastră participare la Tainele Bisericii nu este de ajuns, ni 
se cere şi îndeplinirea condiţiilor de trebuinţă care să ne îngăduie a 
lua parte la acestea. lar teologia ortodoxă, așa cum este ea exprima- 

tă de Sfinții Părinți ai Bisericii, precum și Tradiţia ortodoxă isihastă, 
trăită de monahii ortodocşi, nu sunt despărțite de Tainele Bisericii 
noastre. 

Socotesc că trebuie să acordăm în mod special atenţie acestui 
fenomen, să luăm aminte la pătrunderea duhului ecumenist în 
viața Bisericii noastre, ecumenism care propovăduiește o teologie 
și o asceză diferite de cele predanisite şi trăite de Părinţii noștri din 
vremurile mai vechi sau contemporane. Să fim, totodată, cu multă 
grijă, ca nu cumva, arătându-ne a fi împotriva ecumenismului, prin 
faptele noastre să trăim şi să cultivăm însuşi duhul ecumenist. 

aprilie 2004 


XIV 


i TEOLOGIA: 
ÎNTRE ORTODOXIE ŞI SECULARISM 


Termenul secularism (gr. ekkosmmikevsis)! este adeseori folosit, mai 
cu seamă în ultima vreme, în contextul disputelor teologice, pen- 
tru a înfiera ideile interlocutorului. Folosirea sa vădeşte, în fapt, 
intenția subiectului de a-și promova propria teologie, singura pe 
care o socotește a fi adevărată. | 

În sfera teologiei, termenul este, desigur, întrebuințat și pentru 
a caracteriza teologia apuseană (scolastică și protestantă), care s-a 
despărțit de Tradiţia niptico-isihastă a Sfinţilor Părinţi ai Bisericii, 
ajungând să se confunde fie cu speculația rațională, cu discursul 
logic, fie cu moralismul, sub forma discursului moral. 

Prin extrapolare, aceasta înseamnă că teologii ortodocşi care aleg să 
urmeze teologiei apusene, despărțindu-se de teologia Sfinţilor Părinţi 
ai Bisericii și îndeosebi de Tradiţia isihastă — chipul adevăratei teolo- 
gii -, trăiesc secularismul în toată profunzimea lui. Așadar, învăţătura 
teologilor influențați de spațiul apusean este una secularizată. 

Am subliniat aici în mod repetat faptul că teologia Bisericii, așa 
cum a fost ea exprimată de Sfinţii Părinţi care s-au învrednicit să 
dobândească îndumnezeirea - îi avem în vedere mai cu seamă pe 

În capitolul Secularismul în Biserică, teologie și slujirea pastorală din cadrul lucră- 
rii Cugetul Bisericii Ortodoxe, autorul se apleacă asupra etimologiei termenului ekkos- 
mikevsis, arătând corelarea sa, din punct de vedere semantic, cu numele ksmos, lume. 
Indică punctual] şi cele două accepțiuni ale acestuia: „Întâi, lumea înseamnă zidirea. Se 
numește «lume» («kâsmos») pentru că este o «podoabă» («kâsmima») < vb. «kosmeo», «a rân- 
dui, a împodobi», un giubaer. (...) Lumea este zidirea lui Dumnezeu. (...) Al doilea înţeles al 


cuvântului «lume» este acela de păcat, patimi, cuget trupesc, adică cugetul lipsit de viaţa şi 
lucrarea Duhului Sfânt”, în Cugetul Bisericii Ortodoxe, pp. 148-149. (n. trad.) 

Sfinţii Dionisie Areopagitul, Grigorie Teologul, Grigorie de Nys- 
sa, Maxim Mărturisitorul, Simeon Noul Teolog, Grigorie Palama, 
Marcu Evghenicul, Nicodim Aghioritul, până la Părinții isihaşti din 
vremurile noastre, care sunt învățătorii cei ncinşelați ai Bisericii-, 
vorbește despre cele trei trepte ale vieţii duhovnicești, curățirea, 
luminarea și îndumnezeirca. Se dovedeşte, astfel, a fi îndreptățită 
stăruința pururea-pomenitului Părinte loannis Romanidis, un foar- 
te bun cunoscător al teologiei patristice, de a se apleca asupra aces- 
tor trepte ale desăvârșirii, care reprezintă în fapt urcuşul omului 
către împărtășirea de Harul lui Dumnezeu, în chipul curăţirii, al 
luminării și al îndumnezeirii. 

Pentru a arăta cinc este adevăratul teolog ortodox și ce anume 
înseamnă secularizarea teologiei, ne vom opri în continuare asu- 
pra principalelor puncte cuprinse într-o carte deosebit de însem- 
nată nu doar pentru teologia ortodoxă, ci, în genere, pentru întreg 
ethos-ul şi viața Bisericii. Este vorba despre cartea Sfântului Grigo- 
rie de Nyssa, cu titlul Despre viața lui Moisi [sau despre desăvârşirea 
prin virtute]. Într-o epocă în care s-a înstăpânit pretutindeni la nivel 
teologic confuzia, asemenea cărți sunt dreptare de mare preţ, ce ne 
descoperă însuși sensul vicţii şi ne călăuzesc pe calea Bisericii. 


1. Viaţa desăvârșită 


Un tânăr, pe numele său Cezar, îi adresează Sfântului Grigorie de 
Nyssa rugămintea de a-l învăţa cu privire la cele despre desăvârșire 
şi viața desăvârșită. Sfântul îi răspunde, pornind de la cuvântul Sfân- 
tului Apostol Pavel: „Fraţilor, eu încă nu socotesc să o fi cucerit, dar una 
fac: uitând cele ce sunt în urma 'nea, şi tinzând către cele dinainte, alerg 
la țintă, la răsplata chemării de sus, a lui Dumnezeu, întru Hristos lisus. 
Aşadar, câți suntem desăvârşiți aceasta să gândim" (Fuipeni 3:13-15). 

Orice lucru omenesc e mărginit de niște „hotare în ce privește can- 
titatea, fie că e continuă, fie că e întreruptă” şi „orice măsură a câtimii 
se cuprinde în niște margini”, altfel spus „și cel ce priveşte cotul!, sau 
numărul 2ece, vede că începe de undeva şi isprăveşte undeva“. De aseme- 
nea, „binele prin firea lui nu are hotar; el se hotărniceşte numai prin ase- 


1Cr. pihys, cat — unitate de măsură, echivalentă a 0,648 m. (n. trad.) 

mănarea cu ceea ce îi este contrar”. Aceasta înseamnă că viața are ca 
hotar moartea, iar lumina, întunericul. Prin urmare, sfârşitul vieţii 
este începutul morţii. Nu tot astfel stau lucrurile în ceea ce priveşte 
virtutea. Prin firea ei, virtutea nu cunoaşte margini, căci „vprirea din 
alergarea virtuţii se face început al păcatului”. 

Binele desăvârşit este Dumnezeu, însă în Dumnezeu nu există, 
desigur, sfârșit sau hotar. Cine săvârşeşte binele se împărtășește, în 
fapt, de Dumnezeu. Așadar, nu există hotar al virtuții. Sfântul Gri- 
gorie de Nyssa scrie în chip lămurit: „Virtutea are un singur hotar: 
nehotărnicia”, iar într-un alt loc: „Despre virtute însă, am învățat de la 
Apostol un singur hotar: acela că nu are hotar“. lar aceasta din pricină că 
virtutea nu cunoaște o măsură omenească de comparație, de vreme 
ce Dumnezeu Însuşi, „fără hotar și fără margine”, este desăvârşirea, 
binele şi virtutea. De asemenea, o altă pricină este aceea că virtu- 
tea, ca orice lucru din fire bun, nu are sfârşit. Prin urmare, ceea ce 
este hotărnicit între niște limite nu este virtute. „Cel ce cultivă adevă- 
rata virtute nu participă la nimic altceva decât la Dumnezeu”, de vreme 
ce Acesta este „viriutea desăvârşită”. lar dacă firea dumnezeiască nu 
are hotar sau sfârșit, spunem că ceea ce este cuprins în niște hotare 
nu este virtute. Cu alte cuvinte, virtutea reprezintă un urcuş conti- 
nuu, O înaintare fără margini!. 


2. Adevăr şi minciună 


Într-un anumit local scrierii sale, Sfântul Grigorie de Nyssa, făcând 
referire la teofania de care s-a învrednicit Moisi — vederca-lui-Dum- 
nezeu în rug —, vorbeşte despre adevăr și minciună. Socotim de 
trebuință să ne oprim asupra acestui aspect de mare însemnătate, în 
măsura în care ne va ajuta să vedem în continuare ce anume este teo- 
logia ortodoxă și cum o putem deosebi de înşelare. 

Adevărul nu este ceva abstract și neipostatic, nu are legătu- 
ră cu nimicul și, desigur, cu închipuirile privitoare la acesta, ci 
st, Grigorie de Nyssa, Opere, Ed. Sf. Grigorie Palama, vol. 9, pp. 146-150. Repro- 
ducem fragmentele după traducerea românească: Sf. Grigorie de Nyssa, Despre viața 
hi Maoisi, sau despre desăvârşirea prin virtute, în Scrieri |, pp. 21-23. Pentru traducerea 


ram. v. şi Sf. Grigorie de Nyssa, Despre viața iui Moisi, trad. Pr. prof. lon Buga, Ed. Si. 
Gheorghe-Vechi, 1995. (n. trad.) 

este cunoașterea și „înțelegerea sigură a ceea ce este cu adevărat”: 
„Cunoaşterea adevărului ni se face curățitoare a cugetării neadevărului, 
care se ocupă cu ninicul”!. Când vedem ceva care există cu adevă- 
rat, cunoaștem din experienţă minciuna închipuirii. Aceasta este, în 
fapt, nimicul, iar acest așa-numit „nimic” nu există cu adevărat, ci 
este un obiect al închipuirii. 

Sfântul Grigori ie de Nyssa definește astfel „ființa adevărului”: „A 
nu te minți în înțelegerea a ceea ce este cu adevărat”?. Totodată, adevă- 
rul reprezintă „înțelegerea sigură a ceea ce este cu adevărat”. Minciuna, 
dimpotrivă, „este o închipuire ivită în cugetare, care face ca ceea ce nu 
este să apară ca existând”?, 

Această definiţie a adevărului și a minciunii are o însemnătate 
deosebită, întrucât arată în chip lămurit ce este teologia ortodoxă, 
care se află într-o strânsă legătură cu adevărul. Adevăr înseamnă 
ceea ce este (10 6n), ceea ce există (t6 ypârhon), Dumnezeu [Cel Ce 
este], Care Se descoperă pe Sine celor curați cu inima, în vreme ce 
prin minciună înțelegem ceea ce nu este (6 mi 6n), nimicul neipos- 
tatic, închipuirea. Când plăsmuim cu mintea noastră ceea ce este, 
pe Însuşi Dumnezeu, când, altfel spus, cugetăm despre Dumnezeu, 
folosindu-ne de raționamente amestecate cu închipuirile născoci- 
te de firea noastră căzută, trăim într-o minciună a întregii noastre 
ființe. 

Potrivit pildei oglinzii pe care Sfântul Grigorie de Nyssa ne-o 
pune înainte, când omul leapădă răutatea şi se izbăveşte de cursele 
păcatului, în oglinda curată a sufletului, pe care și-o va aşeza în 
lăunirul său, Dumnezeu îi va descoperi chipul şi întipărirea 
virtuții”. Înțelegem, astfel, că teologia este descoperirea lui Dumne- 
zeu Însuși în inima curată a omului. Tot ceea ce ține de închipuiri, 
de rațiune omenească și este rupt de calea ascezei ortodoxe, prin 
care se curățește oglinda inimii, este mincinos și lipsit de ipostas, 
așa încât cei ce filosofează astfel se află în hotarele închinării la idoli, 
nu teologhisesc despre Cel Ce este, ci despre ceva lipsit de ipostas, 
produs al speculațiilor și al închipuirii lor. 

- “bidem, p. 196. În trad. rom.: ibidem, p. 4. 

Ibidem. În trad. rom. ibidem. 


3 [bidem. În trad. rom.: tbidem. 
* Ibidem, p. 204. În trad. rom.: ibidem. 

3. Moisi, marele Teolog 


Pentru a descrie calea desăvârșirii, Sfântul Grigorie de Nyssa se 
slujeşte de pilda Prorocului Moisi. Este vorba despre conducăto- 
rul poporului israelit, cel care l-a slobozit pe Israil din ţara robi- 
ei și l-a povăţuit către pământul libertăţii. Sfântul face numeroase 
observaţii preţioase. Asupra unora dintre acestea, mai însemnate, 
ne vom opri în cele de mai jos. 

În partea de început a scrierii sale, Sfântul prezintă sinoptic viața 
lui Moisi, de la naștere până la moartea sa, pentru a consemna mai 
apoi o seamă de observații teologice cu privire la împreuna-grăire 
şi părtășie a Prorocului cu Dumnezeu. Le redăm sub forma a cinci 
puncte care privesc adevărata teologie și secularizarea acesteia. 


a) Învățătura şi filosofia lumească 


Din Vechiul Testament cunoaștem faptul că Moisi a crescut în pala- 
tul lui Faraon, înfiat fiind de fiica acestuia, și că a primit o educaţie 
lumească, pe care a părăsit-o însă pentru a lua asupra sa călăuzirea 
poporului israelit către pământul făgăduinței. Sfântul Grigorie de 
Nyssa ne arată viața lui Moisi drept chipul vieţii celei în Hristos şi o 
pune mai cu seamă în legătură cu teologhisirea ortodoxă. 

Potrivit Sfintei Scripturi, deși fusese luat în grijă de fiica lui Fara- 
on, Moisi nu a primit să fie hrănit cu laptele unei: femei de alt neam 
și, prin Pronia dumnezeiască, cea care l-a alăptat a fost însăși mai- 
ca sa adevărată. Totodată, deși a primit o educaţie lumească, „dina- 
fară”, vrednică de invidiat, a ales să-şi părăsească mama cea minci- 
noasă și s-a întors la maica sa după fire și la cei de un neam cu el. 

În persoana fiicei lui Faraon Sfântul Grigorie de Nyssa vede filo- 
sofia cea din afară care „va lua ca pe un copil al ei pe tânăr, ca să fie 
numită mama lui”. Însă această mamă după înfiere este „stearpă şi 
fără copii”. „Căci e stearpă cu adevărat cultura din afară, fiind mereu în 
durerile naşterii”. Îndelungatele ei dureri sunt fără rod și, desigur, cei 
ce primesc o asemenea cultură sunt lepădaţi „ca slabi și neîmpliniți” 
înainte de a veni la lumina cunoașterii lui Dumnezeu. Firește, așa 
cum scrie Sfântul Grigorie, cel ce se va ridica la înălțimea cunoașterii 
dumnezeieşti și Îl va vedea pe Dumnezeu, după cum s-a petrecut 

cu Moisi, nu va primi să se mai numească copil al culturii celei din 
fire sterpel. 

Câtă vreme a trăit în palatul lui Faraon, Moisi a fost hrănit cu 
lapte de mama sa cea după fire. Aceasta înseamnă, potrivit Sfân- 
tului Grigorie de Nyssa, că „în timpul în care zăbovim în științele din 
afară”, adică filosofia și „cultura trebuincioasă”, în genere, nu să 
buie să ne despărțim de „laptele Bisericii, care ne hrănește pe noi”? 
Însă şi câtă vreme zăbovim în înțelepciunea cea din afară trebuie să 
cercetăm cu grijă lucrarea învăţătorilor noștri, ca să nu ajungem a 
întrebuința învăţătura în scopuri rele?. Toată cunoștința dată omu- 
lui de înțelepciunea și filosofia cea din afară trebuie cercetată cu 
atenţie: „Căci și filosofia (înțelepciunea) morală sau naturală ar putea să-i 
fie vieții mai înalte soție și prietenă şi părtașă de viață, dacă cei născuţi din 
aceasta nu aduc cu ei nimic din întinăciunea de alt neam. Dar dacă un ast- 
fel de făt nu este tăiat împrejur şi nu este curățit astfel încât să fi depărtat 
de la el tot ceea ce este vătămător şi necurat, îngerul venit în întâmpinare 
îi aduce frica de moarte”. Scrie, totodată, Sfântul Grigorie de Nyssa: 
„Căci este într-adevăr, în rodul dat de filosofie prin învățăturile sale, ceva 
netrupesc și netăiat împrejur, care, fiind înlăturat, rămâne numai ceea ce 
poate să facă parte din neamul ales israelitean "+ 

Ținând seama de aceste dreptare, omul se poate împărtăși de cul- 
tura lumească, și astfel învățătura din afară îl poate ajuta în exprima- 
rea adevărurilor care îi sunt descoperite. Altfel spus, înțelepciunea 
lumească nu ne ajută să-L. aflăm pe Dumnezeu, însă putem exprima 
vederea-lui-Dumnezeu, care este adevărata teologie, slujindu-ne 
de această înțelepciune. Sfântul scrie că morala și fizica, geometria 
şi astronomia, logica şi toate cele studiate în atara Bisericii trebuie 
dăruite lui Dumnezeu și întrebuințate, asemenea Sfântului Vasilie 
cel Mare, la îmipodobirea cortului celui adevărat al Bisericii”. 

"Ibidem, pp. 155, 190-192. În trad. rom.: ibidem, p. 40. 

2 Ibidem, p. 192. În ad. roma.: ibidem. 

? Ibidem, p. 194. În trad. rom. ibiden, p. 41: „ȘI chiar dacă trebuie să ne înrudim i iarăşi 
cu cel de alt neam, adică chiar ducă trebuinţa ne silește să vieţuim împreună cu filosofia de afa- 
ră, să o facem îndepărtând pe păstorii cei răi de la întrebuintarea nedreaptă a puțurilor. Aceas- 
ta înseamnă să-i respingem pe învățătorii cei răi care întrebuințează învățătura în scopuri rele 
și astfel să ne despărțian de aceștia nemaiîntâlnindu-i şi nemaiamestecându-ne cu vrăimașii, 
ci să viețuim împreună cu cei ce pasc într-un gând cu noi toate mișcările sufieiului din noi, ca 
pe niște oi, stăpâniți de voia Cuvântului îndrumător”. Gr. trad.) 


“Ibidem, p. 202. În trad. rom. ibidem, p. 46. 
5 jbidem, pp. 232-234, În trad. rom.: ibidem, pp. 60-61. 

Din cuvintele Sfântului Grigorie de Nyssa transpare faptul că 
teologia ortodoxă se deosebeşte în chip limpede de cultura lumeas- 
că, cea dintâi, după cum vom arăta mai jos, fiind descoperire, în vre- 
me ce cultura din afară este una stearpă, lipsită de rod. Este vădi- 
tă, totodată, deosebirea dintre filosofie şi celelaite științe, precum 
matematica, fizica sau astronomia. Omul se poate sluji de cultura 
lumească până la un anumit punct, după ce o curățește de felurite- 
le întinăciuni, întrebuințând-o mai cu seamă pentru a exprima ade- 
vărurile care i-au fost descoperite. ar toate acestea au mare însem- 
nătate, fiind spuse de Sfântul Grigorie de Nyssa, care a avut parte 
de o instruire aleasă şi a fost deprins cu înţelepciunea și filosofia 
lumească a epocii sale. Amestecarea filosofiei cu teologia dă, toto- 
dată, naștere unor probleme deosebit de mari, ce vădesc, deopotri- 
vă, o cădere din credinţa ortodoxă și din adevăr. 


b) Taina dumnezeieștii arătări în rug (teofania) 


Din Vechiul Testament cunoaștem faptul că, pe când se afla în 
Muntele Horeb, Moisi s-a învrednicit de o vedere minunată, de 
descoperirea tainei rugului ce ardea și nu se mistuia. Sfântul Gri- 
gorie de Nyssa o descrie și o cercetează îndeaproape, spunând că 
Moisi a văzut această taină de vreme ce ducea în munte o viaţă isi- 
hastă; arată prin aceasta ce anume premerge teofaniei, descoperirii 
lui Dumnezeu, şi care sunt condiţiile de trebuinţă ale teologhisirii 
ortodoxe. Scrie: „Și ducând în munți o viață singuratică, eliberată de 
zgomotul cetății, s-a ocupat cu îngrijirea oilor în pustie”. A petrecut în 
acest chip vreme îndelungată, când într-una din zile a fost învred- 
nicit de o înfricoşată vedere dumnezeiască. Vedea ieșind din rug o 
lumină, mai strălucitoare decât lumina soarelui, de vreme ce aceas- 
tă descoperire s-a petrecut în vremea amiezii: „A avut o vedere dum- 
nezeiască înfricoșătoare: o lumină deosebită de cea a soarelui i-a fulgerat 
vederea în amiaza mare”i. Înțelegem aici în chip lămurit că este vorba 
despre două lumini, cea zidită a soarelui şi Lumina nezidită a lui 
Dumnezeu, între care există, desigur, o deosebire uriașă. Această 
experienţă a fost una ființială, de ea împărtășindu-se nu doar ochii, 
prin vedere, ci și auzul, căci din rug s-a auzit un glas. Astfel, Harul 


! fbidem, p. 156. În trad. rom. ibiden, p. 26. 

acelei Lumini s-a revărsat peste amândouă simțurile, căci „el lumi- 
na vederea cu strălucirea razelor, iar auzul i-l lumina cu învățături [dog- 
me] nemuritoare”! În timpul dumnezeieştii descoperiri, omul vede 
Lumina nezidită, dar este deopoirivă iniţiat în dogmele teologiei. 

Aplecându-se îndeaproape asupra tainei dumnezeieștii descope- 
riri din rug, Sfântul Grigorie de Nyssa, arată, pe de o parte, cum 
ajunge cineva să fie teolog, iar, pe de alta, întărește faptul că numai 
teologii văzători-de-Dumnezeu - teologia fiind înţeleasă ca „bhe- 
optia , vederea-lui-Dumnezeu — sunt adevăraţi păstori şi povăţuitori 
ai poporului lui Dumnezeu, în stare să-l călăuzească spre mântuire. 

Subliniază dintru început faptul că „Dumnezeu este adevărul, iar 
adevărul este lumină”. Înţeles astfel, adevărul se deosebește de min- 
ciună, întrucât ceea ce nu este Lumină nezidită stă sub semnul 
înșelării?. 

Totodată, glasul care s-a auzit din rug - glas al Revelaţiei - și 
care i-a poruncit lui Moisi să-şi scoată din picioare sandalele înain- 
te de a se apropia arată faptul că, pentru a veni către Lumină, tre- 
buie să lepădăm din picioarele sufletului nostru hainele de piele cu 
care Adam s-a îmbrăcat după căderea prin neascultare, „căci nu este 
îngăduit picioarelor încălțate să urce către înălțimea aceen unde se vede 
lumina adevărului * 

Pentru a ajunge cineva să înțeleagă „ce este cu adevărat ceea ce este, 
care are prin firea sa existența, şi ce este ceea ce nu este, care are numai 
o părută existență”, ca produs al închipuirii, „neavând de la sine o fire 
subzistentă”, trebuie să petreacă vreme îndelungată în isihie, căci va 
izbândi aceasta „numai ocupându-se multă vreme și în linişte cu cuge- 
tări înalte”*. 

Printr-o astfel de experienţă ființială, văzătorul-de-Dumnezeu 
înțelege că „nimic din câte cad sub simțuri şi din câte se cunosc prin 
înțelegere nu subzistă cu adevărat afară de Fiinţa mai presus de toate” — 
Dumnezeu —, „Care e Cauza tuturor şi de Care atârnă toate“”S. În tim- 
pul arătării dumnezeiești, văzătorul-de-Dumnezeu pierde legătura 
cu lumea din jur, întrucât se învrednicește a-l. vedea pe Dumnezeu 

" Ibidem. În trad. rom. ibidem. 

? Ibidem, p. 194. În trad. rom.: fbidem, p. 41. 

Ibidem, p. 196. În trad. rom.: ibidem, p. 42. 


1 [bidem. In trad. rom.: ibidem. 
* Ibidem. În trad. iom.: ibidem. 


356 


XIV. TEOLOGIA: ÎNTRE ORTODOXIE ȘI SECULARISM 


Cel nevăzut, iar această Lumină acoperă totul cu strălucirea ei. Cele 
spuse de Sfântul Grigorie de Nyssa sunt de mare însemnătate, de 
vreme ce teologia ortodoxă nu îmbrățișează aşa-numita „analogie 
rațională” (stohastiki analogia), potrivit căreia ar exista un raport ana- 
logic între lumea sensibilă pe care o vedem şi lumea ideilor-arhetip, 
cu alte cuvinte, realitatea, lumea supusă simțurilor ar fi o copie a 
lumii ideilor, după cum afirma metafizica clasică. Teologia ortodo- 
xă nu este metafizică. 

Învrednicindu-se prin această experienţă ființială de cunoașterea 
lui Dumnezeu, după ce şi-a curățit simţurile şi a lepădat veșmintele 
de piele ale stricăciunii, ale morții și ale tuturor celor legate de ea, 
adică lumea simţurilor şi a închipuirii, văzătorul-de-Dumnezeu 
primeşte darul teologhisirii și al călăuzirii celorlalți spre mântuire. 
Sfântul Grigorie de Nyssa spune că Moisi, „întărit de vederea dumne- 
zeiască ce i s-a arătat, primeşte porunca să elibereze neamul său din robia 
egiptenilor”!. Numai atunci primeşte puterea de a se face slobozito- 
rul poporului israelit: „Ajunge astfel că poate să ajute şi pe alții la mân- 
tuire, şi surpă tirania ce stăpâneşte cu răutate; el poate scoate la libertate 
pe toți cei ținuți în robia păcatului”?. De vreme ce lucrarea teologului 
este de a-l scoate pe om din robia patimilor şi a înșelăciunii închi- 
puirilor și de a-l povătui la lumina adevărului, care este Dumne- 
zeu, trebuie ca și el însuși să aibă cunoștința acestei lucrări, să se 
învrednicească de cunoașterea personală a lui Dumnezeu și să fie, 
desigur, întărit de lumina Dumnezeirii. Moisi, întărit de vederea 
Luminii, de cunoașterea Dumnezeului-Persoană și avându-l drept 
sprijin pe Aaron, grăiește către popor cuvinte despre libertate. Dacă 
nu s-ar fi pregătit mai dinainte în acest chip, nu ar fi putut deve- 
ni povățuitorul poporului: „Să nu îndrăznească să vorbească poporu- 
lui cel ce nu s-a pregătit să grăiască celor mulți printr-o purtare potrivită 
cu ceea ce vorbeşte“. lar un astfel de văzător, un astfel de sfânt nu se 
face numai povăţuitor al poporului, ci, asemenea lui Moisi, „după 
ce printr-o îndelungată luare-aminte la viața cea dreaptă şi înaltă şi prin 
călăuzirea luminată de sus şi-a întărit sufletul, socotește drept pagubă să 


[9 


nu călăuzească şi pe cei de un neam cu el spre viaţa liberă“. 


' fbidem, pp. 156-158. În trad. rom. ibidem, p. 26. 
: fbidem, p. 198. În trad. rom.: ibiderm, p. 44. 
"bidem, p. 208. În trad. rom.: ibideru, p. 49. 
* Ibidem, p. 222. În trad. rom.: ibidem, p. 55, 

Călăuzirea poporului lui Dumnezeu de la viața cea întru patimi 
către pământul vieţii în libertate nu este, desigur, un lucru UȘOT, 
aşa cum putem vedea şi în cazul lui Moisi, ci unul care cere mul- 
tă putere, atenţie şi o nemăsurată răbdare. Diavolul — Faraon — nu 
vrea să-i vadă pe cei care-i robesc lui căutând libertatea, de aceca se 
și înfurie asupra lor, nu vrea ca cei ce ascultă de el să-și ridice pri- 
virea spre cer, ci „Să se plece spre pământ şi să lucreze lulul din ei înşişi 
peniru a face cărămidă”. Acesta este motivul pentru care „vrăjmașul 
se înfurie şi uduce asupra celor ce ascultă cuvântul dureri şi mai mari”?. 
Diavolul nu le pricinuiește necazuri oamenilor care vor să rămâ- 
nă la măsuri duhovnicești mici și să fie prinşi în mreaja cuvântului 
lumesc, ci dimpotrivă, se bucură de aceasta. 

Taina arătării dumnezeiești în rug vădește faptul că teologia orto- 
doxă este theoptie, vedere-a-lui-Dumnezeu, prin care omul ajunge 
la cunoaşterea fiinţială, că această vedere presupune o mai înain- 
te curățire a inimii și lepădarea hainelor de piele prin petrecerea 
isihastă, că rodul acestei experienie este puterea primită de Proroc 
pentru a povățui apoi în chip nerătăcit pe calea îndumnezeirii pe 
cei ce o doresc. lar Sfântul Grigorie de Nyssa sfătuiește, desigur, 
luând ca pildă viața Prorocului Moisi: „Să nu îndrăznești a sfătui şi a 
învăța pe cei ce te ascultă, dacă n-ai dobândit prin astfel de silințe puterea 


23 


pentru aceasta”. 


c) Rugăciunea văzătoare şi Preoția 


Povăţuirea poporului este o slujire grea și plină de răspunderi. 
Nu este vorba despre o călăuzire către lucruri supuse simțurilor și 
către desfătări pământești, ci despre trăirea Tainei Crucii și a Învi- 
erii, despre ieșirea omului din carapacea iubirii de sine şi suirea sa 
către adevărata teologie şi theoptie, vedere-a-lui-Dumnezeu. 

Poporul are trebuință de rugăciunea lui Moisi pentru a putea 
lupta împotriva vrăjmașilor întâlniți pe cale. Când Moisi își ridi- 
ca mâinile spre cer, poporul biruia, însă de îndată ce le cobora era 
înfrânt. Pentru aceasta, sprijinit de o parte şi de alta de Aaron și de 


'ibidem, p, 210. În trad. rom: ibitem, p. 50. 
2 Ibidem, p. 208. În trad. rom. ibiderm, p. 49. 
“Ibidem. la trad. rom.: ibidern. 

Or, a rămas cu mâinile ridicate până la sfârșitul luptei, care a fost, 
astfel, încununată de biruinţa israeliților. 

lată şi tâlcuirea Sfântului Grigorie de Nyssa: „Ridicarea mâinilor 
lui Moisi spre înălțime închipuieşte vederea înțelesurilor mai înalte ale 
legii”. Omul primește cunoștință nu numai după ce s-a învrednicit 
de vederea-lui-Dumnezeu, ci și prin însăşi experienţa vederii. Pen- 
tru o astfel de lucrare este trebuință de rugăciunea minții în inimă 
(noetică) pentru că este una foarte înaltă şi nu lipsită de primejdii. 
Aplecarea mâinilor „către pământ înseamnă tâlcuirea mai umilă şi mai 
coborâtă a legii, după literă”! Vedem aici ajutorul venit din lege și din 
„rugăciunea văzătoare (en theoria). Aceste două energii-lucrări ale lui 
Moisi se referă la două măsuri diferite de viață, de petrecere și de 
vârstă duhovnicească. 

Rugăciunea văzătoare este pusă în legătură cu Preoţia. Aşa cum 
Aaron îi sprijinea mâinile lui Moisi pentru a le putea ţine ridica- 
te, tot astfel stau lucrurile și în privința povăţuirii duhovniceşti a 
credincioşilor: „Fiindcă adevărata preoție unită cu cuvântul dumnezeiesc 
ridică din nou spre înălțime puterile (energiile) legii căzute la pământ”?. 

Prin extrapolare, putem vedea aici rolul însemnat jucat de Pro- 
rocul Moisi, chip al adevăratului teolog, singurul care se face 
povăţuitor poporului spre mântuire, slujindu-se de lege, de rugă- 
ciunea văzătoare și de Preoţie, cu care fusese învestit spre săvârșirea 
Tainelor celor sfinte. Legea ține de treapta de început a dumneze- 
iescului urcuş și este trebuincioasă, dar nu-l poate izbăvi pe om de 
înfruntările cu vrăjmașii. Rugăciunea noetică împreună cu Harul 
Preoției îl slobozesc din robia păcatului şi îl povăţuiesc la libertatea 
slavei fiilor lui Dumnezeu. 


d) Intrarea lui Moisi în întunericul dumnezeiesc 


După ieşirea poporului israelit din pământul Egiptului a fost de 
trebuință primirea Legii de la Însuși Dumnezeu şi astfel să poată 
începe călăuzirea sa către viața duhovnicească, căci, petrecând vre- 
me îndelungată între oameni de alt neam și de alte credinţe, evre- 
ii erau stăpâniţi de confuzie. Legea trebuia să le fie „călăuză spre 


' Ibidem, p. 248. În trad. rom. ibidem, p. 39. 
2 Ibidem, pp. 248-250. In trad. rom.: ibidem. 

Hristos” (Galateni 3:24) până când urmau să ajungă în pământul 
libertăţii. Moisi este chemat să urce pe Muntele Sinai pentru pri- 
mirea poruncilor lui Dumnezeu. Tâlcuind acest fapt, Sfântul Gri- 
gorie de Nyssa surprinde în persoana lui Moisi chipul vieţii celei 
desăvârşite, al adevăratului teolog (cuvântător de Dumnezeu), 
Moisi a scos poporul din Egipt, l-a trecut prin Marea Roșie, 
în adâncul căreia cei de alt neam au murit acoperiți de ape, și l-a 
" povăţuit către Muntele Sinai. Astfel, ne este înfățișat omul care se 
îndepărtează din mijlocul celor de alt neam, gustă din apa Merei, 
la început amară, dar care mai apoi se preface în apă dulce, prin 
aceasta înțelegând, adică, împărtășirea de viața lipsită de plăceri, se 
desfătează de frumusețea finicilor Evangheliei, bea apă din piatră, 
primește pâine cerească şi îi biruiește pe cei de alt neam cu puterea 
rugăciunii săvârșite prin ridicarea mâinilor lui Moisi — preînchipu- 
ire a Tainci Crucii. După toate aceastea, „este călăuzit la vederea (con- 
templnarea) firii celei mai presus de toate”! După ce a împlinit cele de 
trebuinţă, omul este pregătit să urce către vederea Celui Ce este. 
Pentru a se învrednici de vederea-lui-Dumnezeu, trebuie ca mai 
întâi să-și curăţească inima, să străbată acest stadiu al curățirii: „Calea 
către vo astfel de cunoaștere este curățirea”. Vorbind despre curățire, 
Sfântul Grigorie de Nyssa nu o are în vedere numai pe cea a tru- 
pului, „spălat prin oarecare stropiri, ci şi a oricărei pete a veșmintelor”, 
astfel încât omul să fie curat și cu sufletul, și cu trupul. Necurăţia 
veșmintelor se face piedică pe calea vederii-lui-Dumnezeu și a 
dobândirii cunoașterii |.ui. Prin veșmintele care se cer a fi curăţite 
înțelegem „înfățișarea vieții cu bun chip”. Cu alte cuvinte, omul tre- 
buie să se izbăvească de orice l-ar ţine legat de viaţa aceasta?. 
Dincolo de curățirea veșmintelor, de pe muntele vederii 
dumnezeiești trebuie alungate și turmele de vite, animalele cele 
necuvântătoare, căci numai „împlinindu-se aceasta” omul „se apropie 
de urcușul spre înțelesurile cele înalte”. Prin înţelesuri” sunt avute aici 
în vedere înțelesurile cele duhovnicești, care reprezintă roade ale 
descoperirii (Revelaţiei), sunt acele cuvinte negrăite, iar nu înțelesuri 
ale cugetării. Propriu animalelor celor necuvântătoare este condu- 
cerea lor de către simţuri: „Pe ele le conduce văzul și adeseori le împinge 


— 
] 


"Ibidem, pp. 250-252. În trad. rom. ibidem, p. 70. | 
? jbidem, p. 252. În trad. rom.: ibidem. | 


360 | | | 


XIV. TEOLOGIA: ÎNTRE ORTODOXIE ȘI SECUI.ARISM 


spre ceva auzul”. Aşadar, îndepărtarea de munte a animalelor nccu- 
vântătoare înseamnă „ridicarea peste cunoștința ce ne vine prin simțuri, 
la contemplarea celor cunoscute cu mintea (celor inteligibile)”. Contem- 
plarea, vederea-lui-Dumnezeu, nu se săvârşeşte prin cele văzute şi 
auzite, de aceea „cel ce voieşte să se apropie de înțelegerea celor înalte tre- 
buie să-şi curățească mai întâi felul de viață de toată mişcarea simțuală şi 
animalică, să-şi spele cugetarea de orice părere născută din vreo obișnuință 
şi să se despartă de unirea obişnuită cu soția sa, adică cu simțirea care este 
soția firii noastre”?. 

În stadiul curățirii, omul nu află încă adevărata teologie, ci se 
pregăteşte pentru primirea ei. Vedem faptul că poporul ajunge până 
la poalele muntelui: „Căci cu adevărat munte înălțat pieptiş şi greu de 
urcat este cunoaşterea lui Dumnezeu (teologia), Şi mulțimea poporului 
de-abia ajunge la poalele ei“. Numai un alt Moisi, întărit de mai îna- 
inte de o altă vedere dumnezeiască, poate urca pe muntele teologi- 
ei, care aici, potrivit tâlcuirii Sfântului Grigorie de Nyssa, înseam- 
nă însăşi contemplarea, vederea-lui-Dumnezeu. Moisi a auzit sunc- 
tul trâmbițelor, al cuvintelor prorocești care vesteau Întruparea lui 
IIristos?. 

Moisi s-a despărţit de mulțimea poporului, a urcat pe munte şi a 
intrat în întuneric, înlăuntrul căruia L-a văzut pe Dumnezeu. Sfântul 
Crigorie, comparând teofania de care Moisi se învrednicise mai îna- 
inte în taina rugului ce ardea şi nu se mistuia, cu întunericul de pe 
Muntele Sinai, arată că între cele două nu există nici o contradicție, 
pe care ar vădi-o faptul că în cazul celei dintâi Moisi a văzut lumi- 
na, iar în cea de a doua a intrat în întuneric. Aceasta deoarece, cu 
cât mintea omului se curățește și se adânceşte în vederea-lui-Dum- 
nezeu (contemplare), „cu atât vede mai mult că firea dumnezeiască este 
de nevăzut (de necontemplat, de neînțeles)”, ceea ce numim „Întune- 
ric” pentru nespusa ei strălucire de lumină. Când cineva vede soa- 
rele răsărind, se bucură, însă dacă încearcă să-l privească și în mie- 
zul zilei, ochii i se întunecă, îl vede ca întuneric. Omul îşi curățește 
mintea și imaginaţia cu puterea și cu energia-lucrarea lui Dumne- 
zeu și înaintează spre „ceea ce este de nevăzut şi de neînțeles” şi „acolo 
vede pe Dumnezeu“. lată cum ni se înfățișează adevărata cunoaştere 


' Ibidem, pp. 292-254. În trad. rom.; ibidem, pp. 70-71. 
2 Jbidem, p. 254. În trad. rom.: ibidem, p. 71. 

a lui Dumnezeu și a Celui căutat: „A-L cunoaște stă chiar în faptul de 
a nu-L cunoaşte. Pentru că Cel căutat e mai presus de orice cunoaştere, 
înconjurat din toate părțile de necuprinsul Lui, ca de întuneric”. Când 
Moisi înaintează în cunoașterea lui Dumnezeu, „mărturisește că vede 
pe Dumnezeu în întuneric, pentru că e propriu firii lui Dumnezeu să fie 
mai presus de orice cunoaştere și înţelegere”?. 

De la experiența dumnezeieșştii descoperiri în întuneric, a vede- 
rii lui Dumnezeu, adică a energiei Sale, iar nu a Esenţei (Fiinţei) — 
de vreme ce vederea Esenţei (Fiinţei) îi apărea ca întuneric, nepu- 
tând să o vadă şi să se împărtășească de ea cu mintea sa zidită şi 
hotărnicită -, Prorocul este călăuzit către cortul nefăcut de mână. 
Vede acest cort „la care i se porunceşte să ia aminte ca la un arhetip 
(ca la primul model)”, iar mai apoi „îl arată celor de jos prin asemăna- 
rea materială“. Stântul Grigorie spune că Moisi, după ce și-a curățit 
auzul sufletului, primind sunetul [trâmbiţei), anume „cunoștința 
puterii lui Dumnezeu, născută din contemplarea făpturilor, pătrunde cu 
înțelepciunea acolo unde este Dumnezeu“, loc numit în Sfânta Scrip- 
tură „întuneric“ şi care se tâlcuiește drept „necunoscutul și nevăzu- 
tul” Fiinţei dumnezeiești. Când intră în acest întuneric, „vede acel 
cort nefăcut de mână”. Potrivit tâlcuirii Sfântului, cortul nefăcut de 
mână este Însuși Hristos, Care, „nefiind făcut de mână după firea Lui, 
primeşte să Se plăsmuiască atunci când e de trebuință să fixeze acest cort 
între (în) noi”, să fie deopotrivă nezidit, ca Unul Ce este „mai înainte 
de veacuri”, şi zidit, prin plămădirea trupului. 

Înaintarea lui Moisi către teologie și fheoptie, vederea-lui-Dumne- 
zeu, se săvârşeşte treptat. De la vederea tainei celei din rug a fost călă- 
uzit către întunericul dumnezeiesc şi la cunoașterea cortului nefăcut 
de mână al Cuvântului lui Dumnezeu, Care la plinirea vremii S-a 
făcut Om pentru mântuirea neamului omenesc. Dincolo de urcuşul 
treptat către vederea-lui-Dumnezeu, ne este arătat aici și caracterul 
personal al cunoașterii. Moisi nu vede ceva abstract, o idee imperso- 
nală, ci pe Însuşi Cuvântul Întrupat al lui Dumnezeu, Hristos. 

Poporul îl îndeamnă pe Proroc să urce în munte, iar de-Dumne- 
zeu-văzătorul și cuvântătorul (teologul) Moisi, după ce se învred- 

" jbidem, p. 256, În trad. rom.: ibidem, pp. 72-73. 


> Ibidem. În trad. rom.: ibidem, p. 74. 
“Ibidem, pp. 258-262. În trad. rom.: ibidem, pp. 77-78, 


362 


Pa au 


XIV. TEOLOGIA: ÎNTRE ORTODOXIE ŞI SECULARISM 


niceşte de cunoașterea celor ascunse, le descoperă apoi poporului. 
Scrie Sfântul Grigorie de Nyssa: „Mulțimea nu poate să cuprindă glasul 
ce vine de sus, dar lui Moisi i se îngăduie să cunoască prin ele cele negră- 
ite, şi apoi să învețe şi pe popor poruncile pe care s-a învrednicit să le afle 
din învățătura de sus“!. Alta este cunoașterea tainei lui Dumnezeu pe 
care o dobândeşte Prorocul-teolog îndumnezeit şi alta învățătura 
(dogma) cu care acesta povățuiește poporul. Dogmele sunt rodul și 
trăirea tainei lui Dumnezeu, iar apoi, ca dreptare pe cale şi leacuri, 
îi călăuzesc şi îi tămăduiesc pe cei ce doresc să se ridice la înălțimea 
vederii-lui-Dumnezeu. 


e) Sfârşitul Prorocului Moisi 


Spre sfârşitul vieţii sale, marele Moisi a primit de la Dumnezeu 
porunca de a se sui in muntele Abarimului, Nebo, pentru a vedea 
de acolo pământul Canaanului și a muri (Deuteronom 32:48-50). lar 
după ce a văzut acea țară, pământul făgăduinţei, în care urma să intre 
poporul israelit, „a murit Moisi, robul lui Dumnezeu, acolo, în pământul 
Moabului, după Cuvântul Domnului; și a fost îngropat în vale, în pămân- 
tul Moabului, în fața Bet-Peorului, dar nimeni nu ştie mormântul lui nici 
până în ziua de astăzi” (Deuteronom 34:6-7). Ni se spune, totodată, că 
la vremea morţii sale Moisi era de o sută douăzeci de ani, „dar vederea 
lui nu slăbise şi tăria lui nu se împuținase” (Deuteronom 34:7). 

Sfântul Grigorie de Nyssa tâlcuieşte aceste informații cu privire 
la sfârşitul lui Moisi în manieră teologică, ele vădind roadele vede- 
rii și îndumnezeirii cu care se împodobesc sfinţii ajunși dumnezei 
după Tar. Este cunoscut faptul că încredințarea de îndumnezeirea 
unui om este dată de roadele acesteia, de urmări, în măsura în care, 
vorbind despre îndumnezeirea omului, avem în vedere îndum- 
nezeirea energiilor sale sufleteşti şi trupeşti. Teologul adevărat şi 
neînșelat al Bisericii se cunoaşte după chipul săvârșirii sale, precum 
și după starea trupului său în urma adormirii şi mutării de aici. 

Cel ce se împărtășeşte cu hrana cerească, adică cel îndumneze- 
it, după cum spune Sfântul Grigorie de Nyssa, nu mai pășește pe 
pământul din vale, nu mai gustă hrană pământească, ci, „ajungând 
sus, pe însăşi creasta muntelui, ca un sculptor priceput care şi-a modelat 


!fbiderm, p. 254. În trad. rom. ibidem, p. 71. 

toată statuia vieţii sale, la capătul lucrării sale nu pune sfârşit lucrului”. 
„ Moisi ne este înfățișat drept „slujitor al lui Dumnezeu”, ca unul ce a 
ajuns la o atât de mare slavă, încât nimeni nu i-a cunoscut mormân- 
tul, nici a văzut ochii care nu s-au întunecat şi faţa ce nu a cunoscut 
stricăciunea. „Slujitor al lui Dumnezeu“ înseamnă că „s-a făcut mai 
înalt decât oricine”?. Toate acestea sunt însuşiri ale omului îndumne- 
zeit, ale teologului neînșelat. | 

Nu poate deveni cineva slujitor al lui Dumnezeu „dacă nu se face 
mai înalt decât toate cele din lume”. Sfârșitul omului care şi-a agonisit 
viaţa cea întru virtute, „după cuvântul lui Dumnezeu“, nu se numeşte 
sfârșit —- moarte —, ci „moarte vie”, „care nu e urmată de mormânt, care 
nu e acoperită de pământ şi care nu aduce ochilor întuneric și nici feței 
stricăciune”5, 

Atragem încă o dată atenţia asupra faptului că adevărata teolo- 
gie, cea neînșelată, se vădește prin roadele sale, prin sfârșitul plin 
de slavă şi de viață, prin îndumnezeirea trupului omenesc, arătat 
a Îi nestricăcios, şi prin slava ce-i împodobește trupul Prorocului 
văzător-de-Dumnezeu. După cum în orice ştiinţă există o strânsă 
legătură între teorie și practică (rezultate), tot astfel și în teologie 
vederea-lui-Dumnezeu (teoria) este strâns legată de roadele care 
dau încredințare de adevărul acestei vederi. O ieologie lipsită de 
roade nu este adevărată, întrucât, potrivit Sfântului Maxim Mărtu- 
risitorul, „cunoștința fără fapte este teologia dracilor”. 


4, Peregrinarea israeiliților în pustie 


După ce dobândește cunoașterea nerătăcită a lui Dumnezeu, 
adevăratul teolog este de obicei trimis de EI să călăuzească în chip 
felurit poporul, așa cum s-a petrecut cu Prorocii, cu Moisi, cu Apos- 
tolii și cu marii Părinţi ai Bisericii. Această cunoaștere duhovniceas- 
că este de trebuință pentru mântuirea oamenilor. Astfel tâlcuieşte 
Sfântul Grigorie de Nyssa lucrarea lui Moisi. Nu vom stărui aici în a 
o cerceta mai amănunțit, ci vom atrage numai atenția asupra câtor- 

! Ibidem, p. 328. În Irad. rom.: ibidem, p. 108. 


* Ibidem. În trad. rom.: ibidem. 
1 Jbidem. În trad. rom. ibidem, 

va aspecte pe care Sfântul le punctează în scrierea sa despre viaţa 
lui Moisi. 

Calea străbătută de poporul israelit din țara Egiptului către 
pământul făgăduinţei a fost una destul de anevoioasă și plină de 
primejdii. Numai un Proroc-teolog putea duce această lucrare la 
bun sfârșit. 

În repetate rânduri Sfântul Grigorie vorbeşte despre viața egipte- 
nească pe care trebuie să o lepădăm: „să scăpăm de viața egipteană”. 
Într-un alt loc are în vedere eliberarea de „tirania Egiptului"? iar altun- 
deva face referire la oamenii care „viețuiesc asemenea egiptenilor”? 
Este vorba despre viața de robie faţă de patimi și de stăpânitorul ce 
seamănă răutatea lor. 

Această eliberare are loc prin repetate curăţiri, pe care omul le 
dobândeşte prin ispite şi prin minunatele intervenții ale lui Dum- 
nezeu. Desigur, călăuzitorul de trebuință pe cale este teologul 
văzător-de-Dumnezeu, care va putea deosebi înșelarea de adevăr, 
va arăta drumul cel adevărat şi va conduce fără rătăcire poporul 
către pământul libertăţii, care este îndumnezeirea, adică unirea şi 
părtășia omului cu Dumnezeu. Redăm mai jos un fragment din scri- 
erea Sfântului Grigorie în care se face referire la curățirea de viaţa 
egiptenească și cea de alt neam, prin care omul își golește adâncul 
sufletului de orice mâncare a Egiptului și primeşte, astfel, înlăun- 
trul său hrana cea cerească: 

„Cel ce se curățește pe sine de viața egipteană şi străină şi de alt neam, 
şi-şi goleşte sacul sufletului său de orice hrană rea, pe care o adună egip- 
tenii, primeşte cu sufletul curat hrana ce coboară de sus, care nu a crescut 
din vreo sămânță cultivată de noi în pământ, ci e pâine făcută de-a gata, 
fără de sămânță şi nelucrată, pogorâtă de sus şi așezată pe pământ". 

În acest context, Sfântul Grigorie de Nyssa vorbește despre fap- 
tul că omul trebuie să părăsească viaţa egiptenească și „să nimiceas- 
că primele începuturi ale răului“, de vreme ce odată stârpit începutul 
tuturor relelor, care este pofta, așa cum s-a întâmplat cu uciderea 
celor întâi-născuţi ai egiptenilor, ne vom slobozi de teama că aceas- 

Ibidem, p. 222. În trad. rom. ibidem, p. 55. 

? Ibidem, p. 230. În trad. rom.: ibidem, p. 60. 

Ibidem, p. 212. În trad. rom.: ibidem, p. 52. 


* fbidem, p. 244. În trad. rom.: ibidem, p. 66. 
5 Ibidem, p. 222. În trad. rom. ibidem, p. 56. 

ta va aduce mai târziu cu sine patimile preacurviei și uciderii. În 
acest punct, Sfântul preia învățătura filosofiei celei din afară cu pri- 
vire la cele trei puteri ale sufletului: rațională, poftitoare și mânioa- 
să ( „rațiunea, pofta şi mânia”). Ultimele două se află mai jos, în vre- 
me ce rațiunea ocupă un loc mai înalt, după chipul talerelor unei 
balanțe. Gândul întărește pofta și mânia, primind, la rândul său, 
același ajutor din partea lor. Însă, când această așezare a balanței se 
răstoarnă, aşa încât raţiunea ajunge dedesubt, „căzută sub călcâie şi 
are deasupra sa mișcarea poflei și a mâniei”, atunci intră în om îngerul 
nimicitor!. Nu este de ajuns numai să-i stârpim pe cei întâi-născuţi 
ai egiptenilor, ci trebuie, totodată, să și ungem uşile cu sânge, ca ast- 
fel cei întâi-născuţi ai israeliților să fie păziți și binele să ajungă la 
desăvârșire?. 

În cartea leșirii și în tâlcuirea pe care o dă Sfântul Grigorie de 
Nyssa se pot vedea în chip lămurit mijloacele de tămăduire pe 
care poporul, cercetat îndeaproape şi îndrumat de Părintele-teolog 
învestit cu putere dumnezeiască, trebuie să le primească pe calea 
către pământul făgăduinţei. lar această cale are în chip vădit o ori- 
entare eshatologică. Omul nu străbate o cale menită să-i asigure o 
bunăstare de moment, ci una care îl conduce la intrarea în Împărăţia 
lui Dumnezeu. 

Tâlcuind adevărata semnificație a zilei de vineri în raport cu 
sâmbăta, ziua odihnei, Sfântul spune că vinerea este viața aceas- 
ta în vremea căreia ne pregătim pentru sosirea sâmbetei, când vom 
petrece în „nelucrare totală” şi ne vom desfăta de roadele seminţelor 
pe care le-am semănat în viaţa de aici”. 

Călătoria omului are un început, pornește de la cateheză, în vre- 
mea căreia se săvârșește curățirea de patimi, şi înaintează apoi către 
Botez şi Mirungere, prin care i se dăruiește luminarea, precum și 
împărtășirea Vieţii prin Taina Duranezeieştii Euharistii. Este o călă- 
torie îndelungată, o pătrundere în adânc fără de sfârșit, iar pen- 
tru a putea străbate această cale omul are trebuință de povăţuirea 
Părintelui-teolog (cuvântător de Dumnezeu). Este vădit, astfel, fap- 
tul că în Biserica Ortodoxă teologia este strâns legată de părințenia 

' bidet, pp. 224-226. În trad. rom.: ibidem, p. 57. 


Ibidem, p. 226. În trad. rom.: ibiderm, 
* fbident, p. 246. În trad. rom.: ibidem, p. 68. 

duhovnicească, aceasta din urmă fiind o adevărată știință menită 
să-l slobozească pe om din pământul Egiptului şi al robiei, şi, toto- 
dată, o călăuză către pământul libertăţii, al făgăduinţei. 


5, Teologia astăzi 


Tâlcuirile Sfântului Grigorie de Nyssa pe care le întâlnim în 
cuprinsul scrierii sale vădesc acea stare firească, aşa cum transpare 
din învățătura și din viaţa Bisericii. Însă lucrurile nu urmează întot- 
deauna această cale. 

Sfântul Grigorie arată că dreptarul după care se ocârmuiește 
Biserica este suișul acelui Moisi al fiecărei epoci în muntele vede- 
rii dumnezeieşti, al Prorocului care face mai apoi cunoscute popo- 
rului învăţăturile (dogmele) ce i-au fost descoperite prin cunoștința 
cea de sus, prin dobândirea îndumnezeirii și a împărtășirii de ener- 
gia îndumnezeitoare a Domnului. Dreptarul este, așadar, că „nu toți 
se pot îmbulzi la cunoașterea tainelor“ lui Dumnezeu; poporul trebu- 
ie să dea ascultare celui care a ajuns la măsura îndumnezeirii şi s-a 
învrednicit de descoperirile dumnezeiești. Scrie: „(Și acest lucru e 
unul din cele ce se practică şi în Biserică, pentru că nu toți se pot îmbul- 
zi la cunoașterea tainelor], ci aleg dintre ei pe cel ce poate să înțeleagă cele 
dumnezeieşti şi lui îşi pleacă cu recunoștință urechea, socotindu-l vred- 
nic de crezare în toate câte le vor auzi, ca unul ce a fost învățat în cele 
dumnezeieşti”!. Spune aceasta știind că teologia nu este o lucrare 
ușoară şi nici la îndemâna oricui. 

Sfântul Grigorie atrage însă atenţia asupra faptului că acest 
dreptar de căpetenie al Bisericii, în vremea sa, nu mai era ţinut de 
multe dintre bisericile locale: „Numai că acest lucru în multe biserici 
nu mai este acum păzit”. Lămureşte în continuare iaptul că mulți din- 
tre cei ce au trebuinţă de curăţire, fiind „nespălaț: și cu veşmântul 
vieții pătat, împinși de simţirea necuvântătoare”, prin care înţelegem 
hainele de piele, îndrăznesc cu obrăznicie să se suie în muntele teo- 
logiei. Între aceștia se numără ereticii, care teologhisesc cu propria 
cugetare necurată, fiind asttel chiar de aceasta uciși ca şi cu nişte 


" Ibidem, p. 254, În trad. rom. ibidem, p. 71. 

pietre, „căci părerile lor eretice sunt ca nişte pietre necioplite care doboară 
şi îngroapă pe propriul născocitor al relelor învățături”! 

Din întreaga învățătură a Sfântului Grigorie de Nyssa se vede 
limpede că prezenţa teologilor văzători-de-Dumnezeu în sânul 
Bisericii nu îngăduie răspândirea eresurilor, nici nu dă slobozenie 
ereticilor, creștinii fiind călăuziți în chip nerătăcit pentru a deose- 
bi înşelarea de adevăr, cele zidite de cele nezidite. Problema apa- 
re când conducătorii bisericeşti, neavând această teologie fiinţială, 
filosofează despre cele dumnezeiești, iar ideile eretice ajung să înti- 
neze viața Bisericii, de vreme ce asemenea păstori nu pot deose- 
bi energiile nezidite de cele zidite, adică energiile lui Dumnezeu 
de cele ale diavolului. După cum bine știm, amestecul și confun- 
darea acestora este pricina înșelării și a ereziilor, mărturia faptu- 
lui că lipseşte adevăratul cuvânt teologic și, de asemenea, Părintele 
duhovnicesc de-Dumnezeu-cuvântător (teolog) și văzător. 


6. Concluzii 


În partea de sfârșit a scrierii sale, Sfântul Grigorie de Nyssa 
revine la întrebarea formulată la început cu privire la desăvârșire. 
Scrie: „Sfârșitul viețuirii înalte este acela de a se chema slujitorul lui 
Dumnezeu '?. Moisi închipuie o pildă de viețuire, întrucât cu ade- 
vărat „a urcat spre cel mai din vârf hotar al desăvârşirii'?. Prin urma- 
re, desăvârșirea vieții celei întru virtute este ca omul să fie cunos- 
cut de Dumnezeu și să [ se facă prieten. Desăvârşirea nu înseamnă 
să părăsim păcatul de teama pedepsei sau să lucrăm binele nădăj- 
duind a primi plată, ci „să ne înfricoșăm de un singur lucru: de căderea 
din prietenia cu Dumnezeu, şi să socotim un singur lucru de cinstire şi de 
iubire: să ne facem prieteni ai lui Dumnezeu". 

Un astfel de prieten al Domnului s-a dovedit a fi Moisi, care a 
dobândit cunoașterea Sa, arătându-se a fi, desigur, un adevărat teo- 
log și un povăţuitor neînșelat al poporului israelit. 

' Ibidem, pp. 254-256. În trad. rom.: ibidem, pp. 71-72. 

? Ibidem, p. 330. În trad. rom.: ibidem, p. 109. 


"fbidem, p. 332. În trad. rom: ibidem, p. 110. 
* Ibidem, În trad. rom.: ibidesn. 

Tâlcuirea pe care Sfântul Grigorie de Nyssa o dă vieţii lui Moisi 
arată în chip limpede ce este teologia ortodoxă, cine este adevăratul 
teolog şi care este lucrarea acestuia. Generalizând, ne arată și în ce 
anume constă secularizarea teologiei. 

Teolog atins de duhul secularismului este cel ce nu s-a învred- 
nicit a fi văzător-de-Dumnezeu, nici nu s-a făcut cel puţin urmă- 
tor sfinților îndumnezeiți, ci amestecă propriile cugetări şi închi- 
puiri cu dogmele Bisericii. Teologia unuia ca acesta nu se arată a fi 
rod al curățirii, al luminării şi al îndumnezeirii, ci produsul rațiunii 
şi al închipuirii, ce constituie, de altfel, și principala caracteristică 
a teologiei scolastice. În afara vederii Celui Ce este, de care omul 
se împărtășește urmând calea ortodoxă a curățirii, așa cum este ea 
înfățișată în viaţa lui Moisi și tâlcuită de Sfântul Grigorie de Nys- 
sa, omul se află în primejdia înșelării, întrucât ceea ce nu este (î6 mi 
6n) nu are în realitate existență, este un produs al închipuirii și al 
speculaţiei raționale. 

Creștini însuflați de acest duh secular sunt cei ce nu urmează 
teologilor văzători-de-Dumnezeu sau, cel puțin, păstorilor ce pri- 
mesc învăţătura predanisită de Părinţii văzători, și care nu stră- 
bat calea către vederea dumnezeiască, ci aleg, să se facă următo- 
rii unor păstori bolnavi duhovniceşte, stăpâniţi de duhul teologiei 
scolastice, al moralismului protestant ori al unei teologii izvodite 
de propriile patimi. Astfel de păstori își călăuzesc fiii duhovnicești, 
împărtăşindu-le ideile filosofiei, ale unui moralism în care omul 
este măsura tuturor lucrurilor, ale psihologiei ori, în general, ale 
vieţuirii pătimaşe, iar nu roadele experienţei și învăţăturii sfinților 
văzători-de- Dumnezeu. 

Socotim că secularismul nu este altceva decât trecerea cu vederea 
a Tradiţiei isihasto-niptice, care reprezintă condiţia de neapărată 
trebuinţă pentru trăirea adevăratei teologii ce constă în cunoașterea 
ființială-empirică a lui Dumnezeu, adică theoptia, vederea dumne- 
zeiască. Orice teologie supusă speculaţiei raţionale și închipuirii, 
care se îndepărtează de experienţa sfinţilor, este una secularizată, 
este o teologie a nimicului, a închipuirii și a feluritelor năluciri, a 
simţurilor şi a celor de sub simţuri, o teologie bolnavă. Orice teo- 
logie care nu se apleacă asupra căii pe care omul trebuie să o stră- 
bată pentru a se curăți de patimi şi a ajunge la împărtășirea și la 

cunoașterea personală a lui Dumnezeu este o teologie secularizată. 
Orice teologie redusă la o cultură a esteticii, care se mărginește la 
cuvinte frumoase şi la filosofeli iscusite și se mișcă în afara Tradiţiei 

isihaste, este cu adevărat o teologie secularizată. 
lar o asemenea teologie redusă la analize de ordin rațional, este- 
tic sau științific, nu îi conduce pe oameni la libertatea fiinţei și la 
cunoașterea personală a lui Dumnezeu. Din această pricină, în ciu- 
da convingerilor pe care oamenii lumești le pot avea în legătură cu 
o astfel de teologie lumească, ea reprezintă o rană în viața Bisericii. 
iulie 2002 

MONAHISMUL, POTRIVIT ÎNVĂŢĂTURII 
SFÂNTULUI EVSTATIE AL THESSALONICULUI 


Sfântul Evstatie, Mitropolitul Thessalonicului, a trăit și a păsto- 
rit turma cetății Thessalonic în secolul al XII-lea, în vremuri tulburi 
pentru Imperiul Roman. A fost cinstit pentru cultura şi bogata sa 
cunoaștere a Tradiţiei Bisericii, dar şi pentru diversele studii pe care 
le-a întocmit cu privire la diferite aspecte ale vieții duhovnicești. 

Între lucrările sale se numără și cea intitulată Cercetare a vieții 
inonahale spre îndreptarea celor cu privire la ea, în cadrul căreia se aplea- 
că asupra vieții monahicești prin prisma Tradiţiei Bisericii Ortodo- 
Xe, urmărind să aducă îndreptare relelor care erau vădite în petre- 
cerea monahilor din vremea sa. Această operă a fost recent tipări- 
tă la Editura Savvala, în original și traducere neogrecească, textul 
fiind însoţit de o notă introductivă a lui Phanis Kalaitzakis, doc- 
tor în filologie, cu titlul Ce tot îndrugă marele papă?!, ce aminteşte de 
cuvântul cu care răspundeau unii dintre contemporanii Sfântului 
Evstatie la observaţiile făcute de acest mare ierarh. 

Scrierea Sfântului Evstatie al Thessalonicului ne înfățișează, pe 
de o parte, chipul unui Episcop iubitor al monahismului tradițional 
ortodox, pe care îl cunoștea îndeaproape, așa cum îl trăise în Con- 
stantinopol, însă şi rătăcirile monahismului acelor vremuri din 
cetatea Thessalonicului. Este o scriere de mare interes. În continu- 
are vom puncta câteva aspecte care constituie chintesenţa întregii 
sale opere. 


: Phanis Kalaitzakis, Ți phiyarei o megas papas?, Ed. Savvala, Athena, 2003. 

1. Ţelul înalt al monahismului 


Sfântul Evstatie foloseşte felurite numiri cu privire la viețuirea 
monahilor ortodocşi, în măsura în care petrecerea acestora are drept 
temei autentic Tradiţia Bisericii. De altfel, lucrul acesta este impor- 
tant deoarece numai când cineva iubește și cunoaște monahismul 
ortodox este îndreptățit să propună soluţii pentru îndreptarea rele- 
lor din sânul său. 

Vorbind despre monahii cei desăvârşiți, Sfântul Evstatie îi nu- 
mește „adevărați nazirei”, „anahoreţi”, „fugari binecuvântați” care s-au 
izbăvit de începătorul răutății și au alergat la Izbăvitorul Stăpân 
lisus Hristos. Monahii cei desăvârşiţi sunt „sfinți ai lui Dumnezeu”, 
„Cetățeni ai cerului, iar nu ai lumii”. Viaţa adevăraților monahi este 
apostolică și, prin aceasta, îngerească!. 

Monahii alcătuiesc „cinul călugăresc”, „ceva cu adevărat dumneze- 
iesc”, sunt „oaste sfântă”, „oaste a lui Dumnezeu”, „aleşii Domnului”, 
„Slăviţi ai cerului”, „ostași luptători împotriva apostatului (lepădatului) 
și răzorătitului diavol”, „imitatori ai îngerilor”, „vase ale virtuţii”, „vase 
dumnezeiești cu mir de bună mireasmă”, „peceţi apostoleşti”, „raiuri mân- 
tuitoare”, „cinul cel preafrumos"?. Monahul este „cetățean al cerului”, 
„Zugrav al virtuții celei adevărate”, este „mai presus de lume“, „propo- 
văduitor dumnezeiesc”, „cel ce a rezidit deosebi inima lui””, cel ce petre- 
ce în vederea-lui-Dumnezeu, pentru care și este „adevărat filosof” şi, 
desigur, „cel ce stă în fața lui Dumnezeu ”€. 

În întreg cuprinsul scrierii sale, chiar și când condamnă fapte- 
le unor monahi stăpâniți de duhul lumesc, Sfântul Evstatie arată 
marea valoare a petrecerii călugărești, a acestei vieți binecuvânta- 
te, căreia i-au urmat Prorocii Vechiului Testament, Apostolii, pre- 
cum și cuvioşii nevoitori de-a lungul tuturor veacurilor. Nu se arată 
potrivnic monahismului, ci dimpotrivă, îl primește, socotindu-l cu 
deosebire chip al vieţii evanghelice. 


"Ibidem, pp. 1-3. 
2 [bidem, p. 10. 
“Ibidem, p. 130, 
* [bidem, p. 132. 
5 Jbideru, p. 141. 
* Țbadem, p. 142. 

2. Cele trei trepte ale vieții monahicești 


Sfântul Evstatie împarte viața monahicească în trei trepte, „cei 
nou aleși” (neosyllektoi), adică începătorii (eisagogiko?), „monahii tunși 
în mantie” (mandydtes) şi „schimonahii” (megaloshimoi). În alte locuri 
din opera sa termenii pe care îi folosește sunt diferiţi, aşa încât „cei 
nou aleşi“ sunt „începătorii” sau „purtătorii schimei mici” (mikroshimo- 
nes), „monahii tunşi în mantie” sunt numiţi și „purtători ai schimei celei 
de a doua“ (defteroshimones), iar „monahii desăvârşiți” sunt „schimni- 
cii” (megaloshimones)!. Într-un alt loc vorbeşte despre „schimnici” 
(megaloshimones), despre „purtătorii schimei mici” ca unii aflaţi încă 
pe treapta noviciatului și despre cei de pe treapta de mijloc, „nrona- 
hii tunşi în mantie” (mandydtes). În cuprinsul câtorva paragrafe face 
referire la primele două trepte ale vieții monahicești?, însă dedică cu 
precădere o mare parte a operei schimnicilor, pe seama cărora pune 
răspunderea pentru pervertirea vieții monahiceşti din vremea sa. 


3. Slujba tunderii — repere ale vieţii monahicești 


În scrierea sa, Sfântul Evstatie face referire la slujba călugăriei și 
se apleacă asupra făgăduințelor pe care le dau cei tunși în mona- 
hism, precum și a rugăciunilor citite de preot la săvârșirea acesteia. 
Tâlcuieşte, totodată, simbolismul gesturilor din cadrul slujbei tun- 
derii, al veșmintelor monahale, amintind încă şi semnificația culo- 
rii negre a acestora, simbolismul rasei, al tunderii părului, al aprin- 
derii lumânărilor etc. Toate acestea arată scopul şi lucrarea vieții 
monahicești, țelul monahismului și înalta sa misiune. Tunderea 
părului este mărturia faptului că monahul se afierosește lui Dum- 
nezeu ca „jertfă sfântă”, prinos sfânt spre junghiere“. Aflăm, în gene- 
re, analiza aceasta în întreaga scriere a Sfântului Evstatie, care face 
o seamă de observaţii de mare finețe. | 


jbidera, p. 12. 

2 fbidem, p. 195. 
“Ibidem, pp. 159-193. 
: [bidera, p. 73. 

4. Monahi căzuți de la adevăratul monahism 


În paralel cu analiza slujbei tunderii, Sfântul Evstatie se apleacă 
în amănunt asupra decăderii vieții monahale din vremea sa, când 
mulți monahi nu se ridicau la înălţimea petrecerii călugărești, nu 
trăiau potrivit făgăduințelor pe care le dăduseră la slujba tunderii 
şi nu împlineau, astfel, înaltul țel al acestei vieţuiri, pe care Sfântul 
o înfățișează în partea de început a operei sale. 

Decăderea era vădită de părăsirea mănăstirilor de metanie de 
către monahii care se peregrinau apoi prin lume şi se îndeletni- 
ceau cu negoțul sau cu alte ocupaţii necălugărești. Înfățișând votu- 
rile date de monahi lui Dumnezeu la slujba tunderii, Sfântul Evsta- 
tie găsește un bun prilej pentru a semnala abaterile de la chipul 
petrecerii călugărești, pe care le zugrăvește în cuvinte aspre şi gre- 
le. Contrar celor făgăduite, monahii „căzuți“ sunt stăpâniţi de furie, 
de mânia cea asemenea șarpelui care se pregătește să-și atace pra- 
da, de aroganță şi de trufie, iubesc vrajba și strigătele pline de sălbă- 
ticie stârnite de aceasta, sunt slobozi la gură, grăiesc cu obrăznicie 
cuvinte fără noimă, făcându-se, astfel, deopotrivă cu cei îndrăciți. 
Sunt, încă, și multe alte lucruri care arată căderea lor de la adevăra- 
ta petrecere a vieţii celei monahicești!. 

Sfântul Evstatie condamnă mai cu seamă faptul că monahii hoi- 
năresc prin lume, părăsind mănăstirile și vieţuirea isihastă-văzătoa- 
re (isyhastiki — theoritiki) la care au fost chemaţi, după cum înfierea- 
ză, totodată, duhul negustoresc cultivat de purtătorii schimei celei 
mari. Cuvântul său este cât se poate de grăitor. 

Toate îndeletnicirile unor asemenea monahi se mişcă în jurul 
negoțului și al câștigului necinstit, de vreme ce sunt preocupați 
numai de „stăpânire, traiul zilnic şi agonisirea de avuţii”?. Se folosesc 
de cinstea pe care oamenii o arată faţă de schima lor monahiceas- 
că pentru a se îmbogăţi”. Sfântul ajunge chiar a-l numi cu ironie pe 
un asemenea monah „sfânt bogătan”*, precum şi „neguțător”, „om 
fără lucru”, „precupeț” şi „căutător de câştig”, orice altceva, numai nu 

' Ibidem, p. 44 şi urm. 

? [bidem, p. 38. 


3 jbidem, p. 6O. 
“Ibidem, p. 63. 

„Schimnic”!. Descrie în mod amănunţit îndeletnicirile lumești ale 
monahilor din vremea sa cu negoțul de grâu, de vin etc: 

Vedem, de asemenea, din scrierea Sfântului Evstatie, faptul că 
monahii nu arătau cinste vredniciei arhierești, nerecunoscând auto- 
ritatea păstorească a Episcopilor. Sfântul scrie că asemenea monahi 
înalță capul împotriva Arhiereilor care îi tund și îi învrednicesc de 
viața călugărească, socotindu-se a fi ei înșiși capul, deși în realita- 
te nu sunt decât „grumaz lipsit de cap”, iar prin trufia lor se arată 
făpturi care se împotrivesc Făcătorului, adică lui Dumnezeu. Acești 
monahi plini de trufie nu vor să cunoască marea deosebire dintre 
cinul lor și vrednicia arhierească, de vreme ce ei sunt simpli Părinți, 
iar Arhiereul este „Părintele Părinților”. Monahii, precum și Egume- 
nul sunt păstori, însă „Arhiereul este arhipăstor, de vreme ce este şi decât 
Egumenii mai presus”. Episcopul este Părintele Părinților și Egumen 
mai mare peste toți Egumenii?. 

Astfel de monahi s-au lepădat de toate cele pe care le-au făgăduit 
la slujba tunderii și s-au abătut de la împlinirea țelului lor. Prin pur- 
tarea lor din afară, plină de formalism și de prefăcătorie, îi amăgesc 
pe oameni, cu toate că, în realitate, sunt cei mai mari dușmani ai lor. 
Au privirea dulce și blândă, însă în adâncul sufletului sunt plini de 
cruzime și de acreală*. Asemenea monahi, care alcătuiesc o tagmă 
aparte, sunt piroane împlântate în Trupul Bisericii: „rănesc Biserica 
preasfântă ca nişte piroane”*. În fapt, în loc să fie slava Bisericii, îi sunt 
acesteia o rană. 


5. Egumeni nesupuși Episcopilor 


În scrierea pe care o cercetăm, Sfântul Evstatie înfățișează amă- 
nunţit purtarea plină de trufie a multor Egumeni din vremea sa. 
Prin cele consemnate are în vedere în mod lămurit mentalitatea și 
comportamentul Egumenului depărtat de adevărata slujire și, mai 
cu seamă, dispreţuitor față de Episcopul său. Vom face o trecere 

" Ibidem, p. 64. 

Ibidem, pp. 116-117, 

3 Ibidem, p. 8. 


* Ibidem, p. 71. 
* Ibidem, p. 125. 

în revistă cu caracter sinoptic a celor împărtășite de Sfântul Evsta- 
tie, cuvintele sale dovedindu-se a fi de mare folos. Citindu-i opera, 
vedem purtarea necuviincioasă a Egumenilor din vremea sa, care, 
cu totul lipsiți fiind de orice temei al vieții bisericești, vădeau prin 
patimile lor înseși semnele unei psihopatologii. 

În general, poziţia pe care Egumenul o ocupă în Biserică are 
însemnătate, de vreme ce un Egumen care se ridică la înălțimea 
țelului și a slujirii sale este „cu puțin mai prejos de un înger”, este 
înger în trup!. Se află însă pe o treaptă inferioară față de Episcop, 
căruia îi datorează ascultare. Pomenind persoane și întâmplări con- 
crete, Sfântul Evstatie face referire la un Egumen care se îndepărta- 
se de la înaltul ţel al slujirii sale, înfățișând astfel starea şi mentali- 
tatea căzute ale acestuia. 

Trebuie să spunem dintru început că Egumenul amintit de Sfân- 
tul Evstatie își părăsise adevărata lucrare şi slujire și se îndeletnicea 
cu negoțul. Cuvintele sale sunt însuflate de o viață lumească, cuvin- 
te „de piaţă”, altfel spus „fel de fel de vorbe gâlcevitoare“?. Se îndelet- 
nicea cu viile, negoțul cu măsline și smochine etc. 

Dincolo de aceasta, prin întreaga sa purtare devenise spaima și 
groaza ținutului, de aceea îi și adresează Sfântul acest cuvânt: „O, 
tu cel mai mare peste Episcopi și nouă tuturor prea de temut!”? Asttel 
purtându-se nu avea, desigur, nici măcar un singur monah bun în 
chinovia sa, de vreme ce prin viaţa sa le dăduse călugărilor cea mai 
rea pildă cu putinţă. Sfântul afirmă că ar fi gata să-i arate acestui 
Egumen toată bunăvoința și dragostea, dacă ar găsi între cei aflați 
sub ocârmuirea sa fie și numai un singur monah bun: „Iubit mi-ar fi 
dacă s-ar găsi măcar unul, un singur monah, un călugăr, un viețuitor cu 
nume bun în mănăstirela sa]... "* 

Însă trufia acestui Egumen se manifestă îndeosebi prin nesupune- 
rea faţă de Episcopul său, a cărui autoritate nu o recunoaște. Mânat 
de pizmă și de egoism, se străduiește să se înalțe mai presus decât 
el, nu suferă să-i fie adusă acestuia mai multă cinstire decât sieşi, 
socoteşte drept jignire şi umilință faptul de a-şi pleca capul înain- 
- Upidem, p. 174. 

2 Ibidem, p. 178. 


* Ibidem, p. 189. 
* [bidem. 

tea sa ori de a-i ieşi întru întâmpinare cu prilejul vizitei în mănăsti- 
re. Simte, de asemenea, o înjosire în a se ridica de pe scaun pentru 
a-l heretisi. Tremură ca nu cumva să se aleagă cu vreo mustrare din 
partea lui. Are reacţii cu totul neașteptate, vădind față de Episcopul 
său aceeași purtare nerușinată și prefăcută pe care „desfrânatele” o 
arată „clienţilor lor”. 

Comportamentul acestui Egumen este unul schizofrenic. Deși în 
esenţă recunoaște rolul important pe care Episcopul îl joacă în viața 
bisericească, fapt pentru care de multe ori pentru a soluţiona o pro- 
blemă spune: „Eu sunt și Episcop”, socotindu-se pe sine deopotrivă 
Episcop și asumându-și, astfel, atribuţiile acestuia, în alte dăți stri- 
gă: „Ce se amestecă între noi Episcopul? ”, altfel spus: „De ce se ames- 
tecă, ce treabă are cu noi?”? Aceasta înseamnă că, deşi se află numai 
pe treapta Preoției-Egumeniei, se poartă asemenea unui Episcop, 
dispreţuindu-l însă pe Episcopul de drept, căruia Dumnezeu i-a 
încredinţat slujirea de a păstori poporul. 

Episcopul însă „sfințește prin duhovniceasca ungere; slujeşte cu dum- 
nezeiască bună-cuviință; este un pelegrin după chipul Apostolilor”, pude- 
că pricinile oamenilor. Egumenul, pe de altă parte, a primit ungerea 
de la Episcop, iar lucrarea sa este, desigur, diferită de a acestuia”. De 
altfel, Egumenul avut în vedere de Sfântul Evstatie, în loc de a ară- 
ta ascultare Episcopului său, „nu conteneşte a se înarma spre războirea 
cu Arhieria cea care Îl imită pe Dumnezeu”, adică nu încetează a lupta 
împotriva lerarhului său. Este mânat de dorința obținerii unei josni- 
ce victorii împotriva acestuia şi se aruncă asupra lui asemenea unui 
elefant cu trompa sa cea neagră, ca, după ce l-a biruit, să-i supună 
apoi cu ușurință și pe toți ceilalţi“. 

Acest Egumen slobozește fel de fel de atacuri asupra Episco- 
pului său, clevetindu-l fără încetare la mesele bogate pe care le dă 
sau la adunările din hramuri şi sărbători”. Este cu totul îndreptățită 
observaţia Sfântului Evstatie că acest Egumen îngâmfat și nesupus 
Chiriarhului, la mesele cele bogate, dimpreună cu bucatele mănân- 
că și carnea Episcopului său, nesăturându-se s-o mistuie numai 


!fbidem, p. 138. 
2 Ibidem, p. 136. 
* Ibidem, p. 134. 
* jbidem, p. 133. 
“Ibidem, p. 188. 

atunci, ci păstrând o astfel de „mâncare” vreme îndelungată, spre 
a se putea înfrupta din ea cu desfătare și mai apoi. Scrie: „Pregătea 
mese strălucite, cu oameni mulți, și îl mânca și pe Arhiereu, amestecân- 
du-l cu bucatele. Şi nu se mai sătura să-și adune această mâncare şi desfă- 
tare pentru multe zile”. Deopotrivă cu mesele pe care le dă, şi în săr- 
bători petrece în ospețe, „cheltuind pe seama acestuia [a Episcopului]”!. 
La mese și în praznice nu rămâne „vreo săgentă «egumenească» pe care 
să n-o îndrepte împotriva sa [a Episcopului]”. Prin „săgeată «egumeneas- 
că» Sfântul înțelege calomnia, cleveteala, de vreme ce respectivul 
Egumen îşi osândea neîncetat Episcopul, numindu-l „nefolositor”, 
„băgăcios”, „scrupulos”, ca unul care voieşte să se amestece în toate 
și este un „iscoditor al canoanelor“, căci pe toate le cercetează după 
dreptarul sfintelor canoane. Astfel, prin gura trufașului Egumen, 
„Arhiereul este hulit'?. 

Pricina acestui atac al Egumenului la adresa Episcopului său în 
chipul celor descrise mai sus este, pe de o parte, dorința celui din- 
tăi de a nu mai da socoteală în fața nimănui și de a lepăda păzi- 
rea stintelor canoane, iar, pe de alta, „cugetul trufaș şi îngâmfarea 
cea diavolească”“. Nu poate exista însă viaţă bisericească fără Epis- 
cop, deoarece, după cum spune în chip lămurit Sfântul Evstatie al 
Thessalonicului, unde nu păstorește Episcopul pe care Dumnezeu 
prin Biserică l-a ales, „nici Domnul nu cercetează (nu ia aminte)”. Ast- 
fel, când un Egumen îl îndepărtează pe Episcop din mănăstirea pe 
care o păstorește sau desparte mănăstirea de Episcop, neprimind 
să facă ascultare de Chiriarhul său, nici Hristos nu veghează şi nu 
ocârmuieşte acea mănăstire, aşa încât una ca aceasta va cădea în 
mâinile diavolului, făcându-se lăcaș al satanei. 

Însă ascultarea Egumenului față de Episcop este un jug cu mult 
mai ușor decât întemeierea în sine și încrederea în propria minte. 
Scrie Sfântul Evstatie: „De ce te fereşti de el [de Episcop]? Ce teamă de el 
Ibidem, p. 268. 

? Ibidem, p. 180. 

? Ibidera, p. 188. 

"Limba greacă îngăduie în acest punct un joc de cuvinte ce nu poate fi redat în tra- 
ducere românească. Verbul folosit pentru a desemna cercetarea din partea lui Dum- 
nezeu, (supra) — vegherea (Eni-, peste, pe, deasupra + oxontc, A privi, a cerceta) Sa asu- 
pra unui loc, Eroxortew — „O Kbproc troxoriei” — este însăşi baza lexicală pentru 


formarea numelui episcop (E7rîoxonog), la atribuțiile căruia se referă întregul capitol. 
(n. trad.) 

porți în lăuntrul tău? Uşor îți este jugul pus de acesta. De ce îl lepezi de la 
tine, ca unul tare de cerbice? Dar, chiar de este greu, rabdă!” Dacă Episco- 
pul i s-ar face Egumenului un ghimpe în trup, și atunci un astfel de 
ghimpe poate fi înlăturat prin răbdarea cea dăruită de Dumnezeu, 
iar nu prin alte mijloace silnice care întețesc și mai mult durerea!. 

Având în vedere faptul că Egumenul cu pricina, dincolo de a 
avea o asemenea purtare față de Episcopul său, stăpânește, totoda- 
tă, peste mulți monahi, pe care îi pune sub conducerea sa tiranică 
în numele așa-zisei ascultări, Sfântul Evstatie se îndreaptă mai apoi 
şi asupra monahilor care au un astfel de Egumen trufaș și îngâm- 
fat, îndemnându-i să-l părăsească pe întâistătătorul care nu ascul- 
tă de Episcop şi de Biserică: „Așadar, părăsește-l pe egumenul care îţi 
poruncește să vorbeşti deschis despre cele ale lumii ce duc spre păcat, ca 
să spunem numai atât”. Cuvântul acesta, după cum însuşi lămureş- 
te, arată că monahul nu este robul Egumenului, ci frate şi împreu- 
nă-rob cu el, de vreme ce amândoi sunt robii lui Hristos. Monahul 
îi este Egumenului ucenic, însă nici un ucenic care cunoaște voia lui 
Hristos nu va asculta de un învățător ce îl povăţuieşte la lucruri cu 
totul potrivnice celor cerute de Hristos?. 

Îndreptându-şi apoi cuvântul către trufașul Egumen purtător al 
schimei celei mari, Sfântul Evstatie îi spune: „Părăsește semeția, alun- 
gă de la tine iubirea de stăpânire şi lipsa de stăpânire care vine prin ea, lea- 
pădă trufia”s. Îl întreabă totodată: Ce canon îți îngăduie să petreci „fără 
Episcop, slobod, fără stăpânire, fără cap, fără socoteală, săvârşind cele fără 
judecată?” De altfel, „nici un neam nu este fără stăpânire”*. 

Întrucât Sfântul Evstatie cunoaşte că cele pe care i le pune îna- 
inte Egumenului nu trezesc în acesta decât răzvrăt, de vreme ce pe 
toate le socotește pricină de chin sufletesc și detăimare, neprimind 
ca el, care se vede pe sine însuși Dascăl şi Învățător, să fie învățat de 
alţii, atrage atenția în finalul scrierii asupra faptului că nu va conte- 
ni să mustre: „Fu nu voi tăcea, chiar şi de ai crăpa de mânie”. lar în con- 
tinuare adevereşte faptul că nu pentru Egumen şi cei asemenea lui, 
care nu voiesc să se îndrepteze, spune toate acestea, ci pentru cei pe 

"Ibidem, p. 137. 

2 Ibidem, p. 171. 


"Ibidem, p. 197. 
"Ibidem, p. 155. 

care el îi înșală, pricinuind tulburare în sânul Bisericii. „Spun aces- 
tea”, scrie Sfântul, mai cu seamă pentru „ceilalți frați, pe care, voind 
să-i amăgești, aduci tulburare poporului lui Dumnezeu”. Sfântul Evsta- 
tie se simte dator să-l mustre pe un asemenea Egumen semeț și plin 
de trufie, spaimă a întregului ținut, cel ce cu deosebire pironeşte 
în cuie Trupul Bisericii, răstignind-o. Dacă Episcopul nu ia asupra 
sa această sarcină a mustrării lui, nimeni altcineva nu va putea s-o 
facă. Scrie în acest sens: „Îndrăznesc să îți spun: Dacă nu Episcopul, 
atunci care altul va cuteza să vorbească cu tine?”? 

Portretul pe care Sfântul Evstatie al Thessalonicului îl face Egu- 
menului semeț și trufaș din secolul al XII-lea se potrivește epocii 
noastre şi în privinţa altor aspecte. Există și astăzi monahi și Egu- 
meni sfinți, deopotrivă însă monahi şi Egumeni care au uitat țelul 
înaltei lor slujiri. Din această pricină și răspunderea Episcopilor, a 
celor ce iubesc monahismul și cinstesc Tradiţia Bisericii, trebuie să 
fie pe măsura celei simţite de Sfântul Evstatie al Thessalonicului. 

Simțământul datoriei ne-a însuflat să întocmim această scurtă 
analiză a scrierii Sfântului Evstatie al Thessalonicului. Toţi avem în 
sânul Bisericii un loc și o anumită slujire. În această binecuvântată 
instituţie a Bisericii, care dăinuiește în Duhul Sfânt, există o ierar- 
hie a harismelor. Oricine răstoarnă această ierarhie bisericească va 
da socoteală înaintea lui Dumnezeu, ca unul ce seamănă anarhia 
şi dă naştere schismei, păcat [împotriva Duhului Sfânt] care, după 
învățătura Sfinţilor Părinţi, nu se iartă nici prin sângele muceniciei. 

iunie 2003 


! (bidem, p. 203. 
2 Ibidem, p. 155. 

A fost publicată recent o carte minunată cu titlul Viaţa Cuviosului 
Paisie Aghioritul, care înfăţişează viața și petrecerea Părintelui Paisie 
Aghioritul!, pe care Dumnezeu m-a învrednicit să-l cunosc și să-i 
ascult înţeleptele şi dumnezeieştile sale învățături. 

Autorul acesteia este pururea-pomenitul leromonah Isaac, cu 
sprijin din partea obștii sale, care i-a fost alături atât înainte, cât 
și după fericita lui adormire. Drepturile de autor asupra ediţiei de 
faţă aparțin Mănăstirii Sfântul loan Botezătorul din Metamorfosi, 
Halkidiki. 


1. Cuprinsul cărții 


Este vorba despre o „biografie sistematizată” a Părintelui Pai- 
sie, în fapt despre o „autobiografie“, întrucât principalul izvor al 
informaţiilor oferite este însuși Părintele Paisie, care și-a povățuit 
ucenicii cu marea sa experiență duhovnicească, descoperindu-le 
unele taine ale binecuvântatei sale vieți. De altfel, atât viața duhov- 
nicească, cât și cea monahală sunt în esenţă ştiinţe militărești, 
deprinderi ale meșteșugului de a purta un război. 

Dat fiind bogatul material adunat, așa cum arată și Cuvântul îna- 
înte, „au fost lăsate la o parte învățătura Stareţului, care este cuprinsă 

' Canonizarea oficială a Cuviosului Paisie Aghioritul (1924-1994) a fost hotărâtă 


în şedinţa Sfântului Sinod al Patriarhiei Ecumenice de Constantinopol din data de 13 
ianuarie 2015, cu ziua de prăznuire 12 iulie. (n. trad.) 

în mai multe volume, mulțimea epistolelor sale și cele peste două sute de 
minuni săvârșite de ei, care au fost mărturisite de cei care le-au văzut”. 

Obștea Părintelui Isaac scrie în acest Cuvânt înainte: „Mai mult 
decât minunile însă ne-au mișcat marea sa lepădare de sine, nevoințele 
făcute cu mărime de suflet pentru dragostea lui Hristos, acrivia monahală 
și deosebita lui sensibilitate duhovnicească, discernământul său rar întâl- 
nit, dragostea lui jertfelnică pentru orice om şi grija sa părintească ce îi 
odihnea pe toți”?, 

Despre pururea-pomenitul Părinte Paisie s-au tipărit multe cărți. 
Avem în vedere îndeosebi cuvintele sale vii cu privire la diferite 
aspecte ale vieții duhovnicești, publicate de obștea Mănăstirii Sfân- 
tul loan Teologul din Suroti, precum și alte scrieri care cuprind con- 
vorbiri ale Părintelui cu închinători, la coliba sa. În cartea de faţă 
sunt expuse însă temeiurile învățăturii sale, oglindită în însăși per- 
soana Starețului, în măsura în care ni se arată în chip lămurit ce 
anume a făcut Părintele Paisie pentru a se învrednici de darul unui 
asemenea cuvânt teologic viu. Fără punerea pietrei de temelie, adi- 
că cercetarea vieții sale, singure cuvintele rămân goale. 

Cartea Viața Cuviosului Paisie Aghioritul este alcătuită din două 
părţi. 

În prima parte este înfăţişată „Viaţa [pe larg a] Stareţului Paisie” în 
cadrul a paisprezece capitole intitulate astfel: Înaintaşii săi după trup 
şi cei după duh, Nevoinţe ascetice, Stagiul militar, Căutări și pregătire, 
Viețuitor în obştea Mănăstirii Esfigmenu, În Mănăstirea idioritmică Filo- 
teu, La Mănăstirea Stomiu din Koniţa, Pustnic la Muntele Sinai, La Schi- 
tul Ivirului, În pustia Katunakiei, La Coliba Cinstitei Cruci, La Panaguda, 
[prinos pentru cei îndureraţi], Boala şi fericitul sfârşit, respectiv Minuni 
după adormirea sa. Este vorba despre întregul parcurs al vieţii sale și 
despre locurile unde s-a nevoit. 

Partea a doua, Date biografice împărțite pe teme, este alcătuită din 
trei capitole. Primul poartă titlul Virtuți și cuprinde subcapitolele: 
Înstrăinare desăvârşită, Ascultarea, Bogăție de smerenie, Lucrător şi pro- 
povăduitor al pocăinței, Neagoniseala, Nesaţiul de asceză, lubitor de oste- 
neală, Mireasma evlaviei, „lubit-a dreptatea”, Mărimea de suflet, Încrede- 

' Reproducem fragmentele după traducerea românească: lerom. Isaac, Viaţa Cuui- 


osului Paisie Aghioritul, trad. Ieroschim. Şt. Nuţescu, Ed. Evanghelismos, București, 
2005, p. 13. (n. trad) 

re în Pronia dumnezeiască, „Înger de pace”, Făclie de discernământ, lubi- 
tor de liniște, Trezvie, Rugăciunea — Tipicul său, Nepătimirea, Dragoste 
nobilă. Al doilea capitol este intitulat Harismele și este împărțit, de 
asemenea, în subcapitole: Depășirea legilor firii, Împrietenire cu ani- 
malele, Rugător pentru întreaga lume, Povăţuitor harismatic, Harisma 
mângâierii, Luptător împotriva diavolilor şi izgonitor al lor, „Mir vărsat”, 
Se înțelege cu cei de altă limbă, Deplasări minunate, Starețul aude atunci 
când este chemat la rugăciune, Cunoscător al stării celor adormiți, Străve- 
dere şi înainte-vedere, Harisma tămăduirilor, Aparițiile Starețului, Radia- 
Ză lumină necreată. lar al treilea capitol este intitulat Prinosul, cuprin- 
zând subcapitolele: Dascățul pustiei, Misiune din pustie, leşiri în lume, 
Apărător al tradiţiei, Către Biserica Mamă, Pentru neam și Patrie. 

La sfârșitul cărţii aflăm un Apendice în care sunt expuse trei teme: 
Înfățișarea, caracterul şi harismele fireşti ale Starețului, Mesajul său și 
Testamentul duhovnicesc al Stareţului. 

Dacă prima parte a cărții înfăţişează „Viaţa [pe larg]” a Stareţului, 
dându-ne putinţa de a vedea întreaga cale pe care a străbătut-o și 
„stadioanele” nevoinţelor sale, cea de a doua ne prezintă Înălțimea 
duhovnicească a Starețului [Viaţa lăuntrică — n. trad.], cu alte cuvinte 
zugrăvește sistematic personalitatea plină de sfințenie a Părintelui 
Paisie. 

Amândouă părțile au particularitățile lor. În cea dintâi citito- 
rul se minunează de luptele, de nevoinţele, dar și de experienţele 
Starețului; în cea de a doua este copleșit de adânca sa sfințenie. 

Sfântul Maxim Mărturisitorul scrie că Duhul Sfânt mijlocește 
curăţia celor ce se arată vrednici de curăţie, prin frica lui Dumne- 
zeu care sălășluieşte în ei, prin evlavie şi cunoștință. Aduce lumi- 
na cunoașterii făpturilor peste cei care sunt vrednici de lumină prin 
tăria, voinţa și întreaga lor înțelepciune, după cum dăruiește, toto- 
dată, și desăvârşirea celor care sunt vrednici de îndumnezeire prin 
înţelepciunea cea preastrălucită, simplă și desăvârşită. 

Pururea-pomenitul Părinte s-a învrednicit de curăţire, de lumi- 
nare și de îndumnezeire, Dumnezeu dăruindu-i toate bunurile 
acestor binecuvântate stări ale vieţii duhovnicești, așa încât s-a ară- 
tat a fi un Părinte duhovnicesc de mare ajutor oamenilor, pe care i-a 
slujit cu tăcerea și cuvântul, cu rugăciunea și mulțimea minunilor. 
Acesta este şi motivul pentru care, citindu-i cuvintele de învăţătură, 

le simțim a fi cuvinte ale întregii înțelepciuni, care ne înnoiesc și ne 
cheamă la o schimbare a întregii noastre vieți. 


2. Eclesiologie şi experienţă 


Citind această carte, descoperim un Părinte văzător-de-Dumne- 
zeu, un ascet care a străbătut toate treptele vieţii duhovnicești: lepă- 
darea de lume, neagoniseala, răbdarea mucenicească, îndelungata 
nevoinţă, curățirea inimii, luminarea minţii, rugăciunea minţii în 
inimă (noetică), vederea-lui-Dumnezeu și dragostea de Dumnezeu. 
Vedem, de asemenea, un monah care, pentru dobândirea acestora, 
a dat dovadă de multă mărinimie de suflet și de bărbăţie duhovni- 
cească, la care îi îndeamnă neîncetat pe toţi creştinii. 

Cartea de față este un sinaxar duhovnicesc, asemenea Sinaxarelor 
care înfățișează viețile nevoitorilor pustiei din vremurile mai vechi, 
ori Pafericelor de demult, citite încă și astăzi, în care întâlnim adevă- 
rata trăire a teologiei ortodoxe: teologia empirică. 

Acest binecuvântat Stareţ le-a trăit pe toate. A cunoscut ata- 
curile demonilor, „diavoleștile lor azvârlituri de pietre”, „ispite de la 
tangalachi”!, dată fiind pizma vrăjmașului față de înalta sa statură 
duhovnicească. Demonii i se arătau de multe ori pentru a-i pricinui 
tulburare și a-i face rău, însă acest om al lui Dumnezeu îi înfrun- 
ta cu puterea Duhului Sfânt, cu adânca sa smerenie și înțelepciune 
duhovnicească. | 

Starețul avea acea simțire a Bisericii drept ceata, comuniunea 
sfinţilor, care sunt părtași cu Hristos. S-a învrednicit de vederea 
îngerilor: a îngerului care îi aducea hrană, a îngerului său păzitor 
care îl ajuta la nevoie și a sfinților: Sfinţii Trei Ierarhi, Sfânta Ecate- 
rina, Sfântul loan Teologul, ceata Cuvioşilor Părinţi, Sfântul Isaac 
Sirul, Sfânta Eufimia, Sfântul Pantelimon, Sfântul Luchilian, Sfân- 
tul Arsenie etc. Odată i s-a arătat un sfânt strălucind în lumină, care 

' Nume frecvent folosit de Stareț pentru a-l desemna, în manieră eufemistică, pe 
diavol. Analog, în limba română, aghiuţă. Traducătorul ediției românești, leroschim. 
Șt. Nuţescu, oferă o explicaţie lămuritoare asupra sensului: „Această denumire dată 
diavolului Starețul a auzit-o pentru prima dată de la un bătrân din Pont și i-a plăcut. Tanga- 


lachi înseamnă om vătămat la minte, care face lucruri nebuneşti. De când a auzit acest cuvânt, 
Starețul așa obişnuia să-l numească pe diavol”. (n. trad.) 

întrebat fiind de Stareţ cum se numește, i-a răspuns că este Sfân- 
tul Vlasie din Sklavena. S-a învrednicit, de asemenea, de cercetarea 
Maicii Domnului, pe care a văzut-o o dată în vremea nopții, iar altă 
dată înveşmântată în alb. În nenumărate rânduri a fost acoperit de 
iubirea ei de Maică, i-a vorbit şi a primit „hrană din preacuratele sale 
mâini”. Pe Maica Domnului o simţea ca pe o mamă, iar pe Sfânta 
Eufimia o numea: „Sfânta mea, Sfânta şi iubita mea Eufimia!” 

Odată a trăit în chip simţit Harul Dumnezeiesc care l-a întă- 
rit, nepărăsindu-l vreme de zece ani întregi. Se îndeletnicea cu isi- 
hia, cu liniștirea minţii și cu rugăciunea inimii. Când se ruga, min- 
tea îi era răpită în contemplații dumnezeiești. A văzut, după cum 
povestește, „0 lumină nespus de dulce”, care „era foarte puternică, mai 
puternică chiar şi decât lumina soarelui. Acesta îşi pierdea strălucirea în 
fața ei. Vedeam soarele, iar lumina lui mi se părea palidă, lipsită de stră- 
lucire, aşa cum este lumina lunii când este lună plină. Am văzut mult 
timp acea lumină. După aceea, când ea a dispărut și harul s-a micşorat, 
atunci nu am mai Simţit nici o mângâiere sau bucurie”!. Atât de înal- 
tă fusese binecuvântata experiență de care se învrednicise, încât, 
după ce această trăire cerească a luat sfârșit, trebuind să mănânce, 
să bea apă sau să facă rucodelie, se simţea „aidoma unui dobitoc”. S-a 
învrednicit a-l. vedea și pe Însuşi Mântuitorul Hristos, încă de la 
vârsta de cincisprezece ani. Despre o altă descoperire dumnezeias- 
că povestește: „Deodată peretele chiliei de lângă pat a dispărut și L-am 
văzut pe Hristos în lumină, la o distanță cam de şase metri“?. S-a învred- 
nicit a simţi cu adevărat Dumnezeiasca Împărtășanie ca Trupul și 
Sângele lui Hristos. 

Părintele Paisie se asemăna întru toate Prorocilor și marilor 
bărbaţi cuvioși. Privea totul cu ochii cei curați ai inimii sale. Ast- 
fel, s-a învrednicit a vedea sufletul bătrânului Filaret, un Părinte 
român, în ceasul plecării sale la ceruri „ca un copi! de doisprezece ani, 
cu fața luminoasă, urcând la cer într-o lumină cerească *. 

A trăit empiric întregul adevăr dogmatic al Bisericii, împărtă- 
şindu-se prin experiență de realităţile acesteia: teologia, hristologia, 
eclesiologia, demonologia şi eshatologia. 

!lerom, Isaac, op. cif., p. 185. (n. trad.) 


? fhisdem, p. 226. 
S Ibidein, p. 215, 

De aceea, citindu-i biografia duhovnicească, mi-am amintit de 
un însemnat cuvânt al Părintelui Ioannis Romanidis, originar, ca 
şi Starețul Paisie, din Capadocia. Spunea Părintele că eclesiologia, 
prin aceasta înțelegând cvântarea despre Biserică [gr. ekklisia, biserică 
+ logos, cuvânt], are două fațete: una negativă — demonologia, adi- 
că războiul dus împotriva diavolului, iar cealaltă pozitivă — hristo- 
logia, împărtăşirea de slava lui Hristos. În chip curios, dar cu totul 
adevărat, măsura trăirii așa-numitei dimensiuni pozitive a Bisericii 
(hristologia) este strâns legată de modul abordării celeilalte dimen- 
siuni, negative (demonologia). Astfel, pe cât omul trăiește în viața 
sa biruinţa lui Hristos asupra diavolului, a păcatului și a morții, pe 
atât se face părtaş slavei Învierii Mântuitorului. De altfel, după cum 
spune Sfântul Evanghelist loan, Hristos a venit în lume „ca să strice 
lucrurile diavolului” (| loan 3:8). 

Acesta este spaţiul în care se mișcă eclesiologia ortodoxă şi, în 
genere, teologia Bisericii Ortodoxe, pe care o putem vedea în chip 
lămurit și în cartea Viaţa Cuviosului Paisie Aghioritul. O teologie rup- 
tă de realitatea războiului dus împotriva diavolului, a morţii și a 
patimilor este străină de teologia Bisericii Ortodoxe, adică de teolo- 
gia Prorocilor, a Apostolilor, a Mucenicilor, a Cuvioșilor, a Sfinţilor 
Părinţi şi a Sinoadelor Ecumenice, fiind una demonică. Sfântul 
Maxim Mărturisitorul are un cuvânt grăitor: „Cunoștința fără fapte 
este teologia dracilor”. 

Prin urmare, marea contribuţie pe care o aduce această carte este 
aceea de a ne arăta ce anume reprezintă Biserica Ortodoxă și cum 
poate fi cineva mădular viu al ei. Tradiţia ortodoxă isihastă cu pri- 
vire la curăţire, luminare și îndumnezeire constituie temeiul dog- 
melor Bisericii Ortodoxe, de vreme ce prin energia curăţitoare a lui 
Dumnezeu omul se curățeşte de înrâuririle demonice, prin ener- 
gia luminătoare dobândește neîncetata pomenire a lui Dumne- 
zeu, iar prin energia îndumnezeitoare ajunge la părtășia persona- 
lă cu Dumnezeu, cu Maica Domnului și cu sfinţii; se învrednicește 
de experienţa de a trăi Biserica ca Trup al lui Hristos și părtăşie a 
îndumnezeirii, iar mai apoi devine în sânul acesteia învățător și teo- 
log prin experienţă. 

Astfel trebuie înţelese cuvintele de-Dumnezeu-însuflate ale Pă- 
rintelui și harisma sa de a deosebi duhurile, de a distinge între cele 

dumnezeieşti cele diavoleşti, aceasta fiind şi esenţa adevăratei teo- 
logii. A tămăduit bolile duhovnicești și trupeşti ale oamenilor, a 
săvârşit mulțime de minuni, s-a făcut pricină de înnoire duhovni- 
cească celor cărora le vorbea, a fost un om însuflat de Duhul Sfânt. 
În carte se vorbește despre multe astfel de harisme ale Stareţului, 
pe care le-am amintit pe scurt în capitolul dinainte, Cuprinsul cărții. 
Dumnezeu le dă copiilor Săi celor multrâvnitori darurile iubirii Lui, 
arătându-i, astfel, în Hristos „Preoți ai Dumnezeiscului Har”, „Preoție 
duhovnicească”, mângâiere și alinare pentru oamenii covârşiți de 
dureri. 

Harismele duhovniceşti, ca daruri ale Sfântului Duh, nu sunt 
despărțite de căutarea liberă a omului. Astfel, omul Îl caută din toa- 
tă puterea sufletului său pe Dumnezeu, iar Acesta răspunde căută- 
rii lui, dăruindu-i plinătatea vieții. 

Pururea-pomenitul Părinte Paisie, după cum vedem în această 
istorisire pe larg a vieţii sale, a avut o lucrare de mare nevoinţă, 
a arătat, din dragoste pentru Hristos, o nespus de mare jertielni- 
cie, care depășește măsura omenească, de aceea și Dumnezeu l-a 
covârșit cu bogate daruri, ca Unul Ce dă îmbelşugată răsplată copi- 
ilor Săi celor râvnitori. 

Stântul Maxim Mărturisitorul tâlcuieşte în chip cu deosebire teo- 
logic faptul că Dumnezeu Ziditorul a sădit în firea omului puterea 
de a căuta şi a cerceta cele dumnezeiești, însă descoperirea acesto- 
ra îi este dăruită după Har de Duhul Sfânt, Care Se pogoară asu- 
pra lui. Prin urmare, nici Harul Dumnezeiesc nu lucrează singur 
cunoştinţa tainelor lui Dumnezeu, nici sfinții nu au dobândit adevă- 
rata cunoaștere a făpturilor prin singură puterea firii lor, fără Harul 
Preasfântului Duh. Aceasta înseamnă că este trebuinţă de amândo- 
uă, şi de căutarea celor dumnezeiești cu puterea firească a omului, 
și de descoperirea dăruită de Duhul Sfânt. 

Astfel, potrivit Sfântului Maxim Mărturisitorul, acest Har al 
Duhului Sfânt nu le dă sfinţilor înțelepciune, dacă nu află mintea 
lor (nous) pregătită pentru aceasta, nici nu le dăruieşte cunoştinţa 
dacă sunt lipsiți de puterea cugetării, nici credința fără încredințarea 
(vestirea, pliroforia) celor viitoare şi a celor nearătate minții-nous și 
cugetării ([6g0s), nici nu dăruieşte harisma tămăduirilor dacă omul 
nu are dragostea cea firească faţă de semenii săi, nici alte harisme 

dacă lipsesc obișnuința şi puterea de a le lucra, cu care tot omul este 
înzestrat, precum, desigur, nici nu putem dobândi harismele aces- 
tea cu singură puterea firii noastre, fără puterea dumnezeiască ce le 
dăruiește. 

Legătura dintre harismele naturale și cele duhovniceşti poa- 
te fi asemănată celei dintre lumina soarelui și ochi. Ochiul sănătos 
vede lumina și pe toate cele luminate de ea, însă, potrivit Sfântu- 
lui Maxim Mărturisitorul, fără această lumină a soarelui, ochiului îi 
este cu neputinţă să perceapă lucrurile supuse simțurilor, 

Părintele Paisie și-a curățit partea înțelegătoare a sufletului și a 
primit de la Duhul Sfânt înțelepciunea, şi-a întărit puterea cugetării 
şi a dobândit cunoașterea ființială, a trăit încredințarea celor viitoa- 
re şi nearătate și astfel a primit darul credinţei, a sporit în dragostea 
de oameni, jertfindu-se în fiecare zi pentru frații săi din marea fami- 
lie a lui Adam, și prin aceasta a luat harisma tămăduirilor. 

lar întrucât în cartea de față sunt consemnate, totodată, feluri- 
te intervenţii și lucrări minunate ale Părintelui, trebuie să atragem 
atenţia asupra faptului că toate aceste întâmplări minunate au fost 
roadele fireşti ale darului Duhului Sfânt, dat Stareţului după măsu- 
ra firească a dragostei de oameni cu care era împodobit. Marea sa 
dragoste pentru cei vii și pentru cei adormiţi pe care o vădeau neîn- 
cetata sa rugăciune şi slujire jertfelnică, mucenicească, a rodit, prin 
lucrarea Duhului Sfânt, harisma facerii de minuni. 


3. Văzător-de-Dumnezeu, Cuvios și Mucenic 


Prorocii Vechiului Testament au fost numiţi de popor „văzători“, 
aşa cum este și cazul Prorocului Samuil, întrucât aveau „lentile“ 
duhovniceşti, vedeau bolile din sufletele oamenilor, s-au bucurat 
de neîncetata legătură cu Dumnezeu prin împreună-grăirea cu El, 
au văzut Întruparea ce avea să fie a Fiului și Cuvântului lui Dum- 
nezeu. Un astfel de „văzător” a fost și Părintele Paisie, pe care l-am 
cunoscut personal și a cărui personalitate este atât de bine zugrăvi- 
tă în cartea de față, i 

Întreaga sa viață a fost una minunată. În Sfântul Munte se obiş- 
nuieşte printre Părinți cuvântul că râvna celui ce porneşte pe calea 

vieţii monahiceşti este la început mare cât Athon-ul, pentru a ajunge 
la sfârșit de mărimea unei nuci. Nu tot astfel s-a petrecut cu Părin- 
tele Paisie, ci, dimpotrivă, cu cât treceau anii, cu atât râvna, mărini- 
mia de suflet și nevoinţa sa sporeau. 

Biografia duhovnicească a Stareţului ne aduce aminte de nevo- 
itorii din vechime ai Bisericii. Trupul său slab a putut purta o ase- 
menea asceză pentru că asupra sa se revărsa Harul lui Dumnezeu. 
Făcea mari „nebunii“ duhovnicești din dragoste pentru Hristos, 
împuţinându-și somnul şi mâncarea, înmulţind metaniile, ostene- 
lile și peregrinările, retrăgându-se în peșteri și în scorburile copaci- 
lor ori pogorându-se în adâncul prăpăstiilor pentru a-şi astâmpăra 
dorul de isihie. A petrecut în lipsuri, în desăvârșită liniştire și neîn- 
cetată rugăciune, cu inima îndurerată pentru întreaga lume, a avut 
o negyăită dragoste de oameni şi o milostivire ce izvorau din marea 
nobleţe a sufletului său, pe care le arăta până și fiarelor sălbatice 
(petrecea împreună cu urșii), fiind cu totul netemător faţă de cele 
ce îndeobşte îi însuflă omului frică. În pustiul Sinaiului nu purta 
încălțăminte, pricină pentru care „călcâiele i se crăpaseră atât de mult, 
încât curgea din ele sânge”!. Uneori se purta ca un nebun pentru Hris- 
tos, iar alteori ca un învățător plin de înţelepciune. Unele dintre fap- 
tele sale de mucenicească nevoință mi le-a povestit el însuşi, cum 
s-a împotrivit, de pildă, ispitei desfrânării, când în vremea petre- 
cerii sale la Mănăstirea Stomiou din Konitsa şi-a simţit „tot trupul 
arzând de o puternică poftă trupească”?. Mi-a arătat şi cicatricele care 
i-au rămas pe picior, Dăm mărturie de toate acestea. 

Însă, în ciuda marilor nevoinţe, a „nebuniilor” sale pentru Hris- 
tos, era tot o inimă și o dulceaţă, îi mângâia și împreună-pătimea cu 
cei aflați în dureri, avea un „umor duhovnicesc” fără margini, O îni- . 
mă simțitoare şi plină de iubire, era asemenea unui soare duhov- 
nicesc, asemenea unei zile veşnic însorite, a unui amurg liniștit de 
primăvară. Când împrejurarea și nevoia povățuirii duhovnicești o 
cereau, era aspru, însă asprimea sa izvora dintr-o inimă de mamă. 
Odată a mustrat pe cineva înaintea mea peniru o faptă necugeta- 
tă, iar când acesta a izbucnit în lacrimi, l-a luat lângă el, așa cum se 
îngrijește o mamă de copiii ei obraznici, l-a condus la cișmea să se 


!fbidem, p. 151. 
? Ibidem, p. 124. 

spele, i-a dat un prosop pentru a se şterge, iar apoi a stat de vorbă 
cu el, invățându-l și mângâindu-l. 

În general, acest Părinte binecuvântat, aşa cum atlăm din carte, 
„Se topea pe sine în nevoință și odihnea duhowniceşte pe fiecare om. Suferea 
pentru durerea și păcatele oamenilor, dar în același timp le dăruia bucurie 
şi mângâiere. Se lupta cu diavolii, vorbea cu Sfinţii, avea familiaritate cu 
animalele sălbatice şi ajuta duhovniceşte pe oameni”. 

Pe cât de minunată i-a fost viața, pe atât și adormirea, învredni- 
cindu-se de un sfârșit cuvios, mucenicesc. Este grăitor dialogul pe 
care l-a avut cu şapte zile înainte de adormirea sa cu medicul care 
îl îngrijea, după cum acesta însuși mărturisește. Medicul îi spuse- 
se: „(Gheronda, dar ficatul Sfinţiei Voastre s-a umflat şi vă doare pentru 
că a făcut metastază înfricoşătoare”. Atunci Starețul a zâmbit şi i-a zis: 
„Dar acesta este mândria mea. Nu te mâhni! Acesta m-a ținut până la 
şaptezeci de ani și tot acesta mă trimite acuni, cât se poate de repede, acolo 
unde trebuie să merg. Nu te mâhni pentru aceasta, sunt foarte bine”. O 
asemenea înfruntare a bolii arată biruinţa Starețului asupra morții, 
ca unul care se ridicase mai presus de ea. 

Către sfârșitul vieții „voia să fie singur, să se roage nestingherit şi 
să se pregătească mai bine pentru ieşirea lui'?. În ultima noapte a tră- 
it experienţa de care se învredniciseră mucenicii. Aflăm din carte 
că, în mijlocul durerilor pe care le avea, „o chema pe Maica Domnu- 
lui”, spunând: „Măicuța mea cea dulce!“ „Timp de două ore și-a pierdut 
cunoștința, iar când și-a revenit a spus cu o voce stinsă: «Mucenicie, ade- 
vărată mucenicie...». Apoi a adormit în pace““ 

Deosebit de grăitor este și „testamentul duhounicesc al Starețului”, 
găsit după adormirea sa în chilia de la Panaguda, care reprezintă 
o mărturie a maturității sale duhovnicești şi teologice. Acesta este 
„testamentul” pe care Starețul l-a scris cu însăşi mâna lui: 


„Atunci când eu, Monahul Paisie, m-am cercetat pe sine-mi, am văzul 
că toate poruncile Domnului le-am călcat şi toate păcatele le-am făcut. 

Nu are importanță dacă unele le-am făcut într-o măsură mai mică, 
deoarece nu am deloc circumstanțe atenuante. Căci multe faceri de bine 
am primit de la Domnul. 

!fbidem, p. 197. 

* Ibidem, p. 331. 


5 fbidem, p. 333. 
* Ibidem, pp. 333-334. 

Rugaţi-vă să mă miluiască Hristos. 

lertați-mă şi iertați să fie toți cei ce cred că in-au mâhnit. 
Vă mulțumesc mult 

și iarăşi 

rugați-vă! 

Monahul Paisie”! 


Din acest scurt manuscris putem vedea prihănirea de sine și 
maturitatea sa duhovnicească. Se socotește pe sine având înaintea 
ochilor măsurile înalte ale vieţii duhovnicești și petrecerea locuito- 
rilor cetății celei cerești, de trăirea și vederea căreia a fost, la rândul 
său, învrednicit, și astfel scrie într-un duh de adâncă smerenie. Sim- 
plitatea cuvântului său vădește maturitate duhovnicească. 

Părintele Paisie a fost un mare nevoitor cu o inimă de prunc, un 
nou-născut cu experiența marilor Bătrâni. 

Desele convorbiri pe care le-am avut cu pururea-pomenitul Stareţ 
m-au încredințat de faptul că în persoana sa se regăseau deopo- 
trivă harismele Prorocilor Vechiului Testament cu cele ale sfinţilor 
bărbaţi din Noul Legământ. 

Îmi amintea de Prorocul Ilie al Vechiului Testament pentru asce- 
za şi împreună-grăirea sa vie cu Dumnezeu, petrecerea în peşteră 
și hrana adusă de corb, pentru rugăciunea de foc care îi învăluia 
în văpaie până şi trupul, marea râvnă pentru Dumnezeu și iubi- 
rea față de popor, pe care dorea să-l vadă întorcându-se la adevărul 
Dumnezeului Celui Viu. Într-adevăr, multe aspecte din viaţa Proro- 
cului Ilie se regăsesc în experiența pururea-pomenitului Stareţ Pai- 
sie, așa cum reiese și din biografia sa duhovnicească. 

Dintre marii Părinţi a: Bisericii îmi amintește de doi nevoitori. 
Primul este Avva Pimen, ale cărui învățături cuprinse în Pateric 
vădesc adânca sa cunoaștere cu privire la viața duhovnicească, 
înțelepciunea însuflată de Duhul Sfânt şi multa dragoste de oameni. 
Al doilea este Sfântul Cosma Etolul, care s-a remarcat prin simplita- 
te, prin adânca sa smerenie, isteţime, „spiritul său misionar” auten- 
tic, prin întreaga sa viaţă de Proroc și Mucenic. Harismele acestor 
doi mari sfinți le regăsim în personalitatea și în lucrarea Părinte- 
lui Paisie. S-a asemănat Avvei Pimen, prin nevoinţă şi dragostea 


"Ibidem, p. 682. 

faţă de oameni, precum și Sfântului Cosma Etolul, prin simplita- 
te, minunata sa lucrare și întreaga slujire misionară, plină de jertfă 
pentru ceilalţi. Însă și dragostea pe care lumea întreagă i-a arătat-o 
Părintelui Paisie amintește de cea pe care oamenii o aveau faţă de 
aceşti doi nevoitori, Avva Pimen şi Cosma Etolul. 

L-am cunoscut pe Stareţ ca Văzător-de-Dumnezeu, Cuvios și Mu- 
cenic deopotrivă, de aceea și dăm mărturie de sfințenia vieţii sale. 


4. O carte autentică 


Citind cartea de faţă, vedem în chip lămurit faptul că este una 
autentică, scrisă cu simplitate și curăție, vădind o limpezime a cuvin- 
telor, a înțelesurilor şi a tuturor celor istorisite, care încredinţează 
cu privire la adevărul acestor mărturii. Cineva a caracterizat aceas- 
tă carte ca fiind „numai piele şi os”, adică fără nimic de prisos. Mani- 
era în care este scrisă aminteşte cu precădere de Sfintele Evanghelii 
care înfățișează viața Mântuitorului Hristos, de Sinaxarele cu vieţi 
de sfinți şi de Pateric ori Everghetinos, în care sunt istorisite viețile 
cuvioşilor Părinţi nevoitori. Cu cât mai simplu și mai curat este 
cuvântul, cu atât exprimă mai mult adevărul lucrurilor. 

În Cuvântul înainte alcătuit de obştea pururea-pomenitului Părin- 
te Isaac citim: „În străduința de a alcătui această biografie, am avut ca 
îndreptar adevărul. «Începutul cuvintelor Tale este adevărul» (Psalmi 
118:160). Adică am încercat să-l descriem pe Stareţ aşa cum l-am cunos- 
cut, aşa cum era, fără să exagerăm și să-l idealizăm din dragoste şi 
admirație”. 

Mai mult decât atât, o mare însemnătate are faptul că maniera în 
care a fost redactată această carte seamănă cu cea în care scria însuși 
Părintele Paisie, mărturie stând cărţile sale despre Sfântul Arsenie 
Capadocianul, Părinţii aghioriţi ori Hagi-Gheorghe. Vedem cât de 
mult se aseamănă stilul simplu al biografului cu simplitatea celor 
istorisite în această biografie a Starețului. 


 [bidem, p. Il. 

Am citit această carte cu o adâncă străpungere a inimii și cu nos- 
talgia amintirilor. Aceasta întrucât Starețul Paisie se numără printre 
Părinţii îmbunătățiţi pe care i-am întâlnit pe calea căutărilor mele, 
mânat de dorinţa de a afla adevărata viață lăuntrică a Bisericii Orto- 
doxe, după toată dezamăgirea pe care mi-o pricinuiseră studiile teo- 
logice stăpânite de duhul raționalist al acestui veac. Binecuvântații 
Părinţi pe care i-am cunoscut mi-au dăruit o însuflare duhovniceas- 
că cu totul deosebită. 

Cu mare recunoștință Îi sunt dator Domnului pentru faptul de a 
mă fi învrednicit să-l întâlnesc pe Starețul Paisie, chip al unei vieți 
cu adevărat cuvioase. L-am auzit vorbind oamenilor și învățându-i 
tainele cele adânci ale vieţii duhovniceşti, am simţit în el lucrarea 
teologiei vii, ne-am rugat împreună la ceasul îndelungatelor prive- 
gheri, l-am auzit psalmodiind, am păşit alături de el ore întregi, pe 
drumul de la Mănăstirea Simonopetra până la chilia sa de la Pana- 
guda din Karyes, am dormit sau mai bine spus am privegheat în 
chilia sa şi l-am auzit rugându-se întreaga noapte, mi-a fost spri- 
jin în momentele de cotitură ale vieţii mele. Îmi amintesc cum m-a 
așteptat cu dragoste, pe când mă îndreptam spre chilia sa, pe un 
mic munte la o oarecare depărtare de aceasta şi mi-a arătat căra- 
rea ce ducea la locul unde se retrăsese şi încă atâtea altele. De ace- 
ea, citind această carte, am simţit o adâncă emoție și o nesfârșită 
recunoștință față de Dumnezeu. 

Pururea-pomenitul Părinte Paisie a trăit încă din această viaţă în 
sânul Bisericii celei biruitoare, unde acum se desfătează încă și mai 
mult. Îi cer rugăciunile spre a mă ajuta în slujirea mea păstorească și 
pe calea mântuirii sufletului meu, ca unul care are „îndrăznire multă”. 
Aș putea repeta cele spuse de un monah despre sfântul său Stareţ 
în ziua înmormântării acestuia: „Nu mă întristez pentru adormirea sa, 
ci mă bucur pentru că printre aleşii Împărăției Cerurilor se numără astăzi 
un om pe care l-am cunoscut și care m-a iubit mult, unul dintre «ai mei»". 
Și noi ne bucurăm că oameni care ne-au iubit cu adevărat și care 
au ajuns la odihna cu duhul, „oameni de-ai noştri”, precum Părinte- 
le Paisie, Părintele Efrem, Părintele Sofronie, Înaltpreasfințitul Cali- 

nic, Mitropolitul Edessei ș.a. sunt acum mădulare ale Bisericii celor 
întâi-născuţi în ceruri. 

Lectura atentă a acestei cărți de mare preţ socotim a fi aducătoa- 
re de mult folos, ca una care ne ajută să dobândim o simţire cura- 
tă a vieții duhovnicești, să înțelegem ce sunt mărinimia și bărbăția 
duhovnicească ce l-au însuflat pe Părintele Paisie, ce este Biserica 
Ortodoxă, cum devine cineva mădular al ei, ce sunt În esență trepte- 
le duhovniceşti ale curățirii, luminării și îndumnezeirii, astfel încât 
să aflăm tămăduire de această boală fără de leac a vremurilor noas- 
tre, babilonia teologică, şi de tot amestecul şi confuzia de care este 
stăpânită astăzi teologia. 

Felicităm cu multă căldură obștea pururea-pomenitului Părin- 
te Isaac, care a îngrijit ediția de faţă, precum și pe cea a Mănăsti- 
rii Sfântul loan Botezătorul din Metamorfosi, Halkidiki, căreia i-au 
fost încredințate drepturile de autor asupra acestei lucrări. Au dăru- 
it Bisericii prinosul unei mari vistierii duhovnicești. 

Citind cu atenție această carte, am simţit de-a dreptul ameţitoare 
bogăția, adâncimea, înălțimea și multa iubire ale acestui om sfânt 
şi binecuvântat, un nevoitor asemenea asceţilor din primele veacuri 
ale Bisericii, care s-a arătat în vremurile noastre ca să ne mustre, să 
ne înveţe, să ne ocrotească cu dragostea sa, să ne descopere „nebu- 
nia” vieţii duhovniceşti şi să ne povățuiască la adevărata isihie și 
teologie. 

12 iulie 2004, 
Pomenirea fericitei adormiri a Starețului Paisie Aghioritul 


XVII 


VIAŢA ISIHASTĂ ŞI 
DUMNEZEIASCA EUHARISTIE 


Așa cum este îndeobște cunoscut, Dumnezeiasca Liturghie re- 
prezintă centrul vieții bisericești şi duhovniceşti. Nu putem vorbi 
despre Biserică în lipsa Dumnezeieștii Euharistii, nici despre viață 
duhovnicească fără primirea Sfintelor Taine, Împărtășirea cu Tru- 
pul şi Sângele lui Hristos. Aceasta întrucât, mâncând Trupul și bând 
Sângele Lui, ne învrednicim să trăim în însăși viața noastră biruința 
lui Hristos asupra morții şi însăși Învierea Sa. 

Totuși, Taina Dumnezeieştii Euharistii, deși reprezintă cen- 
trul vieţii bisericeşti, nu poate fi despărțită de alte aspecte care o 
întregesc, prin aceasta înțelegând mai cu seamă asceza, isihasmul, 
viețuirea niptică, Primirea Dumnezeiștii Euharistii fără trăirea vieții 
ascetice a Bisericii vădește o înţelegere mecanicistă, un fapt tipico- 
nal exterior. 

Prin urmare, trebuie să subliniem nevoia primirii Dumnezeieştii 
Euharistii şi marea ei însemnătate, ca temei al vieții bisericești și 
duhovnicești, totodată însă și trebuința de a o raporta la întreaga 
Tradiţie isihastă şi niptică a Bisericii. De altfel, înseși rugăciunile 
Dumnezeieştii Euharistii vădesc această viziune isihasto-niptică pe 
care trebuie să o aibă fiecare creştin. 

Ne vom apleca în continuare asupra legăturii care există între 
Dumnezeiasca Euharistie și viața isihastă, punctând, pe baza textu- 
lui liturgic, aspectele isihaste ale împărtășirii cu Sfintele Taine. 

Notăm faptul că pasajele pe care le vom reda din slujba Dum- 
nezeieștii Liturghii sunt însoţite de trimiterea prescurtată Li pentru 

Liturghia Sfântului loan Gură de Aur, LV pentru cea a Sfântului Vasi- 
lie cel Mare și LD pentru Liturghia Darurilor mai-Inainte Sfinţite, 


1. Dumnezeiasca Euharistie — calea mântuirii 


Pentru început, înainte de a puncta principalele aspecte isihas- 
te pe care le observăm în textul liturgic al Dumnezeieștii Euha- 
ristii, trebuie să avem o viziune mai cuprinzătoare asupra aceste- 
ia, înțelegând-o drept cale duhovnicească atât a urcușului, cât şi a 
pogorârii. Nu este vorba despre calea pe care o străbatem de la casa 
noastră până la biserică, ci despre cea de la petrecerea întru stri- 
căciune şi moarte la viaţa nașterii celei din nou, despre calea de la 
biserica și slujirea zidită la biserica şi slujirea nezidită, de la rugă- 
ciunea rațională la cea înţelegătoare, a minţii (noetică), calea de la 
viața biologică la cea veşnică. 


a) Dumnezeiasca Fuharistie este în realitate un urcuș pe Mun- 
tele Sinai, după chipul poporului israelit și al lui Moisi. Așa cum 
poporul lui Israil a rămas aşteptând la poalele Muntelui Sinai, tot 
astfel se petrece și cu credincioșii mireni, care fie părăsesc biserica 
în vremea rugăciunilor de cerere pentru catehumeni sau pentru cei 
ce se pocăiesc (care au păcate opritoare de la Sfânta Împărtășanie), 
fie rămân înlăuntrul sfântului lăcaş, rugându-se și împărtășindu-se 
cu pocăință și inimă zdrobită. lar după cum Moisi a intrat în întune- 
ric și a văzut slava lui Dumnezeu, tot astfel, clericii sfinţiţi în trepte- 
le Preoţiei intră în Sfântul Altar, stau înaintea Sfântului Jertfelnic și 
văd slava lui Dumnezeu. Deosebirea constă, desigur, în faptul că în 
Vechiul Testament împărtăşirea de slava Dumnezeului Celui în Tre- 
ime se săvârșea prin Cuvântul neîntrupat, în vreme ce în Noul Tes- 
tament oamenii se fac părtaşi slavei Dumnezeului Treimic în Per- 
soana Cuvântului Întrupat. 

Împărţirea creştinilor în catehumeni, cei spre luminare și cei 
credincioşi închipuie această cale către muntele vederii-lui-Dumne- 
zeu pe care o exprimă și o arată Dumnezeiasca Euharistie. 

Rugăciunile și cererile înălțate de Biserică pentru catehumeni și 
cei ce sunt pentru luminare se referă la curăţire, iertarea păcate- 

lor şi luminarea pe care aceştia o vor primi prin Sfântul Botez. Și 
rugăciunile pentru cei credincioși vădesc această vedere îndrep- 
tată către urcușul pe muntele contemplaţiei. Calea către primirea 
Dumnezeieştii Fuharistii este cea pe care o străbatem pentru a ajun- 
ge la vederea slavei lui Dumnezeu. 

Sunt grăitoare aceste rugăciuni pentru cei credincioși: „Ca fără 
de osândă stând înaintea sfintei Tale slave” (LV) şi „Tu ne-ai învrednicit 
pe noi, smeriţii şi nevrednicii robii Tăi, să fim slujitori ai sfântului Tău 
jertfelnic”! (LV). Același lucru îl remarcăm şi în rugăciunea Imnului 
Heruvic: „Nimeni din cei legați cu pofte şi cu desfătări trupeşti nu este 
vrednic să vină, să se apropie sau să slujească Ție, Împărate al slavei... Că 
la Tine vin, plecându-mi grumajii”? (LI). 


b) Dumnezeiasca Euharistie este calea urcușului către Foișorul 
din Ierusalim, unde Hristos, la Cina cea de Taină, ne-a dăruit Taine- 
le cele înfricoșătoare. Sfinţii Părinţi ai Bisericii stăruie mult asupra 
acestui urcuş. De altfel, Dumnezeiasca Euharistie însăși se numeşte 
și Cină de Taină, nefiind doar o simplă comemorare a celor săvârşite 
în lerusalim, ci deopotrivă împărtășire de Cina de Taină de atunci 
şi de Cina eshatologică, a Împărăției lui Dumnezeu. Aceasta ne ara- 
tă, în fapt, şi pildele rostite de Mântuitorul despre cină și despre 
ospățul de nuntă. 

Cuvintele de instituire a Dumnezeieștii Euharistii, pe care le-a 
rostit Însuși Mântuitorul Hristos: „Luaţi, mâncaţi, acesta este Trupul 
Meu, care se frânge pentru voi, spre iertarea păcatelor” şi „Beţi dintru aces- 
ta toți, acesta este Sângele Meu, al Legii celei noi (al Legământului celui 
nou), care pentru voi şi pentru mulți se varsă, spre iertarea păcatelor”? 
(LI), vădesc suirea credincioşilor în Foișor și împărtăşirea lor de 
Cina cea de Taină. De asemenea, rugăciunea Preotului înainte de 
prefacerea Cinstitelor Daruri, prin care repetă cuvintele Mântuito- 
rului: „Aceasta să o faceți întru pomenirea Mea, că, ori de câte ori veţi 
mânca pâinea aceasta și veți bea paharul acesta, moartea Mea veți vesti, 
învierea Mea veţi mărturisi”* (LV), arată această realitate. Nu este vor- 

? Ibidem, pp. 159-160. 


3 Ibidem, p. 174. 
1 jbidem, p. 252. 

ba despre o simplă comemorare, ci despre ascultarea de porunca lui 
Dumnezeu, după cuvântul rugăciunii liturgice: „Aducându-ne amin- 
te, aşadar, de această poruncii mântuitoare”! (LI) și despre împărtăşirea 
cu Cina cea de Taină. 


c) Dumnezeiasca Euharistie este, totodată, calea urcuşului în 
Ghethsimani, pe Golgotha, precum și calea pogorârii în iad. Cu 
alte cuvinte, este calea străbătută alături de Hristos către Jertfa pe 
Cruce şi pogorârea în iad pentru biruirea morții. 

În aceste rugăciuni de mulţumire este vorba despre o pomenire 
fiinţială a Crucii şi a Mormântului (a îngropării) lui Hristos: „Adu- 
cându-ne aminte, aşadar, de această poruncă mântuitoare și de toate cele 
ce s-au făcut pentru noi: de cruce, de mormânt...” (LI); „Deci, pomenind 
şi noi, Stăpâne, pătimirile Lui cele mântuitoare, Crucea, cea făcătoare de 
viață, îngroparea cea de trei zile...” (LV). 

În cele ce urmează ne vom apleca mai în amănunt asupra 
înțelesului pe care îl are calea care duce către trăirea Tainei Cru- 
cii, a Îngropării și a Învierii lui Hristos şi vom arăta strânsa legă- 
tură dintre această experienţă personală și viața duhovnicească a 
creștinului. 


d) Dumnezeiasca Euharistie este deopotrivă urcuș în Foişorul 
Cincizecimii, unde Apostolii lui Hristos, la zece zile după Înălțarea 
Sa, au primit Duhul Sfânt și s-au făcut mădulare ale Trupului lui 
Hristos. Atunci, în ziua Cincizecimii, au trăit Harul Dumnezeului 
Celui în Treime „în Persoana lui Iisus Hristos” venind dinlăuntru, de 
vreme ce ei înșiși deveniseră mădulare ale Trupului Său. Înainte de 
Cincizecime, Trupul lui Hristos era în afara ucenicilor, care însă, în 
ziua Cincizecimii, s-au făcut mădulare ale Sfântului Său Trup. 

Aceasta este calea pe care le-o arată credincioșilor şi Dumneze- 
iasca Euharistie. După rostirea cuvintelor de instituire, Tatăl este 
rugat să trimită Duhul Sfânt pentru a preface pâinea şi vinul în Tru- 
pul şi Sângele lui Hristos. În momentul prefacerii, Preotul liturghi- 
sitor se roagă: „Și fă, adică, pâinea aceasta, Cinstitul Trup al Hristosu- 

 tbidem, p. 174. 


? ibidem. 
* Ibidem, p. 252, 

lui Tău. lar ceea ce este în potirul acesta, Cinstitul Sânge al Hristosului 
Tău. Prefăcându-le cu Duhul Tău cel Sfânt”! (LI) şi: „Ție ne rugăm şi 
de la Tine cerem, Sfinte al sfinților, cu bunăvoința bunătății Tale, să vină 
Duhul Tău cel Sfânt peste noi şi peste Darurile acestea ce sunt puse 
înainte”? (LV). 

lar după prefacerea Cinstitelor Dati: Preotul ÎI roagă pe Tatăl 
ca Sfintele Taine să fic celor care se vor împărtăși „spre împărtăşirea 
(părtăşia) cu Sfântul ITău] Duh"? (LI) şi să-i unească pe toți „prin 
împiărtăşirea (părtăşia) Aceluiaşi Sfânt Duh” (LV). 


e) Dumnezeiasca Euharistie este, așa cum vedem și din cele de 
mai sus, trăirea Tainei Crucii și a Învierii lui Hristos. În rugăciu- 
nile Dumnezeieșştii Fuharistii se vădeşte atât strânsa legătură dintre 
Crucea și Învierea lui Hristos, cât şi chemarea pe care Hristos le-o 
adresează creştinilor, de a se împărtăși de Taina Crucii și a Învierii 
Sale: „Aducându-ne aminte, aşadar... de cruce, de mormânt, de învierea 
cea de a treia zi'* (LI). 

Desigur, trăirea Tainei Crucii, a Mormântului, a pogorârii la iad 
şi a Învierii lui Hristos nu este o comemorare liturgică raţională, 
ci vizează întreaga viaţă isihastă şi ascetică a omului. Vom analiza 
mai amănunţit această temă, pentru a arăta strânsa lepătură dintre 
Dumnezeiasca Euharistie și viața isihastă predanisită de Tradiţia 
ortodoxă. 

Dumnezeiasca Euharistie îl înalță pe om la trăirea tainei iubi- 
rii lui Dumnezeu, îi spurește creștinului dragostea faţă de Hristos. 
Ea este, așa cum aflăm din pildele Mântuitorului, taina nunţii celei 
duhovniceşti, ca una care vădește părtășia omului cu Dumnezeu. 

Iubirea aceasta însă nu reprezintă un dat al sentimentelor și o 
stare omenească, _antropocentrică, ci părtășia omului cu Dumne- 
zeu întru trăirea Învierii, după cea mai dinainte urcare pe Golgo- 
tha. Aceasta înseamnă că, pentru a ajunge la experierea iubirii în 
înțelesul său teologic, trebuie ca iubirea de sine să se prefacă în iubi- 
re de Dumnezeu şi de oameni. 

* Ibidem, pp. 176-177. 

Ibidem, p. 254. 

3 Ibidem, p. 177. 


* Ibidem, p. 255. 
5 Ibidem, p. 174. 

Potrivit Tradiţiei niptice a Sfinților noștri Părinţi, omul căzut este 
stăpânit de iubirea de sine, adică de iubirea iraţională față de trup. 
În strânsă legătură cu iubirea de sine se află interesul propriu. lar 
la temelia acestora, a iubirii de sine și a interesului personal, stă fri- 
ca de moarte care îl stăpâneşte pe omul căzut. Vedem astfel că, din 
frica de moarte şi din înfruntarea ei potrivit unor rațiuni omenești, 
ia naştere iubirea de sine. Aceasta îl îndeamnă pe om să-și agoni- 
sească bunuri pământești, să urmărească afirmarea pe plan social și 
satisfacerea propriilor patimi, dintre care cele trei de căpetenie sunt 
iubirea de slavă, iubirea de argint și iubirea de plăcere. 

Astfel, pentru a simţi iubirea lui Dumnezeu, omul trebuie să se 
curățească mai întâi de aceste patimi, să prefacă iubirea de sine în iubi- 
re de Dumnezeu și de oameni, iar mai presus de toate trebuie să biru- 
iască frica de moarte, care este pricina iubirii de sine și a patimilor. 

Hristos a biruit moartea prin Răstignirea cea de bunăvoie, pogo- 
rârea la iad și Învierea Sa. Unindu-se cu Hristos, şi creștinul poate 
ajunge, de asemenea, să biruiască moartea în însăși viaţa sa și să se 
facă părtaş Tainei Învierii. Este ceea ce în Tradiţia ortodoxă numim 
trăirea Tainei Crucii şi a Învierii lui Hristos. 

Trăirea Tainei Crucii se săvârșește prin lupta cea de bunăvoie 
în Hristos şi curățirea de patimi, iar la trăirea Învierii lui Hristos 
omul ajunge prin luminarea minţii şi îndumnezeire. În felul acesta 
dobândește dragostea de Dumnezeu. 

Vedem, aşadar, că Dumnezeiasca Euharistie, prin însăși viziu- 
nea sa duhovnicească şi rugăciunile Sfintei Liturghii, deschide și 
are, totodată, trebuință de calea care duce către împărtășirea de 
Taina Crucii şi a Învierii lui Hristos. Curăţirea de patimi, împlini- 
rea poruncilor lui Hristos reprezintă în fapt trăirea Tainei Crucii, 
pogorârea în propriul iad, adică în „valea” morţii, care se săvârşeşte 
prin prihănirea de sine, pocăință și străduința de a împlini în chip 
desăvârșit poruncile lui Hristos. Odată cu luminarea minţii începe 
prima înviere, împărtăşirea de Paştile Domnului. 

Prin urmare, trăirea Tainei Crucii şi a Invierii lui [iristos expri- 
mă esenţa şi duhul Tradijţiei isihaste, așa cum este ea trăită în Dum- 
nezeiasca Euharistie. De altfel, după cum vom vedea și în cele ce 
urmează, predarea noastră în mâinile lui Hristos, Biruitorul morții, 
reprezintă însăși esența vieții isihaste. 

£) Dumnezeiasca Euharistie este calea împărtășirii și a mai îna- 
inte gustării a celor de pe urmă (eshaton-ul), adică a Împărăției lui 
Dumnezeu. lar cele mai de pe urmă - eshatologia - încep, potri- 
vit învățăturii Părinților, odată cu Întruparea lui Hristos și sunt, în 
esenţă, trăite în Dumnezeiasca Euharistie, după măsura împărtășirii 
omului de Taina Crucii şi a Învierii lui Hristos. 

Rugăciunile Dumnezeieștii Liturghii fac referire și la aceasta: „Deci, 
pomenind și noi, Stăpâne, (...) învierea cea din morți, înălțarea la ceruri, 
șederea de-a dreapta Ta, a lui Dumnezeu- Tatăl, şi slăvita şi înfricoşătoarea 
Lui A Doua Venire” (LV). De asemenea: „(...) ci să aflăm milă şi har 
împreună cu toți sfinții, care din veac au bine-plăcut Ție...” (LV). 

Această trăire a celor mai de pe urmă, a eshaton-ului, ca pe o arvu- 
nă încă din viaţa aceasta este numită în limbajul Sfintei Scripturi și 
al Sfinţilor Părinţi împărtășire de învierea cea dintâi. Desigur, pen- 
tru a ajunge la aceasta, este trebuință de trăirea morţii omului celui 
vechi. 

Prin urmare, Dumnezeiasca Euharistie, prin însăși viziunea sa 
şi rugăciunile Sfintei Liturghii, reprezintă o cale care îl conduce pe 
creștin la Muntele Sinai, la Cina cea de Taină, în Ghetsimani, pe 
Golgotha, la Cruce, la Mormânt, iad şi Înviere, la Cincizecime, la 
trăirea Tainei Crucii și a Învierii, la însăşi Taina eshaton-ului. 

lar așa cum se poate vedea în chip lămurit, toate aceste trepte 
statornicite de Dumnezeiasca Iconomie sunt trăite într-o unitate de 
nedespărțit. Desigur, cu cât omul se împărtășeşte mai mult de keno- 
za Mântuitorului Hristos, cu atât ajunge să trăiască mai deplin şi 
slava Învierii Sale. Această cale și viziune pe care o deschide Dum- 
nezeiasca Euharistie este Tradiţia isihasto-niptică a Bisericii noastre. 
Fără isihie-lucrare niptică, omul nu poate păși împreună cu Hristos 
pe calea către dobândirea slavei Sale şi nu poate ajuige să trăiască 
Taina Crucii și a Învierii Lui. 


' Liturghier, Ed. IBMBOR, Bucureşti, 2012, pp. 252, 256. (n. trad.) 

2. Aspecte isihasto-niptice ale Dumnezeieștii Euharistii 


În afara celor punctate mai sus referitor la viziunea pe care o 
deschide Dumnezeiasca Euharistie, strâns legată de calea străbătu- 
tă de fiecare creștin pentru a ajunge la unirea cu Hristos, la propria 
naştere din nou, trebuie să ne oprim și asupra unor aspecte parti- 
culare ale Dumnezeieştii Euharistii, care vădesc faptul că nu este 
cu putință ca omul să trăiască Dumnezeiasca Euharistie ca însăși 
Împărăția lui Dumnezeu dacă mai înainte nu a biruit în Hristos stă- 
pânirea diavolului, a morţii şi a păcatului din inimă. De alifel, în 
măsura în care omul îl biruiește pe diavol, în Hristos isus, ajunge 
să-L trăiască pe Hristos Cel Înviat în însăşi viaţa sa. 

Există multe elemente ale Dumnezeieștii Euharistii care vădesc 
această viață isihastă niptică pe care trebuie să o trăiască un creștin. 
Vom puncta pe scurt câteva dintre acestea. 

Este, desigur, de la sine înțeles faptul că isihia întruchipează 
întreaga strădanie ascetică a omului pentru dobândirea curăției ini- 

mii, a trezviei și a rugăciunii lăuntrice. 


a) Prezenţa îngerilor 


Dumnezeiasca Euharistie este, după cuvântul Sfântului Ioan 
Gură de Aur, „întâlnire (synodos) dintre cer şi pământ”, adică însoţire 
a celor cerești cu cele pământești, a celor îngereşti cu cele omeneşti. 
Este realitatea pe care ne-o amintește rugăciunea Vohodului mic: 

„Stăpâne Doamne, Dumnezeul nostru, Cel Ce ai așezat în ceruri cetele 
și oștile îngerilor și ale arhanghelilor spre slujba slavei Tale, fă ca, împreu- 
nă cu intrarea noastră, să fie şi intrarea sfinților îngeri, care slujesc împre- 
ună cu noi şi împreună slăvesc bunătatea Ta” (LI). 

Unde este de faţă Hristos, acolo sunt și îngerii care ÎI slavoslo- 
vesc. lar câți petrec îngereșşte, câți au, adică, rugăciunea lăuntrică 
a minţii, minte curată şi simţire duhovnicească, se învrednicesc în 
vremea săvârșirii Dumnezeieștii Euharistii de vederea duhurilor 
celor înțelegătoare, a puterilor cerești, aşa cum s-a petrecut cu Sfân- 
tul Spiridon, care slujea împreună cu îngerii. Vedem, astfel, dimen- 


' fbider, p. 140. 


402 


m 


XVII. VIAȚA ISIHASTĂ ȘI DUMNEZEILASCA EUHARISTIE 


siunea lăuntrică a Dumnezeieștii Euharistii, pe care nu o pot vedea 
cei ce nu viețuiesc în chip isihast. 

Preotul care petrece în isihie simte drept o nespus de mare 
binefacere din partea lui Dumnezeu faptul de a fi fost învredni- 
cit să săvârșească Dumnezeiasca Euharistie, deși de faţă sunt toate 
puterile îngerești: „Mulţumim Ție şi pentru Liturghia aceasta, pe care ai 
binevoit a o primi din mâinile noastre, deși stau înaintea Ta mii de arhan- 
gheli şi zeci de mii de îngeri, heruvirnii cei cu ochi mulți şi serafimii cei cu 
câte şase aripi, care se înalță zburând...“ (LI). 

Înainte de „întreit-sfânta cântare”, pe care Preotul simte că o 
înalță dimpreună cu puterile îngereşti, se roagă cerând ajutorul 
lui Dumnezeu: 

„(...) Însuți, Stăpâne, primeşte și din gurile noastre, ale păcătoşilor, 
întreit-sfânta cântare și ne cercetează întru bunătatea Ta. lartă-ne toată 
greşeala cea de voie și cea fără de voie; sfințește sufletele şi trupurile noastre 
și ne dă să slujim Tie întru cuvioşie în toate zilele vieții noastre...” (LIV. 

Cântarea cea împreună cu îngerii presupune o slujire închinată 
Domnului întru toată cuvioșia, însăşi transfigurarea sufletului și a 
trupului, adică a omului întreg. Toate acestea vădesc Tradiţia isi- 
hasto-niptică a Bisericii. 


b) Dumnezeiasca Euharistie şi 
Liturghia minții în inimă (noetică) 


Nu este lipsit de importanţă faptul că la ecteniile de pace şi la rugă- 
ciunile pe care Preotul le înalță către Dumnezeu, poporul răspunde 
„Doamne, miluieşte”. Se cuprinde în aceasta mărturisirea Dumnezei- 
rii lui Hristos („Doamne”) şi prihănirea de sine („miluieşte”), de vre- 
me ce omul are simțământul propriei nevrednicii. 

„Doamne, miluieşte” este forma concentrată a rugăciunii „Doam- 


rr 


ne, lisuse Hristoase, Fiul lui Dumnezeu, miluiește-mă” sau, alttel spus, 
„Doamne, lisuse Hristoase, Fiul lui Dumnezeu, miluieşte-imă” este ros- 
tirea pe larg, dezvoltată a scurtei rugăciuni „Doamne, miluieşte”. 
Această rugăciune liturgică descoperă dimensiunea ascetico-isihas- 
tă a Dumnezeieştii Euharistii. 


' ibideym, p. 172. 
* Ibidem, p. 144. 

Este cunoscut faptul că Părinții nevoitori repetă neîncetat această 
rugăciune „monologică”, de un singur gând, „Doamne, lisuse Hristoa- 
se, Fiul lui Dumnezeu, miluieşte-mă”, cu buzele, cu rațiunea şi cu min- 
tea în inimă, pomenesc numele lui Hristos, simt lucrarea numelui 
Său în inimile lor, în acea stare a fericitei întristări, fapt pentru care 
și preţuiesc atât de mult puterea rugăciunii „Doamne, miluieşte”. Ros- 
tesc Rugăciunea zi și noapte, se îndeletnicesc cu ea atât în vremea 
slujirii Dumnezeieştii Euharistii, cât și la toate celelalte sfinte slujbe. 

Un lucru de seamă este că, învățând să viețuiască în chip isihast 
înainte și după primirea Dumnezeieştii Euharistii — mărturie a fap- 
tului că au aflat locul minții-inimii și îi simt înlăuntru lucrarea -, se 
împărtăşesc cu Sfintele Taine nu doar cu trupul, cu simţirea şi cu 
raţiunea, ci și în chip înțelegător, noetic. 

Pentru cei mai mulți oameni acest fapt este cu totul neobișnuit, dar 
firesc pentru cei ce se liniștesc întru cunoștință. Deşi sunt de faţă la 
săvârșirea Dumnezeieştii Euharistii şi, prin mijlocirea simţurilor şi 
rațiunii, sunt conştienţi de cele care au loc atunci, aceştia se învred- 
nicesc a auzi deopotrivă și lucrarea noetică, a minţii în inimă, care 
se mișcă neîncetat, Duhul Sfânt rostind în inimă rugăciunea „Doam- 
ne, lisuse Hristoase, Fiul lui Dumnezeu, miluieşte-mă”. Se săvârșesc, 
adică, două Liturghii. Una este Dumnezeiasca Liturghie-Euharis- 
tie cea din afară, în cadrul căreia prin Harul Duhului Sfânt pâinea 
şi vinul se prefac în Trupul și Sângele lui Hristos, iar cealaltă este 
Liturghia-Euharistia lăuntrică, în vremea căreia are loc slujirea cea 
nezidită, iar liturghisitor este preotul cel duhovnicesc al Harului 
lui Dumnezeu. Între cele două Liturghii nu există vreo despărţire, 
ci amândouă se săvârșesc întru cunoștință. Duhul Sfânt preface 
pâinea și vinul în Trupul și Sângele lui Hristos și tot Duhul Sfânt 
săvârşeşte pe Jertfelnicul inimii rugăciunea cea înțelegătoare. 

Dumnezeiasca Liturghie care se slujește în biserică, mai cu sea- 
mă Dumnezeiasca Împărtășire cu Trupul și Sângele lui Hristos, 
hrăneşte Liturghia lăuntrică (lucrarea înțelegătoare), iar aceasta 
din urmă (lucrarea lăuntrică) îl face pe om să pătrundă în adân- 
curile Dumnezeieștii Euharistii și să ajungă la „duhul” ei. Acest 
lucru este cu putință deoarece rugăciunea minţii — energia-lucra- 
rea înțelegătoare mișcată din afară — nu îl scoate pe om în afara 
spațiului şi a timpului, nu rupe şirul gândurilor și acţiunilor sale, 

nu se săvârşeşte, altfel spus, într-o stare de extaz, așa cum este cazul 
religiilor orientale. 

Se întâmplă aceasta datorită faptului că, odată ce mintea-nous și 
rațiunea (logikî) se despart, ajung să lucreze amândouă deopotrivă, 
nu una în dauna celeilalte, ci completându-se reciproc. Este un fapt 
cu totul neobişnuit, dar adevărat: cu cât sporeşte lucrarea noetică, a 
minţii, cu atât se întărește mai mult atenţia raţiunii faţă de cele ros- 
tite sau înfăptuite, altfel spus, omul își concentrează atenţia asupra 
celor cu care se îndeletnicește. 

Din acest motiv, când vorbim despre participarea creștinilor la 
Dumnezeiasca Euharistie săvârșită în biserică, nu înțelegem simpla 


„ lor prezenţă fizică, nici împărtăşirea rațională de slujirea închinată 


Domnului, ci împărtășirea cea înţelegătoare, prin lucrarea noetică, 
a minţii. A lua parte la Dumnezeiasca Euharistie fără a te împărtăși 
de Liturghia înțelegătoare care se săvârşește lăuntric înseamnă a fi 
un simplu „observator”, un spectator de formă. 

Având în vedere cele arătate mai sus, spunem că Dumnezeiasca 


“ Buharistie cuprinde numeroase elemente din spectrul viețuirii în 


isihie și se săvârșește în duhul isihast al Bisericii Ortodoxe. 


c) Luminarea minții şi înțelegerea Scripturilor 


La fiecare Dumnezeiască Liturghie se citesc fragmente din scrie- 
rile Sfinţilor Apostoli şi pericope din Sfintele Evanghelii. Este deo- 
sebit de grăitor faptul că, înainte de citirea Evangheliei, Preotul 
rostește o rugăciune prin care Îl roagă pe Dumnezeu să desluşească 
în inimile noastre cuvintele Scripturii. 

Cunoaștem îndeobşte faptul că înțelegerea textelor evanghe- 
lice nu ţine de prelucrarea intelectuală a unor informaţii, nici de 
însușirea rațională a unor cunoştinţe filologice sau teologice, ci este 
o lucrare a Dumnezeiescului Har. Cei doi ucenici care se îndrep- 
tau către Emaus îşi simțeau inima arzând înlăuntrul lor când le 
vorbea Hristos, pe Care L-au cunoscut la frângerea pâinii (v. Luca 
24:13-35). Într-un alt loc, Sfântul Evanghelist Luca spune: „Atunci 
le-a deschis mintea ca să priceapă Scripturile” (Luca 24:45). Pentru 
înțelegerea Scripturilor locul de căpetenie îl are inima, în întregul ei 
înteles biblic şi patristic. 

În Rugăciunea dinaintea citirii Sfintei Evanghelii, Preotul spu- 
ne: „Strălucește în inimile noastre, lubitorule de oameni, Stăpâne, lumina 
cea curată a cunoaşterii Dumnezeirii Tale şi deschide ochii gândului nos- 
tru spre înțelegerea evangheliceştilor Tale propovăduiri” (LI). Este vor- 
ba aici despre inimă, care reprezintă centrul vieţii duhovniceşti a 
omului, altfel spus „inima adâncă (adâncul inimii)”. Se face pomenire, 
totodată, de „ochii gândului”, adică de mintea-nous, ochi care, închiși 
fiind, trebuie să se deschidă, și de „lumina cea curată” a cunoașterii 
dumnezeiești, pe care Preotul Îi roagă pe Dumnezeu să o strălu- 
cească în inimile noastre. 

Prin cuvintele acestei rugăciuni ne rugăm, totodată, ca Dumne- 
zeu să pună în noi şi „frica fericitelor [Sale] porunci, ca, toate poftele 
trupeşti călcând, să viețuim duhovnicește, cugetând şi făcând toate cele ce 
sunt spre bună-plăcerea [Sa]” (LI). Singură venirea lui Dumnezeu în 
inimă nu este de ajuns pentru a înțelege cuvintele scrierilor Sfinţilor 
Apostoli și Evangheliști, ci este trebuinţă și de primirea puterii lui 
Dumnezeu care să sporească în noi frica poruncilor, spre a împlini, 
adică, cele rânduite de Hristos, astfel încât, „poftele irupești călcând, 
să viețuim duhovnicește, cugetând și făcând” cele ce Îi sunt bineplăcu- 
te lui Dumnezeu. 

Înălțăm această rugăciune Mântuitorului Hristos, ca Unuia Care 
este „luminarea sufletelor și a trupurilor noastre”. Ea vădeșşte, de altfel, 
toate elementele isihaste ale Tradiţiei ortodoxe. 


d) Cele trei trepte: catehumenii, 
cei spre luminare şi cei credincioşi 


În ceea ce priveşte participarea la Dumnezeiasca Liturghie, exis- 
tă o delimitare clară a trei categorii: catehumenii, cei pentru luminare 
Și cei credincioși. 

Catehumenii şi cei spre luminare rămân înlăuntrul sfântului 
lăcaș până la momentul rostirii ecteniilor care urmează după citirea 
Sfintei Evanghelii, când ies din biserică, căci, lipsiți de Sfântul Botez 
şi nefiind încă mădulare ale Bisericii, nu pot sta de față la săvârşirea 
Dumnezeieştii Euharistii. Dimpreună cu catehumenii şi cu cei spre 


"Ibidem, pp. 147-148. 
? Ibidem, p. 148. 

luminare, părăsesc biserica și cei ce se pocăiesc. Credincioșii, lucră- 
tori ai curăţiei și ai pocăinţei, care s-au învrednicit de luminare sau 
care „pătimesc îndumnezeirea”, rămân să se împărtăşească de Taina 
Dumnezeieștii Euharistii. 

Aceste trei categorii, catehumenii, cei spre luminare şi cei credincioşi, 
nu sunt constituite după forme și criterii de ordin exterior sau potri- 
vit unor calități morale, nici nu îi cuprind pur şi simplu pe cei care 
au primit sau nu Sfântul Botez. După cum am arătat în cuprinsul 
altor scrieri, catehumenii și cei ce se pocăiau alcătuiau o categorie 
aparte, ca unii ce se pregăteau de primirea Botezului și duceau lup- 
ta curățirii inimii de patimi. Cei botezați erau numiţi luminaţi (pho- 
tisthentes), întrucât prin Botez primiseră lumina Harului Dumneze- 
iesc și, astfel, se învredniciseră, cu lucrarea Acestuia, de luminarea 
minţii întunecate prin păcat. ar credincioși erau cei ce aveau credinţa 
din vedere (contemplare, ek theorias), iar nu în chip simplu pe cea 
din auzire (ex akois). Credinţa din auzire era proprie catehumenilor, 
cei credincioși deosebindu-se prin împărtășirea lor de credința cea 
din vedere. 

Citind cu atenţie rugăciunile și cererile rostite pentru catehumeni 
şi pentru cei spre luminare, înțelegem ce anume însemnau aceste 
trepte. Credincioșii se roagă pentru catehumeni ca Dumnezeu să-i 
învrednicească de „baia nașterii celei de a doua, de iertarea păcatelor şi de 
veşmântul nestricăciunii” (LI). Aici Sfântul Botez este pus în legătură 
cu iertarea păcatelor, curățirea inimii de patimi și îmbrăcarea în hai- 
na nestricăciunii, adică înveșmântarea cu Harul Dumnezeiesc, care 
se vădeşte prin luminarea minţii. Învrednicit de acestea, cel bote- 
zat se va uni cu Biserica, va deveni mădular de cinste al ei, adică 
mădular al Trupului lui Hristos și se va număra împreună cu tur- 
ma cea aleasă. Preotul se roagă: „Uinește-i cu sfânta Ta sobornicească și 
apostolească Biserică şi numără-i cu turma Ta cea aleasă” (LI). Totodată, 
în Liturghia Sfântului Vasilie cel Mare rugăciunea pe care acesta o 
înalţă Domnului pentru catehumeni este ca ei să se arate „mădulare 
cinstite ale Sfintei [Sale] Biserici”, iar primirea veșmântului nestrică- 
ciunii este pusă în legătură cu învrednicirea lor de „cunoașterea ade- 
văratului Dumnezeu” (LV. | 


"Ibidem, p. 155. 
"Ibidem, p. 229. 

Este vădit, astfel, taptul că pregătirea pentru primirea Botezu- 
lui se află în strânsă legătură cu întreaga Tradiţie isihasto-niptică 
a Bisericii cu privire la împărtăşirea de energia-lucrarea curăţitoare 
a lui Dumnezeu, iar Taina propriu-zisă a Botezului, cu Tradiţia 
Bisericii despre împărtășirea de energia-lucrarea Sa luminătoare și 
îndumnezeitoare. 

În Liturghia Darurilor mai-Înainte Sfinţite deosebirea dintre catehu- 
meni și cei spre luminare se face vădită încă și mai mult. În rugăciunea 
pentru catehumeni, Preotul se roagă ca Dumnezeu să-i izbăvească de 
înșelăciunea cea veche și de tot vicleșugul potrivnicului, să-i cheme la 
viața cea veşnică, să le lumineze sufletele şi trupurile şi să-i numere cu 
turma Sa cuvântătoare, peste care a fost chemat numele Său cel sfânt. 
Cu alte cuvinte, este vorba în chip lămurit despre curățirea creștinului 
de omul cel vechi, despre luminarea minții și a trupului, pusă în legă- 
tură cu intrarea sa în turma lui Hristos şi împărtăşirea de viaţa cea 
veșnică. Rugăciunea este următoarea: 

„Dumnezeule, Dumnezeul nostru, Ziditorule şi Făcătorule a toate, Cel 
Ce voieşti ca toți să se mântuiască şi la cunoștința adevărului să vină, 
caută spre robii Tăi cei chemați şi-i izbăvește pe dânșii de înșelăciunea 
cea veche și de vicleșugul potriunicului. Cheamă-i pe dânşii la viața cea 
veșnică; luminează sufletele şi trupurile lor; numără-i cu turma Ta cea 
cuvântătoare, peste care a fost chemat numele Tău cel sfânt” (LD). 

După rugăciunea pentru „cei chemaţi” - catehumenii — sunt ros- 
tite rugăciuni pentru „frații care se pregătesc pentru sfânta luminare”, 
ca Dumnezeu „să-i întărească pe dânșii și să le dea putere, să-i lumineze 
cu lumina cunoștinței şi a dreptei credinte, să-i învrednicească, la vremea 
cuvenită, de baia naşterii de a doua, de iertarea păcatelor și de veșmântul 
nestricăciunii, să-i nască din nou prin apă şi prin Duh, să le dăruiască lor 
desăvârşirea credinței, să-i numere cu sfânta şi aleasa Lui turmă” (LD). 

Din aceste cereri înțelegem în chip lămurit cele ce privesc lumi- 
narea și intrarea în Biserică a creștinului, care, odată botezat, devi- 
ne mădular al ei. Vedem aceasta și din rugăciunea pentru cei ce 
se pregătesc de primirea luminării. Preotul se roagă ca Dum- 
nezeu să-și descopere înaintea lor Faţa Sa, să le lumineze gân- 
dul, să-i facă statornici în credinţă, să-i întărească în nădejde, să-i 


* Ibidem, p. 309. 
2 Ibidem, p. 310. 

desăvârșescă în dragoste și să-i arate mădulare cinstite ale Hristo- 
| sului Său (LD). 
| Din această mai înainte pregătire a catehumenilor și a celor spre 
luminare este vădită înțelegerea de care s-au învrednicit credincioșii, 
| adevăratele mădulare ale Bisericii. Rugăciunile celor credincioși, 
care sunt și rugăciunile înălțate de Preoţii slujitori pentru a se apro- 
pia în chip vrednic de Sfântul Jertfelnic, au un conținut cu totul isi- 
hast. Se face pomenire de apropierea „fără de osândă şi fără de smin- 
teală” de Dumnezeiasca Euharistie, de „mărturisirea curată a cuge- 
tului”, de chemarea lui Dumnezeu „în toată vremea şi în tot locul”, 
de curățirea sufletelor și a trupurilor „de toată necurăția trupului şi a 
duhului”, de „spor în viată, în credinţă și în înţelegerea cea duhowniceas- 
| că”, de slujirea lui Dumnezeu „cu frică şi cu dragoste” (LI), de slobo- 
zirea simţirilor „din amorțirea patimilor” şi de punerea tuturor aces- 
tor simţuri ale sufletului și ale trupului sub buna povăţuire a cuge- 
tului celui dinlăuntru (LD), de luminarea ochiului gândului şi de 
arătarea credincioșilor ca „fii ai luminii şi ai zilei” (LDY. 
Cererile şi rugăciunile pentru cei chemați (catehumeni), pentru cei 
ce se pregătesc pentru luminare și pentru cei credincioși vădesc, așadar, 
întreaga Tradiţie ascetică, isihastă şi niptică a Bisericii noastre. 


e) Rugăciunea Imnului Heruvic 


Rugăciunea pe care Preotul o rosteşte în fața Sfintei Mese în tim- 
pul cântării Heruvicului este o rugăciune de pocăință, menită să-i 
înlesnească pregătirea pentru înalta slujire a Dumnezeieştii Euha- 
ristii şi punerea înainte a Preacuratelor Daruri. Cunoaștem bine 
faptul că în Tradiţia ortodoxă pocăinţa nu este rodul simțământului 
psihologic de vinovăţie, ci vădirea strâmbătăților sufletești, care se 
descoperă în inima omului prin lucrarea Luminii Dumnezeiești. 
Preotul rostește şi aceste cuvinte: 

„Deci pe Tine Te rog, Cel ce singur eşti bun şi binevoitor, caută spre 
mine păcătosul şi netrebnicul robul Tău, şi-mi curățeşte sufletul şi inima 
de cugete viclene; şi învredniceşte-mă, cu puterea Sfântului Tău Duh, pe 

" Ibidem, p. 311. 


| ? Ibidem, pp. 137-158, 
| 2 bideu, pp. 312-313. 

mine, cel ce sunt îmbrăcat cu harul preoţiei, să stau înaintea sfintei Tale 
mese acesteia şi să jertfesc sfântul şi preacuratul Tău Trup şi scumpul Tău 
Sânge. Căci la Tine vin, plecându-mi grumajii mei, şi mă rog Ţie: Să nu 
întorci fața Ta de la mine, nici să mă lepezi dintre slujitorii Tăi, ci binevo- 
ieşte să-Ţi fie aduse darurile acestea de mine păcătosul şi nevrednicul robul 
Tău” (LI). 

În această rugăciune se arată faptul că săvârșirea ainei 
Dumnezeieștii Euharistii nu este un simplu act tipiconal de sluji- 
re bisericească ori împlinirea unei îndatoriri religioase, ci un eve- 
niment de mare însemnătate. Preotul intră în întunericul slavei lui 
Dumnezeu și este covârșit de simţirea propriei nevrednicii, Se roa- 
gă atunci cu multă căldură: „Nimeni din cei legați cu pofte şi cu des- 
fătări trupeşti nu este vrednic să vină, să se apropie sau să slujească Ție, 
Împăratul slavei; căci a sluji Ție este lucru mare şi înfricoşător chiar pen- 
tru puterile cele cereşti” (LI). Există, desigur, o deosebire de esenţă. 
Una este simţirea nevredniciei și altceva lipsa vredniciei. 

Este vădit, astfel, faptul că Dumnezeiasca Liturghie nu poate fi 
săvârșită fără îndeplinirea mai înainte a unor condiţii, de vreme ce 
slujirea sa presupune urmarea Tradiţiei isihasto-niptice, care nu 
poate fi, desigur, despărțită de isihasmul ortodox. 


f) „Toată viața noastră lui Hristos Dumnezeu să o dăm” 


Un alt element isihasi din care se adapă Dumnezeiasca Euharis- 
tie este dăruirea întregii noastre vieţi lui Dumnezeu. Aceasta pre- 
supune izbăvirea de iubirea de sine, pricinuită, așa cum am văzut 
mai înainte, de frica morții. Omul nu se poate lepăda de sine pentru 
a-L iubi pe Dumnezeu câtă vreme stăpânesc asupra sa cele ce iau 
naştere din frica de moarte. 

Auzim în repetate rânduri la Dumnezeiasca Liturghie această 
ectenie de cerere: „Pe noi înșine şi unii pe alții și toată viața noastră 
lui Hristos Dumnezeu să o dăm” (LI). Este vorba despre calea asce- 
tică de dăruire a întregii noastre vieți lui Dumnezeu, precum și de 
punerea înaintea Lui a tuturor necazurilor semenilor noștri. De ace- 

"Ibidem, pp. 159-160. 


2 Ibidem, p. 159. 
* Ibidem, p. 167. 

ea, la rugăciunea Preotului, poporul răspunde: „fie, Doamne”. Se 
vede aici deșşertarea, kenoza omului, care se aduce pe sine prinos 
lui Dumnezeu, din dragoste faţă de El. 

Totodată, în chiar miezul slujirii Dumnezeicștii Euharistii, auzim 
rostindu-se: „Ale Tale, dintru ale Tale, Ţie Îți aducem de toate și pentru 
toate” (LI)!. Toate câte le avem, ca unele ce sunt daruri dumnezeieşti, 
I le aducem iarăși Lui, mulțumindu-l pentru cele primite. Această 
dăruire de sine este taina ascultării de Dumnezeu, strâns legată de 
înviere și viaţă, de vreme ce, după cuvântul Sfinţilor Părinţi, ncas- 
cultarea este moarte, iar ascultarea este viață. 

Trebuie notat, de asemenea, şi îndemnul Preotului slujitor: „Sus 
să avem inimile”, respectiv răspunsul pe care îl dă poporul: „Avem 
către Domnul”. Acest dialog, arată întreaga dăruire, din toată inima, 
a celui credincios lui Dumnezeu. În lumina acestor temeiuri trebu- 
ie înțeleasă rugăciunea Preotului: „ie, Stăpâne, lubitorule de oameni, 
Îti încredințăm toată viaţa şi nădejdea noastră și cerem și ne rugăm și cu 
umilință cădem înaintea Ta...” (LIV. 

În afara acestor rugăciuni propriu-zise, întreg duhul Dumneze- 
ieştii Euharistii este unul de jertfă, de dăruire, deşertare și prihănire 
de sine, de pogorâre prin Har în „lăcașul” morții care ne stăpânește 
şi ne lipsește de viata cea dumnezeiască. 


9) „Ziua toată desăvârşită, sfântă, 
în pace şi fără de păcat, la Domnul să cerem” 


Rugăciunile pe care Preotul le înalță către Dumnezeu nu se măr- 
ginesc numai la cereri care privesc sănătatea trupului, îmbelșugarea 
roadelor pământului sau alte trebuințe omenești, ci se referă și la 
sfințirea credincioșilor, primirea păcii lăuntrice, iertarea păcatelor, 
săvârşirea celeilalte vremi a vieții întru pocăință, învrednicirea de 
sfârșit creştinesc şi răspuns bun în Ziua Judecăţii. Socotim de folos 
să redăm pe larg, aceste ectenii de cerere pentru a putea vedea mai 
lămurit conţinutul lor, care este unul cu precădere isihast: 

„Ziua toată desăvârşită, sfântă, în pace şi fără de păcat, la Domnul să 
cerem. 

? Ibidem, p. 182. 

Înger de pace, credincios îndreptător, păzitor al sufletelor şi al trupuri- 
lor noastre, la Domnul să cerem. 

Milă şi iertare de păcatele şi de greşelile noastre, la Domnul să cerem. 

Cele bune şi de folos sufletelor noastre şi pace lumii, la Domnul să 
cerem, 

Cealaltă vreme a vieții noastre în pace şi întru pocăință a o săvârşi, la 
Domnul să cerem. 

Sfârşit creştinesc vieții noastre, fără durere, neînfruntai, în pace şi răs- 
puns bun la înfricoşătoarea judecată a lui Hristos, să cerem” (LI). 


Este trebuinţă să avem în toată vremea pomenirea lui Dumne- 
zeu. Pocăința pentru cele trecute, viața ascetică pe care o ducem în 
prezent și nădejdea celor viitoare trebuie să adape această neînce- 
tată aducere-aminte de Dumnezeu în inima noastră. Jar calea de 
urmat este însăși Tradiţia isihasto-niptică a Bisericii noastre. 


h) Preoţia mărturisitoare 


Preotul care vieţuiește în chip isihast înainte, în timpul şi după 
săvârșirea Dumnezeieștii Liturghii se învredniceşte a pătrunde în 
duhul adânc al acesteia, care este cel al kenozei lui Hristos. Aşa cum 
Hristos a avut înainte în Grădina Ghetsimani paharul necazurilor 
şi al păcatelor întregii lumi, așa cum S-a răstignit și a murit pen- 
tru a birui păcatul, moartea şi pe diavolul în însuși Trupul Său, aşa 
cum S-a pogorât în iad, în împărăția morții şi i-a înviat pe Drepţii 
Vechiului Legământ, tot astfel și Preotul isihast, care, prin rugăciu- 
nea cea înțelegătoare, a minții, a învăţat să ia asupra sa păcatele 
străine, păcatul tuturor oamenilor, petrece în vremea Dumnezeieştii 
Liturghii în chip mucenicesc. 

În această stare rugăciunea sa este una plină de tărie, muceni- 
cească, o rugăciune a Crucii. Preotul îi îmbrățișează pe toți oamenii, 
rugându-se pentru întreaga lume, pentru „oremuri paşnice”, „pen- 
tru cei ce călătoresc pe uscat, pe ape și prin aer, pentru cei bolnavi, pentru 
cei ce se ostenesc”, pentru cei stăpâniți de demoni, pentru cei robiţi, 
pentru orfani şi văduve, pentru tineri, bătrâni și pentru mântuirea 
tuturor: 


i jbideri, p. 167. 


412. 


XVUL. VLAȚA ISIHASTĂ ȘI DUMNEZEIASCA EUHARISTIE 


„(...) cămările lor le umple de tot binele, căsniciile lor în pace şi în unire 
le păzeşte; pe prunci îi creşte, tinerețile le călăuzeşte, bătrânetțile le întăreş- 
te, pe cei slabi de suflet îi îmbărbătează, pe cei risipiţi îi adună, pe cei rătă- 
ciți îi întoarce şi-i uneşte cu sfânta Ta sobornicească şi apostolească Biseri- 
că. Pe cei bântuiţi de duhuri necurate îi slobozeşte; cu cei ce călătoresc pe 
ape, pe uscat şi prin aer, împreună călătoreşte, văduvelor le ajută, pe orfani 
îi apără, pe cei robiți îi izbăveşte, pe cei bolnavi îi tămăduieşte. Adu-Ți 
aminte, Doamne, şi de cei ce sunt în judecăți, în închisori, în prigoniri, în 
amară robie şi în orice fel de necaz, nevoie şi strâmtorare. Adu-Ți aminte, 
Dumnezeule, şi de toţi ce au trebuință de marea Ta milostivire, de cei ce 
ne iubesc şi de cei ce ne urăsc pe noi, şi de cei ce ne-au cerut nouă, nevred- 
nicilor, să ne rugăm pentru dânşii. Adu-Ți aminte, Doamne, Dumnezeul 
nostru, şi de tot poporul Tău şi peste toți revarsă mila Ta cea bogată, împli- 
nind tuturor cererile cele spre mântuire. Şi pe cei pe care nu i-am pomenit, 
din neştiință sau uitare, sau pentru mulțimea numelor, Tu Însuţi îi pome- 
neşte, Dumnezeule, Cel ce ştii vârsta şi numirea fiecăruia, Cel ce ştii pe 
fiecare din pântecele maicii lui. Că Tu eşti, Doamne, ajutătorul celor fără 
de ajutor, nădejdea celor fără de nădejde, izbăvitorul celor înviforați, lima- 
nul celor ce călătoresc pe ape, doctorul celor bolnavi. Însuţi, tuturor toate 
le fii, Cel ce ştii pe fiecare şi cererea lui, casa şi trebuința lui. Apără, Doam- 
ne, oraşul (sau satul) şi țara aceasta şi toate oraşele şi satele, de foamete, de 
ciumă, de cutremur, de potop, de foc, de sabie, de venirea asupra noastră a 
altor neamuri şi de războiul cel dintre noi” (LV). 

Rugăciunea pentru întreaga lume a Preotului isihast, săvârșită 
după pilda lui Hristos, nu este una rațională și formală, ci adân- 
că, plină de durere, este o rugăciune înțelegătoare, noetică. Ea se 
lucrează mai cu seamă în inimă, în miezul ființei omului și se revar- 
să ca focul şi asupra trupului. Este simțită deopotrivă în suflet și în 
trup. 

Preotul isihast se pogoară în vremea Dumnezeieştii Euharistii 
până la iad, rugându-se cu durere pentru cei adormiţi, care așteaptă 
și ei să primească „folos“. Toată această stare de rugăciune îl face 
pe Preotul slujitor „purtător al Preoţiei mărturisitoare a lui Hristos”, 
Aceasta este Preoţia cea duhovnicească, harisma prorocească, slu- 
jirea kenotică, 

"Ibidem, pp. 258-259. 

î) Împărtăşirea cu Dumnezeieştile Taine 


După străbaterea acestei căi isihaste ascetice atât înainte, cât şi în 
vremea săvârșirii Dumnezeieştii Euharistii, Preoţii slujitori şi popo- 
rul credincios se apropie pentru a se împărtăși cu Trupul și Sânge- 
le lui Hristos. Împărtășirea cu Sfintele Taine nu este o datină evla- 
vioasă, un gest sentimental sau o aducere-aminte, o comemorare 
rațională, nici nu mâncăm şi bem dintr-o pâine şi un vin obișnuit, ci 
împărtaşire de Trupul și Sângele lui Hrisos, cu alte cuvinte, părtășie 
și comuniune a omului cu Hristos. 

Pentru aceasta avem trebuinţă de un cuget curat, astfel încât pri- 
mirea Dumnezeieştii Împărtăşanii să ne fie „spre lăsarea păcatelor, 
spre iertarea greşelilor, spre împărtăşirea cu Sfântul Duh, spre moşteni- 
rea împărăției cerurilor, spre îndrăznirea cea către Tine, iar nu spre jude- 
cată sau spre osândă” (LI). Preotul se roagă, totodată, ca toţi împre- 
ună, slujitori ai altarului și credincioşi, să se învrednicească a primi 
„întru curata mărturisire a cugetului” părticica Sfintelor Taine şi a se 
uni cu Sfântul Trup și Sânge ale lui Hristos, așa încât, ,, primindu-le cu 
vrednicie, să avem pe Hristos sălăşluind în inimile noastre şi să fim locaş 
al Sfântului Tău Duh” (LV. Când cineva Îl are pe Hristos înlăuntrul 
inimii sale şi se face pe sine lăcaş al Duhului Sfânt, se împărtășește 
de neîncetata rugăciune lăuntrică a inimii. Aceasta este tâlcuirea pe 
care Sfinții Apostoli, mai cu seamă Sfântul Apostol Pavel, şi Sfinții 
Părinţi ai Bisericii, precum Sfinţii Vasilie cel Mare, Simeon Noul Teo- 
log, Grigorie Palama ş.a. o dau cu privire la sălășluirea lui Hristos 
înlăuntrul nostru și prefacerea noastră în templu al Duhului Sfânt. 

Ecteniile de cerere nu privesc însă numai împărtășirea cu vred- 
nicie a credincioşilor cu Trupul și Sângele lui Hristos, ce poate fi 
deopotrivă gustare a Raiului sau a iadului — „spre plinirea împărăției 
cerurilor (...), iar nu spre judecată sau spre osândă” (LI) -, ci se referă și 
la petrecerea lor după primirea Sfintelor Taine. Altfel spus, Dumne- 
zeiasca Euharistie nu este în chip simplist un premiu înmânat celor 
care s-au pregătit prin pocăință şi cele rânduite de Tradiţia niptică 
a Bisericii, ci este un leac — o „injecţie” duhovnicească spre a putea 
păstra sfânta isihie și după ce ne-am împărtășit. 

! Ibidem, p. 177. 


? fbidem, p. 263. 
 Ibidera, p. 177. 

Dumnezeiasca Împărtășanie trebuie să le fie celor ce o primesc, 
în urma cuviincioasei lor pregătiri, „spre trezirea (trezvia) sufletu- 
lui, (...) spre împărtăşirea (părtăşia) cu Sfântul Tău Duh, spre plinirea 
împărăției cerurilor, spre îndrăznirea cea către Tine” (LI)!. Asttel, prin 
împărtășirea cu Trupul și Sângele lui Hristos sporeşte trezvia sufle- 
tului în faţa oricărei înșelări a ispitelor. Sufletul se umple de părtășia 
cu Duhul Sfânt, de plinirea Împărăției lui Dumnezeu. 

Energia pe care o primim prin împărtășirea cu Trupul şi Sângele 
lui Hristos ni se face lucrătoare spre „credinţă neînfruntată, spre dra- 
goste nefățarnică, spre desăvârșirea înțelepciunii, spre tămăduirea sufle- 
tului și a trupului, spre depărtarea a tot potrivnicul, spre paza poruncilor 
Tale şi spre răspuns bine primit la înfricoșătorul scaun de judecată al Hris- 
tosului Tău” (LV). 

Dumnezeiasca Împărtășanie este strâns legată, de asemenea, şi 
de înfricoșata Judecată de Apoi. Preatul se roagă ca cei credincioși 
să se învrednicească de primirea Sfintelor Taine „până la suflarea cea 
mai de pe urmă” „ca merinde pentru viața de veci şi răspuns bineprimit la 
înfricoșătorul scaun de judecată” al lui Hristos” și spre împărtăşirea de 
bunătăţile cele nestricăcioase pe care Dumnezeu le-a gătit celor ce-L. 
iubesc împreună „cu toți sfinții... care din veac au bineplăcut Ţie”*. 


3. Concluzie 


Dumnezeiasca Euharistie reprezintă, așadar, centrul vieţii 
bisericești şi duhovnicești, fără a fi însă despărțită de Tradiţia isi- 
hastă. Pentru a ne putea face părtași Dumnezeieştii Fuharistii tre- 
buie ca vieţuirea noastră de mai înainte să fie una isihastă, în duhul 
isihasto-niptic în care se săvârşeşte însăși Taina Dumnezeieștii 
Liturghii. De asemenea, după încheierea acesteia, suntem chemați 
să ducem mai departe viața niptică, de isihie. 

Prin urmare, viaţa isihasto-niptică este premisa slujirii cu vred- 
nicie a Dumnezeieștii Euharistii și a împărtășirii fără de osândă cu 

! ibidem, 

 fbidem, p. 275. | Ă 
i, i ea a şasea, a Sfântului Vasilie cel Mare, din Canonul Sfintei Impărtăşanii. 


“Rugăciunea a doua, a Sfântului loan Gură de Aur, din Canonul Sfintei Împărtă- 
șanii. (n. trad.) 

Trupul și Sângele lui Hristos. Slujirea Dumnezeieştii Euharistii are 
loc, de vreme ce Hristos Însuși o săvârşeşte prin Preotul Său, însă 
de felul în care ne apropiem pentru a primi Sfintele Taine depin- 
de lucrarea energiei lui Dumnezeu în noi, fie spre osândă, fie spre 
îndumnezeire. 

Dacă citim cu atenţie rugăciunile rânduite înainte și după pri- 
mirea Dumnezeieştii Împărtășanii, vom înțelege mai deplin cum 
trebuic să ne apropiem cu vrednicie de Dumnezeiasca Euharistie 
și cum lucrează în noi Trupul și Sângele lui Hristos după ce ne-am 
împărtășit; putem vedea, cu alte cuvinte, întreaga Tradiţie isihas- 
to-niptică a Sfinților Părinţi ai Bisericii, care este strâns legată de 
Sfintele Taine. 

Așa cum la A Doua Venire toţi vor sta înaintea Feţei lui Dumne- 
zeu și-L. vor vedea, însă nu toți vor avea părtășie cu EI, de vreme ce 
drepții se vor împărtăși de energia Lui spre îndumnezeire, iar cei 
ce nu s-au pocăii spre osândă, tot astfel stau lucrurile și cu cei ce 
se apropie de Dumnezeiasca Euharistie, Împărtăşirea de Dumne- 
zeu este întotdeauna un prilej de judecată pentru om, este ceea ce 
ne-am obișnuit să numim un moment „de criză” [gr. krisis, judecată, 
criză — n, trad.]. 

De mare însemnătate este cuvântul Sfântului Simeon Noul Teo- 
log cu privire la Preotul liturghisitor, care arată strânsa legătură 
dintre Dumnezeiasca Euharistie și isihasm. Scrie: 

„[Acest sfânt și fericit Simeon (Evlaviosul), întrebat odată cum trebuie 
să fie preotul, a răspuns zicând:] «Eu nu sunt vrednic să fiu preot. Dar am 
cunoscut, fără îndoială, cât de vrednic trebuie să fie cel ce va avea să slujeas- 
că tainele lui Dumnezeu. În primul rând, să fie curat nu numai cu br upul, 
ci şi cu Sufletul; pe lângă acestea, trebuie să nu fie părtaş la nici un păcat. 
În al doilea rând, să Ă fie smerit atât în purtarea din afară, cât și în simţirea 
din lăuntru a sufletului. Apoi, când stă înaintea Sfintei şi sfințitei Mese, 
trebuie să vadă, fără îndoială, cu mintea pe Dumnezeu, iar cu simțurile, 
Sfiniele așezate înninte. Dar nu numai acestea, ci e dator să-L aibă în chip 
conștient, sălășuit în inima sa, și pe Însuşi Cel prezent în chip nevăzut în 
daruri, ca să poată aduce cererile cu îndrăznire. Şi, ca prieten care vorbeşte 
cu prietenul, să zică: "Tatăl nostru Care ești în ceruri, sfințească-se numele 
Tău”, rugăciunea arătându-l ca având pe Cel Ce e Fiul lui Dumnezeu prin 

fire, sălășluit în sine împreună cu Tatăl şi cu Duhul Sfânt. Așa am cunos- 
cut eu pe preoți, lertați-mă, părinți şi frați» *. 


La fel de însemnate sunt și cele pe care Sfântul Simeon le spune 
ca despre un altul — pentru a se ascunde pe sine — despre arătarea 
Duhului Sfânt în vremea Dumnezeieștii Liturghii și lucrarea Acestu- 
ia, Duhul Sfânt fiind Cel Ce îi sfințește pe Preoţi prin Taina Preoţiei și 
preface Cinstitele Daruri în vremea săvârșirii Dumnezeieștii Euha- 
ristii. În Cele 225 de capete teologice şi practice scrie: 


„Mai spunea şi aceasta, ca despre altul, ascunzându-se pe sine şi oco- 
lind slava de la oameni, dar arătându-se pe sine însuşi silit de iubirea de 
oameni. «Am auzit, zicea, de la un preot monah, care avea îndrăzneală față 
de inine, ca faţă de un frate iubit al lui: "Niciodată n-am liturghisit fără 
să văd pe Duhul Sfânt cum L-am văzut venind asupra mea când mă hiro- 
toneau şi mitropolitul spunea rugăciunea preotului și Evhologhiul stătea 
asupra capului meu nevrednic'». Întrebat de mine cum L-a văzut pe Aces- 
ta atunci şi în forma cărui chip, a spus: «Simplu şi fără chip, dar ca lumi- 
nă». Și fiindcă la început mă miram văzând ceea ce niciodată n-am văzut 
şi întrebându-mă ce poate fi aceasta, Acela mi-a spus în chip tainic, de par- 
că cunoșteam vocea: «Eu așa Mă pogor peste toți prorocii şi apostolii, și 
aleşii, şi sfinții de acum ai lui Dumnezeu. Căci sunt Duhul Sfânt al lui 
Hristos lgr.: Dumnezeul, | Căruia I se cuvine slava şi stăpânirea în veci. 
Amin"? 


Aceste cuvinte ale Sfântului Simeon vădesc marea însemnătate a 
isihasmului în vederea adâncirii în duhul Dumnezeieştii Euharistii 
şi a trăirii celor săvârşite în vremea slujirii ei, cu totul de necuprins 
cu simțurile trupeşti ale omului. 

Prin urmare, cei ce s-au pregătit după cuviinţă şi viețuiesc după 
Tradiţia isihastă a Bisericii se învrednicesc a simți, după săvârșirea 
Dumnezeieștii Euharistii, că au trăit Taina Crucii şi a Învierii lui 
Hristos, așa cum arată și această rugăciune din Dumnezeiasca Litur- 
ghie a Sfântului Vasilie cel Mare: 

' Philokalia ton ieron niptikon, Ed. To Perivoli tis Panaghias, 1987, vol. 4, pp. 47-48. 
Reproducem fragmentul după traducerea românească: Sf. Simeon Noul Teolog, în 


Filocalia, vol. 6, p. 103. (n. trad.) 
* Ibidem, p. 48. In trad. rom.: ibidem, pp. 103-104. 

„Plinitu-s-a şi s-a săvârșit, pe cât a fost întru a noastră putere, Hris- 
toase, Dumnezeul nostru, Taina rânduielii Tale; că am făcut pomenirea 
morții Tale, văzut-am chipul învierii Tale, umplutu-ne-am de viața Ta cea 
nesfârşită, îndulcitu-ne-am de hrana Ta cea neîmpuţinată, căreia binevoiește 
a ne învrednici pe noi toți şi în veacul ce va să fie, cu harul Celui fără de 
început al Tău Părinte şi al Preasfântului şi bunului şi de viaţă făcătorului 
Tău Duh acum şi pururea şi în vecii vecilor. Amin” (LV). 


Cu totul potrivit este a cânta atunci această cântare de biruință: 
„Am văzut Lumina cea adevărată, am primit Duhul cel ceresc; am aflat 
credința cea adevărată, nedespărțitei Sfintei Treimi închinându-ne, că 
Aceasta ne-a mântuit pe noi” (LV). 

Dumnezeu-Omul Hristos ne mântuiește prin Trupul şi Sânge- 
le Său, prin Sfintele Taine pe care ni le-a dăruit, iar noi, primin- 
du-le, ne împărtășim de energia lui Dumnezeu fie spre osândă, fie 
spre curățire, luminare și îndumnezeire, potrivit cu starea noastră, 
după Tradiţia isihastă a Bisericii. Aceasta întrucât, potrivit Sfântului 
Simeon Noul Teolog, Hristos Însuși pe unii îi „curățește, străluceşte și 
părtaşi luminii îi face”, în vreme ce altora împărtășirea cu EI li se face 
spre „judecată și osândă”. 

Aşadar, duhul isihast are mare însemnătate pentru Biserica 
Ortodoxă și o mare putere în rugăciunile și în întreaga slujire a 
Dumnezeieștii Euharistii. Pot înţelege aceasta numai cei care văd 
Taina Dumnezeieştii Euharistii în lumina întregii Tradiţii isihaste a 
Bisericii noastre. În afara acesteia, omul nu poate irăi în chip orto- 
dox nici Dumnezeiasca Euharistie, nici însăși teologia Bisericii, 


noiembrie 2004 


' Liturghier, p. 280. (n. trad.) 
2 Ibidem, p. 276. 

Sacrifică puțină vreme pentru a răsfoi 
cărțile noastre: 
este cu neputinţă să nu găseşti ceva 
pe gustul şi spre folosul tău! 


Vieţuind într-o societate în care personalitatea este 
fărâmiţată, într-o societate dominată de zgomot și de ima- 
gini ce îl robesc pe om rațiunii, simţurilor și stimulilor din 
afară, putem înțelege marea însemnătate a acestui mijloc de 
tămăduire al Bisericii Ortodoxe: isihia (liniștirea) minții. Este 
calea străbătută de toți prorocii Vechiului Testament, de 
apostoli, mucenici și mărturisitori, de asceți și cuvioși. 

Fără isihie-lucrare niptică, omul nu poate păși împreună 
cu Hristos pe calea dobândirii slavei Sale și nu poate ajunge 
la trăirea Tainei Crucii și a Învierii Lui, care exprimă duhul 
întregii Tradiţii isihaste. Curăţirea de patimi, împlinirea 
poruncilor lui Hristos vădesc, în fapt, pogorârea în propriul 
iad, adică în „valea” morţii. Odată cu luminarea minţii începe 
însă învierea cea dintâi, împărtășirea de Paștile Domnului, 
Predarea noastră în mâinile lui Hristos, Biruitorul morții, este 
însăși esenţa vieții isihaste. 

De vreme ce teologia reprezintă descoperirea lui Dum- 
nezeu în inima curată a omului, tot ceea ce ţine de închipu- 
iri, rațiune omenească și este rupt de calea ascezei ortodoxe, 
prin care se curăţește oglinda inimii, este mincinos și lipsit 
de ipostas. Cei care filosofează astfel se află în hotarele închi- 
nării la idoli, nu teologhisesc despre Cel Ce este, ci despre 
ceva lipsit de ipostas, produs al speculațiilor și al închipuirii 
lor. Tămăduirea omului constă în tămăduirea minţii sale 
(nous) prin curăţire, luminare și desăvârșire, cu alte cuvinte, 
prin vederea slavei lui Dumnezeu. 

